
Ljudski život ispunjen je neizvjesnošću te izgleda da se ni 
za koga ne može reći da je sretan.' Zbog toga su s pravom sta- 
ri govorili da se prije smrti čovjeka o njemu samom ništa ne 
može reći. Ako ćemo se držati izreke da tada o tim ljudima tre- 
ba govoriti samo dobro, još ne znači da je tako i bilo. Ovo 
što jesmo i što želimo biti nosimo u sebi po htijenju da ostva- 
rimo neke ideje koje smo odabrali bilo kao vlastito uvjerenje 
ili pak kao oponašanje drugih. U međusobnom odnosu i utje- 
caju mogu se mnoge stvari i korigirati, ali volja je uvijek tu, 
ne kao šopenhauerovska pretpostavka pesimizma već kao ide- 
ja cilja i održanja vlastitosti. A da li uvijek znamo šta hoće- 
mo i je li to najbolje? Kada bi se to uvijek znalo tada čovjek 
(ovaj sadašnji u društvu i kozmosu) ne bi bio ono što jest, jer 
bi morao biti drugačiji. Ako smo to što jesmo zbog toga što ne 
znamo svoj početak u apsolutnom smislu, a interesantno je 
da stari filozofi o tome nisu razmišljali, onda ipak u tom po- 
četnom neznanju leži stalna prisutnost našeg htijenja da se 
ide naprijed, da bi se time išlo i prema nazad, kao u hegelov- 


1) Predavanje na Univerzitetu u Erlangenu, 21. 6. 1968. u programu 
dijaloga između kršćana i marksista. 


NAPOMENA REDAKCIJE Umjesto uobičajenim »tematskim« dijelom 
ovaj broj započinje rubrikom »Portreti i situacije«. Jedan od razloga sva . 
kako je u tome što je gotovo cijeli prošli dvobroj bio posvećen temi 
»Marx i revolucija«, pa je uz većinu drugih redovnih rubrika potpuno 
izostala i rubrika »Porireti i situacije«. No nije puka želja da ispravimo 
»nepravdu« nanijetu jednoj rubrici ono glavno što nas navodi da odstupi- 
mo uvodno mjesto »portretima i situacijama«. Čineći to samo još jednom 
potvrđujemo naše uvjerenje da se kreativna filozofska misao ne može 
uspješno razvijati bez povijesno-filozofskog proučavanja i bez intenzivnog 
dijaloga sa svim najznačajnijim misaonim tokovima suvremenosti. 

skom dijalektičkom odnosu da se u filozofiji ide naprijed kad 
se ide nazad, tj. kad se postiže cjelina, jer je samo cjelina is- 
tina. Kao ideja to je tačno, a kao realni zahtjev uvijek otvoreno. 
Ono što jesmo moramo sagledati i upoznati. Želja starog pro- 
ročišta da čovjek upozna samog sebe, ostat će izgleda stalna 
vizija ljudske povijesti i njenih ideala. Ali tu ipak treba biti 
realan. Da li smo zaista daleko odmakli, što znači naše uvje- 
renje i naše djelovanje? Jesmo li sigurni da već možemo govo- 
riti o nečem što je veliko, značajno i toliko prisutno da može- 
mo biti na to ponosni? U ocjeni toga treba biti veoma kritičan 
i takve pouke mogu biti značajne u metodološkom pogledu 
mišljenja. Pogledajmo s tim u vezi najprije ovaj primjer. 

U tekstu filozofa Boetija iz šestog stoljeća nove ere navodi 
se na izgled neshvatljiv detalj koji bi mogao fascinirati a ujed- 
no izazvati i zabunu. Radi se o tome da Boetije u svom tek- 
stu Utjeha filozofije (De consolatione philosophiae) piše da je 
bilo naroda na Kavkazu koji nikada nisu čuli za Rimsko car- 
stvo, a bili su njegovi suvremenici. Dakle, slava i veličina toga 
imperija nije prodrla do svih, već je ostala ograničena na pros- 
toru koji je svakako bio velik ali ipak ograničen. Tako se od- 
redila vlast i moć ali i autoritet. Kritičar i moralist Boetije iz- 
vodi iz te činjenice životnu filozofiju koja uči da je sve prolaz. 
no pa stoga se i ne treba truditi za onim što je takvo već se 
orijentirati na trajne vrednote. Tako je Rimski imperij poslu- 
žio kao dovoljan razlog da veličine kakve god bile prolaze. Ako 
pak sve prolazi šta ostaje? Da li je čovjekova egzistencija uop- 
će moguća pod vidom »vječnosti« (sub specie aeternitatis) u 
kojoj bi se tada tražilo samo ono što je u rangu tog odnosa kao 
putu koji vodi k tome cilju? Ta bojazan od relativnog i trenut- 
nog vodi duh i misao, postojanje i djelovanje u sfere koje bi 
mogle i trebale da posluže kao uporište i zaštita, jer se hoće do 
njih, da bi se odatle dobilo smisleno opravdanje za djela koja 
se čine. Dakle ipak uzdanje u nešto što je veće i bolje od onog 
što imamo i što jesmo. Raspon takvog traženja veoma je star. 
Filozof Parmenid pisao je da je njegovu filozofiju njemu saop- 
ćila boginja pa je to tada pravi put istine. Danas takav pristup 
ne bi bio moguć jer monoteističke religije ne ostavljaju mjesta 
za raznoliki svijet pluralističkog mitskog mišljenja. Platon se 
pozvao na Sokrata kao na autoritet, ali Aristotel se predomi- 
slio i rekao da je istina iznad Platona. Ateist Epikur bio je 
konsekventan u svojoj antropologiji, pa je namjesto bogova 
koji su ostali u međukozmičkim prostorima uzeo čovjeka kao 
autoritet. Naime, on je rekao: radi uvijek tako kao da te pro: 
maira onaj čovjek kojeg si uzeo za svoj uzor. Kantov katego- 
rički imperativ uopćio je mogućnost djelovanja kao općeljud- 
ski princip spojen sa pojmom dužnost. Time je oblikovan etič- 
ki kriterij egzistencije i autoriteta. 

Kad je bio pozvan da prinese žrtvu bogovima Plotin je re- 
kao neka bogovi dođu k meni, što je iznenadilo, jer prema 

dužnosti bilo bi upravo obratno. Psihološki lik Isusa Krista 
prava je suprotnost tome, jer on, iako svjestan da nitko nije 
prorok na vlastitoj zemlji, kaže da izvršuje volju svoga oca. 
Kierkegaard će postaviti pitanje: nije li božji sin mogao nastu- 
piti autoritativnije, a Origen piše osam knjiga protiv Kelsosa, 
da bi bramo novo vjerovanje kao jedini autoritet. Platonov 
Sokrat prinosi. pijetla kao žrtvu Eskulapu, dakie nečemu što je 
važno a Demiuwrg »Timeja« dolazi u nejasan odnos prema ideji 
Dobra. Autoricet kršćanskog boga stvaraoca osporava već sek- 
ta otita koja obožava zmiju kao dobar princip jer je zmija na- 
govorila pra«oditelje da prekrše zabranu da bi napredovali u 
svom znanju. Autoritet logosa ili riječi u Ivanovom evanđelju 
doveden je u pitanje, jer se pitalo a šta je bilo prije toga? I 
gnostici nađoše odgovor: bog je prije toga bio šutnja (sigć) i 
šutnja posta za njih autoritet. Uznemirena duša blaženoga 
Augustina ne zna što da počne pred primljenim autoritetom. 
Početni tekst njegovih Ispovijesti saopćava dilemu: da li će 
najprije istraživati pa zatim vjerovati ili će vjerovanje primi- 
ti pa tek tada istraživati? Odlučio se za vjerovanje iako je 
došao u sumnju da pita: da li je prvi čovjek bio pametan ili 
glup? Da je bio pametan ne bi pogriješio, a da je bio glup ne 
bi mogao biti stvoren po božjem obličju (tekst prema Eriu- 
geni). Pseudo-Areopagita imao je smisla za hijerarhiju (nebeska 
i zemaljska), i nazvan je »doctor hierarchicus«. On je vrijednost 
sadržaja tumačio iz mjesta na ljestvici autoriteta hijerarhije. 
Eriugena, nazvan Hegelom devetog stoljeća, pisao je da pravi au- 
toritet me protivurječi pravom umu ni obratno, jer i jedno i dru- 
go ide iz istog izvora, tj. iz božjeg uma, no ipak um je stariji 
od autoriteta te u spornim slučajevima treba da odluči. Abelar- 
dov spis Sic et non trebao je to još jednom potvrditi. Osnivač 
skolastike Anselm smatra da bezbožnik ne smije raspravljati o 
Svetom Pismu, a Petrus Damiani iz Italije, pomoću Mojsija po- 
bija dijalektiku (tj. Aristotelovu logiku) te gnisli da je najveći 
argument protiv logike rođenje Isusa Krista od djevice Marije. 
No dijalektičari hoće prenijeti logiku (kao autoritet) i na boga 
pa kažu: bog svakako može razoriti Rim, ali ne može učiniti to 
kao da Rima nikad nije bilo. Spinoza u svom Teološko-politič- 
kom traktatu ruši autoritet Starog Zavjeta, Descartes brani sum- 
nju, no ne u smislu Pirona i stare skepse, a Kant dokazuje da 
teorijski um ne može biti religiozan. Praktički um to može biti, 
ali to je onda nešto sasvim drugo. 


Neki misle da u svijetu nije dobro jer ima previše autoriteta 
kršćanskih i socijalističkih. No socijalistički su se ipak reduci- 
rali, a budućnost će pokazati što će biti dalje. Ipak povodom 150- 
godišnjice Marxa išlo se u Trier. Ne znači li to, da marksizam 
iz Triera polazi na novi put, no ne u viziji mesijanizma kao što 
na primjer piše Bloch kad kaže: gdje je Lenjin tamo je Jeruza- 
lem. To su ipak dva oprečna autoriteta po svojoj intenciji. 

Ideje su tu, ima ih veoma mnogo i stoje svakome otvorene. 
možemo se na njih pozivati i pomoću njih dokazivati svoje miš- 
ljenje no ne u smislu apsolutne mogućnosti, već u težnji da se 
čuju argumenti metodom pro i contra. Tu treba prevladati uvje- 
renje da sve što radimo činimo iz egoističkih pobuda, kao što 
je mislio Max Stirner. On je i ideje gledao kao »nebo« (autoritet) 
pod kojim se nalazio. Pojedinac i epoha, pokret i stvarnost, teo- 
rija i praksa, kaže on, imaju svoje nebo i ta se nebesa međusob- 
no bore. Nebo filozofske antike suprotstavlja se nebu starih mi- 
tova, a nebo kršćanstva antici, nebo renesanse negira nebo feu- 
dalizma. Prema tome danas bismo živjeli u rasponu dva velika 
neba: kapitalizma i socijalizma. A svako to nebo ima svoje auto- 
ritete na koje se pojedini predstavnici pozivaju. 


Time dolazimo posebno na problem odnosa prema autoriteti- 
ma. Možemo reći da svatko ima izvjestan odnos prema autorite- 
tima, ili pak, da uopće ne može bez autoriteta. Ako je svijet auto- 
riteta prisutan u prošlosti i sadašnjosti, a stvarnost i pokazuje 
da je to tako, onda je problem u tome da se vidi, koji su autori- 
teti pravi a koji lažni. To je već pitanje o istini, a Kierkegaard je 
rekao da je istina za tebe ono što te izgrađuje. To je već tlo dija- 
lektičke teologije, koja kategorije određenja gleda u egzistenci- 
jalnom odnosu svakog pojedinca prema realnosti i idealu. Božja 
milost bez kažnjavanja kao i obratno ne bi vodila k zadnjem 
cilju. A gdje je tada granica autoriteta? Šta o tome filozofija 
može reći? Sigurno je, postoje filozofski i teološki autoriteti, 
prirodnonaučni i povijesni, te sadašnji u smislu općenitosti. Sva- 
ka sfera života ima svoje autoritete. No sve to mogu biti »idole« 
kao smetnja za spoznaju i djelovanje. Da se to ne bi dogodilo 
treba u filozofiji ipak postaviti pitanje da li je kriterij um ili 
autoritet? Pod umom mislim kritičko, logičko, dakle razložno 
mišljenje, što znači uvijek prema svemu imati skeptički odnos, 
tj. racionalni kriterij. To bi bila bit filozofske egzistencije kao 
suprotnost masovnoj egzistenciji u kojoj se preuzimaju gotova 
mišljenja ili na osnovu tradicije ili pak u preuzetom uvjerenju 
iz sadašnjosti. Način filozofske egzistencije nije nikakva privile- 
gija profesionalnih filozofa već je to duhovni odnos prema stvar- 
nosti koji mogu primjenjivati i oni koji se ne bave specijalno 
filozofijom. U ovako postavljenom odnosu vidi se da autoritet 
mora stalno biti predmet kritike, jer samo tako mišljenje se mo- 
že poput mitske ptice Feniksa obnavljati, iako bi prividno izgle- 
dalo kao da se ruši. Kako sada to primijeniti kao problem: de 
te fabula narratur, odnosno što znači ostvariti filozofsku egzis- 
tenciju? Pogledajmo s tim u vezi najprije ovu anegdotu. O ne- 
kom seljaku se priča da je došao u zlatarsku radnju i pitao zla- 
tara koliko bi dobio za komad zlata veličine jajeta? Zlatar je 
mislio da će moći napraviti dobar posao pa je seljaku ponudio 
da najprije nešto popiju, našto je seljak rado pristao. Kako se 
raspoloženje povećavalo, zlatar zaključi da je vrijeme da se 
počne s poslom i zamoli da mu seljak pokaže taj komad zlata. 

Zlatar je bio vrlo iznenađen kad mu je seljak rekao da on uopće 
nema zlato već je došao da pita koliko bi dobio kad bi takav ko- 
mad slučajno našao? U čemu je tu bio nesporazum? Na što je 
mislio seljak a na što zlatar? Seljak je imao u vidu ideju, esen- 
ciju, bit, a zlatar egzistenciju. Tu je dakle bila odvojena esencija 
od egzistencije, dakle na djelu je platonovski horizam. 

Da bi čovjek bio čovjek on mora ispunjavali ljudske kvalite- 
te i takvim mjerilima mora biti mjeren. Vrijednost stvari koje 
je čovjek proizveo ne smiju zamijeniti samoga čovjeka. Za ras- 
pravu o tom problemu nije nužno ostati samo na novijim tek- 
stovima, u kojima se govori o problemu otuđenja. Ideja čo- 
vjeka bitno je prisutna kao problem etike u svakoj kritičkoj 
filozofiji. Pogledajmo i to na jednoj anegdoti koja je zabilježena 
kod Diogena Laertija (II, 75) doksografa iz trećeg stoljeća nove 
ere. Tu se kaže da je filozof Aristip došao vladaru Dioniziju u 
posjete. Dionizije je tada pozvao svoga upravitelja Simosa i re- 
kao da filozofu pokaže njegov dvor. Simos je vodio filozofa iz 
sale u salu da bi vidio mramor, mozaike i druge raskošnosti. Na- 
kon obilaska svega što je Dionizije imao na dvoru, Aristip se na- 
kašlje i pljune Simosu u lice. Ovaj je bio začuđen i upita a što to 
znači? Aristip se izvinio i rekao da nigdje u dvoru nije našao 
prikladnije mjesto gdje bi pljunuo. To je bio filozofski odgovor. 
Ako je sjaj mramora suma svega za čovjeka, onda je lice tome 
sigurno podređeno. 

Da se ne bi udaljili od problema vratimo se pitanju autori- 
teta i filozofske egzistencije. Smisao odnosa koji treba istražiti 
sastoji se u ovom: da li je pred nama realnost ili fikcija? Pojam 
»kao da« (Als-Ob) Vaihingerove filozofije može biti uvijek i 
svagdje primjenljiv. Da li smo uvjereni da ono što jest jest tak. 
vo kakvim se pokazuje i da se time može ponoviti Hegelova 
misao da ono što je stvarno jest umno a umno bi moglo i treba. 
lo da bude stvarno, ili je to samo kao da je to tako. Tu je prob. 
lem odnosa realnosti i ideje. Da li imamo parusiju tj. ostvarenu 
ideju u stvarnosti, o čemu je Platon napisao mnoge dijaloge, a 
kršćanstvo je parusiju vidjelo u Isusu Kristu, kojim je terminom i 
označen njegov dolazak na zemlju. A šta onda ako to sve skupa 
nije tako, što nam preostaje? Šta bi bilo — za kršćane — kad bi a- 
teizam bio istinit? Kako bi tada izgledao svijet onima koji su bili 
uvjereni u istinu vjerovanja i objave? Viziju takve budućnosti 
u eshatološkom odnosu gdje bi dominirao ateizam dao je pisac 
Jean Paul Fr. Richter u svom tekstu: Rede des toten Christus 
vom Weltgebiude herab, dass kein Gott sei (1789). Tu on saop- 
ćava razočaranje umrlih, jer su vidjeli a i Krist im potvrđuje da 
ih je bog prevario, dakle ničega nema. Umrla djela dođoše Isusu i 
upitaše »Isuse, zam mi nemamo oca? I on odgovori veoma plaču. 
ći: mi smo svi jadnici, ja i vi, svi smo bez oca«. Sve je počelo pro- 
padati i nestajati. Isus podigne oči prema gore kao najviša ko- 
načnost prema Ništa i prema praznoj neizmjernosti i reče: »Kru- 
to, nijemo Ništa! Hladna, vječna nužnosti! Besmislena slučajnosti! 

Da li vi to spoznajete između sebe? Kada ćete razbiti građevinu 
i mene. .. Ah, vi presretni stanovnici zemlje, vi još u Njega vje- 
rujete. . . i neće doći jutro ni spasonosna ruka niti beskrajni 
otac.« Svijet je pritisla džinovska zmija vječnosti i počela je sve 
lomiti. Tako kršćani zamišljaju istinitost ateizma. 

Samo »da« po principu identiteta treba da odgovara svojoj 
ideji a bez identiteta uopće ne bi bila moguća spoznaja. Zahtjev 
za »da« znači potpuno sadržajno određenje koje kao mišljenje u 
smislu definicije aristotelizma adekvatno odgovara predmetu na 
koje se to mišljenje odnosi. Tu apsolutni odnos nije moguć, no 
relativno sagledavanje biti pretpostavka je ne samo jasnih poj- 
mova već i razložnog djelovanja. U kretanju ideja taj zahtjev 
bio je veoma ispoljen u filozofiji misticizma (kao moguća prak. 
sa) gdje se zbog doživljaja apsoluta htjelo tačno odrediti što 
je šta, da bi se duša povratila iz svog otuđenja (kao zahtjeva za 
raznim svjetovnim dobrima). 


Fichteov suvremenik Fridrich Carl Forberg postavio je pro- 
blem »kao da« religije što je Fichtea braneći Forberga odvelo u 
svađu o ateizmu. Uz Forbergov članak: Entwicklung des Begriffs 
der Religion, Fichte je kao uvod u to štampao svoj članak: Uber 
den Grund unseres Glaubens an eine gottliche _ Weltregierung 
(Philosophisches Journal 1798). U praktičnom životu mora se dje- 
lovati kao da je to tako, a teoretiziranje o bogu i slično je druga 
stvar. Forberg: Nije dužnost vjerovati da egzistira moralno vla- 
danje svijeta, ili bog kao regent svijeta, nego je samo i jedino to 
dužnost, tako postupati kao da se vjeruje. Forbergov »kao da« 
može imati i moralni poticaj, tj. radimo tako kao da boga ima, 
iako u to nismo sigurni. Time fikcija dobiva karakter zbiljnosti 
i realiteta. Pravo također može biti fikcija. Na primjer pravo tre- 
tira čovjeka da je slobodan i kao takvoga poziva ga na odgovor- 
nost i pravnik uopće nema potrebe da dokazuje da je čovjek 
slobodan, jer ga on već smatra takvim. Dakle, »kao da, 
može biti i egzistencijalna hipoteza. U odnosu na teološke 
vrednote to može biti izraženo u ovim razlikama: ja mogu mo- 
ralno raditi samo ako postojim itd. Odnos: ja moralno radim 
kao da je tako. U odnosu između »da« i »kao da« veliku sme- 
tnju mogu imati autoriteti i baš u tome je smisao filozof- 
ske egzistencije da to uvijek razluči, te da »da« bude »da«, a 
»kao da« ne »da«. Ovaj izraz »kao da« život brže korigira, no u 
idejama to je teže sagledati. Ako bi na primjer netko uzeo stvari 
koje mu se sviđaju i pošao van kao da je platio a nije, odmah bi 
nastao nesporazum. U realnom djelovanju to se nužno mora tač- 
no odrediti, da ne bi bilo zabune. Ako se na primjer dijete u noći 
uplaši stvari u sobi i pomisli da su to neka bića o kojima je či 
talo u svojim bajkama, tada se taj »kao da« može jednostavno 
demantirati, naime, upali se svijetlo i pokaže se: to je ormar, 
to je stolica itd. i time je »da« dobilo svoj raniji karakter, da 
je »da«. No u tom »kao da« čovječanstvo sagledava svoj raniji 
razvoj iako ne u shemi A. Comtea od religioznog, preko metafi- 

zičkog do pozitivnog stadija. U čemu je na primjer Don Kihot 
naša prošlost? Zašto on u vjetrenjačama vidi divove? Odakle je 
taj pojam uopće nastao? Ako je predstava diva tu, zbiljska, onda 
je to nekad bilo svojstveno mišljenju kao mišljenju i u mišljenju 
se zadržalo. Dakle čovječanstvo je bilo u stadiju uvjerenja da di- 
vova ima. Kako u tom slučaju upaliti svjetlo i pokazati: to je 
vjetrenjača a ne div? To više nije neposredno vizuelni odnos kao 
onaj primjer s djetetom u sobi, već kritičko-misaoni zahtjev da 
se utvrdi šta je »da« a što nije. Da li ćemo mi nakon nekoliko 
hiljada godina sa svojim mišljenjem i kategorijama biti tadaš- 
njim ljudima na poziciji Don Kihota? Tko danas može objasniti 
kako smo došli na pomisao o duhu i što duh znači: ako je ne- 
vidljiv, vječan, na svakom mjestu, svemoćan i slično. Što je to 
mišljenju trebalo i kako se uopće ta misao oblikovala? F. Maut- 
hner pisac četiri velika toma Historija ateizma rekao bi da je 
to verbalna (psihološka) egzistencija za one koji vjeruju, a ver- 
balnoj egzistenciji suprotstavlja se supstancijalna egzistencija, 
tj. svijet bitka. Dakle opet problem »kao da« i »da« koje uvijek 
treba na konkretnom korigirati da ne bi autoritet »kao da« bio 
odlučujući. 


Šta bi prema tome značila filozofska egzistencija? Poznato je 
da je Schopenhauer pišući protiv Hegela i drugih profesora filo- 
zofije rekao: nije isto živjeti od filozofije i živjeti za filozofiju. 
On je mogao živjeti za filozofiju tj. ne biti u službi jer je bio 
materijalno osiguran no ipak nije nemoguće živjeti za filozofiju 
iako se filozof nalazi u službi, jer živjeti za filozofiju znači pri- 
mjenjivati filozofske principe u životu i stvarnosti, to jest istra- 
živati odnos ideje i realiteta. Stvarno Kierkegaard je imao pravo 
kad je pisao da se etičke kategorije znadu i onaj koji ne radi 
dobro ne može se ispričavati da je to zbog toga što ne zna što 
je bolje. Uostalom moralno je pitanje: da li neznanje ispričava i 
uklanja svaku odgovornost? Na primjer sovjetski književnik Ilja 
Erenburg u svojim Memoarima postavio je ovakvo pitanje: da li 
su sovjetski pisci odgovorni (moralno) za sve ono što je učinjeno 
u doba staljinizma, tim prije ako su pripadali boljševičkoj par- 
tiji? Ako bi rekli: mi nismo o tome imali pojma i ne možemo biti 
odgovorni, onda se tu upravo može ukazati na drugu stranu pita- 
nja a zašto to niste znali, ili dužnost vam je bila da to znate. Dak- 
le, nije li njihova krivica u tome što nisu znali, odnosno ako su 
znali što nisu reagirali? Da, ovdje se javlja staro pitanje: da li se 
za istinu treba dati ubiti? Sokrat je popio otrov, no Aristotel je 
postupio drugačije rekavši: ne želim Atenjanima dati priliku da 
se po drugi put ogriješe o filozofiju. G. Bruno bio je spaljen, a 
poznato je da je on pisao: jedini autoritet treba da bude razum i 
slobodno istraživanje, Spinoza je hrabro podnosio izopćenje iz 
vjerske zajednice i društva, a danas poljski filozofi u ime socija- 
lizma i marksizma treba da budu krivi za sve ono što.su grijesi 
drugih. Problem filozofske egzistencije u smislu Marxove teze: kri- 

tika svega postojećeg uvijek nosi u sebi izvjesne opasnosti za 
one, koji to primjenjuju. Ali i to se zna da je ne kao odgovor va- 
žan kad je to ne opasno. 

Princip za filozofsku egzistenciju prvi put je jasno formuli- 
ran kod filozofa Demokrita. U Fr. 216 on piše: sofie datam- 
bos aksie pAnton (neustrašiva mudrost osobito je vrijedna). 
Mudrost kao znanje ili teorija bez primjene u životu i stvarnosti 
nema većeg efekta, no baš u primjeni ideja pokazuje se koliko 
su teoretičari sposobni za praksu. Marxova ideja o nužnosti mi- 
jenjanja svijeta ostaje stalno aktualna. Dakle, pred svakim stoji 
moralni zahtjev da se znanje neustrašivo primjenjuje, da bi se 
negirala praksa pragmatizma. Svaka epoha i svaka generacija, 
pojedinci i grupe, stalno su u opasnosti da žive na nivou lošeg 
platonizma, tj. da su uvjereni kako je postojeća stvarnost upravo 
izraz onoga što se htjelo. Ako o tome kritički mislimo tada je 
jasno da se stvarnost uvijek razlikuje od ideja na koje se poziva 
i da potpunog identiteta nema i ne može biti, jer nitko ne može 
predvidjeti povijest, niti je zahvalno u tom pogledu vršiti neka 
proricanja. Stoga je budućnost neizvjesnost, i pored najbolje 
volje da se ona gradi svjesno racionalnim djelovanjem. Kada 
bi postojao hegelovski panlogizam ili apsolutna svijest proleta- 
rijat (kao jedinstvo akcije) ni tada se ne bi moglo sve do kraja 
planirati. Iza toga je očito da se sve ne događa po logosu (što 
uočuju već Lukijanovi mrtvaci u Hadu), niti je sve logično. Is- 
poljavanje iracionalnih mogućnosti pored racionalnog htijenja 
nosi mogućnost zamjene odnosa »da« i »kao da« naročito kada 
se hoće slijediti autoritete. Kako u odnosu na autoritet biti samo- 
stalan? Jedino u kritičkom odnosu. S tim u vezi pogledajmo ova 
dva pitanja: 1. da li je marksizam aktualan, 2. ako jest, koliko 
će to trajati? Zatim: šta nam nudi kršćanstvo i kakva mu je bu- 
dućnost? Kako na to odgovoriti bez opasnosti proricanja? Marx 
je dao čovječanstvu viziju budućnosti sa slobodnim razotuđenim 
čovjekom u jednakosti u besklasnom društvu. Sloboda i besklas- 
no društvo u osiguranom pravu i jednakosti mogu biti prihva- 
ćeni kao ideja. Za sada boljeg ideala nema i cilj kretanja prema 
takvoj budućnosti omogućuje marksizmu i aktualnost. Može se 
reći da je to najobičnija utopija i da tako što nije moguće. No 
ako viziju marksizma zadržimo samo na sadašnjosti, očito je da 
i tu ima još mnogo da se čini u društvenom i političkom smislu. 
Nasuprot tome realitetu kršćanstvo sebe shvaća kao znanje ap- 
solutne budućnosti pod vidom vječnosti. U to se može vjerovati 
ili nevjerovati- a taj sadržaj dokazivati nije moguće, jer te kate- 
gorije nisu dobivene racionalnim putem. Religija je teorija ono- 
stranosti i to ostaje bez obzira na vrijeme i društvene sisteme pa 
stoga religija može uvijek postojati, jer postoji evidentno apso- 
lutna činjenica, a to je da je čovjek smrtno biće. 

Filozofska egzistencija znači stalnu kritičnost prema sadaš- 
njosti, prošlosti i budućnosti. Filozofski problem svodi se na 
odnos prema onome što se povijesno dogodilo i misaono reklo. 

Taj odnos znači svijest o moralnoj dužnosti da se govori i brani 
istina, jer istina je norma sebe i lažnosti (Spinoza: veritas nor- 
ma sui et falsi est, Eth. II. p. 43 sch.). Istina mora biti stalno 
prisutna, tj. svaki dan ima svoju istinu i sa istinom treba živjeti. 
Tako se u okviru filozofije dolazi i do pitanja slobode kao mo- 
ralnog pitanja, što se ne može odvojiti od političkog aspekta tog 
odnosa. Sloboda i etičnost se u opsegu podudaraju. Sloboda go- 
vora nije ničiji poklon već lično pravo da se kritikuje ono što 
nije dobro. 

Od mnogih autoriteta u kojima čovječanstvo danas egzistira 
razmotrimo za nas dva dominantna, a to su kršćanstvo i mark- 
sizam. Kierkegaardov stav da evanđeosko kršćanstvo nije nikada 
postojalo, zatim da kršćanstvo nije učenje već saopćavanje eg- 
zistencije, a egzistencija se može saopćiti jedino egzistencijom -— 
nije tako ugrozio crkvu da bi ona sebe zbog toga smatrala ne- 
adekvatnom u svom daljnjem djelovanju. Ideje dijalektičke teo- 
logije i Bultmannov program demitologiziranja kršćanstva unijeli 
su izvjesnu svježinu, ali ne i zahtjev za bitnom reformom onoga 
što je do tada postojalo. Katolička crkva se nakon koncila obra- 
ća svima, želeći pod svojim vodstvom jedinstvo kršćana. Sve je 
to novo u odnosu na prošlost kako u pogledu teorije tako i prak- 
se. Ideja dijaloga i koegzistencije primjenjuje se na mnogim 
sferama života. Ako nam je cilj jednakost i humanost, mir i pra- 
vo svih ljudi, onda se bez obzira na različite ideologije mogu svi 
naći zajedno na istom zadatku da bi povijest bila što više ljud- 
ska. 


Marksizam kao autoritet ili norma djelovanja i mišljenja ni- 
je danas jedinstven pojam ni u teoriji ni u praksi. Dogmatski 
marksizam ne može se uspoređivati sa stvaralačkim marksiz- 
mom, koji sebe shvaća kao kritiku svega postojećeg što znači 
i sebe samoga. U tom smislu treba gledati i suvremene pojave u 
svijetu socijalizma. Ako se odbacuje staro, onda je pozitivan 
znak da se vidi nešta bolje, jer sve što nastaje nosi u sebi i uz: 
rok svoje promjene, tj. mogućnost da nastane nešto više. 

Razmotrimo sada odnos prema vlastitom autoritetu i prema 
autoritetu drugih. Marksist je tada marksist ako na principu te 
filozofije kritički eksplicira ideje vremena. To može uspješno 
obaviti ako je s tim idejama u dijalogu. Bit je marksističkog 
htijenja da sagleda što će biti ne samo sadašnji nego i budući 
polis čovjeka i čovječanstva Ako je taj cilj shvaćen kao praved- 
no, humano, besklasno društvo (što nužno u sebi ima i prizvuk 
utopije), onda je jasno da se ne samo takva budućnost već bu- 
dućnost uopće odlučuje na području povijesti. To je, ako hoćemo 
upotrijebiti teološki pojam »onostrano« ovog zbivanja. Ta povi- 
jest djelo je čovjeka. Time se dobiva odgovor na Kantovo pi- 
tanje: čemu se smije nadati? Sigurno je da nada može iznevje- 
riti, no ako je nada realna, tada će mogućnost razočaranja biti 
manja. Već je građanska filozofija na pitanje: što je bog? od. 
govorila — to je čovjek i to marksizam prihvaća kao realnu mo- 

gućnost humanizma. Nada takvog čovjeka koji je svjestan toga 
da je sam ne kao pojedinac, već kao ljudski rod usmjerena je 
dobrim dijelom na socijalističku promjenu svijeta u kojoj se 
pri tom ne mora misliti na upotrebu sile i diktaturu proletarija- 
ta, jer se i mirnim putem mogu ostvarivati ideje socijalizma. No 
osnovno je tu, da je čovjek svjestan toga da će svijet biti ono 
i onakav kakvim ga ljudi učine. Nesumnjivo čovjek je stalnosi 
htijenja i sve što njemu pripada treba stalno iznova tumačiti. S 
tim u vezi naveo bih mjesto iz teksta katoličkog filozofa J. 
Piepera, koji bilježi ovu sentenciju: »shvatiti atom dječja je ig- 
račka, uspoređeno sa shvaćanjem dječje igračke«. Dakle, atom 
uspoređen s dječjom igračkom ostaje dječja igračka, u odnosu 
na težinu shvaćanja dječje igračke. Eto, tako je kompliciran fe- 
nomen ljudskog postojanja. 

Kako stoji s drugim autoritetom, s kršćanstvom? Prvo, ka- 
kav je odnos prema ateizmu. U koncilskom dokumentu: Gau. 
dium et spes ističe se misao iz Otkr. 22, 12—13 da je Krist alfa 
i omega svega, no svakako ne u stilu mišljenja T. de Chardina. 
Stav crkve prema ateizmu bitno je određen ovako (t. 21): Vjer. 
no odana i Bogu i ljudima, Crkva ne može prestati da sa žalošću 
i sa svom čvrstoćom ne odbacuje kao što je prije odbacivala one 
pogubne nauke i postupke koji protivurječe razumu i općem is- 
kustvu čovječanstva, a čovjeka skidaju s njegova prirođenog do- 
stojanstva. 

Ipak Crkva nastoji otkriti u duši ateista sakrite uzroke nije- 
kanja Boga, i drži da ih treba ozbiljno i što dublje pretražiti, 
jer je svjesna važnosti pitanja što ih podiže ateizam i jer je vodi 
ljubav prema svim ljudima. 

Ipak ateizam se odbacuje kao evidentna zabluda. U drugom 
dokumentu: Prema susretu religija — kaže se da je bog dao 
čovjeku religioznu prirodu i da je kršćanska tradicija potpuno 
prihvatila Tertulijanov izraz da je duša po prirodi kršćanska 
(anima naturaliter christiana). Dakle jedino je tu put spasenja, a 
sve druge religije sadrže samo dio istine. 

Time smo opet na problemu vjerovanja i mišljenja. Filozo- 
fija se može odrediti kao misaono traženje istine, ili kao mišlje- 
nje iz mišljenja. Nijedan filozofski odgovor nije filozofski ako 
on u svom odgovoru ne sadrži i novo pitanje. To znači da filozo- 
fija prema svojoj biti nema mogućnost da pitanje dovede u pi- 
tanje (ovdje se svakako misli na legitimnost pitanja u filozofi- 
ji) te pitanje mora biti stalno otvoreno. S tim u vezi opravdano 
se može navesti mišljenje Diltheya, koji je pisao da je ugodno 
biti fizičar, jer on koristi i sebi i drugima. No filozof egzistira 
kao svetac, kao ideal. (Briefwechsel zwischen W. Dilthey und dem 
Grafen Paul Yorck v. Wartenburg, 1877). Ali taj ideal kao ideal 
mišljenja a time i odnosa postaje stvarnost ako se kritički pri- 
mjenjuje. 

U povijesti filozofije nalazi se veoma. mnogo definicija same 
filozofije .To čak nije moguće ni uskladiti, jer se tu ide od veo- 

ma različitih pretpostavki. Ipak filozofija se najbolje može de- 
finirati svojim ostvarenjem. Stoga u takvom određenju filozofije 
osnovna misao može biti izražena Marxovom tezom o Feuerbachu 
gdje on kaže: Filozofi su svijet različito interpretirali, a radi se 
o tome, da se svijet promijeni. 

A problem je u ovom: Kada se svijet mijenja? Kritički po- 
jam promjene ispunjen je samo u cilju razvoja prema nečemu 
što je sadržajnije, više i bolje. Taj proces ovisi ne samo o ma- 
terijalnim mogućnostima već i o svijesti ljudi. Mladi Lukacs je 
pisao o klasnoj svijesti proletarijata kao realnoj povijesnoj snazi 
kojoj pripada budućnost. Ta klasna svijest proletarijata školuje 
se na svijesti filozofa i filozofije kada filozofija sebe shvati kao 
kritiku svega postojećeg, dakle kao negaciju stanja koje već pro- 
izvodi Minervinu sovu koja je spremna da poleti, jer se za nju 
već pojavio sumrak. Za filozofiju marksizma kritika je bit egzi- 
stencije. Kad egzistencijalisti kažu da treba uvijek: Auf-dem- 
Wege-sein, onda to za kritičko mišljenje znači da svagdje misao 
mora biti misao djela, koje je usmjereno na slobodu, pravo i hu- 
manizam. 


Marksizam kao teorija revolucije dakle kao teorija društve- 
nog i povijesnog zbivanja daje bit filozofske egzistencije u svo- 
joj teoriji, a praksa filozofije je baš u njenoj teoriji to znači da 
praksa filozofije može biti ono što je njena teorija i Marxova 
teza da je teorija filozofije njena praksa označuje teorijski i prak- 
tički sadržaj i horizont filozofske egzistencije, to jest kritičkog 
postojanja uopće. Tako se postojanje pretvara u egzistenciju, jer 
se stvarnost mjeri prema ideji i zadatak je djelovanja da se stvar- 
nost uzdigne do nivoa ideja, što je kao program jasno izraženo 
u već spomenutoj Marxovoj tezi da se u filozofiji do sada 
svijet samo interpretirao, a bit je baš u tome da se svijet mije- 
nja. Filozofija ima tu svoje mjesto, a filozofi ulogu, kritika je 
tu praktična primjena filozofije, a djelovanje učešće na idejama 
kao određenim ciljevima. To je marksistička philosophia peren- 
nis, koja postaje prisutna u povijesti i u njoj ostaje, jer ie istakla 
povijesnost čovjeka kao njegovu ljudsku bit. Stoga je filozofska 
egzistencija sinonim sa kritičkim povijesnim djelovanjem i miš- 
ljenjem. 

KARL JASPERS — TRAGIČAN MISLILAC SUVREMENOSTI 
Abdulah Šarčević 


Sarajevo 


U tragičnom znanju težnja ka spasenju nije samo težnja 
ka izbavljenju iz nužde i bijede, nego je težnja ka iz- 
bavljenju iz tragične strukture bitka u transcendiranju... 
Filozofija donosi samo analogon spasenju u oslobođenju ka 
potpunom razvijanju uma i ljubavi u svijetu i u uzvinuću 
ka svijesti bivanja putem slušanja govora šifara. 


Karl Jaspers 


I 
1 


Danas se čini izvjesnim da u suvremenosti prikrivena misao 
stoji pred vlastitom revolucijom, koja zna da joj prethodi sva- 
kako realizacija njenih dosadašnjih modela i arhetipova. Kada to 
novo mišljenje, međutim, promotrimo posredstvom filozofije, da- 
našnjih kategorija, ono se pojavljuje u beskrajnom račvanju: 

1) Kao razbijanje postojećih sistema i konvencija iskustva 
mišljenja, često i dosadašnjih modela revolucije; 

2) Kao u biti tragična borba protiv tradicionalne filozofije, 
koja je još od Platona krila u sebi skoro sve epohalnije forme 
revolucionarnih idealizama, ali i sve forme postojećih i nadolaze- 
ćih egzistencijalizama, socijalizama, decizionizama itd.; 


3) U izvjesnom smislu mišljenje nastoji da izbjegne bilo ka- 
kvoj metafizičkoj »biti«, koja do današnjice osuđuje misao na 
filozofiju, koja — s druge strane — omogućuje i terorizira po- 
vijesne pojave i egzistencije. vidievši u njima objektivnu i subjek- 
tivnu varijaciju apokaliptički, eshatološki, entuzijastički, teološki 
raspoloženog supstrata povijesti; 

4) Jaram starih arhetipova, koji je zajašio i suvremenu mi- 
sao, mora biti s ovu stranu ali i s onu stranu mudrosti, povijes- 
no i oprezno zbačen, a da time ne upadnemo samo u jedan su- 
blimniji i podesniji vid marksističkog esencijalizma ili egzisten- 
cijalizma. 


2 


Karl Jaspers je, možda, uz najveće mislioce suvremenosti, 
najbolnije osjetio tragičnu sudbinu mišljenja, koju su sistemi 
kršćanske perverzije, fatamorgane eshatologija i apokaliptičnih 
vizija na beskrajno mnogostruke načine prikrivali; koju je u nas 
svojevremeno lucidno, ironično literarno varirao Miroslav Krleža. 
Naime, za Miroslava Krležu, a na drugi način i za Karla Jaspersa, 
povijest je lišena teologije uma, idolatrije logosa, dobra i sre- 
će. On konstatira: — »Nad zaklanim Muzama tješe se uzvi- 
šenošću svojih književnih moda već mnogi, i više od tri hiljade 
godina blista književnost na rubu ludila i smrti kao svjetiljka, 
bez koje se ni Dante nikada ne bi bio spustio u pakao«. 


Nema sumnje, jedno je izvjesno: da nas poznavanje vlas- 
tite povijesti, simbola nienih uspona, supstrata njenog napret- 
ka, koji poteže sve definicije i teorije, — dovodi do spoznaje 
da živimo u vrtlogu simulacije, općeg pretvaranja i izopačenja. 
Pojave cerenja, deformiteta na svim planovima, potraga za 
dobrim ili zlim po svaku cijenu, jesu također značajna pojava 
ne samo za filozofe, sociologe i psihijatre. Kada se govori o osje- 
ćaju dosade i mučnine, o očajanju, o strahu i beskrajnim bojazni- 
ma, o osjećaju krivice i otuđenja, o nihilizmu koji se danas sa 
tehničko-znanstvenim rafinmanom industrijski reproducira u 
kapitalističkom svijetu, tada je to, svakako, pojava o kojoj fi- 
lozofija, kada govori o povijesti kao tragičnom zbivanju, izvan 
eshatologija i apokaliptičnih vizija, mora reći svoju riječ. 


3 


Kad je riječ o Karlu Jaspersu, mogli bismo pomenuti da ie 
njegova specifičnost prije svega u tome što se misaono opire 
općem i epohalnom izopačenju, čiji je vrhunac u etabliranju 
stvarnosti kao izvora opijuma, kao tvornice ideala i idola, — 
ali je to opiranje svagda izvan eshatologija. Međutim, za nas 
i Karl Jaspers plaća tribut našem razdoblju i njegovoj napad- 
noj egzistencijalističko-pozitivističkoj noti moderniteta. On to 
čini ne samo svojim pozitivističkim i još više egzistencijalistič. 
kim respektom znanosti u formi egzistencijalno-metafizičke ko- 
rekture, mada prije svega upravo tim elementima, koji se naj- 

upadnije i ujedno najskrivenije demonstriraju upravo u inter 
pretaciji suvremenog doba i njegove svjetsko-povijesne egzis- 
tencije. 


4 


Uvijek, ili gotovo uvijek, Jaspers traži autentični svijet, auten- 
tični jezik, ali ne preko negacije, epohalne i motivirane imanent- 
nim tokom krize unutar svjetovne strukture, koja — danas 
to već slutimo više no što znamo — određuje cjelinu kao privid 
i otuđenje, ali i kao mogućnost izvora istine povijesno-ljudske 
egzistencije. Prema tome, misaono izraziti ono što jest znači iz- 
ricati dijalektiku njegove negacije. U protivnom: mišljenje je 
izdaja i pad u beskrajne varijacije pozitivizma, ili je to kultur. 
na industrija, letargija u formi današnje civilizacije, konsument- 
ne kulture, privida mišljenja itd. 


5 


U tome smislu Jaspers deskribira postojeće kao svjetsku 
povijest; ali sila negacije u epohalnim okvirima nije prisutna. 
Ona je bitno reducirana izvan zbivanja eshatologije — na snagu 
unutarnjeg revolta, na egzistencijalno-povijesnu slobodu i čin. 
Egzistencijalni mislilac opisuje suvremenost kao svjetsko-povi- 
jesno jedinstvo, interplanetarno, i prostor — pod pretpostavkom 
univerzalne tehnologije, sredstava komunikacije i saobraćaja — 
kao zaključen. 


U više svojih diela Jaspers eksplicira pojam Evrope — o ko- 
joj je u nas ne tako davno Miroslav Krleža govorio: »Tipična je 
evropska pojava, da su najveće evropske istine izgovorene ispod 
vješala, na stratištima, po tamnicama i na golgotama, a te ras- 
pete i popljuvane istine postaju evropske zastave i traju vjeko- 
vima. Imena ponižena do javne pljuvačnice, imena žigosana osu- 
dama sudova i javnog mnijenja postaju evropski svjetionici, 
koji onda svijetle stoljećima« — Jaspers analizira njenu svjet- 
sko-povijesnu misiju, kojom ona svojim duhom revolucionira 
i Ameriku i Rusiju, proizvodeći, posredno, na obje strane nešto 
»potpuno novo, samostojno«. Ali ne skriva i to da je sada ne 
samo Evropa ugrožena interplanetarnim protezama — u liku 
moderne tehnike i znanosti — koje je jedanput sama inicirala. 
Evropa još od 1900. g. nije više dominantan činilac svijeta. 


Time se konačno — da preskočimo izvjesne premise — teo- 
rija povijesti transformira u teoriju suvremenosti, koja je u 
znaku romantike i teokracije tehnike i pozitivne znanosti. 

No tragična granica mišljenja Karla Jaspersa, naravno, nije 
u specifičnim promašajima ovog smjera filozofiranja, koji bi 
se relativno lako mogli prozreti u kritičkoj elaboraciji refleksije. 
Još je manje pak u nedovoljnoj strogosti logike ovog mišljenja, 
u nejasnoći i neegzaktnosti. Jaspers je prihvatio Nietzscheove 
impulse radikalne skepse kao povijesti, i u isti mah, nastojao 
prevladati njegov historizam. Uz mnoge mislioce, i on se vraća 
izvorima života kao tragično-slobodnom životu, te je njegov op- 
timizam upoznao, prebolio muziku tragičnog pesimizma. 

A već odavno smo zaboravili da je i »volja za istinom« u stva- 
ri volja za mogućnošću mišljenja svega bića, kada se bivanje i 
život smiruju u biću, logosu, eshatonu, datosti, i tako sebe čine 
mogućim predmetom mišljenja, sa kojim se rađa filozofija i po- 
treba za kategorijama. Život u »volji za istinom« — traži umje- 
sto povijesnog života samog — filozofiju života; traži okaminu, 
istinu Po sebi. Od Platona, preko kršćanstva do suvremenih smje- 
rova u filozofiji i umjetnosti, razvija se stav da postoji istina, 
Ona je toliko fascinantna da nas odvodi do eshatologije. Stav da 
postoji istina »jeste jedna od najvećih zavodljivosti koje posto- 
je« — govorio je Nietzsche. »Tako postavljena, ona je predmet 
vjere, a time je tada slomljena volja za ispitivanjem, istraživa- 
njem, ogledanjem, kušnjom«. U tom smislu i u našoj civilizaciji 
lebdi oporo-tragični stav: »ugodnije je pokoravati se, nego ispi- 
tivati«. 


7 


U središtu Jaspersovog interpretiranja povijesti stoji, između 
ostalog, čak i u svim eksplikacijama načina obuhvatnog, otpor 
ovoj volji koja voli istinu kao postvarenje egzistencije, kao mu- 
zejisanje živog, kao pretumačenje povijesnog bivanja u »biće«, u 
sistemu »zakonito strukturiranih činjenica«. U stvari, možda je 
zato i Jaspersova misao najčistiji oblik filozofije »egzistencije«, 
jer — pošto na jednom planu povijest svodi na povijesnost — 
ona hoće da ukine stereotipnu i praznu obrednost individualnog 
života kao empirijskog individualiteta: onog što će se u Sartrea, 
u njegovoj interpretaciji romana Nathalie Sarraute, imenovati 
kao opće mjesto, kao ničija zemlja koja pripada svima i nikome, 
koja je Sve i Ništa, koja je negacija autentičnosti i izvornosti; 
tako postavljena definicija izriče apstraktnu snagu rada moder. 
niteta, ukoliko se »čovjek otresao osobenog, koji nije više ni- 
šta do ljupki i živahni spoj općih mjesta«. 

I to se dešava u aktu transcendiranja — u »Existenzerhe- 
llung-u — kada pojedinac, reklo bi se, magijskom snagom svoje 
egzistencijalne prirode ,dolazi sebi kao pravoj vlastitosti u ne- 
zastupljivoj konkretnosti svog bitka u postojanju«. 

Naravno, da u tim mislima možemo tražiti inspirativnu mi- 
saonu omeđenost Jaspersovu; u tom, naime, vraćanju ka orga- 
niziranju Kierkegaardovih motiva, koji žele da se izbjegne ta 
zaludna objektivna antropologija zbivanja, ta kostimerija općih 
oznaka i plakata, to danas već impresivno znalačko apstrahira- 
nje od iskona, to bježanje u rad — putem rada i preko rada — 
u posao, u svakodnevna zanimanja, u potrošnu djelatnost, u kul- 
turnu industriju, u svijet apstraktnog partnera. 


Mogli bismo time u isti mah i previše i premalo reći: da je 
rijetko u kojeg suvremenog mislioca kao u Jaspersa toliko u 
otporu prisutan i ujedno fetišiziran pozitivni svijet rada, sa rad- 
nom i epohalnom ontologijom i fenomenologijom, prezentiranom 
u suvremenoj apsolutnoj produkiivnoj moći znanosti i tehnike — 
čiju je filozofiju iskazivala Hegelova »Fenomenologija duha« — i 
to u Jaspersa sve upravo u traženju transcendiranja tog svijeta. 


Ipak filozofija — kao apel slobode da biva samo sloboda — 
jest projekcija, naravno na negativan i kritičan način, fetišizam 
postojećeg i njegovih institucionaliziranih formi slobode, napret- 
ka, samosvijesti. 


Ne znam treba li staviti u pitanje i dijalektičku ambiciju 
da se prevlada totalitet objektivno-postvarenog svijeta, da se ne- 
gira, kada sve više slutimo da je i ona sama nošena i određena 
strukturom, motivima i snagom onoga što se negira. Otuđenje 
se — koje je i ovdje u Jaspersa na svojstven način tematizirano 
— posredstvom prevladavanja, aktom i zbivanjem samobivanja, 
pretvara u Ništa, u sistem okamina. 


Jaspersova filozofija obuhvainog ili transcendencije jest ona 
koja — izvan eshatologija — traži otvorenost za sve bitno i iz 
vorno, potrebu da se u svakom povijesnom trenutku izvučemo 
iz čarobne mjesečine pozitivizma i idealizma, da iskusimo gra: 
nične situacije života i smrti, borbe i,traženja, krivnje i odgovor- 
nosti, stradanja i prkosa, dvosmislenosti i slučajnosti; da u 
njima iskusimo istinski i u mjeri revociramo totalitarizam i ap- 
.solutizam pojedinačne znanosti, da napokon u filozofiji izbjeg- 
nemo zamkama jedne nove eshatologije ili tipologije pogleda na 
svijet. 

Nakon rata vjekova oko modela povijesnog egzistiranja, na- 
kon dvije i pol hiljade godina moralnog govora o istini i laži, 
o smrti i životu, o tragediji i komediji, mišljenje mora da do- 
kaže da je moguće — u filozofiji i usprkos filozofiji. Stoga i 
Jaspersov pojam egzistencijalnog iskustva i istine bitno odrc- 
đuje i njegovo definiranje »svijeta«, »postojanja«, orijentiranja 
u svijetu; Jaspers svuda ističe tragove obuhvatnog i nepopred- 
metljivog, onog bivanja što je nepodatno »sistemu«, onog što 
se čini kao da je ureknuto odsustvom i kao da je nepovratno od- 
lutalo od modela predmetno-empirijskog sažimanja, spoznava- 
nja i doživljavanja; što se još može samo iskusiti indirektno, 
u simboličnim manifestacijama, u magiji ekstremnosti i granič- 
nosti svega što biva. 


1 


Za suvremenost koja i ono što je izvanpredmetno i nepred. 
metno pretvara i izopačuie u predmet, ovaj je motiv protjeran 
u prostor mistike, u civilizaciju sulude spekulacije, u bludilište 
postojećih i nadolazećih lavina novih kontestacija. 


Ipak suvremena civilizaciia na sebi osjeća osvetu apsolut- 
nog znanja i znanosti. Između nas i bivania instaliralo se zna- 
nje. Umjesto težine umjetničkog dijela, nadolazi i isprečava se 
beskonačno znanie o umjetnosti. Umijesto mišljenja — racio- 
nalni modeli uvida i manipulacije povijesnom empirijom. Umie- 
sto filozofiie kao poviiesnog života — informacija o filozofiii. 
Umiesto tragediie — teoriiska refleksija o njoj, o njenim ele- 
mentima i implikacijama, metafizika tragičnog. 


12 


U ovom okviru, ponovo se javlja pitanje: Kako ie moguće 
komunicirati sa mišljenjem Platona ili Aristotela? I da li je to 
uopće moguće. Dakako, umjesto povijesti filozofije, filozofije kao 
Zemlje Grka, koji su »iz dubine. bili površni«, mi se nosimo 
nienom historijom, sa mrtvim tijelom duha, sa velikim kipovima 
»kojima je izmakla duša«, sa hramovima u kojima bogovi i 
supstrati koji su ih omogućili više ne prebivaju. Prepariramo 
filozofiju u svijet pojmova-mumija: činimo ih zanosnim pred- 
metom — interpretacija i reinterpretacija. Ulažemo svu svoju 
znanstvenu moć, historijsku, a ne manje i spekultativnu imagi- 
naciju; kompariramo motive i iskaze filozofije, »originalno« pre- 
pričavamo, ukratko: obrađujemo. I uvijek u tom času pronala- 

zimo zamjenicu povijesti u historiji; naše nas, međutim, povije- 
sne prilike guraju da ih sudimo, mislimo, sistematiziramo, — 
po skrivenom modelu naše beskrajno protivrječne suvremenosti. 


13 


Apsolutno znanje ne doseže i ne seže preko vlastitih granica 
i interesa. Uzaludno je opominjati da apsolutna znanost organi- 
zacije i manipulacije susreće život kada je on sebi već odmakao. 
Uzaludno: jer dobro znamo da se i kritika filozofije kao apsolut. 
ne znanosti izopačila u filozofiju, u ono protiv čega se buni. 


Tragični trenuci mišljenja u suvremenom svijetu, uz besko- 
načnu djeljivost i pluralizam struja, još su uvijek s ovu stranu 
metafizike. 


II 
1 


Dakle, ako se ima u vidu Jaspersov stav da je »filozofija 
zbiljska samo u ispunjenju svagda pojedinačnog života«, da je 
»izvornost kao mišljenje svaki dan u svojoj konkretnosti«, tada 
se ono ne može prenositi od subjekta do subjekta, od epohe do 
epohe, te — što je danas veoma važno — isključuje mogućnost 
pojave neautentičnog i autentičnog mislioca. Na ovom pitanju 
— a to znači da ono što se u takvom filozofiranju misli ne samo 
da nije pristupačno današnjoj moći svijesti uopće, nego je na- 
prosto za nju ništa — Jaspers se demonstrira kao mislilac ne- 
eshatološkog, u biti tragičnog svijeta bivanja kao tragični filo- 
zof. Tačnije: kao mislilac krize povijesti, koja je — da dodamo 
— uvijek moguća u svojoj indisponabilnoj i jednokratnoj povi- 
jesnosti naspram fakticiteta svjetske povijesti. 


2 


Iz toga ne bi trebalo brzopleto zaključiti da je na dnevnom 
redu polaganje u grob onih modela, arhetipova, eshatologija, 
koje su mišljenje osuđivali na historijski optimizam, skrivajući 
brutalnosti, umorstva, što su ih do sada poduzimali skoro sve 
realizacije tokom vjekova. Jer kriza nije bitno kriza pojedinih 
modela filozofije ili pak samo orijentacije u vremenu. 


U iskustvu povijesti, međutim, otkrivamo da kriza nije par- 
cijalna niti je samo kriza iracionalnog supstrata racionalnog sis- 

tema kasnog kapitalizma u svim njegovim sferama produkcije; 
još je manje kriza pojedinih formi socijalnog života, politike ili 
institucionaliziranja napretka uopće. 


3 


Naprosto, pukim reduciranjem krize povijesti na krizu formi 
njenog pojavljivanja ili postvarivanja — ma koliko se međusob- 
no razlikovali mislioci, filozofi — jedva ćemo biti sposobni da 
naslutimo da je filozofija nemoguća na klasičan način; da su 
tradicionalne kategorije bivanja, bivstvovanja, razvitka, mije- 
njanja logosa, uma, revolucije, povijesti, bitno atrofirale, te je 
stoga sudbina mišljenja izvan metatizičkog modela teorije, ra- 
dikalno i po prvi put do kraja — neizvjesna. 

Karl Jaspers je svojim mišljenjem u sustajanju, lišio pojam 
krize eshatološke ukletosti. Ma koliko se činilo paradoksalno, 
za identifikaciju krize nedostaje epohalni supstrat, nada objek- 
tivizma: nedostaje metafizička arhimedovska tačka i mjerodav- 
nost. Ali mi znamo da to pretpostavlja da kriza nije samo neka 
lokalna niti pak epohalna neprilika, udes, specifična konstela- 
cija bića, deticijencija, koja bi se mogla — po dijalektičkom 
modelu — prevladati samo epohalnim obratom, u producira- 
nju nekog izvornijeg povijesnog života i stanja stvari, u nekom 
»razrješenju« krize. 

Ali mi smo najmanje u pravu ako mislimo da je kriza u 
biti »nerazrješivo« stanje, vječni trenutak ili opća datost. 


4 


Napomenimo da nam povijesno iskustvo smisla i struktura 
mogućnosti mišljenja u suvremenosti, uključujući tu i filozofi- 
ranje Jaspersovo, svakako objelodanjuje nekoliko — značajnih 
momenata: 

1) Da nam dopiranje do granica orijentiranja u svijetu, osvjet- 
ljenja egzistencije i metafizike kao čitanja šifriranog pisma po- 
vijesti, otvara novi egzistencijalno-povijesni krug: pitanje o smi- 
slu svijeta kao krize, o općenitosti koja je uvijek samo forma 
pojavljivanja »moguće egzistencije« i koja je u nju ukomponi- 
rana, o svijesti egzistencije koja svu faktičnost i svjetovnosi 
misli, opaža kao postalu, kao bivajuću i nadolazeću u apsolut- 
noj povijesnosti nas samih. 

2) Da je povijesna situacija krize ili »graničnih situacija« povi- 
jesti nešto izvorno, te stoga neizvodljivo i neponovljivo; u obr- 
nutom slučaju bila bi predmet racionalnog mišljenja: pojmljena 
kao slučaj općenitih momenata u njihovoj dijalektičkoj disonan- 
Ciji i konsonanciji. 

3) Da je metafizika Zapada — zapravo dijalektika — u svojem 
idealizmu supstrata povijesti u biti imaginarno i nepovijesno 
tražila da u krizi prevlada krizu. Treba ići do krajnjih granica 
i sjetiti se da i jezik filozofije promašuje, propušta ono o čemu 
govori: krizu. 

Zato kriza kao povijesno određujuće i neodređeno i kao 
moguće povijesno bivanje nije više cjelina, u kojoj bi postojala, 
razvijala se »bit« suvremenosti što bi se konačno spoznala kao 
bivstvovanje. Naprotiv, biti u krizi znači biti usred antinomika 
bivanja, opustiti cjelinu koja proizlazi po modelu dominacije 
rada — koja donosi sa sobom čitavu seriju promjena: masovni 
opstanak ljudi, podruštvljenje, demokraciju i demagogiju, aps- 
traktnost komuniciranja; znanost, pozitivizam, neslućenu moć, 
vjerovatnoću mira i rata itd. — koja postoji po objektivnim re- 
gulama objektivizma. 

Jaspersovim jezikom iskazano: egzistencija je pozvana na 
radikalan čin, koji se više ne može imenovati klasičnim filozof- 
skim kategorijama: ni kao sfera unutarnjeg života nasuprot 
vanjskom; ni kao subjektivna avantura naspram objektivnog 
fakticiteta empirije. 


Napomenimo da prevladavanje jezika filozofije nije stoga 
moguće bez prevladavanja filozofije Zapada, svih varijacija pla- 
tonizma, kršćanstva kao platonizma za narod, pasivnog nihiliz- 
ma. Tiranija »istinitog« svijeta i volje za »istinitim« doduše tada 
prestaje, ali time počinje neizvjesna i dvosmislena opasnost is- 
tine. 


La) 
PA 


Vrijedan analize za ovu priliku je Jaspersov napor da ras- 
vijetli smisao filozofije kao povijesnog bivanja i egzistiranja. 

Po mišljenju Jaspersa otvorenost u povijesnom »egzistiranju« 
ne nastaje iz Ništa, nego nastaje iz osnova ostvarenih stupnje- 
va i poredaka. Nikako u razaranju poredaka, nego u »transcen- 
diranju njihovih ostvarenja« — prikriva se istina. 

Pitanje je kako se može misliti suvremenost, kada to pret- 
postavlja da se stoji u jednoj i obuhvatnoj strukturi cjeline. 
»Organsko vrijeme se račva u razdoblje sa jedinstvenim zna- 
čenjem, u razdoblje vrha i dovršenja, u razdoblje inkubacije 
i propadanja, u ispunjeno (vjerujuće) i prazno (nevjerujuće) 
razdoblje. Čovjek je kao pojedinac vezan za svoje vrijeme, izra- 
Žava ga, ostvaruje« (Von der Wahrheit, 913). 

Mi rado zloupotrebljavamo filozofski termin istine i pozicije, 
u današnjoj filozofiji, prije svega, termin totaliteta. Međutim, 
Jaspers je, poput Nietzschea, obračunao sa metafizikom totali- 
teta. U totalnom — teško je i smjelo reći — ne može se prosu- 

đivati suvremenost, naprotiv svaka struktura, svaka činjenica, 
svako vrednovanje se. odnosi na izvjesni aspekt ili pojavu suvre- 
menosti. pa 

Gledajući na taj način uočljivo je da se u svakom trenutku 
nešto, u ovom slučaju Jaspersova filozofija, iskazuje potpuno 
unutar izvjesne pozicije. Svaki put je također nešto drugo što se 
pojavljuje kao pad, potuđenje, kriza u modernom smislu riječi. 
što se pojavljuje kao pad, potuđenje, kriza u modernom smislu 
riječi. N.> , 

No, ako se vrijeme interpretira i opaža kao početak, prijelaz 
i kraj, a filozofi, umjetnici, u njemu kao prethodnici ili epigoni, 
kao oni koji razvijaju osnovni tekst misli ili ih dovršavaju, nije 
moguće kontestirati svako parcijalno fiksiranje reda stvari. | 

Možda je za nj tada moguć genij transcendacije, ako se iz- 
bjegne agresivnost apsolutne nauke cjeline. Nezadovoljan kla. 
sičnom filozofijom, Karl Jaspers nije mogao prihvatiti ni današ- 
nje orgijanje totalitarizma ne samo na Istoku nego i na Zapadu 
gdje se on zbiva u benignijim formama koje producira indus- 
trijsko društvo kasnog kapitalizma. 

U tom smislu Jaspers u filozofiranju vidi mogućnost da se 
izbavi ono što nije rastvoreno u suvremenosti, što transcendira 
vrijeme i po vlastitom genijalitetu dolazi iz druge dimenzije u 
samo vrijeme: kao neraspoloživo i neproračunljivo, kao ono što 
se ne može podrediti mogućnostima, na primjer, stila ili prin- 
cipa vremena. 

Danas je teško reći nije li to ono što je jedanput bilo ime- 
novano kao stalno zaprepaštenje i čuđenje. No to se vraća u 
polje izvanrednog — uostalom kao i u Heideggera na drugi na- 
čin — o kojem samo znamo: da nije nužno, da nije izvodljivo, 
nije predmet puke odluke i htijenja. 


10 


Nema nikakve sumnje da pojam tragičnog znanja, sustaja- 
nja, uključuje današnju varijaciju stava: da nitko ne može pre- 
gledati ma koje vrijeme. I da svako vrijeme, a to znači i naša 
suvremenost, »postavlja u svojoj beskrajnoj zbilji to, šta je 
ono, a da pri tome ne doseže konačni odgovor.« Jer svako vri- 
jeme ostvaruje svoj odnos prema onome što je metafizika nazi 
vala »apsolutom«: nikada konačno i totalno, nego beskonačno, 
u vremenu — izvanredno. 

Čak je i eminentni predstavnik »teatra apsurda«, Eugčne Ione- 
sco, još davno opazio — nasuprot učestalim invektivama da je 
teatar bitno zaostao za svojim vremenom — da je on, naprotiv, 
stravično kongruentan; i da je istina scenske umjetnosti i pjes- 
ništva uopće izvornija i smislenija no što je »svakidanja zbilja«. 
I da, najzad, u tom smislu, teatru odsudno ne odgovara ništa. 
Stoga jer svako vrijeme »zahtijeva uvođenje nečega neposredno 

izvanvremenog u vrijeme.« Tako će on iskazati i suvremeni stav 
ljudskog bivanja i duha, premda još uvijek metafizičkim jezi. 
kom: 

»Postoje stanja duha koja su apsolutno izvanpovijesna. Intui- 
cije koje dosežu nadvremeno. To je veoma važno! ... Jer umjet. 
nik shvaća bivstvovanje u neposrednoj intuiciji, on je u tom smi- 
slu pravi filozof. U širini, dubini i pronicljivosti u tom smislu fi- 
lozofskog vida svijeta, u njegovoj životnoj filozofiji temelji se 
njegova veličina. Dolazi kvalitet umjetničkog djela; prema tome, 
ova je filozofija živa i ne počiva u apstraktnom mišljenju razu- 
ma... Shakespeare ne piše historiju, premda se njome ispomaže, 
ali on pokazuje moju povijest, našu povijest, moju istinu s onu 
stranu svakog vremena. U vremenu transcendira on vrijeme i do- 
seže obuhvatnu filozofsku istinu«. 

Pojam sreće i nesreće je uvijek također povijestan i neponov- 
ljiv. Također i način bivanja, način velikog u povijesti. Premise 
s kojih polazi Jaspers vraćaju nas doduše na izvorne motive Pla- 
tona i Plotina, Kierkegaarda i Kanta, Maxa Webera i Spinoze itd. 
Vraćaju nas na kritiku pozitivizma i historizma, Hegelovog idea- 
lizma. Dakako, tu smo na domaku historiografije, deskripcije 
utjecaja, interesa, dometa pojedinih filozofa. No Jaspers nije baš- 
tinik historiografije. Razumljiva je tada osnova i njegovog djela 
»Veliki filozofi«, u kojem temeljito rastura historiju, predstavu 
po kojoj se sve kasnije — u pukom historijskom smislu — smi- 
sleno, u vremenskom slijedu, nadovezuje na ranije i prethodno. 


III 
1 


Time Jaspersu biva tuđ svaki historijski optimizam filozofa, 
gdje mislioci, pojedinci, žive u eshatološkim, utopijskim i opti- 
mističkim projektima, fatamorganama slobode, kao u povijes- 
noj zbilji. Sve što podsjeća, međutim, na cinizam serije skepti- 
čara, koji »misle da znaju da ništa nije istinito«, na tzv. realiste 
koji svuda vide samo zlo i nesreću, a sve što nadilazi takvu struk: 
turu, preziru kao puku utopiju i spekulaciju, — za Jaspersa je 
znak uvijek specifične i povijesne nepovijesnosti. 

Ukazuje li to: da nitko nije povijesni mislilac; da svatko pos- 
taje povijesni mislilac. Svakako, da. Navikli smo da takav stav 
osudimo kao nepopravljivi pozitivizam, kao predstrukturalizam, 
implicitni historizam. Stav: da je svako vrijeme u sebi epohalno, 

jedinstveno i neponovljivo; da u povijesnom trenutku, kao i u 
svijetu duha, ne postoji majoritet kao instancija, pa makar se 
ona javljala i kao epohalnost; da za današnjeg mislioca revolucija 
počinje prije svega u svagda dvosmislenom odnosu naspram ve- 
likog u historijskom toku. 


Sa svim tim reći: da svaki pojedinac u historiji živi, djeluje 
i pati na tlu svojih vlastitih, jedinstvenih mogućnosti, na visini 
»ljudski velikog, a faktički nemogućeg«, značilo bi, prije svega, 
radikalnu sumnju u građansku apsolutnu nauku apsoluta samo- 
napretka. Reći: da je vrh u djelu pojedinaca, mislilaca, pjesnika, 
umjetnika, neponovljiv, jedan i jedinstven, značilo bi svakako i 
put u odvažnosti da se živi, misli, realizira ona filozofija koja, 
međutim, nikada nije bila i nikada se neće ponoviti. 


Dopuštamo tada da se sve veliko u prošlosti nalazi ispred 
nas, da je njegova sudbina totalno neizvjesna, da se mnogostruko 
transponira i revolucionira. Ako se odvažimo da ovo mislimo do 
krajnjih granica tada bismo shvatili opomenu koja dolazi u eri 
kasnih spoznaja: ukoliko »oni koji dolaze kasnije traže načine 
dovršenja mislilaca, gube i ono što je bilo, kao što su pojedinci 
ostvarivali sa svoje strane nešto što nije bilo«. 

I naravno, ovome se dodaje zaključak: »Nenadmašivost je 
znak svih velikih filozofija i njihovih istina«, od Heraklita i So- 
fokla do Hegela i Marxa, Heideggera i Jaspersa. 

Filozof, ako povijesno misli, zna »da je filozof velik samo je- 
danput, sa njime se gasi ono što je ostvario«. »Kasnije dolazi 
drugo i drugačije veliko, nešto novo, neovisno. Ipak, ne radi se 
o historijskom pesimizmu kako to rado pomišlja suvremeni his- 
torijski optimizam, koji datira od Parmenida. Jer: svi »veliki 
su došli u svijet da bi bili slušani; međutim, vijekovima mogu 
oni nestati, dok ponovo čovjek ne čuje njihov govor.« 

Nije potrebno iscrpno izvoditi sve premise koje Karla Jas- 
persa navode na zaključak da svi veliki mislioci, svi veliki filozo- 
fi, ne ostvaruju nikakve ideale i totalnu formu samosvijesti: oni 
su, naprotiv, ispod ideala. To je nešto od izvanrednog dvosmisle- 
nog značaja. 


. Jaspers misli da je odviše u kontaktu sa živim paradoksima 
i protivrječnostima suvremenosti, da je sasvim svjestan da je 
u svakom vremenu prisutna bitna mogućnost »kontakta čovjeka 

sa bitkom samim ie prema tome i mogućnost pojavljivanja, po- 
sredstvom kojeg faktičnost ovog kontakta govori onima koji do- 
laze kasnije, koji ga razumijevaju«. 

Samo je još ova ili ona eshatologija posljednji bastion krip- 
toteologija i mitologija početka, otuđenja, sabiranja bitnih mo- 
gućnosti života i djelovanja u nekom posebnom povijesnom tre- 
nutku, ili epohi, kontinentu, narodu, generaciji. Ideja i suvre- 
mene kontestacije — ako se apstrahira od njenih još nejasnih 
empirijskih realizacija — još je daleko od stava: da u pojedin- 
cima »izvorna vremenitost nije samo vrijeme«. Oni su »egzis- 
tencijalno povijesni«. 

Jaspers ne poznaje globalnu revoluciju kao kritiku represiv- 
nih kategorija suvremene civilizacije, koja govori u ime epohal- 
nog obrata i novog početka. Sve je to po njemu tradicionalis- 
tički način bivanja. Što se tiče povijesne egzistencije, jasno je 
da je ona lišena eshatološke i kriptoteološke subordinacije e- 
poha, struktura, kontinenata, naroda. »Uvijek jest ono što je is- 
tinsko i što može biti« — sugerira Karl Jaspers. 


Doduše, njemu je jasno da se to ne može objektivno konsta- 
tirati, nego osvijetliti. Rečeno je da je svaka istinska povijesna 
mogućnost također uvijek nejednaka povijesna odluka, pod pret- 
postavkom rebeliranja, opasnosti i uništenja, odluka za bitno, 
za ono što se ne može reducirati metafizički i eshatološki na 
serije ciljeva i konačnosti, početaka istinskih povijesti. 

Ako je tako onda početak filozofiranja označuje »korak u 
bezvremeno bez žrtvovanja vremena, u transcendenciju bez žr- 
tvovanja svijeta, naprotiv jedino posredstvom vremena i ostva- 
vrenja svjetovnosti» smjera se na dovršenje istinitog«. 

Šta tada implicira istina kao povijesna »egzistencija«, ako 
je ona moguća samo transcendiranjem svih serija pojava i pred- 
metnosti, samog empirijskog svijeta? 

Ono što se u Jaspersa — nasuprot Marxu i marksizmu — dvo- 
smisleno ocrtava jeste: jezik empirijskog svijeta je deficijentan; 
valja ga nadvladati ali sa potpunim respektiranjem svih njego- 
vih likova (kao što su totalitet znanja, rad, tehnika, instrumen- 
talna zajednica itd.). To je dakle moguće u ime egzistencije 
kao onoga što nam je vlastita prisutnost i suvremenost, koja 
smo mi sami samo transcendiranjem historiciteta, totaliteta i 
njegovog terora. 

Vidimo da za Jaspersa istina kao povijesna egzistencija nije 
opet ništa drugo nego borba zbilje za istinu i istine za zbilju, ot- 
krovenje bivanja i bezdna koji nije i ne može biti predmet raci- 
onalne znanstvene ili neznanstvene kontemplacije. Uvijek je sve 
bitno tu i sve bitno započinje iznova. Kao povijesne egzistencije 
svagda smo u jednokratnom horizontu egzistencijalne komuni- 
kacije. Tek njegova zbilja otkriva pratemelj povijesnog čovjeka 
prošlosti, onaj pratemelj što se nikada ne okončava. 


S druge strane, ako je istina zapravo put da se oslobodi ovaj 
praosnov, put istine same, da se nadmaše razlozi regioniranja i 
podvajanja, tada je ona govor jedinstvenosti i neponovljivosti, 
koja u jednoj gruboj individualističkoj svedenosti znači apolo- 
giju i apoteozu hira, slučaja, prkosa, subjektivnog revolta, ot- 
pora, osebujnosti, apsolutne originalnosti stvaranja, koja tada 
znači egzemplifikaciju uzmicanja modernoj noći apstraktne op- 
ćenitosti, stvarnosti tehno-birokratskih struktura i kulture po- 
predmećivanja. 

U to se možemo lako uvjeriti kada se spoznaju sve premise 
koje su, na primjer, navele Tina Ujevića, da iskaže prave pro- 
porcije i naše suvremenosti: »Kada se čovječanstvo promotri 
preglednim načinom, ne zna se, je li ono više ludnica, bolnica, 
tamnica ili bludilište; u svakom slučaju neko strahovito mjesto. 
Tek rijetki pravednici dižu se, da sa samilošću i molitvom pro- 
čiste i otkupe stradanja cjeline: a njihova je žrtva krvava i ne- 
prestana. Umjetnost sa svoje strane, u toj vasioni, gdje se stra- 
danje priključuje stradanju, kuša da vrši neku ulogu Spasitelja 
i ona izgleda jedino pribježište od bolesti i bezumlja« 

Sam Jaspers — kada je riječ o umjetnosti — razlikuje izme- 
đu umjetnosti kao estetičke strukture, kao predstavljanja od- 
ređenog ideala ljepote, od umjetnosti kao »metafizičkog šifri- 
ranog pisma«. No oboje postaje jedno, »gdje je ljepota trans- 
cendentni bitak, ovaj bitak lijepo, gdje je sve zapravo lijepo, 
jer jest« (VdW, 917). Mogli bismo mnogo više reći, ali je dovolj- 
no sada pomenuti: da on »veliku umjetnost« naziva metafizič- 
kom, jer nevidljivo, sam bitak, čini vidljivim. Samo pjesništvo 
proniče sve pojave ljudskosti. 


Ali i suvremeni svijet, na veoma mnogostruk način, zaklju- 
čuje kao i Jaspers: da pjesništvo nije samo dekoriranje ljudske 
pustoši građanske civilizacije; nije samo proizvođenje čulno na- 
dražujućih predmeta, nego je element bivanja istine za nas: 
izvorište govora samog u Jaspersovom smislu, »prvo stvaranje 
izricanja, spoznavanja, humaniteta.« Kao i Schellingu — i nje- 
mu je jasno da se »u formi pjesništva pojavljuje prva filozo- 
fija«. 

Izvorni povijesni smislovi nisu više samo pitanje filozofije 
kao kritičke teorijske interpretacije. No time suvremena filozo- 
fija nije lišena smisla, jer i ona izriče nešto što, po Jaspersu, 
nadilazi i nju samu. Na kraju: uz Heideggera, Merleau-Pontyja i 
druge, Jaspers je naslutio da je filozofija kao teologija i eshato- 
logija od kršćanstva do serije modernih »izama«, neprestana 
borba oko istinitog: povijesnost. 

Borbom se jedino zna da ne postoji stabilno stanje supstra- 
ta, Logosa, ideala; i da tek sa tragičnim iskustvom i znanjem 
počinje svaki naš povijesni korak, koji se ne sastoji u vanjskim 
događajima, nego u »dubini ljudskosti«. Jaspers time naznačuje 
i smisao predtragičnog znanja koje je svagda u sebi dovršeno i 
potpuno. Tragičnom egzistiranju, dakle, pripada povijesnost, 
koja se odlučuje i nikada se ne vraća. 

U tom smislu kritika kršćanstva, koje eshatološki prikriva 
povijesnost, ali i kritika onih interpretacija svijeta koje teološ- 
ki pretpostavljaju otkrovenje biti i istine, koje projektiraju 
»harmoniju cjeline, iz koje tada razumiju sve disonancije kao 
samo relativne disharmonije«, i potuđenja, — prirodno se nado- 
vezuje i na kariku pantragizma; kada se tragično znanje ras- 
tvara u znajuće znanje. 

Ovdje je dakle moguć govor o Jaspersu kao tragičnom smis- 
liocu suvremenosti, koji zna za genija izgnanika i disidenta; koji 
zna da je tragedija tu, jer postoje suprotnosti koje se ne mogu 
nivelirati — čak ni u spekulativnoj dijalektici povijesti totali- 
teta. 

Upravljen protiv olakih i besmislenih rituala paneshatolo- 
gizma i pantragizma, Jaspers sluti da je univerzalno sustajanje 
osnovna crta bivanja nas u suvremenosti. Protegnuto na kate- 
gorije civilizacije ono se izobličuje u krah i promašaj. Sustaja- 
nje koje proizlazi iz samog dosegnuća djela, jest istinski tra- 
gično. 

U stvari za nas danas tragično znanje nije ni humanističko 
prebrojavanje sume zla od početka ove ljudske povijesti; nije 
ni abdiciranje; nije ni težnja ka sustajanju, patnji, nego od- 
važno sučeljavanje sa opasnostima vremena i prihvaćanje razaA- 
ranja u istinskom činu. 

Danas se tragično još shvaća kao alternativno mišljenje: 
»uspjeh ili krah«. No njemu izmiče da je tragično moguće sa- 
mo kao živi paradoks: u »najvišem uspjehu vidi se pravo sus- 
tajanje«. 

Najznačajniji možda korak u tom smjeru, pored Marxa, u- 
činio je sam Nietzsche, kada je spoznao da su došla vremena 
odvažnosti bez supstancije i modela, kada moramo da obesve- 
ćujemo ono što je više od dvije hiljade godina, još od Parmeni- 
da, bila svetost bivanja i filozofije; kada moramo sa njim »bo- 
gohulno« izjaviti: »Parmenid je rekao 'ne misli se ono što nije : 

mi smo danas na drugom kraju i kažemo —, ono što se može 
misliti, mora sigurno biti fikcija«, pseudopovijest, zbilja kao i. 
dolatrija vlastitih barbarija i ideala. 

Jaspers, naravno, nije mislilac dijalektičar , jer ne vjeruje 
da se suprotnosti povijesnog bivanja mogu sabrati i prevladati 
u epohalnosti koja bi značila njihovo jedinstvo. On je tragični 
mislilac, koji zna da bi dijalektičko jedinstvo, niveliranje pro- 
tivrječnosti, bio put iščezavanja egzistencije i tragične odvaž- 
nosti nas samih. 

MARTIN BUBER 
ILI 
DIJALOG I ISKON 
Ina Ovadija-Musafija 


Sarajevo 


Bitna tema u bogatom opusu filozofa Martina Bubera je dija- 
loški princip, nešto bitno novo u savremenoj filozofiji. Spis 
»Daniel« 1913. g., zatim spisi »O dijaloškom životu« (»Ja i Ti« 
1923. godine, »Dijalog« 1930. godine, »Pitanja koja se postavljaju 
individuumu« 1936. godine, »Elementi međuljudskog« 1954. go- 
dine i »O funkciji vaspitanja« 1926. godine) bave se ontološkom 
strukturom svijeta i fundiraju dijaloški princip kao modus ljud- 
ske egzistencije u svijetu. Čovjek se više ne pita o bitku (Sein), 
nego o odnosu prema bitku jer je bitno ontološka sfera, sfera od- 
nosa. »Bitak čovjeka se ne može shvatiti preko onoga što se odi- 
grava u unutrašnjosti poiedinačnog, niti preko njegove samospoz- 
naje koja sadrži prag za odlučujuću razliku između čovjeka i živo- 
tinje, nego posredstvom posebnog načina njegovog odnosa prema 
stvarima i bićima« (Buber). 

U svom prvom spisu »Danijel«, čiji podnaslov glasi »Razgovor 
o realiziranju«, Buber daje razliku između orijentirajućeg i rea- 
lizirajućeg stava čovieka. Orijentiranje u svijetu ne znači ništa 
drugo do organiziranie svakodnevnog života, dok realiziranje 
u sviietu znači ostvarivanje diialoške situacije. Orijentirajuće i 
realizirajuće stavove Buber u dielu »Ja i Ti« razvija u temeljne 
riječi Ja-Ovo, Ja-Ti. 


“.Čovjek se afirmiše kao čovijek tek u odnosu prema bićima 
(Wesensbeziehung). tada učestvuje u bitku. Njegov se život od- 
viia u jednoj vrsti diialoga pa, prema tome, uspostavljanje di- 
jaloga stoji u početku svakog pojedinačnog ljudskog bivstvova- 
nja. Tradicionalna subjekt-objekt relacija se pokušava prevla- 

dati dijalogom kojim se briše svaka vrsta postvarenja. Međusob- 
ni odnos dvaju bića znači prašansu bića. »Na početku je odnos 
kao kategorija biti (Kategorie des Wesens), kao spremnost (Be- 
reitschaft), kao model duše (Seelenmodell), a priori odnosa, 
urođeno Ti«'. Ovo nam potvrđuje širinu dijaloga, kao i to da su 
njegove pojavne forme »postulativne« ali njegovo jezgro onto- 
loško. 

Već je na samom početku kod Martina Bubera prisutno pi- 
tanje porijekla dijaloga. Poticaj za preuzimanje primata dijaloga 
bila je jevrejska tradicija koja je sva počevši sa biblijskim i za- 
vršavajući sa hasidičkim stvaranjem prožeta dijalogom. Jacobi, 
Feuerbach, Kierkegaard, Herman Cohen, Ferdinand Ebner, a po- 
sebno Nietzsche iz Zaratustre, i Kant, sa svojom filozofskom 
slobodom, bili su također movensi u stvaranju Buberovog filo- 
zofskog bića. 

Pitanje o čovjeku se za Bubera postavlja sve oštrije. Filozo- 
fija, ukoliko želi da bude u svom etosu, mora misliti i pitati o 
čovjeku. Max Scheler to osjeća na isti način i piše da živimo u 
dobu kada je čovjek postao potpuno i bez ostatka problemati- 
čan pri čemu više ne zna šta je, ali je u isto vrijeme svjestan 
da to ne zna. Čovjek treba da pristupi otkrivanju sebe sa »od- 
važnošću istinitosti«, odbacujući svaku teološku, filozofsku ili 
prirodoznanstvenu tradiciju i do kraja koristeći posjed svog 
bića, »otvoreni horizont«. 

ANTROPOLOŠKA FUNDIRANOST DUALITETA SVIJETA 

Stvarni Dasein u svom odnosu prema bitku pojmljiv je samo 
u vezi sa stanjem onoga bića prema kome se odnosi. »Čovjek 
je posebno biće koje po svojoj prirodi poima ono što ga obuhva- 
ta, ne kao nešto u njemu, u njegovim vitalnim aktima, već kao 
nešto odvojeno što postoji za sebe«*. 

Svijet sadrži ljudski smisao pošto je svijet pretpostavka od- 
nosa. U djelu »Ja i Ti« Buber sistematski izlaže položaj čovje- 
ka u strukturi svijeta, što nam pokazuje artikulacija samog dje- 
la. U prvom dijelu bavi se temeljnim riječima (Grundworte)* u 
drugom svijetom čovjeka, a u trećem »vječnim Ti«. 


Dualitet svijeta proističe iz dvostrukosti čovjekovog stava. 
Temeljne riječi nisu pojedinačne riječi, nego parovi riječi: par 
(riječi) Ja-Ti, i par (riječi) Ja-Ovo. Samim tim Ja je dvostruko. 
Temeljne riječi fundiraju egzistenciju. One ne kažu ništa što ne 
bi postojalo van njih, nego izgovorene utemeljuju jedno posto- 
janje (Bestand). Temeljne riječi se izgovaraju s biti (mit dem 


1) M. Buber: Werke I. Schriften zur Philosophie. K&6sel-Lambert Sclinei- 
der, Miinchen-Heidelberg, 1982, p. 96. = 


2) PA. Schillp-M. Friedmann: Martin Buber. Kohihammer Stuttgart, 
1963, p. 594. 


3) Jean Loewenson Lavi izraz Grundworte prevodi sa »les mots princi- 
pes«, (La vie en dialogue, Aubler, Paris, 1959.). : 

Wesen). Temeljna riječ Ja-Ti može se izgovoriti samo sa cjelo- 
kupnom biti (mit dem ganzen Wesen), dok se temeljna riječ 
Ja-Ovo ne može nikada izgovoriti sa cjelokupnom biti. 

Ja po sebi (an sich) ne postoji, već se Ja uvijek podrazu. 
mijeva u kontekstu temeljnih riječi. Biti Ja i govoriti Ja je jedno 
isto. Ko izgovara temeljnu riječ ulazi u riječ, stoji u tome. 

Fundamentalna razlika između dviju temeljnih riječi poka- 
zuje se u duhovnoj istoriji primitivca, on već u izvornom doživ- 
ljaju odnosa (Beziehungereignis) prirodno izgovara temeljnu ri- 
ječ Ja-Ti na nivou predstave znači prije nego što se kao Ja spoz- 
nao, iako je temeljna riječ Ja-Ovo moguća tek kroz tu spoznaju, 
kroz odvajanje. 

Svijet kao iskustvo otkriva se kroz temeljne riječi Ja-Ovo, 
dok se svijet dijaloga otkriva kroz temeljne riječi Ja-Ti. Odnos 
znači dispoziciju za prijem. Da to dokaže, Buber navodi primjer 
djetcta. Dijete prvo kaže Ti, pa tek kasnije Ja. Instinkt relacije 
je primaran, pa prema tome kontakt sa predmetima ne deter- 
minira razvitak čula, nego taj instinkt. U odnosu predosjećamo 
nešto od kosmičkog patosa prije nego što imamo svijest o svo- 
me Ta. 

U posmatranju drveta Buber daje primjer kroz koji čovjek 
može najbolje pokazati kako svoju ambivalentnu prirodu tako i 
svoj ambivalentni stav prema svijetu. Elementarna relacija je 
sadržana kad se pojavljuje čovjek-Ja i drvo-Ti. U tom momentu 
zbiva se integracija bića, i drvo i čovjek nalaze se u aktualnoj 
prezentnosti, na istom nivou bića. Međutim, sa percepcijom dr- 
veta pojavljuje se drugi odnos u kome je čovjek svijest a drvo 
objekt, suma različitih svojstava. U tom se momentu briše svaka 
integracija bića, i na djelu je separacija. Ovaj primjer nam po- 
kazuje da Buber smatra da svaki scijentistički pristup svijetu vo- 
di separaciji, oštroj polarnosti subjekta i objekta, i da se ta 
polarnost briše u uspostavljanju kontakta sa objektom, u nepo- 
srednosti odnosa. 

Heidegger u djelu »Holzwege« govoreći o odnosu čovjeka i 
svijeta navodi Rilkea koji ima istu ideju kada kaže da ne gubi 
samo čovjek u namjernom prodiranju u svijet, u pukoj »nas- 
pramnosti« sebe, već i da stvari gube spontanost. Maurice Mer- 
leau-Ponty zagovara spontan odnos čovjeka prema objektu, pa 
kaže: »Odnos subjekta i objekta nije više taj odnos spoznaje o 
kojem je govorio klasični idealizam i u kojem se uvijek objekt 
pojavljuje kao konstrukcija subjekta, već jedan odnos bića (pod- 
vukla 1.0.) prema kojem paradoksalno subjekt je svoje tijelo, 
svoj svijet i svoja situacija i na neki način se mijenja«“. 

Čovjek je integriran u svijet kada je u odnosu. Međutim, čo- 
vjek se lišava svijeta dijaloga ukoliko se ograniči na predmetni 
pristup svijetu. Život čovjeka se ne zatvara u krugu tranzitnih 


4) M. Merleau-Ponty: Sens et non-sens, Nagel, Paris, 1968, p. 148. 

glagola: ja percipiram, ja mislim, ja osjećam. Humanizam čovje- 
ka se sastoji u razbijanju toga kruga. Tranzitivni glagoli u koji- 
ma se čovjek pojavljuje kao subjekt iskustva, odnosno subjekt 
koji spoznaje, upotrebljava, koristi, ukratko kao subjekt aktiv- 
nosti koje imaju nešto za objekt, ograničavaju čovjeka na svi- 
jet stvari i pretvaraju ga u nastavak oruđa. U tom krugu čovjek 
poprima svojstvo egzistencije stvari. U svijetu Ovoga svaka stvar 
graniči sa drugom stvari, i tu se na najbolji način može ilustrira- 
ti Hegelova »loša beskonačnost«. ». . . Bez Ovo (misli se na svijet 
iskustva) čovjek ne može da živi, ali ko sa njim samim živi nije 
čovjek« (podvukla I.O.). Kierkegaard takođe smatra da je ma- 
terijalna briga ono što strahovito zadržava i ponižava čovjeka. 
Jedino je susret bitno human, jedino se u njemu zbiva istin- 
ski ljudski život. Za Bubera spoznaja svijeta nema naročitu re- 
levanciju — ona je nužda, ona spada u organizaciju egzistenci- 
je, ali relevantno jeste otkrivanje bića koja posjeduju isti nivo 
kao i sam čovjek. Kada su ta bića prezentna jedno za drugo, mo- 
guće je da »Ja postajem po Tebi, postajući Ja govorim Ti«. Sa- 
mo tako je moguće da me moji učenici vaspitaju, samo tako je 
moguće da me moja djela izgrađuju. Odnos je uzajamnost. Da 
to postignemo, potrebna je odlučnost i odgovornost našeg Dase- 
in. U susretu imamo neposredni odnos, čist od svih apetita, ci- 
ljeva i sredstava. Ja se ostvarujem u kontaktu sa Ti. »Bistra i 
čvrsta struktura Ja i Ti, upućena svakome koji ima otvorero 
srce i hrabrost da se za nju založi, nije mistične prirode«*. 
Primjer te uzajamnosti, tog tvorenja jednog drugim jeste lju- 
bav. Ljubav je ljudski dijalog. U ljubavi Ja preuzima odgovor- 
nost Ti, to je jednakost onih koji se vole. Ona je jedno svjetsko 
djelovanje (Welthaftes Wirken), i zbiva se između Ja i Ti. Osje- 
ćaji su u čovjeku, ali čovjek obitava u svojoj ljubavi. Ko u lju- 
bavi stoji, taj razrješava ljude njihove isprepletenosti u raspo- 
nu, dobri i loši, pametni i ludi, lijepi i ružni, jedni pored drugih 
postaju realni, postaju Ti, to jest, oslobođeno istupaju, jedin- 
stveni i stvarni u naspramnosti; to je svaki put čudo jedne eks- 
kluzivne prezentnosti — tada čovjek može pomagati, liječiti, ot- 
krivati, oslobađati. Mi tendiramo dijalogu. Ali, postoji suprotno 
kretanje kada se Ti pretvara u Ovo: kada neposredna iskustva iz 
svijeta relacije zamjenjujemo posrednim iskustvima iz svijeta 
Ovoga. Tada se stvari rastaču u zbir pojedinačnih kvaliteta, dok 
su ranije doživljavane u svojoj supstancijalnosti. Tom rastvara- 
nju Ti u Ovo podložna je i ljubav, koja se iz neposrednosti rela- 
cije pretvara u trajanje u kome imamo alternaciju aktualiteta i 
latencije. Naime, dok smo ranije imali jedinstveno ljudsko biće, 
sada ono postaje suma kvaliteta, jedan figurativni kvalitet. Pred 
nama se pojavljuje individuum sa nijansom kose, bojom glasa, 


5) M. Buber: Werke I. p. 101. 


6) P.A. Schillp-M. Friedmann: Martin Buber. Kohlhammer, Stuttgart, 
1963, p. 609. 

PRAXIS 3 


nijansom dobrote i tako dalje. Kontakt je izgubljen, i svaki ta- 
kav Ti osuđen je da bez prestanka tone u svijet stvari. Na taj 
način individua gubi prezentnost, ona više nije u ljubavi, ljubav 
se, dakle, više ne zbiva i čovjek postaje dio prošlosti. 


ČOVJEK — BIĆE KOJE TEMPORALIZIRA SVIJET 


Bitno je pitanje zašto Buber diferencira ljudsko vrijeme, pre- 
zent, i vrijeme stvari, perfekt. Suštinski akti čovjeka su u prezen- 
tu, a orijentirajući u perfektu. Stvari ostaju ono što jesu, bez 
obzira znamo li mi o njima ili ne znamo. Čovjek se upinje da od 
svijeta napravi svoju istinu, ali svijet mu se ne daje, pa je čov- 
jek u njemu sahranjen kao u ništavilu. Ipak, on izvlači jedno 
saznanje koje ne pogađa prirodu stvari, a ni kroz empirijsku 
spoznaju ne dokučuje smisao stvari, ne smješta ga u stvari, ali 
se između čovjeka i stvari smisao može događati. To događanje 
smisla biva zahvaljujući postuliranoj relaciji čovjeka i vječnog 
Ti, kojom su obuhvaćene i tendiraju sve sfere ljudskog djelo- 
vanja. 

Čovjek je na djelu kada živi u dijalogu; tada se zbiva ljudsko 
vrijeme. Vrijeme stvari isključuje prezent i čovjeku daje svoju 
dimenziju vremena — perfekt. Na žalost, egzistenciju možemo 
organizirati samo u perfektu, dok je bitno vrijeme vrijeme di- 
jaloga. Akt je zamisliv samo u prezentu — čovjek je stvaran uko- 
liko djeluje — po aktu čovjeka jeste bitak. Susret, esencijalni 
akt čoveka, odvija se u prezentu, kada dopiremo ne samo do po- 
jave nego do samog bića drugog. Najviše što možemo u ovom 
postvarenom svijetu postići jeste ispunjeni trenutak, jesu impre- 
sije, jesu »bljesci Ti-odnosa«, jeste dijalog. Gabriel Marcel sma- 
tra da se kod Bubera radi o »metafizičkom impresionizmu«, a 
tu »optužbu« (kako sam kaže) Buber prima na sebe jer se u ne- 
dostatku jednog-metafizičkog sistema morao zadovoljiti impresi- 
jama. »Uzmimo, na primjer, stvarni razgovor u kojem svaki sa 
svakim spontano govori, to daje dijalogu jedan nepredviđeni ka- 
rakter, jedno predavanje koje izlazi iz okvira uobičajenog, jed- 
no stvarno obuhvatanje, pa ćemo zaključiti da se u svim tim si- 
tuacijama susret ni u kom slučaju ne odigrava u jednom ili dru- 
gom učesniku ili u jednoj neutralnoj jednosti (Einheit), već u 
najstvarnijem smislu između njih, u jednoj samo njima pristu- 
pačnoj dimenziji«, kaže Gabriel Marcel. 


Kontinuitet odnosa Ja i Ti je nedostižan, i nemoguće je do- 
kučiti ga. Možemo pokušati doseći kontinuitet Ja-Ovo odnosa, ali 
time gubimo na vlastitosti Daseina. Jedino što preostaje čovjeku 
jeste da se prikloni jednom beskrajnom »sada«, jednom aktua- 
liziranju. 

Jaspersov pojam vremena ne razlikuje se mnogo od istog poj- 
ma kod Kierkegaarda, Heideggera, pa i Bubera. Za Jaspersa čov- 

jek je stvaran samo ukoliko je povijestan. Stvarnost kao povijes- 
nost jeste prodiranje u počelo (Ursprung) kroz postajanje iden- 
tičnim (Identisch werden) sa vremenski konkretnom pojavnom 
stvarnošću u kojoj Ja stojim. Povijesnost jeste poniranje u izvor 
svega što jeste ili, kako to definira Bernard Welte u djelu La foi 
philosophigue ches Jaspers et saint Thomas d'Aquin, radi se o 
produbljivanju konkretnog momenta sve do susreta vječne pre- 
zentnosti. U rasponu egzistencije i transcendencije zbiva se po- 
vijest. Realizirajući se ja na sebe primam bezgranični teret svog 
vlastitog bića: svoju transcendenciju. »Biti u toj napetosti, evo 
povijesnosti«. ' 

Transcendencija je data i prezentna na način koji se ne može 
izabrati. Ona ne pruža ni podršku ni sigurnost jer je sama bez- 
granični ponor. Pošto moja autentična egzistencija ovisi o od- 
nosu prema transcendenciji, moja egzistencija je zaronjena u 
zebnju do posljednjeg djelića svog bitisanja. Pored toga, djelujući 
naspram transcendencije, ja se angažiram i primam bezuslovno 
totalnu odgovornost za svoju akciju. 

Kierkegaard uzima vječnost kao mjeru vremena, »preuzima- 
jući svijest o vječnosti on (čovjek) poznaje sutra«. Čovjek se u 
vremenu orijentira zahvaljujući vječnosti, jer se u jednom mo- 
mentu zbiva kontakt vremena i vječnog, pa se može pojmiti vri- 
jeme sadašnje, vrijeme prošlo i vrijeme buduće. Posjedujući tu 
mjeru čovjek je u mogućnosti da osjeti dosadu. (Kierkegaard: 
»vrijeme nikada ne izgleda dugo ptici«). 

Mišljenje budućnosti i mišljenje mogućeg daje individualnom 
životu zebnju jer se čovjek pred bogom uvijek osjeća krivim. 
»U momentu kada je grijeh postavljen, vremenitost je grešnost«". 

Kod Heideggera vremenitost izbija iz egzistencije i ugrađuje 
se u »egzistencijal« brige. Briga kao posljednji korijen ljudskog 
bitisanja obuhvata sve aspekte tog bitisanja. »Egzistencijal- 
na analitika« preuzima na sebe objašnjenje bitka čovjeka 
i svijeta kroz vremenitost da bismo mi došli do pitanja o 
smislu bitka (zato Heideggerovo fundamentalno djelo jes- 
te »Sein und Zeit«, a ne Zeit und Sein.). Pitanje o vremeni- 
tosti čovjeka ima smisla samo sa stanovišta pitanja o bitku jer 
je čovjek autentičan ako razumije bitak. Dasein je biće koje se 
temporalizira (Zeitigung). Postoje tri temporalne ekstaze: pro- 
šlost, sadašnjost“ i budućnost. Budućnost ima primat, jer se 
ona sastoji u sposobnosti Daseina da se »odnosi prema« »svo- 
Jim mogućnostima« i da veže »uskoro« i »ne-još«. Ako ek-sisti- 
rati znači temporalizirati se, odnosno projicirati' se, onda je Da. 
sein nosilac budućnosti. Svijet pripada sam po sebi Daseinu za- 
hvaljujući temporalnom karakteru ovog posljednjeg. Sposobnost 
temporalizacije rađa povijest (priroda nema povijesti), odnos- 
no povijesnost koja se sastoji u razumijevanju povijesti. Mau- 


7) Kierkegaard, Presentation, choix de textes, bibliographie par Georges 
Gusdorf, Editions Seghers, p. 184. 

rice Corvez u svojoj studiji »La philosophie d'Heidegger« kaže 
ovo: »Bitak nije vrijeme. Ali postoji jedna intimna veza između 
bitka i vremena, što sugerira sam naslov Heideggerovog kapi- 
talnog djela. Zaista, cilj tog djela nije ništa drugo nego interpre- 
tacija vremena kao mogućeg horizonta razumijevanja bitka. Bi- 
tak treba da bude sagledan iz horizonta vremena. Da bismo išli 
prema bitku treba da se nalazimo u jednoj određenoj tačci, a 
to je tačka gledišta vremena. Vrijeme nam se tako pojavljuje 
kao misteriozno ime bitka« (p. 94)). Čovjek je mjesto povijesti 
bitka. On je otvoren za istinu bitka. Bitak i čovjek se prožimaju 
i u njihovoj vezi zbiva se istina bitka. 

Rezimirajući pojam vremena kod Bubera, Kierkegaarda, Hei- 
deggera i Jaspersa, dolazimo do slijedećeg zaključka: Čovjek, 
ukoliko želi da bude autentičan, mora biti prijemčiv za nago- 
vještaje bitka. Na taj način se on promovira u biće koje jedino 
može imati svojstvo povijesnosti. Povijesnost je svedena na 
momente pojavljivanja bitka. U »noći čekanja« nadolaska bitka 
ili bljesaka »vječnog Ti« (kako to kaže Jaspers) ». . . ja ću biti 
sveden da slušam ono što mi govori na otvorenom prostoru bez 
horizonta i da primjećujem svjetiljke koje žmirkaju, pokazuju, 
najavljuju, privlače i možda otkrivaju ono što jest«. Čak i to 
što nam se pokazuje kao objava bitka nije pouzdano — dakle, 
čovjek je uvijek u Abgrundu. Ne postoji ništa što mu može 
dati sigurnost, on je osuđen da čeka istinu bitka čiji je dolazak 
neizvjestan. Ono što nam se otvara u tom momentu jeste da 
čovjek, iako se upinje da bude istinski, ne dopire do sebe. Kao 
paradoks njegovog stremljenja pojavljuje se »bitak«, »transcen- 
dencija«, »vječno Ti« kao nešto za što je čovjek sudbinski vezan 
dok je to od njega potpuno odvojeno. Čovjek je samo medij, 
polje, podloga za zbivanje transcendentnog. Iako se sa svom 
svojom snagom upinjao da bude autentičan i da bude zakono: 
davac svih bića — ostao je biće među bićima, s tom razlikom 
što je on biće koje pronosi govor bitka, i tako najbliži bitku. 
Pečat humanuma kojim je bilježio sve što jest izblijedio je i 
uskoro će sasvim iščeznuti. Blijedilo humanog naše epohe je sve 
bljeđe dok je svijet stvari sve intenzivnije »boje«! 


BIĆE DIJALOGA I SEPARIRANO BIĆE — DVA POLA LJUDSKOG 


Ambivalentnost, dvostrukost svijeta porađa dvostrukost ljud- 
ske prirode. Bitak čovjeka je takav da je čovjek u stanju da 
vidi ono što postoji (das Seiende) odvojeno od sebe, i da ga 
tako prepozna u takobitku (Sosein), te da mu suprotstavi opštu 
međusobnu ovisnost bića (Seinzusammenhang). U tome se sa: 
stoji proces distanciranja. Kroz taj proces, ili, bolje rečeno, u 
njemu može čovjek spoznati nezavisan svijet kao egzistentan. 
Ukoliko se čovjek zadovolji samo svijetom Ovoga, on će se for- 
mirati i ostati na nivou »separiranog« bića. Atribut »separiran« 

dolazi uslijed neučestvovanja u dijalogu sa vječnim Ti. Biće 
dijaloga djeluje iz suštine svoga bića i ono je usmjereno na us- 
postavljanje neposrednog kontakta sa onim što mu predstoji. 
Separirano biće reducirano je na način bića — »ja jesam tako«, 
dok je biće dijaloga nesvodivo i daje biće kao takvo — »ja 
jesam«. . m. 

Fundamentalni odnos čovjeka prema svijetu Ovoga impli- 
cira iskustvo koje on uvijek ponovo konstruira i čiji je cilj olak- 
šavanje ljudskog života (u smislu standarda). Sposobnost eks- 
perimentiranja i utilizacije može rasti onoliko koliko se širi svi- 
jet Ovoga. Šta biva sa svijetom Ti? Svijet Ti je sve veća nepo- 
znanica za čovjeka, koji je sve dublje zaglibljen u svijet Ovoga 
pa gubi smisao za kontakt, smisao za druga bića, smisao za 
ono po čemu je čovjek čovjek — za dijalog. Čovjek kojim domi- 
nira svijet »Ovoga« prisiljen je da u dogmi o neizmjenljivom to- 
ku stvari vidi jedinu istinu. On je zapetljan u irealno, i njemu 
stav »laisser les choses se faire« izgleda kao najadekvatniji jer 
se sam ne usuđuje da otknije svoj vlastiti pad, pa mu krug svije- 
ta stvari upravo i odgovara. 

Separirano biće se iscrpljuje u odnosu prema svijetu stvari. 
Da je to tako, vidjećemo na primjeru iz Sartreovog »Saint 
Genet«: »U jednoj etici prakse Ego se ne diferencira od svojih 
mogućnosti i svojih projekata; on se definiše dakle kompleks- 
nim skupom svojih odluka poduprtih jednim originalnim izbo- 
rom i otkriva se samo u, i kroz akcije; on može tek naknadno 
biti objekt istraživanja i prosuđivanja«. 

Čovjek koji je upućen samo na svijet stvari ne poznaje vezu, 
odnos, on poznaje samo svijet izvana i poznaje grozničavo zado- 
voljstvo koristeći se njim. Ukoliko on i izgovori Ti, iza toga stoji 
»Ti, moja moći utilizacije«. Takvog čovjeka, kaže Buber, lako 
ćemo prepoznati po tome što on nikada ne postaje konkretan. On 
je određen stvarima, instinktima i potpuno je nevješt žrtvi. Svi- 
jet lišen susreta i prezentnosti — to je njegov svijet, on ne može 
biti drugačiji, i to je ono što nazivamo fatalnošću. Kad bi on 
pokušao da otkrije svoj pad, zatim razliku između realnog Ja i 
irealnog Ja, kad bi ponikao u svoj očaj, to bi već bio obrat, to bi 
bio početak buđenja. Međutim, mi smo svjedoci jedne »činjenice 
umiranja« još za vrijeme života. Kad život svedemo na nivo gole 
empirije, postajemo mrtvi kao ljudi, ali zato žive stvari. 

Biće dijaloga ili ličnost nastaje u momentu ulaska u relaciju 
sa drugim ličnostima. Onaj koji je u dijalogu participira na jed- 
nom »Ti«, koje nije jedino u njemu niti je jedino izvan njega. 
Svaka realnost jeste eficijencija — tvorenje na kojem ja partici. 
piram — ali je ne mogu prisvojiti, to ostaje izvan mene. | 

Međutim, nijedan čovjek nije čisto jedna ličnost niti čisto se- 
parirano biće, svako živi životom jednog dvostrukog Ja. Ukoliko 
je ličnost preponderantna, imamo prevashodno ličnost, a ukoliko 
je separirano biće preponderantno, imamo prevashodno separi- 
rano biće. Oscilacije između jednog i drugog pola ljudskog pos- 

toje u svakodnevnom životu što dokazuje da čovjek ne može da 
savlada dualitet svijeta, i da je u takvom svijetu čovjek jedino 
moguć kao ambivalentno biće. 

Suština čovjeka je dijaloško biće. Djelovanje iz suštine bića 
znači slobodu. »Sudbina i sloboda su uzajamno zavjetovane. Sa- 
mo čovjek koji ozbiljuje slobodu susreće sudbinu. Slobodan čo- 
vjek, koji zaboravljajući svaku kauzalnost odlučuje iz dubine svo- 
ga bića, onaj koji se lišava svojih dobara da bi se pokazao pred 
Licem, vidi kako mu se kao replika slobode pojavljuje sudbina« 
(podvukla I. O.). Identifikovanje pojmova sudbine i slobode u 
Buberovom kontekstu ne zvuči strano jer je čovjek kreatura i 
samim tim je sudbinski vezan za vječno Ti, i svoju dijalošku pri- 
rodu može ispoljiti samo zahvaljujući tom Ti. 


FATALIZAM PROGRESA 


Istorija individuuma i istonija ljudskog roda, ma koliko da se 
razlikuju jedna od druge, slažu se u tome što obje markiraju 
progresivan rast svijeta Ovoga. U dijalogu Lizzie i Freda u 
Sartreovoj drami »Bludnica dostojna poštovanja« Fred izgovara 
riječi koje nas uvjeravaju kako je čovjek zatrpan svijetom stvari: 
»Pucaj! Pucaj dakle! Vidiš li da ne možeš. Djevojka kao ti ne 
može da puca na čovjeka kao što sam ja. Ko si ti? Šta ti radiš 
u svijetu? Da li si samo upoznala svoga dedu? Ja, ja imam pravo 
da živim: ima toliko stvari da poduzmem — čekaju me« (pod- 
vukla I. O.). 

Život modernog čovjeka je sve više i više podložan tiraniji 
tog svijeta stvari. Ljudi samo vjeruju da upravljaju državom, 
vjeruju da upravljaju mašinama u njihovoj ludoj trci; međutim, 
čovjek je taj koji se prilagođava mašini. Državnik, ekonomista 
zamišlja ljude ne kao nosioce Ti, već kao punktove realizacije i 
tendencije, gdje njihovi posljednji kapaciteti uslovljavaju vred- 
novanje i utilizaciju. Evolucija modernih formi rada i svojine 
je izbrisala skoro svaki trag života face-a-face i relacije pune 
smisla. 

Buber se oštro suprotstavlja kolektivnom životu jer smatra 
da se kolektivitet sastoji u organiziranom propadanju kvaliteta 
koji konstituiraju ličnost. Kolektiv je običan snop, tu imamo 
ljude jedne pored drugih, dok u zajednici za koju pledira Buber 
imamo ljude usmjerene jedne na druge i imamo intenziviranje 
ljudskih kvaliteta. Prava zajednica je u stvari prezentnost Ti; 
Ti je nosilac sveg duhovnog života: čovjek se pojavljuje kao 
kreator. 

Tiranija svijeta stvari reflektira se i u duhovnom osiromaše- 
nju ljudskog svijeta, tada se sužava i sam pojam duhovnog ži- 


8) M. Buber, Werke, I, p. 113. 

vota tako da se pod njim podrazumijeva isključivo scijentistič- 
ko ovladavanje objektima. Tako je duhovni život sveden na erup- 
ciju pojedinačnih duhova. 

Dajući čovjeku sposobnost da u izvjesnoj mjeri sam radi 
svoju sudbinu i da je odgovoran za ljudski svijet, Buberu iz 
gleda apsurdna i sama pomisao na fatalnost. »Jedina stvar koja 
može postati fatalna za čovjeka jeste da vjeruje u fatalnost. Vje- 
rovanje u fatalnost je pogrešno u svom principu. Svaka misao 
fundirana na »toku stvari« sastoji se u rangiranju u izvjestan 
red nazvan »istorijski« onoga što je samo postalo izolirani tok 
događaja; konkretna realnost, prisutnost Ti, postojanje rođeno 
iz relacije su strani toj misli. Ona ignoriše realnost duha, i šema 
te realnosti je za nju bez vrijednosti. Predestiniranost vrijedi 
samo za onoga koji ignoriše prezentnost« (Buber: »Ich und 
Du«). 


Znači li progres uvijek i progres u smislu humanog? Ne 
ostaje li čovjek iza svoga djela, pita se Buber. Rilkeov pojam 
»rastanak prema ...« upotpunjuje predstavu duhovne klime na: 
še civilizacije. »Čovjek vijeka svijeta tehnike sloji u takvom 
ra-stanku (Ab-schied) prema Otvorenom. Ovaj rastanak nije ras- 
tanak od... već rastanak prema...«. 


ČOVJEK I BOG 


Pristupajući rasvjetljavanju odnosa čovjeka i boga u Bube. 
rovoj filozofiji, već na samom početku moramo ukazati na to 
da pojam boga, kao i pojam religije ima posebno značenje. Bu: 
berov se bog nalazi izvan konteksta svake religije i pojavljuje se 
kao čovjekov partner. »Bog je to što uvijek želi da stupi u dija- 
log sa čovjekom«. I čovjek i bog imaju potrebu jedan za dru- 
gim; njihov odnos je eksluzivan i potpuno ispunjava horizont 
čovjeka; bog ili vječno Ti je sjecišna tačka svih odnosa. 


»Bog je Dasein i mi smo to isto«. Bog i čovjek su bitno isti 
(Wesensgleichen) i pojavljuju se kao dva nosioca praodnosa. 
Buber za boga zadržava u izvjesnoj mjeri povlašten položaj. 
»Tebi je potreban bog da bi bio, bogu si potreban ti upravo da 
bi on realizirao ono što je smisao njegovog života«." Čovjek ne 
može da stupi u kontakt sa bogom po svojoj volji, nego mu taj 
kontakt dolazi par grace. Jedino što čovjek može, jeste da se pri- 
premi za taj kontakt tako da dovede biće do punog integriteta, 
da se ništa izvanjsko ne zbiva u njemu. Ući u jedan čisti odnos 
ne znači apstrakciju svih stvari, niti odricanje od svijeta, već 
postavljanje svijeta na svoje fundamente. Dijaloški Eros ima 
jednostavnost punoće. Odnos čovjeka prema bogu je pračinje- 


9) M. Buber: Werke I. p. 133. 

nica (Urfaktum), dok je odnos čovjeka prema čovjeku samo 
izraz ljudske manifestacije praodnosa (Urbeziehung) prema bo- 
gu. Dakle, odnos čovjeka prema bogu je postuliran. 


U svom »Odgovoru« (»Antwort«) Buber kaže: »Na nivou lič- 
nog životnog iskustva je susret sa čovjekom prirodno prvi, ipak 
se mora ozbiljno shvatiti da osebujnost svakog čovjeka genetski 
neodvojivo pretpostavlja udio jednog stvaralačkog akta, i pra: 
izvornost kontakta boga i čovjeka je očevidna«." Faktum čov- 
jeka je da živi nasuprot bogu. Prema tome iskustvo vjere u sva- 
kodnevnom životu može nagovijestiti šta znači vjerovati, odnos- 
no biti religiozan. Slijedeće Buberove riječi, rečene u »Zwie- 
sprache«, izražavaju šta u sadašnjem času istorije može biti re- 
ligija: »Ako religija jest, onda je ona jednostavno sve, skromno 
proživljeno sve u njegovoj mogućnosti dijaloga«. Prisustvujemo 
jednoj promjeni odnosa čovjeka i boga koju nalaže svoj trenu- 
tak. Čovjek se neprestano uvija ka bogu, a to mu je moguće jer 
je dijaloško biće. Buberu je potpuno strana misao o egzistenciji 
jednog svijeta koji bi nas separirao od boga. »Svi monološki za- 
nosi od Platona do Nietzschea ne dopiru do jednostavnog iskus- 
tva vjere, razgovor s bogom je nešto toto genere drugačije nego 
»razgovor« sa samim sobom, ali, začudo, ne nešto toto genere 
drugačije, nego razgovor sa nekim drugim ljudskim bićem«. Sa- 
mo obraćanje jednom Ti, u odnosu prema bogu i u odnosu pre- 
ma ljudima (Mitmenschen), dokazuje da su ta dva odnosa isto- 
vetna jer oba nalaze svoje ispunjenje u aktualnoj uzajamnosti. 
Smisao naše egzistencije konstituiše jednu uzajamnost između 
čovjeka i boga koja bi inače egzistirala samo između ličnosti. 
Zato Buber svoje djelo »Ja i Ti« završava ovim riječima: »Egzis- 
tencija jedne uzajamnosti između boga i čovjeka je nedokaziva, 
kao što je nedokaziva egzistencija boga. Ali, onaj ko ima hra- 
brosti da o tome govori, nosi njegovo svjedočanstvo i iziskuje 
svjedočanstvo onoga kome se obraća — svjedočanstvo sadašnje 
ili svjedočanstvo buduće«, 

Kad tako postavimo odnos čovjeka i boga, svijet nam izgleda 
kao stvaralačko poslanstvo boga. Bog leži nevidljiv u svijetu. 
Razrješenje svijeta otkriva se kao susret božjeg i ljudskog djela. 
U takvom kontekstu će religioznost biti pobožavanje svijeta 
(Vergčttlichung der Welt), a vjera akt u kome čovjek ostvaruje 
već u sebi objavljenog boga. Takav koncept religioznosti svoj- 
stven je za spoznaju u Aziji, gdje čežnja za jedinstvom svijeta 
preovladava i gdje se čovjek pojavljuje kao akter ujedinjavanja 
svijeta. Buberu nije bila strana takva vrsta spoznaje jer je i sam 
sin Azije. U djelu »Gog i Magog« Buber nam prezentira tajnu 
praodnosa boga i čovjeka koji se objavljuje u momentima do- 
gađaja u biografiji i istoriji. Dijalog sa bogom utkan je u kon- 


10) P. A. Schillp — M. Friedmann: Martin Buber. p. 593. 
11) Postskriptum »Ich und Du«, Buber: Werke I. str 170. 

kretne životne situacije. Sam Buber o tom djelu kaže: »Ja sam 
morao pokušati da unutrašnju dijalektiku koju sam vidio i 
osjećao učinim današnjim ljudima vidljivim i opipljivim«." U 
djelu »Gog i Magog« od prve do posljednje stranice prisutan je 
čovjek u stanju čekanja ispunjenog vjerom  (glaiibigen Har- 
rens). 

»Potpuno ispravno religiozno biće čovjeka (Dasein) nije u 
kontinuitetu nego u zbiljskom preuzimanju i savlađivanju dis- 
kontinuiteta, to je diskontinuitet svojstvenosti i nesvojstvenosti 
koju ja podrazumijevam od odnosa Ja—Ti i Ja—Ovo prema 
svim bivstvujućim (Seinde)« Nepremostiva granica egzistencije 
jeste diskontinuitet. Isti smisao nalazimo i u Schelerovoj misli: 
čovjek stoji na rasponu suprotnosti svijeta i odgovoran je za 
ishod borbe između moćnog, ali slijepog poriva i smisleno i 
vrijednosno prožetog, ali nemoćnog duha. Rascijepljenost je bit- 
na karakteristika čovjekovog života, i tragajući za autentičnom 
egzistencijom odvija se savremena filozofska misao. 


Put do autentične egzistencije također je tema Kierkega- 
ardove filozofije. »Okrenuti se od te nečovječne apstrakcije (mi- 
sli se na Hegelov sistem gdje je čovjek, po Kierkegaardovom 
mišljenju, reduciran na čistu misao) da bi doveli do personal- 
nosti, evo moje dužnosti«, uzvikuje Kierkegaard. Polazni prin- 
cip Kierkegaarda jest: istina za čovjeka isto je što i potvrđiva- 
nje pred bogom. Zato će ljudska realnost susretati egzistenciju 
u onoj mjeri u kojoj susreće boga. Na taj način hrišćanstvo se 
pretvara u egzistencijalnu poruku, a istina u otkrovenje. Ono 
je doktrina, egzistencijalno prevedeno, čovjeka-boga. Tako je 
religija stvar subjekta, i kao takvoj potpuno joj je strano bilo 
kakvo vanjsko znamenje. Vjera je proces ljudske konačnosti 
prema beskonačnosti boga. Polazeći od vjere, čovjek će biti u 
mogućnosti da kroz estetski, etički i religiozni stadij dokuči 
autentičnu egzistenciju, ali i da je promaši, to jest da se zadrži 
na jednom od prva dva stadija kada dobivamo tipove humani- 
teta čovjeka užitka i čovjeka dužnosti. 


Estetski stadij je sfera neposrednosti, etički sfera zahtjeva, 
a religiozni sfera ispunjenja. Čovjek estetskog stadija poznaje 
jednu jedinu maksimu — »uživaj, hvataj momenat!«, i kao 1a- 
kav je uvijek spreman da sebe porekne da bi počeo nanovo. 
Njegov život jeste jedan slijed avantura, a njegova duša je »kao 
Mrtvo more koje nijedna ptica ne može preletjeti«. Georges 
Gusdorf ovako interpretira ovaj stadij: »Don Juan, neženja, iz 
avanture u avanturu pretvara život u uspjeh sa ženama, na kra- 
ju krajeva prepoznaje sarno poraze; njegova osvajanja mu poste- 
peno izmiču; on je pokvario njihov život a da u svom nije uspio. 
Ljubav se otima onome koji vjeruje da jaj se posvetio; specija- 


12) P.A. Schillp — M. Friedman: Martin Buber: Antwort. 

lista ljubavi, jer se zaustavio na neposrednom zadovoljstvu, na 
uživanju, ne dokučuje radost koja počinje sa angažovanjem i sa 
vjernošću«.!? 

Čovjek etičkog stadija preživljava jednu metamorfozu kada 
izlazi iz »školjke« u ljudsku zajednicu, odnosno u bračni život. 
On prihvata spremno dužnosti tog života i nastoji da ga racio- 
nalizira. Međutim, iluzorni karakter racionalnog reda izbija u 
momentu kada čovjek shvati da ne može izbjeći svoju sudbinu 
kreature. Ako želimo svojoj egzistenciji podariti neki smisao, 
onda nam etički stadij može biti samo prelaz u religiozni stadij 
u kojem egzistencija, vezujući se za boga, postaje smislena. U 
religioznom stadiju čovjek mora da napusti svaku ljudsku nadu 
i da prihvati onu Abrahamovu, rođenu u vjeri apsurdnu nadu. 
Čovjeka obuzima beskrajna rezignacija. Vjera se zasniva na ap- 
surdu, i pristupajući joj napuštamo svaku vrstu intelektualnih 
i moralnih sigurnosti da bi se u susretu sa bogom izmijenili 
i doživjeli blaženstvo. 

I Kierkegaard i Buber ustrajavaju na približavanju čovjeka 
i boga odričući se svih čistih šema u korist životne situacije. 
Međutim, Buber naglašava da se njegov pristup bogu bitno raz- 
likuje od pristupa mislilaca koji su filozofirali u religioznom 
kontekstu, kao što su Kierkegaard, Pascal i drugi. Naime, kod 
njih je prisutna razlika imanencije i transcendencije dok kod 
Bubera imamo čovjeka i boga kao partnere. Kod Bubera se 
radi o imanentnom rastvaranju teološkog, o iskustvu vjere, nai- 
me, o neteološkoj teologiji, dok kod njih imamo filozofiranje iz 
teologije. Čovjek realizira boga u svijetu ili slobodnije rečeno 
čovjek očovječuje boga. U susretu čovjeka i boga radi se o egzis- 
tentnom ka egzistentnom (vom Existentem zum Existenten). 

Odlučujući akt egzistencije zbiva se u odnosu prema bogu. 
Kod Bubera je to preokret (Umkehr), pa je zadobivanje okuće- 
nosti čovjeka bitno vraćanje u prasituaciju koja će biti priprema 
za dijalog sa bogom, Heideggerovim riječima iskazano, pripre: 
ma za nadolazak bitka. 

Za Kierkegaarda izaći pred boga znači postati ništavilo, u 
čemu je sva gorčina egzistencije budući da upravo tom uzviše- 
nom ispunjenju posvećujemo svoj život. 

Da li se može govoriti o istoj intenciji Kierkegaarda i Bubera 
u pogledu vraćanja boga čovjeku? Kierkegaard predosjeća da 
je egzistencija čovjeka vezana za egzistenciju boga jednim miste- 
rioznim aktom. U vraćanju boga čovjeku Kierkegaard je stao 
na pola puta, dok je Buber došao do kraja. Ako pretpostavimo 
da zaborav boga povlači zaborav čovjeka, onda se puni smisao 
ljudskog života ne može ostvariti drugačije nego ponovnim na- 
laženjem prezentnosti boga. Slijedeći tu misao Kierkegaard kaže: 
».. izgleda da je čovječanstvo bez te patronaže transcendencije 


13) Georges Gusdorf: Kierkegaard, Seghers, Paris, 1963, p. 82. 

osuđeno na očajanje«. Buber ovako reflektira: »Kada čovjek 
više ne uspije da uspostavi dijalog sa bogom, kada on zanijemi 
za njega i on za boga, tada se nešto dogodilo, ne samo u čovjeku 
nego i u samom bitku«. Vjerovati u boga znači moći s njim go- 
voriti. Dakle, Buberov bog je čovjekov sagovornik i bez susreta 
sa bogom nema upoznavanja svog vlastitog ja. Ove Buberove 
riječi otkrivaju karakter veze boga i čovjeka: »Mi smo bogu 
blizu došli, ali jednom razrješenju, jednom otkrivanju bitka ni- 
smo bliže. Oslobađanje smo zacrtali, ali ne i rješenje«. 


ČOVJEK U GOVORU 


Mogućnost odnosa isto je što i mogućnost izgovaranja tc- 
meljnih riječi u susretu, a to nadalje znači mogućnost potvrđi- 
vanja čovjeka u bilo kojoj sferi ljudskog djelovanja. »Biti ja 
i reći ja to je ista stvar«. Suštinski akt moga bića jeste izgova- 
ranje temeljnih riječi, dakle, samo govorenje temeljnih riječi 
jeste moje suštinsko djelo (Wesenstat). Svijet odnosa obuhvata 
tri sfere u kojima se krećemo od ispodgovorne faze (untersprach- 
lich), od života sa prirodom gdje susrećemo kreature koje ne 
dospijevaju do našeg Ti — kazivanje (Du-sagen), preko govorne 
faze, gdje imamo život sa ljudima kada je odnos uobličen u 
govor (sprachgestaltisch), do faze u kojoj se govor stvara (sprach- 
zeugend), gdje se odvija život sa duhovnim suštinama kada se od- 
nos objavljuje ali bez moći govora (sprachlos). Govorom su 
prožete sve sfere bivstvujućeg. Govor se zbiva — praakt je u 
vječnosti riječi. 

Kao biće koje se jedino u odnosu potvrđuje, čovjek će i 
svoje umjetničko djelo kreirati zahvaljujući dijalogu sa vječnim 
Ti. Tek kroz taj dijalog čovjek će se osjećati pozvan, nagovoren 
i tek tada će dati svoj pravi odgovor. Da bi osjetio taj nagovor 
vječnog Ti, čovjek ne smije jednostavno čekati, već se može 
pripremati razvijajući u sebi dijalošku prirodu, odnosno snagu 
odnosa (Beziehungskraft). Čovjek treba uvijek da bude priprem- 
ljen za dijalog »Rede zu stehen«. Tako postavljeno, duh u svom 
ljudskom ispoljavanju neće biti ništa drugo do odgovor čovjeka 
njegovom Ti. »Duh je između Ja i Ti. Duh je kao zrak u kome 
dišeš: tada se u potpunosti izražava čovjekova snaga odnosa. Duh 
je riječ. Govorna besjeda (sprachliche Rede) se oriječi (sich wor- 
tet) u mozgu čovjeka, a ozvuči se u larinksu, i riječ i zvuk su 
samo refrakcije pravog procesa. Govor nije u čovjeku, čovjek 
stoji u govoru i govori iz njega« (Werke, str. 83). 


Približiti se Daseinu moguće je otkrivajući njegov govor. Ni- 
šta mi ne pomaže, kaže Buber, da razumijem prirodu čovjeka i 
njegov Dasein kao govor. Govor nije nikakvo sredstvo, to je po- 
sebna realnost u kojoj je udes čovjeka. Riječ nam se u svom ži- 
vom kontekstu — u kontekstu pravog razgovora, prave pjesme, 

prave molitve — tek otvara jedinsiveno. Govor nas, rekao bi 
Heidegger, osvjedočuje u ono što smo, ne na slučajan i izveden 
način, već esencijalno i konstitutivno. Bez govora stvari ne bi 
nikad bile ono što su jer ih govor izaziva, i nama daje snagu da 
ih izazovemo. Sve što jest ne može biti nego u »hramu govora«. 
U tom hramu samom čovjek ne prestaje stanovati jer ga ovaj 
hram čini eksistentnim-bićem koje se izražava. Govor je kuća 
bitka u kojoj čovjek stanuje i gdje sve nalazi svoje mjesto. Po- 
vijest čovjeka zabilježena je u govoru. Govor u kome riječi do- 
bivaju svoju primarnu snagu može značiti začetak nove povije- 
sti. »Gdje bitne odluke naše povijesti padaju, od nas bivaju preu- 
zete i napuštene, nespoznate i opet propitane tu svijeti svijet 
(Welt weltet). Dasein čovjeka ne može egzistirati bez esencijal- 
ne upućenosti na nešto vanjsko, a to je svijet. Svijeta nema ako 
ne svijeti. (Welt ist nie sondern weltet). Na taj način kreativna 
snaga čovjeka dobiva svoje usmjerenje. Čovjek se potvrđuje u 
povijesnosti. Kategorija povijesnosti konkretizuje se u pojedi- 
načnoj egzistenciji ne samo kod Heideggera nego i kod Bubera, 
»Vremena u kojima se bitne riječi pojavljuju su ona u kojima 
se vezanost ja i svijeta obnavlja.« Po govoru čovjek jest, u go- 
voru je zabilježena povijest čovjeka. 

U međuljudskoj sferi govor je čista neposrednost, svi mo- 
menti odnosa vezani su kroz element govora i u njega su za- 
ronjeni. Jedino nam život sa ljudima pruža šansu da Ja i Ti 
stojimo ne samo u odnosu nego u čvrstoj govornosti-Redlich- 
keit. Buber izdvaja ovu sferu zbog njene specifičnosti, naime 
samo se u ovoj sferi nagovor i odgovor nalaze u jednom jeziku, 
tada postoji kao neizgubljiva stvarnost — spoznavati i biti spoz- 
nat, ljubiti i biti ljubljen. 

Tako nešto nam ne pruža dijalog sa vječnim Ti iako će samo 
u tom dijalogu stvarni nagovor dobiti stvarni odgovor, iako se 
u njemu sve kao govor otvara. Između vječnog Ti i čovjeka po- 
stoji uzajamnost dara. U susretu sa vječnim Ti čovjek je sam, 
iskustvo susreta je usko subjektivno jer se o njemu ne može 
savjetovati. Ti nas uči da pristupimo drugome i da podnesemo 
susret, ali ono ne čini ništa da bi nas održao u životu, ono nam 
jedino daje predosjećaj vječnosti. Tada mi ne razabiremo nika- 
kav Ti, a ipak se osjećamo pozvani, mi odgovaramo stvarajući, 
misleći, djelujući. Svo naše biće kaže temeljnu riječ a da je na- 
šim ustima ne možemo reći. Dijalog između čovjeka i boga je 
na djelu. Čovjek i bog su u situaciji aktualne uzajamnost koja 
nam otkriva istodobnost Ja i Ti. Dijalog boga i čovjeka nemo- 
guć je kada je čovjekova nabitost stvarima (Dinghaftigkeit) su- 
više intenzivna. 

Postoji jedno neizrecivo htijenje (Unbesprachbar) kojim u 
govoru možemo govoriti Ti, kojim postoji Ja—Ti, dijalog, go- 
vor, duh... 

Postoji više jezika (Zungen) kojima čovjek govori — jezik 
govora (Zunge der Sprache) umjetnosti, akcije. Međutim, samo 

šutnja prema Ti, šutnja svih jezika, diskretno čekanje u nefor. 
miranoj, u nedogođenoj, projezičnoj (Vorzunglichen) riječi os- 
lobađa Ti, stoji s njim u uzajamnosti gdje se duh ne objavljuje 
nego jest. Svaki odgovor veže Ti u svijet Ovoga. To je melan- 
holija čovjeka i to je njegova veličina. »I tako biva spoznaja, 
tako biva djelo, tako biva slika i model među živima«. Šutnju 
ne smijemo shvatiti kao prazninu, kao nemoć kazivanja. Šutnja 
se zbiva kada nas duh do te mjere ispuni da se osjećamo cje- 
loviti da bi nam riječi samo okrnjile i degradirale to puno osje- 
ćanje veze. Veza je otežala od smisla (Sinnschwer) i suvišna 
je svaka riječ. 


ZAKLJUČAK 


». ..time na svršetku filozofije važi 
svjetsko načelo S još nije P, nijedan 
subjekt još nema adekvatan predi- 
kat; samo je povijest bitka eksperi- 
mentalni pokus identifikacije nje- 
nog uzora i poticaja što ga treba 
rasvijetliti«. 

Bloch 


U traganju za smislom ljudskog bitka Buber je došao do 
dijaloga. Herbert Schneider je nazvao njegovu filozofiju dija- 
loškim empirizmom, jer je dijalog međupersonalan i jer je sma- 
trao da je Buber rascijepljenost subjekt-objekta pokušao rije- 
šiti pretvaranjem tog odnosa u subjekt-subjekt. Umjesto da se 
suprotstavlja objektu, čovjek će susretati samo subjekte, naime, 
dijalog je najneposredniji u sferi međuljudskih odnosa. U ćo- 
vjeku je urođena sposobnost da svog sačovjeka (Mitmenschen) 
potvrdi. Po mišljenju Nathana Rotenstreicha Bubera ponajviše 
interesiraju aktualni događaji ljudi, ontologija ljudskih odnosa. 


Dijalog se zbiva među ljudima; njima se mijenjaju odnosi 
ljudi. Dijalog je poziv na humaniziranje svega što jest. Dijalog 
ulazi u najsitnije pore stvarnosti, prožima je, on je prava ljud- 
ska priroda; u njemu jest integracija bića, osjećaj uzajamnosti, 
jedinstva svega. U dijalogu i biljka postaje subjekt. Međutim, 
u odnosu Ja—Ovo dešava se nešto »kao kad dječak nasilno raz- 
listava ružin pupoljak«. Zato možemo reći da je dijalog nešto 
kroz što dopiremo na prag iskona, do spontanosti i neposredno- 
sti svih bića. Povući se iz šarenila i isprepletenosti svijeta stvari 
u kontemplativan, smiren svijet dijaloga, Buberova je poruka. 
. Dijalog ima nešto zajedničko sa Aristotelovom eudajmoni- 
jom. Biti u eudajmoniji znači biti u harmoniji sa svojim daj- 
monom, zrači dobro obavljati svoj posao. Buber ne može za- 
misliti ni jednu istinsku ljudsku djelatnost bez dijaloga. Biti do- 


405 


bar pedagog, biti dobar psihijatar ne znači u svom učeniku gle- 
dati ispitanika nego subjekt, odnosno, znači u svom pacijentu 
ne vidjeti bolesnika, nego biće-subjekt. Vaspitanje je postajanje 
u susretu, ustremljenost cijelog čovjeka i njegova djela na vlas- 
tito usavršavanje koje je jedino moguće postići u sabivstvova- 
nju (Mitsein) sa drugim bićima. 

Dijalog je ono što nas udomaćuje u svijetu; bez njega smo 
potpuni stranci u tom svijetu mada posjedujemo znanje o nje- 
mu. Otcijepljeni lebdimo po površini, zato što nismo u dijalogu. 
Buber pruža alternativu: — Ili samo svijet stvari, to jeste samo 
odnos Ja-Ovo, kada čovjek nije čovjek, ili odnos Ja-Ovo i Ja-Ti, 
kada čovjek organizuje svoju egzistenciju u Ja-Ovo ali se kao 
čovjek potvrđuje u odnosu Ja-Ti. Ova alternativa nije nešto sa- 
mo jedanput dato, nešto što se izabire i ostaje zauvijek; ta alter- 
nativa prisutna je u svakom trenutku, u oscilaciji između Ja-Ti 
i Ja-Ovo odvija se ljudski život. Prema tome, dijaloško biće čo- 
vjeka se neprestano nanovo osvaja — dijalog se neprekidno os- 
tvaruje. U ovom momentu smo došli do granice, to je diskon- 
tinuitet, nemogućnost kontinuiteta dijaloških situacija. »Naša 
situacija je situacija praga, ruba — ruba bića — granice«. Kod 
Sartrea se ta granica reflektira tako što čovjek ne koincidira 
sa samim sobom, čovjek uvodi igru u bitak, čak dvostruku igru 
sa mauvaise foi i sa slobodom. 


Filozofi egzistencijalisti u potpunosti su tematizirali situa- 
ciju otuđenja, i našli se na tragu razrješavanja čovjekove ambi- 
valentne situacije. Njihovi zahvati, slobodnije rečeno, jesu revo- 
lucija u najužim sferama ljudskog bivstvovanja. Ali im zamjera- 
mo što su rješavanju otuđenja prišli primajući otuđenu stvar- 
nost. Time što smo krug subjekta proširili, što smo nešto ra- 
zotuđili tako što smo ga samo subjektivirali, prebacili na stranu 
subjekta samo fiktivno, dok je on stvarno ostao objekt, mi ni- 
smo došli do ukidanja subjekt-objekta relacije. Širenje moguć- 
nosti čovjeka i iznad njegovih stvarnih mogućnosti moglo bi se 
objasniti jednom kompenzacijom čovjekove skučenosti u ovako 
postavljenom filozofiranju svijet-čovjek. Čovjek je jednostavno 
izbačen iz svijeta da bi mu se dala ogromna »šansa« u odnosu 
na taj svijet. 

Stojimo pred otvorenim pitanjem zadobivanja ljudske slo- 
bode. Veličina filozofa egzistencijalista jeste u tome što su nam 
do u detalje pokazali dno ljudske egzistencije, i nagovijestili 
nam mogućnost izdizanja iz tog dna. Bez respektiranja njihove 
filozofije nemoguće je zamisliti put ka zadobivanju čovjekove 
okućenosti, put ka razotuđenju, ka slobodi. Kad mislimo o re- 
voluciji moramo o njoj misliti ne samo kao o izmjeni druš 
tvene stvarnosti nego i kao o izmjeni subjekta. Kod Marxa je 
to prisutno, jer, kad govori o revoluciji, on kaže — »totalna 
izmjena svega postojećeg«. Tu »subjektivnu stranu revolucije« 
filozofi egzistencijalisti su iznijeli na svojim plećima i izborili 
joj potrebni dignitet, 

Apel za neposrednošću i spontanošću u susretu, u dijalogu — 
zar on ipak ne znači u izvjesnoj mjeri revoluciju u detalju. Bez 
totalnog obrata nema totalne izmjene jer, kako kaže Bloch, 
carstvo slobode ne nastupa sa postepenim poboljšanjem tam- 
ničkih slamarica, ono drugačije izgleda u svemu tome. Ali taj 
totalni obrat po nekoj inerciji vrlo često smještamo u daleku 
budućnost i tako produžavamo naš drijemež. Egzisiencijalisti 
su upravo ti koji nas bude iz tog drijemeža dajući čovjeku do 
znanja da je povijesnost nešto što pripada čovjeku jer svijet po 
sebi ne bi bio ništa da ga čovjek ne osmisli. Ovu tvrdnju pot- 
krepljuju Camusove riječi: »I dalje vjerujem da ovaj svijet nema 
višeg smisla. Ali znam da nešto u njemu ima smisla — i to je 
čovjek, jer je to jedino biće koje zahtijeva da taj smisao postoji 
(podvukla I. O.). Ovaj svijet bar zna za istinsko postojanje 
čovjeka i naš je zadatak da mu nađemo razloge protiv same 
sudbine. Nema drugih razloga sem čovjeka i njega treba spa- 
siti ako se želi da se spase ideja o životu«. Zato Bubera intere- 
sira dijalog u kojem se čovjek dovodi do svoje istine. 

ESTETSKI POGLEDI MARXA I ENGELSA 
Stefan Morawski 


Warszawa 


Postoji obimna literatura o Marxovoj a manje o Engelsovoj 
estetskoj misli. 


1) Glavni je izvor izdanje njihovih eseja, zapažanja i primjedbi o lite- 
raturi i umjetnosti, a njegovu osnovu predstavlja rusko izdanje »O um- 
jetnosti« (uredili A. Lunačanski. M. Lifšic, F. P. Sziller, Moskva 1933). 
Lifšic ga je proširio najprije za njemački zbornik pod naslovom »Uber Kunst 
und Literatur« Berlin 1948. a još više za moskovsko izdanje u dvije knji- 
ge 1957. gođine. 


Literarna produkcija Marxa i Engelsa kao i njihovi estetski pogledi iz 
ranih tridesetih i ranih četrdesetih godina sakupljeni su u »Historisch -- 
Kritische Gesamstausgabe« (tzv. »Mega«) Frankfurt a/M. 1927, Berlin 
1920. Naejpotpuniju interpretaciju tog perioda dao je A. Cornu u svom 
»Karl Marx et F. Engels — la vie et leur oeuvres« (Paris, 1952.), djelu 
zasnovanom na poznatim biografijama, F. Mehringovoj o Marxu i G. Maye- 
rovoj o Engelsu. Marxova estetska razmatranja u razdoblju prije 1840. 
poznata su samo iz autorovih pisama jer bilješke nisu sačuvane. O nje- 
govim ekscerptima do 1856. štampao je M. Rubel svoi članak »Les cahiers 
de lecture de Karl Marx« (Internacionalna revija socijalne povijesti, 1957). 


Francusko izdanje Marxove i Engelsove zbirke o književnosti i umjet- 
nosti (J. Freville, Paris 1954.), kao i američko izdanje (International Publi- 
shers, New York) sastavljeno je prema Lifšicu. Najvažnije interpretacije 
Marxove i Engelsove estetske misli — osim uvodnih članaka naveđenih 
zbornika predstavljaju: P. Demetz — »Marx, Engels und die Dichter« 
Stuttgart 1959, Georgii M. Friedlender — »K. Marx i F. Engels i voprosi 
literaturi« Moskva 1962. Andrei N. Jesuitov »Voprosi realizma v estetike 
Marxa i Engelsa« Moskva 1963, Georgij LukAcs — »K. Marx und F. Engels 
als Literaturhistoriker« Berlin 1954, i »Beitrige zur Geschichte der Aesthe- 
tik«, Berlin 1954, Pavel S. Trofimov — »Očerki istorii marksistskoj estetiki« 
Moskva 1963, Hans Koch — »Marxismus und Aesthetik« Berlin 1962, Henri 
Lefebvre »Contribution a l'esthetique« Paris 1953, Michael Lifšic — »Karl 
Marx und Aesthetik« Dresden 1960, Max Raphael »La thćorie marxiste de 
Vart« Paris 1933, W. C. Coffenchefer »Iz istorii marksistskoj  kritiki« 
Moskva 1967, A. Machackova »Der junge Engels und die Literatur«, Ber- 
lin 1961, F. P. Miller »Engels kak literaturnij kritik« Moskva 1963. 

P. Demetz i mnogi drugi učenjaci na zapadu tvrde da postoji 
velika razlika između estetske misli Marxa i Engelsa. Marx je na- 
vodno posjedovao evropski ukus kojem je realizam bio stran, 
dok bi se za ukus Engelsa koji je branio realizam moglo reći 
da je bio isključivo njemački i provincijski. Činjenica je da su 
njihovi životni putevi bili različiti i da se njihovo mladenačko 
oduševljenje razlikovalo. Engels je gradio svoje ideale na pokre- 
tu »Mlade Njemačke« i ta orijentacija ga je odvela na put lite. 
rarne kritike. Marx je bio zainteresiran za filozofiju i estetiku 
priklanjajući se više klasičnoj literaturnoj baštini. No, obojica 
su razvila svoje ideje u istom pravcu i već od početka njihova 
bliska suradnja (sept. 1844) je obilježena prožimanjem njihovih 
estetskih misli. Može se govoriti o jedinstvenom pristupu, podu. 
daranju glavnih ideja samo uz različito naglašavanje nekih te. 
ma i problema, što je bilo posljedica različitih interesa i tem- 
peramenata. Marx je bio sistematičan i sklon apstraktnom miš- 
ljenju — Engels je bio spontaniji i senzitivniji. Prvi je bio 
univerzitetski obrazovan, drugi genijalan diletant. Marxov ideal 
— prema Cornuovoj karakterizaciji — bio je Prometej, a Engel- 
sov Siegfried, heroj epa o Nibelunzima. Njihova koncentracija na 
estetske probleme ukrštavala se uvijek osim u periodu prije 
1844. kada su radili odvojeno i u dvije velike rasprave o E. Sueo- 
vim »Misterijama Pariza« (u Svetoj porodici 1845.) i o F. Lassa- 
Ileovoj drami »Franz von Sickingen« (u korespondenciji s auto- 
rom 1859) kad su reagirali istovremeno. Marx je dva puta imao 
ambiciozne planove da dade doprinos estetici — za vrijeme bo- 
ravka u Bonnu 1841—42. kad je sa Bauerom pripremio diser- 
taciju o Hegelovim pogledima na umjetnost i religiju — i u pr- 
voj polovici 1857. kad je gorljivo proučavao veliko djelo F. T. 
Vischera, E. Milerovu historiju umjetničke teorije u staroj Grč- 
koj i mnoge leksikone, najvjerojatnije zbog prijedloga Ch. Dana 
da za njegovu Novu američku enciklopediju napiše članak o es- 
tetici. No oba puta je propustio da privede napor kraju, tj. ne- 
kom rezultatu. 

Veoma je važno riješiti dva pitanja a) graničnu liniju između 
predmarksističkog i marksističkog perioda Marxova i Engelso- 
va rada na estetici b) temeljnu strukturu njihovih razasutih ide- 
ja i opservacije o literaturi i umjetnosti. Što se tiče prvog pita- 
nja na njega se ne može dati odgovor bez rješenja općenitijeg 
problema razvoja Marxova pogleda na svijet i filozofije. 


Nedavno je L. Althusser (Pour Marx, Paris, 1966) obnovio 
stari spor pokušavajući da dokaže da do Njemačke ideologije 
nije postojao naučni tj. marksistički pristup i da se »coupure 
epistemologique« (fraza posuđena od Bachelarda) zbiva istovre- 
meno sa napuštanjem dvosmislene ideje humanizma. Takovo di- 
jeljenje Marxove misli ne čini se opravdano, jer se Marxov i 
Engelsov pogled na svijet jedva može smatrati čisto naučnim a 
očito da se elementi marksističke društvene nauke javljaju već u 
Ekonomsko-filozofskim: rukopisima. Vrijedno je naglasiti da je 

u razvoju estetske misli Marxa i Engelsa granična linija potpu- 
no umjetna, jer pitanja umjetničke slobode nasuprot alijenaciji 
(iz Marxovih »Debaten iiber Pressfreiheit«, 1842), geneze um. 
jetnosti u procesu rada (iz Manuskripata) ili tendencije (iz En- 
gelsovih razmatranja o književnim djelima Mlade Njemačke) — 
pojavljuju se ponovno u najzrelijoj fazi tih dvaju klasika. 


Što se tiče drugog problema, razasuti Marxovi i Engelsovi ra- 
dovi o literaturi i umjetnosti zahtijevaju sistematizaciju. Među 
tim materijalima lako je razlikovati one koji predstavljaju lucid. 
no obrađene teme, fragmente koji sadrže neodređene teze i na 
kraju neodređene primjedbe nedovoljne da opravdaju tezu. Prva 
kategorija može se nazvati »Dominantne teme«, druga »Opser- 
vacije« a treća »Primjedbe«. Prva kategorija sadrži razmatranje 
o genezi estetskog osjećaja, klasnim ekvivalentima umjetnosti, 
realizmu, tendencioznosti i umjetnikovom otuđenju. Druga ka- 
tegorija obrađuje teme kao: priroda estetskih kvaliteta i estet- 
skog iskustva, univerzalno-ljudski ekvivalenti u umjetnosti, for- 
ma i stil, komično i tragično, trajna vrijednost umjetnosti. Trećoj 
kategoriji pripadaju prolazna razmišljanja kao, npr., o razlici 
između nauke i umjetnosti, ulozi filozofije u umjetničkom stva- 
ranju, hijerarhije umjetničkih vrijednosti. Najobimniji Marxovi 
i Engelsovi radovi o estetskim problemima (kao, npr., disku- 
sija o Sueovom romanu ili rasprava o Sickingenu) sadrže prije 
svega dominantne teme prema kojima su također vodile sve 
PR metodološke pretpostavke i razmatranja obih kla 
sika. 


Nema sumnje da se s obzirom na Marxov i Engelsov meto- 
loški pristup estetski fenomeni moraju obrađivati na temelju 
društveno historijskih procesa, kao kulturni rezultat postepene 
samorealizacije homo sapiensa. Estetske činjenice, koje se ni. 
kad ne pojavljuju izolirano ovise o drugim društvenim, politič- 
kim, moralnim, religioznim i naučnim idejama na koje sa svoje 
strane utječe umjetnost. Ove međuzavisnosti i kompleksni uza- 
jamni odnosi dvostruke su prirode — sinhroni su, tj. istovreme- 
no se zbivaju u datoj historijskoj strukturi određenog društva, 
ali su i dijahroni što znači da imaju svoje izvore u prošlim do- 
gađajima i u dinamičkom procesu koji vodi nekim novim struk- 
turama. Dinamika estetskog područja se, u prvom redu, bazira 
na ideološkim kontraverzama koje potječu iz klasnih konfli- 
kata. No, postoje također sukobi intelektualno kristaliziranih 
ideoloških stajališta i stavova »psihosocijalnog« i »mitologij- 
skog« karaktera, koji izražavaju samo emocionalnu i volinu 
snagu datog momenta. Umjetničke tendencije i estetske ideje 
su uz to podređene konfliktima prouzrokovanih ukrštanjem dvi- 
ju ne uvijek paralelnih linija razvoja: idiogenetskom, koja sa: 
drži autonomnu estetsku stimulaciju dobivenu od predaka i 
alogenetskom koja odgovara vanjskim faktorima oblikujući po- 
vremeno rješenja o tome što je umjetnost, ljepota itd. 

Sve što je prethodno ukratko spomenuto može se obuhva- 
titi etiketom historičnosti. Marx i Engels postavljali su pitanja 
o genezi i funkciji umjetnosti (ili šire o odnosu estetske svi- 
jesti) sa historijskom osnovom. Interesirao ih je razvoj umjet. 
nosti s obzirom na evoluciju ljudske civilizacije — do klasnih 
borbi, do ideala čovjekova oslobođenja od tiranije, nepravde 
i gladi. Njihov historijski pristup naglasio je probleme alije- 
nacije i dezalijenacije, koji su usko povezani s razvojem čovje- 
ka »homo fabera«, jednog dana u nedalekoj budućnosti, u »ho- 
mo aestheticusa« tj. u čovjeka koji će biti sposoban da sve 
svoje psihičke snage izražava slobodno na kreativan način. 
Njegov rad će više naličiti igri nego mučenju za održanje ži- 
vota. Historičnost uzima u obzir relativno autonomno nastoja- 
nje umjetničkih poriva, i estetskih ideja na polju njihove vlas- 
tite tradicije. Isti metodološki pristup naglašava realizam i ten: 
dencioznost kao specijalne kvalitete umjetničkog rada — kvali- 
tete koje povezuju umjetnički sadržaj s historijskim procesom, 
s njegovim ideološkim dominantnim karakteristikama. Historič- 
nost kao glavni naziv za spomenuti pristup problemima este- 
tike sadrži još tri karakteristične glavne ideje bez kojih bi svijet 
Marxa i Engelsa ostao nerazumljiv. Te ideje su: ljudski rad, kao 
osnova cjelokupne kulture, socijalne revolucije bez kojih ne bi 
bilo napretka ljudskog društva i komunizam kao stvarni histo- 
rijski pokret i ideal koji treba dostići. Posljedica toga je, prema 
klasicima marksizma, da je umjetnost proizašla iz procesa rada 
i da nikad nije potpuno izgubila vezu s njim. Umjetnost je uvi- 
jek na ovaj ili onaj način izražavala stavove ljudi prema radi- 
kalnim društvenim promjenama, a ti su stavovi bili prouzro- 
kovani umjetnikovom individualnošću. Velika vizija umjetnosti 
kao zakonodavca i osloboditelja ljudske vrste ima direktan utje- 
caj na ideal komunizma. 


Promatrajući detaljno metodološke upute Marxa i Engelsa 
možemo zaključiti: ako kažemo da je umjetnost specifična for- 
ma ljudske svijesti, to znači da u toj oblasti: a) vjerovanja, 
želje i ne sasvim racionalna mišljenja igraju važnu ulogu, b) in- 
dividualna vizija, premda očito određena socijalnim miljeom 
mora se tretirati kao prvorazredna kvaliteta umjetničkog djela, 
c) odnos umjetnika prema prirodi koji se (kako to biva sa 
svakim ljudskim djelovanjem i iskustvom) ostvaruje kroz kul- 
turu, još uvijek je pun svježine i određene naivnosti. Umjet- 
nik kao da pokušava nanovo osvojiti prirodu, pripitomiti je 
svojom vlastitom borbom s realnošću. 


Estetski pogledi Marxa i Engelsa su elementi njihova po- 
gleda na svijet. No izgleda da nije istinita ni tvrdnja potpuno 
tradicionalne interpretacije da su klasici raspravljali o estet- 
skom problemu samo izvana, s opće filozofskog i društveno-poli- 
tičkog stanovišta, kao ni pokušaj R. Tuckera (Filozofija i mit 
kod Karla Marxa, 1961) da prikaže cijelu teoriju komunizma 

kao isključivo estetsku teoriju, odnosno da je proglasi kvazi- 
-šilerovskom antropologijom s idealom »des spielenden Men. 
schen«. 

Marxove misli o genezi estetskog osjećaja ne baziraju se na 
empirijskim činjenicama. Kao što je to bilo pravilo u njegovo 
doba, argumentacija je isključivo filozofska, protivna natura. 
lističkoj i teističkoj soluciji problema. U korijenima estetskog 
osjećaja Marx nije našao niti »je ne sais quoi« 17. stoljeća, 
niti prirodno dan specifični instinkt, niti božansku snagu koja 
je čovjeku dala takav specifični impuls. Estetski osjećaj raz- 
vijao se sa procesom rada i potpuno je ljudski za razliku od 
životinjskih poriva. Homo faber oblikujući i izražavajući svoje 
sve rafiniranije osvajanje svijeta razvija svoj estetski osjećaj. 
Na samom početku to je umjetnički osjećaj čija glavna karak. 
teristika proizvodi predmete harmonične prirode (mjera) i u 
isto vrijeme oslobađa put za instinkt igre (»das freie Spiel der 
seelischen Kr&fte«). Homo faber postaje homo ludens. Estetski 
osjećaj u strogom smislu javlja se kasnije — to je marksovski 
»mineraloški osjećaj« — mogućnost da se objekt promatra iz 
praktične daljine. 

Sve šta je rečeno je preformulacija Marxovih vlastitih teza. 
Tako nema diskusije o Marxovoj premisi određenosti estetskog 
(ili još bolje umjetničkog) osjećaja socijalnom praksom, Wu 
kojoj primitivan čovjek prisvaja realnost i objektivno i subjek- 
tivno pokušavajući se afirmirati tj. izraziti svoju »ljudsku bit«. 
No ipak ta dominantna tema ima i svojih nedostataka. Prije 
svega, u Prilogu kritici političke ekonomije nailazimo na djelo 
gdje Marx piše o estetskoj kvaliteti plemenitih metala, smatrajući 
njihovu boju nečim što stimulira »najpopularniju formu« estet- 
skog osjećaja. Premda se tekst ne odnosi na najrudimentarnije 
estetske fenomene, stvara teškoće koje se jedva mogu savladati. 
Nema sumnje da je Marx prihvaćajući primarne prvenstveno 
osjetne posebne kvalitete, kao temelje estetskih osjećaja, done: 
kle doveo u pitanje svoju vlastitu tezu umjetničkog poimanja 
cjelokupne strukture datog objekta u procesu rada. Osim ove 
više marginalne nedosljednosti rađa se i novi problem: pitamo 
se da li ljudski um prirodno koristi te primarne kvalitete — 
naravno, ne prije početka rada (što se čini nemoguće s Marxo- 
vog gledišta) već u časovima odmora. Ako je to tako, geneza 
umjetnosti iz procesa rada bila bi samo dio Marxovog argumen: 
ta, koji bi se morao upotpuniti porijeklom estetskog osjećaja, 
iz prirodne sposobnosti reagiranja na neke osjetne kvalitete 
Ipak takva interpretacija mora se odbaciti zbog glavnih Mar. 
xovih ideja naglašenih u »Rukopisima« iz 1844. i u »Kapitalu«. 

Ovdje se pojavljuje potreba (i tu se vidi i drugi nedostatak 
u argumentaciji o ovoj važnoj temi) da se ispuni praznina, tj. da 
se rekonstruiraju Marxove refleksije o tome kako se estetski 
osjećaj postepeno razvijao. Moje sugestije su slijedeće: a) Čo- 
vjek oblikuje predmete i izražava svoje ljudske moći ovladava: 

jući materijalom. Umjetnički osjećaj u ovoj prvoj fazi nije bio 
ništa drugo već primarni »Freies Spiel der seelischen Krafte« 
uvršten u dobro funkcionirajuću konstrukciju datog objekta. 


ves. 


jedino zato što Marxovu dominantnu temu geneze umjetnosti 
podupire njegovo razmatranje o umjetnosti i estetskom isku- 
stvu. 

U »Rukopisima« čitamo o mjeri kao objektivnoj osnovi lje- 
pote. Govoreći o ljepoti grčke umjetnosti u »Grundrisse der Kri- 
tik der politischen Okonomie« Marx naglašava njenu kompaktnu 
strukturu (geschlossene Gestalt, Form und gegebene Begren- 
zung). Ima mnogo različitih interpretacija značenja ideje »Mass« 
(mjera), s obzirom na cijeli Marxov pogled na svijet. Čini se da 
citirani pasus uključuje i reprodukciju strukture realnosti i si- 
metriju, pravilnost, proporciju, harmoniju kao specifične kvali- 
tete koje čine suparničku koherentnu cjelinu u odnosu na real- 
nost. U svakom slučaju, mjera je u tijesnoj vezi s unutarnjom 
kompaktnom strukturom umjetničkog djela čak i ako je nagla- 
sak na reprodukciji strukture stvarnog svijeta. Za primitivnu 
umjetnost je ta potreba bila posebno značajna i može se reći 
da je bar primijenjena umjetnost ostala vjerna tom principu 
kroz čitavu historiju kulture. 

Lukacs je u svom djelu »Die Eigenart des Aestetischen« 
(1961) dao najbolju i najdublju analizu tog Marxovog proble- 
ma ali je previše naglasio mimetički aspekt mjere i bez do- 
voljnog razloga sugerirao da Marxove ideje vode općem shva- 
ćanju umjetnosti kao mimeze. Ako detaljnije proučimo što je 
Marx rekao o posebnosti estetskog iskustva, Luk&cseva postav- 
ka mora se dovesti u pitanje. U »Rukopisima« Marx je napisao 
da irgovac ne primjećuje ljepotu minerala, u »Prilozima« čitamp 
da dijamant na grudima djevojke pobuđuje estetsko zadovolj- 
stvo, dok ista stvar shvaćena kao roba isključuje takav odnos. 
Ali u ovom posljednjem pasusu Marx govori o estetskoj vrijed- 
nosti kao upotrebnoj vrijednosti za razliku od razmjenskih vri- 
jednosti koje vladaju kapitalističkim svijetom. Očito je da se 
»upotrebnost« estetske vrijednosti ne može poistovetiti s prak- 

tičkom funkcijom, s načinom na koji brusač postupa s dijaman- 
tom. Marxova ideja o estetskom iskustvu kao a-praktičkom na 
gl: šena je nekoliko puta kad je opisivao specifični karakter ra- 
da u nekapitalističkim uvjetima. U »Grundrisse« on kaže o sred- 
njovjekovnom obrtu: »Taj rad je još uvijek napola umjetnički, 
još uvijek mu je cilj u samom sebi.« Isti motiv pojavljuje se j 
u »Kapitalu«. 

Jedna druga karakteristika estetskog iskustva tiče se njego- 
vog estetskog karaktera, tj. miješanje intelektualnih, emocio. 
nalnih i senzualnih elemenata. To znači da je estetsko iskustvo 
neteoretske prirode. Ova tvrdnja posebno je naglašena u »Uvodu 
u kritiku političke ekonomije« gdje je umjetničko prisvajanje 
realnosti odijeljeno od intelektualnih i religioznih paralela. Neke 
druge primjedbe u Marxovim pismima čine to također očitim, 
npr. polemike sa Rugeom o Shakespeareu, kojeg prema Marxu 
i Engelsu ne treba ocjenjivati na filozofski način. Pjesnikov 
vlastiti umjetnički pogled na svijet mora dati adekvatan kri- 
terij. 

Razliku između moralnih i estetskih vrijednosti klasici nisu 
posebno isticali, osim kad su se okomili na lažni pijetistički 
moral E. Sueovog romana. Mora se priznati da Marxov antroppo- 
loški ideal, bogata i harmonična individualnost, koja otjelov- 
ljuje pravog čovjeka, organički ujedinjuje estetske i etičke prin- 
cipe. Ta činjenica, međutim, ne oslabljuje zaključak kome stre- 
mimo — da Marxove razasute ideje (opservacije i primjedbe) 
dozvoljavaju rekonstrukciju njegovih pogleda o prirodi ummjet- 
nosti i estetskog iskustva na slijedeći način: da se i subjekt 
i objekt, koji konstituiraju estetsko polje, mogu interpretirati 
kao na izvjestan način kompletne harmonične strukture. Oba 
fenomena su u momentu iskustva umjetničke vrijednosti rela- 
tivno autonomna u odnosu na ostale ljudske funkcije i na oko- 
linu. Oni zajednički tvore svijet, koji je »rival« ovom svijetu u 
kom živimo a u isto vrijeme nikad ne kida stvarne veze s njim. 
Njihov autotelički karakter uključuje njihovu spoznaju i ideo- 
lošku funkciju kao i obogaćene ljudske psihe specifičnom inte- 
gracijom. Marxove i Engelsove opservacije o formi potvrđuju 
ovu hipotetičnu rekonstrukciju. Oni shvaćaju formu kao zajed. 
nicu umjetničkih sredstava ili kao nužni aspekt cjelokupne um: 
jetničke strukture tj. kao harmoničnu organizaciju elemenata. 
Ako su zanemarili problem forme, to nije bilo samo zato, kao 
što je Engels napisao u pismu F. Mehringu (1883), jer su u 
prvom redu morali naglasiti sadržaj. Debata o »Sickingenu« 
potvrđuje da su Marx i Engels zaista njegovali »Gehaltasthetik«, 
što se ionako nije kosilo s njihovom općom tvrdnjom da je 
umjetničko djelo autoteličke strukture. Što se tiče stila, za obo- 
jicu je to bio individualan kvalitet. Do kog stupnja ovo razma- 
tranje ide zajedno s Marxovim razumijevanjem prirode umjet- 
nosti teško je reći — to više ne bi bila rekonstrukcija već samo 
pogađanje. 

Čini se da je tema alijenacije među dominantnim temama 
najtješnje povezana sa spomenutim problemima. Marx koji se 
koncentrirao na to, pomirio se sam s kapitalističkom alijena- 
cijom. Postoji također nekoliko nagovještaja o umjetničkoj si- 
tuaciji u pretkapitalističkim društvima, koji dovoljno pokazuju 
da je alijenacija na tom kao i na svim drugim područjima stara 
kao i ljudska civilizacija. Umjetnik je bio otuđen religijom, 
crkvom, političkom vlasti i tako dalje. Jačina procesa alijena- 
cije kvalitativno se povećala s kapitalističkim tržištem. Um. 
jetnost je postala trgovinski produkt, vrijeme je novac i mali 
proizvođač ne troši na nju previše energije, a radnici nemaju 
mogućnosti da uživaju u njoj. Prava umjetnost je samo za ne- 
kolicinu, za intelektualnu elitu a ostalima pripadaju najjefti- 
nii i najgluplji spektakli i otpaci. Zbog toga je grčka epoha u 
Marxovim i Engelsovim očima sretno doba estetskog uživanja 
a čak je i srednjovjekovno doba sačuvalo tu karakteristiku. 


U kapitalističkom poretku eksploatatori i eksploatirani di. 
jele istu anti-estetsku sudbinu, tj. trostruku alijenaciju: 1) pro- 
dukt se oduzima čovjeku koji ga je proizveo, 2) proces proiz. 
vodnje je otuđen jer rad nije zadovoljstvo već prisila, 3) unu- 
tarnja čovjekova priroda je ugušena i iskrivljena i tako cilj 
življenja u skladu s ljudskom prirodom nije nikad postignut. 
Ekonomska situacija utječe na društveni položaj umjetnikov. 
Komercijalni interes otuđuje njegov produkt, mnogi oblici um- 
jetnosti i poezije izumiru, jer društvu nisu potrebni i čak je istin- 
skom umjetniku teško da se osjeća slobodan dok kreira jer oba- 
vezna potražnja tržišta ograničava njegov pogled. (Prošlo je 
vrijeme kad je Milton gradio svoju poeziju kao pauk mrežu.) 
Buržoaska publika na jednoj i proletarijat na drugoj strani 
nisu sposobni da reagiraju na vrijednu klasičnu ili suvremenu 
umjetnost. 

Posljednja etapa, naizgled slična prvom početku umjetnosti 
i estetske svijesti (homo faber postaje homo ludens), bit će 
epoha komunizma, epoha raz-otuđenja. Moloh — novac će ne- 
stati a čovjeka više neće unakažavati degenerirano socijalno 
ekonomsko stanje. Marxova vizija te obećane zemlje ima tri 
elementa: 1) razvoj svih individualnih kreativnih sposobnosti 
(tko god može biti Raphael imat će mogućnost da to realizira), 
2) Estetizacija svakog rada koji postaje slobodna igra psihičkih 
sila, 3) univerzalna raznolikost funkcija među kojima su estet- 
ske ekspresije (ne profesionalni slikari, već slikanje kao jedna 
od aktivnosti nekih ljudi). Ove tri zamisli vode drugačijem 
»modelu budućnosti« ako se razgledaju zasebno. Tako Kostas 
Axelos (Marx, penseur de Ja technique, Paris 1961) uzima u ob. 
zir samo drugu i kaže da je Marx predvidio odumiranje umjet- 
nosti u tradicionalnom smislu. Nema čvrstog tla za ovakvu jed- 
nostavnu interpretaciju. Sigurnije je tvrditi da je Marx očekivao 
sve tri velike promjene od čovjekove totalne. emancipacije i 
prevrednovanja svih vrijednosti. Ovdje nas, međutim, ne intere- 

sira jesu li ta očekivanja imala utopijski karakter. Ono što je 
važno može se izraziti ovako: oba klasika su usmjerila svoju 
pažnju od 1844. do svojih zadnjih spisa na bolesti i pogreške 
kapitalizma. Obojica su tvrdila da je oslobođenje čovječanstva 
moguće jedino revolucijom proletarijata koja će ukinuti raz: 
liku između »glupe nepismene mase« i »genijalnih pojedinaca«. 
A neotuđeni čovjek imao bi postati »homo aesteticus«. 

Ostale dominantne teme bave se problemom alijenacije u 
odnosu na ideološko gledište umjetnikovo. Njegovo svjesno ili 
nesvjesno učestvovanje u klasnim konfliktima, nastojanje da ih 
opiše, da bude tendenciozan je socijalno-kulturni fenomen neis- 
ključen iz fenomena alijenacije ali u isto vrijeme njemu supro: 
tan. Marx i Engels nisu nikad odgovorili na pitanje o specifič. 
noj umjetničkoj alijenaciji (koja bi se morala razlikovati od 
umjetnikove, slične alijenaciji učenjaka ili novinara). 

Ali, uzimajući u obzir ono što su napisali o revolucionarnoj 
umjetnosti, može se shvatiti da pojačani ideološki angažman 
nužno tjera umjetnika da do izvjesne mjere negira strukturalne 
autoteličke principe svog rada. Ta tvrdnja je, međutim, ekstra. 
polacija Marxovih i Engelsovih primjedaba. No, nema sumnje 
da su oni ideološki angažman smatrali očitom alijenacijom tamo 
gdje umjetnosi služi reakcionarnoj klasi, a protualijenacijom 
kad brani stanovište progresivne klase. Marx i Engels nisu upo- 
trebljavali termin »klasni ekvivalent« (koji se javlja kasnije kod 
Plehanova) ali njihovi spisi, puni aluzija na pisce njihovog i 
prošlih vremena, dokazuju da su oni opisivali i vrednovali pozi- 
ciju umjetnika, pokazujući na njegov ideološki, klasom određeni 
položaj. Vrijedno je naglasiti da su kao mjeru za taj položaj 
uzimali sadržaj datog rada a ne piščevo klasno porijeklo. Obično 
je ideološki ekvivalent na koji su ukazali imao širok socijalni 
karakter tj. odnosio se na umjetnikovo stvarno mjesto u od- 
nosu na cjelokupan pogled na svijet dane historijske klase (na 
primjer Dante ili Chateaubriand). U nekim primjedbama očit je 
mnogo uži ekvivalent tj. politička doktrina s kojom se može 
povezati umjetnikov pogled (npr. Shelley, Heine, Junges Deutsch- 
land). 

Prirodno je da su Marxove i Engelsove interpretacije koje 
se tiču njihovih suvremenika imale veću političku težinu i da 
su oba autora razrađivala svoju analizu klasnog pogleda na 
suprotnosti buržoazije i proletarijata ali to se dihotomično pri- 
kazivanje ne može tretirati kao jedini princip, jer osim dvije 
glavne suprotne klase u sukobu mogu postojati i druge, koje 
veoma često u istom historijskom momentu žele i imaju svoje 
umjetničke predstavnike. Klasični primjeri takvog pristupa su 
književni predstavnici vlasnika trgovina u Marxovom »Osam. 
naesti brumaire« i Engelsov tretman Goethea. Više od svega po- 
trebno je naglasiti da Marx i Engels nisu nikada »dekretirali« 
jedinstveni klasni ekvivalent svakog dijela umjetnosti i lite- 
rature. Naprotiv! Tako su tragične pojave i prerane revolucije 

(debata o Šickingenu), i stari režim koji se bori protiv novih 
socijalnih snaga u usponu (vidi Marxov »Prilog kritici Hegelove 
filozofije prava«). Nota bene, te opservacije nc pretendiraju da 
budu teorija tragičnog. Slijedeći slučaj koji svjedoči o kompleks- 
nom klasnom stavu je već spomenuta Engelsova analiza Goe- 
thea. Ali najuvjerljivije argumente pružaju razmišljanja oba 
klasika o realizmu. , 

Marx nije upotrijebio taj termin ali njegove opservacije o 
Misterijama Pariza, Franzu von Sickingenu i engleskim roma- 
nopiscima 19. stoljeća potvrđuju da su njihove ideje bile u 
skladu s onim što je Engels izložio u svojim pismima Mini 
Kautsky i Margareti Harkness. Realizam znači umjetničko-spoz- 
najnu vrijednost umjetničkog djela. Slučaj Balzaca pokazuje 
da je spoznajni ekvivalent širi od ideološkog ako ostanemo pri 
već objašnjenoj umjetnikovoj uvjetovanoj svijesti. Drugim ri. 
ječima, realistička tendencija svjedoči o umjetnikovoj ideolo- 
giji, njegovom odnosu prema historijski određenoj klasi, ali 
u isto vrijeme nužno ne uključuje umjetnikovo sudjelovanje 
ni u jednoj socijalno-političkoj ili filozofskoj doktrini. Balzac 
je bio rojalist ali njegovo djelo na svaki način optužuje staru 
političku doktrinu. Spoznajni ekvivalent umjetničkog djela mjeri 
se po mišljenju oba klasika, opsegom historijske perspektive. On 
stoga ne izražava pogled dane klase na određenu stvar, već izra- 
žava klasne sukobe, ono što je dominantno i tipično za danu his- 
torijsku epohu. 

Realizam zbog svoje tipičnosti zahtijeva svježinu karaktera 
i događaja, on traži individualnost (primjedbe oba klasika o 
Shakespeareu) i posebnost. Engelsovo naglašavanje vjernosti de- 
taljima ne čini se najvažnijim momentom njegove poznate for. 
mule. Mnogo je važnije prisjetiti se Marxove sugestivne fraze iz 
trećeg toma »Kapitala« o »Mnogim varijacijama i stupnjevima« 
u kojima se tipično može otjeloviti. Ova dominantna iema iako 
eksplicitno formulirana i neopravdano povezana s marksistič- 
kom estetikom kao njen fundamentalni i gotovo jedini princip, 
još uvijek zahtijeva diskusiju. Marx i Engels nisu iznijeli svoje 
poglede o tome da li tipična situacija mora uvijek ići zajedno s 
tipičnim karakterima i obrnuto. Nisu se izjasnili ni o tome da li 
prikaz društvene dinamike mora uvijek uključivati tipičan obra. 
zac onog što se razvija u danom historijskom momentu ili je do- 
voljno slikati tipično dekadentne karakteristike. 

Ova dvoznačnost ne odnosi se na problem tendencije. Sve re- 
fleksije klasika o toj temi provode razliku između latentne, in- 
herentne tendencije i didaktičke eksplicitno angažirane umjet. 
nosti. Realizam znači, kao što je Engels napisao u pismu Mini 
Kautsky, izražavanje historijske tendencije, spontane dijalektike 
socijalne realnosti. Kad je Marx u svojoj poznatoj polemici s 
njemačkim pjesnikom Freiligrathom objasnio, da biti partijan 
umjetnik ne znači ništa drugo do izraziti historijsku struju, ras- 
tuću važnost do sada ugnjetavanog proletarijata, on je naglasio 

unutarnju tendenciju svakog pravog, istinskog stvaranja. Među- 
tim, Engelsova razmatranja( npr. Georg Weerhthove poezije) 
hvale otvorenu tendencioznost, umjetnik se shvaća kao misionar. 
Budućnost je svjesno otrgnuta iz utrobe sadašnjosti i pružena 
čitaocu na nametljiv način. Lako je primijetiti da je prva vrsta 
vjernosti povezana s »umjetničkom ideologijom«, dok je druga 
bliža »doktrinarnoj ideologiji« i svjesnom opredjeljenju za odre- 
đeni društveno-politički ili tilozofski sistem. 

Marxove opservacije o trajnoj vrijednosti umjetnosti i opaske 
oba klasika o hijerarhiji umjetničkih vrijednosti u tijesnoj su 
vezi s jednom drugom misli koja se odnosi na ono što bi se 
moglo nazvati »univerzalno-ljudski ekvivalent«. Marx je direkt. 
no dodirnuo tu temu kad je analizirao junakinju Sueovog ro- 
mana (»Fleur de Marie«), čija je prirođena vitalnost nadma. 
šila buržoasku okolinu, pa je čak i sam autor bio prisiljen da 
se preda pred svojom vlastitom junakinjom, pred tim simbo- 
lom »joie de vivre«. Ovi univerzalni ljudski ekvivalenti bez sum- 
nje prožimaju sve Marxove misli o dezalijenaciji, o bogatim 
individualnostima i njihovim radovima punim pobjedničke vo. 
lje, spontanog entuzijazma i intelektualne strasti. 

Pomalo nejasan pasus o slavi grčke umjetnosti, iako se može 
interpretirati kao obrana formalnih harmoničnih kvaliteta, stvar- 
no sadrži dva ključna kriterija za trajnost umjetnosti: 1) izvan- 
redan odraz cijelog društva (mitološka perspektiva ukorijenje- 
na u kulturi na specifičnoj razini ekonomskog razvitka), 2) izraz 
najviših ljudskih vrijednosti — čovjekove totalne samorealiza- 
cije (naivni neiskusni ljudi izražavaju se najpotpunije upravo 
kroz umjetnost i u njoj). Prvi kriterij morao bi se povezati sa 
spoznajnim ekvivalentom a drugi s univerzalno-ljudskim ekvi- 
valentnom umjetničkog djela. No oba kriterija se isprepleću, oba 
zahtijevaju još jedan kriterij umjetničke vrijednosti, naime ade- 
kvatnost forme i sadržaja. 

Postoji također i četvrta umjetnička vrijednost — progre- 
sivna orijentacija tj. ideologija u strogom smislu. Prema Marxu 
i Engelsu ona se ne pojavljuje odvojeno, već joj je potrebna od- 
govarajuća umjetnička forma, a u sebi sakriva univerzalne ljud- 
ske vrijednosti. Hijerarhiju spomenutih vrijednosti klasici nisu 
nikada izričito objasnili. Nema sumnje, njihova estetska misao 
pripada u »Gehaltaesthetik«. Uzdržavajući se od vrednovanja 
sadržajnih vrijednosti, može se samo sugerirati da Marxovi idea- 
li — kao grčki model ili slika dezalijeniranog čovjeka u primi- 
tivnoj isto kao i u budućoj komunističkoj oslobođenoj ljud- 
skosti — daju prioritet univerzalno-ljudskom ekvivalentu um- 
jetnosti. 

Ovdje se moramo zaustaviti. Usput rečeno, treba se sjetiti 
da osim ove četiri vrste vrijednosti koje odgovaraju glavnim 
dominantnim temama, postoji i originalnost kao kvaliteta, koju 
su oba klasika priznavala i respektirala. Kako povezati ovu vri- 
jednost s ostalima? Definirati njen položaj u cjelokupnom es- 

tetskom kontekstu moguće je samo ako se Marxove i Engel. 
sove ideje ostave po strani. Ovdje se pojavljuju granice koje 
ne bi smio prekoračiti onaj tko želi rekonstruirati Marxove i 
Engelsove estetske poglede. 

Pitanje o izvorima ili podsticajima Marxove i Engelsove es- 
tetske misli zahtijeva pažljivo proučavanje. Zbog unaprijed for- 
muliranih ideja učenjaci obično daju ovakve pogrešne interpre- 
tacije ili zanemaruju gotovo potpuno idiogenetske estetske sti- 
mulacije (Lifšic) ili (kao Jezuitov) prezentiraju razvitak reflek. 
sija obaju klasika o umjetnosti kao »ontogenetsko« ponavlja- 
nje »filogenetskog« procesa, tj. onog što je postepeno prevla- 
dano i postignuto u Njemačkoj i u ostaloj evropskoj estetskoj 
tradiciji od kasnog prosvjetiteljstva do Hegela, ili mehanički 
prenose (kao Fridlender) Lenjinovu shemu po kojoj su klasič. 
na njemačka filozofija, engleska politička ekonomija i fran- 
cuski utopijski socijalizam glavni izvori marksizma na estet- 
skom polju. Svi takvi pokušaji su promašeni. Moj učenik Stani- 
slav Pazura dokazao je u svojoj pionirskoj doktorskoj tezi 
(Marx a klasyczna estetyka niemiecka, Warszawa, 1967) da 
su idiogenetske stimulacije najvjerojatnije i od najveće važ- 
nosti. Njegova je također bila zasluga da je ukazao na očite 
paralele između Marxovih koncepcija i njemačke estetike od 
doba prosvjetiteljstva do Schillera. 

Marxova pisma ocu iz 1837. i njegove bilješke do 1842. po- 
kazuju da je bio strastven čitalac estetske literature i da je znao 
mnogo više no što se očekivalo od prosječnog studenta filozo- 
fije tog vremena. Engelsovi rani tekstovi bez sumnje pokazuju 
da je proučio cjelokupnu estetiku Mlade Njemačke a kroz to 
i Lessinga, Goethea i Schillera. Međutim, nisu u pitanju samo 
knjige koje su ta dva klasika proučavala (npr. ima dokaza da 
je Marx čitao estetska djela 1851—1852. i 1857. godine) već i 
očito snažne stimulacije mišljenja koje su dolazile iz tada vla- 
dajućeg mišljenja u estetici. To znači prevladavajući utjecaj 
klasične njemačke misli koju nije vršio samo Hegel kao njen 
vrhunac već na mnogo različitih načina direktno i mnogi pret- 
hodnici. Marxova i Engelsova očaranost grčkom kulturom po- 
tječe direktno od Winckelmanna a povezana je sa čitavom tra- 
dicijom njemačke filozofije i problemom alijenacije. Prisjetimo 
se da su Winckelmann, Kant, Schiller i drugi manje važni pisci 
(K. Heydenreich i M. Herz) suprotstavili ideal bogate harmo- 
nične individualnosti atomiziranoj realnosti njihova vremena. 
Umjetnost bi morala igrati važnu ulogu u procesu čovjekove 
unutarnje integracije i njegovog potpunog adaptiranja društve- 
nom svijetu. Takva estetska antropologija obilježena izvjesnom 
eshatološkom tendencijom može se naći i u tada najopćenitijim 
spekulacijama, u »Uber Geist und Buchstab in der Philosophie« 
(Fichteova pisma iz 1794), kao i u jednom anonimnom eseju 
»Das alteste Systemprogram des deutschen Idealismus« iz 1796. 
koji je Cassirer pripisao Hdlderlinu, Walzel F. Schlegelu, Al- 


419 


Iwohn i Zeltner Schellingu, a neki čak Hegelu (vidi A. Nivelle 
Les thćories esthetiques en Allemagne de Baumgarten a Kant 
1955). Na Marxa su također utjecale opservacije o procesu din: 
jetnikove alijenacije. G. Forster ju je primijetio u svom radu 
»Die Kunst und das Zeitalter« (1789), Fichte u »Pismima« a 
A. W. Schlegel u »Briefe iiber Poesie, Silbenmars und Sprache« 
(1795) a najzad ju je izrazio i Hegel u svojoj ideji o »Zerfallen 
der Kunst«. Ta struja koja bi se, naravno, mogla nazvati rusoov- 
skom prisilila je i Marxovog suvremenika F. T. Vischera da 
kaže da dosadna policijska i birokratska mašina kapitalistič- 
kog društva ubija svu ljepotu, a posebno degradira estetske 
potrebe radničke klase (vidi »Asthetik oder Wissenschaft des 
Soh&nen« 1847). Na genezu estetskog osjećaja i umjetnosti u 
procesu rada upozorio je A. W. Schlegel, koji je naglasio ulogu 
ritma kao glavnu komponentu prirodno i društveno ukorijenjenu 
u čovjekove odnose sa svijetom. Schlegel je također tvrdio da 
u primitivnom društvu nije bilo specijaliziranih umjetnika, već 
se autonomizacija umjetnosti javila kasnije. Marx je bazirao 
svoje mišljenje o tome najvjerojatnije također na F. Schilleru, 
na razlici između životinjskih osjetila i ljudskih osjetila koja 
udaljena od realnosti omogućuju slobodni slijed misli i nasta- 
nak nagona za igrom. To nameće čovjekovoj akciji i njegovim 
produktima formu i konačno kroz to nastaje »aesthetischer 
Schein«. 

Marxove refleksije o tome šta je estetika vuku porijeklo od 
Kantovog pojma freies Spiel der Seelenkrifte. Ali objektivno- 
-subjektivno rješenje tog problema, npr. tezu o harmoniji es- 
tetskog objekta sa autoteličkim integralnim karakterom estet- 
skog iskustva Marx je mogao lako naći u izvornim mislima 
Heidenreicha, Herza i Schillera. Da bi se vidjelo da je takav 
način mišljenja na tom polju bio simptomatičan dovoljno je 
spomenuti sistem F. Krausea (Abriss der Aesthetik oder der 
Philosophie der sch&nen Kunst, 1837). Istovetne ideje pa čak i 
iste formulacije kao u Marxovim »Rukopisima« susrećemo i u 
Feuerbachovoj »Biti kršćanstva«. 

Izvan diskusije je da Marxov i Engelsov naglasak na umjet. 
ničkoj vrijednosti sadržaja ima direktnu vezu sa Gehaltaesthe- 
tik, koja je prevladavala od Schelinga preko Hegela do mladog 
F. T. Vischera. Ta se orijentacija također ima zahvaliti i po- 
gledima Mlade Njemačke. Marx i Engels su sa njenim reprezen- 
tantima dijelili kritički odnos prema Hegelovom predviđanju o 
propadanju umjetnosti i od njih su naučili da respektiraju ten- 
denciju umjetnikovih nastojanja. Složili su se sa riječima Vi- 
schera o tome da ljepota ima svoju vlastitu tendenciju sadr- 
žanu u samom umjetničkom djelu. Bliska povezanost s Hegelo- 
vom estetikom očita je u Marxovim primjedbama o komičnom 
i tragičnom, u njegovim razmatranjima o trajnoj vrijednosti 
grčke umjetnosti i u koncepciji o tipičnom — što predstavlja 
jezgru svih Marxovih i Engelsovih argumenata o realizmu. Čak 

ako se klasična njemačka estetika promatra kao najvažniji iz- 
vor, mora se imati na umu da su pitanja o otuđenju i razotu- 
đenju mogla biti preuzeta od Rousseaua i od utopijskih socija- 
lista, da geneza umjetnosti u procesu rada potječe također od 
Diderota i da pitanje o realizmu nije samo specifično obliko- 
vala njemačka misao o »das Besondere im Allgemeinen«, nego 
je ova u prvom redu zavisila o Lessingovim i Diderotovim spi- 
sima o herojima tipičnim za društveno stanje, kao i o Balza. 
covim predgovorima njegovim romanima i velikom literarnom 
i slikarskom pokretu četrdesetih i pedesetih godina (Curbet, 
Champfleury, G. Sand i engleski romanopisci kao Dickens i Tha- 
ckeray). sa 

Sigurno je da se Engelsove formule realizma u izvjesnoj mjeri 
odnose na ondašnje raspravljanje o Zoli i naturalističkoj ten- 
denciji. Engels je, u stvari, polemizirao s kritičarima romana 
Margaret Harkness; njegovo prihvaćanje »istine detalja« mora 
se organski uzeti zajedno s njegovim naglašavanjem tipičnosti 
karaktera i situacija usmjerenih protiv programa naturalizma. 
Vrijedno je prisjetiti se da je u svom pismu (Dec. 13. 1883) Lauri 
Lafargue Engels priznao da je od Balzaca zbog njegove »revolu- 
cionarne dijalektike« naučio o historiji Francuske u periodu od 
1815. do 1848. više nego od profesionalnih historičara. 

Klasnu interpretaciju umjetničkog djela, iako vrlo skromnu 
nekompletnu dali su još Madame de St&el i francuski doktrinaristi 
(Guisot, Ballanche, de Barante). Konačno iz obimnog Marxovog 
znanja može se zaključiti da njegovi estetski korijeni sežu dale- 
ko u prošlost — bar do grčkih i renesansnih koncepcija. Te utje- 
caje Marx je usvajao na suvremeni način i dozvoljeno nam je 
kazati da je asimilirao Platona, Aristotela ili Diirera na isklju- 
čivo svoj način. 

Misli klasika o umjetnosti, literaturi i estetskom osjećaju 
moraju se uklopiti u njihov pogled na svijet. Zbog toga su ne- 
estetski izvori od najveće važnosti. Ako Hegelova estetika i nije 
izvršila jedini i glavni utjecaj na Marxove i Engelsove misli na 
tom polju (premda su ideje kao versinnlichter Geist, Weltzu- 
stand, das Typische itd. bile očito fundamenti njihova estetskog 
dobra), hegelovska filozofija je indirektno formirala skup domi- 
nantnih tema, opservacija i primjedaba o kojima govorimo. Mo- 
ra se također spomenuti plodonosan i dubok uticaj čitave his- 
torijskofilozofske struje, koja se pojavila u 18. stoljeću sa 
Montesquieom i Rousseau-om, sa Winckelmannom i Herderom 
sa francuskom školom doktrinara, sa Hegelovom historiozofi- 
jom i radovima engleskih ekonomista i francuskih kritičara. 

Ne smije se zanemariti ni velika utopija »zlatnog doba«, je- 
dan od dominantnih motiva evropske misli u toj revolucionarnoj 
epohi koja je počela 70-tih godina 18. stoljeća. Kako je ka- 
pitalistički sistem postajao sve nepodnošljiviji, tako je socijalna 
i*politička ekonomija sve više izražavala nostalgiju za pravdom 
i mudrošću kolektivnog života ili u dalekoj prošlosti ili u da- 

je u Marxovim »Rukopisima«, gdje je autor u glavnim crtama 
prikazao još neotuđenog primitivnog čovjeka. »Obećana zem. 
lja« harmonije individue i društva prenesena u Grčku. U tom 
je Marx također slijedio Winckelmanna, Hčlderlina, Hegela i 
druge. No to je bio samo djelomičan aspekt tog problema, onaj 
retrospektivan. Marxova vizija je u prvom redu vezana za pros- 
pektivni aspekt sa opravdanjem čovjekova nesumnjiva napret. 
ka, (npr. Condorcet na jednoj strani a Fichte na drugoj, utopisti 
18. stoljeća kao Morelly ili Deschamp i »industrijska utopija« 
Saint Simona i Owena). Ako i prikažemo Marxovo i Engelsovo 
ishodište kao antiromantično i premda nema sumnje o njihovoj 
neprestanoj filozofskoj borbi protiv romantičke škole i Sche- 
llinga i Solgera, struktura estetskih kontraverza i antinomija 
bitnih za eru romantizma predstavlja koljevku njihovih misli 
u toj domeni. Pitanja kao: a) umjetnikova sloboda nasuprot 
njegovoj odgovornosti naciji, društvu i ljudskom rodu, b) nje 
gova izolacija u ulozi čarobnjaka ljepote ili svećenika vječne 
istine protiv njegova revolucionarnog angažmana, c) posebna 
estetska funkcija nasuprot spoznajnoj i moralnoj funkciji um. 
jetnosti, d) neobuzdana individualna fantazija nasuprot umjet. 
nikovoj pokornosti nekim zakonima duha ili prirode e) aut 
delectare aut prodesse — bila su sva uključena u Marxova i En- 
gelsova razmišljanja. 

Pravilo je, kako znamo, da mislioca oblikuje ne samo ono što 
on prihvaća i asimilira, već i ono što odbija. Marxov i Engel- 
sov estetski izbor načinjen je unutar naprijed skicirane struktu- 
re. Ono što su odbacili nije ništa manje poučno i simpatično 
od onog što su prihvaćali. Oni su direktno ili indirektno napali 
objektivni idealizam Kanta, Fichtea i Romantičke škole. Bili su 
protiv umjetničke doktrine »lart pour lart« ali su se u isto 
vrijeme borili protiv banalne didaktičnosti. 


Poštovali su vrijednost forme, ali su bili strogo protiv for- 
malizma. Nisu odbijali djelovanje prirodnih impulsa u osnovi 
estetskog impulsa, ali se nisu složili sa naturalističkom koncepci- 
jom estetskog iskustva, koji se misteriozno na jednak način ot- 
kriva kod životinja i u čovjekovoj psihi. 

Poslije ovakvog prikaza manifestnih i latentnih izvora može 
se lako zaključiti da je Marxov i Engelsov doprinos historiji es- 
tetske misli gotovo nikakav. Bilo je, i još uvijek ima, pokušaja 
mnogih učenjaka na Zapadu da učine nejasnima razlike između 
misli klasika i Hegelovog sistema ili francuskih realističkih dok: 
tina 50-tih godina. S druge strane neke sovjetske interpretacije 
dokazuju da je Marxova misao veoma bliska idejama Bjelin- 
skog i Černiševskog. Moramo zato naglasiti da oba ova pokušaja 
odgovaraju samo nekim odabranim činjenicama. U cjelini uze: 
to Marxove i Engelsove ideje, kao što su rekonstruirane ovdje 
bez ikakvih ekstrapolacija, ne mogu se ni reducirati na sumu 
partikularnih stimulacija niti identificirati sa nekim tada para: 

lekoj budućnosti. Sjena »dobrog divljaka« ponovo se pojavlju- 


lelnim estetskim stavovima. Marx je riješio pitanje otuđenja i 
razotuđenja slijedeći svoje originalno historijsko gledište na 
potpuno nov način. Dilema između umjetnosti kao lijeka za sve 
ljudske bolesti i umjetnosti koja je osuđena na propast bila je 
potpuno preformulirana. Homo aesteticus ne može se realizirati 
bez radikalne društveno-političke promjene cijelog ljudskog 
društva i tako svaki umjetnik stoji pred nužnim izborom da li 
da se pridruži nekoj vrsti »tornja od slonovače« ili da sudjeluje 
u ljudskom revoluconarnom progresu usvajajući do kraja nje: 
gove promjene. Tendencija, kako je ističu Marx i Engels, nešlo 
je drugo od onog o čemu su pisali njihovi prethodnici. Jer njen 
sadržaj određen je Marxovim pogledom na svijet, a historijska 
realnost se smatra »tendencioznom«. Pitanje o realizmu je 
također modificirano ovdje. To nije obično izražavanje hege- 
lijanskog tipa (der Dieser) u datim uslovima. To je uvijek rea- 
lizam historijski utvrđen, ideološki prožet, sa kojim prava ten- 
dencioznost čini nerazdvojno jedinstvo. Geneza estetske svijesti 
ovdje se interpretira na temeljima dijalektičkog i historijskog ma- 
terijalizma. Prerastanje homo fabera u homo ludensa objašnjeno 
je pomoću novih teorijskih instrumenata, koji žele dokazati da je 
umjetnost u svojoj biti društveni fenomen i da se njena autono- 
mizacija može shvatiti i tretirati samo historijski. Konačno, klas- 
ni ekvivalent umjetnosti je marksovska tema prihvaćena od 
svih koji su se time bavili. Ako se takva sugestija i sretala rani- 
je, Marx i Engels su bili oni koji su postavili tu tezu i prikazali 
njenu kompletnost. Zadovoljni smo ako zaključimo da su »do- 
minantne teme« klasika marksizma bile novost u estetici 19. 
stoljeća. Bilo bi pretjerano tvrditi da Marxove i Engelsove estet- 
ske ideie čine teoriju, ali jednako bi neodgovorno bilo tvrditi da 
su to bile samo slučajno razbacane misli ili da predstavljaju 
samo izraz njihovih ukusa i preferacija a ne diskurzivni tretman 
estetskih problema. 


Ova rekonstrukcija ie mislim dokazala da njihove ideje sa. 
činjavaju koherentnu cjelinu bez bilo kakve ozbiline kontradik- 
cije, podređenu nekim vodećim temama organiziranim i podr: 
žavanim određenom filozofijom i da se te ideje, što je naročito 
važno, tiču problema koji se tradicionalno i sve do danas smat.- 
raju osnovnim i najznačajnijim u svim estetskim raspravama. 
Druga je stvar ono o čemu Marx i Engels nisu uopće pisali. Očito 
ie skup njihovih estetskih ideja prilično ograničen — naglasili 
smo ioš na početku ove analize da nemaju sistema. Međutim 
historijske i teorijske misli ne mogu se mjeriti ovakvim mjerili. 
ma. Pravo su mjerilo: originalni doprinos u vlastitom vremenu 
i veliki utjecaj izvršen na slijedeće generacije. Marxove i En- 
gelsove estetske ideje zadovoljavaju te zahtjeve. 


Prevela Lidija Lisicky 

GEORG LUKACS KAO ONTOLOG 
Kenneth A. Megill 


Gainesville 


Objavljivanje Estetike Georga Luk&csa široko je nozdravlje- 
no kao jedan od najznačajnijih filozofskih događaja našeg de- 
cenija. To kapitalno filozofsko djelo zadovoljava visoka mje- 
rila što ih je Luk4cs sebi postavio — »primijeniti marksizam 
na problem estetike«. (I, 16)?" Stvaranjem jedne estetike koju 
marksistički i ne-marksistički filozofi moraju = priznati kao 
značajno djelo, Luk&cs je stvarno pobio argument onih koji su 
tvrdili da ne može biti marksističke estetike. Možda je prirod- 
no što će glavni posao na interpretaciji i vrednovanju tog dje- 
la izvršiti oni koji se interesiraju za estetiku. Neke eksplikacije 
i analize već su započele, neke na engleskom, a više na nje: 
mačkom Pam 

Ma kako Lukicsev najnoviji rad bio važan za estetiku, 
možda je općenitije interesantna i od potencijalno daleko ve- 
će važnosti ona filozofija koju je Lukacs počeo zastupati u 
posljednjih deset godina. On tu filozofiju naziva »ontologija« 
i naslovio je svoju predstojeću knjigu Zur Ontologie des Ge- 
sellschaftlichen Seins (Ontologija društvenog bitka). Prema 
LukAcsu, Estetika je upravo prva u nizu ontoloških radova 
koji će uključivati etiku i sistematsko proučavanje prirode 
društva, kao i estetiku. Zapanjuje činjenica da jedan značajan 
filozof započinje pisati ontološka djela nakon što je navršio 


1) Lukacs, Georg, Die Eigenart des Aesthetischen, Teil I, Luchterhand 
Verlag, 2. Halbbande, 1963. Tomovi 11 i 12 njegovih Sabranih djela. 

2) Daljnji navodi u tekstu odnose se na prvi (I) ili drugi (II) Halbband 
i na broj stranice u Estetici. ' 

3) Vidi npr., Heller, Agnes, »Lukacs' Aesthetics«, New Hungarian Quar- 
terly, VII, No 32, 1966., 84—94; Vera, Maslow »Lukacs'Man-centered Aesthe- 
tics«, Phtlosophy and Phenomenological Research, June, 1967., 542—552; 
Morawski, Stefan »Mimesis, Luk4cs' Universal Principle«, Science and So- 
ciety, 1968., X XXII, 26—38. 

75 godina. Mnogima izgleda da je započinjanje s takvim pla- 
nom u 1960-tim godinama ili znak senilnosti ili nemogućnost 
da se ide u korak sa suvremenim filozofskim razvojima. Jedin- 
stvenost Lukacseva pothvata zahtijeva razmatranje mjesta on- 
toloških radova u odnosu na njegova ranija djela, kao i poku- 
šaj da se vrednuju važni elementi njegove ontologije. 

Luka4csev interes za estetiku i literama djela datira od po- 
četka ovog stoljeća i ide sve do najnovijeg izdanja njegove sis- 
tematske estetike! U svom uvodu u Estetiku Lukdcs naglašava: 

»Započeo sam kao literarni kritičar i esejist i tražio teorij- 
sku podršku u Kantovoj estetici, a kasnije u Hegelovoj. Prvi 
plan za nezavisnu sistematsku estetiku načinjen je u Firenci 
zimi 1911/12., a taj sam plan razvio u Heidelbergu od 1912 - 14. 
god. Još se uvijek s velikom zahvalnošću sjećam dobronamjer- 
nog kritičkog interesa koji su za Ioj pokušaj pokazali Emnst 
Bloch, Emil Lask, i iznad svih Max Weber.«(I, 2) 

Pedeset godina nakon 1912. bilo je ispunjeno događajima koji 
su Lukacsa učinili važnom ličnošću ne samo u filozofiji nego 
i u politici i teoriji literature. Dovršavanje FEstetike je doista 
dovršavanje plana za čitav život, ali je Estetika više od sumira- 
nja; ona je mnogo više početak značajne nove filozofske faze 
u Lukacsevu životu. 

U Lukacsevoj se filozofskoj aktivnosti mogu razlikovati tri 
glavna perioda: 

a) Filozofska i politička aktivnost do Geschichte und Klas- 
senbewusstsein (1923) 

b) Kritički radovi iz literature i filozofije (do 1956) 

c) Ontološki radovi (od 1956) i 

U svakom se periodu Lukacseva života mogu naći kritički 
radovi iz područja filozofije, politike i književnosti. »Ontološ- 
ki« ton i način pisanja nalazi se čak i u njegovim najranijim 
radovima o estetici napisanim prije I svjetskog rata. Iako bi 
bilo pogrešno oštro razdvajati ta tri perioda Lukacseva živo- 
ta, mora se priznati da je Lukacs, kao historijski značajan mi- 
slilac, već utjecao na dva odvojena polja. 

Među studentima i pripadnicima nove ljevice, posebno u 
Evropi, Lukćcsevo ime znači autora Geschichte und Klassen- 
bewusstsein. lako se Luk4cs više puta odricao tog ranog dje- 
la, ono se na veliko čitalo i o njemu se mnogo raspravljalo. 


4 Za bibliografiju Luk&csevih djela vidi Benseler, Frank (ed.), Georg 
Lukdcs. Festschrift zum 80. Geburtstag, Luchterhand, 1965. Za raspravu o 
Lukacsevu razvoju vidi Watnick, Morris, »Georg Luk4cs: An Intellectual 
Biography«, Soviet Survey, No 22 i 23, i Ludz, Peter, (ed.), Georg Lukdcs. 
Schriften zur Ideologie und Politik, Luchterhand, 1967., 709—719. Na engles- 
kom je jedino knjiga Victor Zitta, Georg Lukacs' Marzism. Alienation, Dia- 
lectics, Revolution, The Hague, 1964. Autor pokušava dati sistematsku ob- 
radu Luk&csa (samo do 1923.). Zitta ne razumije niti najosnovnije postavke 
Lukacseve filozofije, a isto tako njegov zagriženi antikomunizam čini čl- 
tavo djelo manje no upotrebljivim. 

U uvodu za ponovno izdavanje tog klasičnog djela kao dijela 
sabranih radova Lukacs je opisao kako prosuđuje svoj razvoj 
do i poslije Geschichte und Klassenbewusstsein. Ali, ma što Lu- 
kacs rekao o tom ranom djelu, ono je ipak knjiga koja je vr- 
šila i vrši velik utjecaj. Među studentima nove ljevice Luk4cse- 
va Geschichte und  Klassenbewusstsein smatra se jednim od 
klasičnih djela nestaljinističke marksističke tradicije i izvor je 
velikog dijela teorije novog demokratskog pokreta. Za te mla- 
de ljude, uključene i u političku borbu i u razvijanje teorijske 
pozicije, još uvijek je najprihvatljivija Luk4cseva diskusija o 
prirodi ortodoksnog marksizma, strategiji organizacije radnič- 
kog pokreta i pojmovima  »Praxis« i »Verdinglichung«. Ge- 
schichte und Klassenbewusstsein danas nije samo histonijski 
važno djelo — ono je jedno od najvažnijih djela za razumije- 
vanje teorije i prakse novog lijevog pokreta 1960-tih godina. 
Teško je zamisliti da je Luk&cs imao već 38 godina kada je pri- 
je 45 godina ovo djelo bilo štampano, i da to djelo ipak i da. 
nas prvenstveno privlači mladu generaciju. 

Djela iz drugog perioda Luki&cseve karijere, koja se prven- 
stveno bave teorijom literature, već su postala klasična. I u 
Mađarskoj i u inozemstvu, direktno i preko njegovih đaka, 
njegov utjecaj traje sve do današnjeg dana. Drugi Lukacs, Lu- 
kacs kao teoretičar literature, u Sjedinjenim je Državama i u 
Engleskoj mnogo bolje poznat nego prvi Lukacs, politički teo- 
retičar i filozof." Tokom 1930-tih i u ranim četrdesetim godina- 
ma Lukacs je bio prisiljen da živi u Sovjetskom Savezu, i ni- 
je mogao odigrati nikakvu značajniju ulogu u političkim zbiva- 
njima svoga vremena. U to je vrijeme i u vrijeme od 1944. do 
1956., kada je bio profesor estetike na Univerzitetu u Budim. 
pešti, mogao napisati i izdati veliku količinu kritičkih radova i 
radova iz područja literature. Istina je da je u tom periodu 
dovršio i dva kritička filozofska rada, Der Junge Hegel (napisa- 
no 1938, objavljeno 1948) i Zerstorung der Vernunft (objavlje- 
no 1954), ali nije napisao ništa što bi bilo sistematske prirode, 
bilo kao Geschichte und Klassenbewusstsein ili kao njegovi sa- 
dašnji ontološki radovi. 

Pojava Estetike i predstojeće izdavanje drugih ontoloških ra- 
dova označava početak trećeg važnog perioda u LukAcsevu živo- 
tu. Nakon 1956. kada je Lukacs bio prisiljen da se povuče sa sve- 
učilišta i kada je bio isključen iz partije zbog uloge u pobuni od 
1956. imao je slobodnog vremena da se posveti dovršavanju du- 
go odgađane Estetike. Naravno da između tog novog perioda i 
ranijih perioda postoji očit kontinuitet (posebno s diskusijom 


5) Naravno, jedan od razloga za tu činjenicu je da su samo djela iz tog 
drugog perioda prevedena na engleski. Engleski prijevodi sabranih Luka- 
csevih djela su: The Historical Novel, 1982., Studies in European Realism, 
1964., Essays on Thomas Mann, 1964., Realism in Our Time. Literature and 
the Class Struggle, 1964. 

o Verdinglichungu u Geschichte und Klassenbewusstsein i s nje- 
govom klasičnom studijom o mladom Hegelu), ali je sadašnji 
period različit zbog činjenice što se Lukacs vratio na pisanje 
općefilozofskih djela. U toku duge dominacije staljinizma i di- 
jalektičkog materijalizma, Lukacs se prvenstveno posvetio izra- 
di teorije estetike unutar marksističke tradicije. Ontološka dje- 
la označavaju povratak filozofiji velikog mislioca koji je u toku 
»pauze« proživio i napisao dovoljno da zasluži da ga smatraju 
važnim misliocem našeg stoljeća. Njegov povratak filozofiji po- 
kazuje (kao što je to pokazivala i Geschichte und Klassenbe- 
wussstsein) da filozofsko djelo, politička aktivnost i pripadanje 
marksizmu nisu inkompatibilni. Doista može izgledati da, bar u 
Lukacsevoj ličnosti, ta kombinacija može dati najvišu kvali- 
tetu rada. 


Podleći iskušenju da se na ontološka djela gleda kao na his- 
torijska, čak i prije no što su dovršena, znači ne shvatiti njihovo 
značenje kao početak nove etape u marksističkoj filozofiji. Lu- 
kacs filozofskim problemima današnjice donosi veliku intelek- 
tualnu filozofsku tradiciju marksizma dvadesetih godina. On 
je jedini marksistički filozof koji je bio aktivan i kreativan dva- 
desetih godina i koji je aktivan i kreativan i danas. U njegovim 
djelima i u njegovu životu nalazimo kontinuitet potreban za raz- 
voj jedne marksističke filozofije koja bi mogla dobiti svoje mje- 
sto u današnjem filozofskom životu. Iako je Estetika napisana 
stilom koji odaje činjenicu da je Luk&cs dobio svoj filozofski 
odgoj prije I svjetskog rata, ona je ipak neobično važan i krea- 
tivan doprinos filozofskoj diskusiji u 1960-tim godinama. Upra- 
vo zato što je Estetika djelo šezdesetih godina, ona obećava da 
će stvoriti i treću generaciju LukaAcsevih pristalica — Lukacse- 
vih filozofskih nastavljača. 


Umjesto da se poduhvatimo rezimiranja Estetike što je nemo- 
guće, usredotočit ćemo se ovdje na dva važna pojma Lukacseve 
ontologije — na pojam svakodnevnice i na prirodu nauke i es- 
tetike — u pokušaju da identificiramo neke od važnih problema 
kojima se Lukacs bavi u svojoj najnovijoj fazi. 


SVAKODNEVNICA 


Upotreba staromodne riječi »ontologija« za opis njegove fi- 
lozofije možda je najveća zapreka trazumijevanju majnovijeg 
Lukacseva perioda. Za LukaAcsa je Estetika ontološko djelo, ia- 
ko on eksplicite ne raspravlja o prirodi i funkciji ontologije u 
ovom djelu. U nedavno datom interviewu Lukacs je rekao: 

»Mi upotrebljavamo zgodnu riječ ontologija, i ja se navika. 
vam na nju, iako bi čovjek zapravo trebao reći da otkriva formu 
bitka (Seinsform). . . Činjenica da se novi fenomeni mogu fun- 
damentalno genetički izvesti iz njihove svakodnevne egzistenci- 

je (Alltagsdasein) samo je jedan moment općeg konteksta, nai- 
me da je bitak proces historijske vrste. U striktnom smislu bi- 
tak uopće ne postoji; upravo onaj bitak koji mi rado zovemo sva- 
kodnevnim bitkom (Alltagssein) je određena vrlo relativna deter- 
minacija kompleksa unutar jednog historijskog procesa.«* 

Lukacs je ontolog koji poriče da bitak, u striktnom značenju, 
uopće postoji. On je ontolog koji insistira na tome da čovjek, 
kako bi razumio bitak, mora istraživati prirodu onog što on zo- 
ve Alltaglich, svakodnevno. Lukacseva ontologija poprima na- 
ročito praktičnu i historijsku formu kojom se izdvaja od osta- 
lih ontoloških djela kao što su Whiteheadov Proces i realnost ili 
Hartmannova ogromna ontološka djela. Za njega je najbolji pri- 
mjer jednog ontološkog djela diskusija o prirodi novca u Marxo- 
vu Kapitalu. Jedno ontološko djelo mora biti historijsko djelo 
zato što je rasprava o formi bitka. Svakodnevni se čovjekov ži- 
vot mora shvatiti kao historijski razvijen. Ontologija nam ne mo- 
že pružiti vječne kategorije koje otkrivaju um, intuicija, ili bi- 
lo koja druga apstraktna filozofska metoda. Problem LukaAcse- 
ve ontologije je da otkrije Seinsformen koje se pokazuju u na- 
šem svakodnevnom iskustvu i oblike ljudske aktivnosti stvore- 
ne u ljudskoj historiji. 

Budući da ontologija započinje svoja ispitivanja razmatra. 
njem prirode egzistencijalnih formi prisutnih u svakodnevnom 
životu, prvo poglavlje Estetike, »Probleme der Wiederspiegelung 
im Alltagsleben« (Problemi odraza u svakodnevnom životu), zau- 
zima posebno važno mjesto u Lukacsevim ontološkim djelima. 
Na prvim stranicama Estetike on skicira teoriju o prirodi sva- 
kodnevnice, a ova pruža mogućnost za razvoj ne samo estetike, 
nego također i filozofije nauke, etike i filozofije religije. 

»Ponašanje čovjeka u svakodnevnom životu (Alltagsleben) 
izvanredno je važno, ali to je područje u velikoj mjeri neistra- 
ženo, usprkos njegovoj centralnoj poziciji za razumijevanje vi- 
ših i kompliciranih formi reagiranja. . . Svakodnevno ponašanje 
čovjeka je istovremeno početna i završna tačka svake ljudske 
aktivnosti.« (I, 13) Iako Luk4cs insistira na tome da se priroda 
svakodnevnice nije istraživala, očito je da je problem svakodnev- 
nog iskustva i jezika bio u centru filozofske diskusije u ovom 
stoljeću. Ako bismo tražili slične probleme koji su bili u foku- 
su filozofskog istraživanja, ne samo da bismo se mogli sjetiti 
očitih primjera kao što je rasprava o Lebenswelt pokojnog Hus- 
serla, nego također i diskusije o prirodi običnog jezika i o na- 
turalizmu, koji je bio široko prihvaćen u svijetu engleskog je- 
zičnog izraza. U engleskoj su filozofskoj tradiciji ljudi koji su 
se bavili problemom prirode zdravog razuma također razma: 
trali ono što Luk&cs naziva svakodnevnicom. 


6) Gespriiche mit Georg Lukćcs, herausgegeben von Theo Pinkus, Ro- 
wohlt, 1967., str. 15. 
7) Ibid. str. 9. 

Iako Lukacs ne mora biti u pravu kad kaže da je usamljeni 
pionir koji se u suvremenoj filozofiji bavi prirodom svakodnev- 
nog iskustva, on je ipak jedan od nekolicine filozofa koji o pro- 
blemu običnog života raspravljaju kao o ontološkom problemu. 
Lukacs ne polazi od svakodnevnog života kao od nečega danog, 
nego prije pokušava razumjeti kako je sačinjen svakodnevni ži- 
vot i kako proizvodi ljudske aktivnosti mijenjaju prirodu sva- 
kodnevnog života. Smjer većine drugih filozofa ovog stoljeća 
koji su se bavili problemom kojim se i Lukacs bavi nije išao 
ka prihvaćanju oblika svakodnevnog života ili svakodnevnog je- 
zika kao produkata društvenog razvoja, već kao produkata koji 
su stalni i sigurni zato što su svakodnevnica. Svakodnevnica ima 
za Luk4csa prioritet samo u smislu početne i završne tačke sva. 
ke ljudske aktivnosti. Bitak je za LukaAcsa historijski, a forme 
koje bitak poprima mogu se razumjeti samo ispitivanjem sva- 
kodnevnog života kao proizvoda prošle ljudske aktivnosti što 
se mijenja u historijskom toku. Citatom iz Marxa (odlomak je 
relativno nepoznat, pa je potrebno da ga ovdje navedemo upr- 
kos njegovoj dužini) Lukacs objašnjava zašto problem svako- 
dnevnice u filozofskoj tradiciji nije bio tretiran na zadovolja- 
vajući način: . 

»U svom sudu o Ricardu Marx kaže: »Ricardo je ispravno 
(za svoje vrijeme) smatrao kapitalističku proizvodnju najnapred- 
nijom formom proizvodnje i najprikladnijim oblikom za stva- 
ranje bogatstva. Ricardo želi proizvodnju radi proizvodnje, i on 
je u pravu kad to želi. Ako se želi tvrditi, kao što su to činili 
sentimentalni Ricardovi oponenti, da proizvodnja nije sebi cilj, 
onda se zaboravlja da proizvodnja radi proizvodnje ne znači niš- 
ta drugo nego razvoj ljudskih proizvodnih snaga, a to znači raz. 
voj bogatstva ljudske prirode radi nje same. . . Ne podrazumi. 
jeva se da taj razvoj sposobnosti ljudske vrste, iako se prvo os- 
tvaruje na račun većine ljudskih individuuma i nekih ljudskih 
klasa, konačno prevladava taj antagonizam i poklapa se s raz- 
vojem jednog individuuma, i da zbog toga samo historijski pro- 
ces u kojem se individuumi žrtvuju može donijeti viši razvoj 
individualnosti.« Ovdje postaje jasan još jedan razlog zbog ko- 
jeg ne posjedujemo filozofski zasnovanu analizu svakodnevnog 
Života i svakodnevne misli. Ta se analiza mora nekako bazirati, 
direktno ili indirektno, na antagonističkoj dvojakosti svakodnev- 
nog života u kapitalizmu koju je već skicirao Marx.« (I, 67.) 

Prema marksistu LukaAcsu, adekvatna analiza svakodnevnice 
moguća je kada je moguća perspektiva društvenog sistema u ko- 
jem jednako teku društveni i individualni razvoj. Sve dok je 
društvo organizirano tako da povećava društvenu proizvodnju 
(a to uključuje proizvodnju u nauci i umjetnosti kao i na dru: 
gim područjima ljudske djelatnosti) na račun individuuma u 
društvu, postojat će otuđenje individuuma od njegovih proizvo- 
da i jaz između društvenih proizvoda i čovjekovog individualnog 
Života postajat će sve veći. Sve dok se ne uzmogne prevladati 

kapitalizam čovjekov će svakodnevni život biti rascijepan na 
dva dijela — čovjek kao član društva i čovjek kao individua 
koja živi svoj vlastiti privatni život. Ne može biti svakodnevnog 
života u kojem je alijenacija prevaziđena sve dok se ne prevaziđe 
jaz između ljudske aktivnosti čovjeka kao člana društva i čovje- 
ka u privatnom životu. Raspravljati o prirodi svakodnevnog ži. 
vota za Lukacsa ne znači samo kritizirati prirodu današnjeg dru- 
štva, nego također steći perspektivu života u kojem se društve- 
na proizvodnja i razvoj ljudskog individuuma međusobno do- 
punjuju. 


Problem mogućnosti potpuno smislenog svakodnevnog života 
u društvu u kojem je društvena proizvodnja silno porasla mo- 
ra biti u centru marksističke filozofije koja je relevantna za dru- 
štvenu situaciju šezdesetih godina. Problem danas nije samo u 
tome da se svakodnevni život učini smislenijim, nego i u tome 
da se svakodnevni život stavi pod čovjekovu kontrolu. U svom 
historijskom razvoju kapitalizam je bio sistem koji je stvorio 
silnu društvenu produktivnost, ali koji ipak nije mogao riješiti 
problem stvaranja vrijednog svakodnevnog života. Ni socijalistič- 
ka društva koja su mnogo, i teorijski i praktično, patila od du. 
ge dominacije staljinizma, nisu mogla stvoriti društvo u kojem 
čovjek može kontrolirati svoj svakodnevni život. Od filozofa kao 
što je Luk&4cs možemo početi s razumijevanjem ispravnih odno- 
sa između velikih ljudskih dostignuća, nauke i umjetnosti i čo- 
vjekovog svakodnevnog života. U prošlosti se marksistička filo- 
zofija koncentrirala na opći razvoj društva, dok je ignorirala 
kvalitet života koji se proizvodi. Marksisti su tradicionalno mo- 
gli pružiti više ili manje uvjerljive kritike društvenog razvoja, 
ali nisu uspjeli da razviju teoriju o tome kako čovjek može ži- 
vjeti svoj svakodnevni život. 


Na jednom mjestu u Estetici Lukacs kaže da je cilj njegove 
»rekonstrukcije« svakodnevnice ». . . dakle društveno stanje bez 
objektivacija. Taj izraz naravno neposredno zahtijeva da ga kva- 
lificiramo; trebali bismo reći: socijetalno stanje s minimumom 
objektivacije. . . Stvarna geneza objektivacije mora obuhvatiti 
humanizaciju čovjeka (Menschenwerden des Menschen umfas- 
sen)«. (I, 180) 


U svojim novijim ontološkim djelima, pa čak i u nekim dru- 
gim dijelovima Estetike, Lukacs je prestao govoriti o stanju 
društva bez objektivacije. Takvo društvo je nemoguće i nepo- 
željno. Kroz svoju raspravu LukiAcs ipak insistira na tome da is- 
tinski cilj objektivacije mora biti humanizacija čovjeka. Oni- 
ma koji poznaju nedavne marksističke diskusije jasno je da se 
u razmatranju prirode objektivacije Luk&cs još jednom bavi 
mnogo detaljnije i na filozofski adekvatniji način problemom a- 
lijenacije o kojem je raspravljao među prvima. Postavljajući pi- 
tanje svakodnevnog života, Luk&cs nastavlja ne-dogmatsku i ne- 

staljinističku tradiciju marksizma, u kojoj možemo imenovati 
tri velika marksista iz 1920-tih godina — Gramsci, Korsch i sam 
Lukacs. 

Luk4cs ne smatra da je istinska ljudska aktivnost moguća 
samo povratkom jednostavnom utopijskom životu. Objektivaci- 
ja igra važnu ulogu u humanizaciji čovjeka. Kao i Marx, Lukacs 
priznaje da je razvoj društvene proizvodnje bitan za humano 
društvo, ali da je do sada taj društveni razvoj bio moguć samo 
kroz povećavano uništenje mogućnosti da se ljudska individua 
razvije. Objektivacija je dio čovjekova života; npr. rad i jezik 
su forme objektivacije, a to su dvije najvažnije ljudske aktiv- 
nosti u svakodnevnom životu. Ali ako rad i jezik ne mogu biti 
upotrijebljeni za kreiranje humanog života i proizvodnju društve- 
nih dobara, ostaje radikalno odjeljivanje između čovjeka kao 
individue i čovjeka kao člana društva (što je jedan od najvaž. 
nijih oblika alijenacije). Da bi se razumjela priroda društva u 
kojem čovjek postaje čovjek, važno je razumjeti strukturu ob- 
jektivacija ljudske aktivnosti. 

Iako Lukacs ističe prirodu svakodnevnog života, on ne idea- 
lizira sadašnji svakodnevni život, niti istupa protiv objektivacije 
kao važnog dijela ljudske aktivnosti. Doista su nauka i umjet- 
nost, koje on razmatra u Fstetici, dvije važne forme objektiva- 
cije. Problem Estetike je da identificira forme objektivacije i po- 
kaže kako se zapravo odnose prema svakodnevnom životu. 


»Svakodnevno čovjekovo ponašanje je istovremeno početna i 
završna tačka svake ljudske aktivnosti. To znači da se, ako čov- 
jek zamisli svakodnevnicu kao veliki tok, nauka i umjetnost gra- 
naju od tog toka kao više forme percepcije i reprodukcije real- 
nosti, one se razlikuju i grade svoje vlastite odgovarajuće cilje- 
ve, dostižu svoju čistu formu u vlastitim posebnim osobinama 
(koje izviru iz potreba društvenog života) i onda, zato što su 
djelotvorne, teku natrag u tok svakodnevnog života da bi utje- 
cale na čovjekov život.« (I, 13) 

LukaAcseva se rasprava o svakodnevnom životu razlikuje od 
sličnih rasprava u ovom stoljeću time što on uviđa da se struja 
svakodnevnog iskustva može razmatrati jedino ako se razma- 
traju reprodukcije koje su važan dio ljudskog života. Diskusi- 
jom o prirodi umjetnosti Luk&cs u svojoj Estetici razmatra sa- 
mo jedan od oblika reprodukcije koje je čovjek razvio. A um- 
jetničko djelo je jedna od najvažnijih forma reprodukcije, i um- 
jetnost dovodi čovjeka na put razumijevanja važnih aspekata 
njegova svakodnevnog života. U FEstetici se LukAcs daje na posao 
da odredi način na koji jedno umjetničko djelo reproducira re- 
alnost i po čemu se umjetnost i nauka razlikuju kao forme re- 
produkcije. Svakodnevnica ostaje temelj čitavog ontološkog si- 
stema. Čovjek može razumjeti strukturu svakodnevnice samo a- 
ko razmatra različite forme reprodukcije. Ono što Luk4cs kaže 
o istinskom umjetničkom djelu može se primijeniti na svaku od 
važnih formi ljudske aktivnosti koje reproduciraju realnost. 

Kad taj kompleks problema promatramo s gledišta našeg 
shvaćanja estetike, možemo (dobro znajući da statična slika ni- 
kako ne može prikazati realne činjenice) gledati na cjelinu ži- 
votnih pojava kao na brežuljkast predio iz kojeg se umjetnička 
djela izdižu kao planinski vrh ili kao planinski vijenac. Činjenica 
da između brežuljaka i planina možemo vidjeti bezbrojne tran- 
zitne tačke ne mijenja činjenicu da postoji kvalitativni jaz koji 
dijeli brežuljke i planine na svim tačkama.« (II, 530—531) 

Forme reprodukcije svakodnevnice su »planinski vrhovi« ko- 
ji se pojavljuju iz našeg ljudskog iskustva. LukAcs preuzima 
tradicionalnu lenjinističku teoriju spoznaje koja smatra da ljud- 
ska aktivnost odražava realnost (iako on naglašava da takvo 
održavanje nije foto-kopija — I, 269) i tvrdi da su sve sistemat- 
ske humanističke nauke i umjetnička djela reprodukcije realno- 
sti. Lukacsev realizam je konstistentan i u svojoj epistemologiji 
i u svojoj estetici, zasniva se na njegovu razumijevanju priro- 
de svakodnevnice i formi reprodukcije realnosti koje su dio 
svakodnevnice. 


NAUKA I ESTETIKA 
DVIJE FORME REPRODUKCIJE REALNOSTI 


Iako Lukacs ne daje iscrpnu filozofiju nauke (djelo koje bi 
zahtijevalo trud što se može usporediti s trudom uloženim u 
Estetiku) njegova je rasprava o karakteristikama estetike ispu- 
njena usporedbama umjetničkog i naučnog djela. Za Lukacsa su 
i umjetnička i naučna djela forme reprodukcije realnosti. Kao što 
kaže moto njegove knjige, »Sie tun es, aber sie wissen es nicht« 
(Oni to čine, ali to ne znaju) (Marx), cilj proučavanja formi re- 
produkcije je da se razumije kako to čovjek reproducira svoj 
život i kako ta reprodukcija mijenja ljudski život. Proces re- 
produkcije realnosti u umjetnosti i nauci traje stoljećima; fi- 
lozof spoznaje centralne karakteristike toga procesa. 

Pitanje o vrsti objektivacije do koje dolazi u naučnom ra- 
du postaje odlučno i kao filozofski i kao društveni problem. 
Lukacs ovako opisuje razliku između objektivacija u radu i u 
nauci: 

»Odlučan je . .. stupanj apstrakcije, udaljenost od neposred- 
ne prakse svakodnevnog života kojom, naravno, ostaju ograni- 
čeni i nauka i rad u svojoj pretpostavci kao i u svojim poslje- 
dicama. Za nauku je ipak odnos više ili manje širi i komplicira- 
niji, dok rad, čak i kad je primjena najkompliciranijeg naučnog 
znanja, ima prvenstveno neposredni karakter. Što su neposred- 
nije veze s neposrednom praksom, . . . objektivacije su slabije, 
promjenljivije i nestabilnije. Tačnije rečeno: što su veze nepo- 
srednije, veće su mogućnosti da njihovo određenje ne proističe 
iz biti objektivnog predmeta, već prije ima subjektivnu. . . ba- 
zu. To znači da su naučni rezultati strukturalno modeli (Gebil- 

de) koji su od čovjeka mnogo neovisniji nego sam rad. Razvoj 
se očituje u činjenici. da se u naučnoj praksi model općenito 
razvija kroz naglašavanje individualnih varijacija koje se često 
(u kapitalizmu) izričito priznaju kao tržišni razlozi. U kapita- 
lizmu se rad i proizvodi rada približavaju strukturi nauke.« (I, 
41—42) 

Činjenica da se stalno povećava broj društava (a među njih 
možemo uključiti i neka tzv. socijalistička društva) koja su kao 
bazu za organizaciju ljudskog života prihvatila »strukturu nau- 
ke« umjesto strukture rada, značila je da se ljudska aktivnost 
sve više i više otuđuje. Lukacseva ontologija preuzima važan za. 
datak istraživanja prirode kvalitetnog svakodnevnog života i 
sivarne veze objektivacije i svakodnevnog života. 

U Estetici Luk&cs ponekad raspravlja o nauci i umjetnosti 
kao o jedinim formama reprodukcije. U svom najnovijem dje: 
lu u kojem svoju ontologiju razlaže eksplicitnije, on je ipak nag- 
lasio da su druge forme objektivacije važan dio ljudske aktiv. 
nosti. Rad je npr. oblik objektivacije. Društvene institucije i za- 
koni su isto tako objektivacije. U Estetici se Lukacs bavi ljud. 
skom aktivnošću koja reproducira realnost preko velikih pro- 
izvoda ljudske aktivnosti kao što su umjetnost i nauka. Te for- 
me reprodukcije ne odražavaju jednostavno svakodnevni život, 
nego imaju vlastiti tok i nezavisnost. Luk&cseva bi Estetika u 
svom konačnom obliku bila rasprava o tim posebnim tokovima 
umjetnosti kao forme reprodukcije realnosti i ulozi koju je um- 
jetnost odigrala u čovjekovom razvoju. Planirani rad na etici tre- 
balo bi biti sistematsko razmatranje čovjekovog etičkog života i 
normi koje vladaju tim životom. 

Nauka je pokušaj da se otkriju opći zakoni. Naučna metoda 
otkriva znanje, a Lukacs ukazuje na to da umjetnost ne bi tre- 
bala niti tvrditi da daje znanje. (I, 513). Nauka je, kao što smo 
ranije vidjeli, na višem stupnju apstrakcije od svakodnevne 
prakse nego rad (I, 41—42), ali ipak posjeduje mnoge od nje- 
govih karakteristika. Nauka nije, kao rad, antropomorfna, i cilj 
nauke je da na višem stupnju apstrakcije razumije svijet kao 
objekt odijeljen od čovjeka. 

»De-antropomorfizacija nauke je instrument kojim čovjek o- 
vladava svijetom: ona je osvještavanje, uzdizanje do metode, ona 
forma ponašanja koja, kao što smo pokazali, počinje s radom 
koji odlikuje čovjeka od životinje i koji mu pomaže da postane 
čovjek. Rad i najviša forma svijesti koja izrasta iz rada, naučno 
postupanje, nije u tom slučaju samo instrument za ovladavanje 
svijetom, nego je po samoj svojoj prirodi okret koji omogućuje 
bogato otkriće stvarnosti, a to obogaćuje samog čovjeka i čini 
CA niko i humanijim nego što bi inače mogao biti.« (I, 


Preokret koji nauka izvršava neophođan je za humanizaciju 
čovjeka. Nauka se uvijek vraća na svakodnevnicu, a znanje ste- 
čeno preko nauke, poznavanje svijeta kao objekta spoznaje, u- 

potrebljava se da svijet učini pristupačnim čovjeku. Da upotrije- 
bimo tradicionalni ontološki jezik, »...nauka je usmjerena 
na Biće kao takvo i teži da ga re-producira u njegovoj najčišćoj 
mogućoj formi koja je oslobođena od svih subjektivnih primjesa, 
dok je fokus estetike uvijek u čovjekovom svijetu«. (II, 294— 
295) 

Nauka nastoji spoznati svijet kao totalitet. Ona naginje mo- 
nizmu i konačnom jedinstvu svih nauka (I, 671). Estetsko odra- 
žavanje realnosti, naprotiv, »bitno je pluralističko« (I, 671), i 
odnosi se na čovjekov svijet. Luk&cs stalno naglašava da on nije 
stručnjak za egzaktnu nauku, ali je važno da on kao estetičar 
razvija ontologiju koja omogućuje da se razvije adekvatna filozo- 
fija nauke. Za ontologiju kao što je Luk&cseva, filozofija nauke je 
jedan od najvažnijih nedovršenih zadataka. 


Za razliku od nauke, umjetnost »jest i ostaje daleko određe. 
nije nego u svakodnevnom životu u odnosu prema subjektu (Sub- 
jektbezogen)«. (I, 514) To nikako ne znači da je sama umjet- 
nost »subjektivna« u tom smislu da je samo proizvod jedne in- 
dividualne ličnosti koji se individualno shvaća. U umjetnosti »se 
pojavljuje atmosfera osobitosti« (Il, 231). Umjetnost stvarno po- 
stiže totalitet koji nije relativan. 


»Nauka sa svojom okolinom objektivno stoji u neprekidanoj 
stalnoj interakciji kroz koju se njen totalitarni karakter stalno 
relativizira. Subjektivno se takvo znanje pojavljuje. . . samo 
kao aproksimacija, postuliranje ili ispravak. S druge je strane 
objektivacija estetske forme odslikavanja, umjetničko djelo, ap- 
solutno samovoljno, potpuna cjelina«. (II, 232) 


Pojam totaliteta odigrao je centralnu ulogu u Lukacsevim 
djelima, posebno u klasičnoj Geschichte und Klassenbewusstsein. 
Za naše je potrebe ovdje dovoljno naglasiti da je Lukacs priznao 
da će objektivna naučna spoznaja svijeta, upravo zato što je 
cpća, uvijek ostati relativna. Objektivacija na području umjet- 
nosti je naprotiv objektivacija koja zahtijeva apsolut, potpunost 
i posebnost samo zato što ne traži da obuhvati opće zakone. 

Cjelovitost i posebnost su karakteristike umjetnosti kojima 
LukaAcs u Estetici posvećuje najviše pažnje. On ne samo da po- 
kazuje kako je specifično prisutno u klasičnim formama umjet- 
nosti (kao što su književnost i slikarstvo), nego kroz razmatra: 
nje nekih graničnih područja kao što su arhitektura, muzika i 
hortikultura, on pokazuje način na koji je umjetnost objektiva- 
cija »posebno« u čovjekovu životu. Umjetnost nije samo u- 
godna, nego i osobita u svom traženju totaliteta i apsolutnosti. 
Za Luk4csa pojedinačnost (Einzelheit), posebnost (Besonderheit) 
i općenitost (Allgemeinheit) nisu samo tačke gledišta na real- 
nost, nego »bitne karakteristike objektivne stvarnosti, a bez zna- 
nja o njihovim odnosima i vezama, čovjek se čak ne bi mogao 
ni orijentirati u svijetu, da ne kažemo da ne bi mogao ovladati 
svijetom ili ga podrediti ljudskim ciljevima.« (II, 194) 

Posebno je shvaćeno kao posrednik između općeg i pojedi- 
načnog. Umjetničko djelo ne ističe samo i ne predstavlja posebno, 
nego ga i organizira. 

»Specifično je estetsko da posebno nije jednostavno postu- 
lirano kao posrednik između općeg i pojedinačnog, nego kao 
organizirana sredina. Rezultat toga je da pokret koji prouzro- 
kuje odraz ne ide samo, kao što je slučaj sa spoznajom, od općeg 
ka pojedinačnom i natrag (ili u suprotnom smjeru), nego da je 
posebno kao sredina početna tačka i kraj pokreta. . .« (II, 206) 
Umjetničko djelo u svojoj posredničkoj ulozi između pojedinač- 
nog i općeg stvara »harmoničnu sintezu između subjektivnosti i 
objektivnosti, između pojavnosti i biti. .. tako da... u umjet- 
ničkom djelu pojedinačnost, kao i općenitost, mora biti prevazi- 
đena u posebnosti. (II, 229) 

Ono što umjetnost čini umjetnošću je konkretiziranje opće- 
nitog u posebnom i podizanje pojedinačnog do posebnog. (II, 
667) Umjetnički svijet je svijet posebnoga i u umjetnosti se po- 
stiže jedinstvo subjekta i objekta. »Ponavljali smo: svijet um- 
jetnosti je čovjekov svijet. Na taj se način izražava jedinstvo 
subjektivnosti i objektivnosti. . .« (II, 226) 

Umjetnost je specifična forma ljudske aktivnosti u kojoj je 
izraženo posebno, prije nego pojedinačno ili opće. Umjetnost ne 
podiže pojedinačno iskustvo pisca ili slikara do općenitog za- 
kona, nego do nečeg posebnog što reproducira totalitet. Umjet- 
ničko je djelo forma objektivacije važna za svakodnevnicu, baš 
kao što je i naučna teorija, ali je to forma objektivacije koja 
rekreira posebno prije nego opće zakone koji vladaju našim ži- 
votima. U naučnoj teoriji nije bitno tko je otkrio zakon ili na 
koji se način on razvio; u umjetničkom djelu su pojedinačna 
ličnost i život pisca ili slikara važan dio djela. (I, 790) 

Kao što se i može očekivati s obzirom na činjenicu da je sva- 
kodnevnica početna i završna tačka svake ljudske aktivnosti, 
umjetničko se djelo vraća da bi utjecalo na naš svakodnevni 
život. Umjesto da nas odvede do svakodnevnice, reprodukcija 
umjetničkog djela vodi natrag u nju, što je »istinskije, objektiv- 
nije, tačnije, šire, dublje, elastičnije, sveobuhvatnije, itd.« (II, 
105) Bez okreta koji vrši umjetnost, kao ni bez okreta nauke, 
čovjekov život još nije potpuno human. Jedan od najvažnijih 
utjecaja umjetničkog djela na svakodnevni život je »podizanje 
lične kulture, produbljivanje i pripremanje receptivnosti za sve 
što može izazvati bogaćenje ljudske vrste kroz razvoj individuu- 
ma«. (II, 157) Lukacs je planirao dva daljnja dijela svoje esteti- 
ke, a privremeno ih je nazvao »Kunstwerk und aesthethisches 
Verhalten« (Umjetničko djelo i estetski stav) i »Die Kunst als ge- 
sellschaftlich — geschichtliche Erscheinung« (Umjetnost kao dru- 
štveno-historijska pojava) (I, 14—15) Sudimo li po broju za- 
misli koje se on nada da će ostvariti prije no što dovrši estetiku, 
izgleda da ta dva dijela neće nikad biti napisana. Ipak, čak su i 
u dva već dovršena toma, jasni opći obrisi načina na koji um- 

jetnost utječe na razvoj društva. »Jer ne samo da čitavu um. 
jetničku praksu karakterizira posebno, nego je također njeno 
stalno utjecanje u život bitni moment ljudske kulture.« (II, 266) 

Reprodukcija realnosti u nauci i umjetnosti nije samo čitanje 
iz podataka koji se pružaju čovjeku u njegovu svakodnevnom 
životu. Postoji dijalektički odnos između svakodnevnice i re- 
produkcija realnosti, pa tako rezultati istraživanja umjetnosti i 
nauke mijenjaju samu prirodu svakodnevnog života. Svakodnev- 
ni život, umjetnost i nauka su historijski. Lukacs ne slavi sva- 
kodnevnicu kao suprotnost formama reprodukcije, nego napro- 
tiv smatra da je svakodnevni život, kao ljudska aktivnost, re- 
zultat reprodukcija svakodnevnice koje djeluju natrag na svako- 
dnevni život. 

»Naučno i estetsko odražavanje objektivne realnosti u toku 
ljudskog razvoja sami se oblikuju i neprekidno čine sve finije 
razlike u održavanju i nalaze svoje konačno ostvarenje u sa- 
mom životu. Njihove posebne karakteristike konstituira pravac 
u kojem postaju sve preciznije i ostvaruju mogućnosti date kao 
društvene funkcije. Oni dakle u svojoj relativno kasno razvije- 
noj čistoći na kojoj počiva naučno ili estetsko uopćavanje stva- 
raju dva pola općeg odražavanja objektivne stvarnosti, čija je 
plodna sredina svakodnevni život.« (I, 34) 

Odrazi realnosti kao što su nauka i umjetnost mijenjaju ka- 
rakter i prirodu svakodnevnog života koji je »istovremeno poče- 
tak i kraj«. Lukacseva ontološka djela ne smiju samo opisati pro- 
ces apstrakcije i reprodukcije koje su karakteristične za umjet- 
nost, nauku, etiku i religiju (I, 14), već moraju također pokazati 
u kojem su smislu te reprodukcije oblikovale ljudski razvoj. On- 
tologija ne smije biti samo opis različitih formi odražavanja re- 
alnosti, nego mora biti i povijest razvoja formi reprodukcije i na- 
čina na koji te forme mijenjaju prirodu svakodnevnice. 

Lukacseva ontologija ne može se shvatiti, kao što je to bio 
slučaj s tradicionalnom ontologijom, kao razrada fundamental- 
nih struktura realnosti. Njegovo djelo mora se shvatiti kao za- 
hvatanje Seinsformen koje su prisutne u sadašnjem stadiju his- 
torijskog razvoja. Ali »samo« ne znači smanjivanje uvjetovano- 
sti filozofskog zadatka — naprotiv filozofija (ili ontologija, da 
upotrijebimo LukaAcsevu riječ) postaje jedan od najvažnijih za- 
dataka za društvo koje se razvija. Rješenje teorijskih pitanja, 
čemu je Lukacs posvetio veliki dio svog života, nije samo jedan 
interesantni zadatak, nego ima neposredan i važan utjecaj na 
čovjekov život. Lukacs nije samo filozof, veliki mislilac koji raz- 
mišlja o stvarnoj prirodi stvari, nego je stalno bio uključen u 
praktičnu političku diskusiju i akciju. Što je još važnije, on je 
stalno bio primjer marksističkog filozofa koji je ostao vjeran 
tradiciji pokreta radničke klase, odbacujući staljinističke i dog- 
matske forme što ih je taj pokret razvio. Lukacsevo se stalno 
pripadanje komunističkoj partiji, čak i onda kad u njoj nije 
bio poželjan, zasniva na njegovu uvjerenju da je filozofija ak- 

tivnost koja se može odvijati samo u okviru pokreta za demo- 
kraciju i socijalizam. Ma kako apstraktno mogla izgledati Luka- 
cseva djela, njegov je čitav život primjer za onu istinsku mark- 
sističku filozofiju, koja je neophodna ukoliko čovjek želi razu- 
mjeti svakodnevni život koji je i početak i kraj svake ljudske 
aktivnosti. 


NEKE KRITIČKE NAPOMENE 


Nadamo se da je ovaj kratak prikaz mjesta estetike i nauke 
u Luk&csevoj ontologiji dao nekako indikaciju originalnosti i 
važnosti ove najnovije faze LukaAcseva života. Pitanje je hoće li 
Luk4cs dovršiti svoju čitavu ontologiju, a i on priznaje da nije 
u stanju da napiše jedan značajan dio, filozofiju nauke. Pred- 
stojeće djelo je o prirodi društvene egzistencije, au centru 
pažnje bit će mu pitanje rada, reprodukcije, ideologije i alijena- 
cije, kao i davanje drugih i ponekad prilično spornih interpre- 
tacija glavnih tendencija u suvremenoj filozofiji. Etika, koja tre- 
ba da bude slijedeći veliki projekt Luka4cseva ontološkog djela, 
bavit će se sistematskim razmatranjem prirode ljudske odluke “ 
ljudskog izbora u svakodnevnom životu. Svakodnevni čovjekov 
život je život određen društvom i historijskom situacijom u kojoj 
čovjek živi. To ne znači da čovjek nije slobodan, nego prije da 
je čovjek determiniran. U situaciji u kojoj živi čovjek je slobo- 
dan da izabere altemative koje su mu otvorene, a ti izbori će 
opet, određivati prirodu budućih alternativa za njega i za druge. 
U takvoj situaciji postaje neophodna jedna etika preko koje čo- 
vjek može doći do razumijevanja kriterija prema kojima se mo- 
gu izvršiti izbori. Kada je priroda svakodnevnice ispravno shva- 
ćena, etika, kao i estetika, postaje mogućnost u marksističkom 
smislu riječi. 


Ima nekih zanimljivih komentara o prirodi etike u Estetici, 
a to nas vodi očekivanju drugih važnih priloga marksističkoj 
teoriji." Možda će razvijanje jedne etike za koju LukAcs kaže da 
je »posredovna sredina između legalnosti i moralnosti« (II, 216) 
znatno pridonijeti ispravljanju jednog od najvećih nedostataka 
marksističke teorije koja se koncentrirala na naglašavanje de- 
terminističkog shvaćanja historije. Kao što Luk4cs ističe: »Za- 
htjevi etike uvijek izgledaju kao traženja dana, kao moment od- 
luke, kao izbor. U tim trenucima ličnost se kreira i postiže cje- 
lovitost, ili je svedena na rascjep, na propadanje«. (II, 235) Raz. 
vijajući filozofsku bazu za razumijevanje prirode individualnih 


8) Agnes Heller, bliski Lukacsev suradnik, posebno je angažirana u raz- 


vijanju marksističke etike. Vidi npr. »Die Stellung der Ethik im Marxis- 
mus«, Praris, No 2, 1967. 

odluka, Lukacs će možda pomoći marksizmu da izbjegne kruti 
determinizam koji mu je donio tako ograničenu poziciju u pro- 
šlosti. 

Razvoj Luka4cseve ontologije nije samo filozofski događaj, 
nego i važan politički događaj. Pošto je preživio dane staljiniz- 
ma, kada se angažirao u onome što on zove »partizanski rat« 
protiv staljinističkog sistema, i pošto se posvetio posebnom za- 
datku da razvije marksističku estetiku, LukAcs je u poziciji da 
nastavi veliku tradiciju marksističke filozofije koja je započela 
1920-tih godina. Njegova Estetika pokazuje kako mnogo posla 
mora biti obavljeno prije no što se razvije filozofija koja odgo- 
vara dvadesetom stoljeću. Njegovo se filozofsko djelo ne smije 
prihvatiti kao novi udžbenik marksizma, nego kao poticaj za 
daljnje pravo filozofsko istraživanje svih područja ljudske ak. 
tivnosti. Kao što on kaže na početnim stranicama svoga prvog 
ontološkog djela (i ne u lažnoj skromnosti, nego u duhu koji je 
Imotivirao čitav njegov život) »Nadajmo se da će ovaj prikaz 
dati poticaj, tako da se nastavi istraživanje koje će izmijeniti 
mnogo od ovog što je rečeno« (I, 37). Čak i u trenutku kada nje- 
gova filozofska aktivnost prevazilazi aktivnost bilo kojeg od nje- 
govih kolega u socijalističkim zemljama i jednaka je aktivnosti 
velikih filozofa našeg vremena, on insistira na tome da svoje 
djelo ne smatra zaključkom filozofskog sistema, nego poticajem 
za daljnja istraživanja i razmišljanje o svijetu u kojem živimo. 

Mi smo još uvijek odviše blizu stvaranju Lukacseve ontologi- 
je a da bismo potpuno mogli ocijeniti koliko je istinita i značaj- 
na. Već sada možemo reći da je Lukacsevo djelo važno i kao 
primjer marksističke teorije i kao filozofsko djelo uopće. Ono je 
važno na način na koji je istinsko filozofsko djelo uvijek bilo 
važno — kao poticaj za dalinje istraživanje i daljnji razvoj. U- 
prkos činjenici da prvi dio Estetike obuhvaća više od 1700 str. 
Luk4cs nam nije dao kompletnu filozofiju. Ne samo da dužina 
najnovijih Lukacsevih djela odvraća potencijalne čitaoce, nego i 
otežava adekvatnu interpretaciju. Pojam svakodnevnice, koji je 
odigrao tako važnu ulogu u našoj analizi ovdje, ipak još nije ni 
jasno ni dosljedno razvijen. Lukacs ukazuje na pravac kojim tre- 
ba ići, ali nas sam tamo ne vodi. Mnoge interesantne i izazovne 
sugestije za analizu svakodnevnice nalazimo raštrkane kroz čita- 
vo njegovo djelo, ali na kraju izgleda da čovjek mora shvatiti 
umjetnost, nauku, rcligiju i moral i praktično i teorijski, kako 
bi dao adekvatnu analizu svakodnevnice. Lukćcsev monumen- 
talni pokušaj pokazuje nam kako je sistematska filozofija danas 
moguća i da takva sistematska filozofija ne može biti djelo jed- 
nog mislioca. Potpuna je filozofija danas nemoguća, ne samo 
zbog stanja spoznaje, nego i zbog potrebe da se kombiniraju 
ak i praksa kako bi se stvorila adekvatna sistematska filozo- 
ija. Bee: 

Sistematska estetika koju je Luk&cs već dovršio nesumnjivo će 
biti najvažniji dio njegovog ličnog doprinosa ontologiji, jer je 

to je jedno polje na kojem on može kombinirati duboko teorijsko 
razumijevanje i desetljeća praktičnog rada. Ostatak njegovih on- 
toloških djela sigurno neće uspjeti da realizira istu kombinaciju 
praktičkog i teorijskog djelokruga. LukAcs kao ontolog nije na- 
pisao ontologiju i stječe se utisak da ni on ni bilo koji drugi 
čovjek ne može napisati ontologiju koja je danas potrebna. 

Možda se taj neuspjeh da se zbilja ostvari opća ontologija 
najbolje očituje u neadekvatnim interpretacijama nekih drugih 
filozofskih pozicija (npr. egzistencijalizma i pozitivizma). Istina 
je da je njegovo gledanje na takve filozofske pozicije često mno- 
go više »fer« nego njihovo gledanje na marksizam, ali je jasno 
da Lukacs nije imao niti vremena niti prilike da temeljitije učes- 
tvuje u važnim filozofskim razvojima posljednje generacije. Ne- 
mogućnost da stvarno inkorporira progresivne crte drugih filo- 
zofskih pozicija vodi do prevelike simplifikacije, i, čak češće, do 
zanemarivanja pozicija koje su važne. Nemogućnost da vidi mje- 
sto svog vlastitog djela u filozofskim raspravama danas vodi 
ga do pokušaja da da svoje mišljenje o svim mogućim temama. 
Lukacs — sistematski filozof je gotovo uvijek bolji od LukaAcsa- 
kritičara. 

Nerazumijevanje drugih filozofskih škola posebno je nesretno 
u područjima u kojima Lukacs nije stručnjak, a gdje ipak in- 
sistira na tome da govori. Rasprava o prirodi nauke posebno 
pati od nedovoljnog raskida sa službenim dijalektičkim materi- 
jalizmom koji je unakazio marksističku filozofiju. On još govori 
o prirodi Engelsovim formulacijama i formulacijama drugih 
marksističkih filozofa prirode, a što je još nesretnije, on je pri- 
hvatio mnogo od filozofije prirode Nikolaja Hartmanna. Na kra- 
ju Luk&cs nema gotovo ništa važno reći o filozofiji nauke, osim 
što ističe mjesto koje jedna filozofija nauke može imati u filo- 
zofskom istraživanju. Ukoliko naglasimo tu posebnu stranu Lu- 
ka4cseva djela, može se pokazati da je on ioš »tradicionalni« di- 
jalektički materijalist. Ako je to doista tako, onda bi bilo bolje 
da na nj ne obratimo pažnju, kao što se i većem dijelu filozofije 
koja se razvila u socijalističkim zemljama u tradiciji dijalektič- 
kog materijalizma, najbolje pristupa ako se na njih ne obraća 
pažnja. Dvoznačnost koja je prisutna u LukAcsevim djelima omo- 
gućuje dvjema tradicijama da ga svojataju — jedna koja prihva- 
ća njegove argumente u prilog realizma u umjetnosti i njegov di- 
jalektički materijalizam kao početnu tačku, i druga koja njegovu 
ontologiju shvaća kao metodu za razvoj jedne otvorene i kritičke 
marksističke filozofije. 

Proučavanje Luk4csa ne smije biti samo proučavanje onog 
što je on učinio, nego onoga što će izrasti iz njegove ontologije 
kao baze za marksističku filozofiju. Luk&cs je kao ontolog važan 
filozof koji je naznačio program filozofskog rada u dvadesetom 
stoljeću. Ako on može izbjeći sudbinu drugih značajnih filozofa 
koji su vidjeli kako njihove doktrine prihvaćaju škole koje su 
nastojale zadržati njihovu čistoću i tokom vremena postajale sve 

manje i manje interesantne, na najnovijeg će se Luk&csa jednoga 
dana možda gledati kao na jednog od vodećih filozofa sistemati- 
čara našeg stoljeća. Ako Lukacsevi sljedbenici nastave tradiciju 
koju je on uspostavio, i ličnim primjerom i u svom filozofskom 
djelu, njegova djela neće biti tretirana kao »prava« filozofija, 
nego kao poticaj za daljnja istraživanja. Ako se to dogodi, može: 
mo se nadati da će marksistička filozofija još jednom postati va- 
žan dio filozofskog života današnjeg svijeta. 

Prevela Nada Švob-Đokić 


9) Naučno istraživanje potrebno da se napiše ovaj rad omogućeno je sti- 
moe National Endowment for the Humanities, koja je autoru omogu- 
ćila da provede osam mjeseci u Budimpešti. Autor želi zahvaliti onima koji 
su s njim diskutirali o sadržaju ovog rada, a posebno onima koji su ga 
pročitali i dali korisne kritičke primjedbe na ranije nacrte. 

GEORG SIMMEL 
Kurt H. Wolf 


Newton 


Georg (Fridrich Eduard) Simmel rodio se u Berlinu 1. marta 
1858. u jevrejskoj porodici. Roditelji su mu već ranije prešli, 
otac u katoličku, a mati u protestantsku vjeru. On sam je bio 
kršten kao protestant, ali je napustio crkvu za vrijeme Prvog 
svjetskog rata. Poslije gimnazijske mature studirao je na Berlin- 
skom univerzitetu, gdje je počeo s historijom pod Theodorom 
Mommsenom, zatim je prešao na psihologiju, napose na Volker. 
psychologie (Moritz Lazarus) i etnologiju (Adolf Bastian), naj- 
zad na filozofiju (Eduard Zeller, Fridrich Harms); kao spore- 
dan predmet slušao je talijanski, specijalno se interesirao za 
Petrarcu; više ili manje važni njegovi učitelji bili su među osta- 
lima, lingvist Heymann Steinthal, historičari Gustav  Droysen, 
Heinrich von Sybel i Heinrich von Treitnhke, te historičar umjet- 
nosti Herman Grimm. Nijedan od njih, ipak, nije toliko utjecao 
na njegovo formiranje kao Wilhelm Dilthey, Edmund Husserl i 
Henri Bergson, a kamoli kao ono što bi se moglo nazvati njego- 
vim koordinatama: prije svega Kant i Goethe, ali i Nietzsche, 
kao i Spinoza i Meister Eckhart. 

Kao svoju disertaciju predložio je raspravu »Psihološko-et- 
nografske studije o počecima muzike« (vidi Etzkorn 1964); ona 
je bila odbijena; umjesto s njom on je (1881) doktorirao s jed- 
nim esejom za koji je dvije godine ranije bio dobio jednu aka- 
demsku nagradu, Opis i ocjena raznih pogleda Kanta o prirodi: 
materije. Na temelju jednog drugog eseja (opet o Kantu) i po- 
kusnog predavanja »O teoriji asocijacije ideja« — kako su se za 
venia legendi tražila pismena radnja i predavanje — on je 1885. 
imenovan privatnim docentom na Berlinskom univerzitetu, koje 
je mjesto zauzimao kroz neobično dug period od 15 godina, po- 
slije čega je unapređen za izvanrednog profesora. Ali trebalo je 

opet gutovo isto toliko vremena dok je postao redovni profesor 
na univerzitetu u Strasbourgu, 1914. g., četiri godine prije smrti 
(26. septembra 1918). 

Tako je njegova karijera bila izuzetno spora, usprkos tome 
što je bio na glasu kao sjajan predavač — koji je imao vrlo mno. 
go upisanih studenata i još više »neupisanih« slušača — i kao 
izvanredni i izvanredno plodan pisac (njegova bibliografija sa- 
drži nekih 30 knjiga i 250 članaka); usprkos naporima takvih 
ljudi kao što je Max Weber da se on imenuje za redovnog pro- 
fesora na kom drugom univerzitetu, napose hajdelberškom; na- 
suprot, konačno, brojnim, čak formalnim akademskim, prizna- 
njima. Razlozi nisu posve jasni, ali izvjesnu ulogu igrao je an- 
tisemitizam i, na nekim mjestima, njegova reputacija pretežno 
»kritičkog« i »relativističkog« duha. U pogledu posljednjeg, bar 
je sam Simmel tako mislio, i, u svom pismu Maxu Weberu (od 18. 
marta 1908), odbacio je takav glas kao posve neopravdan i po- 
grešan! »U izvjesnim krugovima«, pisao je on, »postoji misao da 
sam ja isključivo kritičan, čak destruktivan duh, i da moja pre- 
davanja vode samo k negaciji. Možda Vam ne moram reći da je 
to odvratna neistina. Moja predavanja, kao i, dug niz godina, sve 
moje djelo, teže isključivo prema pozitivnom, demonstraciji dub- 
ljeg uvida u svijet i duh, a posve se odriču polemike i kritike u 
odnosu na divergentne uvjete i teorije. Svatko tko iole razumije 
moja predavanja i knjige, ne može ih razumjeti na bilo koji dru- 
gi način« (Wolff 1950, str. XIX, Gassen i Landmann 1958, str. 
127—128). Iako se nije bavio politikom, on je prvih godina Pr- 
vog svjetskog rata govorio i pisao na krajnje nacionalistički na- 
čin, iako je bio potresen i uvrijeđen šovinizmom Henrija Bergso- 
na, filozofa koji je snažno utjecao na njega i koga je on uveo u 
Njemačku; ipak godinu dana prije svoje smrti on je Trideset- 
godišnji rat i režim Wilhelma II označio kao dvije katastrofe u 
njemačkoj historiji. 

Margarete Susman (1959), koja je, uz Gertrudu Kantorowicz 
(1923), nacrtala najtačniji portret Georga Simmela kao jedin- 
stven fenomen koji on predstavlja, objašnjava njegovu nepresta- 
nu radoznalost i istraživanje toliko mnogih, naizgled možda he. 
terogenih područja i stvari njegovom »sigurnošću da se nalazi 
u jednom neiscrpnom svijetu koji je nedostižan misliocu« (Sus- 
man 1959, str. 18); kao putnik koji otkriva sve nove vidike, koji 
nema vremena za odmor, on zna da njegovo lutanje nema kraja. 
Među područjima na kojima se Simmel zadržavao najduže: da 
bi »iskapao« (Simmel, 1911, Uvod), tako otkrivajući, ili podižu- 
ći, međaše na svojim lutanjima, i među manjim stvarima koje je 
primjećivao i koje su ga vodile dalje nalaze se (da spomenem 
najvažnija istraživanja među prvima i samo neka od drugih) 
etika (1892—93), historija (1892, 1916a, 1918c), sociologija (1890, 
1900, 1908, 1917), religija (1906b), filozofija (1910), umjetnost 
(1916b, 1922), kultura (1911—12, 1918a), filozofi (1904, 1906a, 
1907), Goethe (1913), oruđa, most i vrata, ljudsko lice, glumac, 

okvir slike avantura, ruševina, Alpe, moda, koketerija (eseji o 
*im temama su sabrani u Filozofskoj kulturi (1911) ili posmrtnoj 
Filozofiji umjetnosti (1922) ili u djelu Most i vrata (1957); ko- 
načno u Pogledu na život, (1918b), koji je njegova posljednja 
knjiga: pisana s jasnom svijesti o neposredno predstojećoj smrti 
(od raka na jetri), ona bi se mogla nazvati knjigom njegovog 
relativnog dolaska na cilj; posljednja glava knjige nosi naslov 
»individualni zakon«. »Prije nego je umro«, pisala je njegova — 
udovica deset godina kasnije (Gertrud Simmel 1928, str. 221), 
»Georg Simmel je rekao jasno i u više nego jednoj prilici da 
umire u pravo vrijeme, da je dovršio svoje glavno djelo; da bi 
mogao još samo primjenjivati svoj način gledanja na stvari sve 
dalje i dalje i na sve nove predmete — do nečeg doista novog 
ono više ne bi došlo. A ipak, moglo se osjetiti nešto kao rezerva 
u tim kazivanjima; i u stvari on je jedanput govorio o tom do- 
davši: »Osim ako bih imao pred sobom još dvadeset godina pune 
snage, nešto što u mojoj dobi nipošto ne mogu očekivati.« Nje- 
gova rezerva vjerojatno se odnosila na studije koje bi bile pro- 
duženje linije zacrtane u njegovoj posljednjoj knjizi, Pogled na 
život — u produžetku te linije, ili možda u kakvom novom prav- 
Cu.« 

Moguće je pokazati da putnik nije nikad nadvladao »relati- 
vizam« koji prati takav životni put: to je pokazao, npr. Maurice 
Mandelbaum (1938, str. 101—119) u pogledu Simmelovog »his- 
torijskog relativizma«. Ali ako se djelo Problemi filozofije histo- 
rije (1892) čita paralelno, s drugim Simmelovim spisima o na- 
šem odnosu prema historiji — napose s djelima Problem histo- 
rijskog vremena (1916a) i O prirodi historijskog shvaćanja 
(1918c) — može postati jasnim da se Simmel sam nije brinuo 
prvenstveno za prevladavanje relativizma koliko za shvaćanje 
historije kao »svijeta« — za sebe — »svijeta« u fenomenološkom 
smislu termina (kao napose, u Schutz 1945; up. Weingartner 1959, 
napose str. 60, i, o Simmelu i Husserlu, Weingartner 1962, str. 
23—28) — i da se on trudio da predstavi istraživanje historije 
kao poseban odnos prema svijetu, to jest, kao odnos prema po- 
sebnom svijetu historije. Slično je s drugim Simmelovim svjeto- 
vima, među njima s umjetnosti, religijom, novcem, sociologijom. 
Istina je, ipak,da jeon u svom nastojanju da raščlani svjetove 
posvećivao manje pažnje načinima na koje su ti svjetovi međuso- 
bno povezani različitim od načina njihova poređenja kao predme- 
ta pojedinčevih »stavova«, koji opet proizlaze iz »života«, jer je 
sam ljudski život »više nego život«, budući da stvara objektivne 
strukture, najkraće rečeno: kulturu. 

Može se dokazivati i to da postoje tri faze u Simmelovom 
putovanju, kao što je to, među ostalima, uradio Paul Honigsheim 
(1953). Postoji rana faza evolucionizma i pozitivizma, poslije 
koje slijedi srednji period, s uticajem Kanta ali i Scrhopenhauera 
i Nietzschea, s epistemološkim idealizmom kao svojom općom 
filozofskom osnovicom, sa svojim razlikovanjem između historij- 

skih i prirodnih zakona, svojim odbacivanjem svih determiniza- 
ma, i svojom pažnjom prema sociologiji, shvaćenoj kao ne-pri- 
rodno-naučna disciplina koja se bavi pojedincima u međusob- 
nom djelovanju i rezultatima takvog međusobnog djelovanja 
(npr., društvenim procesima i institucijama), i analizira, kao 
»opća sociologija«, »čitav genetički proces razvoja ljudske kul- 
ture« u odnosu na društvo; kao »filozofska sociologija«, odnos 
između sociologije i metafizike; kao »formalna sociologija«, dru- 
štvene odnose kao takve, npr. stranca (Simmel 1950, str. 402— 
408) ili treće stranke (Simmel 1950, str. 145—169); najzad, po- 
stoji posljednji period, sa svojim objašnjenjem jedne niti pri- 
sutne od početka: bavljenje prirodom ljudskog života. 

Ali takav pristup koncentrira se više na proizvod nego na pro- 
ces, više na rezultat nego na uloženi trud, više na učinjeno nego 
na činjenje, više na odredišta nego na putovanje, više na »više 
nego život« nego na život. Bliži samom Simmelu su napori koji 
pokušavaju da ga shvate kao živ fenomen, kao što to nastoje (po- 
red M. Susman i G. Kantorowicz) Emil Utitz (1920), Max Fri- 
scheisen-Kčhler (1920) i Michael Landmann (1957). A postoji i 
treći način, koji se sastoji u tom da se zahvati proizvod u pro- 
cesu, rezultat koji se pomalja iza uloženog truda, učinjeno koje 
se izbacuje činjenjem, odredišta koja vode putovanje, život koji 
sazrijeva u »više nego život«. To znači rekonstruirati Simmelvvu 
filozofiju u njegovom filozofiranju, kao što to čini Weingartner 
(1962): »Od početka do samog kraja svoje karijere, Simmel se 
pretežno zanimao za ispitivanje i analizu proizvoda kulture«, bi- 
lo da je to »novac, djelo Michelangela (u Simmel 1911), fenomen 
tajne (u Simel 1908), disciplina historije, Kantova filozofija ili 
filozofija sama promatrana kao proizvod ljudskog iskustva« (We- 
ingartner 1962, str. 11) — mada Weingartner postavlja težište sa- 
mo na dva proizvoda kulture, historiografiju i filozofiju. 

(Simmel nas podsjeća da mi govorimo o vjeri ne samo u boga 
nego i u čovjeka i ljude); i da misao o jedinstvu života, sadržana 
u pojmu boga, odražava ili uzdiže na viši stupanj misao o jedin- 
stvu grupe. Narav Simmelovog stanovišta ističe se ovdje jasnije 
ako se ono. uporedi s Durkheimovim, koji se brine mnogo ma- 
nje za fenomenologiju religioznog svijeta i mnogo više za dru- 
štvenu genezu i funkciju religije kao institucije. 2. . : 

Odista, dug, važan put vodio je Simmela do svijeta sociologije 
i kroza nj. Ako se osvrnemo na pređenu stazu vidimo da je on 
prve korake k njoj načinio svojim ranim djelom »Psihološko- 
etnografske studije o počecima muzike« (1882), u pravom smi- 
slu na nju kročio s monografijom o društvenoj diferencijaciji 
(1890), dostigao vrhunac s Filozofijom novca (1900) i bifurk- 
ciju sa svijetom historije u glavi o zakonima historije u drugom 
izdanju (1905) djela Problemi filozofije historije (1892), saku- 
pio svoje poglede u Sociologiji iz 1908, zbirci ranije objavljenih 
eseja, i devet godina kasnije, u knjizi Osnovni problemi sociolo- 
gije (1917), rekao široj publici dokle je stigao. Ovim su spome- 
nute samo najvažnije usputne stanice, koje, ipak, obuhvaćaju 
period od 35 godina, od jedne godine iza kako je počeo da ob- 
javljuje svoja djela do jednu godinu pred smrt. 2 

Knjiga O društvenoj diferencijaciji (1890) pokazuje utjecaj 
prije svega, Marxa, Tonniesa i Diltheya — pri čem Dilthey ostaje 
možda i najdirektniji utjecaj u Simmelovom kasnijem radu na 
sociologiji. Knjiga je raspoređena na šest glava: o epistemolo- 
giji društvene nauke, o kolektivnoj odgovomosti (koja sadrži 
prvu važnu zabilješku Simmelove misli o pojedincu — o kojoj 
temi vidi Lipmann 1959), o širenju grupe i razvoju individualno- 
sti, o društvenom nivou, o ukrštanju društvenih krugova, i o 
diferencijaciji i principu štednje energije. Već neki od ovih na- 
slova navode na misao o Simmelovom početnom evolucionizmu, 
koji se postepeno širio; a najveći dio ostalog sadržaja knjige po- 
novo je preuzet u Sociologiji iz 1908 — doslovce glava 3, a u 
proširenom obliku glava 5, kao glave 10 odnosno 6 (posljednja, 
»Ukrštanje društvenih krugova« pod novim naslovom »Mreža 
grupnih afilacija« u Simmel 1955). Već tu se Simmel trudi da 
odredi predmet društvene nauke ili sociologije kao »društvo«; 
ali »ne smije se početi od pojma o društvu čija bi priroda rađala 
odnose i uzajamna djelovanja svojih komponenata; naprotiv, 
treba utvrditi ova posljednja, a »društvo« je samo ime za sumu 
tih uzajamnih djelovanja, primjenljivo samo u stepenu u kome 
su ona utvrđena. Zbog toga to nije ravnomjerno fiksiran već 
postupan pojam, od koga se dade primijeniti više ili manje, pre- 
ma većem broju i prisnosti uzajamnih uticaja koji djeluju među 
danim osobama« (Simmel, 1890, str. 14). 

Filozofija novca (1900) nije, kao što bi se to moglo suditi po 
naslovu, knjiga o političkoj ekonomiji već, prije svega, troje. 
To je studija iz sociologije, naime, o suvremenom tržišnom 
društvu; utoliko slična Kapitalu. Ona je i dijagnoza svog vre 


445 


mena u mnogočemu značajnom ( i vremena šest ili sedam dekada 
kasnije); tako ona s knjigom Maxa Webera Protestantska etika 
i duh kapitalizma, koja je objavljena samo nekoliko godina kas- 
nije, dijeli, zajednički historijsko-dijagnostički interes — kao i 
važne teorijske elemente (o velikoj sličnosti Simmelovog i We. 
berovog teorijskog pristupa vidi Tenbruck 1958, 1959); dijagnos- 
tički karakter knjige je napose vidljiv u posljednjoj glavi, »Stil 
života«. Najzad, to je studija o društvenoj fenomenologiji novca 
koja ide paralelno s genetičkim povezanom studijom o jednom 
srodnom fenomenu, metropoli (Simmel 1903); prirodu tog as- 
pekta mogu sugerirati takve glose poglavlja kao »Novac kao 
ostvarenje jednog općeg oblika postojanja prema kome stvari 
nalaze svoje značenje jedna u drugoj, u svojoj recipročnosti«; 
»Prvobitno traženje dragocjenog novca. Kasnije razvijanje ideje 
o ekvivalentnosti i o čisto simboličnom karakteru novca«; ili 
»Historijski razvitak novca od supstancije do funkcije; sociološ- 
ki uslovi tog razvitka. Recipročni društveni efekti i njihova kris- 
talizacija u specijalne strukture; zajednički odnos kupaca i pro- 
davalaca prema društvenoj jedinici kao pretpostavka novčanih 
odnosa«. Fenomen novca kao polazna tačka tako pronicljivog, 
maštovitog i široko obrazovnog duha kao što je Simmelov na- 
vodi Simmela da priđe prikazivanju široke i bogate panorame, 
koju tri glavna, upravo spomenuta, aspekta nipošto ne iscrp- 
ljuju, jer knjiga sadrži mnoge druge nalaze — koji se tiču druš- 
tvene promjene, tipova društva, sheme sredstvo-svrha, »ideal- 
nih tipova«, što je kasnije nazvano sociologijom znanja, s jedne 
strane, i još kasnije, sociologijom razvoja, s druge strane, i još 
mnoge druge teme i područja; i to bi većim dijelom tek trebalo 
da se iskoristi. 

Sociologija iz 1908. je Simmelov najeksplicitniji i najopsež- 
niji opis njegovog sociološkog pristupa svijetu. Karakteristično 
je da je taj pristup pružen u obliku eseja ili, kako to kaže pod- 
naslov knjige »studija o oblicima udruživanja«. One počinju sa 
posljednjom od nekoliko Simmelovih raznih formulacija »pro- 
blema sociologije«, koja sadrži »digresiju« o tom »Kako je druš- 
tvo moguće?« Iza te glave slijede glave o, II. kvantitativnom 
određivanju grupe (koje je imalo jak utjecaj na studiranje malih 
grupa); III, nadređenosti i podređenosti; IV, konfliktu (glavna 
osnovica za Coser 1956); V, tajni i tajnom društvu; VI, ukršta- 
nju društvenih krugova; VII, sirotinji; VIII, samoodržanju druš- 
tvene grupe; IX, prostoru i prostornim porecima društva; i X 
proširenju grupe i razvitku individualnosti. U kratkom pred. 
govoru tom djelu Simmel naglašava da sociološko istraživanje 
ne može koristiti formule koje se nalaze u bilo kojoj od posto- 
jećih disciplina; da je prema tome, smještaj sociologije »u sis- 
tem nauka, diskusija o njenim metodama i potencijalnoj plod- 
nosti, jedan nov zadatak za sebe, koji traži svoje rješenje ne u 
predgovoru, već kao prvi dio (glava I) samog istraživanja«; j 
da ovo djelo pokušava da dade »fluktuirajućem pojmu sociologi- 

je nedvosmislen sadržaj, kojim dominira jedan, metodološki sigu- 
ran problem-ideja«. Zbog toga Simmel zahtijeva da se čitalac 
»neprekidno drži te jedine metode za postavljanje pitanja, kako 
je ona prikazana u prvoj glavi (jer bi inače te stranice mogle da 
djeluju na njega kao gomilanje nepovezanih činjenica i razma- 
tranja)« (citirano u Wolff 1950, str. XXV). 


Ta »jedna metoda za postizavanje pitanja« jest usredotočenje 
pažnje na »oblike« udruživanja ili na društvene oblike, a ne na 
sadržaj ili predmet. Na početku autobiografije, koja je ostala 
iragment, Simmel je pisao o toj »metodi«: »Počeo sam sa stu- 
dijama o epistemologiji i o Kantu; ruku pod ruku s njima tekla 
su historijska i društveno-naučna istraživanja. Prvi rezultat toga 
bila je osnovna misao (sprovedena u život u djelu Problemi filo- 
zofije historije) da »historija« znači izgrađivanje, prema aprior- 
nom rasuđivanju duha koji stvara nauku, događanja u njegovoj 
neposrednosti, takvog kakvo se jedino može iskusiti, upravo kao 
što »priroda« znači strukturiranje, kategorijama razuma, mate- 
rije dane našim osjetilima. To odvajanje oblika i sadržaja u 
shvaćanju historije, koje je za mene imalo porijeklo u čisto epi- 
stemološkom okviru referencije, kasnije se za mene razvilo u 
metodološki princip unutar specijalne discipline: došao sam do 
jednog novog shvaćanja sociologije razlikujući oblike udruživa- 
nja od sadržaja, to jest, težnje, ciljeve, objektivne elemente, koji 
postaju društvenim samo ako su nastali uzajamnim djelovanjem 
između pojedinaca; zbog toga sam u svojoj knjizi (Sociologija) 
poduzeo analizu te vrste međusobnog djelovanja, kao predmeta 
čiste sociologije. A ipak je to sociološko značenje pojma među- 
sobnog djelovanja za mene postepeno izraslo u potpuno ade- 
kvatan metafizički princip« (Simmel ne-dat., str. 9). 


Iako je literatura o Simmelovom »obliku« i »sadržaju« znatna 
(vidi Wolff 1950, str. L, broj 57), ona se većim dijelom bavi raz- 
jašnjenjem značenja tih pojmova, naročito u pogledu njihove 
relevantnosti za sociologiju. Njihovu dominantnost u Simmelo- 
voj misli kao karakterističnu za njegov način odnošenja prema 
svijetu i kao ono što daje jedinstvo ako ne sistem njegovom 
djelu počeli su da cijene tek nedavno, tako napose Weingartner 
(1962), ali i Tenbruck (1958, 1959), Levine (1959) i nekolicina 
drugih. »Oblik-sadržaj« također se upoređivao s post-simmelov- 
skim »struktura-funkcija« (Wolff 1950, str. XXXVI, I, br. 60; 
Tenbruck 1959, str. 77—78); a »oblik« s Max Weberovim »ideal- 
-+tipom« (Tenbruck 1958, str. 604—609). 


»Teorija udruživanja, apstrahirana od svih društvenih nauka 
koje su određene specijalnim sadržajem društvenog života« (Sim- 
mel 1959, str. 333) je osnova koja daje opravdanje za sociolo- 
giju. Kao i sve druge nauke i sociologija je ograničena dvama 
filozofskim istraživanjima, epistemologijom i metafizikom dis- 
cipline. Prva se bavi njenim osnovnim pojmovima i drugim 

pretpostavkama; druga, ontološkim istraživanjima predmeta o 
kom raspravlja empirijski — kao npr. vlastito Simmelovo istra- 
živanje predmeta sociologije: »Kako je društvo moguće?« 

U prvoj glavi, »Polje sociologije«, svog posljednjeg progra. 
matskog izlaganja o sociologiji, Osnovni problemi sociologije iz 
1917 (Simmel 1950, str. 1—84), on donekle modificira tu klasifi- 
kaciju govoreći o tri vrste same sociologije: »opća«, »čista ili 
formalna« i »filozofska«. »Opća sociologija« je »sociološko pro- 
učavanje historijskog života«, proučavanje »cjeline historijskog 
života ukoliko se on formira društveno« (Simmel 1950, str. 
16, 22), »čista ili formalna sociologija« je »proučavanje društve- 
nih oblika«, tj. ono što je on ranije zvao čistom i jednostavnom 
sociologijom; a »filozofska sociologija« je »proučavanje episte- 
moloških i metafizičkih aspekata društva«, koje nastaje »kao 
epistemologija specijalnih društvenih nauka, kao analiza i sis- 
tematizacija osnovica njihovih oblika i normi« (Simmel 1950, 
str. 24). Slijede »primjeri« tih triju sociologija: »Društvena i 
individualna razina (jedan primjer opće sociologije), »Društve- 
nost (primjer čiste ili formalne sociologije)« i »Pojedinac i dru- 
štvo u pogledima na život u osamnaestom i devetnaestom sto- 
ljeću (primjer filozofske sociologije)«. Ni definicije triju »so- 
ciologija« ni primjeri koji su za njih dani nisu posve jasni ni 
konzistentni. Ali, među važnim nagovještajima koje one sadrže 
jest u pogledu »opće sociologije« misao da se historija proma- 
tra sociološki, ideja o sociologiji kao perspektivi ili pristupu ili 
metodi; u pogledu »formalne sociologije« njena osnovna kon- 
cepcija spomenuta ranije; u pogledu »filozofske sociologije« paž- 
nja posvećena empirijski bliskoj vezi između sociologije — i 
svake nauke — i filozofije, kao i njihovo analitičko razlikovanje; 
najzad, u pogledu »primjera« njihovo veliko bogatstvo, koje 
ilustrira sposobnost čovjekovog uma, što ju je naglasio sam 
Simmel, da podigne »solidne strukture, dok su njihovi temelji 
još nesigurni« (Simmel 1950, str. 18). 

A ipak, »Uvijek iznova sebi postavljam pitanje«, napisala je 
Margarete Susman gotovo 40 godina poslije Simmelove smrti, 
»zašto je on, jedan od najslavnijih filozofa svog vremena, ostao 
bez pravih sljedbenika... Ali tada kažem sebi da mi je nekako 
dvije godine pred svoju smrt, on sam dao odgovor na to pita- 
nje, odgovor koji je kasnije stavio kao moto na čelo svog pos- 
mrtnog dnevnika: »Ja znam da ću umrijeti bez duhovnih nas- 
ljednika (i to je dobro). Moja imovina kao da se sastoji od goto- 
vog novca, koji se dijeli među mnogo nasljednika, a svaki od 
njih investira svoj dio u izvor prihoda koji odgovara njegovoj 
prirodi; ali da ti dijelovi vode porijeklo od moje imovine ne 
može se raspoznati« (Susman 1957, str. 278). U sociologiji Sim- 
melovo predviđanje bilo je u cjelini tačno; iako u manjoj mjeri 
u Sjedinjenim Državama nego drugdje, uključujući Njemačku, 
gdje je jedino slavno djelo koje nosi njegov pečat ono Leopolda 
von Wiesea. U Sjedinjenim Državama on je bio dobro poznat 

kao sociolog za svog života i još nekoliko godina kasnije, za što 
su uglavnom zaslužni Albion W. Small, koji je u godinama prije 
i poslije smjene stoljeća preveo neke od njegovih eseja o socio- 
logiji u The American Journal of Sociology, i Robert E. Park, 
koji se u svom i Ernesta W. Burgessa uticajnom djelu Introduc- 
tion to the science of sociology iz 1921. obilno njim koristio i 
hvalio ga eksplicitno; zatim je njegova slava slabila i njegovo 
se ime uglavnom zaboravilo; iako su ga podzemno, kako je 
sam predskazao, u radu na takvim područjima kao društveni 
procesi i tipovi društva plagirali. On je ponovo oživio u prevo- 
dima pedesetih godina, i, protivno njegovom predskazivanju, 
njegovo djelo je usvojeno i priznato kao značajno uglavnom, ali 
ne isključivo, u proučavanju »malih grupa« i sukoba, kako svje- 
doče izvorna istraživanja koja se njim koriste, novi prevodi i 
nova izdanja već postojećih prevoda. 

Moguće je da je razlog zbog kojeg je Simmel imao manje 
utjecaja na razvoj društvenih nauka nego, npr. Durkheim ili 
Weber, taj što je njegovo shvaćanje sociologije bilo historijski 
preuranjeno, tj. ne samo ispred svog vlastitog vremena nego i 
ispred vremena pola vijeka kasnijeg. Slika društva koja su na- 
crtali Durkheim i Weber i mnogo dalje razvio Talcott Parsons, 
kao jako strukturiranog društvenog sistema možda je više u 
skladu s razvijenim stupnjem industrijskog društva koji pozna 
jemo danas nego što je Simmelova. Simmelova slobodnija kon- 
cepcija možda zato bolje odgovara jednom još kasnijem indus- 
trijskom stadiju koji karakterizira, među ostalim, daleko veća 
uloga koju igraju automacija i slobodno vrijeme i daleko manja 
uloga koju igraju rad i radništvo. To bi odgovaralo prirodi »bri- 
ga« koje su formulirali ova tri sociologa: Durkheim kao ano- 
miju, Weber kao trošak racionalizacije, birokratizaciju, »razbi- 
janje iluzija svijeta« i Simmel: kao »socijalizaciju duha«, protiv 
koje je on inzistirao na njegovoj autonomiji: za razliku od Durk- 
heimovih i Weberovih briga, koje proizlaze iz njihovog vremena 
i odgovor su na nj, Simmelova je briga ona s kojom tek treba 
da se suočimo čak u »po-industrijskom« društvu. Među mnoge 
izraze njegovog insistiranja na autonomiju duha možda spada i 
sama njegova koncepcija društva: karakteristično je da on nije 
formalno razlikovao društvo od »grupe« (čije je granice ostavio 
nedefiniranim) i da se on kolebao da li da uključi ili isključi 
pojedince u međusobnom djelovanju (vidi Wolf 1950, str. XX XVI 
—XXXVII). Njegova neodlučnost u takvim pitanjima ne samo 
da traži — razumljivu kritiku već može također navesti na misao 
da je neodređenost granica društva oko pojedinca i u pojedincu 
intuicija budućeg oblika društva koji tek treba da se potpuno 
razvije. 

Preveo B. P. 

LUDWIG KLACGES 
Gerd-Klaus Kaltenbrunner 


Munchen 


»Ma koliko u izvjesnom kontekstu njegov autor mogao ne- 
kome izgledati sumnjiv, to je bez sumnje veliko filozofsko 
djelo... Nikako ne bih mogao zamisliti, da će se takav 
udžbenički metafizički dualizam, kakav leži u osnovi kod 
Klagesa, ikada moći povezati s odista novim i dalekosežnim 
koncepcijama.« 
Walter Benjamin 
Ime Ludwiga Klagesa povezano je u svijesti našeg doba pri- 
je svega s dva kompleksa: s grafologijom koju je on mjerodavno 
utemeljio i izgradio i s njegovom filozofijom života koju je pr: 
venstveno izložio u svom voluminoznom glavnom djelu: »Duh 
kao suprotnik duše« (1929 — 1932). Za Klagesa samog činili su 
rezultati njegovih grafoloških, psiholoških kao i karakteroloških 
studija i njegova metafizika života jedinstvo: oni su iz ove slije: 
dili kao »posljeci iz poučka«. Ali njegova iracionalistička filozo- 
fija ne zaslužuje intenzivniji interes nego dosad samo iz znan- 
stveno teoretskih razloga. Još je zamjetljiviji njegov utjecaj na 
njemačku duhovnu povijest prve polovice našeg stoljeća. Ponov- 
no otkrivanje Johanna Jakoba Bachofena, bazelskog historičara 
matrijarhata, i Carla Gustava Carusa, kasnoromantičkog prirod- 
njaka, u dvadesetim godinama upućuiu jednako tako'na Klagesa 
kao i Gottfried Bennovi stihovi o »Erosu daljine« i »protusreći, 
duhu« i opus Elisabethe Langgiisser ispunjen demonijom priro- 
de. Tome treba pridodati njegove veze s krugom Stephana Ge- 
orgea i s »Kozmičarima« Karlom Wolfskehlom i Alfredom Schu- 
lerom kao i njegovo u mržnji okončano prijateljstvo s Theodc- 
rom Lessingom, u kome se upravo arhetipički ocrtavaju visina i 
jaz njemačko-židovske simbioze. Proučavanje simbola i mitova 
mnogo duguje Klagesu; filozofska antropologija zahvaljuje mu 
za bitne poticaje; neurolozi i psihijatri — među njima Hans 
Prinzborn, Ernst Frauchiger, Johannes Heinrich Schultz i F. S. 
Rothschild pozivali su se na Klagesa. 

Posebno poglavlje, koje usprkos živom suvremenopovijesnom 
i publicističkom zanimanju za socijalne i ideološke korijene na. 
cional-socijalizma jedva da je uzeto u razmatranje, predstavlja 
Klagesov odnos prema Trećem Reichu. Jedino su Thomas Mann 
u raznim pismima! te neki marksistički autori kao Ernst Bloch? 
i Georg Lukacs* ukazali na intimni afinitet Klagesove duhu ne. 
prijateljske ili — da upotrijebimo jedan izraz Franza von Baadera 
— »logofobičke« filozofije prema nacionalsocijalizmu, pri čemu 
međutim obimno i dokumentirano djelo Leona Poliakowa i Jo- 
sefa Wulfa, »Treći Reich i njegovi mislioci« (1959) (Das Dritte 
Reich und seine Denker) ne spominje niti Klagesovo ime. Ali 
prije no što se okrenemo pitanju koliko je Klagesova popular. 
nost u godinama Weimarske Republike i Trećeg Reicha bila više 
nego slučajna, neka budu referirane u pojednostavljenoj  abre 
vijaturi misli vodilje i rezultati njegova djela. 

Fundamentalna je za čitavu Klagesovu filozofiju teza o živo- 
tnom tuđinstvu i životnom neprijateljstvu duha, koji je na pob. 
liže neobjašnjen način provalio u izvornu između duše i tijela 
polariziranu zbilju. Ova prazbilja nalazi se u stalnom toku, ona 
je »svijet slika«, »svijet erosa daljine« i »velike majke«. Duboki 
jaz dijeli doživljaj i svijest, život i duh. Klages govori u uvijek 
novim opisima o »logosu koji zarobljava svijet« i koji se prije 
svega manifestira kao »volja«. I iza svakog teoretskog interesa 
stoji jedno htijenje za poimanjem. »Volja je uvijek obnovljeno 
ubistvo života i njezin je simbol samdubistvo«. Volja je primar- 
no »volja za uništenjem«. Znanstveno utemeljeno ovladavanje 
prirodom, kako je ono od renesanse proizašlo iz Evrope, »do- 
kazuje izvanredno malo u prilog istinosne sadržine stavova na 
koje se oslanja«. Njegova je bit »neprijateljstvo spram zbilje«, 
neprijateljstvo spram heraklitskog svijeta slika. Ovaj prodor du- 
ha, započet već u prethistoriji, ostvaruje se u različitim etapama 
koje Klages mitološki opisuje: tako Prometej reprezentira nas- 
tojanje svijesti na stupnju čovječanstva, kad je ono još vezano 
uz zemlju i život, Heraklo potčinjavanje telurijsko-erotičke pri- 
rode pod »djelatni duh« i Jahve konačnu pobjedu životu nepri- 
jateljskog logosa: »Ali gore na najvišem zenitu stoji nepomično 
gutajući jedno bezbojno žarište: protusrce svijeta, logos.« 

Nadovezujući na Nietzschea objašnjava Klages:  »Povijesno 
kršćanstvo je pavlinstvo, a pavlinstvo je posebno forma jehoviz: 
ma. 


1) Usp. Thomas Mann: Briefe 1889 — 1936, Frankfurt/M. 1961, S. 353; 
Briefe 1937 — 1947, ibid. 1963, S. 81 (., 262. 

2) Ernst Bloch: Das Prinzip Hoffnung, Frankfurt/M. 1959, S. 65ff,; 
Erbschaft dieser Zeit, Zurich 1935, S. 240 ff. : 

3) Georg Luk4cs: Die Zerst&rung der Vernunft, Werke IX, Neudied 1962, 
S. 458 [f. 

4) Ludwig Klages: Stefan George, Berlin 1902, s 68. 

5) Ludwig Klages: Die psychologischen Errungenschaften Nietzsches, 
Bonn 1958, S. 153. 

Nije tek novovjeka znanost, nego je kršćanstvo već pokrenu- 
lo onaj planetarni proces sekularizacije, kome je kao žrtva pao 
negdašnji svijet ispunjen mitovima i simbolima, nesvjesnim gle- 
danjem i elementarnim djelovanjem. Telurijske su se sile dodu. 
še pobunile protiv uništavajuće sile duha, u romantici na prim- 
jer i na kraju u devedesetim godinama prošlog stoljeća, ali je 
trenutak mogućeg obrata i izbavljenja nepovratno propušten. 
Poput kasnoantiknih apokaliptičara, ne dijeleći ipak njihove mi. 
lenarijske nade, proglašava Klages umor svijeta: mundus iam se- 
nescit. lako proces zemaljskog raspadanja i uništavanja seže 
sve do prometejskh početaka svjetske povijesti, kad je po život 
pogubi duh vampirski provalio u svijet, to njegovu odlučnu fazu 
treba datirati tek od kraja 19. stoljeća. Tada je nastupilo ireverzi- 
bilno »starenje zemlje«. Samo malobrojni — među koje Klages uz 
Bachofena, Nietzsohea i Schulera i sebe ubraja — intuitivno su 
shvatili ovaj »čas zemljine mijene« u kome je životna vatra, mis: 
tička esencija zemlje napustila našu planetu. Otada stoji pred 
vratima »post-historijsko čovječanstvo« i »već je zastrašujući 
blizu dan, kad malaksava i međuigra 'misaonog uma' lišena du- 
ševne hrane i sa svjetskim razdobljem posthistorijskih (ne više 
ljudi, nego) automata počinje završni čin skončavanja.«* 

Rečenice takve vrsti pisao je Ludwig Klages decenijama prije 
uspona totalitarnog režima, spravljanja i upotrebe atomske bom. 
be i njome omogućenog stanja jedne posthistorije, dijelom čak 
i znatno prije Prvog svjetskog rata. Koji mislilac je bio spremniji 
da dočeka pustošenja i bezumlje našeg »stoljeća barbarstva« od 
Ludwiga Klagesa? Već 1913. postavio je on slijedeću dijagnozu: 
»Orgija pustošenja bez premca zahvatila je ljude, »civilizacija« 
ima karakter razularene strasti za ubijanjem... Lice kopna pre 
tvara se posvuda u poljodjelstvom protkani Chicago... U svo- 
jim krvavim pohodima protiv sviju stvorenja dovršava čovjek 
samo ono, što je prije toga sami sebi učinio." 


Klages smatra — tu je obrnuti manihejac — duh zlim, ra: 
zornim i po život pogubnim principom. Nijedna mu tvrdnja si: 
gurno nije donijela više protivnika od ove. Nije bez ironije re: 
kao, navodno, prije smrti: »Čini se da još moram napisati jed- 
nu knjigu u slavu duha.«* Već u početku nisu manjkali pokušaji 
da se Klagesova teza o duhu kao suprotniku života bagatelizira 
kao »nesporazum«. Protiv tih pokušaja neka budu citirana ne 
ka shvaćanja filozofa, iskazana još prije prvog svjetskog rata, 
koja su od dosadašnjeg razvitka barem tendencijalno veri- 
ficirana. »Izvorni je čovjek kao nosilac nesvjesnog gleda- 


6) Ludwig Klages: Der Geist als Widersacher der Seele, Munchen — 
Bonn 1954, S. 766 £., 906 £., 917 £f., 1204, 1222; Rhythmen und Runen, Leip- 
zig 1944, S. 19 £.; Mensch und Erde, Stuttgart 1956, S. 103 ff. 


T) Ludwig Klages: Mensch und Erde, S. 8, 10, 21. 


8) Cit. kod Hans Luchterhand: Klages, der Bahnbrecher zur wissen- 
schaftlichen Wesensschau, u: Hestia 1960/61, Bonn 1960, S. 95 ££. 

nja i elementarnog djelovanja pri svoj svojoj razlici od životinja 
ipak jednako tako bez povijesti kao i one.« Svjetska je povijest 
samo kratak »prekid kozmičkog toka« koji će brzo završiti. 
»Muktaš s imenom duha« uskoro će »istom sigurnošću i lako- 
ćom vodati tijelo svoga nosicca kao što je to nekad činio ži. 
votni centar, duša«? 

Megalomanski zvuči oznaka »svjetska povijest«, ali ona nije 
bez osnove: »Tehnika... nije u biti starija od četiri generacije, 
ali je bez obzira na to uspjela da iskorijeni s lica planete na 
tucete primitivnih plemena, stotine vrsti biljaka, dvaput i tri- 
put toliko vrsti životinja na kopnu, u zraku u vodi. Nije daleko 
dan, kad će sve biti istrebljene, ako ih se ne bude uzgajalo u 
svrhu klanja ili za potrebe mode, izuzevši samo infuzorije i bak- 
terije. Svemir je za ovo ludilo istrebljivanja doduše nešto previ- 
še prostran, ali zemlja, ne dogodi li se istovremeno neko »ču- 
do«, od toga će umrijeti; a moć koja je bila u stanju da pogubi 
jednu čitavu planetu, u tom je slučaju zaista pružila jedan odlo- 
mak »svjetske povijesti«.'" 

U mistificiranoj formi sviće Klagesu čak i sklop rada — su 
bjekt-objekt relacije — stvaranja Ja; upravo njegov mu ekstrem- 
ni iracionalizam dopušta eminentno kritičke uvide poput ovoga: 

»Više nego samo izvanjski s kapitalizmom se dade porediti 
empirijsko Ja, koje je prostorno i vremenski uvijek određeno 
činom samopotrošnje životne tvari, činom koji bi poput Golema 
prokutao svijet, da ne nalazi svoju gvozdenu granicu u smrti 
pojedinog nosioca kao i u konačnom nestanku čitave vrste koja 
ga poslužuje po radionicama.«" 

»Zemlja odiše krvlju zatučenih kao nikad ranije, a majmun. 
stvo se diči plijenom iz razorenog hrama života.« »Predvidivi je 
kraj ili: propast sviju, ili: automatiziranje sviju.« 

»Čini nam se da je samorazaranje krenulo takvim koracima 
da je teško odlučiti što će prije nastupiti: čovjek kao nesvjesna 
mašina ili zemaljska kugla bez čovjeka.«"? 

Za razliku od maloizrađanske, konzervativne ili klerikalne 
kritike civilizacije Klages nije negativnu moć duha datirao tek 
od renesanse ili prosvjetiteljstva, već ju je u vidovitoj mržnji 
proslijedio sve do u početka svjetske povijesti. Ta ga sve ozna- 
čava kao secesionističkog pendenta Rousseau-u. Klages odbacuje 
duh i vladavinu kao protivnu životu, da bi zazivao jedan pelaz- 
gijski krajolik duše u Bachofenovim bojama, koji znači potpuno 
odricanje od samocdređenja, potpunu supsumciju čovjeka pod 
kozmički ozarenu prirodu. 

Time dodirujemo Klagesov afinitet prema fašizmu, pri čemu 
se ne usredotočujemo niti na antisemitske ispade filozofa niti 


9) Ludwig Klages: Der Geist als Widersacher der Seele, S. 766 1. 
10) ibid. S. 267 £. 

11) ibid. S. 445. 

12) ibid. S. 923. 1204, 1222. 

na njegov eho kod prominentnih nacističkih ideologa, već is- 
ključivo na središnje iskaze njegova djela. 

U romanu Roberta Musila »Čovjek bez osebina« želi filozof 
Meingast, koji nosi Klagesove crte, čovječanstvu jedno »snažno 
ludilo«. Ovo snažno ludilo donosi filozofija, koja duh denuncira 
kao moloha koji je vrsti stran i koji je razara, i tako se neos- 
porno preporuča svim onim nezadovoljnicima, opsjednutima i 
brodolomcima od kojih se regrutirala fašistička partija. Klage- 
su je bilo dodijeljeno da neprijateljstvu i preziru — Nijemaca 
prema duhu dade čistu savjest. Ovoj tendenciji, koju je Stefan 
George već na početku karakterizirao kao »umjetno unatrag od- 
gajanje« podlegli su konačno i oni latentni humanistički impul- 
si koji se tu i tamo, između prezira spram čovjeka i elitarne oho- 
losti, kod Klagesa ipak bude. Tako je jedan romantičko mistifi. 
cirani protest protiv vladavine, otuđenja i iskorištavanja, bez 
sumnje inherentan regresivnom antikapitalističkom patosu nje- 
govog neprijateljstva prema »logosu«. Njegov etiološki mitos o- 
duhu koji vampirski prodire u svijet života, ako i u hibridnoj 
formi, sadrži kao objektivni moment traumatsko sjećanje na 
stravične ekscese koji su bili u vezi s prelazom na paternalno 
društvo, na sjedilački način života i kasnije na industrijsku kul. 
turu. U svom iracionalnom ahistorizmu potcjenjuje međutim 
Klages sve što je— ma kako dvosmisleno, krhko i ugroženo bilo 
— u kolektivnom razračunavanju s prirodom, koje je i nje: 
no »humaniziranje«, ipak stvoreno od mogućnosti za sreću i 
slobodu. 


Njegovi ionako već mistificirani revolti protiv postvarenja i 
represije obrću se u regresivno obožavanje zanosa i kvijetističku 
rezignaciju. Što je G. Politzer, od nacionalsocijalista ubijeni bo- 
rac pokreta otpora, prigovorio Bergsonu, važi i za Klagesov 
dionizijski kult duše: »Stopiti se sa čitavim životom, vibrirati 
sa čitavim životom, znači ostati hladan i ravnodušan prema ži- 
votu: prave emocije propadaju u mediju univerzalne senzibil. 
nosti. U durće (živom stvaralačkom toku) odigrava se jedan po- 
grom kao i jedna revolucja: u nastojanju da se zahvati momen- 
te trajanja u njihovom individualnom koloritu, dok se divi dina- 
mici i zamršenosti njegovih momenata, zaboravlja se upravo, 
da se na jednoj strani zbiva pogrom, na drugoj revolucija.«!? 


Na prvi pogled tako čudna kolaboracija »unutarnjeg car. 
stva« i Trećeg Reicha, esoteričke osjetljivosti i nenadmašnog 
barbarstva između 1933. i 1945. nije nikako počivala samo na 
oportunizmu njemačke inteligencije. Ona je imala unutarnju 
logiku. Dok je duh kao vrsti tuđi i razorni moloh dopao prezira, 
dotle su se duša, čuvstvo i instinkt rehabilitirali. Iracionalistički 
kult duše bio je opijum za intelektualne fašiste, aroma protu: 
prosvjete iz razdoblja romantike. On protiv svoje volje reflek. 


13) Cit. kod Georg Lukacs: Die Zerst&rung der Vernunft, S. 30. 

tira jedno društveno stanje koje je u stvarnosti iracionalno, kad 
se uporedi s objektivnim šansama jednog smirenog, zrelog i hu- 
manog svijeta. On ima funkciju da indirektno legitimira u sva. 
kom pogledu jedno društvo, koje s porugom gazi po idealima 
samoostvarenja, slobode i uma. 

Što se više ne da opravdati pred duhom, to još može zanijeti 
dušu. Gdje um u svojoj nemoći već kritički presuđuje, duša se 
još uvijek može ljuljati u svojim animističkim snovima o sve. 
moći i biti medij univerzalnog uživljavanja. 

Tako je Klages denuncirao duh — kao saučesnik onih, koji 
su ga ionako kanili likvidirati. Klagesova gotovo pastoralna bri- 
ga za spas duše stajala je u dubokom sporazumu s onim razor. 
nim snagama koje su fašizmu pružile osnovu. 

Ali spram Klagesove filozofije, usprkos njenom regresivnom 
sadržaju i intencijama, ipak je dopušeno pitanje, ne daje li se 
ona možda »prefunkcionirati u humano« (Th. Mann), otprilike 
u smislu izreke Herberta Marcusea: »Regresija preuzima pro- 
gresivnu funkciju... Recherche du temps perdu postaje pokre- 
tačem budućeg oslobođenja.«"“ 

Humanistički impulsi filozofije života čini se da ondje padaju 
na plodno tlo gdje se povezuju s kolektivnim težnjama za neza- 
visnošću, dostojanstvom i samoodređenjem i gdie komunicira s 
ioš relativno neprekinutim nativističkim nasljeđem, kao u »nć- 
gritude« objavljenoj kod Aimća Cćsairea i Leopolda Senghora, 
kao i u orgiijastičkoj metafizici Brazilijanca Vincentea Ferreire 
da Silve. Nakon fašističke kompromitacije filozofiji života dola- 
zi izvan Evrope posljednja šansa da se opravda. 


Preveo M. C. 


14) Herbert Marcuse: Triebstruktur und Gesellschaft, Frankfurt/M. 1965, 
S. 24, 25. — Usp. Adrien Turel: Die Wiedergeburt der Macht aus dem 
Kćnnen, Miinchen 1921, S 64: »Nema progresije prema pravednoj formi 
cerebralne simbolike bez regresije u primitivnost, zato regresiju treba 
cijeniti kao zamašnjak progresa!« 

OD »REVOLUCIONARNIH INTELEKTUALACA« 
DO »ARGUMENTS«-a 
Kostas Axelos 


Paris 


Ustanak u Madžarskoj i poljski revolucionarni pokret 1956. 
godine, pobudili su određenu političku i ideološku uzavrelost, i 
gibanje kod pariške ljevice te stvorili »Internacionalni kružok 
revolucionarnih intelektualaca« koji je održao nekoliko privat. 
nih sastanaka i jedan javni, objavio svoj »Apel« i nestao. U taj 
su se kružok udružili: Robert Antelme, Kostas Axelos, Georges 
Bataille, Andrć Breton, Aimć Cćsaire, Jacques Charpier, Pierre 
Chaulieu, Robert Chćramy, Hubert Damisch, Jean Duvignaud, 
Eduard Glissant, Claude Lefort, Gćrard Legrand, Michel Leiris, 
Dionys Mascolo, Albert Memmi, Edgar Morin, Maurice Nadeau, 
Benjamin Pćret, J.F. Rolland, Benno Sarel, Jean Schuster, Jo- 
seph Tubiana i Elio Vittorini. Namjera im je bila proučavanje 
problema radničkih savjeta i vlasti, analiza kolonijalizma i 
rad na kritičkom ispitivanju marksističke ideologije. Taj je 
krug uspostavio veze i htio ih je i zadržati, kao i uspostaviti raz- 
mjene s časopisima Les Lettres nouvelles, Socialisme ou bar- 
barie, Le surrćalisme meme, Arguments. Je li on iznemogao 
pod težinom svoje dobre namjere koia je suviše olako shvatila 
moć vlasti i ciklus revolucija, historiiskih i svjetskih događaja, 
ili je, priie, bio dokazom jedne nedopustive naivnosti? U to 
smo se vrijeme »još« previše zavaravali intelektualnim i revo- 
lucionarnim iluzijama, utopijama, zanemarujući svjetsko kre- 
tanje i njegove snage. Suprotstavljanje moći i vlasti kao tak. 
vim ostaje uzaludno i naivno, licemjerno i parazitsko, hipo-i hi- 
perkritičko, premda i outsideri imaju svoju ulogu, a pojedinci 
i devijantne grupe mogu ponekad očuvati neku potrebu i, prem- 
da ih sadašnjost ignorira, mogu cbogatiti budućnost. Sam ja 
Marx u Njemačkoj ideologiji napisao »ponekad može izgledati da 
svijest ide ispred empirijske situacije toga doba, kao što se u 

borbama jednog kasnijeg doba moguće osloniti kao na autorite- 
te, na prethodne teoretičare«. Ipak se ovom plemenitom nadom 
ne može sve opravdati. Istovremeno, ono što je problem nihiliz- 
ma samo krije svoje lice društvu koje time zavarava, dok revolu- 
cije i restauracije završavaju svoje kružno kretanje. 


I — ŠTO MISLITI? ŠTO ČINITI?* 


Ponajprije trebali bismo se vratiti Heraklitu i njegovoj dija- 
lektici da bismo dospjeli do Hegelove dijalektike koja još uvijek 
ostaje nerazjašnjen problem, a zatim stvaralački udariti na 
Marxa; spoznati dubinu i granice njegove analize i njegovih eko- 
nomskih, društvenih, historijskih i političkih koncepcija. Tako- 
đer je potrebno podvrći novom ispitivanju njegovu teoriju ide- 
oloških nadgradnji, kao i problematiku ukidanja filozofije, poe- 
zije i umjetnosti njihovim realiziranjem u praksi. 

Trebali bismo početi uviđati što se događa s Marxom, počevši 
s njim i nakon njega. Engels je. dosta uspješno, učinio marksi- 
zam skolastičkim i ukrućenim. Poslije njega više nitko ne mo- 
že znati, s pretpostavkom da je on to znao, što je marksizam i 
njegova opća teorija mišljenja, prirode i historije, to jest, di- 
jalektički materijalizam (ili materijalistička dijalektika) i na- 
učni socijalizam. On navješćuje tužnu historiju kad, krajem 
septembra 1844. Marxu u jednom pismu piše »to više ne ide, 
završit ću kao njemački filistar uvodeći filistarstvo u marksi- 
zam«. 

Lenjin, u dubokoj magluštini i koristeći sva sredstva, po- 
kreće proletersku revoluciju i učvršćuje takozvanu socijalistič- 
ku vlast u jednoj zemlji, najslabiioj karici kapitalizma i impe- 
rijalizma: Rusiji. Trocki nastavlja san o permanentnoj revo- 
luciji i uništava se. Staljin sebi postavlja dužnost industrijali- 
zacije jedne tehnički nerazvijene zemlje — uz pomoć svih sred- 
stava — i postiže neku vrst kolektivizma i birokratskog etatiz- 
ma. Potrebno je također odlučiti se odati mu priznanje radikal- 
no ga kritizirajući, jer se političke odluke donose prije u prisili 
i u strahovladi nego u literarnim kavanama i u zanesenjačkim 
krugovima. 

Započet pokret destaljinizacije postavlja malo poznat prob- 
lem različitih putova socijalizma, stvara nade, teži za liberalnim, 
demokratskim i otvorenim komunizmom, ali se zapleće u biro- 
kratske kompromise. 

Šta dakle činiti u ovakvoj situaciji? U Evropi, gdje pauperiza- 
cija još nije na djelu, proletarijat se pretvara u malograđanstvo 
težeći za općim blagostanjem i upisuje se u zaokruženi proces 


* Glavne tačke izlaganja održanog 15. XI 1956. na privatnom sastanku 
internacionalnog kružoka revolucionarnih intelektualaca. ' 


460 


naprednog industrijskog društva. U Africi, Aziji i latinskoj Ame- 
rici mobiliziraju se nerazvijeni i potlačeni narodi. Čini se, da se 
»komunistički« pokret odnosi upravo na njih. Ipak, čemu oni 
teže upravo kroz emancipacije kao svoj glavni zahtjev? Radi li 
se o nečem višem od industrijalizacije i modernizacije, od njiho- 
vog pristajanja uz građansko društvo? Može li se govoriti o re- 
voluciji? 

Situacija nije ništa manje konfuzna na »ideološkom« planu. 
Više se opaža negativnost no pozitivnost. Naš je Kružok, na pri- 
mjer dosta jak kad poriče, njegovi članovi mogu vrlo lako nave- 
sti čitavo mnoštvo-ni i odbaciti svaku ortodoksnost; u cjelini oni 
ne prihvaćaju niti-izme, ne zadovoljava ih ni kršćanstvo, ni gra- 
đanski liberalizam, ni integralni marksizam, ni nadrealizam, ni 
egzistencijalizam. No njihovom pitanju nedostaje pozitivnost. Pi- 
tanje što misliti? ostaje otvoreno. 

Mi prema tome ne znamo tačno ni što misliti ni što valja či- 
niti. Pitanje nas zahvaća: mi ga postavljamo i ono se nama po- 
stavlja: što činiti? Odgovor se skriva. Odgovor ne može biti mje- 
rilo odvijanja prakse i političkog iskustva. Sigurno, znademo da 
u teoriji, premda veze teorije i prakse ostaju za nas problematič- 
ne i nisu »dovoljno« otvorene ne treba više potčinjavati mišlje- 
nje, poeziju, umjetnost i znanost pritisku političke akcije, nego 
ih naprotiv, osloboditi. Je li to dovoljno? I s obzirom na što ih 
treba osloboditi? Biti slobodan jest zahtjev. Čemu činiti? to je 
pitanje koje još nije postavljeno. 


II — ELEMENTI PREISPITIVANJA* 


Madžarski ustanak i poljski revolucionarni pokret postavili 
su na nov način problem revolucionarnog intelektualca, revolu- 
cionarnog zato, što nisu prihvatili postojeće stanje stvari, teže- 
ći za njihovom radikalnom promjenom. Ipak, mi danas ne zna- 
Imo puno značenje revolucionarnog cilja — s obzirom na naš cilj. 

Intelektualci Petoefijeva društva pokazali su djelotvornu sna- 
gu riječi i mišljenja pod uvjetom da se ne smatraju sekundar- 
nom, izvedenom stvarnošću; oni su bili pokretači ustanka i pred- 
vodili radnike izražavajući radnički pokret koji se, međutim, 
sam kretao ka pobuni. 

Tako dugo dok se iskustvo revolucionarnog mišljenja zbivalo 
kao komedija samokritike ostajalo je u okviru partije i spreča- 
valo je svaku istinski revolucionarnu kritiku. Razbijajući forma- 
lizam samokritike ono je moglo pokazati svoju moć. 


* To su glavne tačke izlaganja prilikom prvog i posljednjeg javnog 
sastanka Internacionalnog kružoka revolucionarnih intelektualaca, održa- 
nog 7. III 1957. u geografskoj dvorani. Učesnici su bili i: Jean-Jacques Sa- 
lomon, Jean Laplanche, Gerard Legrand. Ona je izašla u zidnim novina- 
ma Front unique, br. 4, 1957. g. 

No madžarskim je intelektualcima nedostajao razrađen pro- 
gram, zajedničko mišljenje, kao i prisustvo koherentnog mišlje- 
nja njihovom radikalnom, ali nedovoljnom revoltu. 

Ono što je posebno sprečavalo razvoj svakog revolucionarnog 
mišljenja jest staljinistički ideološki teror, ideologija kao ideo. 
logija nasilja. Ta ideologija nasilja, nasilje u ideologiji moraju 
sada biti podvrgnuti nemilosrdnoj kritici. 

Valja preispitati sve teorije: ovisnost nadgradnje o bazi, ma- 
lograđansku prirodu intelektualca, idealizam, opsjednutost prak- 
tičnim djelovanjem, podcjenjivanje klasnog neprijatelja, historij- 
ski tok, jednostrano značenje društvenog pokreta itd. Potrebno 
je preispitati u svim oblicima ovaj aspekat marksizma koji je 
vanjska kritika mišljenja i umjetnosti, u ime ortodoksnih prin- 
cipa čiju istinu, nikad ekspliciranu, čuva partija, te se ona prema 
okolnostima, mijenja. 

Po sebi se razumije da to preispitivanje ne znači nikako pri- 
hvaćanje i čuvanje postojećeg svijeta. 


MI POSTAVLJAMO SLIJEDEĆA PITANJA: 


Treba li intelektualac prepustiti drugom izvršavanje onoga 
što smatra svojom dužnošću? 

Zašto »historijski tok« opsjeda intelektualca i zašto se ovaj 
želi odrediti u odnosu na nj? 

Zašto smo svi pritisnuti uskim pojmom  »objektivnosti« i 
»stvarnosti«? Čemu odgovara ta »objektivistička« i »realistička« 
opsesija koja doduše zanemaruje snage koje su stvarno na djelu 
ali zato nisu nikako objektivističke? 

Kako to obrazložiti a da pri tom ne upadnemo u novu apstrak- 
ciju? 
Gdje je utopija? Je li ona na strani onih koji historiji određu- 
ju jednostrani cilj ili na strani onih, koji misle istinu još nere- 
aliziranog socijalizma i komunizma? Jer treba reći: socijalističke 
i komunističke stvarnosti još nije bilo. 

Da bismo postavili sva ta pitanja i preispitali ideološke od- 
govore, potrebno je prevladati uska shvaćanja istine i zablude. 
Traganje za istinom uključuje zabludu i ne može se uskratiti 
pravo na zabludu (kako ga je uskraćivao staljinizam). Ono što 
se naziva istinom i zabludom danas postavlja pitanja koja je 
teško riješiti. Mi čak niti ne znamo gdje je istina a gdje zabluda, 
ni kako da ih razdvojimo u suvremenoj svjetskoj povijesti koja 
se čini strmoglavljena u planetarno lutanje. 

Radi se o prevladavanju dileme: ili »bezuvjetna sloboda du- 
ha« ili »totalitarna ideologija«. Riječ je o pokušaju unutarnje 
kritike ideologije, prije svega staljinističke, tog, još nikad ne- 
dostignutog prototipa totalitarne ideologije koja teži da obuhvati 
sve dimenzije mišljenja i sve grane stvarnosti. 

No radi se također i o sagledavanju istine koja se krije u toj 
ideologiji. Smatrajući je isključivo izrazom birokratskih inte: 
resa, postavljamo se na s&m nivo alijenacije. 

Nužno je kritičko preispitivanje boljševičke teorije uloge in- 
telektualca u svijesti proletarijata. Smatralo se da intelektualac 
izvana prenosi revolucionarnu teoriju proletarijatu. Intelektua- 
lac kao »profesionalni revolucionar« ostaje potčinjen partiji. Po- 
staje neophodna kritika onog Lenjinovog pitanja »Što raditi«? 

Treba li se intelektualac osloboditi svoje »nesretne svijesti« i 
svoje negativnosti u ime pozitiviteta koji određuje partija? Mo- 
ra li prestati da misli i govori drugačije nego što mu propisuju 
uske granice? 

Nacrt zakona o štampi Kadarove vlade govori da »svatko mo- 
že slobodno izražavati i širiti svoje ideje putem štampe, ako su 
one u skladu sa interesima radničke klase i političkog, društve- 
nog i ekonomskog uređenja. ..« Evo iznova pravničke komedije 
slobode izražavanja. 

Mi predlažemo da se očuva oivoreno značenje pitanja, i ne 
tražimo gotova rješenja, usuđujući se ostati pri otvorenim pro- 
blemima; predlažemo neprestano preispitivanje svega postojećeg, 
prevladavajući svaki »idealizam« ili »realizam«. Tako dugo dok 
budemo sve svodili na ekonomsku bazu i socijalističke strukture, 
na objektivitet, i na takozvano stvarno kretanje, ostat će nam 
strano, odakle društvo, radnički pokret i pokreti kolonijalizira- 
nih zemalja, — život sam — primaju svoj poticaj i značenje. 
Prevladajmo dakle krutost društvene realnosti i te vrsti istraži 
vanja. Postavimo sebi pitanje smisla svega toga. Upitajmo se o 
totalitetu svjetskog zbivanja ne prepuštajući se napasti totalne or- 
todoksnosti. 

Potrebno je razmotriti problem odnosa mišljenja i svijesti 
i takozvanog stvarnog kretanja. Marx je napisao: »Mi moramo 
smatrati stvarnim napretkom to što smo već od početka stekli 
isto tako ispravnu svijest o ograničenom karakteru kao i o cilju 
historijskog kretanja (komunizma) i svijest koja to kretanje 
prevladava«. Što je to u toj svijesti što već od početka prevla- 
dava i samo stvarno kretanje? 


III — APEL U KORIST INTERNACIONALNOG KRUŽOKA 
REVOLUCIONARNIH INTELEKTUALACA* 


PRVA ULOGA INTELEKTUALACA U REVOLUCIONARNOM POKRETU 


Događaji od velikog značaja, oni Madžarske u prvom redu, 
žele potresti svijet: oni nas čine odgovornima. U Poljskoj i Mad- 
žarskoj su se pisci, umjetnici, profesori, studenti svi bez rezerve 
angažirali zajedno s pobunjenim radnicima u borbi za istinu. 
Oni su uspjeli razbiti tabue koji su pod izlikom obrane od ko- 


* Objavljen u Les lettres nouvelles, br. 49, maj 1957. Redigirali: Dionys 
Mascolo, Claude Lefort i Kostas Axelos. 

munizma zabranjivali svaki doista komunistički zahtjev. Njihova 
podrška revolucionarnoj borbi bila je odlučna. Oni su iznova us. 
pjeli dokazati da je mišljenje i riječ djelo. 

Ovi nas događaji, koji se mogu uporediti još jedino sa onima 
Komune ili ruske Revolucije, oslobađaju istinske prisile koju svi, 
više ili manje, podnosimo. Oni revolucionarne intelektualce upu- 
ćuju na njihovu glavnu dužnost: da traže istinu i da je javno 
izgovaraju bez ikakve zabrane, da suvremene događaje podvrgnu 
ozbiljnom kritičkom preispitivanju, da ukazuju na prevare ma 
odakle one dolazile, na mistifikacije ma kakve one bile, da sa- 
dašnjost ispituju u perspektivi radikalne pramjene postojećih 
prilika. Jednom riječi: oslobađanje revolucionarnog mišljenja, 
demokratizacija socijalističkog mišljenja. 

O nama ovisi kada će pasti jedna već nemoćna laž. Pozivamo 
sve one koji nisu odustali od revolucionarnog cilja, da se vrate 
toj, već odavno napuštenoj borbi koju je Saint-Just nazivao »po- 
bunom ljudskog duha«. 

PRINCIP SPORAZUMA 


Jedinstvo kojem težimo ne uključuje nikakvu apsolutnost. 
Ono se jednostavno temelji na priznavanju nekih principa. 

Fundamentalni problem našeg vremena jest eksploatacija čo- 
vjeka po čovjeku. 

Nijedan postojeći režim, bio on kapitalistički ili socijalistički, 
nije riješio taj problem. Naprotiv. S jedne strane — dok se ko- 
lonijalno porobljavanje održava u svom tradicionalnom gbliku 
— razvijaju se novi oblici imperijalističke vladavine, a s druge 
strane, u čitavom se svijetu javljaju novi oblici eksploatacije rad- 
nika. 

— Mi znamo da obične reforme teže samo očuvanju današ- 
njih društvenih struktura, i ne mogu ukinuti tu eksploataciju 
koja se odvija u čitavom svijetu. 

FUNKCIJA, DJELOVANJE I ŠIRENJE KRUŽOKA 


Ne pozivamo da se našem Kružoku pridruže samo slobodni 
intelektualci bez obzira na političku pripadnost, već i oni koji 
se bore u organizacijama, grupama ili partijama krajnje ljevice, 
i koji žele učestvovati bez ikakve predrasude u tom zajedničkom 
poslu. 

Ne želimo stvoriti novu partiju ni definirati cjeloviti politič- 
ki program. Bilo bi besmisleno vjerovati u takvu moć jedne grupe 
intelektualaca. Kružok koji osnivamo, u novoj misaonoj situact 
ji, želi omogućiti stalne rasprave među revolucionarnim inte- 
lektualcima svih zemalja i kultura, bez izuzetka. Oni koji bi se 
izložili pritisku vlasti pod kojim žive tako bi mogli očuvati ano- 
nimnost u svojim poslovima. 

. Kružok će, svaki puta kada prilike to od njega budu zahtije- 
vale, reagirati protiv službene propagande, njenog licemjerja, is- 

krivljavanja i laži. Ali njegov će glavni cilj biti usmjeren na radi 
kalniji napor, na dugoročnije proučavanje svih pitanja koja pro- 
izlaze iz teorije, prakse i revolucionarne nade. 

Problemi izrasli iz radničkog pokreta ne zahtijevaju toliko da 
budu definitivno riješeni, već da se temeljita postave i rasvijetle. 
U svemu, mi ćemo se na prvom mjestu posvetiti onima koji či- 
ni se, danas vode revolucionarnu misao. 

— Problem moći (diktatura proletarijata i demokratska dik- 
tatura, funkcija radničkih savjeta, sudbina državnog aparata). 

— Problem socijalističke ekonomije (uvjeti i sadržaj socija- 
lističkog planiranja, što znači radničko ekonomsko upravljanje). 

— Problem jedne ili više revolucionarnih partija. 

— Problem današnjeg kapitalističkog razvoja (kako ocijeniti 
promjene koje su se zbile u ekonomiji, tehnici, društvenim re- 
gijama). 

— Problem kolonijalne eksploatacije i novih oblika imperi- 
jalističke dominacije. 

— Problem društvene uloge mišljenja i umjetnosti (sloboda 
istraživanja i stvaralaštva i ortodoksnost, ideološki totalitarizam, 
kultura u socijalističkom društvu). 

Neka oni koji dijele naša neprihvaćanja, zahtjeve i nade — 
ma kakvo bilo njihovo mišljenje o pojedinačnim političkim pi- 
tanjima — uzmognu pronaći put koji su nam otvorili madžarski 
i poljski intelektualci. 

Paris, novembar-decembar 1956. 


IV — DVANAEST NEDOSTATNIH TEZA O PROBLEMU 
REVOLUCIJE PRAKSE* 


I — Marksizam i marksizmi, spajajući se sve više s drugim 
elementima — kršćanskim, buržoaskim, pozitivističkim, scijen- 
tističkim, psihoanalitičkim, fenomenološkim, egzistencijalistič- 
kim, strukturalističkim — mogu još pripomoći u oživljavanju ne- 
kih teoretskih istraživanja, ne dajući, međutim, u industrijski 
naprednim društvima odlučnog poticaja revolucionarnoj praksi 
razmatranoj po marksističkoj shemi. Marksizam i marksizmi 
dovršavaju jedan osrednje djelatan i problematičan rad, žive svoj 
život i svoju smrt priključujući se teoriji i praksi svoga društva. 

II — Napredno industrijsko društvo se, međutim, preobraža- 
va malo po malo u »kapitalističko-socijalističko« društvo, zahva- 
ljujući naročito tehničkom razvitku. 

III — U tehnički zaostalim zemljama, pomiješavši se s osta- 
lim religioznim, etničkim, nacionalističkim, ideološkim elemen- 
tima, marksizam još uvijek ima ulogu poluge izvjesne revolucio- 
narne preobrazbe i vodi te zemlje k jednom više-manje kolek- 


* Te teze unekoliko čine historijsko-političku bazu revije Arguments. 
465 


tivnom kapitalističko-socijalističkom i tehno-birokratskom stanju, 
više ka jednom etatiziranom nego socijaliziranom, planiranom i 
planetarnom društvu. i 

IN Sociološka istraživanja koja sebe nazivaju ili bi htjela 
biti marksističkim, sve više gube svoju specifičnost, miješajući 
se s drugim vrstama istraživanja i težeći ka uniformnosti. Teoret- 
ska cjelina marksizma kao takva više ne postoji, dok se teoret- 
ski marksizam, postajući opći, ukida, ali ublažen i bezopasan. 
Postao je žrtva vala beskičmenog napretka. 

V — Marksistička je analiza uzmakla pred vlastitim moguć. 
nostima, kako u kapitalističkim zemljama tako i u onima koje 
se pozivaju na socijalizam, Marksizam sebe ne stavlja dovoljno 
u pitanje i ne ispituje se dovoljno radikalno. 

VI — Ipak čuvena preobrazba svijeta ima mjesta u toj pomi- 
ješanoj i nečistoj shemi. Planovi reformatora i »revolucionara« 
su i sami preobraženi historijskim kretanjem koje ide uporedo 
sa nesporazumima i popuštanjima. 

VII — Socijalistički pokreti su propali, jer i čitav radikalan 
cilj »propada«, približno se ostvarujući. Sam njihov plan je biv 
isuviše idealističan i apstraktan ne idući u dubinu i ne poznajući 
svoje porijeklo, kretanje i cilj. Isuviše utopijski, morao je pod- 
nijeti probu plitkosti. Isuviše plitak, nije mogao sačuvati utopi- 
ju kao eshatološku i infantilnu nadu. Tako je već otprve revo- 
lucionarni i socijalistički cilj bio neprirodan jer je težio negira- 
nju. 

VIII — Čini se da takozvani socijalistički blok, već dosta po- 
licentričan, traumatski djeluje na one koji žele biti marksisti i 
otvoreni socijalisti, demokratski i liberalni komunisti. Oni, nes- 
posobni da shvate igru dtuštvene stvarnosti, ulogu snage, tlače- 
nja, države ili precjenjuju ili potcjenjuju ono što se čini ili kaže, 
ne znajući kako bi to interpretirali. 

IX — Napredna industrijska društva idu ka etatističkom ka- 
pitalističkom socijalizmu, podržavajući eksploataciju i domina- 
ciju uz pomoć sve posrednijih oblika čime uviđamo da opće 
samoupravljanje socijalističkog društva kao i ukidanje svake 
dominacije postaje mit. U procesu svoje kolektivizacije i univer- 
zalizma građansko društvo podruštvljuje individualizam ublaža- 
vajući sukobe i ujedinjuje, kako već umije, svoje kritičare, mo- 
tri i ugušuje svaku pojedinačnu pobunu, dokidajući distinkciju 
istinitog i lažnog, slobode i neslobode. 

X — Ljevica može samo učestvovati u historijskoj komediji 
birokratskog etatizma, njene se dužnosti miješaju s općim za- 
dacima koji istovremeno izražavaju pojedinačne i opće interese. 
Isuviše negativna, ona ništa ne ostvaruje. Isuviše pozitivna, uk- 
ljučuje se u sistem. Slijedeći srednji put, ona doprinosi vladaju- 
ćoj osrednjosti. Nije joj namijenjena dinamika suprotnosti, jer 
njima upravlja opća situacija zajedno s njenim nosiocima. Izja- 
ve ljevice ostaju prazne i bespomoćne, ona jest glas potrebe, no 
ona je isuviše neodređena. 

XI — Proletarijat tehnički razvijenih zemalja se malograđan- 
ski stapa s općim kretanjem, njegovo biće i njegova svijest raz- 
rješavaju se u procesu težnje ka općoj dobrobiti. Pokretač tog 
kapitalističkog i socijalističkog procesa ostaje profit. Žestoke 
se krize ne mogu predvidjeti, i revolucionarnu praksu »napred- 
nih« zemalja ne ostvaruju teoretičari i stručnjaci revolucije koja 
ne dolazi. Ona čak niti ne izgleda moguća, i borba klasa — kraj- 
nje ublažena — više nema revoluciju kao svoj vidokrug. Reforma 
i modernizacija prolaze nezapaženo. »Zaostale« zemlje kreću pre- 
ma tekovinama francuske buržoaske revolucije; sredstvo njihove 
emancipacije i industrijalizacije često je marksizam. 

XII — I Marxova teorija, sa svojom praktičnom perspekti- 
vom, i teorija marksizma ostaju zahvaćene između nakovnja He- 
gelove političke filozofije i onog što je ona izražavala i čekića 
nihilističkog dijagnostičara Nietzschea (lišenog svakog romantiz- 
ma i obraćanja duhu). Dok planetarno doba nastavlja svoje luta- 
nje, pokušava pristupiti govoru i zbunjuje svoje učesnike. Nega- 
tivnost se zasad vrlo dobro krije. 


V — REVIJA i KOLEKCIJA »ARGUMENTS« 


Relativno uzavrele 1956. godine pokrenuta je revija Arguments. 
Činilo se da određena historijska situacija pogoduje nekim istra- 
živanjima i pregrupiranjima onih koji su napustili KP i nisu na- 
šli mjesta nigdje drugdje. Kad neki glasovi ne mogu prodrijeti 
preko postojećih tribina vrijeme je stvaranja novih. Prvi broj 
revije »Cahieres de recherches et de discussions« izašao je počet- 
kom 1957. g. Pojavilo se 28 brojeva, tromjesečnika, a većina 
brojeva obrađivala je jednu temu. Paralelno s tim organizirali 
smo nekoliko javnih rasprava o našim temama diskusije. Glavni 
se naš napor sastojao u postavljanju putokaza za jedan post- 
marksizam'. Zajedno sa mnom reviju su pokrenuli Edgar Morin, 
Jean Duvignaud, Roland Barthes, Pierre Fougeyrollas, Francois 
Fejt6, u izdanju Editions du Minuit. Krajem 1962. u punom po- 
letu, revija se likvidirala. Zaustavila se kada smo spoznali da je 
obišla krug koji je mogla obići. Još prilično mistificirani demis- 
tifikatori, mi smo nastavili pothvat težeći za nekom vrsti zajed- 
nice. Ali rasprsla se i grupa: teoretski i ljudski, erotski i politički. 
Kolekcija Arguments koju sam pokrenuo 1960. produžava, pro- 
širuje i produbljuje napor revije. Revija i kolekcija Arguments 
uspostavila je veze sa revijama Ragionamenti (Milano), Passato 


1) L. Soubise, Le marxisme apres Marr (1956 — 1965). Quatre marristes 
dissidents francais, Aubier-Montaigne 1967. 

2) Sa Edgarom Morinom, obrazložili smo, svaki posebno, razloge likvi- 
dacije u posljednjem broju revije (27—28, 1962). Svoj sam tekst ponovo 
objavio u knjizi Vers la pensće planetaire (Pp. 191—192).. 

& presente (Rim), i izdanjima Argomenti (Milano), Etuđes (Bru- 
xelles), Dialog (Anvers), Das Argument (Berlin), Praxis (Zag- 
reb), Aletheia (Paris), kao i sa poljskim filozofom Kolakowskim 
(iz Varšave), a svaka grupa i svaki pojedinac slijedili su svoj 
smjer. 

Evo kako smo u jednom prospektu odredili zadatke revije, u 
trenutku kada je revija Arguments ulazila u petu i pretposljed- 
nju godinu izlaženja: 

Od početka željeli smo: 

1. Revidirati bez ikakva ograničenja primljene ideje i tekuće 
ideologije, vršiti radikalnu kritiku stvarnosti i vladajuće ili tobo- 
že revolucionarne misli, kritiku bez dogmi i zabrana preispitivati 
sve aspekte suvremenog svijeta — društveni, politički, humani, 
književni i umjetničko-znanstveni i filozofski — da bi vidjeli nje- 
gave probleme i krizu. 

2. Učiniti poznatim važne tekstove, nepoznate ili polupoznate, 
što ih namjerno drže po strani predstavnici službene kulture i 
zatvorenih avangardi iz različitih razloga, ali sa zajedničkom 
bazom: radi očuvanja intelektualne udobnosti. Tako smo preveli 
i preispitali tekstove Th. W. Adorna, L. Bolka, M. Heideggera, K. 
Korscha, G. Lukdcsa, H. Marcusea. 


3. Otvoriti rasprave i organizirati sukobe mišljenja o velikim 
problemima dana: o razvoju post-staljinističkog »komunizma«, 
francuskoj krizi, dekolonijalizaciji, trećem svijetu, svjetskom pro- 
blemu, krizi civilizacije i kulture, suvremenoj radničkoj klasi, bi- 
rokraciji. Ti su se problemi postavljali i ispitivali na poseban 
način koji nije isključivao divergentnosti i neslaganja. Revija 
se, naprotiv, trudila da postavi probleme u obliku konfrontacije, 
a redaktori su prihvaćali međusobne razlike kao fermente dija- 
loga. 

Uza sve pokušaje i greške, doista smo slijedili postignute ci- 
ljeve i oni su i dalje bili naši glavni ciljevi. Naša su istraživanja i 
diskusije već donijele određene plodove. Sad nam još preostaje 
da još više razradimo i produbimo taj napor, da ga učinimo još 
upitnijim i plodnijim. 

Kroz naše sukobe se ocrtava jedna bitna težnja: mi smo iz 
krize našega vremena shvatili posvjetovljenje problema, plane- 
tarno doba tehnike, položaj i iskustva našeg stvarnog i zamiš- 
ljenog, privatnog i javnog života. Tako se može i treba osloboditi 
novi duh istraživanja i diskusije usmjeren na sadašnjost i ujed- 
no anticipatorski, lucidan i istraživalački. Samo opći i višedi- 
menzionalni upit, samo misao koja pita, mogu shvatiti ono što 
jest i što se zbiva istovremeno otvarajući budućnost. 

Još od početka bili smo svjesni toga da se suprojstavljamo 
intelektualnom konzervativizmu znajući da taj konzervativizam 
obuhvaća lažni napredak i marksističku vulgatu. Smatramoj da na- 
ša uloga nije u tome da osnivamo grupu ili školu, nego da posvud 
iznova pokrenemo kritiku i neskolastičko mišljenje. Još tačnije, 

osjećamo duboko nezadovoljstvo zbog svakog statičkog proma- 
tranja koje ne ispituje sdmo sebe, kao i zbog svakog mišljenja 
koje se ne suočava sa vlastitim kontradikcijama nego ih prikriva, 
svaku filozofiju koja se svodi na prazne riječi ne stavljajući sebe 
u pitanje, svaku pojedinačnost koja se izdvaja od svjetskog zbi- 
vanja. 


A evo teksta iz prospekta i kataloga kolekcije »Arguments«: 


Kolekcija »Arguments« koja nastavlja istoimenu reviju, želi 
pridonijeti osnovnom istraživanju dotičući se krucijalnih prob- 
lema filozofskog mišljenja, historije, ekonomije, politike, psiho- 
logije, psihijatrije, književnosti i umjetnosti, da bi pokazala nii- 
hove strukture i značenja, njihov besmisao i smjernice, kao i 
nove načine. Ona bi htjela objediniti rezultate prirodnih i društ- 
venih nauka, marksizma, psihoanalize, fenomenologije, filozofije 
egzistencije i strukturalizma, da bi u tom problematskom osvitu 
planetarnog doba pripremila pojavu novog i višeđimenzionalnog 
mišljenja, plodnog i upitnog, mišljenja koje pita o sebi i usu- 
Žuje se suočiti s istinom kao lutanjem. 

Ona istovremeno želi obuhvatiti postajanje — mišljenje svije- 
ta, i postajanje — svijet mišljenja, istražujući povijesno zbivanje 
od starih naroda, Orijenta i Azije, preko Grčke i Rima, hebrej- 
stva, kršćanstva i islama do modernog doba obilježenog revolu- 
cionarnim potresima i novim učvršćenjima. Istovremeno valja 
ispitati razvoji mišljenja koji ide od Heraklita do Hegela, preko 
Marxa i marksizma, do Nietzschea i Heideggera i postavlja nova 
pitanja. Svjetsko zbivanje dopire do jednog potpuno modernog, 
novog, planetarnog svijeta. Naša zvijezda lutalica oslobađa snage 
planiranja i uniformnosti, te postaje polje velikog eksperimenti- 
ranja i zahtijeva upit. 

Ispitivanja i upiti moraju se odnositi i na velike cjeline i ve- 
like pristupe. Mišljenje i jezik, njihova upotreba u logici, dija- 
lektici i lingvistici, problem mitova, Boga (samog mrtvog) i sve- 
tog, u susretu sa svemirom i prirodom mitologije, teologije i 
religije, koji su potrebni kozmologiji i prirodnim naukama, za- 
htijevaiu obnovljeno i produbljeno istraživanje i razmišljanje. 
Isto je i sa čovjekom kao i sa društvom, koje ispituje antropologi- 
ja, psihologija, sociologija i politika kojih je biće u postajanju ne- 
dovršeno; svijest i lažna svijest, privatni i javni život, eros i civi- 
lizacija, rat i mir, tradicija i revolucija, su u neprestanom su- 
kobu koji nam sakriva svoj smisao, ako ga uopće ima. Što se 
tiče proze i poezije, umjetnosti # tehnike, one sve više odbijaju 
literarnu kritiku, tradicionalnu i avangarđnu estetiku i stavljaju 
nas u borbu s onim što se zove realnim i s onim što se naziva 
imaginarnim, zahtijevajući od nas velik napor. 

U svijetu gdje je nerazmrsivo povezano staro s novim, kriza 
koja krije svoj stalni karakter (sa svim restauracijama) i _radi- 
kalna kritika (sa ili bez tabua), jedinstvo i razlike, racionalno i 
apsurdno, ozbiljno i groteskno, strah i nada, čime upravlja viša 

sila, tehnika, javlja se opet staro i buduće osnovno pitanje: što je 
bitak u bivanju svijeta? čak ako i prevladamo svaku ideju ili 
stvarnost temelja, otvarajući se iskustvu vremena kao igre. 


Kolekcija »Arguments« ne želi ipak izgraditi viziju svijeta ili 
enciklopediju znanja; ona ne teži lakom univerzalizmu ili učvr- 
šćenju jedne doktrine. Ona se otvara kontradikcijama i divergen- 
cijama, neslaganjima i nužnoj slučajnosti, ona se usuđuje ići 
protiv struje, dajući glas podzemnim strujama koje djeluju na 
službene forume i na zatvorene avangarde. Ona pokušava oslo- 
boditi, usprkos ovom stoljeću koje to ne želi, jedan stil mišlje- 
nja i moguće sadašnje akcije, lucidna i istraživačka, sposobna 
da shvati prošlost, ono što jest i što se zbiva i da istovremeno 
otvori budućnost. 


Publikacije ove kolekcije povezane su sistematskim i ujedno 
historijskim planom koji uzima u obzir činjenicu da uvijek po- 
stoje dimenzije koje je potrebno istražiti i rubrike koje će tre- 
bati nadopuniti, kao i to da je svaka podjela tek približna, te 
da se poredak može promijeniti. Ono što posebno nedostaje jesu 
radovi koji se odnose na probleme logike, epistemologije i koz- 
mologije, kao i istraživanja koja teologija razlaže a etika pove- 
zuje. 


I — LE DEVENIR-PENSEE DU MONDE 
ET LE DEVENIR-MONDE DE LA PENSEE 
Le mouvement de Ihistoire 

(Neke etape) 


Karl A. Wittfogel, Le despotisme oriental. Etude sur le pouvoir total. 
Prijevod s engleskog. Predgovor napisao Pierre 
Vidal-Naquet. 


Francois Chatelet, La naissance de Vhistoire. La formation de la pensće 
historienne en Grece. 
Leon Trotsky, De la revolution. Cours nouveau. La revolution d€- 


figurće. La rćvolution permanente. La revolution 
trahie. Prevedeno s ruskog. Predgovor Alfred Ros- 
mer. 
Le mouvement communiste en France. (1919—1939). 
Tekstove odabrao Pierre Brou€. : 
1905. Bilan et perspectives (u pripremi). 

Pierre Brouć 


i Emile Tćmime, La rćvolution et la guerre d'Espagne. 
Pierre Brouć, Le parti bolchevique. Histoire du P. C. de VU. 
R. S. S. 


Le mouvement de la pensće 
(Od predsokratika do metafilozofa) 


Kostas Axelos, Hćraclite et la philosophie. La premičre saisie de 
V!&tre en devenir de la totalitć. 
Gilles Deleuze, Spinoza et le probleme de Perpression (u pripremi). 


470 


Novalis, 
G. W. F. Hegel, 


Kostas Axelos, 


Georg LukdA4cs, 


Karl Korsch, 
Eugen Fink, 

Jean Beaufret, 
Jacques Derida, 
Pierre Fougeyrollas, 
Henri Lefebvre, 


Kostas Axelos, 


L'Encyklopćdie. Prijevod s njemačkog i uvod: Mau- 
rice de Gandillac. 

Propćdeutique philosophique. Prijevod s njemačkog 
M. de Gandillac. 

Marx penseur de la technique. De Valićnation de 
Phomme d la conqućte du monde. 


Histoire et conscience de classe. Essais de dialec- 
tique marxiste. Prijevod s njemačkog. Predgovor K. 
Axelos. 


Marrisme et philosophie. Prijevod s njemačkog. 
Predgovor K. Axelos. 


La philosophie de Nietzsche. Prijevod s njemačkog. 
Le jeu comme symbole du monde. Prijevod s nje- 
mačkog. 


Dialogue avec Heidegger. (U pripremi). 

La question de UVetre et l'histoire. Neuf lecons sur 
Heidegger. (U pripremi) 

Contradiction et totalite. Surgissement et dćploie- 
ments de la dialectique. 


Introduction a la modernitć. Prćludes. 
Mećtaphilosophie. Prolćgomenes. 


Vers la pensće planetaire. Le devenir-pensće du 
monde et le devenir-monde de la pensće. 
Arguments d'une recherche. (U pripremi) 

Le jeu du monde. (U pripremi) 


II — LES TOTALITES ET LES GRANDES APPROCHES 


L'homme et la socićtć 


(Antropologija, psihologija, sociologija, politika) 


Georges Lapassade, 


Georges Bataille, 
Gilles Deleuze, 


Herbert Marcuse, 


Ludwig Binswanger, 
Carl von Clausewitz, 


Joseph Gabel, 
Paul Cardan, 
Wilfrid Desan, 


Rudolf Hilferding, 


L'entrć dans la vie. Essai sur Vinachevement de 
Phomme. 

L'erotisme. 

Prćsentation de Sacher-Masoch.  Cjeloviti tekst 
La Vćnus Aa la fourrure. 

Eros et civilisation. Contribution a Freud. Prijevod 


s engleskog. 
L'homme unidimensionnel. Idćologte et rćalitć de 


“la socićtć industrielle avancće. Prijevod s engleskog. 


Essais de phćnomćnologie et d'analyse existentiale. 
Prev. s njemačkog. 


De la guerre. Prijevod s njemačkog. Predgovor Ca- 
mille Rougeron. Uvod Pierre Naville. 


La fausse conscience. Essai sur la rćification. 
Pour une thćorie rćvolutionnaire. (U pripremi) 


L'homme planetaire. Prijevod s engleskog. Pogovor 
Kostas Axelos. 


Le capital financier. Prijevod s njemačkog. (U pri- 
premi). 

(Lingvistika, poetika, literarna kritika, estetika) 
Le langage et les arts 


Roman Jakobson, Essais de linguistique gćnćrale. Prijevod s engles- 
skog. Predgovor Nicolas Ruwet. 
Louis Hjelmslev, La language. Une introduction. Prijevod s danskog. 


Predgovor A. J. Greimas. 
Prolćgomenes d ume thćorie du langage. Prijevod s 


danskog. 

Harold Rosenberg, La tradition du nouveau. Prijevod s engleskog. 

Maurice Branchot, Lautrćamont et Sade. Cjelokupan tekst Chants de 
Maldoror. 

Boris de Schloezer 

i Marina Scriabine, Problemes de la musique moderne. 

Edgar Morin, Le cinema ou Vhomme imaginaire. 

Ludovic Janvier, Pour Samuel Beckett. 

Bruce Morrissette, Les romans de Robbe-Grillet. Predgovor Roland 
Barthes. 


Osim ovih izdanja ili onih koja će se pojaviti u kolekciji 
»Arguments« treba navesti neka djela autora koja su se — svo- 
jim zaslugama i slabostima — pojavila drugdje, kao na primjer, 
Roland Barthes, Le degrć zćro de l'ćcriture, Seuil, 1953; Mytho- 
logies, Seuil 1957; Essais critiques, Seuil 1964; Henri Lefebvre, 
Les problčmes actuels du marxisme, P. U. F, 1958; La somme et 
la reste, La Nef de Paris, 1959; Critique de la vie quotidienne, 
t. I, Introduction, 29 €d. L'Arche, 1958, t. II; Proclamation de la 
Commune, Gallimard, 1965; Pierre Fougeyrollas, Le marxisme 
en question, Seuil, 1959; La philosopkie en questidn, Denočl, 
1960; Edgar Morin, Autocritique, Julliard, 1959; L'esprit du 
temps, Grasset, 1962; Introduction a une politique de V'homme, 
Arguments politiques, Seuil, 1965; Jean Duvignaud, Pour entrer 
dans le XX? sičcle, Grasset, 1960; Francois Chatelet, Logos et 
praxis. Recherches sur la signification thćorique du marxisme, 
SEDES, 1962; Serge Mallet, La nouvelle clase ouvričre, Seuil 
1963; Frangois Fejt6, Chine — U. R. S. S. t. I, La fin-d'une hćgć- 
monie, Plon, 1964, t. II, Le Conflit, Plon, 1966; Revisionisti con- 
tro dogmatici, Comunita, Milan, 1965. 

Po sebi je razumljivo da su neka djela na određeni način us- 
mjerena možda više nego ona koja smo ovdje nabrojili. Kolek- 
ciji »Arguments« bliska su i istraživanja Merleau-Pontyja, Blan- 
chota, Lacana i Foucault (*). Svi pokušaji, i oni »Argumentsa« 


*) Kombinirajući i nastavljajući putove marksizma, frojdizma i nad- 
realizma, Allain Jouffroy i Jean-Jacques Lebel često na jedan poetski, 
umjetnički i spektakularan način naglašavaju važnost lutanja 1 igre, kroz 
različite tekstove-predgovore iziožbi, zidnih novina, itd, kao i kroz svoje 
posljednje knjige (A. Jouffroy, Une rćvolution du regard. Gallimard, 
1964; J.-J. Lebel, Le happening, Denoči, 1966). Ipak, lutanje i igra nisu 
dovoljno radikalno domišljeni, opjevani i iskušani, i ostaju još isuviše 
iđeologijski, što sprečava razumijevanje samokritičkog razvoja igre i uniš- 
tenja lutanja. 

pa i drugi, ne stvaraju grupu, ortodoksnost, kao ni školu miš- 
ljenja ili bojišta. Ukinute su sve granice. Istovremeno upit veći- 
ne autora nije dosta radikalan i ne osvjetljava dovoljno vlastite 
prcipostavke, te ostaju tako u sjeni, u svijetu koji živi svršetak 
jedne povijesti u želji za promjenom i postaje sve više i više 
problematičan. Kretanje ne može lako primiti na sebe teret di- 
jelova negativiteta. Združenje misli i djela zbiva se u historij- 
sko-svjetskom okviru. Mada neophodno, pisati i izdavati knjige 
nije i dovoljno. Kolekcija »Arguments« želi da objasni novu 
globalnu i poliskopsku orijentaciju. Što se tiče samokritike, 
>jeno vrijeme još nije došlo. 
Prevela Ljerka Šifler-Premec 

PRAXIS 8 


SUVREMENA ANTROPOLOGIJA 
Gerd Wolandt 


Bonn 


1. NELAGODA I PROTEST 


Velika nelagoda naših dana stoji na strani čovjeka. Protest 
širom svijeta upravlja se protiv nečovječnosti. Nezadovoljnici ni- 
su naravno u mnogim tačkama složni. Ali jedinstveni su u uv- 
jerenju da je čovjek potlačen ili ugrožen, a ova potlačenost i ug- 
roženost ima dvojako lice. Čovjekov mir ugrožen je s dvije stra- 
ne. Nije u redu čovjekov odnos spram drugog čovjeka. U ne 
redu je, međutim, i odnos čovjeka spram stvari: spram mašina 
na primjer ili spram zemaljskih dobara. Oni koji protestiraju 
zahtijevaju izmjenu takvih odnosa. Oni zahtijevaju da čovjek 
ne bude tlačen od čovjeka i da stvar ne bude nadređena čovjeku. 
Oni traže dosljedno da bude suprotno — da čovjek susreće slo- 
bodno čovjeka — traže društvo slobodnih, bez gospodara i ro- 
bova, te da stvar bude podređena čovjeku, da on upravlja ma- 
šinom, a ne ona njime, da on određuje svoje potrebe, a ne one 
njega. 

To su dva gledišta, koja se ne mogu razdvajati. Vladavina 
čovjeka nad čovjekom (gospodarstvo jedne klase nad drugom) 
svakako je moguće samo ukoliko jedan čovjek posjeduje više si- 
le od drugoga nad određenim stvarima. Nerazdvojivost gledišta 
postoji u slučaju da stvar dovede pod svoju vlast i tlačitelje i 
potlačene. 

Ideje nezadovoljnika nisu sve nove. Zašto bi to i bile? A 
mnogo toga što je u tim mislima staro, već je toliko puta »pre- 
vladano« (kao npr. prosvjetiteljstvo) da je prevladavanje pos- 
talo besmislicom. Što, međutim, nije staro, to su odnosi i prim- 
jena ovih misli na te odnose. Pri svemu tome je riječ o čovjeku 
— ne o ovom ili onom čovjeku, već o čovjeku naprosto, o nje- 
govu udesu, njegovu položaju, o tome što on jest, i onome što 


hoće i treba da bude. 

Nema sumnje da imamo ovdje posla s humanizmom, dodu- 
še s jednim posebnim, sa socijalističkim humanizmom, tu i ta- 
mo možda s jednim anarhističkim humanizmom. Od starijih 
humarnizama razlikuje se ovaj novi svojom radikalnošću. Rani- 
jim humanizmima bilo je do ukazivanja na pravo čovječnijeg 
odgoja i do obrane ćudoređa i kulture od sirovosti i barbarstva, 
prije svega u proteklim decenijima od fašizma koji se širio. Sta. 
riji humanizam shvaćao se kao stav očuvanja, koji uzima u zaš- 
štitu vrijednosti jedne stare kulture protiv novih iskvaritelja i 
tuškača. Tko stoji u sklopu ovog konzervativnog humanizma, 
njemu mora mnogo toga, što se sada pruža kao obrana čovječ- 
nosti, izgledati sumnjivim. Novi humanizam nema stav čuva- 
nja, nego izmjene. Za volju čovjeka postojeće mora ustupiti 
mjesto novome — i pod silu ako bude potrebno. Društvo kakvo 
jest i kakvo se dobrim dijelom suprotstavilo fašizmu u njego- 
vom najdrastičnijem obliku, mora se temeljito izmijeniti, posto- 
jeći oblici vladavine moraju biti uništeni. Samo manjina možda 
teži za nasilnom izmjenom, ali temeljita promjena je, kako se 
barem čini, cilj sviju nezadovoljnika. 

Nezadovoljnici na svoj način već predusreću promjenu do 
koje im je stalo. Što postojeće društvo cijeni (i što ga održava 
na okupu) to najradikalniji među njima preziru: smisao za 
stjecanje i higijenu, razmišljanje o karijeri i državni rezon, »crk- 
vu i državu«, »mir i red«, »moral i pristojnost« i još mnogo toga 
— oni preziru barem one krute oblike koje kao da nitko ne 
stavlja u pitanje. I oni preziru upravo moderne pojavne forme 
sređenog i civiliziranog opstanka. Oni Huxleyev »Dobri novi 
svijet« već odavna ne smatraju dobrim. 


2. KULTURNA FILOZOFIJA I ANTROPOLOGIJA 


Da čovjek ne bude izručen stvarima i da ne bude zloupotreb- 
ljavan od čovjeka i »manipuliran«, to je zadaća koja danas po- 
kreće svakoga iz najrazličitijih pobuda. Filozofija bi mogla tu 
i tamo dati orijentacionu pomoć. Htio bih samo pokazati, gdje 
bi se ta orijentaciona pomoć možda mogla naći. Shaw je rekao, 
da protiv premoći nema drugog oružja do misli. Ili — da ci- 
tiramo drugog pisca (Gide) — ako stoji da će »malobrojni spa- 
siti svijet« (i da su svaki dan za to spašavanje pozivani), tada 
se spasenje može očekivati samo od snage misli. 

Ako svijet i društvo treba da postanu ljudskiji — a tko bi 
mogao odreći pravo takvom zahtjevu? — tada je potrebno da se 
kaže, što zapravo znači »ljudskije«. To pretpostavlja da znamo 
— licliko je to moguće — što je čovjek u svojoj biti i što čovjek 
za volju svoje biti treba da bude. »Biti ljudskiji« znači, da se 
svatko od nas održi u napetosti između onog što po prirodi jest 
i što je njegovo određenje. Što je, međutim, čovjek po prirodi i 
što je njegovo određenje? Jedna od tekovina naše epohe je, ko- 

liko mi se čini, svijest o »čovjekovim pravima«, o jednakosti 
humanoga i o sve većem oslobođenju čovječanstva od pritiska 
naslijeđenih privilegija. Dobro znamo da je to proces pun skre- 
tanja i padanja unatrag. Ali duh može da se ruga nad besmis- 
lom koje pobijedi i protiv zastupnika nehumanosti (Thomas 
Mann je rekao: »protiv tako nečega kao Hitler«) duh će čovječe. 
nosti uvijek zadržati pravo. Što je, međutim, čovječnost u nje- 
noj biti? Oko toga se s promjenljivim uspjehom trudi filozofska 
antropologija. 

Filozofska antropologija je relativno nova disciplina. Mlada 
je i niukoliko tako dobro etablirana, da bi joj svaki filozof bio 
spreman priznati jednako mjesto. Filozofija se doduše od davni. 
ne bavila čovjekom. Antikna skepsa, kako je poznato, smatra- 
la je čovjeka mjerom svih stvari, ali zato još ni izdaleka nije u 
filozofiji bilo posebne discipline koja bi se navlastito bavila 
čovjekom. Zato se doduše može reći da su Platon i Aristotel ob- 
rađivali »antropološka« pitanja, ali ne da je kod njih ili kod 
nekog drugog mislioca sve do u Novi vijek postojala filozofska 
antropologija. Kao naslov određene discipline nalazimo antropo- 
logiju tek u 18. stoljeću, interesantno (na to je ukazao Marqu- 
ard') otprilike istovremeno kad i estetiku. 

Kant je u zimskom semestru 1772/73. držao jedno predavanje 
o »Antropologiji u pragmatičkom pogledu« i to predavanje kao 
knjigu objavio 1798. Na prelazu u 19. stoljeće nastupili su ta- 
da prije svega prirodno znanstveno i medicinski orijentirani mi. 
slioci s vlastitim antropologijama, među njima i zastupnici kas- 
nog i posthegelijanskog idealizma kao Hermann Lotze (sa svo- 
jim »Mikrokozmosom«) i Immanuel Hermann Fichte. 


Kod Kanta antropologija još ne predstavlja dio filozofske 
sistematike. Ona je ovdje samo jedna — filozofski orijentirana 
— »spoznaja svijeta«. Jednako kao što i od Kanta prevladana 
školska filozofija nema mjesta za antropologiju, tako i nova 
transcendentalna filozofija ne može antropologiji priznati sre: 
dišnje mjesto. To će pokušati kasni idealizam Fichtea, ali bez 
pravog uspjeha. Fichte ostaje na sporednom kolosijeku.* Filo- 
zofsko istraživanje utjecajnih škola u drugoj polovini 19. sto- 
ljeća izlazi na kraj u cijelosti bez antropologije. Filozofija ove 
epohe ne pita se o biti čovjeka, već o osnovama kulture: o ide: 
jama, vrijednostima, zakonima čiste kulturne svijesti. Tek kriza 
filozofije kulture vodi zapravo do punog priznavanja antropo- 
logije. Na ovom obratu sudjeluju mnogi istraživači u Njemač- 
koj; prije svega Scheler, Plessner, Litt, Rothacker, Nicolai Hart- 
mann, Cassirer i Gehlen. 


1) O. Marquard, Zur Geschichte des philosophischen begriffs »Anthro- 
pologie« seit dem Ende des achzenten Jahrhunderts, in: Collegium Philosop- 
hicum (Festschrift fir J. Ritter), 1965, S. 209 ff. . a 

2) Usp. autorov članak o I. H. Fichteu u Bonner Universitits — Fest- 
schrift, Band Philosophie und Altertumswissenschaften 1968, S. 36 ff. 

Posljedica je ovog obrata da je otada antropologija prih- 
vaćena kao punovrijedna filozofska disciplina pa i izvanjski do- 
biva mjesto u kanonu filozofskih disciplina: filozofski udžbeni- 
ci, sabrana djela leksika i časopisi preuzimaju gotovo svi poseb- 
ne članke o problemu antropologije. To je nova situacija. Sta- 
ra školska metafizika poznavala je teme bitka, boga, svijeta i 
duše. Transcendentalna filozofija Kanta imala je kao problem 
moć subjektiviteta: spekulativni i praktički um, razum, rasudnu 
snagu i zor. Apsolutni idealizam Hegela govorio je o bitku, bi- 
ti, pojmu, prirodi, subjektivnom, objektivnom i apsolutnom 
duhu. Kulturni idealizam, kantijanski idealizam koji je na pre- 
lazu stoljeća postao nešto kao nova školska filozofija imao je 
kao temu kulturne ideje i vrijednosti istinitoga, dobroga i lije- 
poga te odgovarajuća područja kulture — znanost, ćudoređe, 
pravo, umjetnost. Sada dolaze novi problemi u vidokrug: povi- 
jesna i konačna subjektivnost, mitska svijest, jezik i u tom 
sklopu posvuda: čovjek. 

Sistematsko uključivanje antropološke tematike nije, među- 
tim, niukoliko lagan zadatak. Nasuprot kulturnom idealizmu ov- 
dje treba konstatirati nadopunu filozofske tematike i sistemati- 
ke u dva pravca. Jedna je tema o bitku i učenje o poretku i slo- 
jevanju bitka, druga osnovna tema je faktićka subjektivnost, 
njene strukture i mogućnosti. Pri tome novokoncipirano učenje 
o bitku i njegovu slojevanju čini pretpostavku za učenje o fak- 
tičkoj subjektivnosti. 

Tek pretpostavka da čista kulturna svijest i njene ideje nisu 
sve i da svijesti, ako znanost i spoznaja trebaju imati nekog smis- 
ia, mora nasuprot stajati nešto drugo, omogućila je sistematsko 
istraživanje osnovnih struktura toga drugoga, naime bića. Čov- 
jekov bitak potvrdio se ovdje kao problemsko područje poseb- 
no značajnog sastava. Čovjekov bitak pokazao se prvo kao dio 
cjeline, kao regija bitka pored one prirodne, ali ujedno pretpo- 
stavljajući prirodu kao svoju bazu, budući da čovjekov bitak 
uključuje i prirodni i životni bitak; drugo, čovjekov se bitak 
pokazao kao najdiferenciraniji (ujedno kao najugroženiji) od 
sviju načina opstanka bitka; treće — ispostavilo se, da humani 
bitak, da li ga shvaćamo u njegovim jezičnim oblicima izraza i u 
njegovim funkcijama konstituiranja i zasnivanja svijeta (tako 
kod Cassirera), ili ga određujemo i razgraničujemo prema dru- 
gim načinima opstanka svijeta, uvijek pokazuje svoj posebni, 
temeljito drugačiji način opstanka. — Sva kulturna područja i 
ideje (znanost, praxis, umjetnost, religija) otkrivali su pripadni 
odnos uz momente čovjekova bitka. I obrnuto: što god se shva- 
tilo i analiziralo kao čovjekov bitak, otkrivalo je svoj razvitak 
u »objektivnim« mogućnostima kulture. Tako se antropologija 
mogla ispostaviti (ma kako se u pojedinim učenjima to napose 
obradilo) kao sistematska kopča posebne vrsti. Ako je dotada 
filozofija tražila i određivala osnove kulturnih područja (i što 
pretežno još uvijek čini) u disciplinama kao što su spoznajna 

teorija (znanost), etika i filozofija prava (praxis), estetika (u- 
mjetnost) i filozofija religije, antropolozi su sada poduzeli da 
čovjeka naprave osnovnom temom. Pri tome nastaje problem, 
na osnovu kakve opremljenosti i ustrojstva čovjek biva podo- 
ban, da kao jedan te isti ovlada tako različitim kulturnim zada. 
ćama. Tako nastaje posebna tema — istražiti upravo ovu »op- 
remljenost« koja čovjeka osposobljava, da rješava ovo mnoštvo 
kulturnih zadataka. 


Ako sam novu tematiku ovako kratko i sumarno označio, ta- 
da začuđuje, da filozofija ovaj zadatak nije već ranije uzela u 
razmatranje. Na to treba dvoje odgovoriti. Prvo: filozofija je 
već naravno i ranije obrađivala pitanja, koja sada nastupaju pod 
zajedničkim imenom antropologije — tako problem jezika i u 
određenom srislu problem povijesnosti  subjektiviteta — ali 
ona to nije radila u svijesti o povezanosti svih ovih pitanja u te. 
meljnoj funkciji čovjekova bitka koja tek omogućava nužno 
specijaliziranje kulturnih područja. To je samo jedan odgovor 
na pitanje kako treba objasniti aktualizaciju filozofske antropo- 
logije u 20. stoljeću. Drugi je ovaj: kulturno idealistička filozo- 
fija nije se smatrala mjerodavnom za ovakve teme. Što se nije 
ubrajalo u ideje: dakle u zakone znanosti, u važeće norme hti- 
jenja i djelovanja, umjetničkog stvaranja i zrenja, ova je filo- 
zofija isključivala iz svog vidokruga. Sve ostalo, dakle struk- 
ture žive svijesti ili jezika, za kulturni idealizam pripadalo je 
»empirijskom«. Ovdje se filozof kulture nije smatrao kompe- 
tentnim i trebao je da prepušta mjesto pojedinom istraživaču, 
empirijskom znanstveniku. 


Filozof kulture previdio je ovdje nešto, što je već kod Plato- 
na u principu razjašnjeno, naime uvid u to, kako svaka pred- 
metnost dopušta i traži dvije vrsti promatranja, jednu »empi- 
rijsku« koja se odnosi na pojavu i drugu koja otkriva »bit«. 
Husserlova fenomenologija je u tom pitanju ponovo pridobila 
metodološku bazu za filozofsko istraživanje. I glavni predmeti 
filozofije kulture: znanost, praxis i umjetnost dopuštaju dvo- 
jako promatranje: sva se kulturna područja mogu proučavati u 
njihovim konkretnim sudbinama — i tada svakako »empirij- 
ski« i historijski — ili pak s obzirom na ono, što u njima pred- 
stavlja trajni bitni smisao. Isto važi, međutim, i za onu stranu, 
na kojoj kultura nalazi svoje izvođače, svoju artikulaciju u os- 
tvarenju: za povijesnu subjektivnost, za jezik, za ljudski rad. 
Ni ovdje se ne može mimoići pitanje o trajnim oblicima i struk- 
turama, o stalnim ovisnostima i odnosima. I značajna je zasluga 
moderne filozofske antropologije, da je s ovim pitanjima nastu- 
pila nasuprot jednostranasti filozofije ideja? Katkad je antro- 
pologija ovdje i predaleko otišla, osporavajući učenju o ideja- 


3) Usp. autorovu recenziju: E. Rothacker, Philosophische anthropologie 
(2. Aufl. 1968) in: Philosophy and History, Bd. II 1969. 

ma (dakle filozofskim disciplinama spoznajne teorije, etike i 
estetike) svako pravo na proučavanje vlastitog zasnivalačkog 
smisla. Ali to su jednostranosti i prenapetosti, kakvih nema ma- 
lo u povijesti filozofije i koje napokon uvijek dožive svoju ko- 
rekturu. Danas će jedva tko još filozofsku spoznajnu teoriju 
pokušati sasvim ili djelomično rastvoriti u antropologiju. Ali i 
jedva će još tko osporiti antropološkoj tematici — ako je upoz- 
nat sa stupnjem istraživanja — pravo na primjerenu obradu. 
To je neprolazni rezultat istraživanja koje se već desetljećima 
provodi na totn polju. 


3. ČOVJEK I NEČOVJEK 


Od suvremenih pobunjenika čujemo da im je stalo do »hu- 
maniziranja« svijeta i društva, do ljudskijeg svijeta i društva. 
Cilj, koji bi samo netko »nehuman« mogao odbaciti. Ali tko je 
čovjek tko je nečovjek? Što je humano, što nehumano? Znati 
što je ljudskije, pretpostavlja, da se zna što je ljudsko. Znati, 
što je ljudsko, mogu međutim samo tada, kad znam, što je 
čavjek? 


Program humaniziranja pretpostavlja čitav niz stanja i od- 
nosa koji ne smiju ostati u mraku. Prije svega to: rođen sam kao 
čovjek — ne kao životinja. Ali to ne isključuje da mogu biti 
(zajedno sa društvom i svijetom kome pripadam) humaniziran. 
Premda jesam čdvjek, ja mogu čovjekom postati. Ovo postaja- 
nje treba razumjeti kao promjenljivi, prema okolnostima, te- 
gobni i po mogućnosti nezavršivi proces. 


Put od čovjeka k čovjeku tek se tada naravno pravo razumi- 
je, kad se znade, da om ima alternativni karakter. Moguć je i 
protusmjerni put: od čovjeka sve dalje — proces otuđivanja 
od vlastite ljudskosti, progresivni gubitak ljudskih crta, odro- 
đenje od nečovjeka. Ali i nečovjek ostaje čovjek. On to ostaje 
u biološkom smislu, u pravnom pa i u ćudorednom smislu — 
o religioznom da uopće ne govorimo: ljudsko dostojanstvo i 
najgoreg čovjeka ostaje nam nedodirljivo — ili nam barem treba 
ostati takvim. 


Naš problem: rođeni smo kao ljudi, a možemo ipak postati 
ljudima. Možemo postati neljudi, a ipak ostajemo ljudi. Da li 
je pojam čovjek dvosmislen? Čovječnost na kojoj participiramo 
rođenjem, čini se, odnosi se na bitak, koji nam samo smrt mo- 
že oduzeti. Čovječndst koju sebi izborimo, dobijemo ili propus- 
timo ili čak izgubimo — sasvim ili djelomično — drugačije je 
vrste. Ona nije samo po sebi i svim bićima naše vrste podjed.- 
nako dano bivstvo, već nešto zahtijevano i željeno. Rečenica »on 
je bio čovjek« ne odnosi se na samorazumljivo dano čovještvo 
čovjeka, već na jedno stečeno (ili darivano) čovještvo, koje biva 
uskraćeno nečovjeku ili koje je nečovjek jednom izgubio. 

Pitanje »Što je čovjek« raščlanjuje se očigledno s obzirom 
ovakvo stanje stvari. Samorazumljivi bitak čovjekov moramo o- 
dijeliti od njegovih mogućnosti. Pitanje, što jest čovjek, dopušta 
očigledno samo jedan odgovor, Bitku čovjeka pripada mnogo, 
ali to mnogo objedinjeno je u pripadnom osnovnom sklopu: 
upojedinačenje i društveni odnos, vezanost uz tijelo i jezik, u- 
potreba oruđa i samosvijest spadaju na primjer u to. Ovdje se 
može naći određenja zajednička svim bićima naše vrste. Pri 
svim razlikama narada i razdoblja moguće je ustanoviti ove za. 
jedničke momente. Antropologija u to nije uložila malo truda. 

Mogućnost čovjekova bitka ostaje, međutim, određena su. 
protnošću. Ispunjenje i promašaj čovjekova bitka stoje uporedo 
i u pravilu čak dolaze oboje zajedno. Bitak sei posiajanje, uo- 
stalom, ne isključuju. U dani bitak ubrajamo sigurno i razvoj 
ljudskog organizma, između začeća, rođenja i smrti. Svaki fak. 
tor, koji smo nabrojili, odnosi se na razvitak. Nijedan ne pred. 
stavlja čvrstu veličinu, to važi za upotrebu oruđa kao i za spo- 
sobnost govora, za tjelesnost kao i za samosvijest. Opreza radi 
moram ovdje još utvrditi, da niti poremećaji ne ukidaju osnov- 
no stanje: afazija ne ugrožava nemušto, nego govorom obdare- 
no biće. a smetnje ili gubitak samosvijesti konstatiramo samo 
tamo gdje samosvijest pripada bitnom sastavu. I malo dijete ko- 
je još ne zna baratati ni najjednostavnijim oruđem ipak je »bi- 
će oruđa«. Ono pripada zajednici onih kojih je bitni karakter 
određen upotrebom oruđa. O čovjekovom bitku ne odlučuje 
dakle prisustvo i odsustvo svih faktora, već to da i odsustvo ne- 
kog faktora mora biti pomišljeno pod pretpostavkom njegova 
prisustva. Čavjek poremećene govorne sposobnosti jednako ta- 
ko pripada zajednici bića koja govore kao i »normalan« čovjek. 
Poremećeni, bolesni, zaostali čovjek ne smatra se životinjom niti 
nečovjekom. Jednakost ljudi i zajednica onih, koji sudjeluju u 
ljudskom bitku u tom je smislu nedokidiva. — Ta nije možda 
izraz sentimentalne humanosti, to naprotiv odgovara sasvim tri- 
jezno gledano pojmu čovjekova bitka. Razvitak, bolest, poreme- 
ćenost ni ne možemo drugačije definirati. 

Kako, međutim, stoji s razlikom bitka i mogućeg bitka kod 
čovjeka, s razlikom čovjeka i nečovjeka? — I ovdje postoji, 
mora postojati razvitak, budući da se može postići takve raz- 
like. — Kamo čovjek ide? On ide, kaže se, prema samome sebi. 
Kako se, međutim, može — ponavljamo pitanje — ići prema o- 
nome, što »zapravo« uvijek već jest? Cilj koji se postiže ili 
promašuje neka bude »čovjek« ili »vlastitost«. Problem ostaje 
isti. 


4. PREDMET ANTROPOLOGIJE 


Filozofska antropologija i njeno pitanje ne mogu se više is- 
ključiti iz filozofije 20. stoljeća. Pitanje o konkretnom centru 

svake kulture jedna je od njenih glavnih tema. I upravo se poka- 
zalo, da ovo pitanje iako se odnosi na nešto sasvim konkretno, 
ne može ipak biti samo empirijsko pitanje. Čovjek i čovječnost 
— predmet antropologije — pokazuju se doduše u beskraj raz- 
ličitih pojava. Ipak su sve ove pojave objedinjene u zajedničkom 
bitnom smislu, koji čovjekovu konkretnost razlikuje od svake 
druge konkretnosti. Pri tome se ne radi samo o krutom i nepo- 
mičnom konkretnome, već o konkreciji: o konkreciji čovječnosti, 
k tome ne o konkreciji koja se sama po sebi proizvodi, već o kon- 
kreciji koja uključuje aktivni ulog čovjeka koji se konkretizira. 
Čovjekov bitak je postajanje, a čovjekovo postajanje je praxis. 
Antropologija traži u svojim posebnim granama strukture toga 
bitka, koji je ujedno postajanje i praxis. Glavne teme koje je an- 
tropologija dosada sebi postavila odnose se: prvo na unutarnju 
strukturu humanoga, tj. na pitanje kako je humano u sebi odre- 
đeno, i na vanjske odnose humanoga, na odnose prema drugo- 
me: prema prirodi, prema životu, prema svijetu, prema idejama. 
Ono drugo od humanoga naravno nije zato i humanome strano. 
Svijet u sebi sadrži i strano, ali ono je ujedno od čovjeka obra- 
đeno, zamišljeno, shvaćeno. Čovjekov bitak i postojanje ujedno 
je i konstituiranje svijeta. Život čovjeka, čak i u organskom ra- 
zumu, prolazi kroz uključivanje u jedinstvo ljudskoga bitka, Ti- 
jelo omogućava svaku praxis. Tijelo je prvi i najbliži nosilac čo- 
vjekova izražaja. Ideje naposljetku uzimaju čovjeka u svoju 
službu. On se povinuje istini i pravu. Ali to su njegove ideje, 
pošto ih je on u njihovoj službi sam odredio, da bi postao čov- 
jekom. Što je idejama suprotno: neistina i nepravda to se i njego- 
voj čovječnosti suprotstavlja na putu. Čovjek zacijelo nije — 
taj je relativizam odavna prevladan — u svojoj slučajnoj i nesavr- 
šenoj prilici »mjera svih stvari«, ali njegove su ideje mjerila. 
Istina i um, pravo i sloboda mogu biti krivo shvaćene i u dnevnoj 
frazi zloupotrebljene za neistinu i bezumlje. Ali samo pomoću njih 
diže se čovjek do svog vlastitog određenja. 

Svijet činjenica, koje čovjek preuzima i respektira, čovjek kao 
sferu danoga prožima spoznajući je ujedno kao svoju. Zakone 
spoznaje i vrijednosti njegova djelovanja iskušava čovjek kao ob- 
jektivne, za sve, njemu jednake, obavezne instancije, ali ipak zna 
— ili može znati — da su ovi zakoni i vrijednosti oni faktomi, koji 
tek čine mogućim njegov bitak, njegovo postajanje i praxis. Ne 
služi on stranim gospodarima, već u osnovi samome sebi, kad god 
probija uski svijet svojih predrasuda, svojih mnijenja, navika j 
nasljeđa pa se pita što je pravo i istinito, i time ono istinito i 
pravo unosi u svoju svijest i u svijet. Ovaj humani aspekt svake 
objektivnosti — bilo u znanstveno utemeljenoj svjetovnoj ori- 
jentaciji, bilo u umno zasnovanoj samoodređenosti i izmjeni 
svijeta — izbacuje filozofska antropologija na vidjelo. Ona pro- 
mašuje svoj zadatak samo tamo, gdje pokušava da humano u 
njegovoj pukoj slučajnosti i trenutačnosti učini mjerom i os: 
novom stvari, misli i djela. 

Svijet, priroda, život, ideje nazivi su za nužne vanjske od- 
nose humanoga. Svi ovi vanjski odnosi pomišljivi su samo zato, 
jer je humano u sebi samom opremljeno, da može primjereno 
susresti sve vanjsko i objektivno u svim njegovim osnpvnim ob. 
licima. O objektivnim momentima u njihovoj vlastitoj određe. 
nosti treba u prvom redu da govore neantropološke discipline fi- 
lozofije: kozmologija, nauka o svijetu i ontologija, nauka o bitku 
kao i klasične discipline filozofskog učenja o idejama: spoznajna 
teorija, etika, filozofija prava, estetika, filozofija religije. Antro- 
pologija pokazuje ovdje samo povezanost objektivnih momenata 
u konkretnosti i u samoodređivalačkoj konkreciji humanoga. Ova 
konkrecija, međutim, nudi mnoštvo vlastitih problema. Konkret- 
nost humanoga pokazuje se sama kao mnogočlano jedinstvo. 
Humano se ukazuje u osamostaljenju i objedinjavanju zajedni- 
ce i zajednica, ono se otkriva u zatvorenosti i odvojenosti unu- 
trašnjosti i u vezi punoj opasnosti ove unutrašnjosti s tijelom. 
Ono se vidi u svim oblicima izraza — u osnovnoj formi samo- 
reflektiranog izraza: u govornoj riječi. Antropologija je, ukratko, 
jednako nauka o pojedinačnoj ljudskosti kao i o među- i sve- 
ljudskosti, i njena glavna teškoća leži u tome, da pred množinom 
i zapletenošću svojih problema ne izgubi jasne linije pouzdane 
i provjerljive, sistematski prokušane izgradnje pojmova. Ni na 
kojem drugom području filozofije nije tako veliko iskušenje kao 
ovdje, da se umjesto stroge pojmovnosti nastupi s vatrometom 
apercusa, i da se istovremeno izbrišu granice između filozofije 
i iskustvenih znanosti. Školsko filozofska pedanterija mora ovdje 
predstavljati korektiv. Što važi za svaku posebnu filozofsku dis- 
ciplinu, to važi i ovdje: samo što izdrži probu sistematične iz- 
gradnje pojmova, može za sebe zahtijevati mjesto u sklopu filo- 
zofske antropologije. 


Preveo Marijan Cipra 

FUTUROLOGIJA: MOGUĆNOSTI I GRANICE 
Ossip K. Flechtheim 


Berlin 


I 


Ako godina 1917. danas prije svega živi dalje zbog jednog, so- 
cio-političkog prevrata bremenitog budućnošću — ruske revoluci- 
je —, onda se na godinu 1867, misli kao na godinu pojavljivanja 
jedne značajne teorijske publikacije — prvog sveska Marxova 
»Kapitala« — ali također kao na godinu rođenja Walthera Ra- 
thenaua. Oba — Marx i Rathenau — bijahu mislioci, za koje je 
budućnost predstavljala odlučnu kategoriju. 

Možda se čovjek za 50 ili 100 godina neće sjećati godine 1967. 
toliko zbog nekog političkog prevrata ili nekog tehničkog otkrića, 
koliko naprotiv također zbog jedne znanstveno-organizatorske 
priredbe. U septembru se na' »International Future Research 
Congress«-u u Oslu prvi puta sastalo nekoliko tuceta učenjaka i 
publicista, da bi se bavilo isključivo svijetom sutrašnjice i bu- 
dućnošću čovječanstva. Društvenjaci i prirodoznanstvenici, me- 
dicinari i inženjeri, organizatori i menadžeri iz SAD, Japana, Za- 
padne i Srednje Evrope, ali također iz Jugoslavije, Čehoslovačke 
i Poljske diskutirali su kolegijalno o razvitku svijeta država, o 
sirovinama i trendovima pučanstva, o novome čovjeku i njego- 
vim ciljevima. Iako je broj postavljenih pitanja daleko nadmaši- 
vao broj nađenih odgovora, ipak su ljudi bili suglasni u tome, da 
je istraživanje budućnosti već jamačno etablirano, no da će povrh 
toga samo imati budućnost, ako bi pošlo za rukom, izgraditi 
internacionalna i interdisciplinarna nastojanja i sveze, prije 
svega također prihvaćanjem kontakta s teoretičarima i prak- 
tičarima Trećeg svijeta, koji u Oslu još nije bio zastupljen. 

Na učesnika iz Njemačke prije svega je ostavilo utisak silno 
brzo ukorjenjivanje futurologije u SAD kao i interes za ovaj 
poduhvat kod učesnika iz Istočne Evrope. Čini se da istraživa- 
nje budućnosti ne prodire tek u stvari samoj — i termin futu- 

rologija upotrebljava se sve češće — u Njemačkoj kao i u Aus- 
triji, u Poljskoj kao i u Japanu. Na tome ništa ne mijenja tako- 
đer ni okolnost, da se u »Pravdi«' polemizira protiv pisca ovih 
redova i futurologije a u časopisu »Novoje vremja« koje izlazi 
na nekoliko jezika futurologija se otklanja kao »nova zvijezda 
na ideologijskom firmamentu Zapada«, koja nije »nikakva zvi- 
jezda vodilja«“. U istome članku ipak se jedan američki film 
budućnosti ocjenjuje kao »prava pravcata futurologija, to znači 
znanost o budućnosti«. Znatno različitije obrađuje se futurolo- 
gija u DR Njemačkoj. Tako je istočnoberlinski časopis »Deu- 
tsche Zeitschrift fiir Philosophie«* pitao, da li je futurologija 
neka »prolazna modna struja ili pojava koju valja uzeti ozbilj- 
no«. Njegov je odgovor jednoznačan: »Da se građansko istraži- 
vanje budućnosti ne može jednostavno otkloniti ili čak negi- 
rati kao modna struja, fantastika, puka utopija i spekulacija, na 
to upućuju kako njen cpseg tako i imena njenih zastupnika«. 
Slično priznaju pisci spisa »Imperialismus und Weltanschau- 
ung«“, »da teoriju "trećeg puta" zastupa mnoštvo onih misli. 
laca, koji se od nedavno skupljaju oko futurologije.« Pokraj »pro- 
-imperijalističkih koncepcija perspektive« dobile su »u najnovije 
doba na značenju one u užem smislu futurologijske teorije, 
koje se bave prognostičkim mišljenjem s dva gledišta: nastoja- 
nja oko sprečavanja jednog trećeg svjetskog rata i težnje, da se 
jače demokracijski utječe na razvitak u imperijalizmu.« 


Tu je možda umjesno upitati, o pretpovijesti i razvoju fu 
turologije — ma bila ona ovdje prije svega nagoviještena samo 
s lozinkom istraživanje, ovladavanje i vrednovanje budućnosti 
ili prognoza, planiranje, filozofija budućnosti. Šta se pri tome 
tiče izvora ovog novog poduhvata, to bi ovaj mogao biti u naj- 
tjesnijoj vezi s nastankom i napredovanjem jednog novog dina: 
mičkog društva i kulture, koji su u prije nepredočivoj mjeri 
orijentirani spram budućnosti. Ne kao da čovjek — po Ernstu 
Blochu* »per se ipsum jedno reflektirajuće-anticipirajuće biće« 
— nije odvajkada sasvim drugačije nego životinja živio u di- 
menziji vremena, to znači u prošlosti, sadašnjosti 1 budućnosti. 


1) Nikolaj Gribačev, »Tiche Krestonoszy«, u: Pravda od 29. 9 1967. 
str. 4 

2) G. Todorčev, »Futurologie«, pretisak iz novina Otečenstven front (So- 
fija) u: Neue Zeit, br. 10 od 8. marta 1967. 

3) P. Fiedler i W. Muller, »Zukunftsdenken im Kampf der Ideologien — 
cine Kritik der Futurologie«, u: Deutsche Zeitschrift fir Philosophie, god. 
1967, str. 253 i dalje. 

4) Dieter Bergner, Wolfgang Eichorn II, Walter Jopke, Dietrich Noske, 
Imperialismus und Weltanschauung. Zu neuen Tendenzen der biirgerlichen 
Philosophie und Ideologie in Westdeutschland, Berlin (istočni) 1966, str. 
155 d dalje. 

5) »Antizipierte Realitit — Wie geschient und was leistet utopisches 
Densen?« u: Universitiitstage der Freien Universitit Berlin, Wissenschaft 
uru Planung, Berlin 1965, str. 5. 

Čovjekova briga oko sudbine njegova plemena, njegova grada 
ili njegova naroda možda je isto tako stara kao njegovo pitanje 
o određenju njegove duše i njegova tijela. U središtu kulture 
čitavih primitivnih društava stajao je često problem smrti i 
života poslije smrti. Već su Egipćani činili sve, da bar tijela 
faraona zauvijek očuvaju od raspadanja. No ova forma ovlada- 
vanja budućnošću bila je u bitnome identična s predodžbom 
produživanja prošlosti ili nade u onostranost. Čak su profeti 
i vizionari, koji su nastupali u vremenima kriza, i — primje- 
rice u Izraelu — nagovještavali sasvim novi Jeruzalem, živjeli 
ipak, slično ranim kršćanima u Rimu koji je propadao, oče- 
kujući jedan još u velikoj mjeri transcendentni milenijum. U 
svojoj radno-dnevnoj egzistenciji ostao je čovjek biće, koje je, 
prije svega, bilo oblikovano od prošlosti. Kao »životinja navike« 
orijentirao se on prije svega na jučerašnjici i na jednoj današ- 
njici, kojom nije mogao raspolagati, budući da je odlučno bio 
određen »vječnim« moćima tradicije. U pogledu ovog stanja 
stvari opstoji široka suglasnost između jednog humanističkog 
sociologa poput Richarda F. Behrendta" i jednog protestantskog 
teologa poput C. H. Ratschowa.? 

No, na Zapadu je pod rastućim utjecajem humanizma i pro- 
testantizma, racionalizma i znanosti profet sve više uzmicao 
pred filozofom. Vjeru u hiljadugodišnje carstvo naočigled je 
potisnula nada u sretniju budućnost ovdje na zemlji. Sa seku- 
lariziranjem ove kulture pomiče se težište ljudskog nastojanja 
na građansko-kapitalističko-industrijsko svakodnevlje. Novo dru- 
šivo ima pretpovijest, koja se proteže preko vjekova — no 
njegov radikalni dinamizam pojavljuje se jasnije ipak zapravo 
tek u 18. odnosno 19. stoljeću. Sad se tek skrb za sudbinu čovje- 
ka ovdje i sada pomiče u vidno polje širih krugova. Poboljša- 
nje političkih, socijalnih i privrednih uvjeta života izgledalo je 
pak kao sredstvo, da se udes čovjeka podnošljivije oblikuje. No 
sad su također društvena dinamika i društvena mijena postali 
fenomenima, koji su najznačajnije glave počeli bar zanimati, ako 
već ne i uznemiravati. Sad je budućnost društva i kulture postala 
jednom od velikih tema praktičara i teoretičara. 

Prosvjetiteljima 18. stoljeća bilo je pri tome stalo do buduć 
nosti ljudskog roda u ovostranosti — to važi za enciklopediste 
isto tako kao i za Rousseaua ili Condorceta. Kada je američki 
historičar Carl L. Becker govorio o »Haevenly City of the Eighte- 
enths-Century Philosophers«, tada je on vrlo dobro znao, da su 
francuski filozofi tražili nebo ovdje na zemlji. Za ovu djecu zem. 
lje proklamirala je francuska revolucija slobodu, jednakost i 
bratstvo — zacijelo iz ove neće izvući korist toliko suvremenici, 


6) Dinamische Gesellschaft — Uber die Gestaltbarkeit der Zukuntft, 
Bern und Stuttgart 1963, str. 158. 


T) »Evangelische Theologie in einer sich wandelnden Welt«, u: Uni- 
versitas, god. 22, 1967, str. 627. 

koliko prije svega potomci. Ne samo do vječnosti, nego prije 
svega također do budućnosti ljudskog roda stalo je još i u siste- 
mima Kanta i Fichtea. Ako je restauracija kušala ponovno uspo- 
staviti ancien regime, to je ipak ponovno i kod ponekih romanti- 
čara — u Francuskoj i Engleskoj više nego li u Njemačkoj — 
budućnost bila veliki vodeći motiv. Schelley* i Heine" jedva su bili 
manje orijentirani na budućnost nego li jedan Saint-Simon i 
Fourier, Owen i Weitling, koji su u svojim velikim socijalnim 
utopijama nabacili jednu bolju sutrašnjicu kao odgovor na užas 
i bijedu ranog kapitalizma. 

No u ovoj ranoj fazi industrijskog kapitalizma, koji sa svo. 
jim prvim velikim krizama čini se stavlja sadašnjost u pitanje, 
mlada je socijalna znanost također — od socijalne filozofije sve 
do političke ekonomije — naskroz kritična spram sadašnjosti i 
povezana s budućnošću. Među mladohegelijancima luk futurolo- 
gijskih preteča seže od Cieszkowskog preko Feuerbacha i Mosesa 
Hessa sve do Marxa i Engelsa. Za — odavno zaboravljenog — 
Cieszkowskog'" može »istinsko rješenje socijalnih protivurječja 
u zbiljnosti« biti samo zahtjev na budućnost. On neustrašivo pita: 
»Ako, dakle, u mogućnosti uma leži, da shvati i bit Boga, slobode 
i besmrtnosti, zašto bi trebala bit budućnosti ostati isključena 
iz ove mogućnosti«? Njegov je odgovor jednoznačan: »No tota- 
litet povijesti mora se sastojati iz prošlosti i iz budućnosti, iz već 
pređenog puta i onoga koji još valja preći, te iz toga proizlazi kao 
prvi zahtjev: spoznaju biti budućnosti vindicirati spekulaciji.« 
Hegel nije »u svome djelu ni s jednim slogom spomenuo buduć: 
nost... Mi sa svoje strane moramo ipak otpočetka tvrditi, da je 
bez spoznatljivosti budućnosti, bez budućnosti kao jednog inte 
grirajućeg dijela povijesti, koja predstavlja realizaciju određenja 
čovječanstva, nemoguće dospjeti do spoznavanja organskog i 
idealnog totaliteta, kao i apodiktičkog procesa povijesti svijeta. 
Zato je ustanovljivanje spoznatljivosti budućnosti neophodno 
pretpitanje za organizam povijesti .. .« 

»Svaki povijesnotvorni sistem posreduje ujedno između pro- 
šlosti i budućnosti naših načina postojanja, kaže Friedrich Lenz" 
obazirući se na Hegela u početku svoje najnovije studije o He 
gelovom švapskom zemljaku Friedrichu Listu. Budući da buduć: 


8) »... Shelley is still... a prophet and a seer who, had he survived, 
would have become a leader of the proletarian revolt. Marx himself said 
that though Byron in maturity would have foresaken the cause of revo- 
lution, Shelley, would have gone on from radicalism to socialism.,« (Grane 
Brinton u »Encyklopaedia of the Social Sciences«, sv. 14, str. 20). : 

9) Usp. odličan izbor njegovih spisa: W. Drews (izd.), Genius der Frei- 
heit — Heinrich Heines politische Schriften, Baden-Baden bez godine. 

10) Ovdje citirano po Jirgen Gebhardt, Politik und Eschatologie — Stu- 
dien zur Geschichte der Hegelschen Schule in den Jahren 1830—1840, Miin- 
chen 1963, str. 130 i dalje. . 

11) Friedrich List's Staats- und Gesellschaftslehre — Eine Studie zur 
politischen Soziologie, Neuwied 1967, str. 5. 

nost ima naročito vrijednosno mjesto u Listovu sistemu, sve os- 
talo moglo bi biti kao slučaj. To je sigurno u vezi s njegovom 
vjerom u industriju i njegovim uvidom u uzajamno djelovanje 
privrednih i političkih faktora u razdoblju industrijalizacije. Tako 
budućnost otkriva svoju tajnu tek jednoj novoj znanosti, stoji 
u odsjeku »Pogledi u budućnost«." Ovdje List iznosi mišljenje, 
da će u sredini slijedećeg stoljeća postojati samo dvije divovske 
moći i samo tri ili četiri neovisne nacije ili možda također jedna 
pentarhija. List se odvažuje na ovo predskazanje usprkos opas- 
nosti, da bude nazvan sanjarom. No u najmanju ruku njegovi 
»snovi nisu izazvani zlim duhom diplomacije i bajoneta«: »Mi 
se možda varamo; viši udes, ljudske strasti, interesi, požuda i 
zabludjelosti možda će propast stvari koje smo označili za kraće 
ili duže vrijeme zadržati ili joj dati neki drugi smjer; novi izna- 
lasci, otkrića i događaji možda će je ubrzati ili naš nazor na bu 
dućnost učiniti djelomično neistinitim. No nešto i možda vrlo 
mnogo od toga će se obistiniti, a jedno nam već sada izgleda 
izvjesno: da se naime kroz takva istraživanja u budućnost, uko- 
liko su ona zasnovana na nesumnjivim znanstvenim istinama, 
na pravilnom poznavanju sadašnjeg stanja svijeta, na pravilnoj 
ocjeni nacionalnih karaktera i na nesumnjivim iskustvima pro- 
šlosti, masa mudrosti i istine može objelodaniti za neodložnu 
potrošnju vladama kao i narodima. Da, nama se čak već prikra- 
la slutnja, da bi se na tome putu mogla osnovati jedna sasvim 
nova znanost, naime znanost budućnosti, koja bi mogla pružiti 
bar tako veliku korist kao znanost prošlosti.« 


Nisu, dakle, slučajno tada jedan List kao i jedan Marx postu- 
lirali, da bi se politička teorija i praksa morale reformirati ili 
revolucionirati kroz spoznaje nacionalne ekonomije odnosno po- 
litičke ekonomije. Ako je List s Marxom dijelio orijentaciju na 
Englesku, onda je interes za Ameriku dijelio s Tocquevilleom. 
U opreci spram Marxa i Lista za ovog je »profetu razdoblja ma- 
sa« masovna demokracija imala nešto prijeteće i kobno. Pa 
ipak je Tocqueville bio dovoljno dalekovidan, da anticipira 
svjetsku hegemoniju Amerike i Rusije — isto kao i uniform- 
nost i centralizaciju društva sutrašnjice. »Vjerujem«, piše on, 
»da će u demokratskim stoljećima, koja se upravo otvaraju, in- 
dividualna neovisnost i lokalne slobode uvijek biti neki vješ- 
tački produkt. Centralizacija državne moći bit će pak prirodna. 


Tocqueville je bio isuviše aristokrat i diplomat, da bi imao 
razumijevanja za velike socijalekonomijske trendove i proble- 
me, koji su trebali proizaći iz industrijalizacije. Utoliko je on 


12) U F. List, Die politisch&čkonomische Nationaleinheit der Deutschen, 
Schriften, Reden, Briefe, svezak 7 (izd. F. Lenz i E. Wiskemann), Berlin 
1931, str. 482 i dalje; usp. također svezak 5, Berlin 1928, str. 500 i dalje. 

13) Ovdje citirano po J. P. Mayer, Alexis de Tocqueville — Prophet des 
Massenzeitalters, 2. izdanje, Stuttgart 1965, str. 57; usp. također J. Bryce, 
The Prediction of Hamilton and Tocqueville, Baltimore 1887. 

bio manje pravi profet novog razdoblja industrije, nego li pri- 
mjerice jedan Sismondi“, čija je teorija kriza trebala još dugo 
— naročito u marksizmu — dalje djelovati, ili također jedan 
Lorenz von Stein“, koji je pod utjecajem Hegela bar razvio os- 
jećaj za važnost pauperizma i proletarijata te se mogao odva- 
žiti na prognozu, da će vijek vladavine rada nad vosjedom za. 
mijeniti vijek »isključivosti posjeda«. Svi ovi mislioci reflekti- 
raju već u mnogostruko protivurječnim refleksima nove snage 
građanskog društva i industrijskog kapitalizma — slično a ipak 
također opet drugačije nego li utopisti ili jedan Marx i Engels, 

Revolucionarne eksplozije i opća nesigurnost ranog kapitaliz- 
ma olakšale su naposljetku i novim sistemima socijalizma i so- 
ciologije, razviti cjelokupni pregled novog razdoblja pod aspek- 
tom budućnosti. Kako Renć Konig" nagovješćuje, ovi sistemi 
nisu kod Saint-Simona koji je bio sklon budućnosti slučajno 
nastali u personalnoj uniji, da bi se zacijelo tada već kod 
Comtea odvojili jedan od drugoga, budući da se sociologija 
smjesta izmirila s novim društvom, dok se socijalizam prije 
svega dalje radikalizirao u najoštrijoj opoziciji spram tog dru 
štva. 

Prema W. Sombartu'" već je Saint-Simon, koji je još na mrt- 
vačkoj postelji rekao, da još uvijek živi u budućnosti", izjavio: 
»Toute science a pour but la prćvoyance! Kao što je čovjek 
naučio predviđati pomrčinu sunca, tako će moći predviđati ta- 
kođer političke i socijalne događaje, samo ako sve faktore uzme 
u obzir i metodski pravilno iskoristi njihovu vrijednost.« Oba 
— Comte kao i Saint-Simon — htjeli su razumjeti prošlost, kako 
bi ovladali budućnošću: U Sombartovoj"" formulaciji »Da bi se 
znalo, što dolazi, za volju »predviđanja« (»prćvoyance«), potreb. 
no je »ispitivanje prošlosti« (»Examen du passć«). Budućnost 
— prošlost, to su polovi, između kojih se razvija novo mišlje- 
nje. Tačnije: »C'est en effet que lorsque, par le passć, on a congu 
V'avenir, qu'on peut utilement revenir sur le prćsent.« Ova se 
struktura mora imati jasno pred očima, ako se hoće odmjeriti 
povijesno-sociologijska vrijednost — svjetskopovijesnih teorija. 
»Ce que je me suis proposć de vous apprendre, c'est ce qui ar- 


14) Za Sismondija usp. također H. Grossman, »Sismondi«, u: Encyklopae- 
dia of the Social Sciences, svezak 14, str. 69 i dalje i A. Amonn, »de Sis- 
monde«, u: Handwočrtebuch der Sozialwissenschaften, svezak, str. 278 i 
dalje. 

15) F. Bilow, L. von Stein, u: W. Bernsdorf (izd.), Internationales So- 
ziologen-Lexikon, Stuttgart 1959, str. 537 i dalje i G. Salomon, Stein, u: 
Encyklopaedia of the Social Sciences, svezak 14, str. 381 i dalje. 

16) Soziologie, Das Fischer-Lexikon, Frankfurt 1958, str. 9. : 

17) U: Alfred Weber, između ostalog, Einfiihrung in die Soziologie, 
Munchen 1955, str. 93. : 

18) R. Kšnig, Die Soziologie, u: L. Reinisch (izd.), Die Juden und die 
Kultur, Stuttgart 1961, str. 70. 

19) Navedeno djelo, str. 89 i dalje. 

rivera!« kaže Saint-Simon. Njemu nikada nije stalo do prošloga, 
on uvijek govori o budućnosti. »To važi također za Augustea 
Comtea, sekretara, učenika i prijatelja Saint-Simona, koji je 
godine 1838. skovao pojam sociologija.« Za svoj »Cours de Phi- 
losophie positive« on kaže: »Ce traitć ou le passć a ćtć sans 
cesse contemplć en vue de l'avenir.« On također hoće znati, što 
jest i što je bilo, da bi predviđao. Njegov zakon triju stadija ta- 
kođer nije nikakav zakon historijskog toka, nego interpretacija 
sadašnjosti i prošlosti s aspektom budućnosti. 


Comteove ideje su, ukoliko kruže oko budućnosti, danas ak- 
tualnije nego ikada. Njegova shema o tri stadija s prelazom od 
teologiiskog preko metafizičkog u znanstveni vijek anticipira 
razvitak, koji je upravo nakon smrti Comteove otišao dalje i još 
nipošto nije završen. No slabost njegove koncepcije leži u dog. 
matiziranju* jednog procesa povijesti, koji je odviše mnogo- 
struk i protivurječan, a da bi se dao stegnuti u kruti zatvoreni 
sistem. Otac pozitivizma bio je odviše optimističan u pogledu po- 
zitivnih mogućnosti spoznaje budućnosti — on je previdio teš- 
koće i granice prognoze upravo također na socio-kulturnom pod. 
ručju.! 


II 


Slično kao za Lista i Cieszkowskog bile su također za lijeve 
mladohegelovce Marxa i Engelsa prošlost i sadašnjost sasvim 
zasjenjene budućnošću. Ta u središtu njihove koncepcije ipak 
stoji čovjek kao praktično, djelatno-osjetilno biće koje eminent- 
no dinamički djeluje prema naprijed, koje se s jedne strane 
ozbiljuje u produktivnome radu, a s druge strane i u revolucio- 
narnoj akciji." Služi li pri tome rad prije svega kao ključ, da 
se deterministički određeno društvo prošlosti otvori razumije- 
vanju, onda ovakva akcija određuje jednu sadašnjost, ali koja 
se smatra samo vratima za budućnost. Budućnost je tako ispu- 
njenje i dovršenje sve prošlosti u znaku slobode. Ako su »gra- 
đanski odnosi produkcije posljednja antagonistička forma druš- 


20) Comte je sam nazvao svoj zakon triju stadija »ce grand principe 
a la fois historique et dogmatique« (N. Sombart, navedeno djelo, str. 95). 

21) B. de Jouvenel (Die Kunst der Vorauschau, Neuwied 1967, str. 129) 
govori o »snu Augustea Comtea«. Literatura za Comtea je pozamašna 
(usp. hi Maus u Internationales Soziologen-Lerikon, Stuttgart, 1959, str. 
95 i dalje). 


22) Usp. uz slijedeće također O. K. Flechtheim, Eine Welt oder Keine? 
Frankfurt 1964, str. 151 i dalje, isti, Zur Kritik der Marrschen Geschichts- 
konzeption, u: Cahiers Vilifredo Pareto, Revue Europćenne d'Histoire des 
Sciences Sociales, god. 5, 1965, str. 141 i dalje, isti, History and Futurology, 
Meisenheim am Glan 1966, str. 93 i dalje. Usp. dalje F. M. Gottheil, Marx's 
Economic Predictions, Evanston, Illinois 1966, i Theodor Prager, Die Zu- 
kunftsvorstellungen der Marzismus, u :Tragebuch, god. 21, 1966, br. 12, 
str. 3 i dalje. 

tvenog procesa produkcije«*", onda se po Engelsu »prisvajanjem 
sredstava produkcije kroz društvo... čovjek konačno izdvaja 
iz životinjskog carstva... To je skok čovječanstva iz carstva 
nužnosti u carstvo slobode«.*“ Posredovanje između preživjele 
epohe nužnosti i nadolazeće ere slobode zbiva se kroz proletari- 
jat i njegovu revoluciju. 

Jedva da je itko vidio tako jasno kao Marx ovaj proletarijat 
koji na svojim leđima nosi poput Atlasa cijeli novi industrijski 
svijet, u njegovoj beskonačnoj bijedi i bezgraničnoj izrabljeno- 
sti, u njegovoj radikalnoj bezavičajnosti i totalnom iskorjenju- 
nju, ali također u cijeloj njegovoj ljudskoj potenciji budućnosti. 
Proleter, koji nije posjedovao nikakvo vlasništvo, koji nije mo- 
gao zasnovati i hraniti pravu familiju, koji je od države bio 
pritezan a od crkve otpravljen s jeftinim iluzijama, mogao se 
emancipirati samo, ako bi radikalno uklonio ove institucije koje 
simboliziraju prošlost. Da će on to već sutra nužnim načinom 
učiniti, slijedilo je bez daljnjega iz njegove današnje nužde — 
i iz ove nužde izraslog obrazovanja i zrelosti jedne revolucio- 
narne klasne svijesti. 

»Ne radi se o tome«, navješćivao je Marx* već rano sasvim 
siguran u pobjedu, »što ovaj ili onaj proleter ili čak cijeli pro- 
letarijat privremeno sebi predočuje kao cilj, radi se o tome, što 
on jest i što će on primjereno ovom bitku biti prinuđen povi- 
jesno činiti. Njegov cilj i njegova povijesna akcija jesu opipljivo, 
neopozivo zacrtani u njegovoj vlastitoj životnoj situaciji kao i 
u cijeloj organizaciji današnjeg građanskog društva.« Također 
nakon razbijanja revolucije 1848. Marx već uskoro nalazi utjehu 
usprkos dužine i težine puta, koji se sada neočekivano pred nji- 
me otvara. On sad dovikuje radnicima: »Vi imate proći 15, 20 
50 godina građanskih ratova i borbi naroda, ne samo da bi iz- 
mijenili odnose, nego da bi sebe same izmijenili i osposobili za 
političku vlast...«"“ Ali sada je također apsolutno izvan sum- 
nje, da iskra revolucionarne klasne svijesti proletarijata koja je 
postala činom naposljetku ipak prije ili kasnije mora i hoće 
dignuti u zrak bure baruta građanskog društva. 

Kada je Marx četrdesetih godina razvio svoju teoriju revo- 
lucije, pošao je on od toga, da u opreci spram revolucija 17. 
i 18. stoljeća revolucija 19. stoljeća ne može završiti pobjedom 


23) Karl Marx, »Zur Kritik der politisehen Okonomie«, .Vorwort, u: 
Marx und Engels, Ausgewiihlte Schriften, svezak 1, Berlin (istočni) 1951, 
str. 338. 

24) Die Entwicklung des Sozialismus von der Utopie zur Wissenschaft, 
u: isto, svezak 2. Berlin (istočni) 1952, str. 141 i dalje. ' sa 

25) Die Heilige Familie oder Kritik der kritischen Kritik, ovdje citi- 
ramo po Marx-Engels, Uber historischen Materialismus. (ein Quellenbuch, 
izd. H. Duncker), I dio, Berlin 1930, str. 45. . 

26) Enthiillungen uber den Kommunistenprozess zu Ko6ln, ovdje citi- 
rano po Franz Diedrich (izd.), Geschichtliche Tat — Blitter und Sidtze 
aus den Schriften und Briefen von Karl Marx, Berlin 1918, str. 85. 

buržoazije, naprotiv da se ona uslijed prodiranja proletarijata 
mora tjerati dalje do socijalističke revolucije i do diktature 
proletarijata. »Permanentna revolucija« tvorila je dakle otpo- 
četka bitni sastavni dio političke koncepcije Marxa i Engelsa. 
Tako je Marx u jednom pismu Weidemeyeru 1852. jasno i jedno- 
značno izjavio, da on ne polaže pravo na zaslugu, da je otkrio 
egzistenciju ili borbu klasa. »Novo što sam učinio, bilo je 
1. dokaz, da je egzistencija klasa vezana samo na određene, 
historijske razvojne borbe produkcije; 2. da borba klasa nužno 
vodi diktaturi proletarijata; 3. da ova diktatura sama tvori sa- 
mo prelaz ukidanju svih klasa i jednom besklasnom društvu«" 

No, nepromijenjeno postulira Marx" također još dvadeset 
godina kasnije u svojoj Kritici Gotskog programa: »Između 
kapitalističkog i komunističkog društva leži period revolucio- 
narnog preobražaja jednoga u drugo. Ovome odgovara također 
politički prelazni period, čija država ne može biti drugačija nego 
li revolucionarna diktatura proletarijata.« 

Za minuciozni znanstveni dokaz, da kapitalističko privatno 
vlasništvo u sebi nosi zametak neizbježnog samorastvaranja, slu- 
žilo je cijelo kasno Marxovo životno djelo s nikad dovršenim 
Sizifovim poslom na »Kapitalu«. Ako je »anatomiju građanskog 
društva valjalo tražiti u političkoj ekonomiji«", onda se ovu 
nipošto nije moglo vidjeti sa statičkog i na prošlost orijenti- 
ranog gledišta, nego samo i jedino s dinamičkog i spram buduć- 
nosti usmjerenog. Klasična engleska politička ekonomija, »dis- 
mal science« jednog Malthusa i Ricarda, nije trebala isporučiti 
samo opći okvir za tamnu sliku jednog na propast osuđenog 
kapitalizma; oslanjanjem na Adama Smitha, Ricarda i engleske 
ranosocijalističke ekonomiste nabačena nauka o vrijednosti ra- 
da i višku vrijednosti bila je također izlazište za one teorije o 
izrabljivanju i osiromašivanju »slobodnog« proletarijata koje- 
mu su oduzeta njegova sredstva produkcije, o akumulaciji i 
koncentraciji kapitala u rukama sve manje klase kapitalista 
kao i o nagomilavanju i zaoštravanju kriza, koje su sve doka- 
zivale, da povijest kapitalizma ne može biti drugo doli pretpo- 
vijest socijalizma. Daljnji razvoj kapitalizma nije pri tome ni- 
kad u pitanju — on se ne anticipira slučajno kao prirodnonužni 
proces u Hegelovskoj shemi dijalektike: »Kapitalistički način 
proizvodnje koji proizlazi iz kapitalističkog načina produkcije, 
otuda kapitalističko privatno vlasništvo, prva je negacija indi- 
vidualnog, na vlastitom radu zasnovanog privatnog vlasništva. Ali 
kapitalistička produkcija rađa nužnošću jednog prirodnog pro- 
cesa svoju vlastitu negaciju. To je negacija negacije. Ova ne us- 


. 27) Karl Marx und Friedrich Engels, Ausgewihlte Briefe, Berlin (istoč- 
ni) 1953, str. 86. 


28) Marx und Engels, Ausgewihlte Schriften, svezak 2, str. 25. 


29) Karl Marx, Zur Kritik der politischen Okonomie, navedeno djelo, 
svezak 1, str. 337. 

postavlja ponovno privatno vlasništvo radnika, no ipak uspos- 
tavlja individualno vlasništvo na temelju tekovina kapitalistič- 
ke ere: kooperacije i zajedničkog posjedovanja zemlje te sred- 
stava produkcije koja su producirana radom samim.«" 


Gramatički prezent ovih teza naravno ne zavarava u pogledu 
toga, da se ovdje poduzima jedna svjetskohistorijska anticipa- 
cija i tumačenje budućnosti, i to sredstvima materijalističke di. 
jalektike. Za socijalista i dijalektičara Marxa proces povijesti 
je prirodno prije sve drugo nego li jednostavni kauzalni tok, koji 
iz totalne prošlosti vodi u tamnu budućnost — povijest čovječan- 
stva javlja mu se naprotiv kao totalitet koji teži k cilju te pro- 
šlosti i budućnost spaja u živo jedinstvo. Ovaj totalitet je jedno- 
kratan, beskonačan, vječan, ali također u sebi samome zatvoren 
i bitno vremenit: Sjetimo se ovdje Hegelove prispodobe o kru. 
gu koji se zaokrugljuje u sebi. 

Svaki raniji stadij razvitka sadrži već u bitnome »organski« 
ono buduće u sebi. Jedan je kritičar, kojeg Marx sam suglasu- 
jući se citira, ovu organsku stranu Marxove metode, kako sli- 
jedi, vrlo jasno ocrtao: »Prema tome Karl Marx nastoji samo 
oko jednog: tačnim znanstvenim istraživanjem dokazati nuž- 
nost određenih poredaka društvenih odnosa i toliko koliko je 
moguće besprijekorno konstatirati činjenice, koje mu služe kao 
izlazišta i osloništa. Zato je potpuno dostatno, ako on nužnošću 
sadašnjeg poretka ujedno dokazuje nužnost nekog drugog po- 
retka, u kojega prvi neizbježno mora preći, sasvim svejedno, da 
li to ljudi vjeruju ili ne vjeruju, da li su oni toga svjesni ili nisu 
svjesni. Marx promatra društveno kretanje kao prirodnopovi- 
jesni proces, kojim upravljaju zakoni, koji nisu neovisni samo 
O volji, svijesti i namjeri ljudi, nego naprotiv, obratno, određuju 
njihovo htijenje, svijest i namjere... Znanstvena vrijednost ta- 
kvog istraživanja leži u rasvjetljavanju posebnih zakona, koji 
reguliraju nastanak, egzistenciju, razvitak, smrt nekog danog 
društvenog organizma i njegovo nadomještanje nekim drugim, 
višim«." : 

Odista, silno bogat empirijski materijal, koji su Marx | 
Engels koristili kao građevinski materijal za svoj sistem misli, 
služio je konačno ipak samo zato, da ovaj napredak »druš: 
tvenih organizama« učini providnim. Vjera u neumitni daljnji 
razvoj povijesti i društva u socijalizam i komunizam nije poči- 
vala toliko na hladnom, empirijsko-znanstvenom — otuda tako 
đer opovrgljivom! — računu, koliko na jednoj predznanstveno- 
-egzistencijalnoj odluci i uvjerenju. Kao pravi Hegelovi učenici 
Marx i Engels nisu nikada sumnjali u apsolutnu obavezatnost 
i pouzdanost dijalektičke sheme razvitka koju su od njega preu- 


30) Karl Marx, Das Kapital, 1. svezak, Volksausgabe, Berlin (istočni) 
1951, str. 803. ' 
31) Isto, Nachwort zur zweiten Auflage, str. 16 i dalje. 

zeli. Za ovu shemu je tipičan pak preokret teze u antitezu koji 
se uvijek ponavlja i apsolutno siguran napredak do najviše 
sinteze. Takva dijalektika teče uvijek u jednom jedinom — pozi- 
tivnom — smjeru. Kao jednosmjerna ulica vodi ona brzo iz ni- 
zina tamne prošlosti u svjetle visine jedne bolje budućnosti. 
Marx ne sumnja u to, da se dijalektičko-revolucionarni preokret 
iz onog najdubljeg onečovječenja čovječanstva, kako su ga ma- 
terijalistički pokazali engleski ekonomisti, u najviši bitak čov- 
jeka, kako su ga idealistički zamišljali francuski utopisti, mora 
zbiti ovdje i sada. Zaista, »Das Unzulangliche, hier wird's Ereig- 
nis«. 

Ovu čudesnu snagu dijalektike nisu Marx i Engels sami ni- 
kada mogli radikalno staviti u pitanje — za to je čitava egzis- 
tencija Marxa i Engelsa isuviše bila postavljena na ispunjenje 
njihova očekivanja spasa." Samo, kad se nije radilo o uspjehu 
proleterske revolucije i socijalizma — a time također o posljed- 
njem smislu njihova života —, naprotiv o prozaičnijim historij- 
skim tokovima, nalazimo konkretna predskazanja, koja su u 
najboljem smislu riječi dijalektička, to znači tako oprezna i 
mnogoslojna, da nam još danas mogu služiti kao uzori prognos- 
tičkih analiza. Mnoge od ovih prognoza, primjerice one o revo- 
lucioniranju Indije*, ili o republici u Kini*, o premještanju eko- 
nomijsko-političkog težišta s Atlantskog oceana na Pacifik", o 
nadolazećim svjetskim ratovima“, ali također o porastu produk- 


32) To je sada u pojedinome dokazao A. Kinzli u svojoj monumental- 
noj psihografiji: Karl Marr (Wien 1966) — usprkos nekim pretjeranostima 
više se ne može mimoići ovo djelo; ako se tome nasuprot W. Hofmann 
(Stalinismus und Antikommunismus — Zur Soziologie des Ost-West-Kon- 
fliktes, Frankfurt 1967, str. 135 i dalje) protiv ovog »besmislenog podu- 
hvata« poziva na Franza Mehringa, onda se samo može sjetno sa smješ- 
kom ustanoviti, da i mudri marksisti nisu manje od značajnih hegelo- 
vaca ili freudovaca podložni obožavanju heroja (uz njegovu ličnost usp. 
H. W. Puner, Freud — His Life and His Mind, New York 1947 i 1959). 

33) Die britische Herrschaft in Indien, u: Die kiinftigen Ergebnisse der 
britischen Herrschaft in Indien, u: Marx—Engels, Ausgewihlte Schriften, 
svezak I, str. 319 i dalje i 326 i dalje. 

34) »Wenn unsere europšischen Reaktionire auf ihrer demnichst be- 
vorstehenden Flucht durch Asien endlich an der chinesischen Mauer an- 
kommen, an den Pforten, die zu dem Hort der Urreaktion und des Urkon- 
servatismus fiihren, wer weiss, ob sie nicht darauf die Uberschrift lesen: 
Republique chinoise — Libertć, Egalitć, Fraternitć.« Revue von Karl 
Marx und Friedrich Engels, u: Neue Rheinische Zeitung — Politisch- 
čkonomische Revue, Neudruck Berlin (istočni) 1955, str. 121. 

35) Isto, str. 120 i 314; usp. također Peter Stadler, Wirtschaftskrise und 
Revolution bei Marr und Engels, u: Historische Zeitschrift, svezak 199, 
1964. str. 143 i dalje. 

36) Engels nije samo prvi svjetski rat stalno iznova čudesno pravilno 
prognosticirao, nego bar u jednom slučaju i drugi svjetski rat. Usp. slije- 
deću izjavu: Werde Deutschland »aber zermalmt, zwischen dem franzš- 
sischen Hammer und dem russischen Amboss, so verliere es an Russland 
Altpreussen und die polnischen Provinzen, an Danmark ganz Schleswig, 
an Frankreich — ob dieses wolle oder nicht, Russland werde es verlan- 
gen — das ganze linice Rheinufer. Ein so zersplittertes Deutschland k&nnte 

tivnih snaga, »automatskoj fabrici« s mogućnošću radikalnog 
smanjenja vremena rada na nekoliko sati za vrijeme jednog od. 
ređenog perioda života" sasvim su se drugačije obistinile, nego 
li dogme o propasti buržoazije, pobjedi proletarijata, nadolasku 
jednog besklasnog društva. 

Hegelu je bilo stalo do toga, da pomoću svoje dijalektike 
perpetuira opstojeće odnose vlasti i posjeda — Marx je htio 
istu dijalektiku upotrijebiti za to, da deducira prolaznost sadaš- 
njeg stanja i nužnost jedne savršenije budućnosti. Ukoliko Hegel 
i Marx nisu svoje teoreme postulirali kao opovrgljive hipoteze, 
nego kao neizmjenljive dogme, morali su se oni zaplesti u protu- 
rječja, morale su im se potkrasti formulacije, koje su tako opće, 
da kao prazne formule mogu služiti za ideologijsko opravdava. 
nje oprečne politike. U svakom slučaju dijalektika se tako mo. 
rala iz kritičke poluge preobraziti u magični čarobni štap. Zaci- 
jelo kao i kod Hegela, utoliko prije također kod Marxa i En- 
gelsa dijalektičku metodu nipošto ne treba ocjenjivati samo ne- 
gativno: Ukoliko ona posreduje osjećaj za historicitet, kretanje, 
otvorenost, može ona pridonijeti pravom razumijevanju proš- 
losti, sadašnjosti i budućnosti. Ukoliko ona shematizira i apsolu- 
tizira, ona zacijelo zatvara pristup budućnosti. Čak ako Marx 
drugačije nego Hegel hoće u svom sistemu napraviti mjesta za 
jednu budućnost, koju treba načelno razlikovati od prošlosti, to 
se ipak u ovome sistemu ova budućnost još i suviše vidi samo 
kao jednoznačni produkt prošlosti i sadašnjosti. Ukoliko se re- 
volucija i diktatura proletarijata, socijalizam i komunizam, bes- 
klasno društvo i harmonijsko čovječanstvo budućnosti kod Mar- 


die ihm in der europšischen Entwicklung zukommende Rolle nicht mehr 
durchfiihren und werde, um sich am Leben zu erhalten, einen neuen Krieg 
zur Wiederherstellung seiner nationalen Lebensbedingungen vorbereiten 
missen. Wie sich die Zukunft der deutschen sozialdemokratischen Partei 
unter solchen Umstinde gestaliten wiirde, sei nicht zweifelhaft. Der Zar, 
Constans und Caprivi — oder ihre beliebigen Nachfolger — wurden sich 
in die Arme sinken iiber der Leiche des deutschen Sozialismus.« (ovdje ci- 
tirano po G. Mayer, Friedrich Engels, 2. svezak, Haag 1934, str. 511). To- 
me nasuprot Engels je koliko ja znam samo jednom u pismu od 25. 3. 
1889. stavio u pitanje konačnu pobjedu socijalizma: »Quant a la guerre, 
c'est pour moi leventualitć la plus terrible. Autrement je me ficherais pas 
mal des caprices de Mme la France. Mais une guerre ou il y aura 10 a 
15 millions de combattants, une dćevastation inouie, seulement pour les 
nourrir une suppression forcće et universelle de notre mouvement, une 
recrudescence des chauvinismes dans tous les pays, et a la fin un affaiblis- 
sement dix fois pres qu'apres 1815, une pćriode de reaction basće sur 
Vinanition de tous les peuples saign€s a blanc — tout cela contre le peu 
de chances qu'il y a que de cette guerre acharnće rćsulte une revolution 
— cela me fait horreur. Surtout pour notre mouvement an Allemagne qui 
serait terrassć, ćcrasć, ćteint par la force, tandis que la paix nous donne 
la victoire presque certaine.« (Friedrich Engels Paul et Laura Lafargue, 
Correspondence, svezak 1, Paris 1956, str. 226.) 


37) Usp. Kinzli, navedeno djelo, str. 777 i dalje. 

xa i Engelsa javljaju kao već ustanovljene, prirodnonužne veliči- 
ne, prema kojima je jednoznačno usmjeren cijeli dosadašnji raz- 
vitak, biva budućnost opet utopijom i mitom." 


Ovi nedostaci upućuju na to, da su Marx i Engels uz sve 
genijalne anticipacije ipak također bili i ostali djeca viktori- 
janskog doba. Njihov sistem odražava utoliko također 19. sto- 
ljeće: Nezamišljivo brzi porast produktivnosti bio je razlog za 
njihov tehnologijski optimizam. Bijeda proletarijata i mizerija 
— jevrejskih ili nejevrejskih! — radikalnih intelektualaca u nje- 
mačkom predožujskom razdoblju bili su faktori, koji su mogli 
odvesti ne samo totalnom negiranju suvremenog društva, nego 
također kao reakcija na ovo veličanju budućeg čovječanstva. No 
na posljetku bili su to jamačno naročiti strukturni principi ka- 
pitalizma prošlog stoljeća, koji su Marxu i Engelsu dali povoda, 
da svoju metodu prošire do jedne opće historijsko-materijalis- 
tičke koncepcije. 

Za kapitalizam u 19. stoljeću bilo je tipično, da se ovdje 
radikalno kao nikada prije cijelo društvo izgrađivalo odozdo 
prema gore, od materijalne produkcije i ekonomije prema poli- 
tici, prema pravu, prema ideologiji. Tako je homo oeconomicus 
bio za viktorijansko razdoblje tipična socijalno-historijska ka- 
rakterna maska" a njime uvjetovana i ipak njega ujedno uvje- 
tujuća ekonomijska zakonitost određivala je i strukturu viših 
sfera ljudske kulture. U kapitalističkom društvu 19. stoljeća po- 
litika se zbiljski sve više racionalizirala prema slici i prilici pri- 
vrede a psiha čovjeka, ukoliko je smetala modelu homo oecono- 
micusa, bila je potisnuta u nesvjesno. Ono, što Marx naziva 
ideologijskom nadgradnjom, jurističke, političke, religiozne, um- 
jetničke i filozofijske forme svijesti jednog društva, u 19. se 


38) To nije nitko spoznao ranije i jasnije od J. Rćvai-a, koji je već 1925. 
u svojoj kritici Povijesti i klasne svijesti od Georga Luka&csa (Berlin 1923) 
formulirao ovaj problem kako slijedi: »Der »Mensch«, nicht der feuer- 
bachsche, sondern der durch das Proletariat zu verwirklichende, ist eben- 
falis Begriffsmythologie. Aber eine unvermeidliche — Begriffsmythologie. 
Sie ergibt sich fiir den Standpunkt des Proletariats notwendig, weil dieses 
am Wendepunkt zweier Weltepochen steht und demnach sowohl die Zu- 
kunft als auch die Vergangenheit erbliken kann. Aber die Zukunft ist 
noch notwendig leer und die Vergangenheit  tragt, gerade als Totalitat, 
eine undurchdringliche Spur von Irrationalita&t in sich. Beides erzeugt die 
Begrifismythologie, den Ausdruck »der Unfš&higkeit, in den Gegenstand 
selber einzudringen«. Aber diese Begriffsmythologie ist schon eine prinzi- 
piell andere, wie die des biirgerlichen Rationalismus. Denn bei ihm han- 
delte es sich um den gedanklichen Ausdruck der Unbegreifbarkeit der 
eigenen geschichtlichen Wirklichkeit, wihrend jene nur auf Grund der 
Erkenntnis und Umwilzung derselben  entsteht. Die Reproduktion der 
Hegelschen Antinomien der Dialektik weist nach vorwarts, nicht nach 
riickwarts. Die Verwandtschait zwischen Hegel und Marx ist noch grosser, 
wie in der Einstellung von Luka&cs«, (Archiv fiir die Geschichte des Sozia- 
lismus und der Arbeiterbewegung, god. 11, 1925, str. 236). 


39) Vidi uz to Jutta Matzner, Der Begriff der Charaktermaske bei Karl 
Marz, u: Soziale Welt, god. 15, 1964, str. 130 i dalje. 

stoljeću odista toliko ispraznilo, da je postalo ideologijskim pri- 
vidom, »iskrivljenom sviješću«, koja nije više određivala zbilj- 
sko djelovanje i teženje čovjeka, već je ovo naprotiv samo još 
naknadno opravdavala i zastirala. Za potpuno razvijeno »gra- 
đansko društvo« — ali također samo za ovo! — zbiljski važi 
idealnotipički Marxova teza, da je njegova ekonomijska struk- 
tura realna baza, da način produkcije materijalnog života uvje- 
tuje socijalni i duhovni proces života, da društveni bitak čovjeka 
oblikuje njegovu svijest.“ 


II 


U daljnjem napredovanju stabiliziranja visokog kapitalizma 
i perpetuiranja građanskog društva u Evropi postao je čak 
naposljetku marksizam sam očevidno jednom praznom ideo- 
logijom. On je sve više i više gubio svoju revolucionarno-utopij- 
sku dinamiku. Velika budućnosna vizija permanentne revolucije, 
diktature proletarijata i besklasnog društva ostala je u naj- 
boljem slučaju kao inspiracija za majske svečanosti — u rad- 
nom danu reformističkih radničkih partija stanjila se ona do 
borbe za privremenu reformu, za nešto više narodne vlasti i 
socijalne sigurnosti. Tek je ruska revolucija probila sindikalis- 
tičku i parlamentarnu rutinu: Sad je izgledalo da su svjetska 
revolucija, »velika internacionalna sovjetska republika«, »opće 
bratimljenje radnika«, »svijetli svijet komunizma«“ ponovno ne 
posredno na pomolu. Ali u onoj mjeri, u kojoj je svjetska revo- 
lucija izostala, čovjek je u Zapadnoj Evropi i Americi ponov- 
no izgubio interes za svijet sutrašnjice, i okrenuo se iznova sa- 
dašnjosti koja je još uvijek snažno oblikovana prošlošću. Uspr- 
kos — ili zbog? — dva svjetska rata, svjetske privredne krize, 
fašizma i staljinizma budućnost je čudnovatim načinom ostala 
sve do sredine stoljeća bijela mrlja na političkoj i duhovnoj 
karti Zapada. Kad je pisac ovih redova 1943. u Sjedinjenim 
Državama skovao termin futurologija, da bi dozvao u svijest 
značenje kategorije budućnosti, izgledao je on gotovo kao onaj 
tko zaziva u pustinji. 


Desetljeće kasnije scena se temeljito promijenila. Sad je 
Robert Jungk odmah privukao opću pažnju, kad je izjavio: 
»Budućnost je već počela«.“ Kako je Jungk sam jasno vidio, 


40) Kako čak Luk&cs (navedeno djelo, str. 249 i dalje) priznaje, tome 
nasuprot se imanentni socijalnoekonomski zakoni »prekidaju« u jednoj si- 
tuaciji krize — što je veća kriza, utoliko je manja ekonomska determini- 
ranost (usp. također Revai, navedeno djelo, str. 285). 

41) To je jezik Komunističke internacionale 1919/20 (usp. O.K. Flecht- 
heim, Die KPD in der Weimarer Republik, Offenbach 1948, str. 58 i isti, 
Bolschewismus 1917 — 1967 — Von der Weltrevolution zum Sowjet-impe- 
rium, Wien 1967, str. 17 i dalje). 

42) Ovo je naslov njegovog prvog »Best-Seller«-a (Bern und Stuttgari 
1952. rororo-Taschenbuchausgabe 1963). 

od 1945. naše društvo i kultura stupili su u novu fazu dinamič- 
kog razvitka. Odista, ovo društvo nalazi se sad u svom trećem 
razvojnom stadiju: Prvo je razdoblje završilo 1914, dru- 
go 1945. provalom atomskog doba. Hramanje naše svijesti za 
realnim razvitkom donijelo je sa sobom zacijelo to, da smo čak 
krize, u kojoj se naša civilizacija našla već nakon prvog svjet. 
skog rata, postali potpuno svjesni tek poslije 1945. U posljed. 
njoj trećini 20. stoljeća pruža sad 19. stoljeće samo još otpor 
u povlačenju, dok 21. stoljeće već polako izlazi na vidjelo. Ono 
sada daje jasnije naslutiti karakter jedne revolucionarne epohe, 
koja se, ako uopće dade usporediti samo s »neolitičkim« i »grad.- 
skim revolucijama« od prije 10.000 i 6000 godina.“ 

Dok je psihologijsko i kulturno ustrojstvo i držanje indivi- 
duuma kao i grupe isto tako kao i socio-ekonomijskih i juristič- 
ko-političkih institucija još uvijek sasvim kruto, ubrzava se stopa 
rasta znanstvenih, tehničkih, industrijskih iznalazaka i promjena 
tempom koji sve više oduzima dah. Još do u naše dane bio je 
odista, da citiramo Whiteheada, »vremenski raspon značajnih 
promjena znatno duži od raspona jednog jedinog ljudskog ži- 
vota«.“ U posljednjoj trećini ovog stoljeća zastarijevaju lijekovi 
kao i zrakoplovi, tenkovi kao i rakete, fizikalni udžbenici kao i 
nacionalnoekonomijska predavanja unutar nekoliko desetljeća, 
ako ne čak i godina. 


S obzirom na prodor atomske energije i automacije u naš 
svijet, na »zahvat u svemir«“ i »biologijsku revoluciju«*, perfek- 
cioniranje globalnih planiranja na Istoku i otpočinjanje s dje- 
lomičnim planiranjima na Zapadu, buđenje Trećeg svijeta i eks- 
ploziju pučanstva čak okorjeli tradicionalist i uvjereni konzerva- 
tivac jedva da još može jednostavno propovijedati, da je buduć- 
nost bez naročitog značenja za čovjeka, budući da ona ipak može 
predstavljati samo produžetak ili ponavljanje prošlosti. Da, da- 
nas, budući da se nalazimo u trećoj trećini stoljeća, dvijehiljadita 
godina sve se brže približava i time se također treći milenijum 
počinje jasnije ocrtavati na više uopće ne tako dalekom vremen. 
skom horizontu, otkriva čak neokonzervativac svoj interes za bu- 
dućnost — ma i ne značio ovaj mnogo više, od vjere, da će teh- 
ničko-znanstveni napredak sam riješiti sve političke i privredne, 
socijalne i demografske probleme i time svakako nastojanje oko 
radikalnih strukturnih reformi u društvu i kulturi učiniti suviš- 
nim, ako ne čak štetnim. 


43) O. K. Flechtheim, History and Futurology, str. 71. — Po Paulu Ber- 
tauxu (u: R, Schmid und W. Beck (izd.), Geplante Zukunjt? Perspektiven 
fiir die Welt von morgen, Gottingen 1966. str. 87) prelaz od paleo u neo- 
tehničku formu čovječanstva odgovara neolitičkoj revoluciji. 

44) Ovdje citirano po Flechtheim, History and Futurology, str. 70. 

45) Jungk, navedeno djelo, str. 191. 

46) Das umstrittene Erperiment: Der Mensch — 27 Wissenschaftler dis- 
kutieren die Elemente einer biologischen Revolution, posebno izdanje u 
zbirci Modelle fiir eine neue Welt, Minchen 1966. 

iv 


Takvo držanje može u određenoj mjeri izgledati kao orijenti- 
rano spram budućnosti — futurologijskim ili budućnosno-znan- 
stvenim jedva ga treba nazvati. No postoje li osim toga ozbiljni 
znakovi zato, da će se sad nakon jednog stoljeća Listova ideja 
jedne »znanosti budućnosti« ipak realizirati? Je li možda futuro- 
logija samo neko drugo ime za onu znanost budućnosti? Možda 
ćemo se približiti odgovoru na ovaj problem, ako prije svega 
jednom jezično analiziramo riječ futurologija. Protiv izraza futu- 
rologija dade se primijetiti, da je on — poput sociologije — mje- 
šavina iz latinske i grčke riječi. No kako jedan mađarski socio- 
log"" sada misli, nije hibridna samo riječ sociologija, nego i stvar 
sama. Ali ova protivurječnost tim prije važi za futurologiju — 
nikakvo čudo, da se njoj predbacuje kako suviše tako i premalo 
znanstvenosti. 

Tako Bertrand de Jouvenel“ napada termin futurologija, jer 
nam on daje vjerovati, da postoji neka znanost budućnosti, koja 
bi bila sposobna, sa sigurnošću proricati, što će biti. Tačno obr- 
nuto Robert Jungk“, koji je još 1965. svoj uvod u posebno izdanje 
knjige »Unsere Welt 1985« naslovio »Počeci i budućnost jedne 
nove znanosti: futurologija 1982«*, nedavno nalazi mane u ovome 
izrazu, budući da on »izaziva fatalne asocijacije na astrologiju«. 
Ovu primjedbu sam istina je sam anticipirao već 1966: »Da, kada 
bi bilo stalo samo do kovanja riječi, tada ne bi trebalo zabora- 
viti, da postoje čak slične kovanice, koje jedva da postavljaju za- 
htjev na znanstvenost u užem smislu — mislim ideologiju, a da se 
i ne govori o astrologiji«. 

Termin futurologija ostavlja pitanje, imamo li posla s jed- 
nom novom znanošću, svjesno otvorenim — na njega se može 
odgovoriti tek pomoću istraživanja sadržaja i metode novog po: 
duhvata. No sjetimo se najprije da nastanak jedne znanosti ovisi 
kako o povijesno-društvenoj situaciji i dotičnom stanju spoznaje 
tako i o sasvim praktičnim potrebama trenutka. Jedna nova dis- 
ciplina ne iskače poput Atene Palade u punoj opremi iz Zeusove 
glave. Ona je većinom rezultat laganog poznanstvenjivanja sume 
spoznaja, koje su već prije egzistirale kao popularno ili predznan- 


47) Tamas Szecsko, The Frontiers of Sociology, u: The New Hungarian 
Quarterly, god. 8, br. 26, 1967, str. 188. (On na str. 189. objašnjava: »Socio- 
logy, for many years regarded as a, science of today, is beginning to strain 
at the barriers of time, trying to look into the future and back into the 
past«). 

48) Die Kunst der Vorausschau, Neuwied 1967, str. 32. 

49) Voraussage, Voraussicht und Entwurf, u: E. Mucha (izd.), Im Span" 
nungsfeld — Fimnfzehn jahre Evangelische Akademie Berlin 1952—1967, 
Berlin 1967, str. 47. 

50) Miinchen 1965, str. 13. 

51) O. K. Flechtheim, Zur Problematik einer Futurologie, u: Gewerk- 
schaftliche Monatshefte, god. 17, 1966, str. 199. 

stveno znanje ili nauka (»lore«)," Od kojeg se trenutka sad takvo 
znanje hoće ili može smatrati znanošću, ovisi između ostalog o 
našem razumijevanju termina. Orijentira li se naš pojam znano- 
sti još uvijek snažno na egzaktnim (ili također »najegzaktni- 
jim«!) znanostima poput fizike i kemije, astronomije i matema- 
tike, to se ipak sve više i discipline, koje nisu »egzaktne zna- 
nosti« u smislu fizike ili astronomije, kao primjerice meteoro- 
logija, psihologija ili ekonomija, smatraju sad bez daljnjega 
znanostima. No, u pravilu ide se još dalje, time što se također 
filozofija ili čak teologija ubrajaju u znanosti. U svakom slučaju 
bilo bi sasvim pogrešno, od jednc discipline, koja se naziva zna: 
nošću, zahtijevati, da isporučuje samo apsolutno sigurne spoz- 
naje. Jouvenel** pada u tu zabludu, kada izjavljuje, da se samo 
fakti mogu znati, »pozitivno znanje moguće je samo u poveza- 
nosti s prošlošću«. Pojam futurologija »bio bi naskroz podoban, 
da označi cjelokupnost djelatnosti koja je usmjerena unaprijed, 
no ipak dopušta misao, da su plodovi ove djelatnosti znanstve- 
ni rezultati, što oni ne mogu biti, budući da — kako sam već 
jednom rekao — budućnost nije područje stvari koje se pasivno 
pružaju našem znanju.« Mi ne smijemo učiniti da netko povjeru- 
je, »da postoji jedna znanost budućnosti, koja bi bila sposobna, 
sa sigurnošću iskazati, što će biti.« 

No u zbiljnosti sadrži u najmanju ruku svaka znanost dru- 
štva s jedne strane induktivne iskaze vjerojatnosti, s druge stra- 
ne deduktivne iskaze o sigurnim sklopovima.“ Utoliko se futu- 
rologija uopće ne razlikuje tako temeljito od sociologije ili eko- 
nomije, čak niti također od psihologije ili biologije — kvanti- 
tativna razlika može se svakako preokrenuti u kvalitativnu. Gdje 
valja povući granicu, ne može se ipak odlučiti apstraktno i 
a priori, nego samo sasvim konkretno i a posteriori. U slučaju 
futurologije valjalo bi dakle pitati, da li je broj i težina progno- 
za, koje se ovdje mogu učiniti s vjerojatnošću što graniči sa 
sigurnošću ili je ipak znatna — također praktički plodonosna —, 
usporediv s brojem i značenjem predskazivanja drugih znanosti. 

No treba uzeti u obzir još druge momente. Od zamašnog je 
značenja izrazito samokritičko držanje zastupnika jedne znano- 
sti. Pravilno vidi Jungk*, da istraživanje budućnosti smije sebe 
nazvati »znanstvenim«, »otkada počinje, samo sebe stavljati u 
pitanje, prepoznavati svoje vlastite granice i samo još predla- 
gati hipoteze o budućim razvicima, umjesto da postulira gvozde- 
ne zakone.« 


52) Engleski izraz »lore« još jasnije nagovještava nego li njemačka 
»Lehre« (nauka) ili »Kunde« (znanje) odstojanje od znanosti. Tako H. E. 
Barnes i H. Becker nazivaju svoje veliko djelo o nastanku i povijesti so- 
ciologije Social Thought from Lore to Science (2 sveska, New York 1938). 

53) Navedeno djelo, str. 19 i 32. 

54) Usp. za to također N.M. Wildiers u: P. Teilhard de Chardin, Die 
Zukunjt des Menschen, Olten 1963, str. 17. 

55) Navedeno djelo, str. 13. 

Znanstvenost futurologije ne slijedi na posljednjem mjestu 
iz mogućnosti jedne znanstvene metodike. No ova bi ipak ja- 
mačno mogla biti dana, čak ako se bez daljnjeg priznaje, da 
futurologija ne raspolaže jednom jedinstvenom metodom — isto 
tako malo kao ni geografija, politologija ili sociologija. S pra- 
vom pita von Eynern", radi li možda primjerice privredna zna- 
nost samo s jednom metodom. Indeks za djelo »Contemporary 
Political Science« nabraja 46 metoda. Slično poznaje sociologija 
pluralizam metoda, tehnika istraživanja, načina promatranja itd." 
Tim prije će futurologija imati posla s mnoštvom metoda i pos- 
tupaka, koji sežu od egzaktnog kvantificiranja i statistike sve do 
zasnovanog naslućivanja u smislu G. Weissera* i mikro-(sitno)- 
“utopije, socijalne imaginacije i fantazije Roberta Jungka.“ Pri to- 
me će futurologija kao teorijska disciplina predskazivanja, prog- 
noza i projekcija upotrebljavati drugačije metode, nego što ih ima 
primjenjivati futurologija kao znanost planiranja, to znači kao 
primijenjena znanost. Što se potonje tiče, to će se u onoj mjeri, 
u kojoj se planiraju sve šira područja ljudskog društva i kulture, 
produbljivati i razvijati također sistematičko-teorijska analiza 
problema i metoda planiranja. Da će se — ako se izbjegne ka- 
tastrofa jednog globalnog rata — planska privreda na »Istoku« 
doduše modificirati, ali neće iščeznuti, smije biti jedan »futuro- 
logijski« iskaz, koji posjeduje stupanj vjerojatnosti što graniči 
sa sigurnošću. Ali će također u »Trećem svijetu« i na »Zapadu« 
planiranje postati važnije — pored toga već se govori o »global- 
nom« i »planetarnom planiranju«. Put u novo tisućljeće bit će 
sigurno markiran također »nadmetanjem planova na Istoku i 


Zapadu«. 
Tako će se sve egzaktnije razlikovati različite metode i for- 
me planiranja — globalni i fleksibilni perspektivni planovi te 


detaljizirani i obvezatni godišnji planovi, »imperativni planovi« 
i »indikativni planovi«. Sovjetski »gos-plan« nabacuje druga- 
čije probleme nego li francuski »planification« ili »programira- 
nje« privatne privrede. Dok »nacionalni budžet« treba obavezi- 
vati politiku vlade i davati smjernice za privredu, »narodnopriv- 
redni opći proračun« ograničava se na inventar. U pogledu futu- 
rologije kao znanosti planiranja možda uopće neće trebati pro- 


56) Grundlinien und Ziele wissenschaftlicher Politik, Bad Homburg v. 
d. H. 1955, str. 19. : 

57) Usp. prilog od E.K. Scheucha o metodama u R. Konig (izd.), Socio- 
logie, str. 184 i dalje. 

58) Usp. za to K. Lompe, Notwendigkeit, Grenzen und Problematik der 
»Zukunjtsforschung«, u: Die Mitarbeit, god. 15, 1966, str. 422. 

59) R. Jungk u: R. Jungk i HJ. Mundt (izd.), Modelle fir eine neue 
Welt, sv. 1: Der Griff nach der Zukunft, Minchen 1964, str. 7 i str. 231 
dalje; neki futurologijski načini postupanja nagovješteni su u O.K. Flecht- 
heim, Eine Welt oder keine?, str. 41 i dalje, Lompe, navedeno djelo, str. 
418 i dalje; B. de Jouvenel, navedeno djelo, passim i W. Warren Rozeboom, 
Foundations of the Theory of Prediction, Homewood, III. 1986 (I dio: The 
Statistics of Prediction, II dio: The Assessment of: Predietions). 

tivurječiti tvrdnji H. Schelskyja", da futurologija kao discipli- 
na planiranja ima samo »rang puke metodske znanosti slično 
kao i statistika«, budući da se ona »zasniva samo na jedinstve- 
nosti jedne metode (»planiranje« kao informacionoteorijska i 
informacionopraktička analiza)«. 


V 


No futurologija nije isključivo nauka o tehnikama planira- 
nja — ona ima dva daljnja aspekta, onaj predskazivanja nepla- 
niranog i onaj ideologijske kritike. Inventar u smislu predviđa- 
nja, mišljenja unaprijed i predskazivanja nadolazećih stvari 
upravo također, ukoliko one nisu planirane, ostaje jedna od 
njenih najvažnijih zadaća. Samo u Orvwellovom tjeskobnom svi- 
jetu snova »1984« sve je planirano — u zbiljnosti sutrašnjice po- 
stojat će i nadalje značajni procesi u prirodi i kulturi, koji 
će se odvijati neplanirano i »slobodno«, automatski i spontano. 
Upravo od Alfreda Webera i R. M. MacIvera"' tako označena pra- 
va sfera kulture mogla bi i dalje pokazivati važne elemente in- 
dividualnog i kolektivnog spontaniteta. A epohalni problemi čo- 
vječanstva — automacija, svjetska politika i prije svega kreta- 
nje pučanstva — također će se po svoj prilici još dugo vremena 
nadaleko uklanjati jednom racionalnom univerzalnom redu i 
humanom globalnom reguliranju — te upravo zbog toga u na- 
dolazećim godinama i desetljećima postati fatalnom prijetnjom. 
Upravo će u ovome sektoru futurologija imati objasniti tenden- 
cije i trendove, probleme i procese najskorijeg vremena. 


Ona će pri tome primjerice morati pitati, kojim će tempom 
dalje ići znanstveno-tehničko-industrijska dinamika, rasti pro 
duktivnost. Kako će čovječanstvo odjednom kroz prodiranje ra- 
nije jedva predvidljivih prijetnji poput primjerice eksplozivnog 
umnožavanja pučanstva, iscrpljivanja sirovina, zagađivanja vo- 
de i zraka, bujnog rasta sila razaranja, kržljavljenja ličnosti 
biti pogođeno i kako će ono kušati izbjeći ove opasnosti?" Da 
li će se pozitivne perspektive jedne relativno harmonijske, od 
radne prinude oslobođene, na principu radosti" počivajuće kul- 
ture budućnosti moći sjediniti sa zahtjevima jednog čovječan: 
stva koje dinamički dalje raste i prodire u sve udaljenije svjet- 


60) Planung der Zukunft, u: Soziale Welt, god. 17, 1966, str. 153 i dalje, 
naročito str. 172. 

61) Usp. za to O. K. Flechtheim, Grundlegung der Politischen Wissen- 
schaft, Meisenheim 1958, str. 21 i dalje i isti, History and Futurology, str. 43 
i dalje. 

62) Usp. za to također napore pariškog »Institut de la Vie« (Eric 
Weiser, Die Zukunft soll doch besser werden — Sechs »Unsterbliche« 
wollen der Gefahr der Atomverseuchung und Degeneration begegnen, 
u: Der Tagesspiegel od 21 2 1985, str. 25). 

63) Usp. za to sada H. Marcuse, Triebstruktur und Gesellschaft, 
Frankfurt 1965, str. 129 i dalje. 

ske prostore?“ Pri obradi ovih pitanja morat će futurologija 
ostati svestrano otvorena i kritička — kako naspram tehnolo. 
gijskog optimizma tehnografa, znanstvenika, menadžera koji su 
orijentirani na status quo tako također naspram kultur-pesi- 
mizma vizionara, pjesnika i umjetnika — primjerice jednog 
Georgea Orwella ili Aldousa Huxleya, čije će danas još tako pro- 
tivurječne teze ona prije svega jednom morati kao hipoteze kri. 
tički preispitati i međusobno uskladiti. Samo tako njoj može 
uspjeti, anticipirati šanse i opasnosti budućnosti. Ova vrsta 
prognosticiranja spadat će u najpretencioznije i najodgovornije 
zadaće jednog futurologijskog »sinopsisa«. 

Ljudske radnje i propusti, koje su neodvojivi sastavni dio 
budućnosti koja se razvija, moraju se pri tome što je moguće 
tačnije uvući u predskazivanje." No kako je futurologija često 
sposobna objektivni razvitak u budućnosti shvatiti uopće samo 
s više ili manje velikom vjerojatnošću, to prognoza također če- 
sto neće moći buduće subjektivno ponašanje čovjeka odrediti s 
apsolutnom sigurnošću. Da li tada pojedinac izabire povoljniji 
kurs ili se odlučuje za manje vjerojatni, ostaje posljedica nje- 
gova »slobodnog«, njegovim vrijednosnim mjerilima suuvjeto- 
vanog izbora. Zacijelo će sad futurologija sa svoje strane opet 
kušati suuvući u svoj proračun ponašanje čovjeka na koje je 
utjecalo i fundiranije poznavanje budućnosti. Pri tome se može 
pokazati, da prognoza futurologa ostaje bez praktičkog utjecaja 
na budući razvitak: Futurolog je tada u sličnom položaju kao i 
astronom, koji obračunava i objavljuje putanju neke zvijezde. 
Obrnuto, iskazi prognostičara samo mogu odlučiti tok budućeg 
razvitka. Ova moć može futurologa dovesti u zbiljski tragičnu 
situaciju, ako on iz svoje analize mora zaključiti, da je razvitak 
koji on pozitivno procjenjuje manje vjerojatan od toka koji on 
ocjenjuje negativno. Objavi li on to stanje stvari, tad može ova 
njegova prognoza sa svoje strane dalje smanjiti šanse pozitiv- 
nog ishoda. Naoči takve dileme može se futurolog pitati, ne 
mora li on iznimno uskratiti iskaz o budućnosti. No ova dilema 
ipak uopće nije tako nova — ona naliči onom slučaju u svako- 
dnevlju, gdje se moram pitati, neću li, ako kažem punu istinu, 
da bih ostao konsekventan i tako također potvrdio svoju vje- 
rodostojnost, počiniti neobično fatalnu i neispravljivu štetu. 
Naoči takvog — jamačno nerješivog! — konflikta između ideala 
apsolutne konsekvencije i iznimke inkonsekvencije brani L. Ko- 
lakowski" sasvim jasno potonju, budući da je ovdje »potpuna 
konzekvencija praktički jednakoznačna s fanatizmom«. 


64) Max Bornovo odbacivanje svemirskog leta valja uzeti vrlo oz- 
biljno (usp. zato P. Jordan, Wie sieht die Welt von morgen aus? Mun- 
chen 1958, str. 16 i dalje.) X 

65) Da je to metodski moguće, matematički su dokazali E. Grun- 
berg i F. Modigliani (The Predictability of Social Events, u: The Jour- 
nal of Political Economy, vol LXII, 1954, str. 465 i dalje). 

66) Der Mensch ohne Alternative, Miinchen 1960, str. 240. 

VI 


No naposljetku futurologija će morati biti također još ne- 
što više nego li znanost planiranja i nauka prognoze. Ako njoj 
ipak nije samo do sistematičkog sabiranja i pregleda projekcija 
i korelacija ili do brižljivog planiranja i programiranja tehnike 
i znanosti, privrede i prometa — futurologija obuhvaća također 
jedno određeno držanje, jedan misaoni pristup ili »approach«, 
da, jednu >»filozofiju« to znači jednu spram budućnosti orijen- 
tiranu kritiku »ideologije« i »utopije« u smislu Karla Man. 
nheima.** 

Međutim je klasična utopija čovječanstva našla svoj pendant 
u protuutopiji Jacka Londona, Zamjatina ili Orwella. Ako je 
utopija bila prije svega borbeni poklič protiv ideologijskog ap- 
solutiziranja prošlosti i sadašnjosti, onda je protuutopija cho 
zakazivanja optimističke utopije. Nedavno je tome pridošlo ta- 
kozvano »deideologiziranje«, koje mnogima izgleda kao jedino 
mogući odgovor na sva tri posustala projekta mišljenja i slike 
svijeta, ali se pri pobližem promatranju svakako pokazuje ipak 
u širokoj mjeri kao povratak izvornoj ideologiji. Status quo 
socijalno i oružano kapitalističke masovne i klasne demokracije 
javlja se sad naime kao tako »prirodan« i »vječan«, da njemu 
uopće više ne treba neko sistematski fundirano i temeljito op- 
ravdanje i objašnjenje — da sce o kritici i ne govori! U onoj 
mjeri, u kojoj se politički pravci i partije — privremeno? — doti- 
ču brišu se opreke kapitalističkog i socijalističkog, konzervativnog 
i liberalnog, kršćanskog i svjetovnog — obrazuje se jedna vrst 
svjetovne ideologije, kakva primjerice u SAD već dugo prevla- 
dava. Ovo »deideologiziranje« ne predstavlja na Zapadu ništa 
više od jednog trenda — bilo bi pretjerano tvrditi, da je ovaj 
in toto postao »neideologijski«. Ma kako mogle biti svuda u svi- 
jetu jake institucije i grupe, koje nose tradicionalističku ili 
reakcionarnu ideologiju — čovjek nailazi također uvijek izno- 
va na dinamičke i napredne snage, koje kritiziraju i pobiiaju 
načine ponašanja i šablone mišljenja što prevladavaju. 

U svjetlu jedne futurologijske kritike pokazuju se ideologija 
i utopija, protuutopija i »deideologiziranje« sve četvoro kao fe- 
nomeni otuđenja i postvarenja, makar su sadržaj, forma i funk- 
cija svaki put drugačiji. Nasuprot ideologiji — kako u njenom 
izvornom tako i u njenom »deideologiziranom« obličju — na- 
glašava futurologija potrebu radikalne kritike sadašnjeg stanja, 
orijentiranja sadašnjosti na otvorenu budućnost. No u opreci 
spram utopije ona ne preuzvisuje budućnost do raja, u opreci 
spram protuutopije, koja utopiju relativira, ne reducira ona nju 
istina niti na pakao. Futurologijsko značenje utopije'i protuuto- 
pije leži u tome, što one mogu granične situacije koje su odre- 


66a) Ideologie und Utopie, 3. izd, Frankfurt 1952, str. 49 i dalje i 
169 i dalje. 

đene kao »kao-da«-kategorije posebno dobro razjasniti. Dok pro- 
tuutopija simbolizira stalnu opasnost nihilizma, utopija nam je 
podstrek za jedno djelovanje bez ikakvog jamstva bezostatnog 
uspjeha. Pri tome će futurologija naročito u dinamičkim epoha- 
ma morati priznati relativno prvenstvo utopije nasuprot ideo- 
logiji, antiteze nasuprot tezi, »ljevice« nasuprot »desnici«. 

Futurologija će, naime, budućnost vidjeti kao prostor djelo- 
vanja čovjeka, unutar kojega ovaj pokušava, vlast »nevrijednos- 
ti« — nemira i nepravde, neslobode i neistine — i snaga, koje se 
s ovima identificiraju, reducirati na moć »osnovnih vrijednosti« 
— mira i pravde, slobode i prije svega istine — maksimirati, to 
znači životu nasuprot smrti pomoći do jednog makar još tako 
nesigurnog i efemernog trijumfa." Ozbiljenje ovih vrijednosti 
stalno je nasrtaj u budućnost, anticipacija jednog boljeg svijeta, 
pobjeda »utopije« nad »ideologijom«. Ova se pobjeda mora uvi- 
jek iznova izvojevati, pri čemu je doduše put jedva manje važan 
nego li cilj, sredstva su slično značajna kao i svrha, ali se ne 
može jednostavno raditi o tome da se ideologija i utopija a tout 
prix u sredini izmire." 


Futurologiji naime radikalno-utopijsko držanje izgleda kao 
stalno ugroženi kulturni produkt koji samo ovdje-ondje izbija, 
konzervativno-ideologijsko ponašanje tome nasuprot kao izvor- 
noprirodni moment, koji se stalno iznova bez našeg sudjelovanja 
automatski i instinktivno restaurira, onako kako su se vlast, 
autoritarno vodstvo i nasilje uvijek iznova = »prirodnonužno« 
sprovodili nasuprot drugarstvu, funkcionalnom vođenju i nena- 
Silju. Ideologija i utopija imaju dakle naskroz vrijednosno mje- 
sto — obje se mogu »ukinuti« samo racionalnim i kritičkim 
usavršavanjem utopije do futurologije kao jedne »konkretne« ili 
»pozitivne realne utopije«. 


No je li sad jedna takva futurologija, koja u Hegelovom smi- 
slu ukida jedan moment utopije, uopće još objektivna znanost 
u uobičajenom smislu riječi? Ona je to zaista bar utoliko, uko- 
liko ona nikada neće ni u jednoj jedinoj tačci raditi protiv znan: 
stvenog principa ili postulata istinoljubivosti, univerzalnosti i 
objektivnosti — objektivnost ovdje shvaćena kao »rezultat insti- 
tucionalno osiguranog, socijalnog ili javuog karaktera znan- 
stvene metode«." Svi znanstveni sudovi koji se tiču budućeg 


67) Usp. za to, i uz slijedeće, također O. K. Flechtheim, Zum Wert- 
problem in der Politik, u: Politische Vierteljahresschrift, god. 5, 1964, 
str. 197 i dalje. 

68) Utoliko ima W. Dirks (Die Christliche Demokratie in der De- 
utschen Bundesrepublik, u: Frankfurter Hefte, god. 8, 1953, str. 671 i 
dalje) jamačno pravo, kad izjavljuje, da sredina uvijek može biti samo 
neki ishod, ali ne cilj, na koji bi se otpočetka smjeralo. . 

69) Horst Hinz, Blick in die Forschung — Zur Methode der Sozial- 
wissenschaften, u: Vierteljahreshefte zur Wirtschaftsforschung, god. 1966, 
str. 518. 

ostaju apsolutno obvezatni. Čak ondje, gdje se ne radi o iskazi- 
ma vjerojatnosti što graniče sa sigurnošću, nego samo o Weis- 
serovim »zasnovanim naslutima«, ne smije futurologija ove: is- 
krivljivati, »lakirati« ili i samo previđati. Samo u sferi zbiljski 
slobodnih i otvorenih mogućnosti futurolozi imaju prava — i 
obavezu — jednoznačno postulirati, što treba da bude a što ne 
treba da bude, što bi čovječanstvu moglo koristiti a što bi njemu 
moglo škoditi, što bi moglo služiti životu a što odvesti smrti 
i pokvarenosti. Može li se ovdje govoriti o »partijnosti« svih 
znanosti uključivši futurologiju, onda ova partijnost ipak nema 
ničeg zajedničkog s iskrivljavanjem danosti u stilu izvjesnog 
»marksizma-lenjinizma«. Ona se naprotiv predstavlja kao jasna 
i svjesna odluka čovjeka koji djeluje u slobodnom prostoru mo- 
gućnosti. To je možda mislio i Karl Korsch", kad je jednom 
izjavio, da uvođenje »elementa partije u materijalističku zna- 
nost« ne smanjuje njenu objektivnost. Tako izbjegavamo tako. 
đer jedan totalni relativizam, kod kojeg se svaka odluka javlja 
kao izraz nekog iracionalnog, čisto subjektivnog »ličnog izjed. 
načenja«. Mi nastojimo oko izgrađivanja jedne istine, pri kojoj 
»ono negativno« zablude može iščeznuti metodom konfrontacije 
i pomoću »blagog nasilja uma« (Lombardo Radice)", kako se 
ono nahodi također kod znanstvenika. Ova vodi daljem konkre- 
tiziranju onoga što je u Marxa u tezama o Feuerbachu? bilo 
još sasvim apstraktno okarakterizirano kao »zbiljnost i moć, 
ovostranost« ljudskog mišljenja. 


Futurologija će dakle morati nastojati oko pojma istine, koji 
se orijentira na danom, mogućem i poželjnom u prošlosti i bu- 
dućnosti. On ne implicira samo borbu protiv svjesne laži, nego 
također potvrđivanje istine nasuprot više ili manje nesvjesnom za- 
krivanju i rastakanju, jednostranosti i kratkovidnosti. Futuro- 
logija će pri tome kušati izbjeći kako neteorijsko-impresionis- 
tičko apsolutiziranje danog i partikularnog tako također super- 
teorijsko spekulativno hipostaziranje onog što treba da bude i 
totalnog pomoću nekog institucionaliziranog zatvorenog sistema. 
Time ona otklanja zahtjev moćnika, da u ime institucija odlu- 
čuju o tome, što je pogrešno a što pravilno, da njenom poku- 
šaju, njenoj vlasti i dogmama koje nju podupiru uskrate svako 
kritičko-racionalno preispitivanje. Jedno futurologijsko držanje 
tražit će svoj put između Scile jednog empirijskog pragmatiz: 
ma koji poznaje samo prošlost i sadašnjost, i Haribde jednog 
dogmatičkog monizma, koji budućnost stavlja na dispoziciju po- 


10) Ovdje citirano po uvodu od Ericha Gerlacha za K. Korsch, Mur- 
rismus und Philosophie, Frankfurt 1966, str. 26. 


71) Lucio Lombardo Radice, Pluralismus in marxistischer Sicht, Werk- 
hefte, god. 19, 1965, str. 247 i dalje, naročito str. 252; usp. za to također 
A. Stittgen, Pluralistische Gesellschaft als  Aufgabe, isto, str. 254 i dalje. 

712) Uz ove usp. sada također Ernst Bloch; Das Prinzip Hoffnung, sv. 
1, Frankfurt 1959, str. 288 i dalje. 

PRAXIS 10 


tentatima — u znanju o cijeloj krhkosti i otuđenju čovjekove 
egzistencije, ali također u nepobjedivoj nadi u djelić spasa i 
humaniziranja čovjeka. Budućnost kao nada i poziv morat će 
tako stajati u znaku totalnog čovjeka, a ne totalne države." Ape. 
lira li futurologija pri tome na sve ljude dobre volje i bistrog 
razuma, onda bi ona trebala naći poseban sluh kod »nonkonfor- 
mista« s ove i »revizionista« s one strane. Kao dio Treće snage 
neka ona tako pridonese svoj udio tome, da se-sve više kritičkih 
duhova bez obzira na zemlje i tabore skupi u viziji jednog svi- 
jeta, »u kojemu su najteže sjedinljivi elementi ljudskog djelo- 
vanja međusobno povezani ,... dobrota bez popustljivosti, hra- 
brost bez fanatizma, inteligencija bez očajanja i nada bez zasli- 
jepljenosti.«" 


Preveo Branko Despot 


73) Th. Prager, Die Zukunftsvorstellungen des Marxismus, u: Tage- 
buch, god. 21, 1966, br. 12, str. 5. 
74) L. Kolakowski, navedeno djelo, str. 280. 

POLICIJA, BIROKRACIJA I STRUKTURA STALJINIZMA 
Uz knjigu Artura Londona »Priznanje« 
Rudi Supek 


Zagreb 


Pročitao sam knjigu Artura Londona »Priznanje« na dušak: 
Iako vrsta zločina, koju predstavljaju staljinistički procesi još 
prije rata protiv buharinovaca, trockista i drugih opozicionara, 
a naročito oni informbiroovski nakon rata, zasnivajući se na laž- 
nim priznanjima starih i prokušanih revolucionara okrivljenih za 
sve moguće zločine u službi »klasnog neprijatelja«, nije više 
tajna, ipak je sam psihološki mehanizam tih procesa, način 
»prepariranja« dobrovoljnih žrtava za sudsku komediju pred li- 
cem čitave javnosti vlastite i svjetske javnosti još uvijek obavijen 
velom. Londonova knjiga pobudila je širok interes i različite 
odjeke upravo zbog toga što ona u tom pogledu donosi neke nove 
momente, čiji je značaj u tome što ne samo da osvjetljavaju po- 
našanje istražitelja i njihovih žrtava u tim procesima nego i sa- 
mu strukturu staljinizma, što jasno pokazuje da su ti procesi 
jedna samo prividno patološka, a u stvari normalna pojava druš- 
tvenog uređenja što ga danas u pomanjkanju boljeg izraza na- 
zivamo staljinističkim. Pored toga proces protiv Slanskog bio 
je posljednji kojem je zadatak bio da dokaže kako je »titoizam« 
najobičnija špijunska agentura zapadnih imperijalista, da su do- 
brovoljci Internacionalnih brigada u Španiji, ne samo jugosla- 
venski nego i drugih nacionalnosti, već u logorima bili zavrbo- 
vani za razne zapadne špijunske službe sa zadatkom da pošto 
izađu iz logora i vrate se kao revolucionari u svoje zemlje rade 
na »razbijanju komunizma iznutra« — formulacija koja se danas 
ponovo javlja u sovjetskoj publicistici na adresu »jugoslavenskih 


1) Artur London, L'Aveu (Priznanje), Dans l'engrenage du Procčs de 
Prague, Gallimard, Paris, 1968. 


507 


revizionista«, kao što to pokušava dokazati, među ostalima, glav. 
ni predstavnik staljinističke periode sovjetske filozofije, M. B. 
Mitin na adresu »praksista«! 

Zanimanje za Londonovu knjigu raste i zbog toga, što je do 
rehabilitacije Slanskoga i njegovih pogubljenih drugova došlo 
tek u maju 1968. godine, dakle tek dolaskom Dubčeka na vlast, 
a sam London našao se u Pragu da primi odlikovanje upravo na 
dan kad su sovjetski tenkovi prešli čehoslovačke granice! Tako 
je puna rehabilitacija Slanskoga i drugova, a to znači i pozivanje 
na odgovornost onih koji su takve procese omogućili, spriječena 
vojnom intervencijom onih koji danas na različite načine poku- 
šavaju rehabilitirati Staljina, a ne njegove žrtve, koji nemaju 
nikakvog interesa da puna istina o tim procesima i njihovoj po- 
zadini dođe do javnosti, i koji danas pokušavaju ne od jedne 
grupe ljudi nego od jedne čitave Komunističke partije i od jed- 
nog čitavog naroda da istisnu lažna priznanja o »kontrarevolucio- 
narnoj djelatnosti«! Ova knjiga također baca jedan pogled na 
tragičnost položaja, u kojemu se našao radnički pokret u Čeho 
slovačkoj, jer proces protiv Slanskoga bio je jedan od najkrva- 
vijih: od četrnaestorice optuženih njih jedanaest je obješeno, 
a samo trojica su dobili doživotnu robiju i ostali živi svjedoci 
jedne dokraja nečovječne prakse. Nije li upravo list čehoslo- 
vačkih novinara »Reporter« povodom rehabilitacije Slanskoga 
i drugova iznio jedan jeziv podatak o sudbini njihova pepela: 

»Kad je izvršena egzekucija nad jedanaestoricom osuđenih, 
referent D. slučajno se našao u zatvoru Ruzyn kod (sovjetskog) 
savjetnika Galkina. Kod njega su se nalazili u tom času na ra- 
portu dva policijska inspektora i šofer koji su bili zaduženi za 
likvidaciju pepela. Oni su izvijestili da su pepeo stavili u jednu 
vreću za krumpir i uputili se kolima u okolinu Praga s na- 
mjerom da pepeo prospu negdje na polju. No, kako su usput 
primijetili da je na putu poledica, došli su na ideju da pepeo 
prospu po ledu. Pri tome se šofer smijao pričajući da mu se 
još nije desilo da istovremeno preveze četrnaest osoba u svojoj 
»Tatri«, trojicu živih i jedanaest mrtvih... (Reporter, br. 26, 
Prag, 1968). . 

Moje zanimanje za Londonovu knjigu nije proizlazilo samo 
iz toga što sam s njim za vrijeme rata najuže surađivao na is- 
tom poslu) nego što me je zanimalo što može reći jedan pro- 


2) S Arturom Londonom radio sam za vrijeme rata u M. O. I.-u (Mo- 
rement des ouvriers immigrćs, sekciji francuske Komunističke partije) na 
prebacivanju španjolskih dobrovoljaca u domovinu i na organizaciji pokreta 
otpora među iseljenicima. Međutim, u tom procesu je M. O. I. proglašen 
»trockističkom i špijunskom organizacijom«. Isto tako sam bio u rukovod- 
stvu ilegalne organizacije u konclogoru Buchenwald sa Jozefom Frankom, 
zamjenikom generalnog sekretara KPČ, koji je obješen zajedno sa Slanskim 
i zbog toga, među ostalim, što je ova logorska organizacija, o kojoj danas 
postoji golema literatura u svim zemljama, upravo zbog njenog primjernog 
internacionalističkog i antifašističkog djelovanja, proglašena »gestapov- 
skom«. Posljedice ovakvih »ocjena« osjetio sam i ja osobno, a dvojica mojih 
drugova u Sloveniji još uvijek čekaju na rehabilitaciju. 

kušani i inteligentni revolucionar danas, nakon šesnaest godina 
od doživljenih tortura i »prepariranja« žrtve, o samom psiho- 
loškom sadržaju tih postupaka. Ja sam već 1953. godine pišući 
o Rajkovu procesu, kad još mnogi podaci o karakteru tih pro- 
cesa nisu bili dostupni javnosti, pobijao u zagrebačkoj »Repu- 
blici« mišljenje da su okrivljenici »preparirani« pomoću droga 
(skopolamina, barbiturata ili drugih sredstava), i isticao da te- 
žište njihova ponašanja leži u psihologiji samih revolucionara 
i određene političke prakse, koja u takvim procesima dobiva sa- 
mo jedan karikaturalni i tragični oblik. Londonova knjiga jasno 
potvrđuje ovu moju pretpostavku. On se energično ograđuje 
od primjene droga u istražnom postupku i ističe isključivo pos- 
tupke takozvane »psihološke intervencije«. To je i razumljivo, 
jer se nije radilo o tome da se od okrivljenih dobiju »prava 
priznanja« nego upravo obratno, »lažna priznanja«, te da ta 
priznanja budu savršeno ugrađena u jednu kolektivnu sliku pro- 
cesa s velikim brojem osoba i isto tako velikim brojem raznih iz- 
java. Raspravljajući na robiji s osuđenim Vavrom Hajdu, Euge- 
nom Loblom te bivšim jugoslavenskim konzulom u Bratislavi, 
Kovićem, o tome da li su na njih bile primijenjene droge, Lon- 
don piše: 

»Ja, međutim, ne vjerujem da je bilo potrebno našim muči- 
teljima da upotrebljavaju droge, sistem primijenjen u Ruzyna 
bio je sve u svemu mnogo sigurniji. Njihove metode bile su u 
neku ruku praktična primjena Pavlovljeva učenja o uvjetova- 
nim refleksima i psihologiji. Ovaj je sistem mnogo efikasniji — 
a praksa je to dokazala — nego bilo kakva droga. On je bio is- 
kušan u toku procesa u Moskvi, Budimpešti, Sofiji i u mnogim 
drugim prilikama s iznenađujućim rezultatima. Njihova tehnika, 
primijenjena u toku mjeseci, i čak u toku godina na istom po- 
jedincu, daleko je preciznija od injekcije skopolamina. Osim 
toga, rukovodioci ove igre bili su zainteresirani da izvedu pred 
veliki javni proces ljude, čiji vanjski izgled ne govori o njiho- 
vim moralnim i tjelesnim patnjama koje su pretrpjeli od hap- 
šenja, ljude koji raspolažu svim svojim intelektualnim sposob- 
nostima i ponašaju se kao normalni ljudi, a ne onakve zatup- 
ljene individue kao što je bio van der Lubbe, slineći i pokazu- 
jući simptome ludila.« (379) 

Najveća vrijednost Londonove knjige je vjerojatno u tome 
što svojim svjedočanstvom ne nastoji dokazivati kako je bio 
»nevin« i kako su optužbe bile »izmišljene«, niti nastoji nakna- 
dno »opravdati« čitavu svoju ličnu preobrazbu od revolucio- 
nara do »izdajnika« u toku istrage, iskrenim naporom pokušava 
prodrijeti u subjektivne i objektivne motive koji su izazvali nje- 
govo kao i ponašanje njegovih drugova, što osjeća da se nalazi 
pred jednim ljudskim problemom, prividno nevjerojatnim ali 
mogućim, a koji još nije dobio svoje konačno tumačenje. 

Pokušat ću ovdje, ukratko, da istaknem koji mi se problemi 
čine najznačajniji, kako bi se oni mogli tumačiti unutar jednog 

potpunijeg koncepta, kako bi se u jednom ovakvom tragičnom 
iskustvu mogao najuspješnije povezati odnos ljudske subjek- 
tivnosti s objektivnošću određene društvene prakse. 


TJELESNA MUČENJA I PONIŽENJA 
DA BI SE UNIŠTILA PREDODŽBA O VLASTITOJ VRIJEDNOSTI 


Čovjek je naviknuo da sebe promatra kroz svoje društvene 
veze i položaj, da sebi pripisuje vrijednost koju mu takve 
veze i položaj donose. Stoga je neophodno, da bi ga se slo- 
milo, najprije dokraja uništiti ovu predodžbu o sebi, o svojem 
Ja. Već samo hapšenje i izolacija, izvedena na brutalan i ne- 
zakonit način pridonosi tome. Zatim treba čovjeka svući, pre- 
tvoriti u broj, izložiti ga gladi, načiniti ga nespretnim i smi- 
ješnim u vršenju potreba, poniziti ga u njegovu uobičajenom 
predstavljanju pred ljudima. »Ja sam umoran, promrznut. Glad 
izaziva grčeve u želucu. Još ne uspijevam da shvatim što mi se 
događa. U uspravnom položaju, pod prijetnjom, moram obav- 
ljati nuždu. Kakvo poniženje! ... Padaju šamari. Smola udara 
imojom glavom po zid: »Priznaj. Mi znademo sve.« »Zavodski je 
priznao«. »Ovdje svi priznaju«. »Ali to nije istina. Ja ne mogu 
ipak da priznam zločine koje nisam nikad učinio.« »Ono što 
je važno to su priznanja.« »Kad bi to bilo pogrešno, Partija ne 
bi naredila da te uhapse.« Zatvorenik nema prava da sjedne. 
On mora stalno hodati u ćeliji uokrug, stalno, kao životinja u 
kavezu, do iscrpljenja. »Tako mi se spava! Ne mogu više držati 
oči otvorenima i pomalo pogled postaje sve mutniji, kao neka 
zavjesa. Udaram o pričnu. Konačno, padam na zemlju. Ruke me 
hvataju ponovno. Udaraju me nogama u rebra, svlače me do 
pojasa i polijevaju hladnom vodom. To je njihov način da me 
drže budnim i više puta dnevno ja ću doživjeti takve seanse, sve 
vrijeme dok ću boraviti ovdje.« 

Iscrpljenost i besanica izazivaju halucinacije, vode do stanja 
depersonalizacije. Udarci, besanica, prisilno hodanje, svakodnev- 
na ispitivanja traju danima i mjesecima. »Stalno nošenje lisičina 
pretvorile su moje ruke u bolnu bezobličnu masu.« »Ove me- 
tode nastoje slomiti u čovjeku njegovo dostojanstvo i suprotne 
su socijalističkom moralu. One su barbarske, srednjovjekovne 
i fašističke. Trpeći osjećam se degradiran, lišen naziva čovjek.« 

»Ništa nije gore od stalnog pomanjkanja sna! Ja sam bio 
više puta uhapšen za vrijeme prve Republike, zatim u Francus- 
koj za vrijeme okupacije. Upoznao sam ispitivanja od strane 
Specijalne antiterorističke brigade u Parizu, slavne po svojim 
brutalnostima. Upoznao sam nacističke logore, i to one najgore, 
Neue Bremme, Mathausen. Ali psovke, prijetnje, udarci, glad, 
žeđ dječja su igra uspoređeni s organiziranim lišavanjem sna, 

ovim paklenim mučenjem koje prazni u čovjeku svaku misao, 
pretvarajući ga u životinju pod vlašću jedino nagona za odr. 
žanjem.« 

»Ispitivanje ide u crescendu. Sav napon službe sigurnosti, 
kao i ranije za vrijeme moga zatočenja u Kolodeju, nastoji od 
mene načiniti šefa »trockističke grupe dobrovoljaca Internaio- 
nalnih brigada« i šefom trockističke zavjere u Čehoslovačkoj.« 
»Sada nova optužba: ja sam Titov agent.« Jer sam u Španiji 
poznavao Maslarića i druge Jugoslavene koji su svi »titoisti«, 
a u Parizu održavao vezu s Kidričem. 


ČOVJEK MORA NAUČITI DA JE »STVAR KOJA GOVORI« 


Pored tjelesnih poniženja i mučenja, koja moraju pokazati 
da je čovjek stvar u tuđoj moći, pored sistematske besanice 
koja vodi psihičkoj iscrpljenosti i pojavama depersonalizacije, 
stvarnu će degradaciju izazvati osjećaj potpune napuštenosti od 
ljudi s kojima je dijelio iste ideale i istu borbu, od ljudi koji su 
ti najbliži i za koje nastojiš pod bilo koju cijenu sačuvati us- 
pomene na poštena čovjeka. 

»Sa boli osjećam se sam, napušten od sviju: od Partije, pri- 
jatelja i drugova. Znamo da ne treba očekivati pomoć od bilo 
koga, da za svakoga vani — čak i za vašu vlastitu obitelj — po- 
stoji sumnja u vašu krivnju, budući da je Partija odlučila o 
vašem hapšenju. Ja to znam iz osobnog iskustva. I sam sam 
cvako reagirao, kad su se odigravali procesi u Moskvi, Budim- 
pošti i Sofiji.« 

Zatvorenik ne smije imati nikakva dodira s obitelji niti s 
uhapšenim drugovima. Kad ga sprovode na ispitivanje, oči su 
mu povezane, a posebna se pažnja obraća tome da nikoga ne 
zatekne na hodniku. Ćelije su čvrsto izolirane jedna od druge. 
Čovjek mora osjetiti da ni od koga ne može očekivati dobru 
riječ, pomoć ili savjet. Sam je prepušten sebi. Ovo stanje na- 
puštenosti treba pojačavati ne samo u odnosu prema Drugome, 
nego i prema Sebi samome. Čovjek mora osjetiti u jednom času 
ne samo da ništa ne duguje drugima nego da ga ništa ne oba- 
vezuje niti pred samim sobom. Treba izazvati gubitak neotuđivog 
prava svake ličnosti — pravo na vlastitu intimnost! Ne samo 
na tjelesnu, jer tu postoji stražarevo oko koje ga ni minute ne 
ispušta iz vida, nego na onu sakrivenu, unutarnju, psihičku. 
Najbolje je da govori o svojem životu, da iznosi svoju biografiju. 
Jednom, pa drugiput, pa tako dalje, neprestano, stotinu i više 
puta. Najprije će misliti da se radi o detaljima koji su važni, 
da ga se u nekom životnom događaju vreba. Kasnije će primi- 
jetiti da ni to nije više važno.« 

»Tada, kroz dvije sedmice, dan za danom, dvadeset sati ne- 
prestance, morao sam pričati o svojem životu, od mladosti do 
28. siječnja 1951, kad su me dvoja kola blokirala i kad sam bio 

kidnapiran na ulici. Kroz dvije sedmice, stalno opetovanje. Već 
sam šest mjeseci u njihovim rukama, ali nisam još shvatio da 
sam ušao u svijet praznog ponavljanja, do mučnine, protokola, 
zapisnika, gomile papira, potpisa. Počeo sam priznavati, ali da- 
jući toj riječi obično značenje, iako sadržaj mojih priznanja ne- 
ina uobičajen smisao. Ja ne znam koji sam stupanj prestupio. 
To je moje šegrtovanje na neki način. Učenje jedne apsurdne, 
proždrljive, razorne djelatnosti: fabrikacije priznanja.« 

»Tako dan za danom moram pričati svoj život u najmanjim 
detaljima. Iz priče u priču izbijaju uspomene, nevine ili značajne, 
i zauzimaju svoje mjesto u brojanici mojeg života, ovoga života 
koji tako jadno svršava. Referent već odavno ne sluša. Kad zavr- 
šavam riječima: »I 28. siječnja 1951. bio sam uhapšen«, on samo 
kaže: »Počnite iznova!«. (»Kad sam za revolucionarnih blagdana 
defilirao sa Moskovljanima, tražio sam i gutao sam očima na- 
šeg idola Staljina. Videći ga, srce mi je kucalo da sve probije .. .«). 
»Dvaputa, deset puta, stotinu puta! To je doista ludost! Dok su 
u početku ova sjećanja za mene značila mogućnost da za neko 
vrijeme pobjegnem duhom iz ovog odvratnog mjesta, da zabora- 
vim prisutnost svojih inkvizitora, nakon nekoliko dana nisam više 
mogao! Počeo sam mrziti samoga sebe, mrziti svoju prošlost, mr- 
ziti sve što je dio mojeg života, jer stalno ga dozivati, ovdje nasu- 
prot ovim tupim tipovima, koji znaju samo da se slijepo poko- 
ravaju dobivenim zapovijedima, koji uopće ne slušaju i znaju 
samo u datome času da vam zapovijede: »Počnite iznova!«, kao 
automati, nisam li time počeo ismijavati vlastite uspomene, kao 
da mi pljuju u lice. Osjećam se već tako ponižen, prljav, loše 
očešljan, zarasle brade, smrdljiv, sa hlačama što mi padaju pre: 
ko bokova i, evo me sada, poput nekog mehanizma, fonografa 
koga navijaju i koji stalno nanovo proizvodi isti refren. Ako vam 
produženo slušanje jednog refrena ide na živce tako da bi zaur- 
lali: »Dosta!«, što reći sada o samome sebi? 

Tko su ovi ljudi? Što imaju oni s mojom prošlošću? Zašto 
im moram pričati ono što pripada samo meni? 

Znam sada, radi se o tome da me se iscrpi, ali uzalud ja to 
znam. Referenti mogu slobodno pokazivati kako ne obraćaju 
pažnje na ono što govorim, ipak se tu radi o mojem životu. O 
meni. I radi se samo o iscrpljivanju, habanju, ponižavanju, samo 
o ovom Kohoutekovom vrtuljku, kako bi se obescijenilo ono 
što pripada mojem životu u mojim vlastitim očima, kako bi se 
lakše moglo prisiliti da prihvatim ono što mu ne pripada, da 
me se obuče u ovu ličnost izdajnika.« pm 

Evo, ovdje se radi o jednom obliku depersonalizacije koji je 
mnogo važniji od onoga koji počiva na tjelesnom mučenju 1 is: 
crpljivanju! Treba pretvoriti čovjeka u »stvar što govori«, ali 
govori bilo što po nalogu i bez otpora. Percepcija vlastite intim- 
nosti glavna je zapreka za to. Dakle, prisilimo čovjeka da spon- 
tano iznese sve što nosi u toj intimnosti, i neka to ponavlja dok 
nije izbrisao svaki trag intimnosti, subjektivnosti, onoga što Čči- 

ni čovjekovu prošlost i uspomene »unutarnjim životom«, »lič 
nim životom«! Sam akt pričanja, iznošenja te unutrašnjosti pred 
nekim tko je indiferentan već je poniženje, otuđenje, krađa te 
intimnosti, a kad je više puta ponavljate, ona vam više ne pri- 
pada, postaje vam strana i počinjete je mrziti. Ali mrzeći nju vi 
mrzite vlastiti život, svoje uspomene, šta više, sam smisao vla- 
stita života i vi ste doista »ispražnjeni« ne samo od vlastita 
života nego i od potrebe da ga smatrate svojim i čuvate kao tak. 
voga. Izgubili ste svoju autentičnost, jer je i pojam autentičnosti 
u takvim uvjetima iščezao. Na taj se način brišu sve granice iz- 
među »svojeg« i »tuđeg«, »vlastitog« i »stranog«, »iskrenog« i 
»lažnog«, »ličnog« i »bezličnog«. Pojam vlastitosti je ne samo 
iščezao, on je postao mrzak, i vi se počinjete najprije odnositi 
ironički prema vlastitom životu i njegovu smislu, da bi se hu- 
mor i ironija s porastom nelagode pretvorili u mržnju i auto- 
destrukciju, jer imati život znači biti nužno u vlasti drugoga, 
manipuliran od drugoga. Jedini izlaz što tada preostaje jest sa- 
moubistvo: iščezavanje u ništavilu. No, takvo rješenje ne odgo- 
vara krvnicima! 

U prvi mah pomišljamo da je ovaj postupak depersonalizaci- 
je beskonačnim ponavljanjem vlastite životne povijesti, kojim se 
čovjek pretvara u »govoreću stvar«, u svjesnog robota, jedna 
paklenska i genijalna tehnika policajaca, izvrsnih poznavalaca 
»ljudskih duša« čiji nagovještaj nalazimo već u nekim Dosto- 
jevskijevim likovima, da je to psihološko rastakanje optuženi- 
kove ličnosti djelo tipično slavenske ili ruske genijalnosti. Me- 
đutim, ovaj postupak, koliko god nam se činio infernalan, pro- 
izlazi iz jedne mnogo jednostavnije i veoma proširene, gotovo 
svakodnevne birokratske prakse, samo što je ona u istražnom 
postupku dovedena do apsurda. Riječ je o pisanju vlastite bio- 
grafije u najbanalnijim društvenim situacijama, kod nastupanja 
namještenja, kod premještenja, kod pristupanja u organizaciju, 
ili kod svakog promaknuća u organizaciji. 

Ovo pisanje biografije postalo je neki društveni ritual. Po- 
željno je da se to radi što češće i da ih bude što više, da se go- 
milaju na jednu imaginarnu ili stvarnu hrpu. Ipak, taj ritual 
nije tako besmislen, ako imamo u vidu onaj »dosije« što se o 
jednom aktivisti stvara u kadrovskom odjeljenju njegove poli- 
tičke organizacije. Biografije, uspoređene, mogu pokazati da li 
član neke detalje ili događaje u životu »zaboravlja«, bez obzira 
da li se to događa po mehanizmu potiskivanja neugodnih uspo- 
mena ili zbog svjesnog prešućivanja nepovoljnih postupaka. Os- 
taje uvijek mogućnost da se član optuži, u pogodnom momentu, 
da je pokušao »obmanuti« vlastitu organizaciju ili njeno ruko- 
vodstvo. Tako je aktivista prisiljen da sam sebe provjerava, da 
se kritički odnosi prema svojem životu, da živi pod utiskom 
mogućeg »prestupa« i odgovarajuće krivnje. Da, ali u ovom slu- 
čaju riječ je upravo o nastojanju da se osjećaj odgovornosti ili 
krivnje pojača, drži u svijesti, dakle personalizira. To je obratan 

postupak prividno od onoga primijenjenog u istrazi, ali samo 
u jednom vidu: sam životni sadržaj mora postati ravnodušan, 

grafije što ih je ranije ispunjavao, dobrovoljno i svjesno, po 
svojoj funkciji ulaze u jedan »tajni dosije«, koji ne stoji njemu 
na uvidu, kojim, prema tome, drugi mogu isto tako proizvoljno 
manipulirati, stvarajući sudove o njemu i čak iznoseći te sudo- 
ve na raznim mjestima, a da ga ne pitaju, koliko u njima ima 
»istine« ili »neistine«. Jer, i on sam vrlo dobro zna, da te »do- 
sije« ne ispunjava on sam, nego i mnogi drugi, koji u raznim 
prilikama daju izjave o njemu. Radi se o jednoj praksi koja mu 
je kao »normalna« i »uobičajena« poznata i u kojoj je on, može 
biti, ne jednom sudjelovao. 


U principu ne postoji član organizacije, bez obzira na njegov 
hijerarhijski položaj, za kojega nije potreban takav »tajni dosi- 
je«. Štaviše, dobro je i korisno da članovi naslućuju da on posto- 
ji i da se po potrebi može aktivirati protiv njih. Dovoljno je 
da dođe do neke zategnute situacije, i prijetnja »biografijom«, 
onime »znamo mi svašta o njemu što vi ne znate«, pojavit će 
se u javnosti. Gubeći kontrolu nad sobom takav »posjednik 
dosijea« će vas možda i napasti kao »politički sumnjivog čov- 
jeka« ili, još gore, kao »agenta CIA-e«, ali to ga neće nimalo sme- 
tati da slijedeći dan skine pred vama šešir! Ono što se običnom 
čovjeku čini u ponašanju birokrate kao cinizam ili kao moralna 
degeneracija, u stvari samo je jedan dio logike na kojoj počiva 
organizacija. Njezin je interes da svoje članove, pa i ostale lju- 
de u javnom životu, ne veže samo sa njihovim vrlinama (revo- 
lucionarnom odanošću, aktivizmom, inteligencijom, itd.) nego i 
sa njihovim slabim stranama (ličnim greškama u prošlosti, 
kompromitirajućim situacijama u privatnom životu, neopreznoš- 
ću u dodiru sa raznim stranim osobama itd.), pa ostaje otvore- 
no pitanje, da li organizacija stavlja veće težište na »slabe« ne- 
gO na »jake strane« svojih pripadnika. Staljinistički su procesi 
pokazali, a to je najviše iznenadilo obične ljude, da se i najveći 
revolucionari, najhrabriji borci, najljući neprijatelji kapitaliz 
ma mogu, kao magičnom palicom, pretvoriti u svoju vlastitu su- 
protnost: u »izdajice«, »kukavice«, »imperijalističke špijune«. 
Prema tome, autentičnost čovjeka ima relativnu težinu u krite- 
rijima što ih upotrebljava organizacija, pa izvjestan oblik de- 
personalizacije postoji kao svakodnevna praksa, kao određeni 
mentalitet. Član organizacije živi djelomično u tom stanju de- 
personalizacije, te mu mehanizam pričanja biografije do potpu- 
nog ispražnjenja svake subjektivnosti nije tako stran postupak! 

Birokracija uništava subjektivnost čovjeka svakodnevno i na 
tisuće vrlo rafiniranih i gotovo neprimjetnih načina. Staljinistič- 
ki su procesi to pokazali sarno u jednom zastrašujućem i gro- 
tesknom obliku. 


OD POLUISTINA I NEISTINA DO KOLEKTIVNE LAŽI 


»U početku pokušavamo, svim silama, da pomognemo Par- 
tiji odgovarajući potanko na sva pitanja, dajući sve moguće 
potankosti. Želimo pomoći Partiji da vidi jasno; želimo i sami da 
vidimo jasno u sebi, da vidimo jasno u drugima. Želimo shvati- 
ti zašto se nalazimo ovdje, kakva nas je nepoznata greška ovamo 
dovela. Godine borbe i discipline u redovima Partije, sve naše 
prošlo obrazovanje učili su nas da se Partija nikada ne vara, 
da SSSR ima uvijek pravo. Potpuno smo spremni da izvršimo 
samokritiku, da dopustimo da smo nesvjesno mogli načiniti pog- 
reške u svom radu i tako naštetiti Partiji. 

I zatim, primjećujemo da ljudi iz Sigurnosti preokreću kao 
rukavicu, ne samo pokoji, nego svaki vaš odgovor. Da potpuno 
iskrivljuju sadržaj. Posljedica je toga da svaki vaš čin, svaka ve: 
ća misao postaju zločinački. Nijedan tren ovi ljudi nisu željeli 
da dođu do istime već, naprotiv, da isfabriciraju po svaku cijenu 
krivca iz čovjeka kojega su predali u njihove ruke. Pokušavate 
razumjeti zašto to rade. Razlozi vam izmiču. Postali ste ne: 
moćni predmet, oni se vama poigravaju.« 

»Vi ste poznavali Fielda? 

— Da. 

— Održavali ste odnose s njim? 

— Da. i 

— Nije li Field bio demaskiran kao američki špijun u Raj- 
kovu procesu? 

— Da. 

— Kako se zovu veze koje održava netko s jednim špijunom: 
špijunske veze. Zar ne? Onaj koji održava veze s jednim špiju- 
nom i sam je špijun. Čemu se plašiti riječi. Onaj tko pravi kruh, 
doista je pekar.. .« 

»Ništa ne može izbjeći takvom tumačenju, takvom izvrtanju 
činjenica. Kad su jednom uspjeli pomoću ove »logike« a la Ru- 
zyn, a također i pomoću drugih metoda pritiska, da prisile optu- 
ženoga da se »objektivno« smatra krivim za neku činjenicu, ta- 
da se mijenja ploča. I polazeći od ovoga »priznanja« počinju 
pisati da je optuženi ne samo »objektivno« nego i »subjektivno« 
neprijatelj.« 

»Pomoću takvoga postupka i takvih metoda nemoguće je ne 
naći u životu nekog čovjeka, događaje ili postupke koji se ne bi 
dali na taj način tumačiti i izvrtati. Ovako se može od svakog 
čovjeka isfabricirati izdajnik, špijun, saboter, trockist.« 

Ovo zlonamjerno izvrtanje postaje neminovno, kad se sudi 
o situacijama i odnosima, koji su neuobičajeni za jednu zemlju 
dok su za drugu normalni, koji jednom poimanju svijeta izgle- 
daju strani, dok su za drugo normalni. Naročito su sovjetski 
»savjetnici« rukovodeći ovakvim istragama pokazivali potpuno 
neshvaćanje za način života u zapadno-evropskim zemljama, za 
taktiku borbe komunističkih partija ili anti-fašističkih frontova, 
za stvarne povijesne situacije i odluke političkih rukovodstava. 
I ne samo obični policajci, već i oni s političkog vrha često su 
pogrešno ocjenjivali situacije i strategiju pojedinih političkih 
partija. 

Pored toga, u sadašnjem trenutku ne postoji namjera da se 
poštuju neke prošle situacije. Naprotiv, treba prošle situacije 
prilagoditi logici sadašnjih događaja. 

»Doubek, gazda u Ruzynu, izražava istu ideju na »poetički« 
način: »Jedini način da dokažete svoju vjernost Partiji, jest da 
se prilagodite tome da sada ocjenjujete događaje koji pripadaju 
prošlosti. Treba samo da zamislite da se Partija nalazi na dru- 
goj strani obale. Treba da se bacite u vodu i da plivate kako bi 
je stigli. Hladna voda ne mora vas uplašiti.« 


Naravno, optuženik najprije misli da se Partiji najbolje slu- 
ži, ako se uporno brani istina. Istražitelj ga uspijeva uvjeriti 
da je upravo suprotno istina. I ne samo oni. Pojavljuju se »priz- 
nanja« onih koji su već »priznali«. Zatim optužbe raznih pok- 
varenjaka, onih koji optužujući druge nastoje prekriti vlastite svi- 
njarije. Nastoji se obmanuti okrivljenoga lažnim priznanjima 
drugih. »Ovaj je rekao ovo o vama. — On je to rekao? Ništarija. 
— Rekao je on i gore stvari, a vi, jadni glupače, želite ga ppšte- 
djeti.« Naći pukotinu među okrivljenicima i pokušati obmana- 
ma ozlojediti jednog protiv drugoga, to je stari policijski postu- 
pak; on olakšava priznanja. 

Kad se mreža »priznanja« počinje plesti sve više, kad je tje- 
lesna i psihička iscrpljenost došla do granica moguće izdržlji- 
vosti, kad je rukovodstvo Partije već javno objavilo da se vodi 
postupak protiv »trockista« i »izdajica«, kad su mase već stav- 
ljene u pokret da se i moralno obračunaju s okrivljenima, i o- 
vaj zna da više nema što očekivati, tada ima dva izlaza: da po- 
čini samoubistvo ili da se pripremi za obrat na samom sudu. 
U potonjem slučaju potrebno je ući u igru priznanja i štedjeti 
se za istup pred sudom i pred javnošću. 

Zanimljivo je, da odluka da se pred sudom i javnošću »ras- 
krinkaju« metode nasilnog iznuđivanja i fabriciranja lažnih 
priznanja vremenom postaje neostvarljiva, upravo zbog toga što 
se čovjek na to odlučio. Samo u dva slučaja okrivljeni je pred 
sudom počeo negirati »priznanja« u istrazi: u slučaju Krestin- 
skog, optuženog u Moskvi u takozvanom procesu »Bloku antisov- 
jetskih desničara i trockista«, i u slučaju Trajče Kostova. To su 

bile jedine greške u dobro naštimovanom orkestru priznanja i 
međusobnih optužbi. Ali i Krestinski je već slijedeći dan požalio 
svoj istup. Kostov je učinio isto. 

»Budući da bivši dobrovoljci Internacionalnih brigada priz 
naju da su bili trockisti i izdajnici, činjenica da sam bio odgo- 
voran za njih stavlja me na isti plan kao njih. 

Budući da je Field bio špijun i da sam bio u dodiru sa njim, 
ja sam objektivno kriv... .« I tako dalje. No. doskora ova podrška 
od strane »objektivne krivnje« postaje suvišna, i ona u toku du. 
gotrajnog usuglašavanja, suočavanja, preciziranja, glačanja či- 
tave građe postaje suvišna, više neka početna licentia poetica. 

Okrivljeni pokušava da izvjesnim pretjerivanjima u »prizna- 
njima« načini optužbe neuvjerljivim i smiješnim, barem za one 
koji poznaju stvar. 

»Već u Moskvi sam stanovao u hotelu gdje je bilo uhapšeno 
mnogo trockista.« »Ova izjava mi se čini tako glupa da je pro- 
puštam s izvjesnim unutarnjim zadovoljstvom. Smiješnost u- 
bija! Nijedan od odgovornih drugova koji će čitati ove izjave 
neće ih moći uzeti ozbiljno. Doista, u tim istim godinama od 
1934 — 1937, i kasnije, u tom istom hotelu stanovali su i takvi 
rukovodioci kao što su Gottwald, Slansky, Kopecky, Geminder i 
drugi. Da li je to dokaz njihova trockizma? Nadam se da će 
čitajući takav tekst postaviti sebi pitanje o vrijednosti ovakvih 
»priznanja«. Neko sam vrijeme nastojao da upotrebljavam ovu 
taktiku kako bih diskreditirao zapisnike, jer sam računao — a 
to su mi svakodnevno ponavljali ovdje — da će moja »prizna- 
nja« biti ispitana od strane jednog partijskog organa sastavlje- 
nog od najviše kvalificiranih drugova u Političkom birou i 
Sekretarijatu.« 

Taktika istražitelja i njihovih sovjetskih savjetnika išla je 
donekle u smjeru takvih manje više nevjerojatnih »priznanja«, 
jer su veoma rado biliežili i ona priznanja koja su se odnosila 
na razne akcije najviših rukovodilaca, na međunarodne ugovore, 
trgovačke aranžmane, političke dodire i slično. Ovakva »prizna- 
nja« trebalo je da vise kao Damoklov mač nad njihovom glavom, 
te da se u pogodnom času mogu i protiv njih upotrijebiti. Sta- 
ljinistiško shvaćanje policije počiva na načelu da ne postoji ta- 
ko ugledna i moćna ličnost za koju nije dobro držati u rezervi 
jedan policijski dosije s takvom vrstom »priznanja«. Na taj na- 
čin tajna je policija brzo postala sila iznad Partije a glavni šef 
Partije mogao se održati, samo ako je istovremeno bio i glavni 
šef policije. 

»U svim civiliziranim zemljama to se zove iznuđivanje potpi- 
sa. Ali ovdje je iznuđivanje potpisa pretvoreno u teoriju. Kad 
se jednom uspjelo, pomoću tortura koje su trajale mjesecima, 
da se slomi otpor okrivljenika na jednom mjestu, ova teorija 
uspijeva da proširi »brešu« da dobije potpis za potpisom,  za- 
pisnik za zapisnikom, brda papira koji u ovome sistemu krimi- 
nalne birokracije služe kao istina i činjenice. U stvari, zašto bi 

okrivljeni ustrajao u toj borbi glinenog protiv željeznog lonca, 
ako ima mogućnost da kasnije u toku istražnog postupka pred 
sudom brani istinu... Ali u tom času jedino će važiti potpisi ko- 
ji su iznuđeni, brda iznuđenih potpisa. A kako načiniti uvjerlji- 
vim da su vam istrgli ne jedan nego čitavo brdo potpisa? Ka- 
ko da čovjek ne bude pritisnut ovim brdom potpisa koji po- 
tvrđuju vaše »negativne strane«... Naročito zbog toga što vi 
u početku sasvim ne shvaćate kakav je plan sovjetskih savjet. 
nika i referenata, i dozvoljavate da prođu kao malo važne lako 
iskrivljene formulacije, jer ne shvaćate u kojem se smjeru is- 
krivljuju. Vi biste to shvatili, da ste kriv. Ali ovdje, budući da 
ste potpuno strani ovome romanu-feljtonu, i sasvim udaljeni od 
lika koji ćete u njemu odigrati, u početku prosto ne vidite ku. 
da drugi želi da dođe. A drugi koristi sve, vaš zamor, vašu ne- 
pažnju, vašu rastresenost. I vaše neznanje. I vaše povjerenje.« 

»Iz brda zapisnika, administrativno izrađenih u toku mjese. 
ci, i na način koji je poznat, oni će zadržati samo jedan dio op- 
tužbi, a ostale puštaju da otpadnu. To je dobro smišljena tak. 
tika. Najprije se natovari okrivljenoga piramidom optužbi koje 
idu od devijacija i političkih grešaka do špijunske aktivnosti i 
najodvratnijih zločina, da bi se konačno zadržale samo one op- 
tužbe koje odgovaraju ulozi koju će okrivljeni imati u procesu. 
Uostalom, pobrinut će se da mu to kažu: »Vidite dobro da vas 
mi ne želimo uništiti. Od čitave ove hrpe mi smo zadržali samo 
nekoliko optužbi. Ostale vam poklanjamo!« 

Tako je Šling bio optužen u jednom govoru Kopeckoga (mi- 
nistra za kulturu i informacije u to vrijeme, RS) u Centralnom 
komitetu, 1951, da je ubio vlastitu majku, optužba koju je utvr: 
dila istraga. Na procesu nije došlo ni do najmanje aluzije na tu 
činjenicu.« 

»Započinje jedna nova etapa. Saopćavaju mi da moram sada 
naučiti napamet svoj zapisnik koji ide pred sud. Za vrijeme šest 
sedmica sve do dana procesa vode me kod referenta gdje prola- 
zim kroz obuku. On utvrđuje norme: »Do subote, ovih deset stra- 
nica... Do četvrtka, ovih petnaest stranica.« 

»Da bi spriječio neki mogući »ispad« na sudu s moje strane, 
velik broj svjedoka je pripremljen protiv mene. A od stava, koji 
ču zauzeti pred sudom, zavisi koliki će broj od njih biti pozvan 
pred sud da svjedoči. Jednog dana on (Kohoutek) mi je poka: 
zao debeli snop papira ističući da su to svjedočanstva dvadese- 
tak svjedoka koji su spremni da svjedoče protiv mene, ako bu- 
dem »pokušao da iskočim iz voza«! T, blagonaklono, mi dozvo- 
lio da pročitam brojne izvode nasumce odabrane. Jedan drugi 
dan pročitao mi je dijelove iskaza su-okrivljenika koji su se od: 
nosili na moju suradnju i saučesništvo s njima.« 

»Ono što me je mjesecima držalo, bila je misao da ću moći u 
toku procesa javno demaskrirati sva ova bezakonja. Ali, sada 
kad se približava dan procesa, počinjem shvaćati da mi je taj 
izlaz onemogućen. Sada razumijem zašto nisu svi oni kojima je 

suđeno prije mene iskoristili proces da bi govorili, da bi javno 
iznijeli sve što su pretrpjeli. Mi smo na dnu jame. Svi smo u 
njoj. I ja nisam jedini koji pokušava u pamćenju da obnovi 
Moskovski proces, da pokuša otkriti mogućnost otpora ili zam- 
ke koje nam još mogu pružiti. Čini mi se, da mi je sada jasno 
držanje Slanskoga za vrijeme našeg prvog suočenja. On je htio, 
čini se, da se stavi na isti teren obrane koji su zauzeli Zinovjev i 
Buharin, spremni da priznaju svoje političke odgovornosti, više in- 
telektualne prirode, u zavjeri, kako bi se na taj način obranili od 
konkretnih optužbi za špijunažu. Ali to nije išlo. Oni koji su iz- 
mislili zavjeru pobrinuli su se da izmisle sve što je prati, upot- 
punjuje, oblači u stvarima špijunaže, umorstava i drugih zloči- 
na. To su veoma pedantni autori. Oni drže do najmanjih detalja 
svojih izuma, jer znaju vrlo dobro, ako se otkrije jedna laž, da 
pada i čitava zgrada.. .« 

»Imam utisak da se nalazim sa svojih trinaest drugova i sa 
članovima suda na teatarskoj sceni. Svaki od nas je spreman da 
tumači svoju ulogu u ovom velikom spektaklu, brižljivo prip- 
remljenom od specijalista u Ruzynu. Nijedan detalj nije zabo- 
ravljen. Dizanje zavjese se odvija bez greške. Osjećaju se vješti 
i sigurni prsti majstora u podvali koji su stekli veliko iskustvo 
i pripremili brojne procese što su prethodili ovome. Svagdje su 
postavljeni zvučnici. Reflektori, električni vodovi vuku se zmi- 
joliko po podu... sve pojačava utisak velike premijere!« 

»Dok čekam iza kulisa, sjedeći u boksu na red da uđem na 
scenu, Kohoutek dolazi da me vidi. Obavještava me da rukovod- 
stvo Partije pažljivo prati tok procesa, da očekuje da će se svi 
optuženi pokazati na visini. Još mi je rekao da ne zaboravim 
riječi ministra Bacileka, da od mojeg držanja zavisi moja sud- 
bina. Kohoutek zatim pokušava prognozirati osude, koje će 
biti izrečene. One će, po njegovu mišljenju, biti stroge, ali neće 
biti smrtnih kazni. Čak i u slučaju da bude jedna ili dvije izre- 
čene, bit će sigurno pomilovanje... »Ponavljam vam, reče sa te: 
žinom, ono što je potrebno Partiji u sadašnjoj situaciji, to nisu 
glave nego politički proces visokog ranga. . .« 

»Kako je moguće da su se pravnici, i to oni najodgovorniji, 
ljudi čija je funkcija i dužnost da se brinu da se poštuje zakon 
i primjenjuje priznato zakonodavstvo, mogli prihvatiti da budu 
tako servilna i svjesna oruđa nezakonitosti i proizvoljnosti? Pra- 
va građana koja su upisana u Ustav, a za koja su generacije pro- 
lile krv, neodvojiva su od Demokracije i još više od Socijalizma. 
Oni, koji su položili zakletvu da će biti njihovi branitelji, prih- 
vatili su da paktiraju s našim krvnicima i priključe se lovu na 
vještice, da raspravi na ovom sudu, gdje se osjeća lomača, da- 
ju plašt zakonitosti.« 

»Gottwald, Kopriva, Bacilek, Široky, Kopecky, Dolansky, K&- 
hler priznali su sve falsifikate sovjetskih savjetnika i njihovih 
ljudi u Ruzynu, pretvorili su našu aktivnost aktivista pod njiho- 
vim naređenjima i njihovom kontrolom u isto toliko djela izda- 

je i zločina. Mi smo svi vjerovali, jedni i drugi, da će primijetiti 
jednoga dana apsurdnost priznanja koja su nam iščupali. Kao 
odgovor poslali su nam Bacileka da bi na neki način priznali da 
znaju za lažnost naših priznanja i zatraže od nas u ime Partije 
da ih se pridržavamo, i to praćeno s ucjenom da ćemo tako spa- 
siti život.« 

»Tužitelji i suci nemaju nikakve isprike što se kriju iza na- 
ših priznanja, budući da su oni naučili napamet kao i mi scena. 
rio sovjetskih savjetnika i ljudi iz Ruzyna. Oni, dakle, znaju da 
je riječ o komediji. Ali u njoj surađuju. Ne samo, jer nas pri- 
siljavaju da kažemo da su zakonske garancije bile poštivane, 
dok su ih i oni sami prekršili, nego naročito što u svakom tre- 
nutku nastoje biti pomoćnici laži.« 


Proces se odvijao bez incidenta, po predviđenom scenariju. 
Kazna je iznenadila i optužene i auditorij: jedanaest smrtnih 
kazni i tri na doživotnu robiju. Svi osuđeni izjavljuju da pri- 
hvaćaju osudu i da se neće žaliti. Ipak, svi su osuđeni, osim Slan- 
skoga, prije egzekucije vješanjem, napisali pisma svojim bliski- 
ma i Gottwaldu, u kojima izjavljuju da su nevini! U posljednjem 
trenutku života osjetili su da su prevareni. Od koga? I zašto? 


Kolikogod nam fabnikacija takvog procesa izgledala mon: 
strouzna a ponašanje optuženih u njemu sablasno, postoji u 
tome jedna željezna logika, čije težište ne pada na »policijske 
metode istrage«. Ove metode vjerojatno su se razvile spontano, 
a zatim sistematizirale, iz jedne objektivne logike, iz uloge koju 
su takvi procesi imali u društvenom životu, u sistemu iznalaže- 
nja političkih krivaca, ali i u samoj političkoj praksi tih istih 
»krivaca« kao i njihovih »krvnika«, tako da su doista »surađi- 
vali« u velikoj mjeri u jednoj »zajedničkoj stvari«. To znači da 
bi bilo pogrešno tumačiti staljinističke procese samo kao jedan 
oblik »devijacije« u uobičajenoj sudskoj praksi. Oni koji su 
ih pravili još nisu do danas napisali plaidoyer za svoju obranu. 
Ali kada to jednog dana urade, primijetit ćemo da su radili sa- 
mo ono što im se činilo »politički opravdano i uobičajeno«. Do- 
ista, staljinistički procesi izrasli su kao jedna monstruozna iz: 
raslina, ali su oni izrasli u određenoj atmosferi, u okviru od- 
ređenih shvaćanja i niza društvenih načina reagiranja u svako- 
dnevnoj društvenoj praksi i, posebno, političkoj praksi, jer sa- 
mo tako možemo objasniti njihovu uspješnost, njihovu nevje- 
rojatnu efikasnost u proizvodnji laži i mistifikaciji domaće i 
svjetske javnosti. Sjetimo se samo napisa u komunističkim i 
drugim novinama, iz pera posebnih dopisnika sa procesa Slans- 
kome, koji su svjetsko javno mnijenje uvjeravali, kako se sve 
odvija »najnormalnije«, u skladu sa »pravnim normama općeni- 
to prihvaćenima«, pa kako ne može biti sumnje da se doista ra: 
di o grupi »špijuna« i »izdajica«! Da bi mistifikacija mogla do- 
biti takve razmjere, mora sačinjavati dio svakodnevnog života, 
mora proizlaziti iz određenih političkih načela i prakse. 

Pogledajmo neke od situacija i postupaka koje su predmet 
čuđenja samih okrivljenika! 

Prije svega, »priznanja« koja počivaju na većem ili manjem 
iskrivljavanju činjenica, jedan jako relativan odnos prema is- 
tini i objektivnosti. Komunisti su, doduše, uvijek tvrdili da je 
laž nedopustivo sredstvo političkog djelovanja, i do danas nitko 
nije teorijski branio upotrebu laži u komunističkoj akciji. Pa, 
ipak laž se ovdje uvukla i postala sredstvo najmoćnijeg propa- 
gandnog društvenog djelovanja, jer su informbiroovski procesi 
općenito smatrani najsnažnijim i najodlučnijim političkim oru- 
čem u borbi protiv »titoizma« i svih onih »devijacija« koje stav- 
ljaju u sumnju sovjetski hegemonizam i Staljinov autoritet. 


Vjerojatno da bi se okrivljenici složili s pretpostavkom da 
se sa polu-istinama i neistinama nisu prvi put susreli tek u toku 
same istrage prije procesa. Nije li im se događalo da brane sta- 
vove i teze koje nisu uvijek bile izraz njihova osobnog uvjere- 
nja, takve što su za njih ostale samo »polu-istine«, ali su to ra- 
dili zbog discipline i na osnovu političkih načela koje su prihva- 
tili? Nije li im se isto tako događalo da u vlastitim izjavama 
nisu bili uvijek tačno »tumačeni«, da su one bile donekle »is- 
krivljene«, ili obratno, da im njihovi vlastiti subesjednici ili slu- 
čajni politički oponenti predbace da postupaju na isti način i 
sa njihovim izjavama, i nisu li tada odgovarali da »to nije bit- 
no«? A to »bitno« nije bilo samo njihovo slučajno mišljenje, 
nego često mišljenje »odgovornijeg druga«, onoga na višoj hi- 
jerarhijskoj ljestvici ili, čak, mišljenje »većine«, »službeno miš- 
ljenje«, a tada bi protu-argumenti automatski gubili na snazi, 
a insistiranje na njima pretvaralo se u »devijaciju«, »skretanje« 
ili »zlonamjerno tumačenje«. To »bitno« postajalo je po svojem 
stvarnom sadržaju vrlo relativno, jer ako su se i preuzimali 
protu-argumenti, onda je to bilo ne stoga što bi oni bili izraz 
mišljenja koje je »ispravno«, nego jer su sazreli uvjeti, »objek- 
tivne okolnosti«, tako da juče nisu bili ispravni, i čovjek koji ih 
je zastupao ostaje u krivu. U zaoštrenim situacijama i diskusija- 
ma, u kojima se radilo o suzbijanju i likvidiranju nečije aktivno- 
str, i prošli »ispravni stavovi« najedanput su dobivali novo zna- 
čenje, i polako se uspostavljao naknadni kontinuitet »pogrešnog 
ili čak neprijateljskog djelovanja!« Istinitost i objektivnost sve 
se više svodila na mišljenje dominantne »većine« ili naprosto onih 
jačih u danome času. A ta »većina« ili »mudro rukovodstvo« ni- 
kad se ne vara! Tako je pojedinac polako gubio osjećaj za isti- 
nitost vlastitih pa i tuđih stavova. Nismo li bili svjedoci da se 
član organizacije žali da je isključen na osnovu netačnih i neisti. 
nitih podataka,a službeni predstavnik Partije mu odgovara da to 
»mije bitno« što je gore, taj stav prema istini u ovom slučaju 
prihvatili su gotovo svi prisutni, iako se smatraju inače ljudima 
u službi nauke i istine! Samo postepeno gubljenje kriterija o 
tome što znači pravo na vlastito mišljenje i gubljenje osjećaja 

za istinu kao takvu, kao izraz vrlo proširene društvene prakse, 
objašnjava ono srozavanje u mistifikaciju i falsifikate na koji. 
ma počivaju staljinistički procesi. 

Tome treba pridodati i sam pritisak »javnog mnijenja« koje 
se proizvodi na isti način. Javno mnijenje koje je strogo dirigi- 
rano, gdje postoji cenzura, u kojem se ne poštuje mišljenje po- 
jedinca, čak i onda kad on protestira protiv javno iznešenih ne. 
istina, uvreda i kleveta, pa se njegovi protesti po pravilu ne ob- 
javljuju, sastavni je dio monopolističke birokracije ili staljinis- 
tičkog svijeta. U njemu se pojedinac sa svojim »Pravima čovje- 
ka i građanina« osjeća potpuno nemoćan, i jedinu još vjeru po- 
laže u »prosvijećeni apsolutizam« onih koji vladaju i kojima je 
sam omogućio da upravo na ovaj način vladaju pretvarajući ga 
u bespomoćnu stvar. 

lako je glavna potka opisanog ponašanja okrivljenika, koji 
nemaju snage da istupe s istinom čak ni na procesima gdje im se 
radi o glavi, čvrsta integriranost takvih procesa u određenu druš. 
tvenu praksu i psihozu što se proizvodi u njoj, ipak postoje i 
još neki dublji motivi, koji leže u korijenu psihologije revolu- 
cionara a koji, vjerojatno, nisu do danas dovoljno osvijetljeni. 
Želio bih samo upozoriti na jedan što ga naglašava London u 
svojoj knjizi. 


OSJEĆAJ KRIVNJE I DEIFIKACIJA PARTIJE 


»Našao sam pod perom Kierkegaarda ono što sam proživlja- 
vao: Pojedinac ispunjen tjeskobom, ne zbog toga što je kriv, 
nego što bi ga,se moglo smatrati krivim, postaje doista kriv. 

Ovaj osiećaj krivnje, koji potencijalno postoji u svakom po- 
jedincu, čak u svakodnevnom životu, svojstven je ljudskoj svi- 
jesti. 

Tko nije pocrvenio do ušiju na svojoj đačkoj klupi, iako ni- 
je bio kriv, kad se učitelj obratio na razred i zatražio ime krivca 
zbog neke pošalice? 

Tko nije osjetio tjeskobu prelazeći granicu, mada ništa za: 
branjeno ne nosi, na sam pogled carinika u uniformi? 


Tko se nije upitao, kad mu pristupi agent: »Kakav sam pre: 
stup načinio?«, već prije nego što je ovaj otvorio usta. 


Za vrijeme ilegalnosti među uhapšenim drugovima tko nije 
mislio: »Da sam bolje slijedio uputstva ilegalnog rada... Da 
nisam išao vidjeti svoju majku ili ženu... Da nisam navratio u 
svoje staro skrovište... Da.. Da... Da...« 


. U našem životu profesionalnog revolucionara vršenje samo- 
kritike, napor prema savršenstvu, naučili su nas da tražimo u 
sebi samima odgovdrnost za nedostatke, pogreške, neuspjehe. 
Bili smo oblikovani takvom disciplinom, a da nismo ni slutili 

što su u nju unijele staljinističke metode, ono što će se nazi. 
vati kultom ličnosti, i što je konačno udahnulo neku nesvjesnu 
religioznost. 

Ali, ako tako reagiramo, kad smo na slobodi, i osjećamo neku 
difuznu krivnju+u odnosu na deificiranu Partiju, kako bismo 
mogli pružati neki otpor kad se nalazimo pod udarom hapšenja 
koje je ona naredila, koje je potvrdio njezin Predsjednik, i kad 
je to još potvrđeno od njegovih »sovjetskih savjetnika«? 

Ja sam osjetio na sebi uspješnost ovoga oruđa u rukama Si 
gurnosti, a ako danas uspijevam da analiziram njegov mehani- 
zam, u ono vrijeme naravno nije bilo o tome ni govora. »Svaka 
akcija, svaka činjenica, govorili su mi, mora biti objektivno oci- 
jenjena u zapisnicima. Kasnije ćemo ocijeniti subjektivnu stra- 
nu.« To je značilo da, budući da sam bio povezan sa Fieldom i 
budući da je Field otkriven kao špijun u Rajkovu procesu, ja 
moram dopustiti »objektivnu« krivnju zbog te veze, čak iako 
»subjektivno« nisam ništa znao u ono vrijeme o Fieldovoj ulozi 
To je značilo, ako su moji drugovi iz Internacionalnih brigada 
potpisali priznanja u kojima priznaju svoju krivnju u raznim 
djelima protiv Države, ja sam »objektivno« kriv, jer sam bio 
njihov rukovodilac. 

I pjesma o objektivnoj krivnji neće prestati dan za danom 
noć za noći, iskaz za iskazom.« 

»Konačno postavljamo sebi pitanje: Kad pomažemo Partiji? 
Onda kad niječemo, jer je to istina. Referenti vam odgovaraju 
da ne. Kad priznajete zločine koje niste počinili? Oni vam po- 
tvrđuju da da. Ali vi dobro znadete, kao komunist, da laži nisu 
nikad bile niti mogu biti temelj na kojem će se izgrađivati soci- 
jalističko društvo.« 

Osjećaj krivnje raste, ne samo zbog vlastitih propusta, kojih 
se uvijek nađe, nego i zbog »priznanja« koja počinje davati drug 
sa vama uhapšen. Vi se stidite zbog njega, zbog sebe, zbog zajed- 
ničke stvari. Istražitelji vas nastoje uvjeriti kako je to »dobro 
i u interesu Partije«. Osjećaj ambivalentnosti u takvoj situaciji 
raste, a nemoć da pronađete pravi odgovor samo povećava osje- 
ćaj krivnje. 

Osjećaj krivnje raste i zato što vaši najbolji drugovi, oni koji 
nisu uhapšeni, počinju vjerovati da ste doista nešto »skrivili« 
i da se ne radi o »zabludi«. Partija ima uvijek pravo! Ali još 
više zbog onih najbližih: životne drugarice i vlastite djece, u 
čijim ste nevinim pogledima htjeli sačuvati svijetlu sliku na 
oca. »Sjećam se riječi svoje žene drugi dan nakon Rajikova pro- 
cesa: "Za jednu komunistkinju mora da je strašno kad sazna, 
jednog lijepog dana, da je mogla živjeti i imati djecu sa čovje- 
kom koji je prokazan kao izdajica." Sada ću ja biti za svoju 
ženu, i čitav svijet, izdajica!« U ovakvim dilemama samoubistvo 
izgleda jedini izlaz. Krivnja se pretvara u nagon za samounište- 
njem. Međutim, samoubistvo je tehnički gotovo neizvedivo. A 
ostaje još uvijek i tračak nade. 

»Govorio sam o kompleksu krivnje što sam ga doživio sam 
u sebi. Ja ću kasnije susresti u centralnom zatvoru u Leopoldovu 
drugove koji su se nakon osude i sudske komedije smatrali kri. 
vima. Jedan je govorio: »Ja sam možda zaslužio najviše šest go- 
dina. Ali osamnaest godina, to je nepravedno!« Drugi je potvr. 
đivao: »Objektivno mi smo bili trockisti i potencijalni neprijate- 
lji s obzirom na naše veze za vrijeme rata. ..« Najčešće ove psi- 
hoze krivnje imaju svoj korijen u stvarnim neopreznostima i 
pogreškama, ali bez ikakvog odnosa prema procesu koji se upri- 
ličuje: na primjer, da nismo primijetili da smo slijeđeni od poli- 
cije, da smo bili uhapšeni s papirom s imenima, da smo imali 
neku političku ocjenu različnu od Partije... I to su postale pra- 
ve psihoze. N. Hruščov na 20. kongresu KP SS govorit će o 
drugovima koji su bili osuđeni na osam, deset ili petnaest go- 
dina i koje je kasnije trebalo uvjeravati da nisu krivi.. .« 


Osjećaj krivnje, kao što vidimo, nesrazmjeran je u odnosu 
na neku grešku, kakve su se naročito za vrijeme ilegalnog rada 
mogle lako učiniti, ili neku izjavu i kritiku na adresu rukovod. 
stva, kakvu je pojedinac mogao dati u nekoj situaciji. Ali su i 
sankcije u ovakvim slučajevima također nesrazmjerne, pri čemu 
se imaju više u vidu »pritajene namjere« nego stvarna »objek- 
tivna šteta«, koju je pojedinac mogao počiniti. Za jedan oblik 
iracionalnog doživljavanja postoji i isto tako iracionalni način 
postupanja! Već smo rekli, da u tom iracionalnom ponašanju 
»tajni dosjei« i dostavljene izjave imaju neusporedivu veću te: 
žinu nego sva javna i svima pristupačna djelatnost jednog čov- 
jeka. Nije li već sama činjenica, da se postupci i riječi pojedinca 
ocjenjuju na način koji nije pristupačan niti njemu niti javnosti, 
izvor jednog latentnog osjećaja krivnje koji se njegovao najpri- 
je u djetinjstvu s onim »jedno oko uvijek gleda, kom se sakrit 
ništa ne da«, pa sada u zreloj dobi, kad tim očima »očima koja 
sve vide« rukuje generalni sekretar ili predsjednik? No, to još 
nije objašnjenje za ovaj difuzni osećaj krivnje. On je višestruko 
determiniran. 


»To je birokratska deformacija socijalizma, dogmatizam, na: 
puštanje demokratskih principa i njihovo zamjenjivanje meto 
dama proizvoljnog naređivanja, to je gušenje kritike, deifikacija 
Partije zloupotrebom formula: »Partija ima uvijek pravo«, »Par- 
tija to od tebe traži«, što nas je odvelo na krivi put i dovelo do 
svih zloupotreba. Koliko je bilo nepravdi, svojevolje i surovo- 
sti u načinu kako se postupalo s članovima Partije! Sistematski 
se sijala sumnja u našim redovima. Za ocjenjivanje kadrova ko- 
ristili su se policijski izvještaji. Tako se dozvolilo da se razvije 
u Partiji i zemlji atmosfera nepovjerenja, straha, zatim terora, 
stvaranje i rast onoga svemoćnog monstruoznog čangira, koji 
pod plaštem sigurnosti Države, razara pijukom Partiju i zgradu 
sočijalizma, primjenjujući staljinsku koncepciju o jačanju klas- 
ne borbe za vrijeme izgradnje socijalizma ...« 

Sve je to poznato. I sve je to već bilo poznato mnogima i u 
toku samih staljinističkih procesa. Ili su oni dolazili do takvih 
spoznaja tražeći odgovor na svoj položaj nakon osude. 

U tekstu susrećemo pojam »deifikacije Partije«, kao apso- 
lutnog autoriteta, kao silu kojoj se pojedinac dobrovoljno po- 
korava i spreman je izvršavati sve njene naloge. Kako kod re- 
volucionara takvi nalozi idu do žrtvovanja vlastitog života za 
stvar proletarijata, očito je da to nije »obična sila iznad poje- 
dinca«, već da predstavlja naročitu sublimaciju njegovih najbo- 
ljih težnji. 

Ovdje se postavlja pitanje, ne znači li »deifikacija« takav 
oblik idealiziranja političkog rukovodstva koje dovodi do pre- 
tjerane identifikacije, do smanjenja kritičkog i uopće ličnog od- 
nosa, te do onih ambivalentnih situacija koje su pogodne za 
razvitak čuvstva krivnje? Naime, već je psihoanaliza pokazala, 
u odnosu na kritiku »buržoaske svijesti«, da se autoritativna 
svijest rađa na osnovu izvjesnog potiskivanja, represije nagon- 
skih energija, koja se represija pretvara u povećanu identifika- 
ciju sa samim autoritetom koji je u korijenu represije, u idealiza- 
ciji tog autoriteta, dobrovoljno pokoravanje (»tip savjesnog ili 
radinog čovjeka« s razvijenom »sviješću o odgovornosti«, koji 
izvrsno funkcionira u birokratsko-administrativnim i \drugim 
funkcijama!) Međutim, istovremeno ova represija od strane pri- 
hvaćenog autoriteta rađa i ambivalentne osjećaje — porive za 
nekonformizmom, pobunom, neobjašnjenu sklonost da se na- 
čini neka »svinjarija«, neki prestup protiv vlastite savjesti (re- 
dovito se takvi »prestupi« kanaliziraju prema »slatkom životu«, 
koji najmanje ugrožava društvenu strukturu). Takvi iracionalni 
porivi bivaju od svijesti osuđeni, ponovo potisnuti i oni su izvor 
»osjećaja krivnje« i potrebe za povećanom »budnošću«. 

Postoji ovdje izvjesna srodnost sa revolucionarnim mentali- 
tetom što se tiče represivnog mehanizma, iako su motivi dru- 
gačiji. Naime, revolucionarna borba traži, s jedne strane, veliku 
disciplinu zbog efikasnosti same akcije, ali, s druge strane, ona 
zastupa oslobađanje čovjeka od svih vrsta društvenih stega, 
»puno oslobođenje ljudske ličnosti«. »Klasna disciplina« samo 
je sredstvo borbe za ostvarenje jednog stanja pune slobode i 
oslobađanja ne samo od klasne eksploatacije nego i od raznih 
društvenih autoriteta (države, crkve, partije, porodice, itd.) koji 
sputavaju individualne slobode«. Zato između stila borbe i sa- 
mih ciljeva borbe postoji izvjesna suprotnost i antagonizam. U 
svakom revolucionaru postoji latentno jedno nekonformističko, 
individualno-pobunjeničko, anarhoidno stanje, što u posljednjoj 
liniji odgovara komunističkom i etičkom anarhizmu koji je. za- 
stupao Marx. Tako je već revolucionar na idejnom planu izložen 
izvjesnoj ambivalentnosti svojih poriva, jednom potrebi za ap- 
solutnom samokontrolom, drugi put težnji da dosegne stanje 
pune lične oslobođenosti. Sama borba postavlja zahtjeve za sa- 
mo-kontrolom, požrtvovnošću i lišavanjima, i time se mjeri vri- 

jednost i karakterma snaga revolucionara, a sami ciljevi borbe 
ističu slobodu ličnosti, spontanost, slobodu uživanja, slobodu 
od svakog autoriteta i vanjskog pritiska. Pojedinac je stoga iz- 
ložen u toku svojeg života oscilacijama između jednog i dru 
gog pola, pa su oni koji doživljavaju takve oscilacije nužno iz- 
ručeni mogućem osjećaju krivnje, jer »biti na visini budućeg 
ponašanja« ostaje čisto lična stvar (ukoliko se ne kompromitira 
pred javnošću), dok »ne biti na visini sadašnjeg ponašanja« po- 
vodi za sobom odmah organizacijsku ili partijsku odgovornost. 
Kako svaka organzacija, koja počiva na sličnoj dinamici, ima 
svoje »popove«, to jest pojedince koji su se opredijelili za disci. 
plinu i asketizam, te koji vrlo vješto svoj autoritet izvlače iz kri- 
tike svih vrsta »sloboda«, verbalnih i stvarnih, u kojima >»gri- 
ješe« oni koji anticipiraju drugačije norme ponašanja, pa kako 
ovi »popovi« iz kritike takvih »anticipacija« izvlače svoj ugled 
u dokaz da su oni »pravi ljudi od organizacije« (oni su izmislili 
veoma dobro poznat ritual sa »samokritikom«!), to stvaranje os- 
jećaja krivnje predstavlja jednu veoma raširenu praksu u revo- 
lucionarnoj organizaciji. Osjećaj krivnje — ili postupci kritike 
i samokritike — postali su unutarnji psihološki cement organi- 
zacije, način provjeravanja lične odanosti i osjećaja odgovorno- 
sti, tako da postoji jedna veoma raširena vrsta »grešnika« koja 
je odmah spremna da vrši »samokritiku« vlastitih grešaka ili 
»kritiku« tuđih grešaka služeći se pri tome s velikom lakoćom 
onom već stereotipnom shemom izražavanja osude, vaganja oda. 
nosti i eventualno davanja novih znakova odanosti, što kod čo- 
vjeka s normalno razvijenim osjećajem ličnog dostojanstva re: 
dovito izaziva osjećaj poniženja i gađenja. 

Međutim, valja dodati da osjećaj krivnje ima i jedan dublji 
korijen. Revolucionar ne samo da se bori za jedno buduće i bo- 
lje, čovječnije uređenje, nego se i osjeća odgovoran pred budu- 
ćom zajednicom, pred onima koji dolaze. Ovdje dolazi također 
do jedne izrazite dileme: da li u ovom času moja organizacija 
izražava interese buduće zajednice ili ne? Da li imam u ovom 
času pravo da je kritiziram, pa čak i prekidam s njom, u ime 
ove buduće zajednice ili ne? Lenjin je rasuđujući ovako vršio 
kritiku, pa čak i kidao s organizacijom. Buharin, u svojem pos- 
ljednjem pismu pred egzekuciju, ne vidi alternativu za organi- 
zaciju kojoj pripada i koja ga uništava, pa se žrtvuje za nju i u 
posljednjem času prihvaća lažne optužbe, žrtvujući svoju čast 
revolucionara. Za njega je buduća zajednica i akcija sadašnje 
organizacije, na čelu sa Staljinom, bila identična s jedino mo- 
gućim povijesnim revolucionarnim djelovanjem. Identifikacija 
s njome, prestup koji je počinio, naveli su ga da u ime te iste 
povijesti prihvati samo-uništenje. Onog časa kad revolucionar 
svoju odgovornost pred budućim generacijama, za buduće druš- 
tveno uređenje, to jest svoju »revolucionarnu svijest«, do kraja 
stavlja u ruke organizacije i njenog rukovodstva, a to je slučaj 
kod većine takozvanih »odanih prosječnih revolucionamih ka- 

drova« (oni inteligentniji se pretvaraju redovito u cinike koji 
ovu dobru vjeru birokratski eksploatiraju!), kad on lično nema 
snage i mogućnosti da se kritički odnosi prema čitavoj aktual- 
noj situaciji, da stavi u pitanje ne samo čitavu svoju djelatnost 
nego i djelatnost Partije u ime komunističkog ideala, onda je 
takva nemogućnost »abreagiranja« već sama po sebi izvor jakih 
osjećaja krivnje, očajnog traženja da se »bude saslušan« i »shva- 
ćen« od partijskog rukovodstva, što je glavni lajtmotiv ponaša- 
nja svih okrivljenika u staljinističkim procesima. Tada je on 
veoma sklon da iza stvarnih optužbi, za koje zna da su lažne, 
vidi i neke »dublje razloge«, neke »više motive«, čiju logiku ne 
može prozrijeti, ali u koje ne sumnja, jer bi inače sav njegov 
prošli život postao totalno besmislen, a to je konac s kojim se 
jedan revolucionar ne može pomiriti čak ni onda kad ga vješa 
vlastita partija. 

Gdje je izlaz u tim dilemama? U Londonovoj knjizi ne nala- 
zimo na ovo pitanje sasvim jasan odgovor. Izgleda da ga on 
daje u vezi s okupacijom Čehoslovačke. Do stvarne pravne re- 
habilitacije Slanskoga i ostalih osuđenih došlo je tek s dolas- 
kom Dubčeka na čelo ČSSR, u maju 1968. g., i London se nala. 
zio u Pragu da primi odlikovanje, upravo u času kad su u Čeho- 
slovačku prodrli sovjetski tenkovi. 

»Čitavih dvanaest godina čekao sam da bih se obračunao s 
jednom odvratnom prošlošću, da bi konačno bile izrečene reha- 
bilitacije — i moja među njima — onako kao što moraju biti 
izrečene, sa sjajem koji ništi zločin. Dvanaest godina, da bismo 
mogli pisati, da bismo mogli reći kod nas da je socijalizam stvo- 
ren za čovjeka, po liku čovjeka; da bi Česi i Slovaci ujedinjeni 
kao prsti na jednoj ruci mogli podjednako u njega vjerovati; 
crpsti u njemu vjeru u vlastitu sudbinu kolja pomiče planine. 

A zatim, istoga dana kad sam stigao u Prag sa ženom, da 
bih predao rukopis izdavačkoj kući Saveza pisaca Čehoslovačke, 
morao sam doživjeti invaziju svoje zemlje od 600.000 ljudi, 6.000 
tenkova armije Varšavskog pakta. Bio sam samo pet sati u 
Pragu kad je započela invazija. Postojalo je, dakle, u mom ži- 
votu i ovo poglavlje, gore možda u moralnom pogledu od onih 
koje sam poznavao: prva agresija u povijesti radničkog pokreta 
protiv jedne socijalističke zemlje od strane sočijalističkih zema- 
lja. Protiv jedne socijalističke zemlje krive što je htjela da us 
postavi povjerenje naroda u socijalizam.« 

Doista, staljinistički procesi ne pripadaju definitivno pro- 
šlosti. Promijenila se samo njihova tehnika. Sada se na optu- 
ženičkoj klupi nalazi jedan čitav narod, jedna kompletna komu- 
nistička partija i njeno rukovodstvo. Isti sovjetski savjetnici pri- 
sutni su i ista prijetnja silom i smrću, da bi se iznudila »priz- 
nanja« za ono što taj narod nije nikad učinio: da je dozvolio 
infiltraciju »imperijalističkih agenata«, da je spremao »kontra- 
revoluciju«. Ista je logika na djelu. Tko će dobiti ovaj drugi 
proces? U njegov ishod ne sumnjamo. 

MISAO _I ZBILJA 


REFLEKSIJA I MIŠLJENJE 
K. H. Volkmann-Schluck 


Koln 


Refleksija je odavno već uzdignuta do zahtjeva, koji se po- 
svuda na nas postavlja. Od nas se traži: refleksija o strukturama 
svijesti, o društveno-političkim strukturama, o ciljevima i meto- 
dama znanosti, o interdependenciji znanosti, društva i politike. 
Sto ima na tome zahtjevu? Njega postavljaju, prije svega, oni 
koji su politički progresivni. Ali kako se ovaj zahtjev sa svoje 
strane obrazlaže? Ne mora li refleksija, ako na taj način nastupa 
kao bezuvjetni zahtjev, i sa svoje strane iznijeti svoju vlastitu 
legitimnost? 

No ovdje se pokazuje još jedan drugi problem. Oni koji su 
politički progresivni nagone na izmjenu društvenih odnosa po- 
moću čina. S druge strane oni neprestano traže refleksiju. Ali 
nije li refleksija neko teorijsko držanje? Kako se volja za činom 
i izmjenom slaže s neprekidnim pozivom na refleksiju, pomoću 
koje čovjek ipak zauzima neko teorijsko držanje? 

Dva su pitanja povod našeg razlaganja: 

1) Kako je obrazložen zahtjev za refleksijom? 

2) Kako ovaj zahtjev stoji spram volje za činom i izmjenom? 

Odgovor na oba pitanja traži bitno razmatranje o refleksiji. 

Refleksija nas, tako se obično misli, premješta spram svega 
i svakoga u predmetnu nasuprotnost u smislu (da upotrijebimo 
jedan srednjovjekovni izraz) realitas obiectiva. Tako viđeno bilo 
bi isto tako srednjovjekovno razlikovanje između intentio recta 
i intentio obliqua podesno za određenje refleksije. Ovo razliko- 
vanje ima u vidu otprilike slijedeće: Kada vidim neko drvo, tada 
je moja pažnja usmjerena izravno.na drvo. Ja prebivam u in: 
tentio recta. No ja mogu sad i svoje viđenje drveta učiniti pred- 
metom predočivanja. Tada moja pažnja nije više usmjerena iz- 
ravno na drvo, nego je savijena unazad na moje viđenje drveta, 
Ja se držim u intentio obliqua. I tako ja mogu sve i sva učiniti 
predmetom ove intentio obliqua. 

Kada se refleksija tako razumije, tada ostaje nepojmljivo, 
u kojoj mjeri ona premješta čovjeka u njegov osnovni postav 
spram svijeta. Jer intentio recta je ipak ono prvo i temeljno, re- 
flektirani pogled od intentio obliqua naprotiv ono drugo, u in- 
tentio recta fundirano. Kako može ono drugo, ono naknadno 
postati principom odnošenja spram svijeta? Nije li to neko iz- 
vrtanje prirodnih odnosa? 

Nema sumnje: S uobičajenim shvaćanjem o refleksiji, po 
kojem je ona nešto što je fundirano u intentio recta, što se pro- 
vodi tek naknadno i uzgred, ne prilazimo onoj refleksiji, koja se 
od nas danas posvuda iziskuje. Pitanje je otuda: Kako refleksija 
koja opredmećuje dolazi do toga, da sačinjava istinu onoga, što 
u zbiljnosti jest? Kako refleksija dolazi do ovog ranga? 

S pravom se može reći, da je Descartes sveo strukturu ref- 
leksije na njenu najsažetiju formu u stavu: cogito me cogitare. 
Ali ovaj stav ne zahvaća neku djelatnost mišljenja prigodno 
stavljenu u pogon, nego bitni karakter mišljenja uopće u posve 
širokom smislu svijesti. Zatim Descartes nije u cogito me co- 
gitare tražio toliko izraz za refleksiju, nego je on u tome našao 
izvjesnost bitka onoga existo. Descartes je u ovome stavu posta- 
vio mjeru za ono, što uopće jest na način bića u izvjesnosti. Iz 
cogito me cogitare postavlja se na svako biće zahtjev, da se pred 
sviješću i za svijest iskaže kao prisustvujuće u izvjesnosti. Ono 
odlučno zaista je refleksija, ali ova kao bitno izvršenje same svi- 
jesti a pomoću refleksije tada Ja ili Ja u svom proširenju do druš- 
tvenog Mi. Novovjekovna refleksija otuda primarno nije nikakav 
puki akt spoznaje, nego — ako je ovo razlikovanje ovdje uopće 
još prihvatljivo — akt bitka, jedan actus essendi. To kazuje: Bi- 
tak, esse od Ja ili od Mi sastoji se u nekom djelovanju, u jednoj 
actualitas, koja je određena pomoću ego cogito, dakle pomoću 
samosvijesti. Bitak od Ja ili od Mi sastoji se u samosvjesnom 
djelovanju ili u htijenju. No svoje pak htijenje, ukoliko je od- 
ređeno pomoću svijesti, neko sebehtijenje. Zbog toga bitak miš- 
ljen kao sebehtijenje skriva u sebi množinu bitnih mogućnosti 
tumačenja, već prema tome, što je ono koje sebe hoće: um, Ja, 
duh, život, a ovaj ili kao nagonska animalnost te zbog toga na 
način nijekanja volje kao kod Schopenhauera ili, ako je samo- 
svijest najviša manifestacija samog života, u formi bezuvjetnog 
samopotvrđivanja života kao kod Nietzschea ili egzistencija po- 
jedinca upojedinjenog na sebe ili cjelina nacije ili Mi društva, 
naposljetku volja sama, koja hoće samo jedno, da sve moguć. 
nosti htijenja i djelovanja budu potčinjene njenoj zapovijesti. 

Postaje jasno, da u refleksiji zasnovani bitak kao neko sa. 
mohtijenje dopušta različite metafizičke osnovne stavove, koji 
su u toku novovjekovne povijesti tada i bili zauzeti. To su me- 
tafizički osnovni stavovi, koji su doduše međusobno srodni, no 
koji se ipak ne daju na taj način međusobno izravnati i posre- 
dovati, da bi mogli jednim jedinim osnovnim stavom biti. obuh. 
vaćeni i u njemu ukinuti. Novovjekovna metafizika je u sebi 

samoj već pluralistička, tako da moderni pluralizam vuče svoje 
porijeklo iz ove metafizike. Da je to tako, pokazuje se prije sve. 
ga u ovome: Povijesno bitno dovršenje metafizike ima tri lika: 
Fichteova kasna filozofija, Schellingova filozofija i Hegelova 
filozofija. Ali nijedan od ova tri lika onog apsolutnog ne može 
se svesti na druge. Svi su oni na isti način apsolutni, tako da 
filozofije apsolutnoga kao takve nikada nije bilo. Da, dovršenje 
metafizike još nije njen kraj. Pred mišljenje stupa još posljed- 
nja mogućnost: pomoću totalnog obrtanja svih dosada mjero- 
davnih poredaka raspustiti bitak u bivanje a bivanje, e da bi 
moglo ispuniti pretenziju na bitak, tumačiti kao život. To je 
Nietzscheova osnovna filozofijska misao. 

Mi svijest danas iskušavamo prvenstveno kao društveno-poli- 
tičku svijest i zbog toga, prema spoznaji Karla Marxa, volju kao 
političko-društveno sebehtijenje. Uzmemo li svijest u ovom druš- 
tveno-političkom smislu, tada dobivamo odgovor na oba pita- 
nja, koja su nas ponukala na naša premišljanja. 

1) Osnovni karakter svijesti jest refleksija ili bolje: reflek- 
sivnost. Izvodi li se refleksija, tada ne dospijevamo tek u neku 
predmetnu nasuprotnost spram ovoga ili onoga, nego postižemo 
slobodu nasuprot našoj vlastitoj svijesti. Ova je svijest pak pri- 
marno društveno-politička. Zbog toga nas refleksija o svijesti 
premiješta u slobodu spram našeg povijesnog položaja, to jest 
spram društvenih odnosa, u kojima se nalazimo. Izvodi li se re: 
fleksivnost koja je svojstvena svijesti, tada stječemo slobodu 
nasuprot nama samima, na taj način, da društveni odnosi pos- 
taju predinetom spoznavanja i htijenja i djelovanja. Zahtjev za 
refleksijom temelji se u slobodi koja se pomoću nje otvara. Radi 
slobode postavlja se zahtjev za refleksijom. 

2) Kako stoje jedna spram druge refleksija i volja za činom? 
Obično se odnos predočuje ovako: Djelovanju mora prirodno 
prethoditi neka refleksija, jer se djelovanje inače zbiva nasumce. 
Tako viđena refleksija znači tek razmišljanje o ciljevima i pro- 
mišljanje sredstava i puteva, pomoću kojih i na kojima se ciljevi 
mogu postići. Ovakvo razmišljanje i promišljanje pripada svakoj 
vrsti prakse, čiju je potpunu analizu odavno iznio Aristotel u svo- 
joj Etici. Mi ovdje ipak nemamo posla s mišljenjem, koje nekako 
pripada svakom djelovanju, nego s refleksijom, koja smjera na 
samu svijest u njenom odnošaju spram predmeta, tako da je 
predmet mišljenja i htijenja sama svijest sa svim svojim određe- 
njima i predmetima. Zadržimo li u vidu ovu refleksiju, koja je 
bitno izvršenje same svijesti, tada se dobiva odgovor i na drugo 
pitanje. Refleksija je osnovni akt jednog oslobađanja, jer pomoću 
nje društveno-politička svijest, u kojoj živimo, sama prije svega 
postaje predmetom mišljenja i djelovanja. Ostanemo li pri razli- 
kovanju »teorijskog« i »praktičkog«, tada moramo reći: Reflek- 
sija koja oslobađa za slobodu prethodi teorijskom i praktičkom 
odnošenju, jer ona oboje istom omogućuje. Ona omogućuje teo- 
rijsko odnošenje, ukoliko svijest čini predmetom znanstvene 

spoznaje, koja svijest prosvjetljava o sebi samoj. Refleksija omo- 
gućuje praktičko odnošenje budući da ona svijest čini predme- 
tom htijenja i djelovanja. Kao izvor teorijsko prosvjetljuju- 
ćeg odnosa svijesti spram sebe same refleksija je teoretskija 
od sveg teorijskog istraživanja, kao izvor prakse ona je ujedno 
praktičnija od sveg htijenja i djelovanja. U njihovu izvoru, re- 
fleksiji koja oslobađa, teorija i praksa vraćaju se u jedno je- 
dinstvo, iz kojeg one ponajprije potječu u njihovoj bitnoj su- 
pripadnosti. Da to spoznamo, mora se promisliti bit same re- 
fleksije, a to je stvar filozofije. Ona nam pomaže za to, da se 
udomimo u biti same refleksije, u kojoj počiva ona sloboda, 
koja nas isto toliko osposobljava za samospoznaju kao i za 
društveno-političko djelovanje. Samoprosvjetljenje svijesti po- 
moću spoznaje i socijalno-politička volja čina potječu zajedno 
iz one refleksije, koja jest bitno izvršenje svijesti. 


Ali na ovome mjestu postavlja nam se pitanje, koji je raz- 
log tome, da je ovome razlaganju dan naslov »Refleksija i miš- 
ljenje«. Promislimo li naime bit refleksije, tada vidimo: Ref- 
leksija nam omogućuje da dospijemo u onu slobodu, pomoću 
koje sama svijest postaje predmetom spoznaje i djelovanja. Ona 
nas premiješta u slobodnu nasuprotnost spram nas samih. Ona 
otkriva jedno područje slobode, koje mi imamo nastaniti kao 
naše bitno obitavalište. No koje li je bitne vrste samo ovo slo- 
bodno područje koje otkriva refleksije? Unutar njega svako nas 
biće susreće kao predmet spoznavanja, planiranja i djelovanja. 
Slobodno područje, u koje nas refleksija premješta, ostaje u 
vezi s predmetima spoznavanja i htijenja. Ono izlazi na vidjelo 
kao osnovni uvjet opredmećivanja bića u smislu spoznavanja i 
htijenja. Područje otvoreno pomoću refleksije, slobodan pros- 
tor spoznavanja i djelovanja, određuje se iz predmetnog predo- 
čivanja. Time neka bude nagoviješteno, da na ovaj način ono, 
što slobodno područje jest u sebi samome, nismo još niti isku- 
sili niti mislili. Refleksija nadmašuje i pretječe doduše sve pred- 
metno spoznavanje i htijenje, jer ona oboje tek omogućuje. Ali 
kao ono što omogućuje ostaje ona vezana za spoznavanje i hti- 
jenje i njihove predmete. Refleksija nije u stanju, da slobodno 
područje, koje ona otkriva i u koje nas ona pušta, sagleda u 
njegovoj vlastitoj biti. To treba sebi razjasniti. Jer ovdje naila- 
zimo na granicu refleksije, koja nije neki nedostatak, nije neka 
negativna ograda, nego je određenost njene biti. Refleksiji, a 
to je zakon njene vlastite biti, sve promišljeno postaje predmetno, 
bilo predmet spoznavanja, bilo htijenja. Osnovna formula reflek- 
sije: cogito me cogitare izražava, da pomoću izvođenja reflek- 
sije svijest sama sebi postaje predmetom, i to, ukoliko je ona 
neka političko-društvena svijest, ujedno i prije svega predme- 
tom prakse. Područje pak, koje refleksija otkriva — i unutar 
kojega se svijest samoj sebi pojavljuje kao predmet spoznaje 
i djelovanja — ovo područje samo nije nikakav predmet i nije 
ništa predmetno. Dakle, nešto nepredmetno? Svakako; ali ako 

ga ostavimo kod ovog puko negativnog obilježja, tada bismo ovo 
područje ipak ponovno odredili tek s obzirom na predmetno 
predočivo a ne bismo ga mislili iz njega samog. Slobodno pod. 
ručje nije u svojoj vlastitoj biti predmetno predočivo, jer nam 
se sve predmetno predočivo nalazi nasuprot unutar ovoga pod. 
ručja. Dakle, tako zaključujemo naizgled pravilno a ipak pre: 
hitro, ono je jamačno nešto nezamislivo i zbog toga iracional. 
no. Ali nije tako. Ono se doduše ne može predmetno predočiti 
a niti opisati, jer je svo opisivanje predmetni postupak. Ali 
područje jest i nije ništa, i ono jest, jer ono jest, također uvijek 
već u jednom pogledu od nas mišljeno i zbog toga nije ništa ira- 
cionalno. Ono biva od nas mišljeno ili supomišljano kao uvjet 
slobodnog okretanja k nama samima, to znači k svijesti koja 
nas određuje. No to ujedno znači: slobodno područje biva od nas 
mišljeno samo s obzirom na prediete našeg spoznavanja i hti- 
jenja; ono se ne misli u onome, što ono u sebi samome jest. Iz 
toga proizlazi: Ovo područje možemo doseći u njegovoj vlastitoj 
biti istom pomoću mišljenja, koje nema karakter refleksije, koja 
je doduše mišljenje, ali takvo, kojemu sve postaje predmetom 
predočivanja, kojemu se otuda ovo područje uskraćuje u svojoj 
vlastitoj biti. 

Razjasnimo sebi pitanje, o kojemu se ovdje radi, još na slije- 
deći način: Refleksija otkriva područje slobodnog okretanja k 
nama samima. Ona ga otkriva svojom izvedbom, ali ona ga ne 
postavlja. Ono što ona postavlja, jest biće kao predmet spoznaje 
i htijenja. Zbog toga sloboda nije posljedica refleksije, nego re- 
fleksija zahvaljuje slobodu koja je njoj svojstvena onome pod- 
ručju, koje ona otkriva i zaposjeda, no koje ona isto tako ne 
može sagledati u njegovoj vlastitoj biti. Da se to zbude, potrebno 
je neko drugo mišljenje, koje još ne poznajemo, ali za koje se 
moramo otvoriti, ako treba da nam pripadne bitno područje same 
slobode. Takvo mišljenje naći, to jest misleći ga naučiti, jest 
glavna zadaća suvremene filozofije. 

Mi hoćemo mišljenje, koje je u stanju, misliti samo područ- 
je slobode. Ali možemo li neko takvo mišljenje uopće htjeti? 
Sve je htijenje neko predmetno predočivanje, pa ako traženo 
mišljenje učinimo nečim što se hoće, tada nam i ono: već postaje 
predmetom predočivanja. Put k traženom mišljenju ne ide otu- 
da preko htijenja, nego preko nehtijenja. Ali ovaj izraz »nehti- 
jenje« je dvoznačan. Nehtijenje znači jednom neko htijenje, u 
kojem se izražava neko Ne, koje se usmjeruje protiv htijenja, 
neko protuhtijenje koje negira htijenje. Nehtijenje znači zatim 
ono, što ostaje izvan svake vrste htijenja, što se nikada ne može 
izvesti ili doseći pomoću nekog htijenja. Nehtijenje u prvom 
smislu ovdje ne dolazi u obzir: jer ono završava u rezignaciji i 
pasivnosti, u pukom prepuštanju stvari njihovome toku. No mi 
jesmo i ostajemo oni koji hoće, oni, koji su pomoću napora re- 
fleksije dospjeli spram naše svijesti u odnos slobodnog prikla- 
njanja. Ali mi ostajemo ujedno u predmetnom predočivanju i 

htijenju od ovoga slobodni i prepuštamo se samom onom slo- 
bodnom prostoru, u koji se izvođenjem refleksije premiještamo 
i u kojem smo se do sada zadržavali, a da njega samog nismo 
mislili. 

Ali možemo li mi ipak biti oboje: oni koji predmetno predo- 
čuju i oni koji su otpušteni iz predmetne predodžbe? Za ovo 
držanje, koje se ovdje od nas iziskuje, Heidegger je našao riječ 
opuštenost. Opuštenost se nikada ne pokazuje izvan spoznava- 
nja i djelovanja: jer ovo izvan bilo bi puka pasivnost, kolja se 
iz aktivnosti htijenja određuje kao njegova negacija. Opušteni 
možemo biti samo usred spoznavanja i djelovanja, tada naime, 
kada spoznavajući i djelujući svako biće, s kojim imamo posla, 
ujedno oslobađamo za njega samog, to znači, ostavljamo ga u 
prostoru za igru njegovih vlastitih mogućnosti. No gdje bi svako 
biće moglo doseći ovaj prostor za igru, ako nc u onom slobod- 
nom području, koje otkriva refleksija i u koje nas ona premije- 
šta svojim izvođenjem? Zbog toga moramo područje, u kojem 
se već zadržavamo, kada izvodimo refleksiju, usvojiti. a to je 
moguće tek, ako ujedno naučimo jedno mišljenje, čija je osnov- 
na crta opuštenost. A možda je put k ovome mišljenju sam već 
početak mišljenja, dakle početak opuštenosti. Pokušamo li, mi- 
sleći usvojiti područje slobode koje nam je refleksijom otkrilo, 
onda ni stvari ni ljudi, koii nastupaju u području refleksije, ne- 
maju više isključivo karakter predmeta spoznavanja i htijenja. 
To oni, zacijelo, također jesu i ostaju. a i mi ostajemo oni koji 
kroz refleksiju spoznaju i hoće. No ako se istodobno upustimo 
u opušteno mišljenje, tada iskušavamo, da svo predmetno spoz- 
navanie i svo političko-društveno oblikovanje i preoblikovanje 
još tako dugo ostaje sebi samome zatvoreno u svom vlastitom 
smislu, dok se ne podsjeti na to, da se ono dešava za volju oslo- 
bođenia. Nešto osloboditi znači: potvrditi ga i snabdjeti slobo- 
dom, iamčiti mu prostor za igru vlastitih bitnih mogućnosti i u 
njemu ga ostaviti, tako da se ono može slobodno okrenuti sebi 
i pojedinac ništa manje nego li narodi i zajednice na- 
roda. 


Ono drugo mišljenie, koje nema karakter refleksije i koje 
pokušava samo područie slobode sagledati u svojoi vlastitoi biti, 
ne ostavlja mišljenje koje reflektira iza sebe i ne odbacuje ga, 
nego ga uzima sa sobom a s njime u refleksiji zasnovano poli- 
tičko-društveno htijenje modernog svijeta, na taj način, da se 
ovo htijenje preobražava u htijenje koje svako biće oslobađa za 
njega samog, koje je htijenje stoga opušteno. Ovo mišljenje ni- 
šta ne pridodaje izvana svijesti određenoj refleksijom, nego ono 
razvija i ostvaruje tek misao. koja je ovoj svijesti već dana za- 
jedno s njenim početkom, misao iskonske slobode. Jer njegovo 
bitno ustrojstvo jest refleksija, koja otkriva područje slobode, 
time što nas svojim izvođenjem u njega premiješta. Ali sad bi 
ovo područje i od nas imalo biti zasluženo u svojoj vlastitoj biti. 

A to se može dogoditi tek pomoću mišljenja, koje otpočinje od 
refleksije a nas, one koji spoznaju i djelotvorno hoće, ujedno 
umiruje s opuštenošću. 

No da ono, što filozofija ima izvršiti,nije ništa novo, nego 
nešto, što je u čovjeku već pohranjeno, to će postati jasno iz 
pjesničkog opisa, koji Johannes Bobrowski u romanu »Litavski 
klaviri« posvećuje slici jedne stare žene: 

»Što se tu može vidjeti, kako to izraziti? Oči jedne stare žene. 

Pogled, koji zahvaća ono nasuprot, ide mu ususret ili ga o- 
čekuje. I uvijek je već otpočeo, dovoditi očekivanje i susretanje 
u podudaranje i naposljetku do pokrivanja. Pripravna srdač. 
nost. Koja ne prijanja, koja jedan ili pola metra prije zastaje, 
ostavlja prostor: za gibanje drugog, koji ne treba da bude pri- 
o čak niti nagovoren, niti od tog pogleda niti od vlasti po- 

ude. 

Ove su oči iskušale, što se moralo iskušati. To znači samo: 
one su vidjele, i nije se desilo kao s graškom u priči. To je bilo 
dobro dijete. Dobri, loši, ali ipak baš hitro i jednostavno, ova: 
mo, onamo. Tako dobar svijet nije bio. 


Slika jedne stare žene. Što se opisuje na takvoj slici? Možda, 
da je uvijek treba samo gledati? I vraćati se poput svijetla?« 


Kako se opisuje sloboda? Možda, tako da je uvijek treba 
samo misliti? I vratiti se poput svijetla. 

Sloboda je danas kako predmet krajnjeg i neprestanog napo- 
ra prakse tako i stvar čistog mišljenja koje traje u opuštenosti. 


Preveo Branko Despot 

FILOZOFIJA, MOGUĆNOST I ZBILJNOST 
Branko Despot 


Zagreb 


Filozofija, ukoliko se i sama svodi na nešto moguće i zbiljsko, 
ne ograničava se, u okviru ove svedenosti, niti ma jedno niti na 
drugo, nego se sabire u jedinstvu obojega, koje se jedimstvo, s 
obzirom na ono, do čega je u filozofiji uopće stalo, običava nazi- 
vati, istinska zbilja. 

Istinska zbiljnost jest, u skladu s istinom kao adekvacijom, 
ona, koja odgovara mogućnosti, dok je puka ili lažna ona, koja 
mogućnosti ne odgovara. I jedna i druga pretpostavljaju razliku 
bitka kao mogućnosti i bitka kao zbiljnosti, i opstoje samo, uko- 
liko opstoji ova razlika. Nju se, analogno ontologijskoj razlici 
bitka i bića i analogno ideologijskoj razlici ideje i pojave, može 
nazvati modalnom razlikom. Ona je pretpostavka istinskog i laž- 
nog modaliteta, i time ujedno, svega mogućeg i zbiljskog, kao 
modusa bića u obzoru filozofije kao metafizike. 

Biće je tako ili moguće ili zbiljsko. Preostaje ovdje još sup- 
stancijalno pitanje, koje je to biće, koje nije tek na putu k 
ozbiljenju mogućeg, nego jest ono što može biti. 

Biće na putu k mogućem jest biće kojeg je bitak gibanje 
(kinščsis). Gibanje nije zbiljnost njegove mogućnosti kao zbiljno- 
sti, nego upravo baš kao mogućnosti. Svoju svrhu i kraj (tćlos) 
ono još nije doseglo, to je biće zbiljski nesvršno, nesvršeno (enćr- 
geia atelćs). Zbiljska nesavršenost jest teleologijski izraz njegove 
lažnosti. Sve što se giba, od elemenata preko bilja, životinja, čov- 
jeka do nebeskih bića, samo je, tako reći, na vječnome putu u 
zbiljsku svršnost (entelćheia). 

Ono pak biće koje nije samo neuzgibano (akinćton), poput 
matematičkog, nego je i odvojeno (hćristćn) od svega tjelesnog 
i duševnog, u stanju je (endćhetai), zbog ove svoje odvojenosti, 
na neki način i biti sve, pa ukoliko i zbiljski jest sve ono što je 
moguće, nema ono u sebi više ništa mogućeg kao nezbiljsko, nego 
jest zbiljnost mogućnosti. Ovo, zbog svoje izuzetnosti božans- 

tveno biće (theion) jest um (nodls). Iz toga proizlazi najviše me- 
tafizičko određenje života, kako ga je iskazao Aristotel: jer ŽIVOT 
JE ZBILJNOST UMA (he gar nou enćrgeia z6ć). Mišljenje mišlje- 
nja, kako se prevodi (n6ćsis n6ćsećs), jest istinska zbiljnost, a 
samo je progresivna dezorijentacija u mišljenju mogla odvesti do 
toga, da se kao najviše biće zamišlja prvo Bog-stvoritelj, a potom, 
u doba posvemašnjeg mraka, u tzv. novome vijeku, priroda, čo- 
vjek, društvo, narod, država, čovječanstvo ili što drugo. 


Toliko naravna metafizika (metaphysica naturalis). Njena, 
kako se spoznajno-teoretski kaže, naivnost, a strogo kritički re- 
čeno, dogmatičnost, ne sastoji se u tome, što barata, uz ostalo, s 
nekim nedovoljno metodičkim pročišćenim, logički, teleologijski, 
idejno i drugačije opterećenim modalnim pojmovima, nego u to- 
me, i jedino u tome, što uz ostalo, modalitet sam, mogućnost i 
zbilinost, prihvaća kao nešto »dano«. Pa ako se prosječnoj svije- 
sti, koja, primjerice, živi u psiho-socio-političko-naturalnoj zbilji, 
može oprostiti, što na osnovu tog svog života pretpostavlja i mo- 
gućnost nečeg takvog, i na tome gradi psihologiju, sociologiju, 
politikologiju, fiziku, tačnije fiziologiju i filozofiju prirode, onda 
je ipak ondje, gdje je sve u tome, da se nazru posljednji obrisi 
bitka kao svjetlišta pravog života, kritički nedopustiva pret- 
postavka čak i same mogućnosti mogućeg i same zbiljnost zbilji- 
skog. Kritičko pitanje zato glasi: kako je nešto uopće moguće? 
ili, čisto modalno: kako je mogućnost moguća? Ovo pitanje pre- 
koračuje kako zbiljnost tako i mogućnost, te pita za njihov uvjet. 
Ono više ne pretpostavlja niti mogućnost čovjeka, niti mogućnost 
prirode, niti mogućnost boga ili ičeg drugog, nego zahtijeva de- 
dukciju modaliteta kao takvog. 


Hegel je, u transcendentalnoj genezi konstitutivnih momenata 
ideje, odredio porijeklo zbiljnosti, a time i modalne razlike kao 
procesnog modalnog identiteta, u centralnoj sferi čiste znanosti, 
između čistog bitka i samopoimania pojma, u međusferi biti, tj. 
na stadiju refleksije bitka u bit i bivstvovanje. Bit je, u direkt- 
noj refleksiji nešto samo logički moguće, zamišljivo, posibilitet, 
i tako tek formalna zbiljnost, po starom skolastičkom znamenu, 
actus essentiae. Kao uvjet ona je realna (»vanjska«) mogućnost, 
potencijalitet, a kao totalitet uvjeta, »stvar koja mora stupiti u 
pojavu« ili realna zbiljnost, actus existentiae u indirektnoj reflek- 
siji. Idealna i realna zbiljnost i mogućnost, za prirodno predo- 
čivanje jesu, doduše, nešto samostalno, no one kroz refleksiju 
u sebi dospijevaju do svoje istine i tako su samo postavka (po- 
situm) idejnog spontaniteta. Pojam ukida kako čistu neposred: 
nost tako i refleksiju, ili što je isto, u sebi i kroz sebe uspostavlja 
bitak i bit. Poimanje pojma jest, u predidejnom zaokruživanju 
sfere, o sebi, mogućnost koja samu sebe omogućuje, a za sebe, 
zbiljnost, koja kroz odnos supstancijaliteta, kauzaliteta i uzajam- 
nog djelovanja, samu sebe ozbiljuje, apsolutna zbiljnost. 

Postalo je navikom, da se na ovome mjestu govori o popular- 
noj ekspoziciji sistema u »Filozofiji države i prava«. Identitet 
apsolutne mogućnosti i apsolutne zbiljnosti, kao modalni. vid 
apsolutne istine, dade se izraziti i teologijsko-psihologijskim, 
preciznije, hiperteologijskim i hiperpsihologijskim pojmovima 
čistog uma i čiste volje. Čisti um nije pri tome um koji sebe mi- 
sli, nego je um koji u mišljenju sebe proizvodi kao um, a volja 
nije tek volja koja sebe hoće, nego volja koja u htijenju sebe 
same, sebe kao volju uspostavlja. Kombinacijom ovih pojmova 
identiteta apsolutnog uma i apsolutne volje s pojmovima čisto 
modalnog identiteta, dobiva se famozna formula: što je zbiljsko 
umno je, a što je umno zbiljsko je, i njene varijacije, što je umno 
moguće je, što je moguće umno je, ili, što je voljno zbiljsko je, 
što je zbiljsko voljno je, ili, što je voljno umno je, što je umno 
voljno je itd, itd. Um, volja, zbiljnost, mogućnost, ovdje nisu, a 
to je odlučno, razumski i negativno umski = dijalektički poj- 
movi, nego su spekulativni pojmovi. Oni jesu za razum čisto pro- 
tivurječje. To je razlog, zašto antispekulativna reakcija na He- 
gela ide u jednome smjeru preko Kierkegaarda, kroz bezumni 
doživljaj zbiljnosti kao protivurječja a u drugome smjeru, preko 
Herbarta, kroz zdravorazumski negativni stavak: što je protivu- 
rječno nije zbiljsko. No egzaltirani prkos razumskog apsurda i 
akademska pedagogičnost logičkog formalizma ostaju izvan ono- 
ga pred što smo, ili, primjerenije, u šta smo, zajedno s Hegelom 
postavljeni, ali u čemu se više ne možemo, poput Hegela, udo- 
miti pomoću »imanentnog spoznavanja«, nego iz čega moramo, 
radi najviših ciljeva, izaći kroz transcendirajuće razračunavanje. 

Kao sebe sama proizvodeći momenat modalitet je apsolutan, 
no kao momenat, on je samo jedan među relativno-apsolutnim 
momentima onog, koje se Hegelu ukazalo kao jedino biće, sebe 
formalno u Logici a realno u Prirodi i Duhu samoobjavljujućeg, 
Apsolutno-Apsolutnog. 


Relativno-samostalna, i otuda ne čisto spekulativna, nego 
tek dijalektičko-spekulativna narav svih momenata cjeline, pa 
i modaliteta, preduvjet je, posthegelovskog, kako se kaže, lije- 
vog, desnog i centraškog, revidiranja sistema, koje u bespomoć- 
nosti pred cjelovitošću cjeline, selekcionira ovu ili onu, bilo for- 
malnu bilo materijalnu kategoriju, ili čak neku garnituru kate- 
gorija, i na njoj, kao na bazi, izgrađuje novu filozofiju, filozofiju 
budućnosti, metafilozofiju i parafilozofiju, koje načelno, narav- 
ski, mogu biti i antimetafizičke, bar po svojoj ambiciji. Ova na- 
izgled nevina igra s najvišim pojmovima, posljednji je razlog 
radikalnog konfundiranja, potamnjivanja i obesmišljavanja bit- 
ka, tog, kako se sam naziva, modemog čovjeka i svijeta. I dok 
je ta igra kao supspekulativna restauracija metafizike materijal- 
nog tipa, obnovila generalne i specijalne kategorije prirode a 
isto tako i čovjeka u cijelom njegovom antropologijskom raspo- 
nu, od anorganskog i organskog do duševnog i duhovnog, i čak 
pokušala osvijestiti odnos prirode i čovjeka u radu, praksi 

za dijagnostičko-terapeutske potrebe nadopunjenoj povijesnošću, 
društvenošću, Novim itd. —, dotle je, u restauraciji formalnog, 
tipa obnovila agregat onto-logičkih pojmova. Modalno je to od. 
velo, s jedne strane, do »filozofije zbiljnosti« (Heinrich Maier), 
»metafizike zbiljnosti« (Robert Reininger), »opće — ontologije 
zbiljnosti«  (Giinther_ Jacoby), »nauka o zbiljnosti« (Hans 
Driesch) i na koncu »analize zbiljnosti« (Otto Liebmann), s prak- 
tičkom konzekvencijom ruiniranja života na svim sektorima do 
golog zbiljskog opstanka. S druge strane, odvelo je to, do prima- 
ta, kako se analitičko-kritički kaže, kategorije mogućnosti. 

Razumijevajući prethodno sam bitak čovjeka kao mogućnost, 
što se u ideologijskom obratu iskazuje tako, da je egzistencija 
esencija tubitka, Heidegger je, ovaj fundamentalno-ontologijsko- 
antropologijski stav prenio i na bitak sam, i time došao do bit- 
ka kao čiste mogućnosti mogućeg, tj. bića. Bez obzira na to, što 
je mogućnost ovdje prodestilirana od svih unutarsvjetskih od- 
redbi, predrefleksivnosti, direktne i indirektne refleksije i re- 
fleksije u sebi, i aspirativno konstruirana u predsvjetskoj i pred- 
ljudskoj izvornosti, i dalje, deskriptivno približena, kroz distan- 
ciranje od vulgarnog shvaćanja vremena, kao transcedentalno 
razumljena ekstatička budućnost, ili, na drugome mjestu, kao 
predontologijska sloboda u smislu biti biti i biti istine, ovaj po- 
jam mogućnosti, ipak ostaje, tek sistemske spekulativnosti, tj. 
momenta sebesamoomogućivanja unutar samokonstituiranja cje- 
line lišena, reparacija Hegelovog pojma apsolutne mogućnosti. 
Destrukcija povijesti ontologije, jer ne respektira cjelokupnost 
metafizičkog iskustva, završava tako u redukciji svih pojmova na 
jedan modus modaliteta. | 

Nasuprot ovome polukritičkom kruženju u krugu modalne raz- 
like već je Marx pošao od ideje same, to znači od onog bezuvjet- 
nog kao uvjeta mogućnosti epohalnog, a zbog paradigmatičnosti 
epohe pretpovijesnog bitka uopće. Njegova kritika opstojećeg, 
nije puka kritika zbiljskog u ime mogućeg, bilo ovo još kako 
novo, buduće, stvaralačko itd., nego je kritika uvjeta koji uv- 
jetuje kako moguće tako i zbiljsko kao takvo. Ali, usidren u 
»protivurječju u ideji« (Widerspruch in der Idee), umjesto da 
u transspekulativnome smjeru doprinese regeneriranju filozo- 
fije iz metafizike, i Marx je, kroz dijalektičku samodestrukci- 
ju otuđenja tek kozmoantropologijske ideje, zastao u ieta- 
fizičkom zahtjevu za pukim samoozbiljenjem filozofije kao ap- 
solutne znanosti u malome. 

Ova skraćena, tranzitivno-kritička  deskripcija filozofijskog 
iskustva, ili onoga, što filozofija kao nešto moguće i zbiljsko 
jest, nije nam bila potrebna zato, da bi, ogradivši se od iskuša- 
nih mogućnosti filozofiranja potragali za nekim novim, neot- 
krivenim, »kreativnim« mogućnostima i kakvim-takvim zbilj- 


1) Vidi izvod u B. D., Revolucija rada, »Praxis«, 1—2/1969. str. 158—159. 

nostima. Ona nam služi, naprotiv, samo zato, da bi, modalno 
kazano, nasuprot mogućem, zbiljskom i nemogućem, nasup- 
rot samoomogućivanju, samoozbiljavanju i samoonemogućiva- 
nju, s njihovim modulacijama, idealiziranjem realiziranjem i 
anihiliranjem, ideologiziranjem, = reificiranjem i ukidanjem i 
tome slično, filozofije i svega bića, na granici onoga što je 
principijelno uopće moguće i zbiljsko — te je stoga vidokrug 
sveg psiho-socio-eko-politohistorijskog, naturalnog, = umjetnič- 
kog, religioznog i metafizičkog kao takvog —, uznastojali oko 
preobrata, revolucije, filozofije kako iz dogmatičko-dijalektič- 
ke tako i iz znanstveno-spekulativne metafizike. Ni skrovitost 
u mogućem i zbiljskom, ni paradoksalna muka u nemogućem, 
nego samo produbljeni smireni napor, izgleda, doprinosi pret- 
hodnom, filozofijskome dodiru, a po tome, kroz demonski e- 
ros, i poistevećenju, nas i svega bića, s praiskonskim bitkom. 

O NASILJU I AGRESIJI 

I 


Civilizacija se suprotstavlja barbarstvu kao društvo u kojem 
je uljudnost nadvladala primitivnu zaostalost divljaka. To je 
stanje u koje su se pojedine zemlje probile dugotrajnom bor- 
bom protiv prirodnih i društvenih snaga otpora, a koje obu- 
hvaća ukupnost vještina, znanja, običaja, misaonih i umjetnič- 
kih uvjerenja i nazora. No ono što se u prvom redu ima u vidu 
kada se uljudnost suprotstavlja divljaštvu. odnosi se na način 
rješavanja sporova i sukoba do kojih dolazi u svakoj ljudskoj 
zajednici. Iz samog određenja termina proizlazi da civilizirana 
ili uljuđena zajednica teži smanjivanju nasilja i agresije kao 
sredstva za rješavanje međuljudskih sporova. Većina ljudi tako 
upotrebljava navedene termine usprkos činjenici što je bilo i 
još uvijek ima mislilaca koji dokazuju da je civilizacija stvara- 
njem preduvjeta nejednakosti iskvarila čovjeka. 

Ako se ograničimo na problem 'nasilja i agresije, opravdano 
se nameće pitanje, da li je gornja upotreba termina doista is- 
pravna. Da li ljudi sve manje i manje pribjegavaju nasilju u 
rješavanju sporova i sukoba? Je li tačno da racionalna organi- 
zacija potiskuje nagonsko i otvara put prema stanju u kojem će 
vladati harmonija na osnovi miroljubivog sporazumijevanja? 
Odgovor na ovo pitanje nije jednostavan. Mnogi smatraju da 
mora biti prije negativan nego pozitivan jer industrijalizacija 
i s njom povezana urbanizacija stvara takve uvjete, koji ne sa- 
mo da ne otvaraju put za miroljubiva rješenja, nego su naprotiv 
upravo nabijeni takvim suprotnostima, koje nužno izazivaju 
prave eksplozije nasilja i agresije. Živimo u wrijeme oštrog, glo- 
balnog sukoba dvaju suprotnih sistema, pa nasilje nije samo 
sredstvo obrane starog, već je ono u isto vrijeme moćna poluga 
u rukama onih snaga koje krče put progresa. Osim toga, zahva- 

ljujući razvoju tehnike, kojom neposredno ne rukuju moralno 
odgovorni pojedinci, već članovi moćnih vojno-birokratskih orga- 
nizacija, nasilje poprima do sada neviđenu masovnost i efikas- 
nost. Pojava koncentracionih logora, u kojima ubijanje mili- 
juna ljudi poprima oblik modernog industrijskog pogona, spada 
među bitne karakteristike našeg vremena. Značajno je da, za- 
hvaljujući sistemu i tehnici, ljudi su sve više u stanju da to vrše 
neutralno bez moralnog i emotivnog uključivanja. Kad se ovoj 
okolnosti doda snaga suvremenih sredstava za masovno uništa- 
vanje, onda mogući izgledi nasilja i agresije poprimaju tako fan- 
tastične razmjere, da i pitanje o samouništenju ljudske vrste 
ulazi u,krug našeg razmatranja. 

Da bismo shvatili uzroke mogućih užasa, pitamo se, nije li po- 
trebno zbog analitičkih razloga konstruiranje takvog ljudskog 
prototipa, koji se u tolikoj mjeri odvojio od animalno-nagon- 
skog, da mu je racionalna logika tehničkog progresa postala 
jedina norma ponašanja. Tu ideju susrećemo u fantastičnim ro- 
manima, a isto tako i u pojedinih pjesnika i filozofa, koji paž- 
ljivo prate i analiziraju trendove budućeg razvoja. Njima se su- 
protstavljaju mnogi biolozi i psiholozi, sljedbenici Darwina i 
Freuda, koji drže da je svaki pokušaj izdvajanja čovjeka iz nje- 
govog prirodnog, nagonskog konteksta čista iluzija i promašaj. 
Tako biolog Konrad Lorenz, pisac poznate knjige o agresiji, ka- 
že da Marsijanac, koji bi bio obdaren samo razumom, ne bi 
ništa mogao razumjeti promatrajući ponašanje ljudi. On smatra 
da se u osnovi ljudi ne rukovode razumom već nagonima i da 
u tome nalikuju na štakore, koji su miroljubivi u okviru svog 
klana, dok su pravi razbojnici u odnosu prema susjedima. 

Lorenz proučava agresiju među životinjama: ribama, ptica- 
ma, sisavcima, no on to čini na takav način, koji omogućuje 
komparacije i zaključke i u odnosu na ljudsko društvo. Tu leži 
razlog što je njegova knjiga postala vrlo utjecajna i u društve- 
nim naukama. Ona je postala glavno uporište mnogih rasprava, 
koje idu za tim da pokažu, kako izvore nasilja i agresije u su- 
vremenom društvu treba tražiti prije svega u biološko-nagon- 
skim osobinama ljudske vrste. 

Na temelju analize mnogih primjera Lorenz dolazi do zaključ- 
ka da agresivnost nije đavolsko svojstvo, da to nije destruk- 
tivni princip, već da je to unutarnji pokretač razvoja. Agresija 
jedinki prema drugim jedinkama unutar vlastite grupe nije štet- 
na, već je bitna sa gledišta razvoja i očuvanja vrste. Proučava- 
jući tu pojavu među ribama i pticama Lorenz dolazi do zaključ- 
ka da su razbojstva, do kojih dolazi kako u eksperimentalnoj 
situaciji tako isto u prirodnim uvjetima, korisna jer je za vrstu 


1) Das Sogennante Bose. Zur Naturgeschichte der Aggression, Wien 
ie Knjiga je prevedena na engleski pod naslovom On Aggression, New 
ork 1963. mE: ; 

najbolje, ako najjači i najsposobniji njen predstavnik zauzme 
teritorij i privuče ženku. Evolucija se odvija na bazi mutacija, 
koje u nekim slučajevima, kada ne stoje u organskom kon. 
tekstu s okolinom, mogu voditi u ćorsokak. Mužjak fazan u 
borbi za ženku unutar vrste razvija tako lijepa i velika pera, 
koja mu onda smetaju u kretanju i lako postaje plijen grablji- 
vica. Lorenz dodaje da se u sličnom položaju nalaze i ljudi za- 
padne civilizacije, koji zbog oštre međusobne konkurencije po- 
staju plijen takozvanih menadžerskih bolesti: jakog krvnog pri- 
tiska, atrofije bubrega, raka na probavnom sistemu, neuroza. 

Anonimna formacija jata i izdvojeno prijateljstvo jedinki is- 
ključuju jedno drugo velikim dijelom zbog toga, što je prija- 
teljstvo uvijek povezano s agresijom. Ova kombinacija je oso- 
bito vidljiva kod onih životinja, koje su agresivne samo za vri- 
jeme reproduktivne sezone, a inače nisu agresivne jer žive u 
jatu. Lična povezanost i ljubav izrastaju iz agresije unutar vrste 
pomoću ritualizacije, koja polazi od u drugom pravcu upravlje- 
ne agresije (redirected activity) kao od svoje osnovne. — »Ri- 
bica, ženka je u sredini akvarija pokazujući znakove koji izazi- 
vaju mužjaka na agresivnu akciju. Mužjak doista oštro napada, 
no napad ne upravlja na ženku, već prošavši kraj nje on udara 
na drugog člana svoje vrste, na svog teritorijalnog susjeda —«. 
To 'je u principu isti mehanizam koji čini da bijesan čovjek uda- 
ra šakom po stolu. Sposobnost da održi teritorij i odgoji po- 
tomstvo upravno je razmjerna s agresivnošću koju jedinka po- 
kazuje prema svom konkurentu. Inhibitorni mehanizmi omogu- 
ćuju skladan život unutar pojedinih zajednica. A agresivnost se 
ispoljava u odnosu prema vanjskom neprijatelju. 

Kad se suvremenog čovjeka stavi u ovaj biološki kontekst, 
onda se može doći do zaključka koji ima paradoksalni karak- 
ter. Stvar je u tome, što se čovjek zahvaljujući razvoju govora i 
mišljenja upustio u istraživački dijalog s prirodom. No on je 
time napustio stanje sigurnosti, koje su mu pružali dobro prila- 
gođeni- instinkti. Najokrutnije i najagresivnije životinje posje- 
duju inhibitorni mehanizam, koji ih čuva od samouništenja. Vuk 
može jednim ugrizom prekinuti žilu kucavicu drugom vuku. No 
on. to ne čini. Čovjek može jednim pritiskom na dugme oduzeti 
život milijunima drugih ljudi. Postavlja se pitanje, da li postoje 
i tu mehanizmi koji to sprečavaju. Lorenz smatra da je nagli raz- 
voj tehnike poremetio prirodnu ravnotežu, koja je postojala na 
ovom području. Čovjek, koji stavlja prst na obarač, odsječen je 
od mogućnosti da emotivno doživi posljedice svog čina. To znači, 
da on sve više i više odlazi ispod utjecaja onih faktora, koji odvra- 
čaju od takvih akcija. Time se objašnjava činjenica, što su i do- 
broćudni ljudi u stanju ispuštati bombe, koje ruše čitave gra- 
dove i ubijaju na milijune ljudi. Druga okolnost, koja remeti spo- 


2) Ibidem, p. 170. 
542 


menutu ravnotežu, sastoji se u tome, što suvremeni čovjek pati 
od nedovoljnog pražnjenja svojih agresivnih poriva. Sudbinske 
sile tjeraju ljude da vrše zločine zbog kojih će morati onda ispaš- 
tati slično kao u grčkim tragedijama. Ta iskonski neispražnjena 
agresivnost, koja je dobila fatalne produžetke u formi modernih 
sredstava uništenja, važan je faktor, bilo da je riječ o ugrozama 
nuklearnog rata ili o uzrocima automobilskih nesreća na cesta- 
ma.* Inhibitornu protutežu predstavlja osjećaj i svijest moralne 
odgovornosti, koji se razvijaju u društvu i na taj način omogu- 
ćuju ljudsku zajednicu. Pitanje se svodi na to, da li je taj meha- 
nizam ozbiljno poremećen, i ako jest, kako se može ponovo akti- 
virati. U skladu s izloženim gledištem odgovor je moguć uz pret- 
postavku da u istraživanju ne izdvajamo čovjeka iz prirodnog 
toka kao nešto posebno, to jest da ne pravimo principijelnu raz- 
liku između vanjskog svijeta stvari i unutarnjeg svijeta vrijedno- 
sti. Logos svemira je usklađen s djelatnošću čovjeka, što znači 
da moralni zakon nije ništa apriorno, već se razvio u toku evolu- 
cije kao i ostali zakoni prirode. 


Lorenz pruža mnoga svježa i interesantna zapažanja o izvori- 
ma i uvjetima agresije, no njegova teorijska uopćavanja ne izlaze 
izvan onih okvira, koje je postavio Sigmund Freud. Kultura i civi- 
lizacija sputavaju čovjeka. One ograničavaju njegove iskonske na- 
gone. Čovjek je egoist, samoživac, i ljudska zajednica je moguća 
jedino zahvaljujući neprestanom svjesnom i nesvjesnom potiski- 
vanju nagonskog.* U tu svrhu se kod životinja razvija filogenetski 
proces ritualizacije, a kod ljudi sfera kulturne nadgradnje. 


II 


Izloženi pristup shvaćanja nasilja i agresije u suvremenom 
društvu je u isto vrijeme i jednostavan i ograničen. Svođenje dru- 
štvenih pojava na biološke mehanizme adaptacije i evolucije 
otvara prostor za dopadljive komparacije, no ne pruža osnovu za 
njihovo temeljito razumijevanje. Tko ne zna pojam džungle, teš- 
ko može shvatiti što znači džungla na asfaltu, no prvi pojam nipo- 
što nije dovoljan da se shvati drugi, jer on sadrži mnoge druge 
elemente koji isključuju mogućnost reduciranja. Da bi se shva- 
tilo ono što se događa na asfaltu, potrebna su znatno opsežnija i 
brana znanja od onih koja izlaze iz laboratorija egzaktnih 
nauka. 


U principu se može prihvatiti gledište koje uspoređuje mo- 
ralnu normu s inhibitornim biološkim mehanizmom. No čim po- 
stavimo pitanje o uzrocima masovnog kršenja tih normi, naše 
razmatranje ulazi u jedan potpuno ljudski plan, koji isključuje 
mogućnost takvih komparacija. Nasilnički i agresivni akti obič- 


3) Ibidem, p. 245. 
4) Das Unbehagen in der Kultur, Wien 1930. 

no znače kršenje određenih normi, stoga ih i nije moguće prou 
čavati izvan konteksta socijalne dezorganizacije ili anomije, kada 
se radi o manjim poremećajima u granicama postojećih društve- 
nih sistema. Veći nasilni poremećaji imaju oblik ratova i revo- 
lucija. No među jednima i drugima postoji kontinuitet, pa objaš- 
njavanje uzroka zbog kojih dolazi do prvih spada među važne 
preduvjete shvaćanja drugih. 


Socijalnopsihološki pristup razmatranim pitanjima ne sadrži 
fatalističku notu, koja je prisutna u biološkom pristupu. To kon- 
kretno znači, da izvore nasilja i agresije u suvremenom društvu 
ne treba tražiti prije svega u nagonskim osobinama ljudske vrste. 
Nijedna vrsta nije tako destruktivna kao što je ljudska, i to ne 
zbog bioloških osobina koje potječu iz prahistorije, već zbog 
društvenih uvjeta koje donosi historija. 


Ako ograničimo razmatranje na industrijsko društvo i ako 
smo odlučili da usvojimo proceduru postupnosti = izlaganja, 
onda najprije moramo navesti one uvjete ili okolnosti, za koje 
smatram da su osnova na kojoj izrasta devijantno ponašanje 
pojedinaca i grupa. 


Počet ćemo analizom Durkheimove teze, prema kojoj je 
anomija funkcija opadanja društvene kohezije. Ta teza je u 
Durkheima dobila oblik zaključka do kojeg je on došao na os- 
novu opsežnog, pretežno statističkog ispitivanja evropskih ze- 
malja krajem prošlog vijeka. U malim, kompaktnim društve- 
nim zajednicama, u kojima industrija nije narušila grupnu ko- 
heziju, stope devijantnog ponašanja su znatno manje od odgo- 
varajućih stopa u industrijskim zajednicama. Durkheim je svoju 
tezu najbolje obrazložio na pitanju samoubijstva“ Međutim, 
nju su potvrdila i mnoga druga istraživanja, i to ne samo u 
odnosu na samoubijstvo, već i na druge oblike devijantnog 
ponašanja. Među najznačajnije radove s tog područja spadaju 
istraživanja predstavnika takozvane Čikaške sociološke škole, 
izvršena dvadesetih godina našeg vijeka u Chicagu, pod ruko- 
vodstvom profesora Roberta F. Parka. Ta su istraživanja poka- 
zala da u uvjetima brzog razvoja socijalna dezorganizacija naj- 
više pogađa one gradske četvrti, u kojima industrija razara 
porodicu i ostale društvene grupe koje vrše funkcije integra- 
cije i kontrole. To su u Chicagu upravo ona područja, koja se 
neposredno nastavljaju na poslovno-trgovački centar, a nasta- 
njena su nekvalificiranim radnicima i drugim grupama sa dna 
društvene ljestvice. Dezorganizaciju je pojačavala okolnost, što 
su te grupe bile sastavljene od imigranata iz raznih zemalja, 
koji su u sukobu s novom situacijom naglo napuštali vrijed- 
nosni sistem zajednica iz kojih su došli. 


5) Le Suicide: Etude de sociologie, Paris, Alcan 1897. 
6) Clifford Shaw, Deliquency : Areas, University of Chicago Press, 1929. 

Shvatljivo je da je u Chicagu i u drugim američkim centri- 
ma spomenuti sukob bio mnogo oštriji nego u Evropi. To nije 
samo zbog bržeg industrijskog ritma, koji logično uključuje 
intenzivniju eksploataciju rada, već i zbog okolnosti što je stal- 
no prisutna etnička diskriminacija vršila snažan dodatni priti- 
sak i to najviše među najnižim slojevima. No i u Evropi i u 
Americi do devijantnog ponašanja dolazi, u prvom redu, zbog 
pritiska, koji postojeća socijalna struktura vrši na pojedince 
i na cjelokupne društvene slojeve. U tom smislu kao opći i 
vrlo prikladan okvir istraživanja može poslužiti Mortonova teza, 
da je devijantno ponašanje simptom provalije koja postoji iz- 
među kulturom nametnutih aspiracija i društveno strukturiranih 
mogućnosti za realizaciju tih aspiracija." Među bitne pretpostav- 
ke kapitalističkog vrijednosnog sistema pripada uvjerenje o jed- 
nakim mogućnostima, odnosno tvrdnja da društvo pomoću općeg 
obrazovanja pruža svima mogućnost za razvoj vještine i inteli- 
gencije, koje su osnova zaposlenja i novčanog uspjeha. Ako ne- 
tko u tome ne uspije, onda je to znak njegovog ličnog nedostatka. 
Prema tome nezadovoljstvo koje izaziva neuspjeh treba upraviti 
prema unutra, a ne prema vani, prema samome sebi, a ne prema 
društvu. Morton je bit te vrijednosne orijentacije precizno izra- 
zio u tri slijedeća stava: 

1. Svi moraju težiti prema istim najvišim ciljevima, jer su 

oni svima dostupni. 

2. Sadašnji neuspjeh ne smije biti ništa drugo nego etapa pre- 

ma konačnom uspjehu. 

3. Pravi neuspjeh se sastoji u napuštanju ambicija. 

To je orijentacija prema oštroj ekonomskoj i društvenoj kon- 
kurenciji, prema ratu svih protiv sviju, koji ima najsnažniju idej- 
nu podršku u Calvinovom učenju o božjoj milosti. Uspjeh je znak 
da si odabran. Bog je odlučno na strani lukavih, discipliniranih i 
uspješnih. Nema milosti prema onima koji su na dnu. Taj hladan 
i nemilosrdan odnos prema onima koji ispadaju iz trke, važan je 
element proizvodne efikasnosti, on je u isto vrijeme neobično 
važan faktor depresivnih stanja, iz kojih izrasta nasilje i agresija. 
Naime, ni u ovom razmatranju ne smijemo ispustiti iz vida činje- 
nicu, da je najdublja bit čovjeka sadržana u njegovoj težnji da 
se sačuva i potvrdi. On to može učiniti samo u odnosu s drugim 
ljudima, što drugim riječima znači da je osnova njegovog samo- 
poštovanja poštovanje od strane drugih. Čovjek se u ocjenama 
drugih sagledava kao u ogledalu i ako su one redovito crne, onda 
je to najteži utek koji gura prema ništavilu. To je položaj onih 
koji su osuđeni na neuspjeh u uvjetima kada društvo smatra da 
je to njihova lična stvar. Oni iz ove grupe, koji prihvaćaju druš- 


T) Social Structure and Anomie, u knjizi Šocial Theory and Social 
Structure, New York 1949. 
8) Ibidem. 

tvo i njegove vrijednosti, skloniji su da traže izlaz u nasilju pre- 
ma sebi, to jest u samoubijstvu, dok je sumnja u postojeću vri- 
jednosnu orijentaciju i njeno odbacivanje osnova nasilja prema 
drugima i prema društvu kao cjelini. Stopa samoubijstva je naj- 
veća kod biznismena, bankara, menadžera i slobodnih profesija; 
jednom riječju kod onih ljudi koji ne stavljaju u pitanje pore- 
dak i kod kojih lični uspjeh najviše dolazi do izražaja, dok je 
stopa ubijstva veća u siromašnih potlačenih slojeva, koji stav- 
ljaju u pitanje pravednost društvenog poretka. 


Moglo bi se reći da gornjem razmatranju protivurječi psiho- 
analitičko obrazloženje uzroka obrnute učestalosti samoubijstva 
i ubijstva u istom društvu. To obrazloženje se svodi na tvrdnju, 
da primitivni ljudi svoja agresivna raspoloženja prvenstveno us- 
mjeruju prema drugim licima, dok su civilizirani ljudi mnogo 
skloniji da ih usmjeruju prema vlastitoj ličnosti. Ovo obrazlo- 
ženje nalazi potvrdu u statističkim komparacijama stopa ubij- 
stva i samoubijstva primitivnih i civiliziranih naroda. Njega, kako 
izgleda, potvrđuju i podaci koji se odnose na odgovarajuće druš- 
tvene slojeve unutar razvijenih industrijskih zemalja. Tako je 
poznato, da bijelci u Sjedinjenim Državama imaju tri puta veću 
stopu samoubijstva od crnaca, dok je u pogledu ubijstva odnos 
više nego obrnut. Ipak mnoga istraživanja pokazuju da ovo obra- 
zloženje nije odlučno kada je riječ o industrijskom društvu. 
Ona potvrđuju Mortonovu tezu o agresiji kao prvenstveno struk- 
turalnom, a ne biopsihološkom problemu. Pritisak koji dolazi 
izvana služi kao imunitet protiv samoubijstva. Statistike poka- 
zuju da ekonomski potisnuti američki jug na frustraciju reagira 
ubijstvom, a prosperitetni sjever samoubijstvom. To isto potvr- 
đuju statistike cijelog svijeta." Švedska, koja se nalazi pri vrhu 
ljestvice obzirom na stopu samoubijstva, ima relativno nisku 
stopu ubijstva. Ona nema ni socijalnih ni etničkih problema ka- 
kvih ima Amerika, gdje je stopa samoubijstva znatno niža ali 
je zato mnogo viša stopa ubijstva. 


Ovdje se može primijetiti da je fenomen ubijstva teorijski 
manje problematičan i da privlači manje pažnju od fenomena 
samoubijstva. To je očito zbog toga što se prvo lako usklađuje 
s principom samoodržanja, koji je toliko prisutan i naglašen u 
svim vrstama i oblicima postojećeg, da gledište o tome kako taj 
princip nužno sadrži svoju vlastitu negaciju, nije analitički 
uvjerljivo i lako prihvatljivo. Prilazeći tom pitanju s intimne, 
subjektivne strane Durkheim tvrdi da ljudi sve više tonu u ne: 
mirnom kretanju, besciljnom samorazvoju — načinu života koji 
sam sebe izjeda jer ostvarenja nemaju više nikakav vrijednosni 


9) Vidi A. F. Henry and J. F. Short Jr. Suicide and Homicide, Some 
Economic, Sociological, and Psychological Aspects of Aggression, Glen- 
coe 1964. 


10) Ibidem, p. 84. 

kriterij; sreća uvijek leži izvan ostvarenog cilja. Poraz poprima 
oblik konačnog razočaranja — gađenja prema »ispraznosti bes- 
konačnih težnji«." Objektivno, statistički samoubijstvo je cije- 
na koju čovječanstvo plaća u uvjetima brzog tehničkog napretka 
na osnovi konkurencije. Neuspjeh da se postigne ambiciozan 
cilj, ili kruto određeni standard, najčešći su razlozi koji vode 
samoubijstvu u Švedskoj, a i u ostalim razvijenim zemljama." 


ILI 


Ako usvojimo formulaciju da su nasilje i agresija uvijek nuž- 
no povezani s kršenjem ustanovljenih propisa, na putu smo da 
prihvatimo konzervativno gledište, koje ova svojstva isključivo 
pripisuje opozicionim snagama. Time se iskrivljuje stanje stvari, 
jer snage reda imaju moć i drže vlast, što znači da neprestano 
vrše nasilje nad potčinjenima, a agresiji pribjegavaju bez suste- 
zanja prema vlastitoj ocjeni. To što se danas relativno manje 
primjenjuje batina, a više sredstva psihološkog nasilja, nije pi- 
tanje humanosti, već tehničke efikasnosti. Pitanje o nasilju, kada 
se raspolaže efikasnim sredstvima njegove primjene, uvijek je 
više stvar taktike nego principa. Nenasilje i samožrtvovanje kao 
način otpora ima svoj smisao samo onda, kada ne postoje nikakvi 
realni izgledi za mogućnost otvorene borbene konfrontacije s 
agresorom. To je način kojim se mogu postići privremeni, krat- 
koročni uspjesi, no na dugoročnom planu obavezno vodi refor- 
mističkoj stagnaciji jer zamagljuje činjenicu da bez revolucionar- 
nog nasilja nisu moguće temeljite promjene u društvenim od- 
nosima. Naravno, nije potrebno posebno dokazivati da treba 
razlikovati historijski uvjetovano i promišljeno revolucionarno 
nasilje od subjektivnog avanturizma, odakle proizlazi zaklju- 
čak o nužnosti striktnog poštivanja postojećeg pravila igre sve 
dok se ne ukaže mogućnost da ih se odlučno poremeti. 


Interesantno je da je gornji zaključak postao svojevrsni 
kredo u vrhovima većine onih moćnih organizacija suvremenog 
industrijskog društva, koje su nastale kao rezultat nastojanja 
potlačenih da pruže organizirani otpor nasilju tlačitelja. To je 
nesumnjiva novost jer mnoge od tih organizacija ranije, to jest 
u prvoj polovini našeg vijeka nisu nipošto u prvi plan svoje stra- 
tegije, pa ni taktike stavljale striktno pridržavanje tog pravila. 
One su u to vrijeme držale borbeni kontakt s protivnikom i pi- 
tanje o eventualnoj upotrebi nasilja bilo je otvoreno. Da je do 
ove promjene došlo uslijed promjena u strukturi društva, u to 
ne sumnjamo. No mi u to ovdje nećemo ulaziti, jer je to specifi- 
čan problem koji ne stoji u centru ovog razmatranja. Nas prije 
svega zanima pitanje, da li je gornji zaključak doista opravdan 


11) Op. cit. p. 284. 
12) Hendin H., Suicide and Scandinavia, New York 1965. 

ili ga treba staviti u sumnju. U tu svrhu je potrebno daljnje 
istraživanje, koje će, nadamo se, biti uspješnije, ako ga počnemo 
s nekom smišljenom pretpostavkom. Stoga u vidu pretpostavke 
predlažemo tezu koja glasi: 

— Sa stanovišta mogućnosti pripreme masovne agresije, u 
kojoj bi bila primijenjena najmodernija sredstva nasilja, kao 
sljedbenici prikladnija su ona lica, koja striktno poštuju posto- 
jeća pravila igre od onih, koji ih na ovaj ili onaj način dovode 
u pitanje ili krše. — 

Ako bi se ovu tezu interpretiralo u njenom mogućem ekstre- 
mnom smislu, tada bi se moglo reći da je pozajmljena od So- 
rela, koji otvoreno kaže da mu se sviđa običaj onih norveških 
seljaka, koji nose mač i koji svoje sporove rješavaju samostalno 
ne tražeći pomoć policije." Međutim, mi se ograđujemo od tak- 
ve interpretacije jer, kad bi se velik dio modernog gradskog sta- 
novništva ponašao na način koji je adekvatan ponašanju spo- 
menutih norveških seljaka, onda bi rad i život u gradu bio pot- 
puno nemoguć. Pod nepoštivanjem i kršenjem pravila igre pr- 
venstveno podrazumijevamo otpor protiv standardnih stereoti- 
pa mišljenja i djelovanja koje totalitarno i potrošačko društvo 
nameće ljudima. Razumije se, ne misli se samo na lični, indivi- 
dualni otpor, već i na kolektivni, organizirani, u kojem se legal- 
na sredstva kombiniraju s ilegalnim u skladu sa situacijom ko- 
ja je više ovisna o objektivnim okolnostima, nego o volji akte- 
ra djelovanja. Sve je to usmjereno na stvaranje ličnosti, koja ni- 
je voljna da se samo prilagođava, već da samostalno djeluje i 
odlučuje. U uvjetima koji već danas dominiraju najgora alter- 
nativa je poslušan, pristojan, dobro odgojen individuum, koji 
uvijek postupa kako se to od njega očekuje i koji je idealan ob- 
jekt manipulacije od strane sistema. Taj tip je osnovno uporište 
totalitarnog poretka. 


IV 


Ta prividna suprotnost, koja je sadržana u okolnosti da su 
mase nedužnih pojedinaca, koji miroljubivo teže zadovoljava- 
nju svojih ljudskih potreba, latentna osnova agresije velikih 
razmjera, može biti razrješena ako pažljivo pristupimo prou- 
čavanju velikih industrijskih gradova. Prva stvar koju ćemo la- 
ko uočiti, a važna je za shvaćanje, sastoji se u tome, da su sta- 
novnici velikih gradova sastavni, zamjenjivi dijelovi moćnih 
proizvodnih i administrativnih organizacija. Ukoliko je neki 
grad moderniji, to jest ukoliko njegove proizvodne, uslužne i u- 
pravne organizacije efikasnije funkcioniraju, utoliko njegovi 
stanovnici više dolaze u položaj brojeva, koji se mogu upoređi- 
vati, kalkulirati, manipulirati. Usprkos optimitičkim predviđa- 


13) The Ethics of Violence u knjizi H.M. Ruitenbesk, Varieties of Clas- 
sic Social Theory, New York 1963. 

njima da će strojevi, naročito oni automatski, osfobađati čovjeka, 
situacija koju možemo empirijski proučavati je takva da u pro- 
sjeku maksimalna efikasnost znači minimum individualnosti i 
slobode. Iz tog proizlazi da moderni građanin nema zadovolja- 
vajući odnos prema uvjetima i sredstvima života. On živi u ma- 
lim, izoliranim porodicama u centru ili u velikim predgrađima, 
uzduž putova i autostrada. što je u ovom kontekstu najvažnije, 
on živi i radi u situaciji koja od njega zahtijeva racionalnu ko- 
rektnost bez emotivnog uključivanja. 

Pitanje je, da li u tim uvjetima dolazi do osjetnog smanjiva- 
nja nagonskih poriva, ili do njihovog represivnog zgušnjavanja. 
Iako se ni prva alternativa ne može odbaciti, druga je vjerojat- 
nija, jer je potvrđuju mnogi primjeri, koji pokazuju da je men- 
talitet mase zbog neprirodnosti svog položaja sklon agresivnim 
i rušilačkim raspoloženjima. To potvrđuje i karakter potrošač- 
ke kulture, koja je pretežno usmjerena na neutralizaciju nagon- 
skih poriva. Ona omogućuje ljudima da promatraju umjetno 
stvorene heroje, da bi zaboravili svoju nespretnost i pasivnost. 
Stanovnici modernog grada traže surove i nasilničke likove, ko- 
ji izlažu svoj život u demonstracijama i buntu, jer su sami tako 
slabi da ne mogu izdržati ni male tiranije svojih neposredno 
pretpostavljenih. Utakmice, spektakularni plesovi i opasne trke, 
masovne izložbe i sastanci, sve je to potrebno i kao kompenza- 
cija i da bi se pokrenule animalne potrebe iz njihove nepokretne 
obamrlosti. Na taj način se podržavaju i unapređuju najniži ob- 
lici društvenosti. Lewis Mumford smatra da je ta rezidualna dru- 
štvenost velegradske gomile skoro identična s onim što se u na- 
uci označuje kao instinkt stada.“ U većini tih predstava unapre- 
đuje se invertirani smisao života pomoću straha i blizine smrti. 
Ako nema smrti ili opasnosti od smrti, publika smatra da je 
prevarena. Miroljubive igre kao što je košarka ili konjske trke 
moraju biti praćene klađenjem, da bi bile isto tako uzbudljive 
kao rodeo ili mototrke. Te diverzije su protuteža nepodnošlji- 
vom bavljenju aritmetičkim apstrakcijama i mehaničkim instru- 
mentima, isto tako kao i apstraktnom interesu za stomak i sek- 
sualne porive. Masovni spektakl kao protuteža dosade i izola- 
cije. Prema Mumfordu to su takozvane negativne vitalnosti. To 
znači da priroda i ljudska priroda, koje su narušene u toj sre- 
dini, dolaze natrag u destruktivnoj formi kao spektakl droge i 
sedativa. Sve su to napori da bi se uspostavila duševna ravnote- 
ža. James Joyce je u Odiseju projektirao to stanje: on pokazuje 
duh Leopolda Blooma, koji povraća sadržaj novina i oglasa, ži- 
veći u paklu neispunjenih želja i poriva.“ 

Tražeći osnovni uzrok destruktivne agresivnosti, koja se ja- 
vlja u suvremenom metropolisu, i Mumford je sklon da prihvati 


14) The Culture of Cities, New York 1938. 
15) Ibidem, p. 2171. 

Freudovo gledište. On kaže da u tom osakaćenom stanju impuls 
života napušta zdrave ljude kao što će napustiti onoga koji se 
našao pod kotačima lokomotive. Njega zamjenjuje impuls smrti. 
I upravo kao što želja za životom može trijumfirati nad svim 
osim nad katastrofom fizičkog organizma, tako isto želja za 
smrću može se kao rak uvući u ličnost, dok samo tijelo, ma 
kako bilo zdravo, ne podlegne bolesti. Ova Freudova misao od- 
ražava situaciju megalopolisa Beča u doba imperijalne i finan- 
cijske propasti. U toj situaciji želja za smrću istupa kao kolek- 
tivni impuls s takvim efektom, što mnogi ljudi, da bi sačuvali 
život od daljnjih poraza i nepodnošljivih ponižavanja, čine sa- 
moubojstvo. Poznato je, da prema Freudovoj koncepciji, koju 
je on naročito razvio u svojim kasnijim djelima, život se odvija 
u obliku dinamike između dva suprotna nagona, između život- 
nog nagona (eros )i nagona smrti (thanatos). Dominacija jed- 
nog nad drugim je uvjetovana promjenom životne situacije. U 
Napoleonovoj armiji, kada je pobjedonosno nastupala od zapa- 
da prema istoku, dominirao je nagon života i pobjede. Kada se 
poražena vraća iz Rusije u Francusku, situacija se mijenja: voj- 
nici se masovno ubijaju. To je opet slučaj koji pokazuje, kako 
ljudi u situaciji očaja i propadanja, da bi izbjegli patnje i po: 
niženja, vrše samoubojstvo. Masovna agresija prema drugima 
prerasta u spontanu samoagresiju. 

U slijedu navedenog shvaćanja stoje i mnoge druge, novije 
teorije, koje su većinom samo eksplikacija ili dopuna onog što 
nalazimo kod Freuda. Tako Erich Fromm ističe misao da je re: 
sentiman i mržnja prema životu rezultat dosade i opće mental- 
ne pasivnosti i učmalosti. Čovjek nije u stanju da stvara, da u: 
čestvuje i zbog toga se kod njega javlja tendencija rušenja. 
Društvo nameće konzumentski stav, koji se sastoji u pasivnom 
zadovoljavanju animalnih potreba. Svemu, pa i proizvodima 
kulture pristupa se kao predmetima takve potrošnje. Na taj se 
način fundamentalna, egzistencijalna pitanja života i smrti svo- 
de na animalni nivo. Pojačan interes za vijestima, koje se odno- 
se na zločin, nesreće i smrt, stoji u istoj ravnini s potrebom za 
hranom i seksualnom nasladom. Kad bi se usporedila klasična 
grčka drama s katarzom, koju pružaju suvremena sredstva ma- 
sovnog utjecaja, bila bi očita veličina provalije koja u tom pog- 
ledu dijeli grčki polis od modernog metropolisa. Posljednji u: 
lazi u tehnotronsko stanje totalnog programiranja, koje ne is- 
ključuje ni područje osjećaja i mišljenja. Homo sapiens, koji 
se odlikuje po tome što razmišlja i suptilno doživljava, stavljen 
je u položaj aparata za registraciju utisaka i automatsko reagi- 
ranje na principu povratne sprege. Rezultat su neuroze koje su 
sadržane u samom karakteru našeg vremena. U vezi s tim Fromm 
izriče paradoks u formi stava, da je neurotik s ljudskog staja- 
lišta_ vredniji od normalnog čovjeka u atomiziranom  druš- 
tvu. Normalan čoviek se prilagodio situaciji pod cijenu gublje- 
hja najdragocjenijih ljudskih svojstava, dok je neurotik po- 

buna protiv takve situacije. Taj stav je sadržan i u našoj pret- 
postavci o osobama koje striktno poštuju postojeća pravila igre 
kao najprikladnijem mediju za pripremu masovne agresije, u 
kojoj bi bila primijenjena moderna sredstva nasilja. 

Da bismo bili sigurni da naše razmišljanje ide smjerom u 
kojem se mogu naći daljnji momenti koji potvrđuju našu 
pretpostavku, potrebno je prethodno postaviti pitanje, da li 
zasićenost masovne kulture elementima nasilja ima isključivo 
komercijalni karakter, to jest da se time po principu ponude 
i potražnje izlazi ususret ljudima, koji su po prirodi agresivni, 
ali su njihovi nagoni potisnuti uvjetima života, pa onda nalaze 
oduška u mašti, na osnovu gledanja umjetno stvorenih krimi- 
nalnih prizora, — ili je u to možda umiješana i namjera cen- 
tra društvene moći, da narkotiziraju potlačene, da ih učine rav- 
nodušnima prema vrijednostima života. Analize sadržaja kri- 
minalnih romana i filmova, koje su vršene u Engleskoj i Ame 
rici, pokazuju da. u njima pogibaju pretežno miroljubivi ljudi, 
čime se potvrđuje i ilustrira teorija »da je sudbina prosječnog 
čovjeka u modernom društvu da crkne kao štakor u kanalu, ili 
da pogine u zasjedi, ili od otrova«." Izgleda da je to pravi 
ključ za razumijevanje sadizma mašte, koji je karakterističan 
za romane, drame i novinske izvještaje o ubijstvu i nasilju. 
Taj sadizam pomaže stanovništvu da postane ravnodušno, da 
otvrdne i da prihvati eventualnu upotrebu otrovnih plinova u 
demonstracijama ili masakriranje nezaštićenih i nevinih ljudi 
za vrijeme rata.'" U toj okolnosti prvenstveno treba tražiti raz- 
log zašto je američkom građaninu moguće da gleda direktne 
jeba prijenose krvavih ratnih prizora sa vijetnamskog 

jišta. 


V 


U zaključku ovog razmatranja, u kojem smo naznačili sa- 
mo neke, po našem mišljenju značajne aspekte nasilja i agre- 
sije, izdvojit ćemo one konsekvencije, koje osim toga što mo- 
gu poslužiti kao putokaz za daljnje istraživanje, imaju nepo- 
sredan i bitan odnos prema onom što je važno za suvremeni 
svijet i njegovu budućnost. 


Očito je da svijet ide prema sve većem jedinstvu i poveza- 
nosti. No treba imati u vidu da je to mnogo manje jedinstvo 
ljudi od jedinstva moćnih, sveobuhvatnih organizacija, koje 
sve analitički drobe i uklapaju u svoju kolotečinu. Da te or- 
ganizacije doista zasijecaju u samu bit čovjeka, vidi se po to- 
me, što se čovjekova ljudskost odvaja od njegove sposobnosti 
djelovanja u okviru mehaničkih sistema. Čovjek je u stanju da 


16) Ruskin J., Unto This Last, London 1962. 
17) Lewis Mumford, op. cit. 270. 

djeluje, a da pritom u svoju djelatnost ne uključuje ljudske 
osobine. To je zbog toga što se pozitivna, hladna misao, koja 
poštuje sigurnost zdravog razuma, odvaja od uma, osjećaja i 
doživljaja.“ Taj proces je uvjetovan tehničkim progresom, ko- 
ji u svrhu integracije na bazi racionalnih fragmentiranih uloga 
vrši neprestano represivno potiskivanje nagonskog. Takva si- 
tuacija izvanredno pogoduje centrima društvene moći i s nji- 
ma povezanim reakcionarnim snagama, koje su glavni prota- 
gonisti nasilja i agresije. Ne treba zaboraviti da je ta podvo- 
jenost bila važan preduvjet za mogućnost fašističke agresije: 
s jedne strane usavršavanje racionalno-birokratske organizaci- 
je, koja teži prema takvom tipu funkcionera, koji će »staviti u 
zagradu« sve ljudsko i djelovati precizno poput stroja, u če- 
mu su bili primjer uzorni članovi SS organizacije, a s druge 
strane manipulacija potisnutih nagona i aspiracija potlačenog 
stanovništva pomoću konstrukcija, u kojima je misao svedena 
na tehniku propagande." Iracionalni pojmovi krvi, zajednice, 
rase, naroda poslužili su kao sredstvo za prikrivanje realne 
konstelacije snaga i za kanalizaciju planirane agresije na na- 
čin koji ne dovodi u pitanje temelje postojećeg društva. 

Pitanje je, u kojoj mjeri je takav tok stvari neminovan, i 
kakvi su izgledi za rast onih snaga koje se tome suprotstavlja- 
ju. Pretpostavka o njihovom postojanju sadržana je i u bio- 
loškom i socijalno-psihološkom kontekstu, jer se dato stanje 
ne može drukčije ni shvatiti, nego kao rezultanta utjecaja su- 
protnih snaga. Iz našeg razmatranja proizlazi, da u postojećim 
uvjetima u industrijskim zemljama efikasno suprotstavljanje 
nasilju i sprečavanje priprema za masovnu agresiju ima akti- 
van, ofenzivan karakter u tom smislu, što ne preza pred kr- 
šenjem ustanovljenih pravila političke borbe. To je otvorena 
spremnost da se pribjegne nasilju, ne da bi se ono uspostavilo 
kao metod rješavanja sporova, već kao neophodnoj mjeri, da 
se prekine postojeći lanac nasilja i onemogući masovna agre- 
sija." To je smisao u kojem nemiri i bunt suvremene omladi- 
ne ulaze u kontekst naše analize. No time dotičemo pitanje, 
koje bi moglo biti predmet posebne studije. 


18) Glavni unutarnji problem industrijskog poduzeća sastoji se u tome 
što logika ljudskih osjećaja dolazi u sukob s logikom proizvodne efikas- 
nosti. To je zaključak do kojeg se došlo u toku velikih socioloških istra- 
živanja tridesetih godina našeg vijeka u Sjedinjenim Američkim Država- 
ma. Vidi Elton Mayo, The Human Problems of an Industrial Civilization, 
New York 1933. 

19) Neuman F., Behemoth, The Structure and Practice of Nacional So 
cialism 1933-1944, New York 1966. 


20) Marcuse H., Repressive Toleranz, Suhrkamp, 1967. 

ANTI-UNIVERZITET 
OSNIVANJE SLOBODNOG SVEUČILIŠTA NEW YORK 
Joseph H. Berke 


New York — London 


U New Yorku je god. 1965. počeo djelovati Anti-univerzitet, 
što ga je osnovalo dvanaest ljudi koji su ujedno tvorili i jezgro 
nastavničkog osoblja i studenata. To se novo sveučilište zove 
Slobodni Univerzitet New Yorka (Free University of New York 
— FUNY). Neposredni razlog njegovu osnivanju najbolje je ob- 
jašnjen saopćenjem koje je izašlo na drugoj stranici kataloga 
Slobodnog Univerziteta: 

»Slobodni Univerzitet New Yorka zasnovan je kao odgovor 
na intelektualni bankrot i duhovnu prazninu tradicionalnog a- 
meričkog školskog sistema. On nastoji da razvija koncepcije ko- 
je su potrebne da bi se shvatili događaji ovog stoljeća i smisao 
čovječjeg života u njemu, da bi se ispitao umjetnički izraz pre- 
ko okvira uobičajene akademije, te da bi se unapređivao druš- 
tveni integritet i obaveza od koje se svijet nauke obično drži po 
strani. 

Posebno se podstiče zdušno uklapanje, intelektualno suprot- 
stavljanje i sukobljavanje ideja, jer mi vjerujemo da do sada 
još nikada nije bilo nepristranog traženja ideja i bestrasnih, ob- 
jektivnih stanovišta. 

Slobodni se Univerzitet sastoji od svojih intelektualnih sudi- 
onika. Studenti i nastavnici sastaju se na zajedničkom tlu da bi 
diskutirali o upravljanju školom i razvijali nastavni plan, sa- 
držaj predavanja, simpozije, forume itd. 

Slobodni Univerzitet New Yorka je potreban, jer prema na: 
šem shvaćanju, američka su sveučilišta svedena na institucije 
intelektualnog sluganstva. Studenti se sistematski dehumanizi- 
raju, smatraju nesposobnima da upravljaju vlastitim životom, 
seksualno, politički i akademski. S njima se postupa kao da su 
sirovina, koju treba preraditi za mušterije univerziteta — priv- 

PRAXIS 13 


rednu, državnu i vojničku birokraciju. Nastavnici, slabo plaćeni 
i stalno podvrgavani istragama i čistkama, svedeni su na polo. 
žaj intelektualaca-sluga, od njih se traži da, radi redovitog una- 
pređivanja, propagiraju stanovišta koja su u skladu s vojničkim 
i industrijskim vodstvom našeg društva. 

Američki je univerzitet uškopljen. Uništena je njegova inte 
Jektualna snaga, zanos i oduševljenje. Preostalo je samo bestras- 
no i proučeno mrtvilo, fasada naučne djelatnosti koja prikriva 
unutarnju prazninu i cinizam, te suhoparno traženje dopustive 
istine koja se ne sviđa nikome osim administratoru i ambicioz- 
nim osobama. 

Baš zbog tih okolnosti i u priznavanju događaja posljednjeg 
desetljeća na kampusima američkih koledža ponovo se pojavio 
protest. Mi taj protest pozdravljamo; mi osjećamo da je osniva. 
nje Slobodnog Univerziteta dio tog protesta.« 

Osnivanju FUNY-a prethodilo je nekoliko značajnih eksperi- 
menata u školstvu: koledž Black Mountain u Sjevernoj Kanolini 
i koledž Emerson u Kaliforniji. Na žalost te se zajednice nisu 
održale. U novije vrijeme su Nova Škola u San Franciscu i Ra: 
dionica Umjetnika (Artist'Workshop) u Detroitu organizirale 
tečajeve pri čemu su i studenti i nastavnici imali udjela u do- 
nošenju odluka. Sličan je rad organiziran i u Evropi: na Slobod- 
noj školi u Oslu (Norveška), na Novom eksperimentalnom ko- 
ledžu u Thyju (Danska), na Anti-Univerzitetu u Londonu i na 
Protu-Univerzitetu u Zapadnom Berlinu. Usto postoje na mno- 
gim školama i koledžima studijske grupe koje se spontano i ne- 
zavisno nastoje boriti protiv prosvjetnog uništavanja kojemu su 
podvrgnute. U još neformalnijem obliku postoji bezbroj prim- 
jera gdje jedan ili dva čovjeka studiraju s određenim učenjaci- 
ma na način koji podržava sredovječnu tradiciju izobrazbe u o- 
bliku dijaloga između dvoje ljudi — jednog koji ima nešto da 
podučava i drugog koji ima nešto da nauči. Ove dijade su oblik 
spontanog univerziteta koji je izoliran ali ipak svojim samim 
postojanjem održava mogućnost koordinacije i povezivanja s 
drugima koji rade po sličnim idejnim linijama. 

Slobodni Univerzitet New Yorka zamislili su i inicirali Allen 
Krebs, njegova supruga Sharon, te Jim Mellen, u suradnji s Ja- 
mesom Weinsteinom, historičarom, Staughtonom Lyndom, his- 
toričarom i članom nastavnog osoblja Sveučilišta Yale, Geral- 
dom Longom, lučkim radnikom, te sa mnom kao psihijatrom. 
Allan Krebs bio je docent historije na Sveučilištu Adelphi u New 
Yorku dok nije bio izbačen jer je u ljetu god. 1964. posjetio Ku- 
bu bez odobrenja Ministarstva vanjskih poslova. Jim Mellon je 
politolog i sada predaje na Sveučilišnom koledžu u Dar-es-Saala- 
mu u Tanzaniji. Sharon Krebs studira rusku literaturu. 

Nakon povratka s Kube, Krebsovi su se prihvatili plana da 
osnuju FUNY. Ja sam im se pridružio u proljeću 1965. g. kada 
je već mnogo osnovnog posla bilo obavljeno. Među ozbiljnim 
problemima koje je trebalo rješavati bilo je i pitanje financija. 

Od početka bilo je očito da FUNY ne će moći nezavisno posto- 
jati ako bude imao obaveze prema nekoj organizaciji ili poje- 
dincima zbog financijske potpore. Slobodni Univerzitet morao 
je biti financijski nezavisan. Da bi se to moglo postići, namaknu- 
le su se relativno (za nas) velike svote, koje su bile potrebne 
kao obrtna sredstva, putem zajmova (sada darova) od po 30 do- 
lara od svih predviđenih članova fakulteta, te velikim zajmom 
od nekog prijatelja. Taj nam je aranžman osigurao nezavisnost. 

Slobodni Univerzitet je trebao i neko mjesto gdje će se sas- 
tajati. Na sreću Allen Krebs je našao napuštene tavanske pros- 
torije u samom središtu grada. Najamnina je bila umjerena i 
mi smo se prihvatili posla da tavan učinimo prikladnim za na- 
še svrhe. To je bio zamašan zadatak, jer je tavan ranije služio 
kao laboratorij nekom fotografu i bio je potpuno zapušten. Do 
posljednjeg časa nismo bili sigurni da li će prostorije biti goto- 
ve na vrijeme za otvorenje Univerziteta. Naveče kad se trebala 
održavati naša priredba pod geslom »upoznajte se s nastavnim 
osobljem«, još su uvijek ljudi uklanjali smeće iz glavne prostori- 
je. No ipak posao je bio obavljen i na kraju dobivena je jedna 
velika prostorija za sastanke, četiri male, jedna prostorija za 
boravak i jedna za ured. 

U svrhu propagande nekoliko nas je krenulo u sitne sate i kri- 
omice ljepilo letke po cijelome gradu najavljujući otvorenje 
FUNY-a. Dijelili smo letke i po koledžima, pučkim koncertima, 
priredbama za čitanje poezije itd. Naprosto nas je zapanjio 
broj delikatesnih dućana koji su bili spremni da uzmu naše ve- 
like plakate (18x24 inča). 

U utorak 6. srpnja sastali su se prvi tečajevi. Za prvi se se- 
mestar predvidjelo 25 tečajeva. Kriterij koji se primijenio za 
odabiranje tečajeva FUNY-a bio je da li su predmet i predavač 
takozvane jedinstvene cjeline. Prednost se dala onim tečajevi- 
ma ili ljudima koji se nisu mogli pojaviti na, 'tradicionalnoj' u- 
niverzi. Pažnja se posvetila radikalnom prosvjetnom i politič- 
kom stavu koji je ta škola trebala da utjelovljuje. 

Što se tiče kvaliteta ponuđenih tečajeva, broja studenata ko- 
ji su posjećivali predavanja te oduševljenja koje su stvarali čla- 
novi studentskog i nastavničkog tijela, prvi je semestar bio iz- 
vanredno uspješan. Iako smo uspjeli da otvaranju škole dademo 
publicitet svega tri tjedna unaprijed, upisalo se 210 studenata, 
a od tih je preko 40 upisalo više od jednog tečaja. Usto je ne- 
koliko stotina ljudi prisustvovalo pojedinim sastancima nekog 
tečaja ili priredbama koncem tjedna. 

Tokom minule dvije i po godine Slobodni Univerzitet se nasta- 
vio razvijati po broju i kvaliteti studenata, nastavnika i tečajeva, 
kac i opsega neobligatnih djelatnosti. Međutim to nije uslijedi. 
lo bez veće borbe (koja još uvijek traje) protiv gradskih organa 
New Yorka i državnih vlasti države New York. Najprije je ško- 
la bila podvrgnuta nizu žestokih članaka u reakcionarnim novi- 
nama grada, koji su nastojali da prikažu kako ta škola nije niš- 

ta drugo nego rasadnik za uzimanje droga, seksualne orgije, ko- 
muniste i izdajničke djelatnosti. To je opet izazvalo razne sna. 
ge koje postoje u gradu New Yorku da se zaprijete da će zatvo- 
riti školu. Svi razlozi koji su se za to navodili bili su indirektni 
i prikriveni, a najčešće se kao razlog navodilo kršenje vatrogas- 
nih propisa u zgradi. Nebrojeno puta škola se borila, bilo time 
da se davao utisak da se udovoljava posve nemogućim i protu- 
rječnim propisima koji obuhvaćaju gradske propise o zgrada- 
ma ili opet umilnim riječima sa nižim službenicima koji bi se 
sručili na školu iz Prosvjetnog odjeljenja države New York. U 
veoma službenom pismu saopćilo nam se da FUNY krši zakone 
države NY (i stoga osim raspuštanja potpada još i pod razno- 
vrsne strašne kazne), jer se naziva univerzitetom. Tako smo saz 
nali da u New Yorku nijedna škola nema prava da se nazove u- 
niverzitetom, ukoliko nije odobrena i registrirana kod Prosvjet- 
nog odjela države NY (što se kosi s funkcijom škole) i ne može 
pridonijeti dokaze da posjeduje bar 500.000 dolara u vrijedno- 
stima (što se opet nije slagalo sa sredstvima škole). Iako je 
škola u stvari pomišljala na direktan sukob s državom NY oko 
tog pitanja kao i na alternativnu taktiku da izmakne vlastima 
nazvavši se Free Univerzity umjesto University, zaključili smo 
da će biti manje opasno da privremeno izmijenimo ime Slobodni 
Univerzitet New Yorka u Slobodna Škola* New Yorka. Zvjezdica 
iza riječi »škola« je sastavni dio novog imena, koje se uvijek po- 
javljuje s popratnim objašnjenjem koje tumači zašto se naziv 
univerzitet ne može upotrebljavati i navodi zakon države NY. 


Bez obzira na te i druge poteškoće s kojima se FUNY morao 
boriti mnogi intelektualci i učenjaci, politički aktivisti (No- 
va ljevica) i umjetnici u gradu odlučili su da predaju na 
Slobodnom Univerzitetu. Među njima su ovi: Stanley Aronowitz, 
sindikalni radnik; Lee Baxandall, dramatičar, Martin Glass, na- 
stavnik literature, Calvin Hicks, organizator zajednica; Will In- 
man, pjesnik, urednik »Kauri«-a; Paul Krassner, urednik »Re- 
alist«-a; Tuli Kupferberg, pjesnik i pisac; Levi Laub, član Pro- 
gresivne radničke partije; Shane Mage, ekonomist; John McDer- 
mott, nastavnik filozofije; Victor Rabinowitz, advokat; Milt Ro- 
sen, predsjednik Progresivne radničke partije; Susan Sherman, 
pjesnik, dramatičar, diplomirani filozof; A. B. Spellman, ko- 
mentator radija WBAI; Russ Stetler, službenik Mirovne fondacije 
Bertranda Russella. Nastavnički plan FUNY-a, otkako je umi- 
verzitet počeo s radom, obuhvaćao bi ovaj djelomičan izbor te- 
čajeva: 


Psihotičko iskustvo kao pra-tip Izgubljenog raja. Taj će te- 
čaj istraživati iskustvo povlačenja u ludilo pri čemu se ludilo 
smatra kao osnovno ljudsko iskustvo koje ima korijen u nekoj 
neodrživoj intrapsihičkoj i interpersonalnoj situaciji. Ludilo će 
se vidjeti kao ključ za razumijevanje cijele panorame 'psihope- 
tologije'. (Joseph Berke) 

Instrumenti američkog imperijalizma. Taj će se tečaj baviti 
odnosom između društvene strukture i vanjske politike. Poseb- 
na će se pažnja posvetiti prevođenju klasnih interesa u stvarnu 
politiku putem takvih instrumenata kao što su Ministarstvo 
vanjskih poslova, Ministarstvo obrane, FBI, CIA, osoblje Bijele 
kuće, radnički sindikati i industrijski monopoli. (James Mellen) 

Neuspjele pobune. Pregled neuspjelih revolucija i pobuna od 
vremena srednjovjekovne Evrope do Brazilije 19. stoljeća. Te će 
se ispitivati u smislu njihovih revolucionarnih vizija, unutarnje 
organizacije i objektivnih uvjeta koji su postojali. Diskutirat će 
se o značenju tih neuspjeha i njihovom značenju za suvremene 
radikale. Za sudjelovanje potrebno je opsežno čitanje. (Allen 
Krebs) 

Kuba. Taj će tečaj obuhvaćati analizu privrednih i društve- 
nih čimbenika koji su doveli do kubanske revolucije, te pregled 
današnje revolucionarne Kube. (Levi Laub) 


Paul Krassner daje pregled štampe. Tu surađujete s uredni- 
kom lista »The Realist« da bi analizirali propagandne metode i 
satirična značenja vijesti svakog tjedna; stepen vašeg učestvo- 
vanja bit će funkcija masovnih i manjih sredstava koja čitate 
(Paul Krassner) 

Historija i ocjena dijalektičke filozofije. Od predsokratovske 
filozofije do danas. Proučavanje razvoja dijalektičke filozofije, 
njezini korijeni i podrijetlo u religioznoj materijalnoj misli. Us- 
poredba s drugim oblicima filozofije. Posebna se pažnja posve- 
ćuje Platonu, Hegelu i modernim egzistencijalistima i fenome- 
nolozima. (Susan Sherman) 

Hladni rat u prijelazu — iz Evrope u Aziju. Taj će tečaj obu- 
hvaćati analizu postanka i svrhe hladnoga rata; pregled njego- 
ve historije kroz razne međunarodne sukobe ; sovjetsko-američ- 
ko popuštanje napetosti; kinesko-sovjetski raskid; kinesko-indij- 
ski sukob; vijetnamski rat; quo vadis, America (M.S. Arnoni). 

Nenasilna revolucija. Duga diskusija o nepotrebnosti ubija- 
nja ljudi. (Eric Weinberger) 

Moisike (mu-zi-ke). Radionica za komponiranje i izvođenje 
poezije, muzike, plesa i kazališnih djela utjelovljujući anarhis- 
tički princip maksimalne slobode i inicijative svih sudionika. 
Aktivno će se ispitati i diskutirati upotreba slučajnih operacija, 
»šutnja« i »ne-umjetnički« materijali u takvim djelima. 

(Jackson Mac Low) 

Pristup eksperimentalnom filmu. Prikazivanje i podrobna a- 
naliza eksperimentalnih djela počam od francuskih avangardis- 
ta 1920. godina do suvremenog američkog »podzemlja«. Pos- 
lije analize pokušat će se razviti metoda za definiranje odnosa 
između djela svakog filmskog autora i njegove kulture. Prikazi 
vanja će obuhvaćati djela Renća Claira, Legera, Epsteina, Kirsa- 
nova, Man-Raya, Dulaca, Bunuela, Steinera, Angera Brakhagea 
i drugih. (Norman Fruchter). 

Seksualna revolucija. »Pooštravanje« seksa; granični proble 
mi u današnjoj seksualnoj revoluciji. Novo podneblje; historij- 
ska perspektiva. Seks tinejđera. Homoseksualnost u Americi. 
Seks i kontracepcijska pilula. Što je to porodica? Novi zakonski 
propisi. Kvaliteta seksa. Seks djece. Seks i droge. Budućnost 
seksa. Novi seksualni humor. (I druge teme). (Tuli Kupferberg) 


Impovizaciona radionica. Razmjena ideja o nama i društvu 
bez upotrebe riječi. Mimika, kretnje i metode igara za spontana 
scenska ostvarenja. Neobligatne ulične predstave i priredbe. 

(Eileen La Rue) 

Traženje svojega ja. Traženje integriteta bez dogme u doba 
relativnih vrijednosti, istražujući zaokrete u životu pojedinca 
prema izgradnji sinteze između duhovne svijesti i revolucionarne 
društvene vizije, uzimajući pisanje Walta Whitmana kao kon- 
trapunkt; Martin Buber, Jung, Fromm, Merton, Tagore — kao 
pozadinsko štivo. Ne obećavaju se nikakvi odgovori; neugodna 
pitanja zajamčena. (Will Inman) 

Američki san — jedna tragična iluzija. Taj će tečaj nastojati 
da definira suvremeni specifično američki tragični žanr — tra- 
ženje američkog sna. Standardna djela kao što su Dreiserova 
»Američka tragedija«, Fitzgeraldov »Veliki Gatsby« i Millerova 
»Smrt trgovačkog putnika« radikalno će se preispitati s obzirom 
na Gatsbyjevo »orgijastično« zeleno svjetlo. Nasuprot prikazi 
Čovjeka koji se predaje pustoj Dolini pepela, američki san u 
literaturi stavit će se u odnos prema sadašnjim pokretima za 
mir i građanska prava te nedavnoj izjavi predsjednika Johnso- 
na da »su to vremena najvećih nada u svim godinama otkako 
se Isus Krist rodio u Betlehemu« (Albert Bernard Litewka). 


Slobodni univerzitet je smion prosvjetni eksperiment, poku- 
šaj da se na kohezivni način uspostavi dijalog koji bi trebao 
karakterizirati i razmjenu između studenta i učitelja. Gdje god 
takva razmjena postoji, postoji i Slobodni univerzitet. Ono što 
treba da se učini jest da se te male univerzitetske organizacije 
međusobno upoznaju i da stvore načine i sredstva za nastanak 
novih grupa. 

Ja bih lično želio da se napusti ideja »tečaja« gdje se predaje 
na tradicionalni način. Svaki predavač koji nešto vrijedi može 
govoriti što želi o onomu o čemu trenutno misli ili što trenutno 
radi. Moglo bi se reći da bi svaki »tečaj« jedino morao omogu- 
ćiti da jedna osoba, tj. student, zauzme isti prostor kao i još 
jedna osoba tj. učenjak, kroz određeni vremenski rok tokom 
kojega se razgovor može voditi o bilo čemu pod suncem. Kata: 
log Slobodnog Univerziteta treba se samo sastojati od imena i 
biografskih podataka o svakom članu nastavnog osoblja. Po nje- 
mu bi tada studenti odlučili kojim bi »sastancima« rado pri- 
sustvovali. 

Ti »sastanci« su bit Slobodnog univerziteta. Oni se mogu o- 
državati bilo gdje, pa i u domu predavača (ako je to zgodno), 

prije nego što se odabere neko formalno mjesto za sastanke. 
(Usporedi to s novim univerzitetom u Kentu, Engleska, koji je 
organiziran tako da se prvo stvorila administracija, onda se po- 
digle neke veoma skupe zgrade, i na kraju se odabralo nastav- 
ničko osoblje i studenti). Taj aranžman ima i velikih prednosti, 
jer na minimum smanjuje svotu koja je potrebna da bi se u- 
niverzitet održao na životu. On usto smanjuje rizik da »esta- 
blishment« zatvori univerzitet pod izlikom da su prekršeni pro- 
pisi o zgradama itd. Tečajevi se stoga mogu gledati kao spon- 
tane priredbe, koje se pojavljuju po cijelome gradu, u bilo 
kojem uglu ili kutku. U stvari takav tip univerziteta već se po- 
javljuje u većini velikih gradova na svijetu. To je univerzitet 
koji može funkcionirati u bilo koje doba i cijelo vrijeme. 


Slobodni univerzitet je dijalektički događaj. On stoji u 
protivštini prema uobičajenoj akademiji, konvencionalnoj po- 
litici korumpiranom i korumpirajućem društvu. Njegov je os- 
novni cilj da uvede, ako ne i uspostavi, naše individualno i 
kolektivno razumijevanje o prirodi ljudskog postojanja i mo- 
gućnosti PRAXISA. 


Da bi to postiglo, te da se predusretne opasnost da postane 
još jedan postvareni ostatak društva, Slobodni Univerzitet mo- 
ra integrirati svoje članstvo i funkcije s mnogim raznolikim 
oblicima »anti-institucije« koji se počinju pojavljivati na me- 
đunarodnoj bazi. 

Na primjer, psihijatrijska bolnica, koja se danas jasno vidi 
kao zastupnik države, destrukturizirana je odnosno raspušte- 
na po pojedincima u nizu zemalja, pri tome se ne nudi nikakvo 
»medicinsko liječenje« već samo SKLONIŠTE od bolesti koja 
je utjelovljena u suvremenoj državi. Porodica, koja se već o- 
davna raspala na Zapadu, doživjela je ponovo pojavljivanje 
komune. U San Francisku, New Yorku, Londonu, Berlinu i 
drugdje mladi su se ljudi počeli okupljati, živjeti u zajedničkim 
stanovima, dijeliti hranu, pa čak i proizvoditi vlastite proizvo- 
de i brinuti se za vlastite zalihe. 

Ovo i drugo početni su pokušaji ljudi da se okupe radi vlas- 
tite zaštite i, čineći to, da planiraju uspješan otpor protiv jed- 
nog ubitačnog, destruktivnog,  super-tehnologiziranog i biro- 
kratskog svijeta u kojemu živimo. 


Slobodni univerziteti sastavni su dio tog otpora. Oni nas- 
toje da stvore u sebi i kroz sebe efektivnu strategiju, ako ne i 
protusnagu, da bi stali na kraj ponižavanju čovjeka i njegove 
okoline. 


Novembar 1967. 
Prevela K. C. 

ULOGA INTELIGENCIJE I NEKE PRETPOSTAVKE 
REFORME UNIVERZITETA 
Rudi Supek 


Zagreb 


Studentski pokreti što su se rasplamsali kroz posljednju 
godinu gotovo u svim razvijenim zemljama, kojima su se pri- 
družili i progresivno orijentirani nastavnici, a u slučaju Francus- 
ke i radnička klasa sa ciljem obaranja postojećeg društvenog re- 
žima, očito nisu imali za osnovni cilj — reformu univerziteta. 
Univerziteti su bili prije svega mjesta na kojima su se očitovala 
avangardna nastojanja i to, naravno, ne prvi put u evropskoj po- 
vijesti. Međutim, nema sumnje da su ovaj put studentski nemiri 
u mnogo jačoj mjeri nego ranije pod udar svoje kritike stavili 
zajedno sa društvenim sistemom i čitav odgojni sistem i, kao naj- 
značajniji centar odgoja modemog građanina, sam univerzitet. 
Doista, studentski pokreti dobili su širi značaj avangarde jed- 
nog novog, i doskora možda najznačajnijeg po društvenim funk- 
cijama, društvenog sloja — najamne inteligencije. Pitajući se o 
društvenoj ulozi inteligencije morali su staviti u pitanje odgojne 
i obrazovne ciljeve, a time i metode ili organizaciju obrazovanja 
što ih danas predstavlja univerzitet ne samo kao »najviša nauč- 
na i nastavna ustanova« u jednoj zemlji, već i kao rasadište hu- 
manističke misli ili matice društvene svijesti. 

Ako je studentski pokret naišao ovaj put na tako širok dru- 
štveni odjek, naročito među ljudima koji znanstveno prate i ana- 
liziraju suvremeno društvo, onda je to prije svega zato što je 
on simptom ne jednog privremenog sukoba, koji bi neki htjeli 
svesti na sukob generacija ili na utjecaj »sunčanih pjega«, nego 
što on krije u sebi niz dubokih društvenih promjena u vezi s 
položajem inteligencije i društvenih kadrova uopće, te što su 
ove promjene nabijene novim protivurječnostima i problemima 
s kojima će biti prisiljeni da se bave podjednako društveni re- 
formatori kao i revolucionari. 

Budući da namjeravamo govoriti više o problemu reforme 
univerziteta, pokušat ćemo ukratko da ocrtamo koje su to dru- 
štvene promjene i problemi koji daju eksplozivni karakter suvre- 
menim studentskim pokretima i upozoravaju da su motivi tog 
nemira mnoge dublji nego što su oni sami sposobni da ih izra- 
ze, programatski uobliče i iznesu na svojim plećima. Međutim, 
njihov nemir će prisiliti kritičke duhove da jasnije i dosljednije 
sagledaju novonastalu situaciju s položajem i ulogom inteligen- 
cije u društvu, te da bolje utvrde njen udio i odgovornost u su- 
vremenim povijesnim kretanjima. 


Koje nas to promjene upućuju na dublje sagledavanje ulo- 
ge inteligencije i odgojne funkcije u društvu uopće? Pođimo 
redom: 


1. Znanstveno-tehnička revolucija s progresivnom industrija- 
lizacijom i urbanizacijom društva očituje se, kao što je to već 
predvidio Max Weber, u sve većoj racionalizaciji društvenih ra- 
dova, a to znači da se od ljudi traže više kvalifikacije ili više 
obrazovanje i veća specijalizacija, uža primjena u stjecanju zna- 
nja ili vještine. Ove promjene u načinu proizvodnje i raspodjeli 
rada odražavaju se i u promjeni klasne ili socioprofesionalne 
strukture društva. Prateći ove promjene u posljednjih stotinu 
godina, a posebno tendencije sadašnjeg razvoja, vidjet ćemo da 
prisustvujemo stalnoj ekspanziji tercijarnih djelatnosti (po ter- 
minologiji Colina Clarka). Tako je, na primjer, odnos izražen u 
postocima između primarnih djelatnosti (poljoprivreda, šumar- 
stvo, ribarstvo), sekundarnih (industrija i građevinarstvo) i ter- 
cijarnih (administracija, slobodna i trgovačka zanimanja) bio u 
SAD godine 1950. slijedeći: 64,8:17,6:17,6, dok je godine 1960. 
bio ovakav: 12:28:68, što znači da je manualni rad potisnut u 
prilog intelektualnog rada, a značaj što ga je prije stotinu godi- 
na imala poljoprivreda ima sada intelektualni rad. Johan Gal- 
tung u studiji o budućnosti internacionalnog sistema pokušava 
stvoriti jednu tipologiju socio-ekonomskih stupnjeva razvitka, 
oslanjajući se na Clarkovu podjelu, te dolazi do slijedeće po- 
djele s obzirom na proporcije ljudskog rada po sektorima: pri- 
mitivno društvo do urbane revolucije (90:5:5), tradicionalno dru- 
štvo do industrijske revolucije (75:10:15), moderno društvo do 
automacijske revolucije (20:30:50), neomoderno društvo nakon 
automacijske revolucije (5:5:90)." Prema tome, automacija će 
dovesti do još radikalnijeg smanjenja fizičkog rada u društvu, 
te on neće iznositi niti 10 posto od ukupnog ljudskog rada. Na 
taj način iščezava i onaj tradicionalni pojam radničke klase koja 
se izjednačavala sa fizičkim potfunkcijama u proizvodnji. Či- 


1) Vidi J. Fourastić, Civilizacija sutrašnjice, str. 126 i dalje, Naprijed, 
Zagreb, 1968. 

2) Johan Galtung, Ueber die Zukunft des internationalen Systems, u 
časopisu »Futurum«, B. 1, H. 1, 1968, Meisenheim am Glan. 


njenica je da radnička klasa u automatiziranim postrojenjima sve 
više vrši rad koji se gotovo ni po čemu ne razlikuje od intelektu- 
alnog rada jedne tipkačice. Samo što takav rad traži sve veću 
odgovornost u poslu. No, za našu analizu važno je da se zadovo- 
ljimo konstatacijom da opća tendencija društvenog razvitka vo- 
di smanjivanju fizičkog i stalnom širenju intelektualnog rada, 
dakle onog rada koji pretpostavlja i širenje čitavog obrazovnog 
sistema. 


2. Imajući u vidu progresivni rast intelektualnih zanimanja 
važno je uočiti kako postoji tendencija prema sve više kvalifici- 
ranom intelektualnom radu, a slična tendencija postoji i u pod- 
ručju manualnog rada. Suvremena znanost i tehnologija traže 
na svim područjima više kvalificirane ljude, jer suvremena pro- 
izvodnja smanjuje izvršne a povećava kontrolne i rukovodeće 
funkcije. Ona općenito povećava odgovornost za sve skuplje i 
složenije proizvodne sisteme, pretpostavlja sposobnost snalaže. 
nja u mnoštvu tehničkih i ljudskih faktora od kojih zavisi us- 
pješnost proizvodnje. Sve te stvari dobro su poznate sociolozima 
koji se bave problemima suvremene organizacije proizvodnje i 
ljudskih komunikacija. Stoga danas više obrazovanje ide u dva 
prividno suprotna smjera: sve jača specijalizacija u obavljanju 
određenih poslova i sve bolje poznavanje složenih i kompleks- 
nih situacija u kojima čovjek djeluje ili radi. Ali specijalizaciju i 
univerzalnost moguće je postići istovremeno samo razvijenim 
obrazovnim sistemom. 

Neposredna je posljedica industrijalizacije osjetljivo proši- 
renje osnovnog obrazovanja između 5. i 15. godina života. Ono se 
ostvaruje u Japanu sa 98% uzrasta od sveukupne omladine, u 
Engleskoj sa 97%, u SAD 90%, Francuskoj 90%, Belgiji 92%, 
Švedskoj 85%, SR Njemačkoj sa 85%. U Jugoslaviji je prema 
podacima OUN iz 1960. 76%. Međutim, stvarni stupanj na- 
pretka skolarizacije pučanstva vidi se iz odnosa osnovnog pre- 
ma školovanju na drugom stupnju, to jest u odnosu za genera- 
cije od 5. do 14. nasuprot 15. do 19. godine. Ovi odnosi su veoma 
nepovoljni za Jugoslaviju. Ovaj odnos je za SAD 83:76, za Fran- 
cusku 76:75, Austriju 61:55, Italiju 50:48, Poljsku 77:44, Bugar- 
sku 76:42, dok je za Jugoslaviju 76:27 (prema podacima OUN 
za 1960. g.). Iako je Bugarska pretežno agrarna zemlja, ona ima 
bolji odnos između osnovnog i srednjeg obrazovanja!* 


Treba reći da sve razvijene zemlje poznaju veoma intenzivni 
razvitak visokog školstva, koji raste sa stopom znatno višom od 
one u osnovnom i srednjem obrazovanju, tako da možemo go- 
voriti o izvjesnoj »eksploziji visokog školstva« u ovoj drugoj po- 
lovini 20. vijeka. Prema podacima OECD-a iz 1963. godine na 


3) Vidi R. Supek, Sveučilišna obrazovanja, socijalno porijeklo studena- 
la i uspjeh u studiranju, u simpoziju »Društveni i ekonomski aspekti ob- 
razovanja 1967«, izdanje Instituta za društvena istraživanja u Zagrebu, 1967. 

10.000 stanovnika imale su SAD 210,9 studenata (uračunati su i 
koledži!), SSSR 107,7, Jugoslavija 85,1 (treća na svijetu!), Če. 
hoslovačka 81,9, Francuska 43,2, SR Njemačka 41,0, Švedska 
49,4, Švicarska 39,2, i tako dalje. Podaci za zapadno-evropske 
zemlje nisu više tačni, jer su one upravo nakon 1965. godine 
imale izrazitu ekspanziju u visokom školstvu, kakvu je Jugosla- 
vija doživjela između 1958. i 1962. kad se broj studenata podvo- 
stručio. (Koncem 1962. godine Jugoslavija ima deset puta više 
studenata nego uoči rata 1939. godine.) Kad uzmemp u obzir 
školovanost jugoslavenskog pučanstva, onda to predstavlja po- 
seban primjer obrazovnog »rahitisa«. Naime, dok se osnovno 
školovanje kreće na evropskom prosjeku, srednje školovanje je 
osjetljivo ispod evropskog prosjeka, a visoko obrazovanje je 
osjetljivo iznad evropskog prosjeka. Kao što sam rekao ranije 
u navedenom radu: »Prosječno obrazovan Jugoslaven ima pro- 
sječno razvijene noge, zakržljali trbuh (probavno-proizvodne 
funkcije) i hipertrofiranu glavu ili tipični »Wasserkopf«. Ovaj 
izraz »Wasserkopf« valja uzeti doslovno, jer je ekspanzija viso- 
kog školstva dovela do opadanja njegove kvalitete tako da sa 
»sivom supstancijom« ne stoji najbolje u našem društvu. 


3. Ekspanzija visokog školstva odgovara strukturalnim pro- 
mjenama razvijenih društava. Ona imaju sve veću potrebu za 
visokokvalificiranom radnom snagom i rukovodećim kadrovima 
u svim oblastima društvenog života. Razvitak tercijarnih djelat- 
nosti znači istovremeno i progresivnu intelektualizaciju suvre- 
menog društva. Sva društva pod utjecajem industrijalizacije po- 
kazuju intenzivnu vertikalnu pokretljivost u kojoj odlučni značaj 
imaju školske i stručne kvalifikacije, čiji je nivo u stalno porastu. 
Tako je u socijalizmu, kao i u kapitalističkim zemljama, školova- 
nje postalo jedan od glavnih kanala društvene promocije. (Po- 
java, kao što je »menedžerska revolucija« u privredi, Burnham, 
to će nam lako objasniti!). Tehnološke promjene u proizvodnji 
i administracija traže istovremenu veću kvalifikaciju i veću od. 
govornost u poslu. Ova dva pojma definiraju ono što danas zo- 
vemo kadrovima, pojam koji se djelomično izjednačuje s poj: 
mom rukovodioca. Uloga je kadrova sve veća u suvremenom 
društvu. Oni posjeduju dva bitna obilježja: a) profesionalnu 
kvalifikaciju izraženu diplomom, i b) vršenje jedne funkcije ve- 
zane uz inicijativu, odgovornost, izvjesni autoritet. Razlikujemo 
više i srednje kadrove. Prema definiciji Allusona: »Viši kadar je 
svaka ona osoba koja je, dodijeljena jednom poduzeću, obavez- 
na po svojim funkcijama da uzima ili predlaže (iako nema ko- 
načnu moć) neku odluku u interesu razvitka i budućnosti po- 
duzeća« “ 


4) R. Alluson, Les Cadres supćrieures dans JT'Entreprise (Entreprise 
moderne d'edition, Paris, 1965.). 

O sve većoj ulozi kadrova u proizvodnji govori i ovaj obični 
podatak: 


— 1900. g. je tvornica Renault u Billancourtu imala na 1000 
radnika 5 pogonskih rukovodilaca. 


— 1960. g. na 40.000 radnika imala je 1.800 kadrova. To zna. 
či da se broj kadrova od 0,5% popeo na 4,5%, ili umnožio za 
devet puta. Međutim, po planskim procjenama u Francuskoj, a 
slična je situacija i u drugim razvijenim zemljama, smatra se 
da će kadrovi predstavljati 1975. godine 35 posto ljudi na sveu. 
kupno aktivno stanovništvo (poljoprivreda je isključena). Jasno 
je da kadrovi igraju sve veću ulogu i u ekonomskom, socijalnom 
i kulturnom životu suvremenih razvijenih zemalja. Tehnološke 
promjene u bazičnoj proizvodnji, komunikacijama, sredstvima 
masovnih komunikacija, kulturnim ustanovama i, naročito, u 
ekspanziji znanstveno-istraživačkog rada, pogoduju stalnoj eks- 
panziji ne toliko srednjih koliko visokokvalificiradnih kadrova. 

E. Denison je na osnovu podataka Državnog ureda za sta- 
tistiku u Washingtonu izračunao da su u periodu od 1929. do 
1957. u SAD kvantitativni faktori (radna snaga i kapital) sudje- 
lovali u porastu bruto nacionalnog dohotka sa manje od jedne 
trećine, dok su odlučni faktori, a između ostalih tridesetak, u 
ekonomskoj ekspanziji bili opće obrazovanje i uvođenje tehnološ- 
kih novina." 


Prema Denisovim proračunima obrazovanje učestvuje u eko- 
nomskom rastu u prvoj trećini ovog stoljeća sa 119%, dok mu se 
za razdoblje od 1929. do 1957. pripisuje udio od 23%, a nakon 
tog perioda njegov udio postaje još veći. Kao i u ostalim zemlja- 
ma za pola vijeka broj studenata u SAD se udeseterostručio. Dimi- 
tris Chorafas u knjizi »Brain Gain and Brain Drain« pokazuje da 
je u SAD 1966. godine na ukupni broj omladine u dobi od 21. do 
24. godine bilo 43 posto studenata, u SSSR-u 24 posto, u Fran- 
cuskoj 16 posto (Francuska u ovom periodu ima najveći porast 
nastavnika u svijetu!), u SR Njemačkoj 7,5 posto, u Italiji 6,9 
posto i tako dalje. Prema raznim analizama tempo porasta viso- 
kokvalificiranih stručnjaka, naročito u tehničkim znanostima, 
veći je u SAD-u, a također i u SSSR-u, nego u ostalim evropskim 
zemljama tako da se govori o porastu »tehnološkog jaza« na 
štetu evropskih zemalja, koje na tom području moraju vršiti 
mnogo veće napore, bez obzira na činjenicu što će sadašnja eks- 
panzija doći do svoje stagnacije uslijed zasićenja u potrebama za 
visokokvalificiranim kadrovima. Zanimljivo je da prema prog: 
nozama Francuska još ni za petnaest godina neće moći zadovo- 
ljiti svoje potrebe za visoko-školovanim stručnjacima, pa će ih 
morati uvoziti, kao što uostalom sada čini i SAD. Nakon dru- 


5) P. Sartin, Les cadres et lintelligence, Hachette, Paris, 1968. 
6) Vidi u knjizi J. J. Servan Schreiber, Američki izazov, Epoha, Zagreb, 
1968. 

gog svjetskog rata SAD su uvezle preko 60.000 inozemnih visoko- 
kvalificiranih stručnjaka, a to predstavlja novčani dobitak koji 
premašuje sve ono što su SAD dale u obliku Marshallove pomoći 
Evropi. Među te darovatelje »sive supstancije« osim drugih ev- 
ropskih zemalja pripada i naša zemlja, a pri tome valja imati u 
vidu da našu domovinu napuštaju upravo oni najsposobniji. 

4. Unutar pojave ekspanzije tercijarnih djelatnosti i visokog 
obrazovanja izuzetno mjesto zauzima stalni rast kadrova zaposle- 
nih u naučnim i istraživačkim djelatnostima. To je, naravno, da- 
nas i ključno područje društvenog napretka. Ekspanzija je znan. 
stvenih djelatnosti jedan od dominantnih fenomena suvremenog 
razvijenog društva, te ona na odlučan način određuje tempo i 
intenzitet tehnološkog i industrijskog razvoja. Stoga se danas 
kao indikator proizvodne moći jedne zemlje uzima broj znan- 
stveno-istraživačkih kadrova. Broj naučnih otkrića i naučnih 
radnika rastao je također po onoj poznatoj eksponencijalnoj kri- 
vulji progresivnog ubrzanja tako da je Robert  —Oppenheimer 
mogao reći da danas u svijetu živi veći broj naučnih radnika 
nego što je živo u čitavoj ljudskoj povijesti do danas. 

Znanstveni je rad strukturiran u kvalitativnom pogledu te 
ide od fundamentalnih istraživanja do raznih oblika primijenje- 
nih ili razvojnih istraživanja. Pri tome je za suvremeno stanje 
znanstveno-istraživačkog rada karakteristična sve veća  zavis- 
nost primijenjenih ili razvojnih istraživanja od fundamentalnih, 
jer se vijek od izuma u jednom znanstvenom području do nje: 
gove tehnološke primjene nevjerojatno smanjio. Uska povezanost 
fundamentalnih i primijenjenih istraživanja dovela je do toga 
da se oboje danas planira u većem opsegu u međusobnoj zavis- 
nosti tako da govorimo o »industriji znanja« (knowledge indus- 
try). Doista, ovako intenzivnu proizvodnju znanja još nismo do- 
sada imali u povijesti i o tome govore neke brojke. Tako, na 
primjer, u SAD je stopa rasta u »industriji znanja« od 1930. do 
1964. za neka područja rasla ovako: 


Profesionalno vršenje usluga 3 puta 
Komunikacije 3 puta 
Sistem obrazovanja 4 puta 
Knjiga i štampa 10 puta 
Aparati obavještavanja 14 puta 
Istraživanja i razvoj 15 puta 


Naročito su drugi svjetski rat i period nakon rata dali ve- 
liki zamah razvitku znanstveno-istraživačkog rada, te se prema 
statističkim podacima OECD iz 1962. godine u svijetu trošilo na 
znanstveno-istraživački rad oko 500 milijardi novih dinara, a u 
istraživačkim ustanovama radilo je 1,200.000 istraživača. Me- 
đutim, najveći dio od toga otpada na nekoliko najrazvijenijih 
zemalja. 


.D W.O. Baker, Communications — Science — Today and Tomorow, in 
Science and Society, Xerox, 1965. 

Usporedbe u broju i kreditiranju istraživanja (javnog i 
privatnog) prema podacima OECD i UNESCO, 1962, 1963. 


: Broj istra- ilij Od bruto naci. 
Zemlja daka mire onalnog dohod. 
ka u % 
SAD (1961) 425.000 183,75 2,84 9% 
SSSR (1961) 400.000 125,00 4,00 2 
Vel. Britanija 

(1962) 51.200 22,25 2,40 2% 
Francuska (1962) 30.500 14,25 1,50 % 


SR Njemačka (1962) 45.000 11,20 1,38 %o 


Treba reći da su ove brojke, koje inače pokazuju veliku razli- 
ku između dviju »super-sila« — SAD i SSSR — i ostalih zemalja, 
već premašene, pa su danas znatno veće, pogotovu što u njih 
ulaze i sva istraživanja što se vrše na račun armije, a ta se o- 
bično drže u tajnosti, Amerikanci izjavljuju da trećinu vojnog 
budžeta troše na istraživački rad, što je razumljivo, ako shva- 
timo da je proizvodnja prototipa danas važnija od stvarnog 
naoružanja, koje zastarjeva onog dana kad je proizvedeno! O- 
čito je, međutim, da će ukoliko ne dođe do integrativnih procesa 
na teritoriju Evrope u znanstvenoj i tehnološkoj oblasti, »teh- 
nološki jaz« između dviju »super-sila« i ostalih zemalja rasti i 
da će one ne samo izvoziti svoje najbolje umove nego će sve 
više dolaziti u kolonijalističku zavisnost od njih. Za socijalis- 
tičke zemlje slučaj Čehoslovačke dovoljno je rječit! 


Otkada je znanost postala glavni pokretač tehničkog i in: 
dustrijskog napretka jedne zemlje (a time i njene opće proiz: 
vodne ili vojne moći), sredstva ulaganja u naobrazbu i istra- 
živanja dosegla su takve proporcije da su postala jedna od 
glavnih briga društvene zajednice. Ulaganja na tom sektoru pre: 
mašuju čak i ulaganja na području nekih osnovnih privrednih 
grana, kao što su energetika ili konstrukcija putova i komu 
nikacija. Stoga nije čudo da država preuzima ova ulaganja na 
sebe, u SSSR-u u cjelini, a u SAD do 70 posto. Djelatnost na 
polju naobrazbe i znanstvenih istraživanja u velikoj se mjeri 
podruštvila ili institucionalizirala, a time su iskrsli mnogi pro: 
blemi na relaciji učenjak — društvo ili država, o kojima u ve: 
zi sa reformom sveučilišta valja nešto reći. 


POLITIKA ZA ZNANOST ILI POLITIKA POMOĆU ZNANOSTI? 


Osnovna dilema ovdje, na prvi pogled, izgleda ovako: poli: 
tika u službi znanosti radi razvitka same znanosti i ciljeva što 
ih nosi imanentno u sebi ili politika pomoću znanosti, to jest 
znanost u službi politike radi ciljeva koje nameće politika zna: 

nosti? Ova se dilema u jednom veoma konkretnom i tragič- 
nom vidu svodi na onaj sukob, koji je već Descartes formuli- 
rao, to jest između univerzalnosti znanstvene spoznaje i po- 
sebnosti političkih ciljeva: da li znanost mora služiti čitavom 
čovječanstvu ili posebnim nacionalnim interesima? Da li, kon- 
kretno, naučenjak mora ulagati sve svoje sile da bi njegova 
zemlja dobila atomsku bombu i ugrožavala druge zemlje, ili 
treba takve namjere da sprečava i sabotira? To je samo naj- 
dramatičniji oblik dileme u kojoj se našao naučenjak, nama 
već dobro poznate, ali postoje mnogi drugi aspekti koji se o- 
digravaju između znanosti i politike, odnosno spoznaje i dru 
štvene moći, i o kojima je potrebno nešto reći. 

Velika društvena ulaganja novčanih sredstava u naobrazbu 
i znanstvena istraživanja institucionalizirala su ova područja, a 
time su ujedno stvorila i potrebu određene znanstvene politike. 
Znanost je jedna od osnovnih vrednota naše kulture. Spoznaja 
istine dominantni je cilj znanstvenog bavljenja, ali pored ovoga 
čisto teorijskog cilja, na kojem počiva humanistička kultura 
našeg društva, ona ima i svoju neposrednu praktičku stranu — 
racionalno ovladavanje životnim uvjetima u ljudskoj okolini i 
u samome društvu. Ono se u industrijskom društvu odvija, kao 
što je istaknuo Max Weber, u znaku progresivne racionalizaci- 
je proizvodnje i čitava života. Uslijed sve veće podjele rada i 
specijalizacije funkcija ovakva racionalizacija društvenog ži- 
vota ukazuje se kao faktor novog oblika društvene integracije 
čovjeka. Međutim, znanost nosi u sebi jedan akumulativni i ire- 
verzibilni proces a to znači stalni rast ne samo u spoznajama ne- 
go i u njihovoj primjeni, dakle potrebu inovacija, reorganiza- 
cija, nestabilnosti, reformi i revolucija u postojećim društve- 
nim strukturama ili uređenjima. Time ona postaje faktor ne- 
mira i tjeskobe, ne samo za građane, nego i za vladajući sloj 
koji vrši društvenu kontrolu. Doduše, znanost i njena primje- 
na u našoj kulturi povezane su idejom bezuvjetnog progresa, 
a time i jednim sistematskim optimizmom, te su izuzetna miš- 
ljenja, kao ono u jednom austrijskom listu, da je bilo fatalno 
za našu civilizaciju što inkvizicija nije uspjela uništiti pokušaj 
Galileja. Talcott Parsons smatra da je uzrok nemira i tjesko- 
be, koju rađa suvremena znanost, uvjetovan »komunikacijskim 
jazom« između naučenjaka i laika, jer razvijenost znanosti sve 
manje je čini pristupačnom i razumljivom širokoj publici, či- 
me se ujedno postavlja i pitanje društvene kontrole znanosti. 
Drugi izvor nemira leži u njenoj primjeni, često nepredvidivoj 
a eventualno i katastrofalnoj, kao što je slučaj s atomskim na- 
oružanjem. T. Parsons zagovara društvenu integraciju znano- 
sti, iako sumnja u potpun uspjeh takvog poduhvata". Nauče- 


8) Talcott Persons, Institutionalization of Science, in Barber and Hirsch, 
The Sociology of Science, The Free Press of Glencoe, New York 1962. 

njak je u klasičnoj humanističkoj tradiciji bio prije svega mud- 
rac ili učen čovjek, sličan Goetheovom »Faustu«, oličavajući 
duh univerzalnosti koju znanost nosi u sebi. Istina, on preuzi- 
ma po svojem društvenom ugledu ovu ulogu, ali on danas sve 
više postaje »ekspert«, čovjek koji je učen i kompetentan samo 
u određenoj oblasti i čija uloga nije toliko da odgaja društve- 
nu elitu, čije će znanje biti samo znak lučenja od ostalih lju- 
di, nego ljude koji će znanje uspješno primjenjivati u rješava- 
nju društvenih zadataka. Njegova institucionalna osnova: posta- 
je univerzitet. Potonji određuje njegov društveni status valori- 
zirajući pomoću formalnih i neformalnih priznanja njegovu 
»društvenu funkcionalnost« unutar grupe njemu srodnih na- 
naučnih radnika ili »eksperata«. Međutim, uloga univerziteta, 
nije samo da odgaja »društvene elite« na području znanosti i 
njene primjene, nakon što je stvaranje znanstvenjaka i struč- 
njaka postala masovna pojava u razvijenom društvu, i nije 
samo time degradirana faustovska originalnost i stvaralačka u- 
samljenost naučenjaka, nego je univerzitet postao i moćan zaš- 
titnik njegove intelektualne slobode naučnog rada i stvaranja. 
Primjeri obrane naučnog rada i stvaralaštva od strane univer- 
ziteta naročito protiv političkih intervencija bezbrojni su u no- 
vijoj povijesti, kad su u pitanju i najbolji umovi kako u kapi- 
talističkim, tako i u socijalističkim zemljama. Obranu znan- 
stvenog rada univerzitet u novijoj povijesti ne vrši samo na 
planu građanskih prava, dakle protiv intervencija političkih 
faktora, nego isto tako i u privatnoj sferi, u kojoj vladaju e- 
konomski interesi ili »zakoni tržišta«. Naučenjaci i visoko-kva- 
vificirani stručnjaci nisu ništa manje »pokvarljiva roba« nego 
druge kategorije građana, pa je univerzitet odlučan činilac u 
zaštiti kvaliteta i stručnosti na području znanosti i njene pri- 
mjene. Nijedna druga društvena instancija ne može u tom 
pogledu zamijeniti sam univerzitet. Ona to ne može već i zbog 
toga što u području znanosti vlada ono što je Robert Merton 
nazvao »komunizmom znanosti«, to jest otvorena kritika re- 
zultata svačijeg znanstvenog rada, što proizlazi nužno iz priro- 
de racionalnosti i napredovanja znanstvenih spoznaja. Naravno, 
da i u znanosti postoje pokušaji njene »monopolizacije«, či 
me se ugrožava normalno napredovanja znanosti, ali u toj »mo- 
nopolizaciji« danas veću ulogu igraju drugi društveni faktori 
(militaristi i političari) nego sami znanstveni radnici, koji ako 
nisu izloženi kritici na svojoj katedri, neće to moći izbjeći na 
nekoj drugoj. No, dok se u oblasti politike i policije kritika u- 
vijek može prikazati kao »opozicija« nečem pozitivnom, u zna: 


9) »Što više, univerzitet zahvaljujući svojem općem ugledu i ujedno 
specifičnoj administrativnoj akciji služi tome da zaštiti njegovu slobodu 
(naučenjaka) kako bi obavljao svoju funkciju nasuprot silama u druš- 
tvu što mu se suprotstavljaju«, kaže 'T. Parsons u navedenom članku. 

nosti su kriteriji istinitosti i objektivnosti mnogo čvršće uteme- 
ljeni, a da bi se mogli rješavati jednostavnom primjenom sile. Poli- 
tika pored toga može uvijek da se pozove na »nacionalne«, 
»klasne« ili čak »internacionalističke« interese, dok u nauci 
važe samo univerzalni principi ljudske spoznaje. To je i razlog 
što je u suvremenom čovječanstvu znanost ne samo uvjet ma. 
terijalnog nego i moralnog progresa, i bitna zapreka uskim na: 
cionalnim i imperijalističkim interesima. 

U vezi s proširenjem obrazovnih i znanstvenih funkcija u 
društvu, odnosno s njihovom institucionalizacijom i sve većom 
ulogom države u njihovu financiranju, mnogo se danas govori o 
njihovoj birokratizaciji. Ovdje treba imati u vidu kako ova bi. 
rokratizacija ima dva različita vida: a) birokratizacija unutar 
znanstvene djelatnosti s obzirom na način kako se odvija znan. 
stvena i obrazovna djelatnost i b) birokratizacija znanstvene 
djelatnosti unutar društvene organizacije s obzirom na ciljeve 
što ih sebi postavlja znanost i obrazovanje znanstvenih kadro. 
va i stručnjaka. Treba odmah dodati da se jedan i drugi oblik 
birokratizacije uvjetuju i donekle pokrivaju. Naime, i jedan i 
drugi oblik proizlazi prvenstveno iz zaborava osnovnih ciljeva 
znanstvene djelatnosti — spoznaje stvarnosti u kojoj čovjek 
živi da bi je podvrgao svojim ljudskim potrebama. 

Osnovni uzrok birokratizacije znanstvene djelatnosti leži u 
sve većoj specijalizaciji znanstvenih područja, u tehničkoj ili 
metodološkoj profinjenosti znanstvenih postupaka, u pojača- 
noj konkurenciji radi stjecanja znanstvenog statusa po univer- 
zitetima i istraživačkim ustanovama, što sve više vodi do toga 
da naučenjak ne gubi samo onaj široki sintetički pogled na svo: 
ju djelatnost nego da iščezavaju postepeno sami ciljevi znan: 
stvenog rada — spoznaja radi blagostanja čovjeka —, te se po- 
činje gubiti vizija cilja a znanost se sve više pretvara u sredstvo 
za ostvarivanje ciljeva koje stvarno kontroliraju drugi, i to 
po pravilu izvan znanstvenog područja. Ovoj situaciji pridono- 
si i veoma razvijeni pozitivistički stav među naučenjacima, ko- 
ii se duhovno i moralno svodi na zatvaranje ne sampo u svoju 
disciplinu nego i u svoj problem, u puritansko služenje proble- 
mu ili znanstvenom radu ne pitajući se, kao ni pruski vojnik, 
čemu zapravo služi njegova odanost znanstvenoj službi. Ali, da 
se ne bismo sada izgubili u razmišljanju na Weberovu temu o 
»znanosti kao pozivu«, istaknimo da se ovakav pozitivistički 
stav, kao izraz posebne objektivističko-scijentističke etike, 
mogao trpjeti u toku devetnaestog stoljeća, dok je znanost živ- 
jela pretežno svojim kabinetskim i individualističkim stilom, 
ali da je postao neodrživ danas kad je ona postala masovna 
djelatnost s razvijenom organizacijom, s ubrzanim hodom i pri- 
mjenama koje neposredno izazivaju sudbonosne životne prom- 
jene čitavog društva. Baviti se znanstvenim larpurlartizmom 
u suvremenim uvjetima znači istovremeno svjedočiti o ličnoj 
neodgovornosti i tjerati vodu na mlin političke birokracije. 


PRAXIS 14 : 569 


»Nekada nije bilo moguće postići društvene ciljeve nego du- 
go nakon toga što su bili formulirani. Pažljivo izrađen cilj bio 
je vidljiv, ali su manjkali luk i strijela. Danas je tobolac ispu- 
njen efikasnim strelicama, ali društvu nedostaje vrijeme da 
uoči ciljeve. Rijetko su ciljevi jasno izraženi i raspravljani. Sva- 
kog dana oblikujemo jedan novi svijet u grozničavoj djelatnos- 
ti ali on ne nosi lik svjesno ocrtan i poželjan.« (Piganiol P., 
La recherche scientifique, I'ćtat et la socićtć, u časopisu »Pros- 
pective«. br. 12, 1965, Paris). 


Što se znanosti više diferenciraju, područja i problemi nos- 
taju sve brojniji, učenjaci rade na sve ograničenijem broju pro- 
blema, postaju specijalisti i sve se manje međusobno razumi- 
ju. Govori se o »efektu Babilonskog tornja«. Svi su potekli od 
istog učitelja i učili se istom jeziku, ali otkad su se nad njih 
spustili »plameni jezici« posebnih disciplina oni se više ne razu- 
miju! Pa ipak, situacija nije toliko dramatična. Prije svega, na- 
predak u spoznaji očituje se u otkriću općih principa ili zako- 
na koji sinteziraju odvojene oblasti prirodnih pojava (kao što 
su, na primjer, Maxwellove jednažbe sintetizirale područje elek- 
triciteta), a time i sama znanost postaje razumljivija i jednos- 
tavnija. S druge strane, koliko god ispitivane pojave bile mnogo- 
brojnije, gotovo nepregledne i raznovrsnije, stvara se jedinstvo 
u samim metodama, u načinima mišljenja, pa su tako neka ra- 
dikalno razdvojena područja, kao što su fizika ili sociologija, 
našla zajednički metodološki jezik u suvremenoj teoriji vjero- 
jatnosti, i na taj način jasnije uočile što ih u znanstvenoj spoz- 
naji povezuje a što luči. Znanosti pretežno oslonjene na speku- 
laciju sve više uviđaju značaj matematike i kvantifikacije, a 
znanosti pretežno usmjerene na kvantifikaciju sve više uviđaju 
značaj imaginacije kao preduvjeta znanstvenih otkrića! Postoji 
jedan kreativni način mišljenja u znanosti koji prividno i naj- 
udaljenije oblasti približava i gotovo ujedinjuje. Suvremeni u- 
čen čovjek odlikuje se naročito određenim stilom mišljenja, a 
ne sposobnošću da tačno odgovara na televizijska kviz-pitanja! 


Međutim, danas jedinstvo ili sintezu znanosti, tačnije, znan- 
stvenog mišljenja i racionalnog odnosa prema stvarnosti ne 
treba toliko tražiti u okvirima enciklopedije znanja niti u iden. 
tičnosti metodologije, koliko u posljedicama znanstvenih otkri: 
ća, u praktičnoj primjeni, u boljoj organizaciji ljudskog života. 
T tu znanost nameće u neku ruku svoj stil mišljenja i djelova 
nja! Radi se prije svega o sposobnosti predviđanja i planiranja. 


»Napredovanje spoznaja doista umnožava u sve većim pro: 
porcijama moguće putove istraživanja. Naučenjaci se nalaze u 
položaju da moraju često birati između bezbrojnih putova što 
se pred njima otvaraju. Svaki novi put istraživanja otvara više 
novih pitanja nego što rješava starih. Neuspjesi, tapkanja na 
mjestu pokazuju se katkad kao iznenadni tvorci novih tema. Sto- 
ga su prije svega mogućnosti u čovjeku i kreditima one koje 

najčešće ograničavaju polje naučne ekspanzije. Na taj su način 
naučenjaci pozvani da za svaku disciplinu vrše izbor, da sređu. 
ju i hijerarhiziraju programe istraživanja.« (Piganiol, ibid. str. 
30.). 

Naučenjaci su, hoćeš - nećeš, prisiljeni da sami utvrđuju 
određenu znanstvenu politiku, to jest da utvrđuju ciljeve istra- 
živanja, da razrađuju programe kako bi ostvarili te ciljeve, da 
predviđaju sredstva, duhovna i materijalna, potrebna za pstva- 
rivanje i, konačno, da biraju najpogodniju organizaciju ili ad. 
ministrativnu strukturu, koja će dozvoliti da se svi ti momenti 
koordiniraju i kontroliraju u ostvarenju. Naravno, s pitanjem 
administrativne strukture takli smo se problema organizacije 
znanstvenog i nastavno-znanstvenog rada, a time i problema bi. 
rokratizacije znanstvene djelatnosti. Napomenimo zasada, osta. 
jući u okviru stila znanstvenog rada, da on danas traži kako 
savršenu koordinaciju ili disciplinu u raspodjeli zadataka, na. 
kon što je cilj utvrđen, (s obzirom na podruštvljenost samog 
znanstveno-istraživačkog rada) tako i maksimalnu motiviranost 
i duhovnu slobodu svakog pojedinca u tom radu, jer se faktor 
mašte pokazao ne samo kao relativno rijetki dar nego i kao 
odlučan faktor za napredak znanstvenih otkrića, bez individu- 
alne i društvene slobode nema mašte, nema punog i snažnog 
stvaralačkog rada! 

Opasnosti za stvaralački stil znanstvenog rada leže danas u- 
pravo u činjenici što su znanstvena otkrića došla u veliku blizi- 
nu s njihovom društvenom primjenom, što je naučenjak prisi- 
ljen da uđe u dijalog s onim društvenim faktorima koji djelu- 
ju na području društvene primjene znanosti, a to su, kad se 
ide nizvodno s otkrićem, u prvoj etapi primijenjena ili tehno- 
loška istraživanja (razvojna istraživanja), odnosno čitava ma- 
sa tehničko-industrijske primjene znanosti, a u drugoj etapi 
ekonomski i politički faktori. Sa gledišta znanstvene racional- 
nosti i efikasnosti naučenjaku čitav tehnološko-ekonomsko-po- 
litički kompleks izgleda kao neka »nadgradnja« ili »superstruk- 
tura« koja u eksploataciju znanstvenog otkrića unosi niz iraci- 
onalnih i voluntarističkih faktora. Kako je tehnologija ona »po- 
srednička funkcija« između znanosti, s jedne strane, i ekono- 
mije i politike, s druge strane, to se često preko nje ukrštavaju 
različita i suprotna shvaćanja i interesi. Na primjer, naučenja- 
ci mogu smatrati da ie u jednom području znanosti, s obzirom 
na prirodne resurse, dobro razvijati dugoročna i smišljena istra- 
živanja, dok ekonomisti mogu smatrati da je »ekonomičnije« i 
»racionalnije« uvesti stranu licenciju i uštedjeti jednu suvišnu in- 
vesticiju u istraživanjima. Stvarni problem o tome što više ko- 
risti općem razvitku jednog društva ovdje se svodi na mnogo 
banalnije moralno-praktičko pitanje: na kojem području je lju- 
de lakše korumpirati? 

Postoji i jedna druga opasnost, koja leži u dodiru znanosti 
s praksom, naime u onoj njenoj posredničkoj ulozi koja se zove 

ekspertiza. Očito je da razvijeno društvo mora sve više prisi- 
ljeno planirati i predviđati društvene procese. Pri tome su dru. 
štveni rukovodioci prisiljeni, ne samo u okvirima proizvodnih 
organizacija nego i u državnim poslovima, oslanjati se kako u 
analizi faktičkog stanja tako i u predviđanju budućih događa- 
ja na stručnjake ili eksperte. Zadatak je eksperta da društve. 
nom razvitku osigura istu onu efikasnost koju posjeduje sama 
znanstvena tehnika vladanja prirodnim procesima, naravno u 
krajnjem slučaju. Postoji uvijek u tom pitanju sukob, treba li 
nešto rješavati na temelju stvarne efikasnosti, a to pretpostav- 
lja dugotrajnija predviđanja, ili na temelju kratkotrajne efikas- 
nosti, koja samo u kraćem periodu donosi uspjehe, da bi se u 
dužem osvetila još težim nedaćama. Tu se također često javlja 
suprotnost između znanstvenog predviđanja i političkog prak- 
ticizma. Tako, na primjer, birokratske ili etatističke strukture, 
sklone autoritativnim metodama djelovanja, prividno izgledaju 
efikasnije i daju dobre rezultate, ali na kraće staze. Vremenom 
se habaju i podliježu dubljoj dezintegraciji od demokratskih 
struktura. 


Budući da je upotreba znanstvenih dostignuća postala nedo- 
stupna širim društvenim slojevima, to je nastao određeni jaz 
između eksperata i ostalih ljudi koji nisu sposobni da demo: 
kratski odlučuju o pitanjima za koja su eksperti kompetentni. 
Oni iedino mogu utvrditi negativne posljedice nekih odluka, o- 
bično tada kad je već prekasno. To je dovelo znanost i nauče: 
njaka kao eksperta u jedan ambivalentan položaj, jer može bi- 
rati između službe autoritativnom ili demokratskom uređenju, u 
užim ili širim društvenim organizacijama. U prvom slučaju go- 
vorimo o tehnokratskoj, a u drugom o humanističkoj ulozi zna- 
nosti i inteligencije. Suvremene birokracije nastoje nametnuti 
naučenjacima i stručniacima tehnokratski stav, koji se praktički 
svodi na biro-tehnokratski, to jest na tehnokraciju u službi po- 
litičke birokracije. 


Kako izbjeći ove opasnosti? Tako da se osigura maksimalna 
autonomija univerziteta, kao bitne poluge organizacije znanstve- 
nog i istraživačkog rada, tako da se organizira znanstvena po- 
litika u službi znanosti kao bitnog činioca društvenog napret- 
ka, a ne da se znanstvena politika podredi kao sredstvo za os- 
tvarivanje političkih ciljeva koji protivurječe univerzalnosti i 
humanosti znanstvene spoznaje. 


HUMANISTIČKA INTELIGENCIJA I TEHNIČKA INTELIGENCIJA 


Obično se smatra da humanističku inteligenciju predstavlja: 
iu pojedinci koji se bave teorijski i praktički društvenim ili 
humanističkim znanostima, dok tehničku inteligenciju predstav. 
ljaju oni koji se bave tehničkim znanostima. Ova uobičajena 
distinkcija očito je pogrešna! Čisto »tehničkih zanimanja« ima 

u svim humanističkim ili društvenim znanostima, jer su ona 
uvjetovana razgranatošću istraživačkih poslova i raznovrsnom 
primjenom naučnih otkrića. »Tehničke inteligencije« ima da 
nas više u tipično društvenim djelatnostima kao što su masov- 
ne komunikacije, nego što ćemo je naći u fizikalnim laborato- 
rijima ili urbanističkim biroima. Uostalom, na koji način da 
razlikujemo humanističku od tehničke intel'gencije? Očito je 
da ćemo doći do jasnije predodžbe o toj razlici, ako uzmemo 
u obzir intelektualno ponašanje jedne i druge nego područja 
na kojima su aktivne s obzirom na znanstvenu specijalizaciju. 


Humanistička inteligencija posjeduje razvijen smisao koji 
povezuje ljudsko stvaralaštvo, bez obzira da li na području pri- 
rodnih, društvenih ili tehničkih znanosti, sa ciljevima tog stva 
ralaštva. to jest sa društvenom primjenom, i prema tome raz- 
vijen osjećaj lične odgovornosti u oblikovanju ljudskih uvjeta 
života. Humanistička inteligencija ima izvjesni »zanatlijski od- 
nos« prema svojem radu, to jest ona vodi računa o svim faza- 
ma svoje proizvodnje, o zamisli, provedbi i primjeni, pa je sto- 
ga više individualistički nastrojena, jer se smatra subjektivno 
odgovornom za sudbinu svojeg stvaralaštva. Tehnička inteli- 
gencija, nasuprot ovakvom shvaćanju, tipični je proizvod in- 
dustrijskog društva, razvijene podjele rada, rutinskog odnosa 
prema vlastitoj proizvodnji, ne pita se o cjelini svoje proizvod- 
nje, nego samo za fazu za koju je neposredno odgovorna, pa 
dosljedno posjeduje više jedan »servisni duh«, prepušta odgo- 
vornost za ciljeve naručiocu, a brine se jedino o kvalitetnoj re- 
alizaciji narudžbe. Njezin mentalitet dobro izražava onaj često 
citirani stav: »Sa oko dvanaestak preciznih praktičkih, dobro 
odabranih ciljeva, ja se obavezujem da ću unaprijediti sveukup- 
nost napretka u spoznajama.« To su »tehnolozi« jedne znanstve- 
no-industrijske civilizacije, koji vjeruju u svemoć znanstvene 
metodologije, ali su izgubili vezu s kulturom ove civilizacije, 
koji prepuštaju određivanje ciljeva istraživanja društvenim fak- 
torima, preuzimaju samo odgovornost za korektno izvršavanje za- 
dataka, a odgovornost za posljedice dobivenih rezultata također 
prepuštaju onima koji su im povjerili posao. To je ona tipična 
»tehnička inteligencija« za kojom toliko uzdiše politička birokra- 
cija! 

Kad je već riječ o pokušaju da se humanistička i tehnička in- 
teligencija podijeli s obzirom na djelatnost u društvenim ili teh- 
ničkim znanostima, onda moramo odmah dodati da suvremeni 
razvitak znanosti i njene tehnološke primjene ide upravo u smje- 
ru sve većeg zbližavanja i sintetiziranja humanističkih i tehničkih 
aspekata. Osnovni uzrok leži u tome što se u suvremenoj civiliza- 
ciji, koja znači podizanje životnog standarda ljudi, takozvani »hu- 
mani faktor« uvlači u sve vidove proizvodnje i organizacije živo- 
ta. Prirodno da se traži najbolja tehnika u realizaciji određenih ci- 
ljeva, ali je zabluda ako se pri tome misli samo na tehničke as- 

pekte. M. Devaux, predsjednik poznate kompanije Shell, kaže da 
je »grijeh protiv duha biti rob tehnike. Grijeh protiv budućnosti 
čovjeka je kad se vlada jedino u funkciji tehničkih imperativa. To 
je ono što valja osuditi pod imenom tehnokracija.« (Citirano 
prema P. Sartinu). To je danas već općenito prihvaćen aksiom 
u proizvodnoj organizaciji razvijenih zemalja. Drugačije stoji 
s njegovom dosljednom primjenom! Međutim, taj se stav već 
odrazio u suvremenom obrazovanju tehničkih kadrova. 

. Francuzi su izvršili jednu analizu kadrova zaposlenih u pro- 
izvodnji i administraciji i utvrdili da imaju mnogobrojne ne- 
dostatke u univerzitetskom obrazovanju među kojima su glavne 
slijedeće: 

»Nedovoljno razvijen smisao za organizaciju, to jest sposob- 
nost da spozna i razumije strukturu jednog poduzeća, jedne 
profesije, države, i da se u njih integrira, kao i slabo razvijen 
smisao za red i disciplinu u poslu. 

Pomanjkanje brige za troškove i financijski učinak, te po- 
manjkanje poznavanja o općem i analitičkom računovodstvu, 
što je neophodno za budžetsku kontrolu. 

Već spomenuto pomanjkanje sposobnosti da se radi u eki- 
pi i nedostatak uvježbanosti u naređivanju i društvenim odno- 
sima.«' 

Vidimo da ono što se najviše ističe kao nedostatak tehničkih 
kadrova u društvenoj praksi jest pomanjkanje znanja koje se 
odnosi na društvene odnose, na rukovođenje ljudima i na ocje- 
njivanje opće situacije u kojima radi neko poduzeće ili orga- 
nizacija, od proizvodne organizacije sve do države. To je dovelo 
do toga da se danas u tehničko obrazovanje sve više uvode iz- 
razito humanističke discipline, tako da one, na primjer, na teh- 
ničkom i tehnološkim fakultetima obuhvaćaju oko trećinu nas: 
tave. 

Uvođenje automacije i elektronike u društvenu proizvodnju 
nužno uvjetuje sve veće približavanje i prožimanje  egzaktnih 
znanosti (matematike, fizike, kemije, biologije) i humanističkih 
znanosti (ekonomije, psihologije, sociologije, demografije, itd.). 
Ovo približavanje dozvolit će sve bolje poznavanje ponašanja 
pojedinaca i grupa u ljudskoj sredini koja će se sve više obliko- 
vati po normama, čiji korijen neće biti u tehnici ili ekonomično- 
sti nego u ljudskim potrebama. No, očito je da savršeni struč- 
njak sa rukovodećim odgovornostima ne može ovladati svim o- 
nim znanostima koje bi bile potrebne da se jednako dobro mo- 
že orijentirati u oblasti profesionalne specijalnosti, opće eko- 
nomije i socijalnih odnosa. Stoga se nastoji povećati njegova 
sposobnost opće orijentacije ili prilagođavanja na probleme ko- 
ji proizlaze iz raznih područja ljudskog znanja, a to se najbolje 


10) P. Sartin, op. cit. str. 115. 

postiže općom kulturom i naročito onom sposobnošću koja pri- 
donosi brzom poimanju, tj. imaginaciji. Stoga Dautry predlaže 
da bi u svim visokim školama programi nastave morali izgle- 
dati ovako: 

25 posto nastave posvećene profesiji, 

25 posto nastave koja razvija maštu, 

50 posto nastave koja razvija opću ulturu. 


Razumije se da je s ovakvom strukturom nastave teško doći 
do one specijalizacije kojom se želi stručnjak odmah osposobi- 
ti za vršenje nekog konkretnog zanimanja. Međutim, tu se sus- 
rećemo s jednom novom protivurječnošću! Brzi razvitak teh- 
nologije i znanstvenih otkrića čini specijaliziranu nastavu na 
visokim školama u relativno kratkom vremenu zastarjelom ta- 
ko da se smatra da je jedan inženjer već najviše peinaest godi- 
na nakon svršene škole u praksi, sa svojim ranije stečenim zna- 
njem, neupotrebljiv, te se predlaže ponovno školovanje inženjer- 
skih kadrova ili, još više, permanentno školovanje. Ali da bi o- 
vakvo »permanentno školovanje« bilo uopće moguće, potrebno 
je prije svega čovjeka osposobiti za školovanje. U francuskim 
novinama »Figarou« (od 21. X 1964) moglo se čitati ovo: »Br- 
zina s kojom se razvijaju tehnike ne dozvoljava da se inženjeri- 
ma dade, s obzirom na njihovu specijalizaciju, sveukupno zna- 
nje koje će im trebati. Potrebno je stoga dati im sposobnosti 
prilagođavanja i učiti ih temeljito jednu ili dvije grane na taj 
način da bi naučili ne toliko ove grane koliko načine da se pro- 
dubi jedna tehnika, da se stekne smisao za metodu i samostalni 
rad...« (Komisija Boulloche). Težište se pomiče sa specijaliza- 
cije na metodu i stil rada, odnosno na aktivni ili stvaralački 
rad, i to upravo u interesu specijalizacije koja traži stalne pro- 
mjene. Jasno je da to traži izobrazbu ne onoga što je specijali- 
zirano nego što je općenito kao što je metoda rada i teorijskog 
i tehničkog mišljenja uopće." 

Postoje, dakle, tri tendencije koje važe za suvremeno obra- 
zovanje tehničke inteligencije, u klasičnom smislu, a koje je 
zbližuju sa humanističkom inteligencijom: 

1) Profesionalna potreba da se ovlada dobrim dijelom hu- 
manističkih znanosti s obzirom na zahtjeve suvremene primje- 
ne tehnike u proizvodnji i društvenom životu. 


2) Potreba da se problem specijalizacije zanimanja rješava 
sve više uvođenjem temeljnih znanja iz metodike i fundamen- 
talnih znanosti, upravo u interesu same specijalizacije, imajući u 
vidu brze tehnološke potrebe. 


3) Potrebe da se temeljna znanja iz društvenih i posebnih 
znanosti što više povezuju s općom kulturom, s najširim obra- 


11) Vidi J. Basile, La formation culturelie des cadres et des dirigeants, 
Bibliothčque Marabout, Verviers, 1965. 

žovanjem, kao faktorom razvitka stvaralačke mašte,  kreativ- 
nosti i adaptabilnosti kadrova. 

Naravno da bi uz ove zahtjeve koji proizlaze iz same priro- 
de suvremene industrijske i tehničke civilizacije mogli izraziti 
i one zahtjeve koji proizlaze iz demokratske i humanističke kon. 
cepcije samog društvenog uređenja. Ali mi se na ovom mjestu 
zadovoljavamo da utvrdimo kako je opći trend razvitka tehnič. 
kih znanosti i tehničke inteligencije usmjeren na njeno tradi- 
cionalno humanističko jezgro, iako sada u novome ruhu. 

Ove tendencije u razvitku znanosti i njihove društvene prim. 
jene nameću nekoliko osnovnih načela u organizaciji jednog 
modernog univerziteta: 

a) povezivati usko izobrazbu u određenom zanimanju sa 
znanstveno-istraživačkim radom, kao najvišim oblikom misao. 
ne kreativnosti; 

b) rješavati dilemu opće izobrazbe ili specijalizacije stavlja- 
njem težišta na fundamentalne znanosti, njihovu metodologiju 
i aktivno usvajanje znanja; 

c) osigurati što većem broju što bolju opću kulturu; 

d) usavršavati stalno profesionalnu izobrazbu pomoću per. 
manentnog obrazovanja, tečajeva za usavršavanje i specijaliza- 
ciju u toku profesionlne karijere; 


e) planirati izobrazbu visokokvalificiranih kadrova do viso- 
koškolske izobrazbe utjecanjem na način izobrazbe i selekciju 
školovanih pojedinaca, u toku visokoškolske izobrazbe (uvođe- 
njem profesionalne orijentacije u toku prve godine i usmjera- 
vanjem u pogledu specijalizacije u toku kasnijih godina), kao 
i nakon svršenog studija učestvovanjem u planiranju društve- 
nih kadrova; 

f) osigurati trajne izvore materijalnih sredstava za kontinu- 
irani razvitak školovanja i znanstveno-istraživačkog rada." 


Sva ova načela polaze od onih preduvjeta koje je stvorilo 
visoko-razvijeno društvo, s velikim stupnjem = podruštvljenog 
rada, sa znanošću i tehnologijom kao bitnim faktorima druš- 
tvenog napretka i smišljenim planiranjem i rješavanjem osnov- 
nih potreba čovjeka. Iako su ova načela potpuno logička i pri- 
hvatljiva, ona se u praksi sukobljavaju s mnogim teškoćama, 


12) Chr. Wright upozorava na naročitu dinamičnu i odgovornu ulogu 
američkih univerziteta: »Veliki američki univerziteti su organizmi ko- 
ji u SAD najbolje dozvoljavaju da se predviđa budućnost prospektivnib 
studija naročito izučavajući znanstveno istraživanje i države. Oni finan- 
ciraju nezavisna istraživanja u oblasti društvenih znanosti i, budući da 
su po tradiciji centri znanstvenih istraživanja, oni imaju među profesori- 
ma i poslovne ljude — koji u stvari tvore zajednicu znanstvenih poslova. o 
kojima smo prije govorili. Danas se osjeća da univerziteti postaju svjesniji 
činjenice da su suvremene tehnike omogućile otkriće jednog obilja sred- 
stava u času kad vlada velika neizvjesnost o tome kakve moraju biti 
naše društvene ustanove i njihovi ciljevi.« (La methode prospective aux 
Ftats Unis, in »Prospective«, no. 12, 1965, Paris). 

koje proizlaze djelomično iz relativne dezorganiziranosti druš. 
tva na jednom nižem stupnju razvoja, a djelomično iz zapreka 
koje normalnom razvoju znanosti i kulture podmeće politička 
(i vojna) birokracija. O tome je potrebno da nešto kažemo. 

Kad se govori danas na temu inteligencije i birokracije odmah 
nailazimo na pojam tehnokracije. Tehnokraciji se daje onaj zna- 
čaj koji je Max Weber pripisivao birokraciji — sve veće raciona- 
lizacije u izvršavanju društvenih poslova i, dosljedno, sve veće 
funkcionalne hijerarhizacije tih poslova. Znamo da je Max Weber 
smatrao, upravo u ime navedenih načela, da će birokracija pot- 
puno pobijediti tek u socijalizmu, i valja dodati da se u tome nije 
prevario! Nije se prevario već zbog toga što je smatrao da će bi- 
rokracije ujediniti političku moć u društvu sa racionalnim ili plan- 
skim rukovođenjem ekonomije, a to se u socijalizmu dogodilo u 
daleko većoj mjeri nego u kapitalizmu, iako je u pitanju jedna op- 
ća razvojna tendencija. 

Kad je riječ o tehnokraciji, odmah valja ukloniti jedan nespo- 
razum. Georges Elgozy u »Le Paradoxe des Technocrates« kaže 
duhovito na račun tehnokracije da se regrutira pomoću »koop- 
tacije, nepotizrma i endogamije« i dodaje: 

»U parici ratova Republika pravi heroje od bilo koga. U ve- 
drini mira ona pravi tehnokrate sa tatinim sinovima.« 


Da bi ova konstatacija bila tačna, valja riječ »Republika« za- 
mijeniti riječju politička birokracija ili politička elita, jer je očito 
da je »Republika« suviše apstraktna da bi nešto »pravila« i da 
oni koji »prave« tehnokrate predstavljaju moćnu društvenu 
grupu, jer se radi o tome da se tehnička inteligencija ili tehnički 
kadrovi, čiji nam je značaj u proizvodnji i administraciji već poz- 
nat, podrede i djelomično asimiliraju. Na taj način moglo bi se 
govoriti jedino o birotehnokraciji, ali objektivno govoreći proces 
asimilacije tehničkih kadrova od strane političke birokracije ne 
ide tako daleko ne samo u kapitalističkim nego niti u socijalis- 
tičkim zemljama, iako bi se po broju raznih direktora iz privrede 
u predstavničkim i političkim tijelima moglo to zaključiti. 


Odnos političke birokracije prema tehničkoj inteligenciji nije 
samo funkcionalni, kao nastojanje da se uvede više racionalnosti 
i reda u društvene poslove, nego je on prije svega politički. On od- 
govara određenoj evoluciji unutar same političke birokracije, koja 
nastoji mobilizirati tehničku inteligenciju, kao »poslušni« i »ser- 
visni« sloj inteligencije nasuprot humanističke inteligencije, koja 
je danas više nego ikada kritički raspoložena i postavlja pi- 
tanje društvenih ciljeva. Ovo nastojanje da se tehnička inteli- 
gencija suprotstavi humanističkoj inteligenciji svojstveno je po- 
litičkoj birokraciji i u kapitalističkim i u socijalističkim zemlja- 
ma, iako je u potonjima to mnogo vidljivije s obzirom na upo- 
trebu razriih oblika društvenih šikanacija i diskriminacija koje 
se primjenjuju na humanističkoj inteligenciji. U socijalističkim 
je zemljama humanistička inteligencija doživjela jednu čudnu 

sudbinu! Ona je bila, u stvari, avangarda u samoj revoluciji, i 
dok se nova socijalistička vlast nalazila u svojem harizmatičkom 
obliku vlasti, kad su ideje i anticipacije budućnosti igrale od- 
lučnu ulogu, njeni predstavnici punili su redove nove vlasti i par- 
tijskih foruma. Kad je međutim politički prakticizam počeo po- 
kazivali izvjestan jaz između djela i riječi, a monopolitičko vrše- 
nje vlasti pomoću »endogamije«, što se može tačnije nazvati »ne- 
gativnom selekcijom kadrova« prirođena kritičnost humanističke 
inteligencije pretvarala se najprije u sumnjiv, neprilagođen ili 
anarhoidan element, da bi se postepeno počeo smatrati »opozi- 
cionarskim« i »neprijateljskim«, pa je humanistička inteligencija, 
i to upravo u njenom najprogresivnijem, marksističkom dijelu, 
postala glavni predmet progona političke birokracije. U tom pro- 
gonu politička birokracija je, sasvim prirodno, tražila podršku u 
onom »servisnom dijelu«, u tehničkoj inteligenciji, tako da su joj 
funkcionalističke, tipično buržoaske koncepcije i strukture mišlje- 
nja postale neuporedivo bliže od marksističkih i humanističkih. 
Tamo gdj- je zadržala marksističku ili pseudo-marksističku fra- 
zeologiju, kav u Sovjetskom Savezu, dala je marksizmu jedan iz- 
razito pozitivistički i apologetski oblik, a u društvenoj primjeni or- 
ganistički i funkcionalistički, tako da nije nimalo pretjerano 
reći da je vodeći američki funkcionalista Talcott Parsons, po- 
stao ujedno i glavni teoretičar socijalističke birokracije! Oni 
koji pažljivije prate pravi smisao ideja i načine njene primjene 
kako ih prakticira politička birokracija, znaju da ova tvrdnja 
nije nimalo pretjerana već da odgovara jednom »zakonitom 
razvitku« birokracije koja želi biti i »znanstvena« i »tehnička«. 
Stoga nije nikako čudno kad omladina primjećuje da na pod- 
ručju socijalizma ona proizvodi uglavnom »idejni vakuum«! Ra- 
zumije se da na taj način i jaz između političke birokracije i 
humanističke inteligencije postaje sve dublji, pa i sankcije pro- 
tiv vodećih intelektualaca — marksista sve drastičnije, kao što 
nam nedvosmisleno govore brojni primjeri iz Sovjetskog Saveza, 
Poljske, Mađarske, u novije vrijeme Čehoslovačke, a da o našoj 
zemlji ne govorimo. 

Postoji još jedan, dublji, razlog sukoba između humanistič- 
ke inteligencije i političke birokracije u socijalizmu. Vidjeli smo 
da humanističku inteligenciju upravo definira činjenica da se 
ona osjeća subjektom stvaralaštva i dosljedno kulturnog života 
jedne zemlje, da u najvećoj mjeri ima razvijen osjećaj odgovor- 
nosti za javnu stvar. Međutim, politička birokracija smatra da 
je ona jedini subjekt kulturnog i javnog života, što se očituje 
i u monopolizmu masovnih sredstava komuniciranja, jer novi 
nari po pravilu najbolje odgovaraju njenoj predodžbi »servisne 
inteligencije«. Dok u građanskom društvu politička birokracija 
uzima kao mjerilo javnog djelovanja naciju, a to znači izvjestan 
pluralizam kulturnih i društvenih subjekata, pa i sebi protiv- 
ničke pozicije ubraja u okvir nacionalnog djelovanja, dotle po- 
litička birokracija u socijalizmu uzima kao mjerilo javnog dje- 

lovanja frakciju, pa je svaki drugi subjekt, svaka druga pozicija 
u kulturnom i javnom životu nužno »neprijateljska frakcija« ili 
»opoziciona grupacija« koju valja uništiti. To se može anegdot- 
ski ilustrirati onim primjerom, kad su generalu de Gaulleu pri- 
govorili kako je mogao svojeg direktnog političkog i ideološkog 
protivnika, kao što je komunistički filozof Garaudy, imenovati 
lično za profesora u Clermont Ferrandu, de Gaulle je samo ra- 
širio ruke i rekao: »Pa i Garaudy je Francuska!«. Ako se ka- 
kvom rukovodećem birokrati u socijalizmu prigovori, zašto pro- 
goni nekog istaknutog marksističkog filozofa, on će samo od- 
mahnuti rukom i reći: »Pa i taj je agent CIA!« U pitanju su dva 
mentaliteta i dvije logike, i nije teško predvidjeti što se u ta- 
kvom slučaju događa s humanističkom inteligencijom. Dobar dio 
potonje, kad vidi da ne može naći svoje mjesto u socijalizmu, 
vraća se tradicionalnim vrijednostima, pa se tako rađaju razni 
nacionalizmi, etnocentrizmi, romantičarski revolti ili izolacio- 
nizmi, anarhizmi ili nihilizmi. Sve je dobro da bi čovjek oprao 
sa sebe poniženje jedne degradirane društvene situacije, a iz- 
bjegavanje »aparatčika« postaje pravilo mentalne higijene! 


Zanimljivo je da se u socijalizmu dobar dio humanističke in- 
teligencije »spašava« iz te situacije na taj način da se počinje 
ponašati kao tehnička inteligencija, da se depolitizira i traži sa- 
mo da se »upravlja stvarima kako to traži znanost i tehnika«, 
da se povlači na tehnokratske pozicije kako bi spasila pomoću 
tako uglednih stvari kao što znanost i tehnika i dio svojeg lič- 
nog dostojanstva. Tragikomično je kad ona ovu svoju intelek- 
tualnu abdikaciju nastoji opravdati i teorijski raznim antihu- 
manističkim teorijama, raznim »strukturalizmima«, »reizmima«, 
»funkcionalizmima« i sličnim desperaterskim pozicijama. Narav- 
no da se sa takvim stavovima ne može održati ne samo socija- 
listički nego niti bilo kakav demokratski poredak. I da bi se to 
znalo, nije potrebno biti marksist. Tako Robert M. Hutchins, 
govoreći o perspektivama industrijski razvijenih zemalja, kaže: 
»Ne može postojati politička zajednica tamo gdje građani osje- 
ćaju da nemaju što da kažu. Birokracija pridonosi tome da sma- 
tramo kako se ne radi o našoj vladi. Tako političke partije ne 
pripadaju nama, nego birokraciji koja ih pokreće... To je na- 
puštanje politike. Mi smo zamijenili slijepu vjeru u Nevidljivu 
Ruku slijepom vjerom u tehnički progres, proizvodimo stvari, 
uključivši i oružja za masovno ubistvo i masovno samoubi- 
stvo, jer to možemo. Ne vidimo da treba o tome diskutirati... 
Budući da je postalo jasno da uspješnost u zakonodavstvu u 
političkoj zajednici zavisi u velikoj mjeri od odgoja i komuni- 
kacija, moramo uzeti ozbiljno visoke ciljeve kojima služe naše 
ustanove za odgoj i komunikacije. One su se dale svladati od 
tehnike. Univerziteti se bave izdavanjem svjedodžbi za zanima. 
nja, koje možda nemaju ništa zajedničkog sa stvarnim kvalifi- 
kacijama za zvanje, i koje gotovo ništa nemaju s odgojem, te 

sa specijaliziranim tehničkim istraživanjem. Potrebno je gledati 
s izvjesnim skepticizmom na pomoć koju im sada ukazuju kor. 
poracije i tehnički odjeli vlade, jer ih ova pomoć još više uđa. 
ljuje od njihova zadatka da prosvjećuju narod i kritiziraju us- 
tanove. Njihov zadatak nije da odražavaju društvo nego da ga 
poboljšavaju.«'" Što je veći značaj znanosti i njene primjene 
u društvu, to veća odgovornost pada na sveučilište kao nosioca 
ne samo obrazovanja u posebnim znanjima nego istovremeno u 
onoj općoj kulturi koja je preduvjet ne samo pune uspješnosti 
djelovanja u svojem zvanju nego isto tako kao građanina u svo- 
joj zemlji, u svojoj društvenoj zajednici. Na planu izobrazbe os- 
novni uvjet za takvo djelovanje jest da samo sveučilište pred- 
stavlja takvu društvenu zajednicu koja istovremeno osigurava 
punu izobrazbu u posebnom vršenju zvanja, u općoj kulturi i 
izgradnji građanske svijesti. Ova izobrazba stoji danas u znaku 
naglih društvenih promjena, neophodnih životnih anticipacija, 
sposobnosti predviđanja kao stila mišljenja, a te kvalitete mora 
osigurati samo sveučilište po svojem univerzalnom pristupu 
društvenoj stvarnosti, prije svega u njenoj temporalnoj dimen. 
ziji, u viziji jedne bolje budućnosti. 


13) Robert M. Hutchins, The Corporation and Education, Ethics and 
Power, in »Management and Corporations 1985«, McGraw Hill, New York, 
1960. 

STUDENTSKI POKRET I NOVA LJEVICA 
Ivan Kuvačić 
Zagreb 
I 


Pojačani protesti i demonstracije omladine širom svijeta 
već skoro deset godina privlače pažnju najšire javnosti. U po- 
četku je prevladavalo mišljenje da je to površna društvena po- 
java, koja se poput mnogih drugih u valovima javlja 1 nestaje, 
te da joj prema tome ne treba pridavati veće značenje. Međutim, 
pokazalo se da su te prognoze bile površne. Pojava ne samo da 
nije nestala, nego je naprotiv tokom vremena dobivala sve više 
i na opsegu i na intenzitetu tako da je postala jedna od najve- 
ćih briga političara i glavna preokupacija velikog broja znan- 
stvenih radnika i eksperata, koji su za nekoliko posljednjih go- 
dina o njoj napisali na stotine članaka, studija i knjiga. 

Među najvažnije razloge spomenutog interesa treba ubro- 
Jiti okolnost što omladinski bunt nije više ograničen na neraz- 
vijene, siromašne zemlje, već je on vrlo ozbiljno zahvatio mno- 
ge najrazvijenije i najbogatije zemlje, koje se od završetka dru- 
gog svjetskog rata nalaze u stadiju neprestanog rasta i prospe- 
riteta. U mnogima od tih zemalja bilo je dosta prošireno uvje- 
renje da su omladinski nemiri osobina kolonijalnih zemalja i 
zemalja u razvoju, u kojima studenti demonstriraju na ulicama 
i zauzimaju univerzitete uglavnom zbog toga da bi poboljšali svoj 
materijalni položaj, ili pak da bi pružili otpor modernizaciji koja 
ugrožava tradicionalni način života. 

Kada su izbili prvi studentski nemiri u najrazvijenijim 'kapi- 
talističkim zemljama i kada su postali centar šireg omladinskog 
pokreta, došlo je do prave nedoumice s obzirom na njihov zna- 
čaj i smisao. Pokret se javio iznenada nakon perioda zatišja, u 
kojem su se takozvane mirne generacije tako skladno uklapale 
u sistem koji je rastao, da je to rađalo idiličnu iluziju dugoročne 
stabilizacije. I onda je odjednom sve to bilo narušeno na način 
koji je malo tko mogao predvidjeti. Nakon prvog šoka smjesta 

su se javili eksperti s autoritativnim, statistički zasnovanim iz- 
javama, da društvu ne prijeti nikakva ozbiljna opasnost, jer je 
broj aktivnih, radikalnih protivnika sistema tako malen da go- 
tovo iščezava u usporedbi s mirnim, lojalnim studentima. No 
sam taj argument je bio dvosjekli mač, jer je nametao pitanje, 
kako je bilo moguće da tako malen broj ljudi tako brzo pokrene 
vrlo širok krug omladine. Osim toga, poteškoća je bila i u tome 
što oni zaključci, koji su se izvodili, kada se taj novi pokret 
nastojao uklopiti u postojeće biološke, psihološke i sociološke 
teorije, nisu bili ni adekvatni ni plodni. 


Mi se nadamo da ćemo na kraju ovog razmatranja doći do 
nekih općih, temeljnih karakteristika studentskog pokreta. No 
prije toga treba analizirati konkretne manifestacije studentskih 
nemira, koje nisu jednorodne. Studentski nemiri imaju svoje 
kvantitativne i kvalitativne gradacije i variraju u skladu s okol- 
nostima, u kojima se javljaju. Nema sumnje da je jedan dio 
omladine motiviran isključivo onim što može biti označeno kao 
pomodno i efemerno. Za njih je bitno da svojom pojavom i po- 
našanjem privuku pažnju i da se izdvoje. No oni nisu začetnicj 
pokreta već su pridošlice, koje je lako prepoznati zbog pozerstva 
i težnje za publicitetom. 


Druga grupacija, kod koje je odjeća i ponašanje samo vanj: 
ski izraz dubljeg moralnog i intelektualnog preloma, mnogo ie 
značajnija za shvaćanje biti pokreta. U nju spadaju oni omla 
dinci, koji svoje neslaganje s uobičajenim pravilima igre izraža- 
vaju na taj način, što odbijaju da uđu u igru, što se izoliraju 
od sistema i nastoje pronaći neke nove obrasce života. Oni teže 
prema novoj senzibilnosti koja je negacija efikasne industrijske 
racionalnosti, što znači da se suprotstavljaju dobro odgojenoj i 
prilagođenoi omladini s kojom se lako marmipulira. U skladu 
s tim oni odbacuju čistunstvo puritanskog morala i nastoje da 
moralni i seksualni bunt ujedine s političkim. No ovaj posljed- 
nii moment je kod njih slabije naglašen. On je uglavnom ogra: 
ničen na sudjelovanje u demonstracijama protiv rata, koje oni 
sami ne organiziraju, već se pridružuju drugima, pri čemu ispo- 
ljavaju svoj vlastiti stil »agresivne neagresivnosti«, koji se sa- 
stoji u pružanju cvijeća čuvarima reda i pristašama rata. 


Pretpostavka da će sistem kasnog kapitalizma zadržati stav 
tolerantnosti prema spomenutoi skupini omladine, koja usvaja 
maniru nesudjelovania i nenasilnog osporavanja, nije se ostva: 
rila. Stil života i način mišljenja ove skupine je u tolikoj mjeri 
počeo utjecati na šire slojeve omladine, da je ona brzo došla pod 
direktni udar organiziranih represivnih mjera. Pod tim pritis- 
kom došlo je do rasturanja njihovih izdvojenih životnih zajed- 
nica, no jedan se dio radikalizirao i priključio trećoj grupi, sa- 
stavljenoj od omladinaca, aktivista, pretežno studenata, koji 
tvore jezgro danas već prisutne radikalne nove ljevice. Ova se 

grupacija, za razliku od druge, ne povlači iz društva, već nastoji 
da ga svojom akcijom izmijeni. Najprije se pojavila na američ- 
koj političkoj sceni, a danas je već ozbiljan faktor i u zapadno- 
evropskim industrijskim zemljama. 

Za obje grupe je karakterističan bunt protiv sistema i njego- 
vih institucija. Nije nimalo slučajno što taj bunt poprima oblik 
sukoba između mladih i starih. To je zbog toga što se u borbi za 
novo već jasno naslućuju dvije međusobno povezane, ali razli- 
čite linije fronta. Pobjeda na prvoj liniji otvara mogućnost za- 
dovoljenja postojećih materijalnih potreba velike većine ljudi. 
Na drugoj se liniji vodi borba za novog čovjeka s novim potre- 
bama. 

Socijalizam je do sada nastupao i još uvijek nastupa sa svr- 
hom ostvarivanja tog prvog zadatka. Međutim, pokazalo se da 
kapitalizam u najrazvijenijim zemljama uspješno rješava prvi 
zadatak. Stoga su mnogi iz starije generacije revolucionara u 
tim zemljama mahom usvojili liberalno reformistički postupak. 
Oni su za poboljšavanje i usavršavanje u okvirima postojećeg. 
Njima se suprotstavljaju mladi, koji imaju nove potrebe. Oni 
ustaju protiv jednodimenzionalne civilizacije, koja je na osnovu 
profita isključivo orijentirana prema materijalnom uspjehu. Oni 
osuđuju svoje roditelje zbog toga što su konformisti i što dobro 
žive u lošem društvu. 


To je osnova suprotnosti, koja u zapadnim zemljama postoji 
između liberala i mladih ljevičara-radikala. Radikali smatraju da 
su liberalni pogledi najveća zapreka na putu ljudskog progresa, 
jer predlažu i brane mlade reformističke promjene u okviru po- 
stojećeg. Time se najviše pomaže snagama reda, jer se one time 
adaptiraju na novu situaciju, a u redove onih koji rade na pri 
premanju temeljitih promjena, unosi se iluzija i zabuna. Oni isto 
tako odlučno odbacuju liberalni antikomunizam, koji može po- 
služiti kao platforma za razbijanje svih progresivnih snaga i po- 
kreta. U isto vrijeme oštro se distanciraju od ideologije i politike 
postojećih komunističkih partija u zapadnim zemljama. Ta ideo- 
logija se obraća radničkoj klasi, a nova se ljevica regrutira iz 
srednjih, imućnijih slojeva. Njeni glavni aktivisti su studenti 
društvenih nauka. 

I jedna i druga grupa, svaka na svoj način, dovodi u pitanje 
racionalnu civilizaciju, koja degradira čovjeka zanemarujući nje- 
gove više mogućnosti na račun rasta i ekspanzije sistema. Na: 
ravno, osporavanje redovno ima konkretnu formu jer izrasta iz 
neposrednih okolnosti. U Americi je ono upravljeno protiv su- 
permoderne, funkcionalne organizacije univerziteta, koja stavlja 
i nastavno-naučno osoblje i studente potpuno u službu vojno: 
-industrijskog agresivnog kompleksa. U Italiji i Francuskoj, gdje 
je situacija drukčija studenti se bune protiv univerzitetskih pro- 
pisa, koji svu vlast i inicijativu daju upravi i starjim nastavnici- 
ma. Oni traže temeljitu reformu studija, u kojem će studentske 
težnje mnogo više dolaziti do izražaja. U Zapadnoj Njemačkoj, 

osim feudalne strukture univerziteta, na prvom je udaru moćna 
novinska Springerova korporacija, koja sistematskom, manipula- 
tivnom obranom starih, ustaljenih vrijednosti njemačkog društva 
radi upravo ono što po mišljenju mladih najviše sprečava zem. 
lju u njenom demokratskom razvoju. 

Upravo zbog toga jer pokret nema osnovu među proizvodnim 
slojevima stanovništva, u njemu dominiraju romantično-ekstrem. 
ni i anarhistički elementi. Oni daju glavni ton kretanju, jer omla- 
dinu koja nije materijalno ugrožena. mogu oduševljavati samo 
maksimalne parole i zahtjevi. Ona uvažava samo one koji prokla- 
miraju radikalnu destrukciju kapitalističkog sistema. Kineska j 
kubanska revolucija su u cijeni zbog toga jer u njima ne domi. 
niraju tendencije stabilizacije. Che Guevara je uzor ne toliko zbog 
svojih ideja i ciljeva, koliko zbog toga, jer odražava nemir, revo- 
lucionarnu nestrpljivost i vjeru mladih u jedan bolji, pravedniji 
svijet. Trijezne analize i doktrinarna uvjeravanja da je Guevarin 
posljednji pothvat bio promašaj čine da on postaje sve popular. 
niji. Realna politika je izraz koji se u tim krugovima izgovara s 
najvećim stupnjom indignacije. 

Ujedinjeni napori spomenutih omladinskih grupa tvore jezgro 
antiratnih pokreta u suvremenom kapitalističkom svijetu. Za Ev- 
ropu to nije novost, no u Americi su do sada omladinski protesti 
i demonstracije bili gotovo sasvim neuobičajeni. Oni su naglo 
izbili i uključuju javna spaljivanja nacionalnih zastava i regrut- 
nih knjižica, izbjegavanja upisa u vojnu službu, fizičke pokušaje 
sprečavanja odlaska vlakova s vojnicima i nasilno zauzimanje 
univerzitetskih zgrada. No sve to do sada, bar u Americi, nije 
predstavljalo ozbiljnu smetnju za normalno funkcioniranje siste- 
ma. U uvjetima zaposlenosti i prosperiteta većina ne samo da ne 
odobrava te postupke, već je dapače spremna da nastupi protiv 
omladine, ako to bude potrebno. Nije čudno što u takvoj situa- 
ciji pokret lako poprima izraz ogorčenja. To znači da lideri mo- 
raju biti spremni na sukob s policijom i na hapšenje. Dapače, 
ako žele da održe i prošire svoj utjecaj među studentima, oni 
moraju nastojati da do toga češće dođe. Danas i mnogi profe- 
sori na američkim univerzitetima priznaju i poštuju činjenicu 
da je za aktiviste moralna obaveza prekršiti zakon i poći u za- 
tvor. To je svakako nešto novo što ulazi kao bitni element u stil 
jedne generacije, a značajno je sa gledišta razvoja, jer se u su- 
kobu sa sistemom i njegovim institucijama vrši radikalizacija 
potencijalnih revolucionara. 

Dok su omladinski nemiri bili ograničeni na Sjedinjene Ame- 
ričke Države, nije moglo doći do neposredne konfrontacije s 
komunistima, jer oni tamo nemaju gotovo nikakvog utjecaja. 
Međutim, kad su se nemiri proširili na Evropu do toga je mo- 
ralo doći. Razvila se neuobičajena situacija. Komunisti, nakon 
što su se orijentirali na miran put razvoja u socijalizam, odjed- 
nom su se našli pred buntovnim pokretom mladih, koji govore 
O osporavanju ili o nasilnom rušenju postojećih institucija. Dis- 

kusije o radničkoj klasi i njenom odnosu prema inteligenciji u 
novim uvjetima, koje su do sada imale teorijski karakter, dobile 
su neposrednu praktičko-akcionu dimenziju. Svakodnevne de- 
monstracije i sukobi s policijom, zauzimanje univerziteta i dru- 
gih institucija društva obilja, u uslovima kada te akcije vrše 
snažan politički utjecaj, nije moguće odbaciti kao ultralijevu 
frazu, tim više što, dok se to događa, radnička klasa tih zemalja 
ne pokazuje ni najmanju zabrinutost za sudbinu malog, siro- 
mašnog naroda, koji se našao pod agresivnim udarom najmoć- 
nije suvremene supersile. Prirodno je da u takvim uvjetima me- 
đu studentskom omladinom dolazi do opadanja utjecaja onih 
političara koji svoju aktivnost zasnivaju isključivo na revolu- 
cionarnosti radničke klase. U njenim redovima je naglo poras- 
tao utjecaj filozofa Herberta Marcusea, koji je, polazeći od ana- 
lize američkih prilika, došao do zaključka da se tamo radnička 
klasa uklopila u sistem, te da se od nje u takvim uvjetima ne 
može očekivati revolucionarnost. U težnji za sve većim materi- 
jalnim standardom, kaji sistem neprestano povećava, radnici 
su se ujedinili s industrijalcima i političarima u agresivni vojno- 
industrijski kompleks. Njima nasuprot stoji relativno slaba opo- 
zicija jednog dijela studenata i intelektualaca, koji potječu iz 
raznih društvenih slojeva i koji ne samo što nisu motivirani stan- 
dardom, nego, dapače, dovade u pitanje njegovu isključivu vri- 
jednost. Jedino među njima postoji tendencija za stvaranje save- 
za sa sirotinjom u zemlji i izvan zemlje. 

U nastojanju da se to ostvari dolazi do teorijskih i taktičkih 
razilaženja. Mnogi se okupljaju i djeluju na platformi kon- 
cepoije »studentska moć« (student power), koja je sastavni dio 
»teorije nove radničke klase«. Ta klasa naglo raste, a sastavljena 
je od tehničara, inženjera i naučnih radnika. Studij na visokim 
školama i univerzitetima je pripravni staž za formiranje te klase. 
Prema tome, revolucionarna organizacija u industrijski razvi- 
jenim zemljama se ne može prvenstveno orijentirati na one 
radnike koji vrše fizičke potfunkcije u proizvodnji i raspodjeli 
dobara, jer te grupe postaju sve više marginalne, a u perspek- 
tivi potpuno iščezavaju. Ona se orijentira na snage, koje rastu 
i s obzirom na svoj položaj u tehničkoj i društvenoj podjeli 
rada, tvore kičmu cjelokupnog sistema. To su u prvom redu 
studenti, koji se već danas svojim interesima, stilom ponašanja 
i načinom mišljenja najviše približavaju mladim tehničarima 
i radnicima u modernim industrijskim pogonima. Taj trend 
naglo raste, što je vidljivo iz činjenice da »proizvodnji, raspo- 
djeli i potrošnji znanja u Sjedinjenim Državama u svim njiho- 
vim oblicima odgovara 29 posto bruto nacionalnog dohotka.«! 


Toj se koncepciji u Americi najodlučnije suprotstavlja pro- 
gresivna radnička partija (Progressive Labor Party), koja ak- 


1) Combats Ftudiants dans le Monde, Editions de Seuil, Paris 1968, p. 34. 

tivno djeluje na univerzitetima. Njeni aktivisti dokazuju da je 
centar borbe izvan univerziteta među proletarijatom i siroti- 
njom, stoga se studenti koji nisu homogeni i ne tvore klasu, 
moraju kao instruktori i agitatori uključiti u te vanjske grupe 
i njima pomagati da dođu do nivoa revolucionarne klasne sa. 
mosvijesti. Ove dvije koncepcije odražavaju međusobnu pove. 
zanost i suprotnost dvaju različitih planova studentskog po- 
kreta, o čemu će kasnije biti govora. 

Uzroci studentskih nemira u zapadno-evropskim državama 
se u mnogim bitnim okolnostima podudaraju s uzrocima koji 
djeluju u Sjedinjenim Državama. Glavna okolnost se svodi na 
sličnost društvenog uređenja u tim zemljama. No time nismo 
mnogo napredovali, ako nam je stalo da ukažemo na najkon- 
kretnije okolnosti, iz kojih se revolt razvija. U tom slučaju smo 
upućeni prije svega na proučavanje onih mnogobrojnih mjera 
i adaptacija, koje kasni kapitalizam već nekolika decenija vrši 
na pojedinim velikim univerzitetima u svrhu njihovog što efi- 
kasnijeg uklapanja u program ekspanzije privrednog sistema. 
Oni koji to provode s pravom ističu da je univerzitet od svog 
postanka uvijek bio u službi društva. Klasični je univerzitet stva- 
rao profesionalnu elitu advokata, svećenika, liječnika i filozofa. 
U Bologni su se obrazovali advokati i komercijalisti za potrebe 
trgovačke ekspanzije velikih talijanskih gradova, u Parizu teo- 
lozi da bi služili crkvi, koja je bila dominantna, a u Cambridgeu 
i Oxfordu aristokrati koji su upravljali zemljom i imperijem. U 
obrazovanju tih elita su dominirale humanističke discipline. Da- 
nas to više nije potrebno. Danas su potrebna znanja koja direkt. 
no služe rastu industrije." Zbog toga tehnokratska reforma osla- 
njajući se na teoriju neofunkcionalizma ne tretira studente kao 
ličnosti već kao nosioce određenih parcijalnih uloga, koji će im 
omogućiti da se po završetku školovanja efikasno uklope u sis- 
tem. Time oni dolaze u isti položaj s radnicima, jer se tretiraju 
kao radna snaga, koja se prilagođuje prema potrebama privre- 
de. Tu leži i razlog zbog kojeg i studenti artikulaciju svog polo- 
žaja sve više nalaze u Marxovim analizama. 


Dakle, pokret svoju neposrednu pokretačku snagu nalazi u 
otporu koji studenti pružaju tehnokratskoj reformi univerziteta. 
Oni u isto vrijeme prelaze u kontraofenzivu tražeći reformu, koja 
ne bi polazila od sistema, već od čovjeka i njegovih potreba. Ti- 
me se ostvaruje potpuna konfrontacija, koju do skrajnosti zao- 
štrava okolnost, što sistem vodi agresivni rat i što nastoji da i 
univerzitet stavi u službu tih ratnih napora. Znači, radi se o 
autentičnom pokretu koji ne nastaje na osnovu utjecaja ideja 
već iz same studentske baze. Da je to tačno, jasno pokazuje či- 
njenica, što je pokret počeo i najjače se razvio upravo na onim 


2) Kerr C.: The University and Utopia, The Daily Californian, Thursday, 
May 11, 1967. ' 

modernim univerzitetima na kojima se najdalje došlo u sprovođe- 
nju tehnokratske reforme. To je na prvom mjestu univerzitet u 
Berkeleyu, California, zatim Freie Univcrzitit, Berlin i Nanterre, 
moderni dio Sorbonne. Izgleda da jedan od glavnih razloga zbog 
kojih se protest engleske omladine odvija uglavnom u formi ne- 
pristajanja i pasivnog osporavanja, a ne u formi studentskog 
aktivizma i masovnih demonstracija, leži u tome što Englezi ni 
na jednom od svojih univerziteta nisu još učinili odlučan zaokret 
u pravcu navedene tehnokratske reforme. Pritužbe na hladan 
bezličan odnos, što je posljedica sve efikasnijeg sistema usva- 
janja neophodnih znanja, ono je što najčešće čujemo od prosje- 
čnog studenta supermodernih univerziteta. 


U Njemačkoj je situacija još složenija. Tamo se želi slijediti 
primjer Amerike uz istovremeno nastojanje da se zadrži autori- 
tarni odnos i gotovo feudalna vlast redovitih profesora na kate- 
drama. Supratstavljanje je takvo, da su studenti za reformu uni- 
verziteta i studija, a birokracija je za reformu samih studenata; 
jedni su za kvalitativne promjene studija, a drugi su za njegovo 
ubrzavanje i funkcionalizaciju.* 


U njemačkim uvjetima studentski pokret ima izvanredan zna- 
čaj kao proces samoosvješćivanja i oslobađanja mlade genera- 
cije ispod utjecaja autoritarnih struktura. Iskustvo pokazuje da 
je taj proces uspješan jedino onda ako se odvija u neprestanom 
suprotstavljanju sa institucijama i organima poretka. Zbog toga 
se razrađuju teze permanentne revolucije, u čemu se kao živo, 
neposredno iskustvo uzimaju primjeri kineske i kubanske revo- 
lucije. U demonstracijama i ostalim akcijama naglašava se potre- 
ba stvaranja spontanih grupa na licu mjesta na osnovu ličnog 
kontakta i prijateljstva, a ne na bazži izbora funkcionara i stvara- 
nja formalne organizacije. Zbog toga se vrši oštro distanciranje 
od postojećih lijevih partija, koje poštuju ustanovljenu proceduru 
i vjeruju u parlamentarizam, te se na taj način stvara osnova 
takozvane vanparlamentarne opozicije. Pri tom se naglašava da 
stari koncepti socijalizma moraju biti kritički prerađeni, a ne 
uništeni ili umjetno konzervirani. Nova teorija izrasta u pokre: 
tu, ona je rezultat praktične borbe i neprestanog suprotstavlja- 
nja refleksije i akcije. Nju mogu izraditi samo oni ljudi koji su 
uključeni u pokret, što znači da je naivno uvjerenje o tome da 
se koncepcija evropskog socijalizma, koja bi mogla poslužiti kao 
rukovodstvo za akciju, može izrađivati na nivou stručnjaka, koji 
ne žive i ne djeluju u samom pokretu. Kao dobar primjer u 
suprotnom smislu mogu poslužiti teorijski radovi Rudija Dutsch- 
kea, koji polazeći od Marxa i Marcusea vrlo temeljito smještava 
njemački studentski pokret u njegove društveno ekonomske okvi- 


3) Lefećvre W.: Reichtum und Knappheit — u knjizi Rebellion der 
Studenten oder die Neue Opposition, Rowohlt 1968. 

re. On u tom pogledu daleko nadmašuje sve ostale suvremene 
omladinske lidere.“ 


U osnovi francuskog studentskog pokreta leže slični razlozi, 
premda on ima i mnoge specifičnosti, koje su uvjetovane poseb- 
nim okolnostima. Iskra je planula u Nanterreu, novom dijelu 
Sorbonne, među studentima sociologije i filozofije i odatle se 
brzo proširila na cijelu Sorbonnu i ostale francuske univerzitete. 
Za razliku od Amerike i Njemačke, gdje studentske demonstraci- 
je nisu za sada naišle na vidan pozitivan odjek među radnicima, 
francuski studenti su svojom akcijom digli na noge radnike, što 
je u temeljima uzdrmalo postojeći poredak. Oni su osim toga 
u toku borbe ostvarili akciono jedinstvo s pojedinim grupama 
mladih radnika protiv volje radničkih organizacija. To nije sa- 
mo još jedan dokaz, da kod ljudi koji djeluju u skladu sa she- 
mama tradicionalnih masovnih organizacija postoji mentalna 
učmalost i nesposobnost da se nasluti što donosi sutrašnjica, 
već je to u isto vrijeme jasna indikacija da je jedna od bitnih 
karakteristika cjelokupnog studentskog pokreta sukob između 
organizacije i ljudske spontanosti. U skladu s tim teško je pri- 
hvatiti mišljenje Servana Schreibera, koji smatra da je osnovni 
razlog francuskih majskih zbivanja inercija francuskih institu- 
cija, koje pružaju otpor u uvođenju metoda tehnološki unapre- 
đenog kapitalizma." Naprotiv, analiza motiva studentskog po- 
kreta navodi na zaključak, da se radi o protestu protiv domina: 
cije ekonomske racionalnosti nad čovjekom, što prerasta u ne- 
gaciju kapitalizma, koji sprečava da se ostvari autentična sigur- 
nost i blagostanje. Prema izjavama studentskih lidera to će biti 
ostvareno tek onda »kada radnici pošto su preuzeli kontrolu 
nad proizvodnjom, nauče da upravljaju svojim poslovima i kada 
njihov rad bude determiniran njihovim realnim potrebama, a ne 
slijepim i uslovnim snagama tržišta.«* 


JI 


Nema sumnje da među najznačajnije i najdalekosežnije as- 
pekte studentskog pokreta pripada ono što se može označiti kao 
domena taktike. U tom pogledu postoji dosta proširena zabluda, 
koja se dobrim dijelom i namjerno protura, a sastoji se u tome, 
da je tu taktiku razradio Marcuse i da je onda studenti preuzi- 
maju od njega i primjenjuju. To je potpuno iskrivljavanje či 
njenica. Marcuseova nesumnjiva zasluga je u tome, što je on već 


4)Vidi Die Wiederspriiche des Spitkapitalismus, die antiautoritaren 
Stuđenten und ihr Vcrhšltnis zur Dritten Welt, u knjizi Rebellion der Stu- 
denten oder die Neue Opposition, Rowohlt 1968. 

5) J. J. Servan Schreiber, The Spirit of the May, McGraw Hill Book, 
New York 1969. 

6) Daniel Cohn Bendit and Gabriel Cohn Bendit, Absolet Communism, 
The Left Wing Alternative, McGraw Hill Book, New York 1969. 

postojeće, spontano nastale forme crnačke i studentske borbe u 
Sjedinjenim Državama. osmislio i podigao na nivo revolucionar- 
nih principa. U svojoj studiji o represivnoj toleranciji! Marcuse 
afirmira upravo one oblike borbe, koji narušavaju pravila usta- 
novljene procedure. On kaže da u uvjetima, kada snage poretka 
drže monopol nasilja i pravo njegove upotrebe, nitko ne može 
osporiti čovjeku pravo da se tom nasilju efikasno suprotstavi. 
Bez prava na otpor i na intervenciju jednog višeg prava protiv 
postojećeg prava, čavječanstvo bi se još uvijek nalazilo u sta- 
nju barbarstva. On pravi preciznu razliku između nasilja tlače. 
nja i načina porobljavanja. Snage progresa, koje su obično u 
opoziciji, ako primjenjuju sredstva nasilja, onda je to redovito 
samo odgovor na već postojeće nasilje, kojemu su one stalno 
izložene. One su izrazito u neravnopravnom položaju, jer je pravo 
izraz volje onih kojih vladaju i u skladu s tim od potčinjenih se 
uvijek traži da se podvrgavaju pravilima. 


Međutim, sasvim je očito, da bi život stao, kad u određenim 
momentima ne bi bilo ljudi koji su dovoljno hrabri da se ne po- 
našaju po ustanovljenim pravilima. To su ljudi koji pružaju iza- 
zov snoseći lični rizik. Njima je obično već iz prethodnog isku- 
stva jasno da ona kritika i osporavanje, koja ne narušava pra- 
vila igre, to jest koja se odvija po ustanovljenim uzusima i kroz 
kontrolirane kanale, ne samo da ne mora ugroziti postojeće, ne- 
go ga dapače može još više učvrstiti. Studenti su brzo došli do uv- 
jerenja da formalni razgovori s univerzitetskom administracijom 
ništa ne rješavaju. Tek kada su pokazali spremnost da preuzmu 
rizik, koji za sobom povlači narušavanje reda i propisa, počelo 
ih se uvažavati i došli su u centar pažnje šire javnosti. Dokle 
god su išli u upravu, po dozvolu za održavanje sastanka, njihova 
akcija je stajala pred svojom vlastitom unutarnjom granicom, 
koja se mora preći, ako se želi odlučno i samostalno djelovati. 
Međutim, kada je spontano bio prihvaćen prijedlog da se zauzme 
upravna zgrada i kada je odmah nakon toga to bilo i učinjeno, 
granica je odlučno prekoračena što je otvorilo konfrontaciju i 
jačalo pokret. Stvorena je takva situacija, u kojoj je proces 
osvješćavanja i oslobađanja studenata ispod utjecaja etabliranih 
ideja, silno ubrzan. To znači da se takva akcija može najbolje 
objasniti, ako se shvati kao priprema ili kao način koji aktivira 
i razvija unutarnju fermentaciju. Kao što su snagama reda i ag- 
resije potrebni mali ratovi kao poligoni na kojima se vrše vjež- 
be i isprobavaju oružja, tako su i snagama otpora u metropolama 
potrebne ulične demonstracije i druge slične akcije kao sred. 
stva radikalizacije i pripreme za nove, odlučnije podvige. Krše- 
nje pravila izaziva protuakciju u formi primjene nasilja, što 
naravno, može biti vrlo efikasno, ali može izazvati i sasvim sup- 
rotan efekt. Naime ne treba ispustiti iz vida, da je brutalnost po- 


7) Marcuse Herbert: Reppressive Toleranz, Suhrkamp 1967. 

licijskih intervencija važan faktor u radikalizaciji i omasovljenju 
studentskog pokreta. U takvim situacijama brzo postaje očito, da 
upravna tijela postojećih institucija nisu organi onih s kojima 
upravljaju, već ekspozicija centara društvene moći. Redovito se 
pokazuje da iza rektora stoji šef policije, što ruši mit o uni- 
verzitetu kao autonomnoj, demokratskoj instituciji. 

Među oblike borbe, koje studenti najčešće primjenjuju u ak. 
cijama, treba ubrojiti slijedeće: 


1. Sjedenje (Sit-in) je nenasilna forma otpora, koja narušava 
postojeća pravila. Kada studenti dođu do uvjerenja, da je vođenje 
dijaloga s administracijom besmisleno, oni usvajaju stav gra. 
đanske neposlušnosti i organiziraju Sit-in. Ako je s tim povezano 
zauzimanje upravne zgrade, kao što se dogodilo u Berkeleyu i 
Nanterreu, onda je nenasilna akcija prerasla u nasilnu i interven- 
cija policije je neminovna. Da bi zauzimanje zgrade bilo smisle. 
no i uspješno, ono mora poslužiti kao osnova za čitav niz djelat. 
nosti. Nanterski studenti, nakon što su zauzeli upravnu zgradu, 
smjesta su obrazovali nekoliko diskusionih grupa, koje su na li. 
m mjesta formulirale ciljeve i razradile strategiju i taktiku po- 

reta. 


2. Osnivanje takozvanih anti-univerziteta također je jedan ob. 
lik borbe. To je izraz svjesnog nastojanja da se predavanjima, 
diskusijama, seminarima, koji su i po sadržaju i po formi sup- 
rotni onima koji se održavaju na univerzitetima, dovedu u pita- 
nje stare i afirmiraju nove koncepcije. Na antiuniverzitete se 
nadovezuje takozvana »podzemna kultura« (underground cultu- 
re), koja se također svadi na negaciju postojeće, dominantne 
kulture. Jaki izrazi, šokantne slike i skulpture, kojima obiluju 
djela »podzemne proizvodnje«, također su sastavni dio nastoja- 
nja da se persiflira i izloži na sramotni stup profiterska kultura 
potrošačkog društva. 


3. Generalni štrajk univerziteta pripada među najefikasnija 
sredstva borbe, ukoliko uspije dobiti podršku van univerziteta, 
kao što je bio slučaj u Parizu. 


4. Ulične borbe, barikade, napadi na policiju i gradska gerila 
su izrazito nasilnički oblici akcije, koji imaju smisla jedino u 
uvjetima oštrog klasnog konflikta, kada vlast primjenjuje oštre 
represivne mjere i kada studentska akcija nailazi na simpatije i 
podršku širih slojeva stanovništva. Inače, ako ne postoje na- 
vedeni uvjeti, takve akcije mogu biti fatalne za pokret. Njih s 
najviše uspjeha primjenjuje crnačka omladina u Americi, čemu 
doprinosi, kako sama topografska struktura geta, tako još više 
kompaktna podrška stanovništva koje u njemu živi. 

5. Bojkotiranje regrutacije, spaljivanje regrutskih knjižica i 
spremnost da se radije ide u zatvor nego u vojsku su oblici ot- 
pora, koje s dosta uspjeha primjenjuju američki studenti u svo- 
joj kampanji protiv rata u Vijetnamu. Ima i slučajeva polaska u 

vojsku s namjerom da se tamo organizira otpor i sabotaža, što 
međutim uključuje daleko veći rizik, pa zbog toga ima sporadič- 
no individualan karakter. 


6. Uporan i inventivno organiziran politički rad na informi- 
ranju javnosti o ciljevima pokreta i toku događaja, koji demas- 
kira slugansku perfidnost štampe i ostalih sredstva masovnih 
komunikacija, pripada među najneophodnija i najvažnija sred. 
stva studentskog pokreta. 


II 


Koristeći navedene i mnoge druge oblike borbe studentski 
pokret industrijski razvijenih zemalja, kao avangardni odred 
omladine tih zemalja i sastavni dio općeg revolucionarnog kreta. 
nja u svjetskim razmjerima, kroz relativno kratko vrijeme na- 
pravio je nekoliko značajnih diverzantskih proboja u vrijednos- 
nom sistemu kasnog kapitalizma. Kada to kažemo, onda prije 
svega imamo u vidu iščezavanje mita o besklasnom karakteru 
potrošačkog društva, koji je moćno dominirao u duhovnoj at- 
mosferi tih zemalja sredinom našeg vijeka. Ono što je ranije 
bilo naslućivano i teorijski koncipirano u djelima manjeg broja 
lijevo orijentiranih teoretičara, a odnosilo se na represivni karak- 
ter postojećih institucija ne samo prema vani u formi agresiv. 
nog rata, već i prema unutra, odjednom je postalo na takav 
način očito da to nitko nije mogao poreći. Studenti su svojom 
akcijom doveli u pitanje do tada u njihovoj sredini neosporni 
autoritet tih institucija i vlast nije imala drugog izbora nego da 
primijeni silu, pred kojom su oni ustuknuli, jer se sila ne može 
osporiti. Ona se može zaustaviti ili oboriti također silom, za što 
ne postoje realni uvjeti, pa onda upravo zbog toga bunt poprima 
oblik težnje za radikalnom destrukcijom svake hijerarhije. Ta 
težnja je više difuzna nego strukturirana u odnosu na proizvod- 
ne osnove života. Ona je pretežno upravljena na kulturnu oblast, 
pa je zbog toga čitav pokret u prvom redu rušilačko raspolože- 
nje duha u odnosu na institucije i autoritet, a ne program i ak- 
cija praktičnih promjena, što drugim riječima znači da to nije 
revolucija u užem smislu riječi, već njena priprema ili pretko- 
mora" Tom raspoloženju je u prvom redu svojstveno odbaciva- 
nje pojma kvantiteta, posebno ekonomskog kvantiteta i materi- 
jalizma i isticanje pojma kvaliteta. To je direktno usmjereno 
protiv profiterskog poriva, koji sve vrijednosti života svodi na 
goli kvantitet, na novac. Tome se suprotstavlja percepcija, eks- 
presivnost i mašta kag osnova kreativnog i estetskog iskustva. 
O tome govore omiljene parole francuskih studenata kao što su 
»Mašta preuzima vlast«, ili »Živjela strastvena revolucija krea- 
tivne inteligencije«. Na ovo se prirodno nadovezuje revolt pro- 


8) Moravia A.: Osporavanje i revolucija, Odjek 5/1969. 

tiv uniformnosti, standardizacije i zatvorene krutosti. Isticanje 
pojma permanentne revolucije je izraz mladenačke težnje prema 
neprestanoj otvorenosti, raznolikosti i promjenama. Osporava. 
nje centralizirane moći se nadopunjuje zahtjevom za participa: 
cijom, što je izraz težnje da student bude aktivan faktor u pro- 
cesu obrazovanja, a ne samo materijal koji se obrađuje u skla. 
du sa ustanovljenim programima. Zahtjev za participacijom je 
utjelovljen i u novoj etici smisaonog ljudskog odnošenja, koja 
traži otvorene ljudske kontakte bez maske i hipokrizije. 
Činjenica je da su ti protesti i zahtjevi najače izraženi u onim 
sredinama koje vode s obzirom na stepen ostvarenog materijalnog 
ličnog blagostanja. To znači da nisu rezultat neimaštine, već obi- 
lja, što izaziva nedoumicu, jer je u suprotnosti s uobičajenim 
shvaćanjima o tim pojavama. No po srijedi su argumenti koji 
govore sami za sebe. Dok je u srednjem vijeku bila takva situaci- 
ja da je djetinjstvo sezalo do šeste ili sedme godine, nakon čega 
su djeca bila uključivana u život i tretirana kao mlađi partne- 
ri na poslu, dotle danas u najrazvijenijim zemljama gotovo po- 
lovina generacija dolazi na univerzitet. Time se period emotiv- 
nog i intelektualnog razvoja za veliki broj omladine produžuje 
do dvadesete, a kod nekih i do tridesete godine života. Ta omla. 
dina relativno mnogo slobodnije raspolaže sa slobodnim vreme- 
nom svojih najboljih godina i prema tome ima mnoga veće mo- 
gućnosti za oslobađanje od nekritički usvojenih stavova koje su 
joj nametnuti u djetinjstvu. Naglo raste dio stanovništva koji 
nema obaveza prema radu, prema punom zaposlenju, prema po 
rodici i stoga može bez većeg rizika zauzimati kritički stav pre- 
ma postojećim institucijama. To su mladići i djevojke koji su 
rođeni u obiteljima i u okolini, u kojima je materijalno blago- 
stanje nešto što se samo po sebi podrazumijeva, stoga za njih 
sistem vrijednosti koji se zasniva na striktnoj disciplini i stje- 
canju postaje besmislen. U isto vrijeme budući da im je dostupan 
uvid u užasnu bijedu modernog geta i trećeg svijeta, oni u svo- 
joj mladenačkoj iskrenosti ne mogu prihvatiti uvjeravanja da 
je svijet u kojem žive dobar i pravedan." Odatle nastojanje da 
svoje zahtjeve povežu sa borbom siromašnih i ugnjetenih. Tako 
se događa da se uspostavlja kontakt između dvije, ranije spo- 
menute različite linije fronta, koje u nekim važnim aspektima 
imaju gotovo suprotne zahtjeve, ali ih približava odnos prema 
zajedničkom protivniku. U svom nedavnom štrajku studenti 
Harvardskog univerziteta, najbogatija djeca Amerike, uz zah- 
tjev za restrukturiranjem studija, što uključuje eksperimentalno 
obrazovanje, novi stil života, smisaonu participaciju, maštovitost, 
zajedništvo, tražili su od uprave univerziteta da prestane s eks- 
ploatacijom okolnog crnačkog stanovništva. Slično je bilo u Ber- 
keleyu, New Yorku, Chicagu i mnogim drugim američkim grado- 


9) Keniston K, You have to grow up in scaresdale to know how bad 
things really are; The New York Times Magazine, April 27, 1969. 

vima. Dapače u mnogim slučajevima studentski bunt i počinje sa 
zahtjevima ove druge vrste (rasizam, rat, eksploatacija). U Fran- 
cuskoj, gdje je jedino bilo uspostavljeno akciono jedinstvo isto- 
vremeno je potpuno došla do izražaja suprotnost zahtjeva. Dok 
su studenti demonstrirali protiv potrošačkog društva izražavajući 
svoje protivljenje sistemu, koji ljudske potrebe podvrgava teh- 
nološkom programiranju, radnici to nisu mogli shvatiti ni pri- 
hvatiti, ali su im se ipak pridružili, no sa zahtjevom za poveća. 
njem plaća, dakle s onim što će im omogućiti da odlučnije uđu 
u potrošačko društvo. Protivnik je isti, a revindikacije su pot- 
puno različite. Studenti ustaju protiv vrijednosti koje su predsta- 
vljale smisao i motivaciju rada i života njihovih očeva, a to znači 
protiv potrošačkog društva, a radnici su protiv istog društva, 
no ne zbog njegove potrošačke jednodimenzionalnosti, već zbog 
toga što se ona njima uskraćuje. Problem markuzeovski shvaće- 
ne potrošačke jednodimenzionalnosti postoji samo za one sloje- 
ve, koji su prekoračili prag materijalnog obilja. To znači da rad. 
nička klasa i ostala sirotinja stoje u sferi i pod kontrolom one 
politike, koja umije manipulirati s njihovim materijalnim potre- 
bama. Stoga buntovne revindikacije studenata bogatih zemalja 
ne mogu poslužiti kao jezgro programa za njihovu masovnu ak- 
ciju. U tome je glavni problem nove ljevice, kada ona pokuša. 
va preći iz oblasti vizija na teren realne politike. Ona to za sada 
i ne može učiniti i u tome je smisao istine da joj nije potreban 
nikakav mot d'ordre. Njen je historijski zadatak da ostane na 
nivou artikulacije nemirne fermentacije mladih, koja je svoje- 
vrsna smjesa starog i novog, jer uz naglašavanje urgentne potre- 
be da se ispune obećanja prošlosti, ona je mnogo više usmjere- 
na u pravcu naslućivanja i definiranja onoga što dolazi. No dok to 
nije jasno i dok ne postoje odgovarajuće snage, kgdje bi izvršile 
promjenu, nova ljevica će nužno boraviti u sferi anarhične des- 
trukcije, koja nije negativna, kako se to pogrešno misli, već je 
neophodna kao preduvjet i akt razvoja. 

DISKUSIJA 


DISKUSIJA S HERBERTOM MARCUSEOM 
Ernst Bloch 


Tubingen 


Vjerujem, dragi prijatelji, da smo svi bili vrlo impresioni- 
rani dijelom uzbuđeni, i većim dijelom, kako pretpostavljam, 
poučeni, isto tako vatrenim kao i preciznim izvođenjima Her- 
berta Marcusea. On je došao zaista pravovremeno. Ovo vrije- 
me studentskih nemira donijelo je formulacije i donijelo je neš- 
to, čega se čovjek može držati. I, da je ovo uporište stabilno, 
ne statičko, kakva moraju biti sva ona, koja nam establishmen- 
ti nude, ili su nam nudili, a nadajmo se više nam dugo neće 
nuditi. Studentski nemiri, jesu revolti protiv autoriteta, ne sa- 
mo zbog nametljivih ekonomskih uzroka. Ovdje se dakle probi- 
lo ono, što se može nazvati uspravnim hodom, i voljom za us- 
pravnim hodom. Stvar koja je u klasičnom prirodnom pravu 
igrala vrlo veliku ulogu a poetski je našla izraz kod Alfierija i 
Schillera. Stvar prirodnog prava nije propala, nego traži nove 
formulacije. Nešto od ove volje za uspravnim hodom krajnje 
je živo u studentskom pokretu cijelog svijeta, volja, koja u 
marksizmu nije bila dovoljno kultivirana i prije svega nije bila 
reflektirana. Postoje izmučeni i opterećeni, to su izrabljivani. 
Postoje poniženi i uvrijeđeni, to su potlačeni i sebi samima o- 
tuđeni, pri čemu su izrabljivani također poniženi i uvređeni 
Novi motiv, koji zahtijeva hitno svoje ime i svoj pojam, i koji 
se u marksizmu, prije svega u staljinizmu, još jedva čuo. Zbog 
čega je baš staljinizam u teorijskom kao i u moralnom pogledu 
naišao na mali otpor. Na taj način se etabliralo novo ropstvo 
pod novim imenom. A Marcuseu pripada naša zahvalnost, što 
se kao jedan od najjasnijih boraca zauzeo za antiautoritarni 
socijalizam. No to ne isključuje kritičko pitanje njemu. 

Marcuse je izrekao teške riječi protiv kategorije humaniz- 
ma. Historijska djelotvornost humanizma pri tome nije, kako 
mi se čini, sasvim došla do svog prava. Jer humanizam važi pri 
svakoj staljinističkoj vladavini aparata kao kažnjiva stvar. Bilo 

je dovoljno krajem Staljinove ere riječ »ljudski socijalizam« i 
samo izgovoriti, da bi se već s jednom nogom stajalo u kaznio- 
nici. Može li dakle biti sasvim bezvrijedna kategorija, koju je 
tlačiteljstvo ili kvarenje ili neispunjenje socijalizma smatralo 
tako opasnom? Poklapa li se ona zaista samo s »O čovječe-fra- 
zom« iz Werfelovog vremena? Sigurno, u »O čovječe-frazi« 
skriva se još ono, što je Marx s tako velikim pravom, u »Je- 
danaest teza«, kritizirao u Feuerbacha: da je ovdje rodno biće 
čovjek apsolutizirano, »sparna rosa ljubavi«, kako Marx kaže, 
prelijeva se, s vječnim čovjek-čovjek-čovjek-biti sve do sumnji- 
vog rasterećenja do k. und k. tolerancije, »Menschen sind wir 
alle!«. Čime su sve suprotnosti, i prije svega svi frontovi zbri- 
sani; Marx je postavio zato s toliko prava namjesto pravo sen- 
timentaliziranog rodnog bića čovjek konkretni pojam ensam- 
blea društvenih odnosa. To je bilo potrebno, možda je i danas 
još mjestimice potrebno. No nešto drugo je isto tako general- 
no obezvređivanje jedne tako značajne kategorije kao što je 
humanizam, s tako velikom revolucionarnom prpšlošću i s 
trajnom razornom snagom spram svake dominacije aparata, s 
naročitom razornom snagom u borbi protiv samootuđenja. Ta 
što je sopstvo od kojeg se otuđujemo? To je nepoznati čovjek, 
homo ignotus u nama, koji uvijek iznova zamahuje krilima, 
koji revolucionarno ustaje protiv tlačenja, još od Spartaka. On 
nije samo homo oeconomicus, nego čovjek uspravnoga hoda, 
na kojem se i prema kojem se vrši socijalna ortopedija a koja 
je ponajmanje namirena. Na ovome mjestu stoje individuum i; 
individualnost. Razumljivo posvuda oslobođeni individuum sa 
socijalnom solidarnošću koja se tek time može dovršiti jedino 
važeća konkretna pojava onog, što se mislilo pod apstraktnim 
genusom čovjek. Svi »izvori društvenog bogatstva treba da te- 
ku« (Marx), da bi se individuum oslobodio. Postoji tajna ono- 
ga, što se skriva u riječi sin čovječji, dakle ne sin velikog Gos- 
podina, ne sin Božji. Ljudski socijalizam, no ta riječ sama ka- 
že već tako mnogo, da su sve kaznionice i robijašnice staljinis- 
tičke Rusije time bile raskrinkane, a direktori robijašnica to 
su jamačno slutili. Otuda kažnjiva stvar, »ljudski socijalizam«. 


Marcuse spominje kategoriju mogućnosti. To je ono neot- 
kriveno u čovjeku, ne samo naša izvanjska zbiljnost, također 
naša unutarnja i ljudsko-društvena; sva opstojnost opkoljena 
je mnogo većim morem objektivno-realne mogućnosti. A rea- 
lizam je ono, što se upušta upravo u objektivno-realno moguće, 
pospješuje ono dobro u njemu, sputava ono loše u njemu. Mo- 
guće je ono parcijalno uvjetovano. Ono nije potpuno uvjetova- 
no, inače bi bilo zbiljsko, a kada je u potpunosti uvjetovano 
čak nužno. Kada je ono parcijalno uvjetovano, tada je moguće, 
a da bi postalo zbiljsko, nedostaje još jedan faktor uvjetova- 
nja, a to je subjektivni faktor čina, prelaza od teorije k prak- 
si. Sve ove marksističke kategorije imaju očevidno kao poza- 
dinu još ni izdaleka dovoljno istraženu kategoriju mogućnost, 

kao objektivno-realnu mogućnost, istu u kojoj baš i čovjek ; 
čovječnost, homo i humanizam stoje i važe. To je neotkrivena 
da, nepostala zemlja u koju putujemo, a sredstvo za to jest s0- 
cijalističko društvo. 


Snažno naglašavanje toga pri kraju također je značajna cr. 
ta u Marcuseovom govoru, da bi se konačno, daleko od svakog 
sektaštva, stvorilo nešto, što nema ničeg zajedničkog s dosa- 
dašnjim svijetom, tek je u njegovim najboljim i najplemeni- 
tijim snovima bilo anticipirano. To izvesti iz stanja trabunja- 
nja, pukog mozganja, povezati ga s objektivno-realnom moguć- 
nošću, s tendencijom i latencijom u društvenom procesu, pa 
čak i svjetskom procesu: to je zadaća koju bez kompromisa 
sa zastarjelim svijetom, zastarjelim blagostanjem, užasnim o- 
nečovječenjem valja provesti. Bez njenog otklanjanja od Jed. 
nog, što nam je zbiljski potrebno, to je ono, radi čega je soci. 
jalizam ipak nastupio. Bilo bi još mnogo toga k tome za reći, 
ovo s humanizmom ležalo mi je iznad svega na srcu. Ta ono se 
skriva implicite u patosu individuuma, ono se skriva više nego 
implicite u našoj pogođenosti riječju otuđenje, tačno baš od 
našeg sopstva. S ovim gledištem, korak po korak, ipak stalno 
imanentnim dalekim ciljem, mora se raditi, zato da se vrijeme 
neuspjeha, odricanja, deterioriranja sredstava, i vrijeme bez u- 
porišta nadvlada. Mi dakle hoćemo imati ono, čega se može. 
mo držati, na putu konkretne utopije, hoćemo raditi sa sek- 
stantom, zato da udarimo pravilnim kursom i hoćemo bar u 
obrisima tačno slutiti, da ne bismo lažnim ispunjenjem bili 
prevareni. Korigirati i ispravljati, naći pravi put iz razočarane 
nade, učeći popraviti se iz razočaranja, iz razočaranja čak pro- 
tiv nade moći se nadati, to je naše zvanje i zvanje, koje je da- 
to u ruke inteligentne omladine. 

Radovalo me je također čuti, da se razumijevanje ili ne- 
razumijevanje u koje je Marcuse jedno vrijeme zapao, po ko- 
jem je on poduzeo sektaško razdvajanje između inteligencije i 
proletarijata, izgleda uklonilo. Ili ne samo da izgleda, nego je 
ispravkom rastavljeno. Čudesno ipak, da se inteligencija ne 
zove više slobodnolebdeća inteligencija, kao kod Karla Mann- 
heima. Ona doduše nije slobodna, ali niti ne lebdi, nego ona 
tačno sluti što hoće. Ona dakle ne lebdi, nego se mora i može 
spustiti, i mora dospjeti u alijansu, u, samo se po sebi razumi- 
je, bratsku alijansu, s onim što posvuda oko nje pokreće izrab- 
ljivane, izmučene i opterećene, ponižene i ozlojeđene, s kojima 
ona trpi zajedničku nevolju i ima pred očima zajednički cilj 
slobode. 


Time bih Marcuseu zahvalio. 
Preveo B.P. 

REVOLUCIONARNI SUBJEKT I SAMOUPRAVLJANJE 
Herbert Marcuse 


San Diego 


Htio bih da dam nekoliko provizornih odgovora na dva pi- 
tanja postavljena u vezi s mojim predavanjem na koja nisam 
imao vremena da odgovorim. 

Htio bih naglasiti da su'ta pitanja postavili studenti i bilo 
bi mi vrlo drago da studenti govore u diskusiji. U SAD (i to 
je jedna od prednosti tamo), poslije takvog predavanja govo- 
re studenti, a ne moje kolege. Ja vrlo volim svoje kolege, ali ja 
bih također mnogo volio da čujem šta studenti imaju da kažu, 
i šta studenti imaju da pitaju. 

Prvo pitanje se odnosilo na »revolucionarni subjekt«. Kako 
možemo danas, kada je situacija očevidno različita od one kada 
su pisali Marx i Engels, kako možemo danas identificirati revo- 
lucionarni subjekt? 

Želio bih da dam jednu vrlo provizornu definiciju revolucio- 
narnog subjekta koja glasi: To je ona klasa ili grupa koja usli- 
jed svoje funkcije i položaja u društvu ima životnu potrebu i 
sposobna je da stavi na kocku ono šta ima i ono što može da do- 
bije unutar postojećeg sistema da bi promijenila taj sistem — 
radikalnom promjenom koja bi uključivala razaranje, ukidanje 
postojećeg sistema. Ponavljam, takva klasa ili grupa mora imati 
životnu potrebu za revolucijom, i ona mora biti sposobna da bar 
dade inicijativu, ako ne i da sprovede takvu revoluciju. 

Ako prihvatimo taj pojam revolucionarnog subjekta, morali 
ćemo reći da je revolucija bez industrijske radničke klase još 
uvijek nezamisliva. Ne mogu se sjetiti nijedne tehnički razvijene 
zemlje gdje bi se revolucija mogla provesti bez industrijske rad- 
ničke klase. S druge strane, upravo u najrazvijenijim zemljama 
kapitalističkog svijeta, većina radničkih klasa nema životne po- 
trebe za revolucijom, oni nisu voljni, i to je posve razumljivo, 
da stave na kocku ono što imaju za neki posve različit društveni 
sistem. 

Možemo li mi izmiriti te dvije očevidno oprečne realnosti? Tu 
imamo jedan od onih slučajeva gdje prividno krajnje apstraktni i 
filozofski pojmovi dijalektičke logike manifestiraju svoj vrlo 
konkretan sadržaj. Marksovska tradicija razlikuje između revo- 
lucionarnog subjekta an sich, po sebi, ili u sebi, i revolucionar. 
nog subjekta fiir sich, za sebe. Ako primijenimo to razlikovanje 
na situaciju radničkih klasa u razvijenim industrijskim zemlja. 
ma, možemo reći da su radničke klase u tim zemljama an sich 
revolucionarni subjekt sve dok su one jedina klasa koja još uvi- 
jek sačinjava ljudsku bazu materijalne proizvodnje, i jedina kla. 
sa koja je, uslijed svoje funkcije u proizvodnom procesu, spo- 
sobna da zaustavi taj proces, i da mu dade drugi smjer. 


Rekao sam da su radničke klase u razvijenim industrijskim 
zemljama an sich, po sebi, još uvijek revolucionarni subjekt sve 
dotle dok one zadržavaju centralni i osnovni položaj u procesu 
proizvodnje. Ja sam uveo taj vremenski faktor (»sve dotle dok«) 
s obzirom na odlučujuće transformacije kapitalizma u tom sta- 
diju razvoja: opadanje radnika s plavim ovratnikom u odnosu 
na one s bijelim. Kako rastući broj nekvalificiranih ili manje 
kvalificiranih radnika prestaje da bude potreban element u pro- 
izvodnom procesu, tako sve više proizvodnja teži prema automa- 
ciji, i sve slabija je uloga starih industrijskih radničkih klasa u 
tom procesu. Ali mi smo još uvijek čak u SAD daleko od tačke 
gdje bi ta tendencija promijenila osnovnu situaciju. 


Ali dok su industrijske radničke klase an sich još uvijek re- 
volucionarni subjekt, one nisu revolucionarni subjekt fiir sich: 
oni nemaju političku i klasnu svijest koja ostaje odlučujuća sna- 
ga u revolucionarnom procesu. A oni nemaju tu političku i klas- 
nu svijest, jer su oni u velikom stupnju integrirani u kapitalis- 
tički sistem, integrirani ne samo uslijed dinamičnosti samog 
radnog procesa, već i zato jer oni dijele, u velikoj mjeri potrebe 
i ciljeve kapitalističkog sistema. 


Mislim da bi bilo neoprostivo za svakog tko ne uzima mark- 
sističku teoriju kao dogmu već kao kritičku teoriju da previdi i 
potcijeni činjenicu da su danas radničke klase u razvijenim in- 
dustrijskim zemljama u velikoj mjeri ne samo jedna klasa u ka: 
pitalističkom sistemu već i klasa kapitalističkog sistema. One 
potiskuju ili one su prisiljene da potiskuju svoj vlastiti položaj, 
svoje vlastite zbiljske potrebe, svoje vlastite zbiljske interese; i, 
u tom smislu, one misle i osjećaju i rade u okviru sistema do- 
minacije i represije. 


Sad, kakve su mogućnosti da se povisi objektivni, revolucio- 
narni potencijal industrijskih radničkih klasa? Revolucionarna 
radnička klasa mogla bi se suprotstaviti toj integraciji; revolu- 
cionarna partija mogla bi razvijati svijest, spoznaju činjenice da 
radničke klase u razvijenim kapitalističkim zemljama, usprkos 
svom standardu života, u stvari žive u nepodnošljivim uslovima. 

U diskusiji za vrijeme ove konferencije naglašeno je nekoliko 
puta da postoje i drugi nepodnošljivi uslovi pored uslova osiro- 
mašenja, bijede, Verelendung. 

Takozvano društvo obilja, takozvano potrošačko društvo, ne- 
podnošljivo je u svojoj agresivnosti, u svojoj rasipnosti, u svo- 
joj brutalnosti, u svojoj hipokriziji. Ono je nepodnošljivo po na- 
činu na koji ovjekovječuje zastarjele oblike borbe za egzistenci- 
ju, po načinu na koji ovjekovječuje siromaštvo i eksploataciju, 
neljudske radne uslove svih vrsta požurivanja i ugnjetačkog nad- 
zora, uprkos mogućnosti autentične automacije. Ono je nepodno- 
šljivo po načinu na koji proširuje robni oblik stvari i ljudi na 
čitavo društvo u svim njegovim dimenzijama. 

Ti nepodnošljivi uslovi postoje, ali oni još nisu rodili politič- 
ku svijest i životnu potrebu za radikalnom promjenom. Revolu- 
cionarna partija koja bi imala funkciju da razvija tu političku 
svijest i političku praksu ne postoji. Naprotiv, glavne komunis- 
tičke partije obilno su demonstrirale svoje konzervativne (socijal- 
demokratske) tendencije. 


U tim okolnostima, zadatak razvijanja političke svijesti i 
prakse pada na neintegrirane grupe, na grupe čija svijest i potre- 
be još nisu integrirani u sistem dominacije, i koje su, uslijed te 
činjenice, sposobne i voljne da razviju radikalnu svijest. One su 
svjesne životne potrebe za promjenom, ne samo u institucijama 
društva, ne samo u proizvodnim odnosima, nego i u revolucio- 
narnom subjektu samom kao u tipu čovjeka, u njegovim vrijed- 
nostima i težnjama. 


Ja vjerujem da je studentska inteligencija danas takva jedna 
grupa, ne sama po sebi revolucionarna snaga, već kako sam re- 
kao ranije, dćtonateur, katalizator, borbena manjina. A ona nije 
više »freischwebende Inteligenz« ni neka druga marginalna grupa 
u buržoaskom svijetu. 


Ta studentska inteligencija je potencijalno revolucionarna 
grupa jer iz te će grupe kapitalizam regrutirati svoje buduće ka- 
drove u proizvodnom procesu, svoje tehničare, naučnike, inže- 
njere, matematičare, čak sociologe i psihologe, a možda čak i fi- 
lozofe! Ta grupa će tako preuzimati sve važniju funkciju u sa- 
mom proizvodnom procesu. 


Želio bih da se pozovem na referat koji je ovoj konferenciji 
podnio Ernst Fischer, referat koji nažalost nije mogao biti pro- 
čitan. U tom referatu Ernst Fischer naglašava, da se u revoltu 
studentske inteligencije, jedna od najvećih proizvodnih snaga i 
jedna od najviše zabranjivanih i ugušivanih društvenih snaga na- 
lazi u otvorenoj pobuni protiv društva: u moralnoj instinktiv- 
noj, rekao bih čak biološkoj i fiziološkoj revoluciji prema us: 
lovima i vrijednostima kapitalističkog sistema. 

Drugo pitanje odnosilo se na autogestion. Primjer na kraju 
mog izlaganja već je naznačio gdje bi počela moja kritika. Vje- 
rujem da je samoupravljanje jedan stadij, jedan korak u istin- 

ski revolucionarnom procesu samo ako i kada nov oblik uprav- 
ljanja vrše muškarci i žene koji su voljni i sposobni da preus- 
mjere kapitalistički proces proizvodnje prema bitno drukčijem 
načinu života. 

Rečeno je ovdje ranije da je samoupravljanje način života. 
Složio sam se i upitao kakvog načina života? Načina života u ko- 
me ljudi više ne zadovoljavaju represivne, agresivne potrebe i 
težnje klasnog društva, i u kome oni više ne proizvode istu stvar 
za iste ciljeve. Drugim riječima, samoupravljanje u poduzećima, 
u tvornicama, u dućanima može biti oslobodilački način uprav- 
ljanja samo ako se dogodila oslobodilačka promjena u samim 
grupama koje upravljaju. Inače promjena ne bi prekinula kon- 
tinuitet represivne proizvodnje, kontinuitet robne proizvodnje. 
Ona bi samo proširila robni oblik i robnu proizvodnju na jedan 
drugi nivo upravljanja i odnosa. 

Jednom riječju, samoupravljanje, da bi bilo više nego puka 
promjena u obliku upravljanja, mora se razviti unutar jedne po- 
litičke radničke klase koja je već prevladala okove klasnog dru. 
štva. Ne možemo se nadati čudu da će takva promjena doći u 
procesu samoupravljanja poslije njegovog uvođenja. Kad je je- 
danput proces samoupravljanja počeo bez promjene u subjek- 
tivnim uslovima, možemo dobiti isto, samo veće i bolje. I to već 
može biti velik napredak, to ne bismo smjeli potcjenjivati, ali 
to sigurno nije početak socijalističkog društva kao kvalitativno 
različitog oblika života. 


Preveo B. P. 

ODGOVOR ARNOLDU KUNZLIJU 
Giinther Nenning 


Beč 


Moj je prijatelj Kiinzli još jednom usmrtio Marxa. Mislim da 
nije potrebno da Marxa spašavamo. Marx je već toliko puta bio 
usmrćivan pa je preživio — on će, vjerujem, i ovog puta izdržati. 
Pitanja uopće nisu: Ima li Marx pravo? Nema pravo? Imade li 
nam što reći? Nema li što reći? Mislim da je pitanje: Što treba 
sada i ovdje činiti? Mislim da naglasak ne smije ležati na teoret- 
skom razlaganju finesa marksističke teorije, njene verifikacije ili 
falsifikacije, već naglasak rmora stajati na akciji sada i ovdje. 
Kad Kinzli smatra odumiranje zla, koje je Marx očekivao od 
preobražaja društva, nije nastupilo niti nakon pedeset godina 
socijalizma, tada bih odgovorio: što su pedeset godina za jednu 
takvu zadaću? Kad se pita: Što treba da činimo? — onda treba 
dalje pitati: Zar pedeset godina sustajanja socijalizma znače da 
je socijalizam nemoguć ili znače da nam treba više i boljeg socija- 
lizma? Mislim da je to praktičko, konkretno postavljanje pitanja 
koje bi se moglo izvući iz ove kvazi arheološke interpretacije 
Marxa. 


Drugo pitanje tiče se Marxove antropologije: Kiinzli tvrdi i 
to bez sumnje stoji: ova antropologija, ova slika čovjeka ne od. 
govara suvremenoj stvarnosti. Samo mislim da se tom tvrdnjom 
već ustanovilo, suprotno Kiinzliju, kako Marx ima jednu etiku. 
Jer etika upravo stvara slike cilja, slike koje se ne tiču postoje- 
ćeg, već onog što tek treba da bude. Marx kaže: čovjek jest, ka- 
kav jest, ali on treba biti drugačiji. Čini mi se, to je etička pos- 
tavka koja opravdava da se kaže: u začetku postoji jedna Mar. 
xova antropologija. 


Treće pitanje koje mi izgleda značajnim iz aspekta: što da se 
radi? — jest pitanje tzv. programa nove revolucije. Pita se gdje 
je taj program izrađen po pročišćenim paragrafima? Odgovor na 
to glasi između ostalog: programa ima dovoljno. Gotovo svaka 

PRAXIS 16 


partija ima neki prekrasan program, čitav supermarket divnih 
programskih tačaka. Pitanje je kako ostvariti sve te programske 
tačke? Da li se njihovo ostvarivanje uskoruje, ako na x programa 
dodamo još x plus prvi program? Može li se pisanje programa 
smatrati najprečom zadaćom nove revolucije? Mislim da se upra- 
vo iz očaja zbog previše programa, a premalo ili ništa akcije 
može razumjeti ono što danas dozrijeva kao nova revolucija. Ova 
revolucija može najprije biti samo relativno spontana, relativno 
neorganizirana, neinstitucionalizirana akcija, koja se sastoji iz 
masivnog i po mogućnosti totalnog neposluha naspram represije 
i manipulacije suvremenog društvenog poretka. Ovaj spontani ne- 
posluh je tlo iz kojeg novo tek može niknuti, iz kojeg tek može 
izrasti program, što neće biti samo papir kao mnogi drugi lijepi 
programi diljem svijeta, na istoku i na zapadu. 

Četvrta tačka tiče se Kiinzlijeve tvrdnje: kako je Adam u biti 
stari Adam, to će i socijalizam zahtijevati represiju, ili nešto 
grublje rečeno: i u socijalizmu morat će postojati sila, red i sve 
to. Ako se osvrnemo na povijest, to je empirija. Ako pogledamo 
naprijed u budućnost, to je možda pomanjkanje fantazije. Možda 
mi nedovoljno uviđamo ogromne mogućnosti koje nam nudi ili 
nam može ponuditi novo tehnološko društvo. Možda je krivo, 
da se mjera represije, koja će i u budućnosti biti potrebna, jed- 
nostavno očita na dosadašnjim društvima. Ako se kaže: socijali- 
zam, u redu, nešto manje nasilja nego dosad sigurno će biti, ali u 
osnovi bit će to represivno društvo također — čini mi se, da je 
to samo pomanjkanje fantazije, od kojeg svi patimo koji pripa- 
damo starijoj generaciji. Marcuse je prije nekoliko dana podsje- 
tio na parolu sa Sorbonne: Soyons rćaliste, demandons I'impo- 
ssible! — Kiinzli je tome suprotstavio: Demandons radicalement 
le possible. Ja bih jednostavno rekao, grublje: oba zahtjeva su 
uistinu identična. Jer, utopija se ne može definirati kao nešto na- 
prosto nemoguće. Utopija je nemoguća u suvremenom društve- 
nom uređenju, ali moguća, realistična sa budućeg, npr. i tehno- 
loškog stanovišta. To znači: iz mogućnosti koje moderna tehnička 
revolucija nudi društvu, mogućnosti koje suvremeno društvo ili 
uopće ne koristi ili koristi samo za manipulaciju i represiju. 


Peta i posljednja tačka pogađa Kiinzlijev zahtjev da se ipak, 
molim, izbriše riječ revolucija. Molim za ispriku, ali bojim se, da 
nova revolucija za ovakav zahtjev neće uopće mariti. (Aplauz). 
Slutim da se nova revolucija ne može zahvatiti s kategorijama 
stare; kad studiramo Marxove hijeroglife, ne znamo što ovi znaci 
znače na zidu danas. Mislim da je to opet zamienjivanje mark- 
sizma s arheologijom. Što bi trebalo razmotriti i odakle nova re- 
volucija u Evropi izvire, to je naprosto doživljaj nevjerojatne rTe- 
zistencije modernog društva na istinske promjene. Mislim pod 
tim na gumene zidove koje je moderno društvo izgradilo i protiv 
kojih je nemoguće udarati: možda vi ovdje u Jugoslaviji još ni- 
ste došli sasvim do gumenih zidova na koje udarate, ali kod nas 
je tako: možete diskutirati, pisati, čitati, demonstrirati, što god 

hoćete, uistinu ne mijenja se ništa. Program, ma kako lijepo sa- 
činjen i zamišljen ne pomaže ništa protiv ove osnovne činjenice, 
da je društvo kakvo je etablirano rezistentno na promjene, Tu 
onda postoje, kao uvijek u životu, dvije mogućnosti: starija ge- 
neracija izvlači iz toga zaključak koji najčešće podsjeća na re- 
zignaciju. Mislim da će nova generacija izvući obrnuti zaključak: 
ne revoluciju izbrisati, nego više i bolje revolucionirati. I još jed- 
nom: ova nova revolucija neće brinuti, ako ne bude odgovarala 
definicijama učenjaka. Sve što učenjaci budu mogli jest da nau- 
če razlike između stare i nove revolucije. 

Preveo M. C. 

ZA RAZUMIJEVANJE MARXOVOG POJMA »REVOLUCIJE« 
Vanja Sutlić 


Zagreb 


Marxov pojam »revolucije« rasplinjuje se u nagađanjima in- 
terpreta ako se unutarnja sistemska cjelina njegove misli — slo- 
bodna od sužavajuće »sistematičnosti« — ne sagleda kao, doduše 
ponajprije pozadinski, nosilac »vrijednosti« i »funkcije« ovog 
centralnog pojma. Svaka filozofija — misao raščlanjenog sklopa 
bitka kao bića kao takvog i u cjelini (najvišeg bića, kozmosa i 
čovjeka) — čak i u svojem »ukidanju« putem »realizacije«, čak 
u svojoj nužnoj naoko posebnoznanstvenoj verziji (npr. kritike 
političke ekonomije kao fundamentalne znanosti) jest sistem, 
kojem je filozofovo sistematsko djelo samo približno, sustajuće, 
naposljetku sustalo skrovište u jeziku. Kako ie Marx učitelj »rea- 
lizacije« filozofije putem kritike političke ekonomije i, ujedno, 
ekonomske realnosti (»građanskog društva« N. B.) u revolucio- 
narnom privođenju »asocijacije slobodnih proizvođača« etc, ni- 
kakav posebno-znanstveni ni životno-praktički pristup ne može 
apsolvirati njegov pojam »revolucije«, nego ga, naprotiv, svagda 
već pretpostavlja. Primjereno karakteru filozofije i njene »reali- 
zacije« potrebno je govoriti o ontologijskaj strukturi Marxovog 
pojma »revolucije«. 

Stoga, kritika Marxovog pojma »revolucije« odnosno njego- 
vog pojma »revolucionarnog proletarijata« ne može se zbivati na 
tlu nekog empirijski-historijskog reflektiranja i razmatranja. Bi- 
lo je rečeno da »revolucionarni proletarijat« nije Marxovo »ot- 
kriće« (Entdeckung) nego »izum« (Erfindung), da ne kažemo 
izmišljotina. Nema sumnje da, empirijski gledano, Lubacs, koji 
je to ustvrdio ima pravo — uostalom svi Marxovi pojmovi, po- 
čevši od »kapitala«, jesu »izumljeni«, ali ako se to Marxu zamjera 
kao nedostatak, ako se na tom gradi kritika onda se ne razumije 
»priroda« (tj. bit) Marxovog obrazovanja pojmova, bit dijalek- 
tičko-spekulativnog mišljenja. Svi Marxovi pojmovi, intendira- 
jući cjelinu povijesne epohe, jesu strogo sistemski, ne samo 

sistematički, određeni i uvjetovani. Ovaj sistem, eksplicitno i 
implicitno prisutan, jest dijalektičko spekultativan tj. tradicio. 
nalno filozofijski (= metafizički), i to u smislu ontologijskog 
esencijalizma, koji pak sasvim hegelovski, primat esenciji pred 
egzistencijom prikazuje u obliku njihovog posredovanog identi- 
teta. — Svaki posebni proces kapitalističke produkcije (npr. u 
Engleskoj, Francuskoj, Njemačkoj itd. itd) mora sc, uz sva pro- 
storno-vremenska odstupanja i modifikacije, u svojoj biti pona- 
šati kao »model« opisan u »Kapitalu«. Epohalno-cjelovito gleda- 
no, poklapaju se »pojam« i »realitet« u realnom pojmu, u pojm- 
ljivoj realnosti, pri čemu, naravno, pojam nije mišljen kao »sub- 
jektivni odraz«, kao »element suda« čija bi verifikacija imala na- 
stupiti u svakom unutarepohalnom slučaju. »Verifikacija« Mar- 
xovih pojmova stoji pred dilemom epohalne konstruktivnosti u 
spekulativnoj filozofiji ili revolucionarne destrukcije epohe u 
»realizaciji« filozofije. Samo tako uopće možemo razumijevati 
zašto je za Marxa »komunizam ... pravo rješenje spora egzisten- 
cije i biti« (K. H., Friihe Schriften, Erster Band, Cotta, Stuttgart 
1962, str. 594). 

Doista je tako da su ne samo pojam »revolucionarnog prole- 
tarijata« nego i svi kritičko političkoekonomski pojmovi u »Ka- 
pitalu« izumljeni a ne otkriveni. No, to ne govori protiv Marxa, 
nego za njega, naime za njegov »esencijalistički« a ne »empiris- 
tički« pojam »revolucije« koji uključuje u sebi preobražaj čitave 
jedne povijesne epohe. Empiristički — posebnoznanstvena inter. 
pretacija »revolucije« ide s reformizmom i revizionizmom, dija- 
lektički spekulativna s revolucionarnom teorijom i praksom. 


Prilozi E. Blocha, H. Marcusea, G. Nenninga i V. Sutlića dijelovi su 
diskusije na Korčulanskoj ljetnoj školi 1968. 

PRIKAZI | BILJEŠKE 


Zaokret ka samosvijesti“ 


»Nedavno je zemlja brojila dvije 
hiljade milijuna stanovnika: petsto 
milijuna ljudi i tisuću petsto mili- 
juna urođenika. Prvi su govorili, 
drugi su slušali. Među njima su 
bili kraljevići, nadglednici i buržo- 
azija, prevaranti od početka do kra- 
ja, koji su služili kao posrednici. U 
kolonijama je istina gola, no gra- 
đani metropola je wiše vole odje- 
venu: urođenici treba da ih vole, 
na sličan način kao što se voli maj- 
ka. Evropska elita se pobrinula da 
stvori urođeničku elitu. Oni su pri- 
kupili probranu omladinu i u njih 
su utisnuli principe zapadne kultu- 
re; usta su im napunili zvučnim fra- 
zama i ljepljivim riječima koje pri- 
janjaju uz nepce. Nakon kratkog 
boravka u matici zemlji poslali su 
ih kući bjelooprane. Ti putujući 1laž- 
ljivci nisu imali što reći svojoj bra- 
ći; oni su bili živa jeka. U Parizu, 
Londonu ili Amsterdamu trebalo je 
samo izgovoriti riječi »Partenon«, 
»Bratstvo«, a negdje u Africi ili u 
Aziji usne su se micale i ponavljale 
»tenon« »stvo« To je bio zlatni vi- 
jek«. 

To su uvodne rečenice Sartreovog 
predgovora Fanonovoj knjizi. »Zlat- 
ni vijek je došao kraju« —, dodaje 
Sartre »i Evropa koja je vjerovala 
u svoju misiju helenizacije Azijata, 
koja je stvarala novu vrstu grčko- 
-latinskih cmaca«, odjednom se na- 
šla lice u lice s obojenim pobunje- 
nicima, koji prezrivo odmahuju na 


*) Marginalije uz knjigu Franza Fanona, 
— Les damnćs de la terre — Paris 191. 
Navodi prema američkom izdanju, — Thc 
Wretched of the Earth-Grove Press, Inc. 
New York 1966, p. 255. 


sve njezine vrijednosti. Uzor i idol 
postaje njihov sunarodnjak koji po- 
ručuje: 

»Ne tratimo vrijeme stemnilnim i- 
tanijama i ogavnom — mimikrijom. 
Pustimo tu Evropu koja nije nika- 
da govorila o čovjeku, a da u isto 
vrijeme nije ubijala ljude svugdje 
gdje god ih je našla, na uglovima 
svake ulice svojih vlastitih grado- 
va i na cijelom globusu. Stoljećima 
su oni gušili cijelo čovječanstvo u 
ime takozvanog duhovnog iskustva«. 

To je poruka mladog crnačkog in- 
telektualca, psihoanalitičara, koji je 
kao i mnogi drugi njegovi kolege 
završio uz sociologiju i politiku. 
Njegova knjiga »Zemaljski proklet- 
nici« (Les damnćs de la terre) već 
godinama ne prestaje biti bestseler. 
U roku od sedam godina od kada je 
objavljena ona je doživjela desetak 
izdanja i već je prevedena na mno- 
ge jezike. Knjiga je pobudila velik 
interes u razvijenim zemljama, no 
njen pravi značaj i utjecaj treba 
tražiti u odzivu, koji je izazvala 
među intelektualcima i širokom pu- 
blikom nerazvijenih, kolonijalnih i 
polukolonijalnih zemalja. U knjizi 
se razmatra položaj primitivne, u- 
rođeničke Afrike prema civilizira- 
noj Evropi. No ono što privlači ni- 
je sadržaj, već pristup ili stav koji 
Fanon usvaja u analizi sadržaja. To 
je potpun, radikalan zaokret, koji 
je izraz nastojanja da se odbaci sve 
što je nametnula Evropa, te da se 
osnova borbe za slobodu nađe u sa- 
mom narodu. Sloboda se ne može 
dobiti, nju treba izvojevati, a to 
je moguće jedino ako se polazi od 
naroda, ako se razbija kolektivni 
osjećaj manje vrijednosti i razvija 
samosvijest. Fanon je do sada naj- 
snažnije utjecao na mladu, borbenu 
generaciju sjevernoameričkih crna- 
ca. Njegove misli čine osnovu kon- 

cepcije »crne moći« (black power): 
ornci se u svojoj borbi moraju os- 
loniti na vlastitu snagu, a da bi to 
učinili, oni u američkim uvjetima 
moraju razvijati etničku, rasnu sa- 
mosvijest kao sredstvo za savlada- 
vanje osjećaja manje vrijednosti. 

Fanon prkosno odbacuje vrijed- 
nosti zapadne, grčko-rimske kultu- 
re, pokazujući da je ona vrlo važan 
element u porobljavanju naroda tre- 
ćeg svijeta. On ironično upozorava 
kako ta kultura u odnosu prema u- 
rođenicima usvaja manihejsku kon- 
cepciju suprotnosti dobra i zla, pa 
onda postupke kolonizatora obično 
opravdava time, što je sve ono što 
je urođeničko unaprijed zlo. Govo- 
reći o socijalizaciji on primjećuje 
da se ona u Evropi odvija glatko, 
metodama odgoja. Nagrade su mno- 
go češće od kazni zbog lošeg pona- 
šanja. Radnik dobiva medalju na- 
kon pedesetgodišnje lojalne i poš- 
tene službe svom gospodaru. U ko- 
lonijalnim zemljama policajac i voj- 
nik su glavni instrumenti u održa- 
vanju ravnoteže. Tamo vlada jezik 
golog nasilja. — Bogat si zbog toga 
što si bijel, bijel si zbog toga jer si 
bogat Iz ovog začaranog kruga mo- 
že se izići jedino na taj način da se 
do temelja spali bijela četvrt, da se 
kolonizator uništi i potjera iz zem- 
lje. (33) Nezavisnost koja se daje u 
95 posto slučajeva ništa ne znači. 
To je podjela plijena između ko- 
lonizatora i macionalne buržoazije 
na račun naroda. 


Baza oslobodilačkog pokreta u ko- 
lonijama je selo. Jedino je seljak, 
koji traži zemlju i tim samim likvi- 
daciju kolonizatora, u potpunosti 
radikalan. Gradsko stanovništvo 
ima posredničku ulogu i zato je 
sklono kompromisu. Radničke klase 
u evropskom smislu nema. Onaj 
sloj koji postoji i ima položaj rad- 
nika ne može biti revolucioniran, 
jer je njegov položaj i prosperitet 
uvjetovan funkcioniranjem  koloni- 
jalnog sistema. To su taksisti, ru- 
dari, dokeri, prevodioci, bolničari i 
slično. Oni kao sljedbenici naciona- 
lističkih partija koje se razvijaju u 
gradovima preziru seosko stanov- 
ništvo. Na čelu tih partija stoji do- 
maća buržoazija, koja kako Fanon 
kaže, vrši funkciju posljednjeg od- 
reda ili odstupnice = kolonizatora. 
Ona vodi borbu sa seoskim poglavi- 


cama i vračima za utjecaj nad sta- 
novništvom. No po stilu života i od- 
nosu prema narodu ne razlikuje se 
bitno od plemenske = anistokracije. 
Ne bnine se za unapređivanje pro- 
izvodnje, tjera luksus i u ime na- 
cionalnih interesa traži veću eks- 
ploataciju radnika no što je prije 
postojala. Prikupljena sredstva ra- 
dije ulaže u strane banke nego u 
unapređenje domaće proizvodnje. 
(121) Kolonijalne sile uvijek vješto 
koriste postojeće suprotnosti, što ni- 
je teško jer je seljačka baza anar- 
hoidna i najslabije organizirana. Za 
vrijeme seljačke Mau-Mau pobune 
u Keniji nijedan od gradskih na- 
cionalističkih lidera, koji žive od 
posredništva, nije se pridružio po- 
kretu. Lumpenproletarijat je sas- 
tavljen od bezemljaša i beskućnika, 
koji napuštaju sela i dolaze u grad- 
ska predgrađa. To je revolucionar- 
ni sloj, jer je obespravljen i nema 
što izgubiti, no on isto tako može 
biti mamnipuliran i upotrijebljen u 
borbi protiv oslobodilačkog pokre- 
ta. 


U poglavlju »Zamke nacionalne 
svijesti« Franz Fanon pruža dobar 
uvid u kontekst nacionalnog pitanja 
kolonijalnih naroda. On tu dublje 
razrađuje jednu od osnovnih teza 
knjige, da nacionalna buržoazija 
u kolonijalnim zemljama igra izdaj- 
ničku, lakejsku ulogu. Njena histo- 
rijska misija je posredništvo i ona 
je zadovoljna položajem agenta za- 
padne buržoazije. Koje su glavne 
funkcije koje pripadaju u okvire te 
agenture. 


Ona organizira centre odmora i 
zabave za buržoaziju iz zapadnih ze- 
malja. To se odvija u okviru turiz- 
ma, koji je predstavljen kao grana 
nacionalne privrede. Mexico, Rio, 
Acapulco, Copacabana, ranije Ha- 
vana, sa kasinima, zabavištima, mla- 
dim djevojkama, sve su to jasni 
znakovi moralne i nacionalne de- 
gradacije srednje klase tih zemalja. 
Ta klasa živi od organizacije nave- 
denih usluga za građane bogatih 
zemalja i potpuno je odvojena od 
naroda. Oni su sluge i sljedbenici 
svojih stranih poslodavaca i muš- 
terija. Kao menadžeri posredničkih 
poduzeća spremni su da svoje zem- 
lje pretvore u bordele tih bogatih 
zemalja. (125) 

Posebno je interesantno što se do- 
gađa u tim zemljama nakon pro- 
glašenja nezavisnosti. Dolazi do 
raspadanja partije, do uhljebljenja 
njenih funkcionera, do korupcije i 
do oslanjanja na policiju i vojsku 
kao na stupove režima. Kada par- 
tija postane sluga države i kada 
se revolucionar pretvori u infor- 
matora, onda je sa svim gotovo. Oni 
se ponašaju kao članovi bande, ko- 
ji, pošto su sakrili svoj dio plijena, 
razmišljaju o povlačenju. Imajući 
u vidu mnoge afričke zemlje Fanon 
kaže da to i nije buržoazija, već 
pohlepna kasta, koja se oslanja na 
diktaturu. Prva stvar koju bi po 
njegovom mišljenju trebalo učiniti 
u tim zemljama nakon oslobodilač- 
ke revolucije jest nacionalizacija 
cjelokupnog posredničkog = sektora 
na kooperativnoj bazi. Ako se to 
ne učini dolazi do bogaćenja, koje 
nije rezultat rada ili njegove orga- 
nizacije, već organizirane, zaštićene 
pljačke. 

Tamo gdje samostalnost nije re- 
zultat borbe naoružanog naroda ma- 
lo se što može učiniti. Jedino borba 
i nasilje daju mogućnost masama 
da dođu do korisnog iskustva, koje 
onda omogućuje kretanje historije 
naprijed. Stoga nije važno da se 
sastane nekoliko stotina ljudi i da 
naprave plan razvoja, već je po- 
trebno da milijunske mase stanov- 
ništva eksperimentiraju i stvaraju 
vlastito iskustvo. Neka proces: traje 
tri puta dulje, to ništa ne znači. Bu- 
dućnost je sasvim nesigurna 1 ne- 
izvjesna sve dok ne postane sastav- 
ni dio svijesti naroda. 

Jedan od prvih preduvjeta da se 
uđe u takvu dimenziju razvoja je 
radikalna negacija evropskog indi- 
vidualizma. To je prva ideološka li- 
nija na kojoj se revolucionar su- 
kobljava s kolonijalnom buržoazi- 
jom, koja ima predodžbu o društvu 
kao o skupu individua u kojem se 
svatko zatvara u svoju subjektiv- 
nost i gdje je individualna misao 
jedino najveće bogatstvo. = Čovjek 
koji se u borbi za slobodu obraća 
narodu brzo uviđa svu lažljivost te 
koncepcije (38). Organizacija revo- 
lucionarme borbe sugerira takve ri- 
ječi koje ne pripadaju u buržoaski 
rječnik. Dok je bogatom Evropejcu 
najveći prijatelj njegova kesa, dotle 
je kod porobljene sirotinje interes 

jednog istovetan s interesom dru- 
Bih, jer u konikretnoj situaciji sva- 
koga mogu otkriti trupe, svatko mo- 
že biti masakriran i ubijen. Na sku- 
povima naoružanog naroda sporovi 
se rješavaju javno, kolektivno. Ti 
skupovi služe kao katarza u kojoj 
kritika i samokritika ima notu hu- 
mora i olakšanja. 

Drugi preduvjet o kojem Fanon 
govori mnogo je značajniji, no zato 
je i njegovo prevladavanje mnogo 
teže. To je nacionalizam, za koji se 
obično kaže da je proizvod evrop- 
skog građanskog razvoja, no koji se 
prirodno javlja na svim kontinen- 
tima i prema tome i ne mora staja- 
ti u nužnom odnosu s onim što se 
dogodilo u Evropi. Njegova bit je 
sadržana u pojmu  etnocentrizma. 
On se javlja kako u većih i jačih 
društvenih grupa, koje vrše priti- 
sak na slabije, tako isto i u manjih 
i slabijih društvenih grupa, koje 
nastoje da se othrvaju i oslobode 
pritiska jačih. No kao pojam on je 
istoznačan jer se svodi na istovre- 
menu afirmaciju svojih unutarnjih 
grupnih svojstava i na negaciju 
svojstava suprotstavljene grupe ili 
grupa. Nacionalizam je kohezivna 
snaga koja postoji unutar društve- 
nih grupa. Njezina osnova je egoi- 
zam. (sacro egoismo). Pojedinac, po- 
rodica, mjesna zajednica, = lokalna 
zajednica, regija, republika, država, 
— to su razni stupnjevi na kojima 
se ispoljava taj biološki zakon sa- 
moodržanja i samoočuvanja. Jasno 
je da je nacionalizam eksploatiranih 
progresivan, jer im služi kao moć- 
no uporište u njihovoj borbi protiv 
eksploatatora. No treba biti nači- 
sto da nacionalizam nije politička 
doktrina ili program. Stoga svaka 
kolonijalna zemlja nakon progla- 
šenja nacionalne nezavisnosti, ako 
želi izbjeći regresiju mora napra- 
viti brz korak od nacionalne prema 
političkoj i socijalnoj svijesti. (161) 
To je bitno pitanje o kojem ovisi 
da li će zemlja ostati u okvirima 
eksploatatorskog odnosa, ili će pos- 
taviti temelje za socijalistički preo- 
bražaj. To je druga linija konfron- 
tacije između parazitskih posredni- 
ka koji usvajaju i šire nacionalizam 
i onih snaga koje su zainteresirane 
za dublje promjene. Branioci revo- 
lucije zastupaju ideju jedinstva ši- 
rih područja, koja bi bila u stanju 


da vođe samostalniju politiku u od- 
nosu prema kapitalističkim metropo- 
lama. Time se suprotstavlja naciona- 
lizam pojedinih razvijenijih i boga- 
tijih regija koji postaje baza sece- 
sionizma. U toj. situaciji neokoloni- 
jalizam nalazi glavno uporište u 
najbogatijih slojeva pojedinih regi- 
ja. Tako se događa da borba dale- 
kovidnijih afričkih lidera za jedin- 
stvo kontinenta protiv takozvane 
»balkanizacije« nailazi na gotovo 
nepremostive zapreke. 


Treba praviti jasnu razliku izme- 
đu nacionalnog pokreta za oslobo- 
đenje i nacionalizma. Prvo znači je- 
dinstvo širokih slojeva jednog ili vi- 
še naroda u njihovoj borbi protiv 
strane eksploatacije. Budući da se 
strana eksploatacija redovito osla- 
nja i na pojedine domaće eksploa- 
tatore, pokret za nacionalno oslobo- 
đenje je uperen i protiv njih, stoga 
nužno poprima društveno revolucio- 
narni karakter.  Nacionalizam je 
ideologija domaćih eksploatatora, 
koji su protiv borbenog jedinstva 
naroda a za podijeljenost u čemu 
surađuju sa nacionalizmom stranog 
zavojevača. Klasna uvjetovanost di- 
ferencijacije navedenih — pojmova 
došla je jasno do izražaja u svim 
revolucijama, a naročito u onima 
koje su se odvijale u uvjetima bor- 
be protiv stranog zavojevača (Jugo- 
slavija, Alžir, Vijetnam). Tu se radi 
o dvije sasvim različite vrste unu- 
tamje stimulacije djelovanja. U pr- 
vom slučaju to je solidarnost i sa- 
mopožrtvovanje ugnjetenog naroda, 
a u drugom materijalna korist po- 
jedinaca i grupa, koje jačaju vlas- 
tito na račun rušenja tuđeg. 


To razgraničenje je neophodno za 
shvaćanje smisla i sadržaja nacio- 
nalne kulture, koja nije folklor ili 
apstraktni populizam, već cjelokup- 
nost napora koje narod čini u sferi 
mašte i mišljenja, opravdavajući i 
procjenjujući akcije posredstvom ko- 
jih se narod stvara i održava. (188). 
Dakle, postoji unutamje organsko 
jedinstvo između borbe za slobodu 
i opstanak i kulturnog — stvaranja 
naroda. Fanon smatra da je radikal- 
ni antizapadni stav, koji dominira 
među revolucionarima trećega svi- 
jeta, uvjetovan gledištem koje je 
na Zapadu prihvaćeno, prema ko- 
jem su bijelci nosioci civilizacije i 


kulture, a crnci i ostali obojeni se 
tretiraju kao čista suprotnost, kao 
dominacija animalnog, instinktivnog 
i nekulturnog. 

Ako je nacionalna kultura neraz- 
vijenih naroda sastavni dio njihove 
borbe za slobodu, onda je ogromna 
većina onoga, što se pod firmom 
kulture nudi sa zapada, čista diver- 
zija te borbe. To su detektivski ro- 
mani, mašine za igranje, komercija- 
lizirani sport, pornografska litera- 
tura i jeftini zapadni filmovi. Ne- 
razvijenim zemljama nisu potrebne 
vijesti koje se odnose na ženidbu 
kralja Boduina ili na skandale ta- 
lijanskih aristokrata. Sa gledišta 
razvoja zemlje i potreba naroda sva- 
kako bi bilo konisnije i interesant- 
nije da se piše o iskustvu Kubanaca 
i Vijetnamaca u borbi protiv nepis- 
menosti i o pravom značaju Maove 
kulturne revolucije. 


Sve ono, što na ovaj ili onaj na- 
čin uznemiruje bahatu  buržoasku 
samosvijest, treba pozdraviti. Tako 
kada je Hruščov lupao cipelom po 
stolu u Ujedinjenim Nacijama, onda 
je to imalo određeno značenje i u- 
tjecaj na siromašne, potlačene zem- 
lje. To je značilo da je ruski seljak 
postao tako moćan, da posjeduje 
sputnjike i rakete i stoga ne želi da 
se drži usvojene buržoaske proce- 
dure. Ista je stvar sa Castrom kada 
sjedi u vojnoj uniformi u Ujedinje- 
nim Nacijama. Time on demonstri- 
ra svijest o permanentnom postoja- 
nju nasilja i borbe. 

Fanon izražava — nestrpljivost i 
entuzijazam revolucionara trećeg 
svijeta za koje je miroljubiva koeg- 
zistencija oportunzam i izdaja. Za 
njega je evropsko obilje skandaloz- 
no jer se zasniva na direktnoj pljač- 
ki kolonijalnih naroda. On kaže 
da danas Evropejci ikoketiraju s Ru- 
sima. Govore o Evropi od Atlantika 
do Urala i pozivaju Ruse da dođu 
za stol bogatih, da se zajedno okre- 
nu protiv sirotinje. 

Odlomci o mentalnim poremeća- 
jima ljudi ,koji su uključeni u bor- 
bu za oslobođenje od kolonizatora 
sjajno se uklapaju u Fanonovu knji- 
gu. Oni vrlo plastično  ilustniraju 
položaj ugnjetenog naroda i njego- 
va nastojanja da borbom zbaci ja- 
Tam ropstva. Ti odlomci najsnažnije 
optužuju nosioce zapadne kulture, 

prikazujući ih kao one, koji u zaš- 
titi svojih sebičnih interesa ne pre- 
zaju pred najgnjusnijim zločinima. 
Zaključak knjige je napisan s pra- 
vim vizionarskim nadahnućem. To 
je stil Nietzscheovog Zarathustre, 
kojim se jezgrovito iznosi osnovni 
konflikt naše epohe, stežnjom da se 
istakne i zaštiti ono što je ljudsko 
i što mora pobijediti, ako se vjeru- 
je u konačnu pobjedu čovječnosti. 
To je snažan poziv trećem svijetu 
da ne slijedi primjer Evrope, da 
nastoji ostvariti bolji,  plemenitiji 
obrazac za život ljudi na zemlji. Na 
kraju se čovjek pita, nije li tačna 
pretpostavka da je temeljita rene- 
sansa čovječanstva, koja znači pro- 
past kapitalističkog sistema, veza- 
na uz uzdizanje onih potlačenih ko- 
ji su obespravljeni u svakom pogle- 
du i koji baš zbog toga mogu je- 
dino biti nosioci potpune negacije 
postojećeg. 


Ivan KUVAČIĆ 


Andrija Krešić 


Političko društvo 
i politička mitologija 
Vuk Karadžić, Beograd 1968. 


Knjiga Andrije Krešića »Političko 
društvo i politička mitologija« kojom 
je autor dao značajan teorijski pri- 
log kritici »kulta ličnosti« i stalji- 
nizma uopće, u ovom povijesnom 
trenutku, u kojem se ponovno aktu- 
aliziraju neki aspekti staljinizma, 
naročito u velikodržavničkoj vanj- 
skoj politici praksom i doktrinom 
ograničenog suvereniteta, svakako 
je dobro došla. Temeljitim i svestra- 
nim osvjetljavanjem fenomena sta- 
ljinizma uopće omogućuje nam se 
i bolje sagledavanje i zauzimanje 
stava prema ovim novim tendenci- 
jama. 

Polazeći od ispravnog stava da je 
istinitost teorije, istinitost u smislu 
istovetnosti i dijalektičkog prožima- 
nja povijesne prakse i teorije, a ne 
utilitarnost u pragmatističko-prak- 


tičnom smislu, ne služba urgentnim 
političkim pitanjima dana jedini 
pravi smisao i svrha teorije, pisac 
ove studije kritički analizira sovjet- 
sku kritiku  staljinizma i vlastitu 
ocjenu te kritike o sebi samoj, sup- 
sumirajući oba suprostavljena smje- 
ra politike: politiku perioda »kulta 
ličnosti« i politiku destaljinizacije 
pod zajedničku kategoriju-političko 
društvo. 

Sovjetska kritika »kulta ličnosti« 
izrečena na XX i XXII kongresu 
KPSS i u ostalim dokumentima, u 
najmanju je ruku nepotpuna. Do- 
duše, Krešić joj ne poriče neke po- 
zitivne i progresivne elemente, jer 
je ona bila podloga nekim konkret- 
nim praktičnim mjerama destalji- 
nizacije. No, ostaje činjenica da je 
ona u svom obračunu sa staljiniz- 
mom ostala nedovoljno temeljita i 
jednostrana. Ta se kritika obara na 
stil i metode politike »kulta lično- 
sti«, na dogmatizam, centralizam, 
nedemokratičnost, teror, ali sve se 
to pripisuje Staljinu, dok se svaka 
kritika politike partije i političkog 
sistema u cjelini smatra buržoasko- 
-revizionističkom. Odnos između 
»kulta ličnosti« i politike partije bio 
je prikazan jednom književnom (fi- 
gurom po kojoj je »kult ličnosti« 
bio samo strano tijelo na zdravom 
organizmu partije. Po tom rezonu 
odstranjenjem stranog tijela, inače 
zdravi organizam automatski će se 
oporaviti i dalje besprijekorno funk- 
cionirati. Međutim, Krešić odgova- 
ra da je to strano tijelo zarazilo 
čitav organizam koji nije mogao os- 
tati imun na zarazne klice klico- 
noše, tako da se politika »kulta lič- 
nosti« negativno odrazila na cjelo- 
kupni život države i partije. Naime, 
spomenute političke forme nisu sa- 
mo metode rukovođenja, nego i sis- 
tem međuljudskih odnosa u druš- 
tvenom životu, te sanaciju zaraže- 
nog organizma nije moguće izvršiti 
jednim zahvatom, nego se tu radi 
o dugotrajnom procesu. 

Osim toga, odbacivanje svakog 
kritičkog odnosa prema poretku i 
partijskoj politici od strane sovjet- 
ske kritike »kulta ličnosti« ima za 
posljedicu spomenutu nepotpunost i 
nedosljednost te kritike. Ta se nje- 
na jednostranost sastoji u tome da 
ona vidi samo posljedice »kulta lič- 
nosti«, a ne vidi njegove temelje, 

ili ih vidi samo djelomično. Jedini 
eksplicitni pokušaj da se. »kult lič- 
nosti« sagleda ne samo kao uzrok 
nego i kao posljedica, učinili su au- 
tori nove  »Historije Komunističke 
Partije Sovjetskog Saveza«, opisav- 
ši korijene iz kojih je niknuo »kult 
ličnosti« ovim riječima: »Kult lič- 
nosti J. V. Staljina nikao je u od- 
ređenim konkretno-istorijskim uslo- 
vima. Izgradnja socijalizma u rela- 
tivno zaostaloj agrarnoj zemlji ime 
koja je bila razrušena u imperija- 
lističkom i u građanskom ratu i sa 
svih strana okružena = neprijatelj- 
skim kapitalističkim državama, u 
situaciji stalne opasnosti od napada 
izvana — bila je vezana s preo- 
vladavanjem neizmjernih teškoća. 
Složena međunarodna — unutrašnja 
situacija = zahtijevala je gvozdenu 
disciplinu, uporno jačanje budućno- 
sti, najstrožu centralizaciju rukovo- 
đenja«. O Staljinu pišu da je »pred- 
vodio borbu protiv trockista, des- 
nih oportunista, buržoaskih nacio- 
nalista protiv aspiracija kapitalis- 
tičke okoline« i »imao krupne za- 
sluge ne samo u osiguranju pobjede 
socijalizma u SSSR-u već i u raz- 
vitku sovjetskog komunističkog i 
oslobodilačkog pokreta.« 

I ova su objašnjenja djelomična i 
ograničena. Možemo im dati za pra- 
vo da je u prvo vrijeme zbog ne- 
kih unutarnjih i vanjskih društve- 
no-političkih uvjeta bila potrebna 
stroga centralizacija rukovođenja i 
ograničavanja demokracije, da bi 
mlada država ostala monolitna _i 
sposobna za očuvanje tekovina re- 
volucije. Međutim, nakon tog pr- 
vog kritičnog perioda koji je tra- 
jao nešto više od decenija, nakon 
kojeg je već bila izvojevana pot- 
puna pobjeda nad klasnim neprija- 
teljem i prebrođene osnovne eko- 
nomske teškoće te iščezla opasnost 
od napada izvana, nestalo je i spo- 
menute potrebe za nedemokratskim 
centraliziranim rukovođenjem. 

O tome, kako to da se ono i da- 
lje zadržalo i poprimilo despotske 
razmjere, citirana »Historija Komu- 
nističke Partije Sovjetskog Saveza« 
i ostali dokumenti ne kažu ništa. 
Persistencija despotizma ne može 
se, naime, pripisati samo nekim ne- 
gativnim svojstvima Staljinove lič- 
nosti ili pak njegovu autoritetu 1 
popularnosti koje je stekao zaslu- 


gama u kritičnom periodu sovjetske 
države, nego to ima svoje dublje 
uzroke društveno-ekonomske priro- 
de. »Kult ličnosti«, Staljinova sve- 
moć, gotovo religiozni odnos prema 
njemu u kojem se u obliku oboža- 
vanja transcendentnog, svetog od- 
nosilo prema njegovoj ličnosti i či- 
nima, zasniva se na apsolutnom gos- 
podstvu centralizirane države nad 
privredom i cjelokupnim društve- 
nim životom. 


Politika kao jedna posebna regi- 
ja društvenog života proširila se i 
prožela čitavo društvo, između po- 
litičkog i društvenog stavljen je 
znak jednakosti. Društvo je, dakle, 
političko društvo, jer su svi njegovi 
članovi, bilo kao subjekti bilo kao 
objekti uključeni u politiku koja je 
tehnika stvaranja pravila i ustano- 
va, dakle mehanizma, instrumenta- 
rija kojim compus politicum  (hije- 
rarhija političkih subjekata) ovla- 
dava i upravlja ljudima kao stva- 
rima. 


Ovi fundamenti na kojima je iz- 
građena zgrada »kulta ličnosti« iz- 
makli su iz vida sovjetskoj kritici 
staljinizma, i to s toga razloga što 
je i ona ostala u okvirima političkog 
društva. Ona je samo suprotna stra- 
na jednog te istog političkog proce- 
sa kroz koji prolazi sovjetska dr- 
žava od Oktobra na ovamo, ista 
razina »kulta ličnosti« samo njemu 
suprotan pol, njegova neposredna 
empirijska negacija na praktično- 
-političkom nivou koja političkom 
društvu sa sistemom lične vlasti su- 
protstavlja isto takvo političko dru- 
štvo, samo sa sistemom vlasti kolek- 
tivnih političkih organa. 


Svijest političkog društva je mis- 
tificirana svijest, politička mitolo- 
gija, politički — instrumentalizirana 
ideologija. U tom sklopu filozofiji 
je dosuđeno mjesto apologetike po- 
litičkog društva, službenice politič- 
ke mitologije, znači sredstva potpu- 
ne politizacije društva, konzervira- 
nja političke datosti. Međutim, to 
proturječi njenom bitnom određenju 
po Marxu, po kojem, da bi realizi- 
rala svoju bit i ispunila svoj smi- 
sao, filozofija treba biti kritička 
svijest i savjest postojećega i glas- 
nik novog. Dakle, ona, ako hoće biti 
put i način socijalizacije politike, 
humanizacije života, ne može i ne 

smije biti ničija »ancilla« što znači 
niti puka apologetika politike, jer 
bi na taj način zatvorivši se u sa- 
dašnjost, u ideologičnost, izgubila 
sebe samu, proturječivši bitnom od- 
ređenju kao nonkonformizmu, kao 
kritici postojećega i okrenutosti pre- 
ma budućnosti. 


Nikola SKLEDAR 


Vjekoslav Mikecin 


Marksisti i Marx 


Radio-televizija, Zagreb, 1968. 


Knjiga  »Marksisti i Marx« V. 
Mikecina zaslužuje pažnju čitalaca 
jer može biti poticaj za daljnju iz- 
mjenu stvaralačkih mišljenja u nas. 
Pružajući obilje informacija, razno- 
rodnih stavova, kontroverzi, prika- 


za ličnosti itd. relevantnih za suvre-. 


meni trenutak marksističke filozo- 
fije, Mikecin nastoji da pokaže ka- 
ko među suvremenicima nema ni- 
koga »koga marksizam ne izaziva 
ili mu ne zadaje pitanja«, te da ra- 
di te aktualnosti i mnogoznačnosti 
treba uvijek kritički sagledati odgo- 
vore na ta pitanja i potražiti mjes- 
to naših odgovora među njima. 
Napose smatramo bitnim i rele- 
vantnim za ovu knjigu da ona pred- 
stavlja izraz misaonog napora čov- 
jeka koji posljednjih desetak godina 
stoji neposredno ili posredno u cen- 
tru diskusija o marksizmu, a da to 
nije umanjilo njegov društveni an- 
gažman.  Konkretnije, od teorijske 
teze: »Budući je pak praksa način 
bivstvovanja čovjeka kao čovjeka 
i u isti mah bivstvovanja cjelokupne 
predmetnosti (prirode) za čovjeka, 
to je onda čovjek centralna tema 
marksističke filozofije.« (»Marksisti 
i Marx«, str. 36.) do konkretnog zah- 
tjeva: »Postavlja se pitanje je li 
samoupravljanje sredstvo  privred- 
nog rasta, prema tome u funkciji 
privrednog rasta, ili privredni rast 
ima da bude u funkciji samouprav- 
ljanja? Mi kao dijalektičari ne bis- 
mo smjeli zaoštravati takvo pitanje, 
ali budući da postoji tendencija da 


se samoupravljanje degradira na 
servis ekonomskog rasta, onda ja 
ne vidim koja je specifična diferen- 
ca samoupravnog socijalizma u Ju- 
goslaviji.«  (»Vjesnik«, 20. veljače 
1969. povodom diskusije o zadacima 
komunista u razvijanju samouprav- 
ljanja na sjednici Gradskog komite- 
ta SK Zagreba). 


Čini nam se da smo na ovaj na- 
čin došli do središnjeg problema 
knjige V. Mikecina i da smo uhvati- 
li onu misao vodilju koja ga je po- 
nukala da je objavi u ovom trenut- 
ku, iako je njezin sadržaj prezenti- 
rao javnosti u svojoj publicističkoj 
djelatnosti u periodu od 1961. do da- 
nas. Mikecin smatra da je pitanje 
odnosa marksista i Marxa (zato je 
naslov knjige indikativan) neobično 
važno pitanje suvremenog trenutka 
marksističke filozofije, naime pita- 
nje koliko su marksisti svi oni koji 
se na Marxa pozivaju, ili, koji se 
ekspilicite nazivaju marksistima. O- 
vaj se odnos može sagledati samo 
kroz dosljednu analizu suštine Mar- 
xove misli, jer ukazivanje na ono 
bitno, Marxovo, ostvaruje  moguć- 
nost kritičkog odnosa spram svih 
interpretatora marksizma i onih ko- 
jima je marksizam pretpostavka za 
praktično djelovanje. 


U uvodu (po našem mišljenju, 
jer uvodnika kao naslovljenog ne- 
ma) Mikecin vrši ovu analizu raz- 
rađujući je i fiksirajući na slijede- 
će probleme: problem odnosa Hegel- 
Marx, odnosno Hegelove i Marxove 
dijalektike, problem odnosa prema 
klasicima marksizma i ocjene njiho- 
vog (pojedinačnog) doprinosa mark- 
sizmu, problem određenja marksiz- 
ma kao materijalizma i problem tra- 
dicionalnog naziva »dijalektički i 
historijski materijalizam«. 


Po našem mišljenju, mislimo da 
možemo = parafrazirati — Mikecinov 
sud o Gramsciju, njegova (Mikecino- 
va) osnovna inspiracija na tom poslu 
analize su »Teze o Feuerbachu«. To 
mu omogućuje da, između ostalog, 
odbaci i stav po kojem je »Marx 
preokrenuti Hegel s glave na noge« 
jer bi takav marksizam bio samo 
»dinamizirani spinozizam«. Po Mar- 
xu je, kaže Mikecin »materijalizam 
'Živa osjetilna djelatnost individuu- 
ma', tj. 'društveni bitak', a razumi- 

jevanje razvoja "društvenog bitka' 
jest 'materijalističko shvaćanje his- 
torije'«. (»Manksisti i Marx«, str. 25) 

Svi klasici marksizma ne stoje 
dosljedno na ovim pozicijama (npr. 
Engels i Lenjin) i time su omogućili 
da razvitak marksizma pod nazivom 
»dijalektički i historijski materija- 
lizam,« kakav ne susrećemo kod 
Marxa, često predstavlja nešto sas- 
vim suprotno Marxovom shvaćanju, 
npr. pozitivizam II internacionale i 
dogmatizam. Radi toga, smatra Mi- 
kecin, pitanje naziva nije »termino- 


loško nego sistemsko — sadržajno 
pitanje« pa je nužno »redefinirati 
Marxov i marksistički materijali- 


zam«. On u tom smislu i sugerira: 
»Ne bi li možda bio prikladniji na- 
ziv za marksističku filozofiju nap- 
rosto marksistička filozofija, ili pak 
filozofija prakse, budući da je za 
Marxa praksa centralna kategorija 
a materijalizam, pa makar nosio i 
atribuciju dijalektički, navodi via 
facti na — uspostavljanje = klasične 
materijalističke ontološke supozicije, 
nasuprot onoj idealističkoj, čime se 
u drugi plan stavlja — čovjekova 
društveno - povijesna — praksa... 
Jer gledano strogo teorijski, bez to- 
ga filozofija mora i dalje ostati 'tu- 
mačenje', kontemplacija svijeta, a 
ne misao 'izmjene' svijeta.« (op. cit. 
str. 25) Mikecin u daljnjem izlaga- 
nju pod posebnim naslovima (»Pro- 
blem temeljenog stava ili o Marxo- 
vom materijalizmu«, »Pojam prakse 
i pojam čovjeka«) osnažuje ovaj 
stav pozivajući se na Marxa »ali i 
priroda, apstraktno uzevši, za sebe, 
fiksirana u odvojenosti od čovjeka, 
nije za čovjeka ništa«. 

Odredivši tako svoje stanovište, 
V. Mikecin prelazi na razmatranje 
problema dijalektike, = alijenacije, 
političke ekonomije i estetike koje 
obuhvaća zajednički naslov prvog 
dijela knjige »Suočavanje« stavova. 
(Ovo suočavanje se po našem miš- 
ljenju više odnosi na suočavanje in- 
terpretacija ovih problema sa 
Marxovim stavovima, nego na suo- 
čavanje pojedinih marksista — iako 
je i to prisutno.) Nesumnjivo, Mike- 
cin pri tom stoji odlučno na pozici- 
jama antidogmatizma i antipoziti- 
vizma, pri čemu je oštrica njegove 
kritike naročito uperena protiv teo- 
rijskog siromaštva i apologetskog 
odnosa prema vlastitoj praksi sov- 


jetskih marksista. Konkretnije u na- 
pisima »Duboki su korijeni dogma- 
tizma«, »Rasprave o teoriji alijena- 
cije«, »O sporu 'mehanista' i 'dija- 
lektičara' u SSSR-u« i »Filozofija, 
politička — ekonomija i socijalizam« 
taj oštri kritički stav nalazi svoje o- 
pravdanje. 

Naime, tu Mikecin pokazuje ono 
što znamo (međutim, to ne smatra- 
mo nedostatkom, dapače, on s pu- 
nim pravom kaže »duboki su korije- 
ni dogmatizma«, a mi možemo do- 
dati, dok se ti korijeni ne iskorijene 
svaki zahvat iskorjenjivanja je dob- 
ro došao) da sovjetski marksisti poz- 
naju »s jedne strane samo prirodu, 
s druge samo mišljenje« te da ta 
dualistička pretpostavka uzima di- 
jalektiku kao opću metodu odvoje- 
nu od konkretne prakse, u koju se 
naknadno trpa ta ista praksa. Fak- 
tično — činjenice opet stradaju. Za- 
to Mikecin smatra da aktualizacija 
spora između »dijalektičara« i »me- 
hanista« iz dvadesetih godina (na- 
pis »O sporu 'dijalektičara' i 'me- 
hanista'« pojavio se u »Voprosi fi- 
losofii« br. 4/66) u suštini sadrži ne 
tako skrivenu tendenciju potpune 
diskvalifikacije dijalektičara. Šta 
više Mikecin primjećuje da je glav- 
ni urednik »Voprosi  filosofii« isti 
M. B. Mitin koji je, sa još nekima, 
po Staljinovoj narudžbi svojevreme- 
no, 1930. i 1931. diskvalificirao »di- 
jalektičare« kao  »menjševistvujuće 
idealiste«. Isto je tako poznat stav 
sovjetskih marksista prema Marxo- 
vim ranim radovima. Rani radovi su 
po njima samo »biografski zanimlji- 
vi« te nemaju nikakve = suštinske 
vrijednosti, dapače, oni su uporište 
»apstraktnog humanizma« i oni koji 
ističu njihovu epohalnu vrijednost 
nisu dosljedni marksisti lenjinisti, 
nego revizionisti koji zastupaju neo- 
drživu teoriju »ideološke koegzisten- 
cije«. 

O tome da činjenice opet stra- 
daju govori Mikecinovo razmatra- 
nje stavova sovjetskih — marksista 
(ali i nekih drugih) prema problemu 
alijenacije i političke ekonomije. Tu, 
osim što se teorija otuđenja vezuje 
samo uz rane radove, dakle i dijeli 
njihovu ocjenu, otuđenje se u naj- 
boljem slučaju vezuje samo za klas- 
no društvo pa tako gubi svaki smi- 
sao kada je riječ o socijalističkom 
društvu. Činjenice međutim drugači- 

je govore — ne postoji li pri rastu- 
ćoj ulozi države u socijalizmu poli- 
tičko, a i niz drugih otuđenja? U- 
kazivanje na ovu činjenicu, s pra- 
vom kaže Mikecin, ne predstavlja 
inzistiranje na mekoj vječnoj, iz- 
vanvremenskoj biti čovjeka kao o- 
tuđenog, nego znači zahtjev za pu- 
nim uvaženjem teorije alijenacije 
znači zahtjev za ispitivanjem svih 
oblika čovjekovog otuđenja da bi 
ih se prevladalo. Kao logična pos- 
ljedica ovakvih stavova je shvaća- 
nje po kome rušenjem kapitalističke 
proizvodnje i proizvodnih — odnosa 
nestaje potreba za političkom eko- 
nomijom jer je njen zadatak da ra- 
zotkrije skrivenu suštinu robno - 
novčanih odnosa u klasnom druš- 
tvu. Kako se proizvodnja i proizvod- 
ni odnosi u socijalizmu promatraju 
kao neprotivrječni, kao »providni«, 
nema ni potrebe za njihovim ras- 
vjetljavanjem. Činjenice međutim 
drugačije govore; što je sa odnosi- 
ma u proizvodnji u kojoj nisu reali- 
zirane asocijacije slobodnih proiz- 
vođača? 


Zato Mikecin smatra, ako su u 
ovu pogrešku mogli zapasti teore- 
tičari kao što su R. Luxemburg, 
Korsch i drugi, i političku ekonomi- 
ju u socijalizmu zamišljali kao e- 
konomsku teoriju »koja će uglav- 
nom rješavati tehničko — proizvod- 
ne probleme«, u nju ne smiju za- 
pasti očevici sadašnjih — problema 
proizvodnje i proizvodnih odnosa u 
socijalizmu. 

U okviru prvog dijela knjige 
zaslužuju pažnju napisi »Talijanski 
marksisti o dijalektici« i oduži e- 
sej o estetici (on je de facto podi- 
jeljen u dva dijela, a mi ćemo ga 
tretirati kao cjelinu, što on, po na- 
šem mišljenju, i jeste), jer pred- 
stavljaju osobene cjeline. — Mikecin 
pozitivno ocjenjuje teorijske napore 
talijanskih = marksista. posebno na 
planu dijalektike i smatra da nas- 
tavljaju stvaralačku tendenciju za- 
crtanu djelima Labriole, a naročito 
Gramscija. No pri tom se kritički 
odnosi prema nekim stavovima tzv. 
della Volpeove škole. Npr. čini nam 
se da je u principu tačna njegova 
primjedba o della Volpeu da je od- 
više revan u negaciji Hegela kada 
govori o odnosu Hegelove i Mar- 


xove dijalektike i da je odviše 
naklonjen svojevrsnom — empirizmu 
i filozofiji konkretizma. 

U studiji o estetici Mikecin kao 
fundamentalno želi riješiti pitanje 
»gnoseologizma« i »ontologizma« u 
umjetnosti. On smatra da »gnoseo- 
logizam« u umjetnosti znači nega- 
ciju stvaralačke dimenzije umjetni- 
ka, znači u najširem smislu shvaća- 
nje umjetnosti samo kao jednog od 
oblika spoznaje, a u dogmatizmu 
marksizam znači vraćanje na teoriju 
odraza. Nasuprot tome »ontologizam« 
shvaćen kao forma »proizvodnje svi- 
jeta ili stvaranje nove stvarnosti«, 
ne kao stvaranje iz ničeg (Jer: »Svi- 
jest može da uobrazi da je nešto 
drugo nego — svijest o postojećoj 
praksi, da ona može da predstav- 
lja nešto, a da ne predstavlja ništa 
stvarno.« naša prim. »Rani radovi« 
str. 352. i 353.) nego stvaranje očo- 
vječenog svijeta u povijesnosti i iz 
povijesnosti, predstavlja  prevlada- 
vanje svake »gnoseologističke« kon- 
cepcije kao predmarksovske, od 
Marxa prevladane. 


U svim ovim razmatranjima Mi- 
kecin navodi niz marksista čiji se 
stavovi, suočeni oko ovih problema, 
sukobljavaju. Npr. pišući o pole- 
mici između sovjetskih i talijanskih 
marksista (Zanarda i Alicate s E.P. 
Kandeljem, V.A. Karpušinom), su- 
očava shvaćanja Staljina, Leontije- 
va, Politzera, Kosanovića, Mandića, 
Buharina, Garaudyja sa stavovima 
Gramscija, Labriole, Lefebvrea. U 
vezi s političkom ekonomijom kon- 
frontira Dragičevića, Brusa, Mende- 
la s Leontijevim, Šafijovim i djelo- 
mično Suharovskim, a u vezi s te- 
orijom  alijenacije T.I. Ojzermana, 
Lapina, Bakuradzea, Groppa, Alt- 
hussera,  Lekovića s Lefebvreom, 
Leducom, Schaffom. Kad je riječ Ke) 
estetici Plehanova, Lukacsa, djelo- 
mično della Volpea suočava s Foch- 
tom, Fischerom, Kosikom i posebno 
s Gramscijem. 


Drugi dio knjige posvetio je Mi- 
kecin ličnostima, a izbor ličnosti 
(Labriola, Korsch, Lukacs, . Sartre, 
Althusser, Garaudy) djelomično je 
uvjetovan njegovim vlastitim »spe- 
cijalnostima« — talijanska i fran- 
cuska filozofija, a više upitnošću 
tih ličnosti u sadašnjem trenutku 
marksističke filozofije, pa to uneko- 

liko i vezuje te znatno različite mi- 
slioce. U tom smislu Mikecin govori 
o aktualnosti Labriole, ali i Korscha. 
On smatra da Korschev pokušaj 
preispitivanja svih centralnih kate- 
gorija marksizma zaslužuje pažnju 
bez obzira na krajnje rezultate, i da 
Labriola predstavlja »valjani oslo- 
nac« za razvitak marksističke filo- 
zofije kojemu je bio stran svaki do- 
gmatizam i pozitivizam, pa je zato 
neopravdano zapostavljanje  njego- 
vog opusa — posebno u nas. 


O Lukacsu i Sartreu, o kojima 
je kod nas u svakom slučaju bilo 
dosta riječi, govori Mikecin pod na- 
slovima »Posljednji Lukacs«, odnos- 
no »Sartre i marksisti«. Pri tom on 
smatra neobično bitnim i konstruk- 
tivnim dijalog s Lukacsem posljed- 
njih djela (1956. do 1966) zbog sli- 
jedećeg: Mikecin smatra da posljed- 
nji Lukacs daje »jednu od najoštro- 
umnijih kritičkih analiza staljiniz- 
ma kao teorije i prakse« nasuprot 
praznim osudama i indignaciji. Ali 
posljednji Lukacs s novog aspekta 
(»Socijalistički realizam danas«) po- 
navlja stari gnoseološki stav spram 
umjetnosti i anatemizira suvreme- 
nu umjetnost Zapada, a socijalis- 
tičkom realizmu na temelju Solže- 
njicina proriče renesansu, pri čemu 


je i jedno i drugo samo — prazna 
shema. 


S druge strane, kada govori o 
Sartreu, Mikecin je, mislimo, vođen 
potrebom da se definira odnos pre- 
ma onim misliocima — suvremenog 
svijeta koji, iako nisu borci u or- 
ganiziranim komunističkim partija- 
ma, i iako nisu uvijek istih pogle- 
da na svijet kao komunisti, ipak 
predstavljaju značajnu polugu su- 
vremenog revolucionarnog pokreta. 
Zato se on, s pravom, ne može slo- 
žiti s odnosom većine francuskih 
marksista prema Sartreu koji je 
Gisselbrecht reljefno ilustrirao 
(»Stav marksista prema Sartreu do- 
sada je oscilirao najčešće između 
naglašene dobrohotnosti i bespriziv- 
ne osude ili apriorne podozrivosti, 1 
to uglavnom u ovisnosti o trenut- 
nim političkim taktikama i oportu- 
nitetima,« op. cit. str. 328.), nego 
smatra da je Sartre »suputnik rad- 
ničkog pokreta«, da nastoji »s po- 
moću kategorijalnog aparata Marxo- 
ve historijsko - materijalističke kon- 


cepcije pružiti odgovore _ na  su- 
vremena pitanja o svijetu i čovje- 
ku« i da ga treba gledati »prije sve- 
ga kao svjedoka (koji u prigodama 
i uznemiruje) našeg vremena, a ne 
kao vodiča.« 

Među prikazima pojedinih lič- 
nosti Mikecin, ne bez razloga, pos- 
većuje posebnu pažnju L. Althusse- 
ru jer se Althusser naprosto namet- 
nuo suvremenom trenutku francus- 
ke marksističke filozofije, te je »je- 
dan od autora o kojima se najviše 
diskutira u filozofskim, sociološkim 
i općenito intelektualnim krugovi- 
ma«. Pa kako u prvom napisu koji 
datira iz 1965. osjeća nedovoljnu 
izbrušenost i decidiranost kritičkog 
odnosa navraća se na njega napi- 
som od prošle godine pod karakte- 
rističnim naslovom »Još jednom o 
Althusseru i njegovom govoru 'Za 
Marxa' (»Za Marxa« je naslov Alt- 
husserovog djela). Smatramo da se 
oba napisa uspješno — nadopunjuju 
jer su u njima pokazane posljedice 
stava koji se oslanja na shvaćanje 
marksizma kao naučne metodologi- 
je, a prakse kao kriterija istine. U 
Mikecinovom prikazu postaje očito 
kako upravo Althusser polazeći od 
principa della Volpeove škole dola- 
zi u suprotnost, ne samo sa mark- 
sizmom nego i sa tom školom. 


Cijeli napor Althussera smjera 
na zasnivanje marksizma kao »Teo- 
rije teorijske prakse«, tj. »naučno- 
sti nauke«, tj. »čiste nauke«, a to se 
ostvaruje po Althusseru na bazi po- 
stojećih teorijskih praksa (nauka) 
koje nastaju kao istine »raznih em- 
pirijskih — praksa«. A to nije ništa 
drugo do zasnivanje marksizma po 
uzoru na prirodne nauke, a sve u 
ime naučnosti marksizma. Međutim, 
time se marksizmu oduzima, kako s 
pravom Mikecin kaže, pitanje »o 
čovjeku i smislu njegove historije, 
koje obuhvaća sve nauke utoliko što 
su one čovjekovo djelo, ali ih u- 
jedno nailazi, jer ima posla s cje- 
linom povijesnog zbivanja.« (op. cit. 
str. 350.) To onda nije ništa drugo 
nego »stari dogmatizam u novom 
ruhu, u krajnjoj liniji zapravo po- 
kušaj spašavanja dogmatizma kao 
takvog«. Naravno ovo je prožeto i 
poznatim — dogmatskim — stavovima 
kod njega u ime »teorije teorijske 
prakse«, primijenjene na marksizam, 
kao što su negacija ranih radova, 

negacija pojma alijenacije, insisti- 
ranje na odvajanju dijalektičkog i 
historijskog materijalizma i sl. Za- 
tim, po Alhusseru, Marx nije pravi, 
naučni Marx ni nakon 1845, kako 
smo do sada slušali od strane dog- 
matičara, dapače, Marx nakon 1845. 
počinje sazrijevati da bi sazrio tek 
1857. i postao zreli, pravi, naučni, 
itd. Sve u svemu Mikecin završava 
ovaj prikaz navodeći = Althussera: 
»Znamo već od Marxova vremena 
da čovjek nije više subjekt histori- 
je« da bi pokazao paradoksalnost 
njegovih stavova. 


Završni esej Mikecinove knjige 
»Marksistička misao u Francuskoj i 
R. Garaudy«, iako usmjeren na ra- 
zumijevanje R. Garaudyja kao lič- 
nosti i mislioca, pokreće čitav dija- 
pazon pitanja. Mikecin kroz jedan 
historijski presjek daje pregled raz- 
vitka, ali implicite i Hegelove filo- 
zofije u Francuskoj u našem stolje- 
ću. U istom vremenskom intervalu 
dan je i pregled razvitka KP Fran- 
cuske i naglašen specifični položaj 
jednog zvaničnog predstavnika — i- 
deologa — te partije, R. Garaudyja. 
Ovaj oduži i informativni uvod slu- 
ži Mikecinu da objasni krajnju do- 
sljednost Garaudyjevog dogmatizma 
i da objasni slučaj Lefebvrea koji je 
1958, dakle dvije godine nakon XX 
kongresa KPSS, morao da napusti 
redove KPF jer je predstavljao svi- 
jetlu tačku u sivilu otužnog dogma- 
tizma. Govoreći dalje o Garaudyju, 
i to o Garaudyju nakon 1962, Mike- 
cin nastoji pokazati njegov prekid 
s dogmatizmom na gotovo svim fun- 
damentalnim pitanjima marksistič- 
ke filozofije da bi zaključio: »Možda 
se taj zaokret očituje više u kriti- 
čkom odnosu prema — prethodnim 
djelima... nego u stvarnim rezulta- 
tima, ali ne bismo smjeli biti odviše 
strogi suci, ...« (op. cit. str. 389.) 


Da na kraju rezimiramo, Mike- 
cinova knjiga nesumnjivo znači, kao 
što smo na početku rekli, vrijedan 
doprinos našim naporima da dopre- 
mo do onog suštinskog razumijeva- 
nja marksizma. Ona to prije svega 
znači po obilju iscrpnih informacija 
o talijanskoj i francuskoj filozofiji 
i po aktualizaciji nekih mislilaca u 
njihovoj upitnosti u našem vreme- 
nu. Ne želimo time reći da ona ima 
epohalni značaj, a vjerujemo da to 


i nisu njezine pretenzije. Njoj u to- 
me ne manjka uočavanje problema, 
nego iscrpnost analize ključnih pro- 
blema. Pored toga, izuzev u prikazu 
o Althusseru i u dijelovima u koji- 
ma govori o sovjetskim marksisti- 
ma, njegovi sudovi više tendiraju 
ka ublažavanju razlika nego ka de- 
cidiranim lučenjima. I mi se slaže- 
mo s tim da bi bilo jako malo onih 
marksista koji su od prvog do pos- 
ljednjeg retka na tragu izvorne 
Marxove misli, ali bez obzira na na- 
še vlastite želje, ili baš u ime njih, 
kritika mora biti što dosljednija i 
odlučnija. 


Što se izdavača tiče, uz zaslu- 
ženo priznanje što je svoju trogodiš- 
nju produkciju zaključio ovom ak- 
tualnom knjigom te je time ponovo 
potvrdio svoju spremnost da popu- 
ni neke praznine naše izdavačke 
djelatnosti (podsjećamo samo na 
knjigu »Komunisti i samoupravlja- 
nje«), zaželjeli bismo da svoju slije- 
deću knjigu opremi s manjom lis- 
tom »važnijih ispravki« i s manjim 
brojem nenavedenih ispravki. 


Bez obzira na ove primjedbe 
smatramo da će knjiga V. Mikecina 
naći svoju publiku ne samo kod o- 
nih kojima je filozofija struka, ne- 
go i kod onih koji je manje pozna- 
ju. U tome će ne malu ulogu odig- 
rati. smatramo neobično živ i svjež 
stil posredovan lakoćom  izražava- 
nja. a oslobođen onog svojevrsnog 
ezoteričnog — hermetiziranja kojemu 
su filozofi posebno skloni. 


Ljupče ĐOKIĆ 


Sidney Finkelstein 


Existentialism and Alienation 
in American Literature 


International Publishers, 
New York 


Problem kojim se bavi knjiga 
Sidneya Finkelsteina »Egzistencija- 
lizam i otuđenje u američkoj knji- 
ževnosti« je. smisao egzistencijaliz- 

ma i otuđenja i njihovo mjesto u 
savremenom kulturnom životu. Sid- 
ney Finkelstein poznat .je kao ra- 
dikalan pisac u intelektualnom mi- 
ljeu, gdje se marksizam smatra »đa- 
voljom teorijom«. Diplomiravši na 
Columbia University i na New York 
University počeo je svoju literarnu 
karijeru kao književni kritičar, da 
bi kasnije postao i muzički kri- 
tičar. Objavio je nekoliko knjiga 
među kojima i »Umjetnost i druš- 
tvo«, »Kako muzika izražava ideje«, 
»Kompozitor i nacija« itd. Prevođen 
je na ruski, talijanski, hebrejski, 
njemački i japanski jezik. Original- 
na po svojoj koncepciji knjiga »Eg- 
zistencijalizam i otuđenje u ame- 
ričkoj književnosti« daje nam uvid _ u 
život gledan iz aspekta (filozofa i 
umjetnika (književnika). Prema a- 
utorovu stavu razlika nije u miš- 
ljenju, već u kreaciji stvorenoj tim 
mišljenjem. Filozofija kao promat- 
rač apstraktne (forme života me- 
sputana je historijskim i socijalnim 
događajima — nasuprot umjetnosti 
koja se bavi životom onakvim ka- 
kav jest. No bez sumnje se i fi- 
lozofija i umjetnost susreću na jed- 
nom dijelu stvarnog svijeta u koji 
obje zadiru. Govoreći o filozofiji i 
književnosti autor smatra da nije 
dovoljno ukazati na razlike u formi 
već moramo biti svjesni stvarnog 
svijeta koji umjetnik i filozof dije- 
le sa ostalim ljudima. 


Da bi se mogao razumjeti svijei 
gledan s aspekta filozofa potrebno 
je, po Finkelsteinovom mišljenju, 
noznavati tradiciju same filozofije 
i upitati se »da li je moguće živ- 
jeti prema slici svijeta« ili »siste- 
mu« koji nam ona daje. Isto tako 
ako želimo razumjeti — umjetničko 
djelo ne smijemo ga smatrati sa- 
mo imitacijom života već načinom 
mišljenja o životu. 


Premda se do razumijevanja u- 
mjetnosti i filozofije dolazi razli- 
čitim putevima, pred obje se pos- 
tavlja pitanje: do koje mjere one 
mogu otvoriti čovjekove oči i ra- 
zum prema realnosti — gledanoj 
ne samo u trenutku sadašnjice već 
i sa društveno-historijskog aspekta. 
Dosljedno tome, autor nam najprije 
daje uvid u tradiciju filozofije eg- 
zistencijalizma od Kierkegaarda do 
Ileideggera, da bi nas zatim u- 

poznao sa njenim utjecajima na da- 
našnji američki intelektualni život. 

Svoje izlaganje autor počinje 
francuskim filozofom Pascalom u 
čijim se mislima prvi put rodilo 
pitanje apsurda ljudske egzistenci- 
je, da bi se u 20. stoljeću to pita- 
nje pretvorilo u fundamentalni pro- 
blem antropološke filozofije. Zalim 
analizira nedostatke mislilaca »pro- 
svjetiteljstva«, koji nisu bili svjes- 
ni razlike ekonomskih klasa i bor- 
be ideje. Kao ni njegovi sljedbe- 
nici ni Kierkegaard nije bio svjes- 
tan da je problem s kojim je suo- 
čen rezultat socijalne situacije i 
kao takav historijski nužan. Njegov 
heroj bibljiski Abraham poslušnoš- 
ću bogu dokazuje da je prihvatio 
apsurd kao jedini mogući način eg- 
zistencije. Kierkegaardov egzistenci- 
jalizam koji nije poznavao pove- 
zanost srca i razuma nalazi svoje 
paralele u prvim graditeljima ame- 
ričke književnosti: Emersonu, Tho- 
rou, Hawthornu _i Melvilu. —Na- 
ihaniel Hawthorne bijaše opsjed- 
nut grijehom kao psihološkim feno- 
menom a Emerson i Thorou su se 
vjerom u budućnost i. povlačenjem 
u prirodu borili protiv kapitalizma 
kao uzroka otuđenja. 

Finkelstein nadalje navodi Kier- 
kegaardove egzistencijalne misli iz- 
među kojih i saznanje da je čovjek 
prisiljen živjeti u tom svijetu koji 
neprestano izaziva užasan osjećaj 
beznadnosti. Ta beznadnost nije re- 
zultat saznanja o vlastitoj konač- 
nosti već svijest o tome da život ne 
pruža nikakvu satisfakciju, odnos- 
no samo iluzornu. 

Marxove i Engelsove analize ka- 
Pitalističkog društva kao i njihov 
Komunistički manifest osuđuju tr- 
govački mentalitet novog društva 
još oštrije od Kierkegaarda ili im 
je cilj isti — čovjekova sloboda. Ki- 
erkegaardova istina je subjektivni 
iracionalni odgovor apsurdnosti re- 
alnog svijeta, dok je Marxova ob- 
jektivna i sastavljena od otkrivenih 
zakona stvarnog svijeta. 

Posežući dublje u literarnu baš- 
tinu autor _ nam predstavlja Mac- 
betha kao nosioca velike filozofske 
istine o životu, koji otuđen od sila 
stvarnog života uništava svoju vlas- 
titu ljudskost. 

Dostojevski, za kog se možemo 
upitati smijemo li ga nazvati eg- 

zistencijalistom, spomenut je u o- 
voj knjizi bez sumnje zato jer os- 
tali problemi s kojima nas autor 
suočava izlaze iz okvira isključivo 
egzistencijalnog pitanja. Dostojev- 
ski, lucidno svjestan društva i nje- 
govih problema traži izlaz i spa- 
senje u vjeri koju čovjek ne može 
naći u vjerskim institucijama već 
u sebi samom. On je kao  antipod 
Nietzschea poslužio Finkelsteinu da 
što jasnije prikaže glavne misli fi- 
lozofije egzistencije ovog njemač- 
kog filozofa — koji je kao ateist u 
Zaratustri proklamirao božju smrt 
a kao religiozan mislilac favorizirao 
mit. Tradiciji »deziluzioniranosti u 
konceptu progresa« on je dodao 
individuu revolucionarnog duha na- 
puštenu od mase. Interesantna je 
Finkelsteinova usporedba Nietsche- 
ovog čovjeka sa čovjekom — idea- 
lom Marxa i Englesa koji od sa- 
mog početka daje na znanje da je 
drugačiji od svega ostalog što po- 
stoji. 

Sa K. Jaspersom i M. Heidegge- 
rom filozofija egzistencije postaje 
dio tradicije cjelokupne filozofije. 
No prije no što nas upoznaje sa nji- 
hovom filozofijom egzistencije au- 
tor spominje E. Husserla koji je 
iako nije bio egzistencijalist bitno 
utjecao na formiranje Heideggero- 
ve filozofske misli. Uzimajući kao 
predmet daljnje diskusije Heidegge- 
rove knjige »Uvod u metafiziku« i 
»Bitak i vrijeme« autor ih bez dob- 
rog razumijevanja njihove = bitne 
problematike oštro kritizira. 

Kontrast Heideggerovu fanatiz- 
mu, po Finkelsteinu, predstavljaju 
filozofske koncepcije K. Jaspersa — 
čovjeka i filozofa svjesnog kulture 
svijeta. Živeći u »raju« njemačke 
autokratske — vladavine njegov se 
humanizam kretao u uskim okviri- 
ma. Možda su ga nerazumijevanje i 
strah koji je osjećao prema ljudi- 
ma kao masi, spriječili da do kra- 
ja odgovori na pitanje »koje su 
stvarne vrijednosti života«. Komu- 
nistički manifest ga u isto vrijeme 
fascinira i užasava. Čovjek koji se 
boji mase revoltiran je mogućnoš- 
ću da kolektivizacija uništi svaku 
individualnost. Upoznajemo se sa 
njegovim  neslaganjem sa progra- 
mom komunizma i nedoumicom o 
tome da li je ljudska sloboda za- 
ista područje pristupačno nauci. 


Savremena misao egzistencijaliz- 
ma predstavljena nam je egzisten- 
cijalnim preokupacijema Camusa i 
Sartrea. Analizom heroja — romana 
»Stranac« Finkelstein nas navodi 
na razmišljanje o tome da li je pot- 
puna sebičnost i nebriga za drugoga 
otuđenje ili je upravo to ona toliko 
željena sloboda. Živjeti u sebi, a ne 
oko sebe znači spoznati istinu živo- 
ta koja donosi = propast. »Jedina 
stvarna realnost ovog svijeta je 
smrt« — misao koja je jasna svim 
Sartreovim herojima, koji u nepre- 
kidnom traženju slobode kreću po- 
grešnim putem jer ne uviđaju da u 
tom traženju nisu jedini. 

Knjiga o kojoj je riječ intere- 
santna je po svojoj tematici i zbog 
toga što se osvrće na problem otu- 
đenja u jednom društvu koje zao- 
staje jedan korak na putu ka rje- 
šavanju tog problema. Likovi mo- 
derne američke literature rođeni su 
kao i njihovi autori u zemlji u ko- 
joj je međusobno nerazumijevanje 
individua ograničeno zbog klasnih 
i rasnih antagonizama. Kao zemlja 
kontrastno raspoređenih materijal- 
nih dobara, zemlja u kojoj su se 
našle najraznovrsnije vjere koje u 
skučenosti svojih pogleda i vjero- 
vanja nemaju mjesta za one koji 
misle drugačije — Amerika je po- 
stala domovina otuđenosti. 

T. S. Eliot opisuje čovjeka užas- 
nutog nad otkrićem da je prekinuo 
sve veze sa drugima a u sebi nije 
našao ono što traži. Njegov Prufrock 
(»Ljubavna pjesma J. A. Prufrocka«) 
tipičan je primjer čovjeka lišenog 
iluzija, nesposobnog da sagleda pra- 
vi razlog i sretnog u očekivanju 
kraja. Scott Fitzgerald je briljant- 
no osjetio ton »ere džeza« — perio- 
da poslijeratnog iznenadnog blago- 
stanja. Analizirajući likove romana 
»Veliki Gatsby« koji boluju od ne- 
mogućnosti ikakve stvarne komu- 
nikacije Finkelstein želi = pokazati 
piščevu udaljenost od tog otuđenog 
svijeta. 

Kao što za Eliota obećanu zem- 
lju predstavlja evropski srednji vi- 


jek, tako Faulkner nalazi svoje u- 


točište od omraženog kapitalistič- 
kog svijeta u američkom jugu pri- 
je građanskog rata. Za razliku od 
Eliotovih njegovi likovi imaju pro- 
storno i vremensko određenje. Fin- 
kelstein nalazi elemente otuđenja u 

Faulknerovim djelima u činjenici 
da autor nije mogao izbjeći osjećaj 
omalovažavanja prema crncima. Za 
njega su se intelektualne i emocio- 
nalne traume mogle roditi samo u 
glavama bijelaca. Baldwin, koji dir- 
ljivom iskrenošću opisuje odnose cr- 
nih i bijelih ljudi pokazuje čitaocu 
da je otuđenje u svakom slučaju 
moguće. 

U djelima Dos Passosa, kod koga 
je očit utjecaj Sartreovih Putova 
slobode, kapitalizam postaje svjedok 
borbe za individualni prosperitet u 
kojoj se ne biraju sredstva. : 

Otuđenje koje osjeća Henry Mi- 
ler drugačije je od onog već spo- 
menutih pisaca. Njegovo otuđenje 
je kao što kaže Finkelstein »oružje 
za napad i obranu, dio rata koji vo- 
di na takav način da mora odusta- 
jati i od svoje vlastite ljudskosti«. 
Umjetnost znači neprestanu pobu- 
nu ali »šta polije toga«? 

Kao primjer tzv. obiteljskog o- 
tuđenja Finkelstein navodi dječaka 
Holdena Calefielda, junaka Salin- 
gerovog romana Lovac u žitu. Kuda 
sa mladima u toj džungli prosperi- 
teta? Ponor između Holdena i nje- 
govih roditelja i učitelja očita je 
posljedica otuđenosti i nerazumi- 
jevanje među generacijama, što i- 
ma uzrok u činjenici da za mladu 
generaciju novac još nije postao bog 
a trka za njim jedina moguća ak- 
tivnost. Holdena razumiju pripad- 
nici njegove generacije ali mu oni 
kao ni sebi samima ne mogu po- 
moći. Još opširnije bavi se Finkel- 
stein senzitivnim licima Salingero- 
vog romana »Frany i Zooe«, koji 
svatko na svoj način, uključujući 
tu i samoubistvo, odbijaju da se 
pridruže svijetu odraslih. 

Međusobna otuđenost pripadnika 
»svijeta odraslih« našla je svoje 
mjesto u drami A. Albee-a »Tko se 


boji Virginije Woolf«. Postoji li spas 
za one koji su se prisilno prodali i 
izgubili poštenje — pitaju se i Albee 
i Finkelstein. 

Autor nas nadalje želi zaintere- 
sirati analizom J. Updikovog i J. 
Purdijevog — prihvaćenog otuđenja 
jer »čovjek nije ono što jest, već o- 
no što o njemu misle drugi«. 

U A. Millerovoj drami »Poslije 
pada« lica imaju samo djelomičnu 
realnost li egzistiraju jedino kao 
dijelovi interesa glavnog lika, koji 
užasnut 'koncentracionim logorima 
prihvaća Sartreovu misao da je sva- 
ki čovjek odgovoran za ono što se 
dešava u svijetu. Finkelstein tako- 
đer analizira Millerovu dramu »Smrt 
trgovačkog putnika« da bi kao i 
autor drame prikazao naličje kapi- 
talizma. 

Norman Mailer koji sebe naziva 
»marksističkim anarhistom« nasta- 
vlja na svoj način analizu društve- 
ne krvoločnosti kapitalizma. On na- 
lazi slobodu u individualnoj borbi 
protiv svih konvencija identificira- 
jući se sa likom svog romana »Ame- 
rički san«. 

Ne zadirući dublje u probleme 
Finkelstein ipak uspijeva zainteresi- 
rati čitaoca ne samo za psihu poje- 
dinca u otuđenom društvu već i za 
ono što se krije s druge strane blje- 
štavila tog društva. Ne sugeriraju- 
ći marksizam kao odgovor na sva 
pitanja, ali smatrajući ga teorijom 
koja pruža budućnost američkoj na- 
ciji ova je knjiga provokativna kri- 
tika moderne američke literature, a 
ujedno osvjetljuje i mnoge proble- 
me s kojima je američki narod da- 
nas suočen. 


Lidija LISICKY 

Teorija informacija 
i nova estetika 


Naznačena sprega termina impli- 
cira odmah i određeni način razu- 
mijevanja kretanja unutar onog 
misaonog zbivanja na planu suvre- 
mene umjetnosti koji za svoj temelj 
ima problem metode." Neće dakle bi- 
ti toliko riječi o sadržaju koji se 
krije iza naznačenih pojmova, već 
o elementu njihove primjenljivosti, 
singularnom  imenitelju jednog i 
drugog koji jest tehnološki profil 
suvremenog društva uopće. Jer, te- 
melj znanstvenog uvlači se u difuz- 
nu situaciju umjetnosti danas, s 
težnjom da ide do kraja, do pos- 
ljednje farse u razgolićenju umjet- 
ničkog kreativiteta, amalgamirajući 
rezultate različitih disciplina kao 
što su na primjer matematika, sta- 
tistika, sociologija, psihologija. Za- 
dovoljiti se jednostavno dijagnosti- 
kom nove tendencije ka neopoziti- 
vizmu i neohumanizmu značilo bi 
isuviše olako okretanje ka činjeni- 
cama a ne i želju za njihovim prob- 
lematiziranjem, = razrješenjem = te 
konceptualizacije. Pa i oni teoreti- 
čari umjetnosti koji najavljuju pro- 
past, umiranje umjetnosti, a umjet- 
ničko Djelo drže zabludom prošlih 
stoljeća i osjećajnim uveličavanjem, 
estetičare zamjenjuju  sociopsiholo- 
gom, čak i oni teže za objašnjenjem 
fenomena otuđenja i posežu za ele- 
mentima pozitivuma u toj promje- 
nljivoj situaciji u kojoj se našla no- 
va estetika. 

Nikla iz iskustva Bauhausa, su- 
prematizma i holandskog de Stijla, 


* U povodu prvog broja časopisa 
BIT. 


da ne idemo dalje sve do Laullusa i 
Leibniza, industrijska, primijenjena 
estetika prešla je u svoj ekstrem, 
novi akademizam, kome je antium- 
jetnost bila tek popratna pojava, 
efemernost one kardinalne promje- 
ne duha vremena, izraz poremeća- 
ja i krize duha 20. stoljeća. 

Polje umjetnosti postaje sve e- 
lastičnije, sve podložnije mnoštvu 
utjecaja, njen se jezik sve teže shva- 
ća, postaje stran i nerazumljiv. Sve 
više prisvajajući rezultate pozitivnih 
nauka, koristeći se metodama na- 
uke, kombinatorikom, programom i 
kontrolom, umjetnost postaje pro- 
fesija, pa odlazeći u laboratorije u- 
čenjaka mjeri, kombinira, podvrgava 
sve većoj racionalizaciji umjetnički 
objekt. Ako.i traži novu senzualnost, 
traži je zbog ideja koje će tehničar 
realizirati. 


Problem konstruiranja umjetnič- 
kog djela (objekta), kompleksno is- 
traživanje njegove objektivne sloje- 
vitosti, njegovo izjednačenje s ne- 
čim objektivno: postojećim, ne iz- 
dvaja ga više nego približava, po- 
istovećuje s fenomenima organskog 
svijeta u kome se zbiva teoretsko ni- 
veliranje ljudi, života i mašina. U 
univerzalnoj zajednici jezika i teh- 
nike od.presudne važnosti postaje po- 
ruka, informacija, sadržaj onog što 
čovjek razmjenjuje s vanjskim svi- 
jetom dok mu se prilagođuje ili na 
njeg utječe.  Teoretske postavke 
Wienera, Molesa, Bensea, Argana, de 
Vriesa postavljaju se spram situaci- 
je umjetnosti suvremenog potrošač- 
kog društva, koja je poput instru- 
menta svedena na puku primjenlji- 
vost mehaničkog, mašinskog i pri 
tome se potpomaže numeričkim vri- 
jednostima i matematičkim formu- 
lama. Prihvaćajući kao nit vodilju 
kategorijalni sistem Husserlove filo- 
zofije odgonetavanja — Univerzuma, 

svjesni kompleksnosti i širine danog 
repertoara pojava i predmeta unu- 
tar dijalektičkog kruga poruka, in- 
formacija, ovi mislioci postaju svjes- 
ni ograničenog polja kombinatorike 
koje je dano umjetnosti i umjetni- 
cima uopće. Pri tome se područje 
ljudske slobode ukazuje kao rezer- 
voar određenog broja prirodnih e- 
lemenata, standarda, a svijet stro- 
ja, naprotiv, po njihovom shvaćanju 
podaje beskrajno širu mogućnost 
slobode, sistematskog istraživanja i 
stvaranja velikog broja novih vri- 
jednosti. Proces umjetničkog krei- 
ranja nalazi u stroju šire područje 
svoje primjenljivosti i moć realizi- 
ranja svojih ideja. 

Tu se međutim nameće prob- 
lem umjetničke kreacije u obliku 
pitanja, dileme: ljudsko biće-maši- 
na? Je li to doista put ka iščeznuću 
umjetnosti? 

Redakcija časopisa »BIT« (izda- 
vač: Galerija grada Zagreba) u svom 
prvom broju (1/1968) navodi razloge 
pokretanja ovog međunarodnog ča- 
sopisa za »teoriju informacije, eks- 
perimentalnu estetiku, dizajn, mass 
media, vizuelne komunikacije i srod- 
ne discipline,« kao »instrumenta in- 
ternacionalne suradnje na području 
koje svakoga dana postaje sve ma- 
nje djeljivo na slojeve i zone«. 


Nastavljajući unekoliko na istra- 
živanja poduzeta na eksperimental- 
nom «planu još od 1961. godine, na- 
ime od osnivanja međunarodnog po- 
kreta »Nove tendencije« oko Gale- 
rije suvremene umjetnosti kao ini- 
cijatora idejne koncentracije i za- 
jedničkih napora, intencija redakci- 
je Bit-a, uz gore spomenutu jest i 
artikuliranje onih značajnih moguć- 
nosti tehnologije koje sve više na- 
meću i novi tip traganja u umjet- 
nosti kao i usmjeravanja estetskih 
kategorija ka novim strukturacija- 
ma i značenjima. 

Idući u korak s najnovijim istra- 
živanjima na planu rezultata kiber- 
netike i teorije informacije uopće i 
sudjelujući teoretski i praktički u 
tom smislu u analiziranju određene 
problematike adekvatnim tipovima 
istraživanja, suradnici ovog broja 
su istaknuti predstavnici informaci- 
one teorije percepcija i eksperimen- 
talne estetike, A.a. Moles i M. Ben- 
se (prezentirani su radovi A. Mo- 


lesa: »Teorija informacije«; »Može 
li još biti umjetničkih djela?«; »Ek- 
sperimentalna estetika u novom po- 
trošačkom — društvu«;, M. Bensea: 
»Estetika i programiranje«, uz ra- 
dove domaćih autora M. Meštrovi- 
ća i R. Putara). 

Konfrontirajući se s operativnim 
problemima i uvjetima tehnološkog 
procesa u suvremenoj umjetnosti 
ovdje predstavljeni prilozi osjetlji- 
vo znače domet za našu sredinu, a 
posebnc — bibliografski dodatak na 
posljednjim stranama ovog raskoš- 
no opremljenog i uređenog časopisa 
(I. Picelj). Od ideja »Nove tenden- 
cije« koje je M. Meštrović koncipi- 
rao »razlozima i mogućnostima po- 
vijesnog osvješćivanja« (N.t. 3), kri- 
tičkim saznanjem o vlastitom iskus- 
tvu, a R. Supek — »humanizacijom 
ljudske &redine i ljudskog stvara- 
nja« (ib.), pa do timske suradnje na 
planu vizuelnih istraživanja, mani- 
festiranim na izložbama u našoj 
zemlji i inozemstvu, to je »deklarira- 
nie potrebe za demistifikacijom um- 
jetničkog djelovanja«. Istovremeno 
se naglašava — »važnost socioloških 
implikacija umjetničkog stvaranja, 
neophodnost timskog i perspektive 
serijske, industrijske proizvodnje 
artefakata« (Bit, s. 103). 

Na tragu kompleksnog kritičkog 
i znanstvenog zahvata fenomena u- 
mjetničkog tržišta sa svim njegovim 
normama i zakonitostima, suočeni s 
problemom metode u izmijenjenoj 
funkciji umjetnosti suvremenog svi- 
jeta, upućenoj potpuno na područje 
akcije, novi manifesti u svijetu i 
razne grupacije (pariska Grupa za 
istraživanje — vizualne — umjetnosti, 
Azimuth, Recherche continuelle, Ni- 
euwe konseptie, Arte 'programmata 
itd.), opravdavaju potrebu za ekspe- 
rimentalno - programiranim slikar- 
stvom, kinetičkom umjetnošću, pre- 
vratom etabliranih vrijednosti na 
području likovnih umjetnosti napo- 
se, težnju za serijskim umnožava- 
njem iskustva, upoređivanjem istra- 
živačkih i znanstvenih radova te 
stvaranjem jedne univerzalne termi- 
nologije. 

U promijenjenom odnosu umjet- 
nik-umjetničko djelo gdje nestaje 
mit umjetnika-stvaraoca, (a zami- 
jenjen je društvenom akcijom), pro- 
fil časopisa Bit pokazuje se kao hod 
ka jednoj umjetnosti znanstveno za- 

snovanoj, sistematski razloženoj, po- 
zitivistički razrađenoj, gdje estetski 
objekti imaju aktivnu funkciju, dje- 
latnu, i ta funkcionalnost (Bense), 
njena komunikativnost postaje do- 
minantan karakter umjetnosti uopće. 
Kibernetička funkcija umjetničkog 
djela, bolje reći estetskog objekta, 
otvara mogućnost humanog aspekta 
estetskog doživljavanja u integraci- 
ji spoznaje svijeta i iskustva, ona 
se javlja kao spas, »terapija za go- 
tovo potpunu estetsku impotenciju 
u našem — društvu« (Ed Sommer). 
»tehnička revolucija funkcionalne u- 
mjetnosti« (M. Bašićević) kao naj- 
odlučnije u umjetnosti posve je iz- 
mijenila karakter umjetnosti i uslo- 
vila je nova shvaćanja kvaliteta ma- 
terije, ispitivanje formi, istraživa- 
nje nove simbolike. (»Čini se da u- 
opće nije moguće misliti bez sim- 
bola«, H. Reichenbach, = Filozofija 
prostora i vremena, 1957). 

Uslijed svega ovoga izmijenjena 

je i uloga estetičara danas. A. Mo- 
les će reći: 
— (on) više nije filozof koji s visoka 
diskutira o lijepom nego praktičar 
osjeta solidno upućen u psihologiju 
vrijednosti, te koji priprema rad 
stroja jednako kao što i lingvist i 
gramatičar pripremaju rad stroja za 
prevođenje. Neki eksperimenti iz- 
vršeni u toj domeni otkrili su ne- 
koliko osnovnih stavova koje je mo- 
guće klasificirati i od kojih je sva- 
ki stav estetski.— 

Ispitivanje i analiza umjetničkog 
objekta s akcentom na različitim 
aspektima koji se uzimaju kao do- 
minantni, rezultira stvaranjem no- 
vih tipova estetike (numerička, odn. 
matematička; semiotička, s central- 
nim pojmom znaka koju je inicirao 
Peirce;  semantička, s centralnim 
pojmom — komunikacije, pr. Bense; 
generativna s kategorijom programi- 
ranja, kao centralnom). 


Glavno polje interesa i rada es- 
tetičara bit će odsad ispitivanje ka- 
nala (opipnih, mirisnih, toplotnih, 
npr.) kojima se provodi poruka od- 
nosno informacija. U novim shema- 
ma koje ponavljaju stare modele, 
eksplicitno npr. Nietzscheovu podje- 
lu umjetnosti na apolinijske i dio- 
nizijske, Moles će razlikovati dva as- 
pekta poruka—semantičku, koja se 
koristi standardiziranim znacima i 


estetsku, ili područje slobode. Me- 
hanizam poruka danih znakova u 
različitim kombinacijama uključuje 
elemenat novosti koji postaje zna- 
čajan faktor sličan onom original- 
nosti tradicionalne estetike. Među- 
tim, »količina originalnosti mora u- 
vijek nadilaziti mogućnosti prima- 
oca«, reći će Moles, nastavljajući: 


—Ontološki ciljevi kojima teži 
umjetničko djelo sastoje se upra- 
vo u tome da se primaocu uvijek 
pruži »malo previše« informacije, 
malo previše originalnosti — to zo- 
vemo perspektivnim bogatstvom u- 
mjetničkog djela — ali to »previše« 
mora biti u umjerenoj količini. — 
(Bit, s. 44) 


Laboratorij s dinamičkim mode- 
lima nove umjetnosti kao znanosti 
predstavlja rezervoar novosti i sa- 
mo utoliko jest predmet = interesa 
suvremenog estetičara. Mjesto ak- 
tivnosti estetičara kao i sociologa ili 
psihologa jest dakle komunikativ- 
nost, tj. uspostavljeni dijalog izme- 
đu čovjeka i njegove sredine, nje- 
govog umjetnog miljea koji je mjer- 
ljiv bitom, atomom komunikacije, 
tom centralnom kategorijom teori- 
je informacije. 


Tu se međutim nameću mnoga 
pitanja: pitanje o dosegu mogućno- 
sti komunikacije, otvoreno pitanje 
ljepote koje kao da potpuno iščeza- 
va, jedinstvenosti i neponovljivosti 
umjetničkog djela i njegove speci- 
fične stvarnosti. Može li se oskud- 
nim terminima potrošača, posredni- 
ka, potrošnje, statističkim metoda- 
ma i programom rekapitulirati i re- 
zimirati sav kompleksni fenomen u- 
mjetnosti? 


Nije li baš stoga sada na samom 
umjetniku sva odgovornost, ne leži 
li u njemu ključ rješenja ili bar 
mogućnost izlaska iz »oskudnog vre- 
mena«, a time i pozitivum moguće 
paralele umjetnika i učenjaka (»U- 
čenjak i umjetnik igraju odsada 
istu ulogu u suvremenom društvu: 
pribavljati, bilo na veliko ili na ma- 
lo, kvantitet bitne originalnosti, do- 
zu subverzije, a time i upitnosti, što 
je neophodno potrebno za napredak 
društva«, A. Moles)? 


Ljerka ŠIFLER — PREMEC 

Eine Vierteljahresschrift 

Herausgegeben von Hans-Georg 
Gadamer und Helmut Kuhn 1968, 
15. Jahrgang, Heft 1-4 

J.C.B. Mohr (Paul Siebeck) 
Tubingen 


Cilj »Filozofijskog pregleda« jest 
oživljavanje prave filozofijske kriti- 
ke (filozofije, ne »svijeta«), kako u 
Njemačkoj tako i u drugim zemlja- 
ma. Po uvjerenju izdavača (H-G. 
Gadamer i H. Kuhn) časopis za fi- 
lozofijsku kritiku ne može zastu- 
pati neko određeno učenje i na os- 
novu njega ocjenjivati mnoštvo fi- 
lozofijskih nastojanja, nego mora 
— po uzoru na kritičko raspravlja- 
nje u doba njemačke klasične filo- 
zofije —, prirediti zajedničko tlo za 
odgovornu kritiku ondje, gdje vla- 
daju krajnje opreke škola i nazo- 
ra na svijet. Tako se omogućuje 
ujedno i pravi filozofijski razgovor. 

Srž časopisa čine temeljite i struč- 
ne kritičke rasprave o pojedinim fi- 
lozofijskim djelima. Pokraj toga 
skupni izvještaji  (Sammelberichte) 
kritički prikazuju istraživanje unu- 
tar nekog vremenski i predmetno 
ograničenog područja ili cjelokup- 
no djelo nekog filozofa (ili filozo- 
fije). Opširniji izvještaji otisnuti su 
u posebnim sveskama: dodatna sve- 
ska 1 (V, 1957), Knjige o Platonu I 
(literatura na njemačkom, referira 
E. M. Manasse); 2 (LX, 1961), Knjige 
o Platonu II (literatura na engles- 
kom, isti); 3 (X, 1962), Literatura o 
Kierkegaardu (H. Fahrenbach); 4 
(XI, 1963), Filozofija fizike (Kurt 
Hibner); 5 (KIV, 1967), Uz logiku 


društvenih znanosti (J. Habermas). 
Na značajne najnovije publikacije 
upućuju bilješke o knjigama. 

Okupivši u suradništvu niz istak- 
nutih filozofa (Heinz  Heimsoeth, 
Karl Lowith, Walter Brčcker, Wolf- 
gang Stegmuiller, Ludwig Landgre- 
be, Otto Pčggeler, — Oskar Becker, 
Jan van der Meulen, Pavao Vuk- 
-Pavlović, Juirgen Habermas, Wal- 
ter Schulz, Erich Heintel i drugi), 
ovaj je filozofijski tromjesečnik u 
proteklih petnaest godina odista 
pružio kritički pregled suvremenog 
filozofijskog života. Ovdje ćemo na- 
značiti samo neke članke objavljene 
u 15. godištu. 


»Opća metafizika« Gottfrieda Mar- 
tina (Allgemeine Metaphysik, Berlin 
1968) predmet je uvodne rasprave 
sveske 1/2 za godinu 1968. G. Martin 
određuje metafiziku kao nauku o 
bitku. Bitak se pri tome ne razli- 
kuje u smislu ontologijske diferen- 
cije od bića; »bitak« i »biće« upo- 
trebljavaju se jednoznačno. Nauka 
o bitku nije, kao kod Aristotela, u- 
jedno i nauka o principima i nauka 
o najvišem biću (teologija) i nauka 
o biću kao biću (ontologija), nego je 
samo posljednje, tako da su termini 
»metafizika« i »ontologija« sinonimi 
u »strogom smislu«. Šta je bitak? 
osnovno je pitanje. Svaki odgovor 
na to pitanje jest metafizika. Budu- 
ći da je pitanje o bitku neukidljivo 
aporetičko, metafizika se raspada 
na mnoštvo stajališta. Različiti od- 
govori leže sistematički i historijski 
na istoj razini jedne te iste dimen- 
zije pitanja. Veliki nabačaji bitka 
(Seinsentwirfe) intendiraju svojim 
razlikovanjem = bitka — (Seinsunter- 
scheidung) isti bitak. Ovi se projekti 
ne daju sistematički deducirati ne- 
go samo u »mrežastoj« povezanosti 
prikazati. Apsolutnu dijalektiku u 
Hegelovom smislu zamjenjuje »apo- 

retička« dijalektika. Platonovo raz- 
likovanje ideje i pojave, Aristote- 
lovo razlikovanje prve i druge sup- 
stancije, Descartesovo razlikovanje 
između res i aeterne veritates, Kan- 
tovo razlikovanje fenomenalnog i 
noumenalnog itd. samo su posebni 
slučajevi opće razlike između po- 
jedinačnog bića i općeg. Ima (es 
gibt), ponajprije, više značenja bit- 
ka, među njima jedno odlikovano, i, 
drugo, više načina bitka, među nji- 
ma također jedan odlikovani. Pravo 
značenje bitka je pojedinačno živo 
biće a pravi način bitka je način 
na koji to biće jest. I opće opstoji, 
ali je s obzirom na bitak sekundar- 
no, izvedeno. Na bazi ovog »formal- 
nog« odgovora na pitanje o bitku, 
pokazuje se, da su svi sadržajni od- 
govori tek načini pojavljivanja filo- 
zofije same u likovima mnogih filo- 
zofija. »Velika stanovišta« jesu do- 
duše u stvari zasnovana, ali se ne 
daju bezostatno provesti, te stoga 
nužno završavaju u aporijama. Me- 
tafizika je otuda »uvijek jednako 
moguća i jednako nemoguća«. 


Recenzent (E. C. Schrčder)) prigo- 
vara prije svega zbog ignoriranja 
povijesnosti mišljenja. Nepovijesni 
pojam metafizike jest reduciran i 
formaliziran; sve razlike povijesno 
utemeljenih filozofija mogu se sto- 
ga »sistematički supsumirati«. Dru- 
go, u toj »općoj metafizici« nije na- 
đen neki novi princip. Ako metafi- 
zika znači provedbu pitanja: Što je 
bitak? i neki odgovor na to pitanje, 
onda opća metafizika uopće nije 
nikakva metafizika. Čini nam se da 
ovaj prigovor ne pogađa stvar. Raz- 
likovanje bitka kao pojedinačnog i 
općeg jest svojevrsni odgovor na pi- 
tanje o bitku. (Ovaj odgovor ujedno 
na svoj način reproducira, već u 
razlikovanju značenja i načina bit- 
ka izvršenu, ontologijsku diferenci- 
ju, od koje se G. Martin, ignorira- 
jući specifičnost filozofijskog miš- 
ljenja, hoće ograditi.) Taj je odgo- 
vor, dalje, usprkos svojoj prividnoj 
kritičnosti, nekritičan, jer  pretpo- 
stavlja razliku značenja i načina 
bitka kao nešto dano. Nekritički for- 
malizam jest svojevrsna — (»opća«) 
metafizika. Upravo bi onaj tko za- 
govara povijesno mišljenje morao 
moći prepoznati njeno »povijesno 
mjesto«. 


Michael Theunissen sagledao je, 
u knjizi »Drugi« (Der Andere. Ber- 
lin 1965), »suljudski realitet« kao 
jednu od tema »prve filozofije«. Pi- 
tanje o fundamentalnom uvjetu 
ljudskog opstanka, tj. o njegovoj 
dvočlanoj strukturi Ja-Ti, retlekti- 
ra o bitnoj strukturi što leži u te- 
melju društvenoga i može se stoga 
nazvati ontologijskim pitanjem. On- 
tologija socijalnog (Sozialontologie) 
nije niti sociofilozofija, koja pokuša- 
va osvijetliti uvjete društvenog op- 
stanka, niti sociologija koja na em- 
Pirijski način nastoji analizirati ve- 
ze objektivnih socijalnih tvorevina, 
niti sociopsihologija, koja isto tako 
empirijski istražuje što se psihički 
zbiva u formama i normama zajed- 
ničkog života. Naslov ontologija so- 
cijalnog ukazuje naprotiv na funda- 
mentalni smisao postavljenog pita- 
nja. U principu postoje dvije anti- 
tetičke mogućnosti za rješenje pro- 
blema: filozofija tuđeg ja i filozofi- 
ja dijaloga, odnosrio »transcenden- 
talizam« (Husserl i nastavljači) i 
»dijalogizam« (M. Buber). Transcen- 
dentalni subjektivizam dolazi  po- 
moću konstruiranog »podrugovlje- 
nja« prve i druge potencije do Ono- 
ga (Es) kao svijesti za koju Ja biva 
objektom. Intersubjektivitet omogu- 
ćuje relaciju Ja—Ono. Buber pak 
neće filozofiju u transcendentalnom 
smislu, on negira mogućnost poima- 
nja ili iskustva u vidu svijesti o ob- 
jektu. Forma iskaza je najavljiva- 
nje neposrednog iskustva. Tek bi se 
u jeziku koji se više ne da oglasiti 
kao govor mogao ozbiljiti niveau 
Ja—Ti relacije, u slučaju da je do- 
segnuta punina zajedništva u šu- 
tećem sporazumijevanju. Realitet od 
Ti nije nikakvo određeno nešto, ne- 
go je prostorno i vremenski neogra- 
ničena, čista ispunjena sadašnjost. 
Rješenje problema ontologije soci- 
jalnog  Theunissen traži u sintezi 
transcendentalno-fenomenologijskog 
i dijalošškog mišljenja. = Husserlov 
cogito je po svojoj biti samoizvor- 
nost, to znači volja i sloboda. Feno- 
men Ja—Ti relacije u njegovoj iz- 
vornosti također valja razumjeti kao 
zbivanje slobode. Samoiskustvo kao 
volja i sloboda probija imanentni 
svijet svijesti, budući da se u tom 


iskustvu javlja realno zasnovana 
sloboda od Ti, koja se pomoću co- 
gito ne da odrediti i manifestirati se 

u svojoj samostojnosti. Ograniče- 
njem apsolutno mišljenog Ja i ap- 
solutno mišljenje Ja—Ti relacije u 
njinovoj pretenziji na apsolutnost 
omogućuje se posredovanje. 

Recenzent (A. Schčpf) pita: 1) da 
li je odista pokazan prelaz od trans- 
cendentalno-egološkog postava k di- 
jaloškom i obrnuto; 2) da li geneza 
ega zaista vremenski prethodi sa- 
mobivanju iz interpersonalnog? Bez 
obzira na problem, rješenje i prigo- 
vore, čini nam se, da bi prije samog 
»postavljanja problema« i prije me- 
todičke njegove obrade, ipak va- 
ljalo promisliti »da li« i pokazati 
»đa« relacija Ja—Ti, a s njome i pi- 
tanje o suljudskom realitetu spada 
u »temelje« filozofijskog mišljenja. 
Zar je to baš sasvim samorazum- 
ljivo da Ti uopće, a onda i određe- 
no bilo kao Bog ili kao (drugi) čo- 
vjek ili kao bilo koje drugo biće, 
spada u konstituense »biti« čovje- 
ka? 

U suvremenim se filozofijskim in- 
terpretacijama  uobičajilo dijeliti 
mišljenje pojedinih mislilaca na »ra- 
nu« i »kasnu fazu«, »prvo« i »dru- 
go razdoblje« itd. Ovamo spada jj 
verzija o »dva Wittgensteina« (npr. 
G. Pitcher) po kojoj je »Tractatus 
logicophilosophicus« (1921) predstav- 
lja sistem »logičkog atomizma« a 
»Filozofijska istraživanja«  (objav- 
ljena tek 1953) otvoreni opis »jezič- 
nih igara«. Ovoj se tezi koja »proji- 
cira bespomoćnost pred otvorenim 
problemom« suprotstavio — Ridiger 
Bubner raspravom — »Jedinstvo u 
Wittgensteinovim promjenama«. Po- 
vod su njegovim razmišljanjima, s 
jedne strane, knjige D. Favrholdta, 
I.M. Copia i R. W. Bearda te Jamesa 
Griffina. Posljednji zastupa uz os- 
talo tezu (Wittgenstein's Logical A- 
tomism. London 1964) da je Wit- 
tgenstein razvio opću teoriju stavo- 
va na osnovu modela — prirodno- 
-znanstvenih iskaza. Tractatus nije 
drugo doli puko logičko generalizi- 
ranje prirodnih znanosti. Bubner is- 
pravno primjećuje da se na taj na- 
čin skraćuje centralna tematika, a 
samo se Wittgensteinovo mišljenje 
u tom slučaju ne može smatrati fi- 
lozofijskim, pa čak niti spoznajno- 
-teorijskim. S druge strane, izda- 
vanje III toma Wittgensteinovih spi- 
sa (Schriften 3, Frankfurt/M. 1967) u 
kojemu su sabrane bilješke F. Wais- 


manna o razgovorima s Wittgenstei- 
nom vođenim između decembra 1929. 
i jula 1932, te publikacija »Cedulji- 
ca« (Zettel, Oxford 1967), učvrstilo je 
Bubnera u uvjerenju da je »Filozo- 
fijska istraživanja« moguće konti- 
nuirano nadovezati na ranije faze (!) 
tako da, i to je njegova teza, u prvi 
plan stupa jedna jedinstvena tema 
Wittgensteinovog filozofiranja, jezik 
i smisao (Sprache und Sinn). Filozo- 
fija nije nikakva metoda za obradu 
teških pitanja nego je do samospoz- 
naje uzdignuti uvid da s jezikom ne- 
što nije u redu. Kao logička-analiza 
jezika ona prividne probleme odstra- 
njuje a istinske rješava. S rješenjem 
problema (jezičnih nejasnoća) ponov- 
no se, pomoću filozofije, omogućuje 
rad jezika, a filozofija postaje suviš- 
na. Dok Walter Schulz (Wittgenstein, 
die Negation der Philosophie. Pful- 
lingen 1967) tvrdi da je redukcija 
filozofije na jezik kao posljednju 
danost negacija filozofije, jer se 
subjektivitet time rastvara u logič- 
koj pravilnosti, dotle je po Bubne- 
ru, analizom jezika posredovana in- 
stalacija oživljenog smisla, svojevrs- 
no, da tako kažemo, ozbiljenje-uki- 
danje filozofije. 

Upozorili bismo na jedno mjesto 
iz Wittgensteinovog pisma Russellu 
od 19. 8. 1919. (citiraju i Griffin i 
Bubner): »The_ main point is the 
theory of what can be expressed 
(gesagt) by propositions, i. e. by lan- 
guage (and, which comes to the sa- 
me thing, what can be thought) 
and what cannot be expressed by 
propositions, but only shown (ge- 
zeigt); which I believe is the car- 
dinal problem of philosophy.« Čini 
nam se da samo formula: ono što 
se može misliti (cogitabile) = ono 
što se može izraziti stavom, i. e. 
jezikom, pruža ključ za bitno razu- 
mijevanje »filozofije neizrecivog«. 

Istraživačka grupa za poetiku i 
hermeneutiku objelodanila je disku- 
sije u lirici kao paradigmi moderne 
(Immanente Asthetik-Asthetische 
Reflexion — Lynrik als Paradigma 
der Moderne, Minchen 1966). Her- 
meneutičko je pitanje da li se mo- 
derna lirika još uopće dade razum- 
jeti (pomoću pojmova eidos i mi- 
mesis koji vladaju cjelokupnim tra- 
dicionalnim estetskim mišljenjem), 
ili pak, inkosistencija smisla, kojoj 

hermetička lirika moderne teži, za- 
htijeva sasvim novo istumačenje. 

Hans-Georg Gadamer (recenzent) 
ukazuje na to da je poezija kao 
umjetnost riječi na drugi način um- 
jetnost nego li ostale umjetnosti. 
Poezija, i najnerazumljivija, opstoji 
u poimanju i za poimanje. Na nje- 
noj pojmovnosti počiva uska veza 
između poezije i filozofije. To jas- 
no pokazuje Hegelova Estetika. U 
najinteresantnijoj diskusiji, jedan je 
od istraživača, Henrich, pokušao 
stoga aplicirati Hegelovu Estetiku na 
modernu poeziju (i umjetnost uop- 
će). Umjetnost, koja nije više najviši 
prikaz istine, postaje, nakon što se 
zbilo pomirenje bitka i sopstva u 
spekulativnom pojmu, nužno nešto 
novo: Samokretanje i samoužitak du- 
ha kao igra u mediju zora. Kao 
»nezapamćeno (unvordenklich) po- 
sredovanje bitka i sopstva« — izraz 
koji je Hennich skovao da bi ozna- 
čio specifičnost nove umjetnosti —, 
ona niti stvaralački ne preuzima 
samokretanje sopstva u njegovoj 
čistoći niti ne nasljeduje zatečenu 
zbiljnost (u rasponu od određene 
ideje do pojave), nego otkriva ono 
»što« samobitak sam sebi zorno jest. 
Aplicirano na poeziju, reflektiranost 
postaje reflektiranost samog pjes- 
motvora, time što on sam sebi po- 
staje »temom«. Gadamer međutim 
primjećuje da Hegelova nauka o 
prošlosti umjetnosti ne sadrži his- 
torijsku nego  filozofijsku istinu. 
Njene pojmovne implikacije treba 
razviti (a ne je reducirati na isprav- 
nost prognoze). On pri tome misli 
na vezu poezije i filozofije, koja je 
kod Hegela tek najavljena ali nije 
zbiljski provedena. 

Bez obzira na to da li je ili nije 
pojmovnost poezije specifično raz- 
ličita od pojmovnosti ostalih umjet- 
nosti, za odnos poezije (i umjetno- 
sti uopće) i filozofije čini nam se 
odlučnim to, da »opojmljena« (ap- 
solutna) poezija i poetizirani pojam, 
i dalje, opojmljena umjetnost uop- 
će spada u ono fenomenalno a ne u 
noumenalno čistog samobitka. 

Kao jedna od tema suvremenog 
mišljenja koje misli u »tradicional- 
nim« pojmovima javlja se i odnos 
religije i filozofije. U raspravi »Uz 
Hegelovu filozofiju religije« Heinz 
Kimmerle, referirajući o novijoj li- 
teraturi na tom području, pokušava 

ujedno »oživjeti« problem. On s pra- 
vom podsjeća da je utjecaj Hege- 
lovog mišljenja otpočetka povezan 
s razumijevanjem njegove filozofije 
religije. Za »starohegelijance« reli- 
giozni se problem nalazi u središtu 
Hegelovog mišljenja. »Mladohegeli- 
janci« kritiziraju ovo teologiziranje 
sistema i inzistiraju na deteologizi- 
ranju svega što jest. Stoga Marx 
u Njemačkoj ideologiji tačno pri- 
mjećuje: »Mladohegelijanci slažu se 
sa starohegelijancima u vjeri u vla- 
davinu religije, pojmova, općeg u 
opstojećem svijetu. Samo jedni po- 
bijaju ovu vladavinu kao uzurpaci- 
ju, dok je drugi slave kao legitim- 
nu« (Die Frihschriften, ed. Lands- 
hut, Stuttgart 1953, str. 345). »Li- 
jevu« i »desnu« varijantu obnavlja- 
ju i suvremeni interpreti Hegela. 
Dok antropologijske, onto-kozmolo- 
gijske, historijske, transcendental- 
no-subjektivističke,  fenomenologij- 
ske, hermeneutičke etc. solucije žive 
zapravo od Feuerbachove reduktiv- 
ne kritike teologije, novije teološ- 
ke interpretacije pokušavaju teolo- 
gijski renovirati, reducirati ili apli- 
cirati sistem. Albert Chapelle (Hegel 
et la religion I, Paris 1964) smatra 
da tek apsolutno znanje spekulativ- 
ne filozofije adekvatno izražava is- 
tinu kršćanstva. Ova se razvija u 
znanosti Logike, čija čista mislena 
određenja poprimaju svoje prirod- 
no- i povijesno-konkretno obličje 
u znanostima prirode i duha. Sis- 
tem u cjelini je »le libre surgisse- 
ment de la vćritć spćculative de la 
conscience chrćtienne«. (op. cit. str. 
177). Za razliku od ovog generalnog 
diviniziranja, Claude Bruaire (Lo- 
gique et religion chrčtienne dans 
la philosophie de Hegel, Paris 1964) 
vidi samo u Logici spekulativnu teo- 
logiju. Ako se, naime,  proizlaženje 
određenja iz neodređenog, neposred- 
nog teologijski pretumači kao crea- 
tio ex nihilo, onda samobivanje poj- 
ma nije drugo do li božje samood- 
ređivanje. Jčrg Splett (Die Trini- 
titslehre G. W. F. Hegels, Freiburg 
— Munchen 1965) vidi također u 
»Velikoj Logici« novo shvaćanje is- 
tine kršćanske religije, ali u smi- 
slu teologije triniteta. »Logika kao 
cjelina je prikaz spekulativne isti- 
ne onoga, što kršćanska dogmatika 
označuje kao  »imanentni trinitet« 


(kao što je sistem u cjelini prikaz 


ekonomskog triniteta)« (op. cit. 78). 
Wolf-Dieter  Marsch — (Gegenwart 
Christi in der Gesellschaft, Mun- 
chen 1965) pokušava pomoću histo- 
rijske i sistematske interpretacije, 
u prvom redu Hegelovih mlade- 
načkih spisa, stvoriti bazu za jednu 
»teologijsku etiku« i time riješiti 
problem posredovanja između bo- 
žanskog djelovanja i vremenito-po- 
vijesne egzistencije čovjeka. Trau- 
gott Koch (Differenz und Versčh- 
nung. Studien zur Religion etc, sv. 
5, Gitersloh 1967) smatra, kao__ | 
Bruaire, da Logika ima neposredno 
teologijski smisao. Ovaj se razot- 
kriva u temeljnoj problematici mo- 
gućnosti samoodređivanja  neodre- 
đenog, koje kao određivalačko mo- 
ra prethoditi svakoj pojedinoj od- 
ređenosti. Pitanje o tome kakav 
smisao time poprima kršćanska teo- 
logija Koch ne postavlja. Nadalje, 
primjećuje Kimmerle, niti Koch a 
niti ostali spomenuti ne pitaju za 
povijesno porijeklo mislenih sred- 
stava, pomoću kojih Hegel misli 
»posredovanje i pomirenje«. Ni jed- 
na od tih interpretacija ne postav- 
lja osnovno pitanje o povijesnosti 
ljudskog svijeta. Hegel je po Kim- 
merleovom mišljenju bio »natjeran« 
u proces apsolutnog mišljenja pita- 
njem o nadvladavanju podvojenosti 
u povijesnom životu. Umjesto da se 
u logički-formalnom (makar i teo- 
logiziranom) mišljenju traži jedin- 
stvo diferencija, valja postaviti pi- 
tanje, na koji način mogu u povi- 


jesnom životu iz pojedinačnosti i 
protivurječnosti individualnog i za- 
jedničkog ljudskog opstojanja pro- 
izaći smislene tvorevine. 


Već je Marx jasno vidio da »teo- 
logijska recepcija« i ateologijska i 
antiteologijska kritika spadaju u 
»proces raspadanja sistema« koji se 
proces zbiva kao apsolutiziranje o- 
vog ili onog momenta na račun svih 
ostalih. Po našem sudu, prije mož- 
da moguće »kritike« Hegela, mora 
biti jasno bar to, da su kako teolo- 
Sijsko tako i ateologijsko i antiteo- 
logijsko mišljenje podjednako ne- 
moćni pred osnovnim »problemom« 
transcendentalne dedukcije samog 
»najvišeg bića«. 

Navedene rasprave učinile su nam 
se najzanimljivijima u proteklom 
godištu — »Filozofijskog — pregleda«. 
Tematska i metodska raznolikost, 
kritička otvorenost, stručnost, in- 
formiranost i tome slično, nesum- 
njive su kvalitete tog časopisa. No 
ostaje ipak pitanje, ne pretpostavlja 
li ni uz kakvo »učenje« vezana kri- 
tika, jedno bitno sadržaja lišeno 
opće »tlo«,y na kojem = rezoniranje, 
bez obavezatnosti spram bilo čega 
doli spram svoje vlastite »odgovorne 
kritičnosti«, slobodno »tematizira«, 
»problematizira« i »kritizira«, te ta- 
ko na svoj način potvrđuje desup- 
stancijaliziranu »istinu« one, spočet- 
ka spomenute, »opće metafizike«. 


Branko DESPOT 

FILOZOFSKI ZIVOT 


VII. HEGELOV KONGRES: FILOZOFIJA I ISTORIJA 


U Parizu od 8. do 12. aprila o. g. održan je međunarodni Kongres, čija 
je generalna tema stavljena u naslov ovog izvještaja. Kongres je otvorio 
W. R. Beyer iz Salzburga, glavni organizator ovih kongresa i predsednik 
jednog od dva postojeća Hegelova društva, onog za koje se smatra da ima 
levu orijentaciju, dok ono, u stvari, prakticira neku vrstu miroljubive koeg- 
zistencije levih i desnih shvatanja. 

U uvodnoj reči Beyer je ukazao na dve stvari, najpre na komemorativan 
karakter ovog Kongresa, odajući priznanje nedavno preminulom i veoma 
zaslužnom Jeanu Hyppoliteu, koji je najaktivnije sarađivao sa Hegelovim 
društvom, a zatim na značaj Hegelove filozofije istorije, aktualizujući He- 
gelovo shvatanje svetske istorije (Weltgeschichte) i tražeći za Hegela naše 
priznanje i čak ispovest (Bekenntnis zu Hegel). 

U komemorativnom delu Kongresa govorili su o J. Hyppoliteu, evocira- 
jući delo i ličnost , Ch. Perelmann (Bruxelles), Jean Wahl (Paris), M. B. 
Mitin (Moskva) i Jacques d'Hondt (Poitiers). 

Rad Kongresa je zatim protekao u plenarnim sednicama i u dvema po- 
sebnim sekcijama. Organizacija Kongresa bila je dosta slaba, veliki broj 
najavljenih govornika uopšte nije došao, a oni koji su došli živeli su u pri- 
ličnoj neizvesnosti kada će stupiti za govornicu. 

Na uvodnoj plenamoj sednici govorili su J. Wahl o »Apstraktnom i kon- 
kretnom kod Hegela«, A. N. Maslin (Moskva) o »Ulozi ličnosti u istoriji«, 
M. Buhr (Istočni Berlin) na temu »Ljudi sami građe svoju istoriju« i H. 
Liebeschiitz (Liverpool) »Jevrejstvo u filozofiji istorije ranog Hegela«. Na 
završnoj plenarnoj sednici reč su dobili L. Goldmann (Paris) koji je govo- 
rio o problemu strukture i procesa, kontinuiteta i diskontinuiteta, u vezi sa 
nekim naučno-istraživačkim metodološkim problemima, L. Althusser (Pa- 
ris) »Lenjin pred Hegelovom Logikom«, J. Y. Calvez (Paris) »Problem isto- 
rije u Marxovim Ekonomsko-filozofskim manuskriptima«, J. Gulian (Bu- 
kurešt) »Hegel i filozofija kulture«, C. Bruaire (Paris) »Religijska istorija 
i pojmovna istina kod Hegela« i U. Sonnemann (Miinchen) »Kritika feno- 
menologije na pojmu psihološke nužnosti i njene antropološke konsekven- 
cije« (Hegel i Freud). 

Sovjetski Savez je poslao veliku delegaciju koja je, na žalost, u naučnom 
pogledu vrlo malo pokazala. Bili su to uvek isti predstavnici starije i naj- 
starije generacije, koji ni jezički nisu u stanju da savladaju materiju, a da 
i ne govorimo o nekom studijskom, istraživačkom ili inače naučnom odnosu 
prema temi Hegel. Međutim, treba priznati da je držanje ovih sovjetskih 
ideologa koji nastupaju kao filozofi inače bilo vrlo koncilijantno prema 
drugim shvatanjima, koja oni uopšte nisu dovodili u pitanje. Slično su se 
držali i učesnici iz Mađarske, Bugarske i DR Njemačke, dok su iz Čehoslo- 
vačke iz nejasnih razloga došli samo Slovaci. 

Ostali učesnici podneli su veći broj saopštenja nejednake vrednosti. Za- 
nimljive referate čitali su F. Ulrich (Regensburg) »Vremenski lik slobode«, 
J. L. Dčderlein (Miinchen) »Hegel i filozofija ahistoričnosti (Geschichtslo- 

sigkeit) u teozofiji XIX. stoleća«, O. Flechtheim (Berlin Zapad) »Istorija 
i futurologija«, H. Axelos (Hamburg), brat Kostasa Axelosa, »Strast u He- 
gelovoj filozofiji istorije i Schillerovoj teoriji revolucije«. U pogledu prou- 
čavanja Hegela najvažnije prinose ovom Kongresu dala su dvojica mladih 
u programu nenajavljenih autora J. Beck (Bamberg) i D. Kimmerle (Bonn). 
Stoga ukratko prikazujemo njihova izlaganja. 

Beck je govorio o pojmovima logos i istorija u Hegelovom mišljenju, raz- 
likujući poziciju mladoga Hegela u tzv. Theologische Jugendschriften, što 
motivski stoji pod snažnim uticajem Jovanovog evanđelja, od poznog He- 
gela, čija pozicija omogućuje razvoj ka Marxu. Mladi Hegel, shvatajući fi- 
lozofiju kao u pojmu ukinutu religiju, govori o otelovljenju logosa u isto- 
riji, o čoveku kao istorijskoj individuaciji božanskog logosa. Mladi Hegel 
reflektira ljubav u duhu Jovanovog evanđelja kao čudo jedinstva ljubećeg 
i ljubljenog, u kome je onaj jedno sa ovim, a ipak nije jedno. Pozni Hegel 
shvata ljubav u modusu saznanja, u modusu logosa, kao samoodređenje, 
kao razlikovanje od drugog: tako ljubav postaje Iogizirana ljubav. Prvobit- 
no jedinstvo preobraća se u razlikovanje, u negativni međusobni identitet 
liudi, pri čemu individualno više nema pozitivno značenje, u samoposredo- 
vanju opšteg u pojedinačnom, u nadređivanju opšteg pojedinačnom. Bio je 
to Hegelov put poricanja individualizma, put socio-logike koji nagoveštava 
Marxa. 


Kimmerle raspravlja o odnosu istorije i filozofije kod Hegela i konsta- 
tuje da u istraživanju Hegela dosad nije dovoljno proučena promena u He- 
gelovom mišljenju u vremenu 1801—1805. U pitanju su Hegelova predavanja 
iz logike i metafizike 1801/2 i nepotpuno očuvana predavanja o istoriji filo- 
zofije 1805/6. U tim predavanjima Hegel izražava istoričnost filozofije i nad- 
istoričnost njene suštine. U pitanju je jedna i ista filozofija koja doživljava 
različite istorijske modifikacije, kao galerija slika, kao inkarnacija ili upo- 
sebljenje nadistorijskog lika istine — kao umetničko delo koje je bezvre- 
meno i vezano za vreme. Ovaj autor s pravom ukazuje na neuspeh Hegelov 
u pokušaju da istoriju uzdigne u sistem, od čega ostaje samo projekt i 
enciklopedija nauka (cfr. K. — H. Volkmann—Schluck: Metaphysik und 
Geschichte, 1963). Isto tako ostaje nerešeno u Hegela sich begreifen des 
Geistes als Weltgeschichte. Autor ukazuje na promenu u Hegelovom stavu: 
najpre se po Hegelu »nevolja vremena« otklanja kroz filozofiju kao najvišu 
formu prakse, a zatim filozofija, koja stupa na mesto religije, gubi svaki 
neposredni praktični odnos prema stvarnosti. Konačno autor ukazuje na 
poznati paradoks Hegelovog shvatanja odnosa filozofije i istorije, jer jedino 
filozofija daje odgovor na pitanje šta je istorija, i to nadistorijski odgovor. 
Istorija je tu uvek prošlost, ali kraj istorije nije početak neistoričnosti, već 
najviši nivo istorije. Pitanje o suštini istorije prekoračuje njen horizont, 
istorija je celina koja se prekoračuje, šta više, treba govoriti ne o celini, 
već o istorijskim celinama (pl.) Akcenti Blochovog mišljenja dolaze do izra- 
za u zaključku ovog izlaganja, u govoru o različitim modelima anticipiranja 
istorijskog hoda, o odnosu teorije i društvene prakse itd. 


; Sa plenarnih sednica prikazujemo oštroumno izlaganje Althussera koii 
je nedavno objavio jednu kratku studiju, posvećenu Lenjinovom odnosu 
prema filozofiji. U svom kongresnom referatu iznosi tvrđenje da Lenjin 
nije smislio neku novu filozofsku ideju i da Lenjinov značaj za filozofiju 
treba tražiti pre u praksi filozofije. Praksa filozofije ima, naime, teorijsku 
formu, ali nije u pitanju samo teorijska forma filozofske prakse. U pitanju 
je praksa proletarijata ili filozofska praksa s gledišta proletarijata. Čitajući 
Hegela Lenjin ne vrši nikakav preokret, on ne stavlja materiju na mesto 
ideje, jer bi onda on bio samo začetnik jedne nove metafizike. Posebnu paž- 
cju auditorija Althusser je pobudio izjavom da bez najmanje rezerve potpi- 
suje obe, naizgled nesaglasne, Lenjinove izjave o Hegelu: onu po kojoj je 
devet desetina Hegelove dijalektike samo »ljuska, smeće« i onu po kojoj 
se ne može potpuno shvatiti Marxov »Kapital«, pogotovu ne njegova prva 
glava, ako se ne prostudira i ne shvati cela Hegelova »Logika«. Rešenje ove 
zagonetke bilo je zaista neočekivano: Hegelovu »Logiku« (i njegovu filozo- 

fiju uopće) treba pažljivo studirati baš zato što je to »ljuska« i »smeće« — 
kako bi se od tog smeća mogla uspešno očistiti Marxova misao i napose 
Marxov »Kapital« koji je, kako smatra Althusser, ceo, a naročito u svojoj 
prvoj glavi, snažno inficiran Hegelom. Parafrazirajući poznatu Lenjinovu 
reč, Althusser zaključuje, da niko nije razumeo Hegela ko nije čitao Marxa. 
Jer istoriju ne prave filozofi, već mase. 


Od Jugoslovena referate su podneli G. Petrović (Zagreb) pod naslovom 
xFilozofija i revolucija« i M. Damnjanović (Sarajevo) »Celina je istina s obzi- 
rom na filozofiju istorije«. Prof. Rad. Lukić (Beograd) prisustvovao je Kon- 
gresu. 

U celini, nivo Kongresa bio je nejednak, a ono šta je na njemu posti- 
gnuto videće se iz Godišnjaka Hegelovog društva, koji se odmah štampa. 

Sledeći Hegelov kongres je jubilaran, održava se povodom 200 godišnjice 
njegova rođenja, dakle, iduće godine, u Berlinu kao svetski kongres. 


Milan DAMNJANOVIĆ 


SAVJETOVANJE STUDENATA FILOZOFIJE JUGOSLAVIJE 


Tema Savjetovanja studenata filozofije Jugoslavije u Zadru 24. i 25. ap- 
rila 1969. god. bila je ove godine »Suvremena filozofija i mogućnosti 
povijesnog angažmana«. Savjetovanju je prisustvavao veći broj delegata 
— studenata iz Beograda, Zagreba, Sarajeva i domaćina Zadra, te po je- 
dan predstavnik iz Ljubljane i iz Skoplja. Pročitano je ukupno deset re- 
ferata, a napose slijedeći: 


Jadran Zalokar, Zagreb: »Pojam 'suvremena filozofija' i pojam filozofijska 
angažiranost'«, : 


Nenad Daković, Beograd: »Istorijske mogućnosti avangarde«, 

Džipa Orhan, Sarajevo: »Umjetnost, angažiranje i postvarenje«, 

Nenad Miščević, Zagreb: »Problem angažmana ikao filozofsko pitanje«, 
Vojislav Stojanović, Beograd: »Formalni stavovi o totalizaciji, umjetnosti«, 
Milan Mišković, Zadar: »Čovjek i istina«, 

Branko N. Špoljar, Zagreb: »Humanitarna promišljanja«. 


Pristup mladih filozofa cijele Jugoslavije naslovljenoj radnoj temi ot- 
vorio je širok horizont razmišljanja i raspravljanja (koja su na Savjeto- 
vanju i uslijedila), premda su sumnje u stvarni doprinos skupa suvreme- 
noj filozofskoj diskusiji bile posve opravdane. Mnogi podneseni referati 
naime (prvog dana) bili su zapravo više u znaku ne-mogućnosti, nego li 
iznalaženja stvarnih mogućnosti povijesnog angažmana suvremene filozo- 
fije. 

Neki referati su bili zapravo samo individualne interpretacije te »ne- 
mogućnosti« — tendencija da se rješava naša »nemoć svakodnevnih eg- 
zistencijalnih problema«. O jednom potencijalnom komunističkom ustroj- 
stvu života (kao najrelevantnije postavljenoj povijesnoj mogućnosti) go- 
vorilo se ponekad više futuralno, tj. kao ono dobrohotno postulirano filo- 
zofijsko trebanje. 


Filozofska angažiranost danas uistinu najvećma iskazuje svoju potrebi- 
tost u bitnom prisustvu vremena. No, nastojanja današnje filozofije mora- 
ju biti usmjerena na mogućnosti smislenog i stvarno bitnog angažmana. Je 
ići u korak s vremenom može samo ona filozofija koja je u stanju (po- 
vijesno omogućena svojim angažmanom) da razrješava i ukazuje na ne- 
valjanu praktičnost liudskog opstojanja. Ljudski realitet uopće, a suvre- 
mena civilizacija napose zahtijevaju angažiranu filozofiju. 

Nakon prvih referata pojavile su se sumnje u opću plodnost ovog Sav- 
jetovanja, budući se nisu iskazali konkretniji povodi filozofske upitnosti. 
Međutim, diskusija je bila na filozofijskom nivou, jer je proslijedila oče- 
kivanom kritičnošću i domišljanjem ponekih učesnika. 

Govoreći o odnosu čovjeka i istine bilo je tačno primjećeno da bi sam 
pojam istine imao biti osnova ljudske angažiranosti i jedini naputak za 
stvaralačko bivstvovanje. Tačno sagledavanje ove relacije eksplicite je naz- 
načilo neophodnost revolucioniranja svijeta (»ukidanje monopolizacije u 
društvu« i dr.) kao temeljnog, ali i ne samo (filozofijskog postulata da- 
našnjice. 


Vrlo kvalitetna bijahu izlaganja o umjetnosti — sarajevskih studenata. 
Potrebe za umjetnosti, bilo je rečeno, danas sve više nestaju, premda se 
izražava duboko uvjerenje da umjetnost treba predstavljati izraz humanitar- 
nosti suvremene civilizacije. Zato i opasnost (koliko se moglo primijetiti u 
diskusiji) za suvremenu umjetnost leži u postvarenju same umjetnosti. Ovo 
postvarenje je potrebno na vrijeme osujećivati ukoliko se naime nastoji 
radikalizirati uspostavljanje realnog odnošenja umjetnosti naspram kulture 
uopće i čovjeka te kulture napose. Tražiti od umjetnosti da bude angaži- 
rana znači de facto njenu stvarnu uporabljivost, ali umjetničko djelo ne 
bi trebalo, kako je istakao referent, imati potrebe za angažiranjem, je 
»angažman kao angažman polazi od fiksirane pretpostavke cilja«. Borba 
protiv postvarenja umjetnosti (kao i samo postvarenje) je dakle mit i pita- 
nje je koji bi modus mogao to razriješiti: angažiranje ili ne-angažiranje? 

Drugi dan Savjetovanja bio je mnogo plodotvorniji, jer se odvijao ne 
samo s više filozofijskog entuzijazma (što će reći — obilne diskusije), nego 
je odista imponirao kompleksnošću filozofijskih tema u punom smislu te 
riječi. Mnogo komentara i direktno upravljenih kritika najevidentnija je 
karakteristika cijelog Savjetovanja u Zadru. A to se i valjalo iščekivati 
budući je kritika na tlu filozofije plodotvorna tek onda kada je u stanju 
oponirati onome što je rečeno, ali i ne da bi bilo posve konsekventno izve- 
deno, jer filozofija kao nauka još mnogo toga treba da istražuje. Upravo je 
zato ovo tek nedavno završeno Savjetovanje mladih filozofa Jugoslavije 
(studenata filozofije) okarakterizirano nadasve pozitivnim i za sve učesnike 
veoma korisnim. 


Savjetovanje su pozdravili drugarica prof. Marija Brida, pročelnik od- 
sjeka za filozofija u Zadru, te prof. Miladin Životić iz Beograda. U svojem 
podužem izlaganju M. Životić je naglasio da su ovo samo tek skromni po- 
čeci jedne generacije (filozofa), pri čemu je pohvalio smjelost u pokušaju 
traženja svih bitnih problema u suvremenoj filozofiji. On je pozitivno 
ocijenio i vlastiti pokušaj svih učesnika Savjetovanja u nastojanju da se 
još više pristupi razjašnjavanju socijalističkog humanizma, a u čijem 
procesu još valja ustrajati: »traženje istine i slobode, te stvaranje jednog 
novog koncepta humaniteta«. Sve su to zapravo zadaci mlade generacije 
i smisao nove revolucije koju treba da nose mlada pokoljenja filozofa. 
To je uostalom otpor protiv svih institucionaliziranih okvira ljudske slo- 
bode: vječita otvorenost i uvijek stalno prisutna filozofijska upitnost. 


Branko N. ŠPOLJAR 

KRATKE INFORMACIJE 


JUGOSLAVENSKO-ČEHOSLOVAČKI FILOZOFSKI SIMPOZIJ 

Od 5. do 7. decembra 1968. u Opatiji je održan jugoslavensko-čeho- 
slovački simpozij na temu SADAŠNJI TRENUTAK SOCIJALIZMA. Na 
ovom, trećem po redu, susretu jugoslavenskih i čehoslovačkih filozofa 
dviju zemalja sudjelovalo je 13 čehoslovačkih filozofa (J. Černy, J. Her- 
mach, Z. Javurek, R. Kalivoda, I. Michnakova, K. Pomaizl, J. Šindelarž, 
J. Zumr iz Praga i J. Uher, J. Strinka, A. Hlavek, M. Kusy i J. Bober 
iz Bratislave) i 19 jugoslavenskih filozofa (B. Despot, D. Grlić, M. Kan- 
grga, G. Petrović, R.Supek, P. Vranicki, D. Žubrinić iz Zagreba, V. Korać, 
A. Krešić, S. Stojanović, Lj. Tadić, M. Životić iz Beograda, B. Debeljak 
i V. Rus iz Ljubljane, B. Ibrahimpašić iz Sarajeva, te D. Dimitrov, M. 
Ilievski i J. Josifovski iz Skopja — uzgred spominjemo da su učesnike 
odredila republička filozofska društva, pri čemu neka republička druš- 
tva nisu poslala predviđeni broj delegata, dok su druga poslala i neke 
delegate na vlastiti trošak). Za ovaj susret unaprijed je dogovoreno da 
će se održati bez posebnih referenata i bez čitanja referata, pa se susreli 
doista i odvijao u obliku veoma žive i neposredne diskusije u kojoj su 
podjednako sudjelovali svi učesnici. Po ocjeni mnogih učesnika i pro- 
matrača, ovaj susret po produbljenosti i zanimljivosti rasprava o naj- 
značajnijim pitanjima socijalizma pripada među najznačajnije što su 
kod nas održani. 


SIMPOZIJ I SKUPŠTINA HRVATSKOG FILOZOFSKOG DRUŠTVA 


16. i 17. XII 1968. održani su redovni godišnji simpozij i godišnja skup- 
ština Hrvatskog filozofskog društva. U okviru opće teme FILOZOFIJA 
I ZBILJA na simpoziju su pročitani slijedeći referati: Gajo Petrović: Filo- 
zofija i revolucija, Zvonko Posavec: Filozofija i zbilia u Hegela, Blaženka 
Despot: Filozofija i tehnička zbilja, Franjo Starčević: Filozofija i filozofi, 
Rudi Supek: Sloboda bez posrednika, Marija Brida: Uloga subjekta u stva- 
ranju zbilje, Nikola Kraljić: Nacionalno i zbiljsko, Branko Despot: Filozo- 
fija i zbilja, Branka Brujić: Filozofija, zbilja, povijesno mišljenje. 


Na godišnjoj skupštini saslušani su i prihvaćeni izvještaji tajnika, bla- 
gajnika, nadzorne komisije, redakcije Praxis i redakcije Zbornika za povijest 
hrvatske filozofije. Dosadašnji odbor s Dankom Griićem kao predsjednikom 
dobio je razrješnicu i izabran je novi odbor u koji su ušli Vanja Sutlić kao 
predsjednik, a Hotimir Burger, Milan Kangrga, Stjepan Krehula, Kruno 
Krstić, Zvonimir Lisinski, Stjepan Matijašević, Vjekoslav Mikecin, Gaio 
Petrović, Zvonko Posavec i Azra Šarac kao članovi (na konstituirajućoj 
sjednici odbora za potpredsjednika je izabran Zvonko Posavec, a za tajnika 

Hotimir Burger). Skupština je prihvatila prijedlog redakcije Praxis. da 
Društvo i dalje bude izdavač časopisa Praxis, s dosadašnjom redakcijom, 
fizionomijom i orijentacijom. 


SIMPOZIJ I SKUPŠTINA 
JUGOSLAVENSKOG UDRUŽENJA ZA FILOZOFIJU 


Od 31. I do 2. II 1969. u Opatiji su održani simpozij i godišnja skupština 
Jugoslavenskog udruženja za filozofiju. Na simpoziju posvećenom temi 
MORAL I HISTORIJA uvodni referat podnio je dosadašnji predsjednik 
Udruženja Predrag Vranicki. S koreferatima i riječima u diskusiji istupio 
je veći broj učesnika. U diskusiji je, među ostalim, iznijet i prihvaćen pri- 
jedlog da se jedno jutro posveti diskusiji o sadašnjem trenutku naše filo- 
zofije. Diskusija o ovoj podtemi predstavljala je, vjerojatno, najzanimlji- 
viji dio simpozija. 

Na godišnjoj skupštini održanoj 1. II, nakon uvodne riječi predsjednika, 
izvještaj o dvogodišnjem radu Udruženja podnio je dosadašnji sekretar 
Milan Kangrga, a izvještaj o časopisu »Filozofija« jedan od glavnih ured- 
nika Miladin Životić. Nakon provedene diskusije i razrješnice starom od- 
boru, odlučeno je da sjedište Udruženja u naredne dvije godine bude u 
Sarajevu. U skladu s tim za novog predsjednika Udruženja izabran je 
Ivan Focht, a za sekretara Kasim Prohić. 


PREDAVANJA U HRVATSKOM FILOZOFSKOM DRUŠTVU 


U Hrvatskom filozofskom društvu održana su tokom školske godine 
1968/69. slijedeća predavanja: 24. IX 1968, Danko Grlić: »Tri velike teme 
Nietzscheove filozofije«; 8. X, Ivan Prpić: »Teorija pozicija nove ljevice 
U Saveznoj Republici Njemačkoj«; 29. X, Vladimir Filipović: »Utisci s XIV 
internacionalnog kongresa za filozofiju; 14. I, Stanko Markuš (Rijeka): 
»Bit i sudbina duha«; 10, 11. i 12. III držao je K. H. Volkmann-Schluck 
(Kčln) predavanja: »Problem autoriteta-filozofska analiza«, »Sloboda i jed- 
nakost« te »Mišljenje i refleksija«; 22. IV, Milivoj Solar: »Filozofija i roman« ; 
28. IV, Kai Nielsen (New York): »Norme i politika«; 7. V, Johann Mader 
(Beč): »Fichte i Feuerbach — historijske i sistematske veze« i 8. V, isti: 
»Značenje Feuerbacha za filozofiju u XIX i XX stoljeću«; 23. V, Erich 
Heintel (Beč): »Problem prirodnog prava« i Dušan Pirjavec (Ljubljana): 
»Pitanje umjetnosti«. 


NAGRAĐANA KNJIGA VJEKOSLAVA MIKECINA 
Knjiga Vjekoslava Mikecina »Marksisti i Marx«, čiji prikaz objavljujemo 


u a koje broju »Praxisa«, nagrađena je nagradom grada Zagreba za 1969. 
godinu. 


KORČULANSKA LJETNA ŠKOLA 1969. 


. Rad Škole će se odvijati u obliku predavanja s diskusijom. Radi us- 
pješnijeg razvijanja dijaloga, ove će godine biti posvećena posebna paž. 

nja radu u sekcijama koje će se voditi na jednom od slijedećih jezika: 
engleskom, francuskom, njemačkom i hrvatsko-srpskom. U sekcijama će 
se nastavljati diskusija o plenarnim predavanjima a ujedno, podnositi 
saopćenja i voditi diskusija o njima. 


Kao predavači utvrđeni su: 
Ernst Bloch* (Tiibingen); 


Branko Bošnjak (-agreb): Problemi humanizma u politiziranom kršćan- 
stvu i ideologiziranom marksizmu; 


Mihajlo Đurić (Beograd): Kriza čovjekovog samorazumijevanja; 
Ernest Fischer* (Wien); 

Lucien Goldmann* (Paris); 

Jirgen Habermas (Frankfurt): Socijalizam i nasilje; 

Milan Kangrga* (Zagreb); 

Veljko Korać* (Beograd); 


Andrija jEr (Beograd): Nenasilje kao oblik progresa i povijesne egzi- 
stencije; 


Ivan Kuvačić (Zagreb): Suvremeni oblici duhovnog nasilja; 
Henri Lefebvre* (Paris); 


Ernest Mandel (Bruxelles): Tehnički progres, odnosi proizvodnje i eman- 
cipacija rada; 


Franz Marek (Wien): Moći i neposredna demokracija; 
Mihailo Marković* (Beograd); 
Dragoljub Mićunović* (Beograd); 
Enzo Paci* (Milano); 
Gajo Petrović* (Zagreb); 
Vanja Sutlić (Zagreb): Moć i čovječnost; 
Ljubomir Tadić* (Beograd); 
Karl Heintz Volkmann-Schluck: Politički etos demokracije, Zapadna Nje- 
mačka; 
Za rukovodioce sekcija određeni su: Svetozar Stojanović, (Beograd) — 


Sekcija engleskog jezika; Branko Bošnjak (Zagreb): Sekcija njemačkog 
jezika; Vojin Milić (Beograd): Sekcija francuskog jezika. 


Kao podnosioci saopćenja u sekcijama dosad su se prijavili iz ino- 
siranstva: K. Axelos (Paris); N. Birnbaum (Amherst, USA); W. Gerdt 
(Bonn); W. Hoffmann (Marburg); A. Kiinzli (Basel); A. W. Levi (St. Lo- 
uis); M. Spinella (Milano); R. Tucker (Princeton). 


Iz Jugoslavije je ponovno preko trideset podnosilaca saopćenja i učes- 
nika uPanae Imena onih koji su prihvatili poziv bit će objavljena u 
prospektu. 


Upravni odbor Korčulanske ljetne škole nije u mogućnosti da preuzima 
rezervaciju mjesta za učesnike iz Jugoslavije. Sve potrebne informacije 
mogu se dobiti od Turističkog društva u Korčuli. 


* Naslov referata bit će štampan u Prospektu. 

PRAXIS O ČEHOSLOVAČKOJ 


Zagrebački filozofski časopis »Praxis« upravo je pripremao posljednji 
broj svog međunarodnog izdanja, tematski usmjeren prema problematici 
internacionalizma i odnosu socijalizma prema nacionalnom pitanju, kada 
je došlo do augustovskih događaja u Čehoslovačkoj. I tako je člancima 
Predraga Vranickog »Socijalizam i nacionalno pitanje«, M. Kangrge »Po- 
vijest i tradicija«, Umberta Cerronija »Nacionalno, internacionalno i uni- 
verzalno«, LJ. Tadića »Nacionalizam i internacionalizam«, D. Grlića »Do- 
movina filozofa je domovina slobode« i dr., koji su svojom problemati - 
kom i unutrašnjom logikom u uskoj vezi s posljednjim događajima u 
Čehoslovačkoj i u socijalističkom svijetu, dodano nekoliko materijala, ko. 
ji su neposredno inspirirani intervencijom armija pet zemalja u našoj 
zemlji. 


U drugoj polovini augusta sastala se kao i svake godine na otoku Kor- 
čuli Ljetna škola, simpozij koji organiziraju jugoslavenski filozofi, napose 
skupina oko časopisa »Praxis«, na kojem sudjeluju istaknuti predstavnici 
današnjeg svjetskog marksističkog, filozofskog i sociološkog mišljenja a 
iakođer filozofi i sociolozi koji ili simpatiziraju s marksizmom ili se za- 
nimaju za teorijski dijalog. Učesnici simpozija su potpisali protestni apel 
svjetskom javnom mnijenju i telegram predsjedniku Titu u kome ga mole 
da uloži sav svoj prestiž u prilog socijalističke Čehoslovačke. O sadržaju 
cbih dokumenata i njihovoj argumentaciji ne treba detaljnije izvješta- 
vati. Zanimljivi su potpisnici. Osim prisutnih jugoslavenskih filozofa i so- 
ciologa dokumente su potpisali Ernst Bloch, Herbert Marcuse, Serge Ma- 
Ilet, Kai Nielsen, Arnold Kiinzli, Lucien Goldmann, T. Bottomore, Kostas 
Axelos, Eugen Fink, I. Fetscher, R. Nussbaum, M. Landmann, Kurt H. 
Wolff, J. Habermas, O.K. Flechtheim, N. Birnbaum i drugi. Uz njih i ne- 
koliko mađarskih filozofa i sociologa (Zador Tordai, Maria Markus, Agnes 
lieller, V. Sos), koji su, kako je o tom naša štampa već izvijestila, bili 
partijski kažnjeni na razne načine; najstrože, isključenjem iz partije, Z. 
Tordai, koji je odbio da povuče svoj potpis. 


Teorijskom ocjenom augustovskih događaja u ČSSR bave se članci 
Rudija Supeka »Poraz koji nagovještava novu etapu socijalizma« i Danka 
Crlića »Marginalije na Čehoslovačku i nove tendencije u socijalizmu«. Ru- 
di Supek misli da »postoje revolucionarni porazi koji su gotovo jednaki 
pobjedama, budući da navješćuju novo jer su polazište jedne nove povi- 
jesne diferencijacije i kao takvi ubrzavaju tok historije... Majski doga- 
đaji u Francuskoj pokazali su izvjesnu »nemoć revolucije«, augustovski 
događaji u Čehoslovačkoj pokazali su već u izvjesnoj mjeri, ! još će više 
svakog dana pokazivati izvjesnu »nemoć kontrarevolucije«. (Taj termin 
ima kod R. Supeka drugi smisao a ne onaj sada uobičajeni. On označava 
retrogradne tendencije u samom socijalizmu L.S.) Radi se u stvari o 
istom procesu — o novoj polarizaciji revolucionarnih 
snaga i o istom problemu, o problemu jednog novog tipa soci- 
jalizma, primjerenog razvijenim evropskim zemljama. R. Supek dalje 
razmišlja o motivima vojne intervencije pet zemalja varšavskog pakta i 

smatra da su bili pretežno ideološki. Prema Supeku radi se o borbi, 
koja se tiče »shvaćanja socijalizma, tipa socijalizma«, o konfliktu između 
sovjetskog socijalizma i evropskog socijalizma, »o tipu socijalizma, za 
koji je Lenjin tvrdio da bi u zapadnoevropskoj zemlji koja bi provela 
Hrrnkka odmah pretekao Rusiju, usprkos prvenstvu Oktobarske revo- 
lucije«. 

Danko Grlić posvećuje svoje primjedbe nizu pitanja etičke i političke 
teorije koja su iskrsla u vezi sa augustom. Najzanimljivija su njegova ra- 
suđivanja o tom zašto je svjetska desnica primila vojnu intervenciju op- 
cenito sa simpatijama ili prijateljskom neutralnošću, o problemu »mije- 
šanja« i najzad o povezanosti razvoja u predaugustovskoj Čehoslovačkoj 
i međunarodnoj »novoj Ijevici«. 

Najprije uz prvi problem. Prema Grliću desničarske antisocijalističke 
snage u svijetu slijedile su preporodni proces u ČSSR-u sa zlovoljom, jer 
je ta zemlja bila očevidan primjer ne samo demokratizacije, već i toga 
da se demokracija može spojiti s istinskim socijalizmom. »Tako često upo- 
trebljavana pa i zloupotrebljavana predodžba konzervativnih snaga o to- 
me da je socijalizam jednak totalitarizmu, teroru i ništenju svega indivi- 
dualnog, da je marksizam prema tome ideološka apologija jednog neljud- 
skog stanja, ta predodžba... počela se u najmanju ruku češkim eksperi- 
mentom vrlo neugodno ljuljati — ... Postalo je gotovo nemoguće u isti Io- 
nac stavljati dogmatsko-staljinistički i stvaralačko-humani marksizam. 
Postalo je plauzibilno da tu više nisu na djelu neke nebitne razlike već di- 
iametralno suprotni stavovi, kag što čehoslovački pokušaj nije bio samo 
neka liberalnija ili čak blaža varijanta moskovskog koncepta, već radi- 
kalni prekid s jednom praksom, koja se do krajnjih granica izopačila i 
tako izopačena zatim teško kompromitirala i samu ideju socijalizma«. 
Protiv takvog socijalizma već se nije moglo boriti s pozicija desničar- 
skog radikalizma i zato su reakcionarne snage u kapitalističkom svijetu, 
uključujući i von Taddena, primile vojnu intervenciju s olakšanjem. Grlić 
zaključuje: »Tako se pokazalo da je Čehoslovačka trn u oku svima, prem- 
da su je, dakako, neki iskorištavali i u vlastite propagandne svrhe, s pri- 
vidno protivnim predznacima. To su činili i lijevi i desni svjetsko po- 
litički moćnici ukazujući uvijek iznova na svoje »principijelne« stavove. 
Pokazalo se, međutim, da se moć tih moćnika ne zasniva na bitno razli- 
čitim duhovnim i društveno-zbiljskim strukturama i da je u samim te- 
meljima, kadgod je na primjer riječ o proboju nečeg istinski novog veća 
njihova sličnost nego što su njihove razlike«. 

Danko Grlić teorijski razmišlja i > stanovištu svakodnevne političke 
prakse koja odbacuje miješanje u Stvari drugih zemalja. Grlić tu tezu 
smatra neispravnom i nemarksističkom iako, kako dodaje, to može mno- 
ge ljuđe šokirati: »Ta dnevnopolitička parola o kojoj toliko čitamo u pos- 
ljednje vrijeme može, doduše, poslužiti kao općeprihvaćena norma u me- 
đunarodnim zbivanjima za određenu unutarnju sigurnost vlastitog pro- 
gresivnog razvoja, za nenametarnje tuđih koncepata, pa bi u tom smislu 
možda mogla imati i neke pozitivne i realne korelate. Ali ona može pos- 
lužiti, a već je u tom smislu i poslužila, jednoj u biti reakcionarnoj prak- 
si, da naime u svojoj kući, na našem interesnom području možemo raditi 
sve, da nam je dopušteno etabliranje jednog nečovječnog stanja u koji 
se nitko nema prava miješati. Nemamo li se mi na primjer pravo miješati 
u »unutrašnje stvari« Rodezije, Biafre, Južnoafričke unije, a sada i Čeho- 
slovačke. Mislim da je socijalizam, pa i filozofski marksizam u principu 
pozvan da se »miješa« u takozvane tuđe stvari... da treba da razobličava 
one stravične metode gaženja ljudskog dostojanstva što se u svijetu zbi- 
vaju pod kapom u ime socijalizma, kao i u onu duboko nehumanu teh- 
nificiranu i standardiziranu shemu razvoja koja na Zapadu tako često 
dozvoljava manipuliranje s ljudima pa i čitavim narodima«. 

U vezi s tim D. Grlić traži zajedničke crte novog kursa na Zapadu 
i Istoku. Prema njegovom mišljenju oni se između sebe ne razlikuju ko- 
liko to izgleda na prvi pogled. Studentski pokreti na Zapadu nisu doduše 
na svoje zastave napisali imena čehoslovačkih vođa već ime Guevare ili 
čak Maoa. Ali to ne znači da se ne djeluje na bazi neinstitucionaliziranog, 
slobodnog socijalizma, samoupravljačkog socijalizma. A s druge strane 

je u svoje vrijeme gotovo cijela Čehoslovačka postala vanparlamentarna 
opozicija. D. Grlić crta te srodnosti samo u najopćenitijim crtama. Radi 
se ipak o važnom pitanju tako da će mu trebati posvetiti sistematsku 


teorijsku pažnju. 


LS 
»Plamen«, Prag, aprila 1959, str. 18—19) 


KORČULA 


Korčula je šumovit otok dalmatinskog arhipelaga, pristanište između 
Splita i Dubrovnika, gdje su Mlečani velike epohe podigli mali utvrđeni 
grad: uostalom, Marko Polo bio je prinuđen da boravi neko vrijeme na 
ovom otoku. Danas Jugoslaveni privlače na otok turiste, nakon što su u 
šikarc pustili šakale (ili, kako neki kažu, kojote), zasadili vinograde 
(ukusno vino iz Blata i Lumbarde) i izgradili više industrijskih podu- 
zeća, među kojima i brodogradilište Greben u Veloj Luci, drugoj luci po 
veličini na otoku, koje je danas u punom poletu. Tokom augusta, na dva 
različita kraja otoka održana su dva u cijelosti primjerna međunarodna 
susreta, koja nisu suviše uznemiravali turisti i šakali: susret marksističkih 
filozofa u Korčuli i susret istočno-zapadnih umjetnika u Veloj Luci. Prvi 
susret već je tradicionalan: časopis Praxis iz Zagreba organizira ga već 
više godina. Na temu »Marx i revolucija«, susret je ovaj put bio naročito 
uspješan, jer tu je bio Marcuse, a isto tako Ernst Bloch, Lucien Goldmann, 
G. Petrović, Kostas Axelos, Serge Mallet... Predstavnik Čehoslovačke, Ko- 
sik, nije se mogao osloboditi poslova i doći: bio je zauzet hitnim zada- 
cima... Što se tiče Kolakowskog... U augustu se govorilo da je u kuć- 
nom pritvoru u Varšavi, bez sredstava i da jedva preživljava zahvaljujući 
prijateljima i učenicima... Naravno, Sovjeta nije bilo. 

Marcuse je govorio među prvima. To je bilo nešto prije agresije na 
Čehoslovačku. Marcuse je pokazao više optimizma, oslanjajući se na po- 
zitivne činjenice kao što su, po njegovu mišljenju, majske pobune i gene- 
ralizacija osporavanja kod mladih. Tako su otpočele rasprave tokom ko- 
jih je obrađeno mnogo tema, a bitno će se naći u slijedećem broju 
Praxisa: u svemu, čini se da se u marksističkom ekumenizmu potvr- 
đuje jasna volja za kritičkim prevazilaženjem. Možda je u tome najsmio- 
niji bio Axelos: on je izložio jedanaest teza o »formiranju planetarnog 
čovjeka« — i time podstaknuo na razmišljanje studente, koji su se inače 
razišli po starim dostojanstvenim uličicama Korčule i crvenom bojom 
pisali imperativno MARX - REVOLUCIJA na najljepšim mletačkim fasa- 
dama, čak i crkvenim... 

Za to vrijeme, u Veloj Luci dvadesetak slikara — deset sa Zapada i 
desetak s Istoka — radilo je na kolektivnom mozaiku. Iz Pariza su došli 
Messagier, Rćbeyrolle, Bellegarde, Busse, Corneille, Tabuchi, iz Rima Pe- 
rilli; Poljsku su predstavljali Brzozowski i Kantor, Mađarsku Balint i Rac, 
Rumunjsku Florian Ciubotaru, Čehoslovačku Kotik, Slavik, Kolibal i Bo- 
stik, te kritičar Miroslav Micko. Što se tiče domaćina, Jugoslavena, oni 
su se sakupili oko Petra Omčikusa i Kose Bokšan, pokretača susreta. 
Sovjeti, od kojih su pozvani Nusberg i Infante, nisu se pojavili, uprkos 
službenog telegrama iz Moskve u kome je najavljen njihov dolazak. 


Ove ugledne umjetnike, sa porodicama, nije pozvao neki moćan vladin 
ili međunarodni organ, već Narodno Sveučilište iz Vele Luke, zahvaljujući 
subvenciji koju su mu dali brodogradilište Greben — koje gradi nezapa- 
ljive šalupe — i sindikalna podružnica hotela u Veloj Luci, dva poduzeća 
koja rade na samoupravnom principu. čini se da je to bitno. U vrijeme 
kada umjetnici, u Francuskoj i drugdje, žele da razbiju ekonomsko-kul- 
iurne ograde, i da prekinu s odvratnom klasnom osamljenošću, inicija- 

tiva radnika iz Vele Luke stigla je u pravi čas. Svi smo to osjetili i sva 
se djelatnost odvijala u srdačnoj atmosferi, bar do češke drame. Između 
»nepronalazive« i pažljive publike i nekoliko najboljih današnjih slikara 
razvio se trostruki dijalog: najprije zahvaljujući izložbi novih djela koje 
su sami umjetnici donijeli, i čije je otvaranje bilo povod pravim narod- 
nim svečanostima, kojima su se pridružili filozofi, prispjeli iz Korčule, s 
Marcuseom na čelu; zatim, zahvaljujući javnim raspravama pripremlje- 
nim u dodiru s izložbom; konačno, zahvaljujući neposrednom primjeru 
kolektivnog mozaika. Mozaik će sačinjavati zid koji će se uzidati među 
palmama, malo u pozadini gata, na koji pristaju veliki brodovi. 

Zatim se dogodila invazija Čehoslovačke. Nakon zaprepašćenja u prvim 
trenucima, nastupila je tjeskoba. Umjetnici iz Praga odmah su osjetili 
svu njenu nepopravljivost. Poljaci i Mađari bili su ozlojeđeni, jer vojnici 
njihovih zemalja učestvuju u kobnom poduhvatu. Isto veče sakupili smo 
se u Klubu radnika, gdje sam trebao voditi raspravu o umjetnosti. Ali 
televizija nas je zarobila: nakon vrlo čvrste Titove izjave, prešlo se na 
potanju reportažu o okupaciji Praga. Grla su se stegla, suze potekle. Ras- 
prava je odgođena za kasnije... Već sutradan održana je u maloj luci 
velika manifestacija. Za njom je slijedio miting tokom kojeg nitko nije 
birao riječi. Jugoslaveni su znali da su direktno tangirani — kao i svi 
oni koji učestvuju u borbi za pravednije društvo, ovdje i sada. 


Jean-Clarence LAMBERT 
(Opus International, Paris, No 8, 1968. V) 


KARL MARX U JUGOSLAVIJI 
INTERNACIONALNA KORČULANSKA LJETNA ŠKOLA 1968. 


Helmut Fleischer 


Godine 1963. sastala se prvi puta grupa jugoslavenskih filozofa, sociolo- 
ga i politikologa u starom gradiću-utvrdi Korčuli na istoimenom jadran- 
skom otoku, da bi razmijenila svoje misli o temi »Napredak i kultura«. 

U međuvremenu postalo je to tradicijom. Ovog se augusta održala 
po peti puta »Korčulanska ljetna škola«, koja je trajala deset dana. Ona 
se odavno razvila u atraktivni internacionalni idejni forum za ne baš 
usko ograničeni krug znanstvenika. Njeni jugoslavenski inicijatori stvorili 
su sebi počevši od 1964. u časopisu Praxis, organ i čvršći oslonac 
naposljetku i medij internacionalne komunikacije, koji prilično pomaže 
da se prekorači jezična barijera — od 1965. izdaju oni tromjesečno i jed- 
no internacionalno izdanje Praxisa, u kojem se objavljuju najvažniji 
prilozi dvomjesečnog srpskohrvatskog izdanja u njemačkom, francuskom 
ili engleskom prijevodu. 

Jugoslavenska grupa oko Praxisa jest nadasve pažnje vrijedni za- 
četak jedne sasvim nedogmatske i antidogmatske škole u oblasti marksis- 
tičke filozofije i sociologije, otvorene spram svijeta i problema, eksperl- 
mentalne i bogate nijansama, bez ikakove jednoobraznosti tematike, sti. 
lova mišljenja i karaktera. Raznovrstan spektar proteže se od trezvenih 
sociologijskih analiza stanja i tendencija jednog Markovića, Tadića, Mi- 
lića, Čaldarovića i Stojanovića preko odmjerenih diskusija o historijskim 
orijentacijama Supeka, Koraća i Vranickog sve do fundamentalnofilozo- 
Cijskih refleksija Petrovića, Kangrge, Grlića i Sutlića. 

Na Korčulu dolaze, prirodno, prije svega ljudi, koji se isto tako trude 
oko suvremenog lika socijalističke, marksističke ili marksovske teorije. A 

uz ostale dolaze uvijek i oni, koje dotična nastojanja interesiraju sad više 
iz blagonaklonosti, sad više s kritičkim akcentom, među njima uvijek 
iznova i predstavnici tradicionalne njemačke školske filozofije kao što 
su Fink (Freiburg), Berlinger (Wirzburg) i Landmann (Berlin). 

Nema uostalom nikakove ekskluzivnosti; koga stvar interesira, najavi 
se i dođe. Ove-je godine dakako živi interes jugoslavenskih studenata od- 
veo gotovo do granice kapaciteta prostora za zasjedanje: između 200 i 250 
učesnika nahrupilo je prilikom otvaranja. 

Poduhvat Ljetne škole nije iscrpio još sve svoje mogućnosti, nedostaju 
još — djelomično krivicom okolnosti — neki važni zastupnici suvremene 
marksističke diskusije. Ali već bi moglo biti dosta jasno, da se o moder- 
nom marksizmu danas ne može više govoriti, a da se ne uzme u obzir 
djelatnost jugoslavenske grupe oko Praxisa. . 

Korčula se zapravo nudi kao upravo idealna sinteza škole i ljeta: pri. 
je podne slušaju se referati i diskutira se o njima, poslije podne uživa se 
u moru i suncu, a navečer se uživa u društvenosti manjih grupa, u do- 
maćim vinima, pečenju s ražnja i jedinstvenom dalmatinskom pršutu. Ipak 
ove je godine bilo mnogošta drugačije. Već prije nego što su stigle uzbu- 
đujuće vijesti iz Čehoslovačke — Iring Fetscher izvijestio je o tome u 
Zeit-u br. 35 —, mogao se osjetiti jači nemir; prije svega jamačno zato, 
jer je daljnje djelovanje grupe oko Praxisa ponovno jednom izgle- 
dalo ugroženo pa je čak održavanje Ljetne škole još kratko vrijeme prije 
početka bilo u pitanju. 


PRAXIS S RIZIKOM 


Ali to je bilo i zbog tematike. Godine 1968. trebalo je proslaviti 150. 
rođendan Karla Marxa. Godina 1968. već se pobrinula za to, da iz toga 
uije mogla proizaći nikakova akademska proslava: »Marx i revolucija« 
glasila je glavna tema, a revolucionarni nemir kojeg je te godine bilo, bio 
je na Korčuli neposredno i osobno nazočan. Tu su bili neki očevici i akteri 
majske krize u Francuskoj (Lucien Goldmann, Serge Mallet), a bili su 
tu i duhovni očevi, pravobranioci i kritičari internacionalnih revolta stu. 
denata — Ernst Bloch, Herbert Marcuse, Jiirgen Habermas, Norman Birn- 
baum —, a na koncu i jaki kontingent od preko stotinu jugoslavenskih 
studenata, koji su u maju isto tako otpočeli s revoltom (a od kojih su 
neki noću ispisali zidove korčulanskih kuća i crkava riječima »Marx i 
revolucija« crvenom bojom). 


Profesori iz grupe oko Praxisa vrlo su aktivno učestvovali u stu- 
dentskom pokretu, nastupali su na plenarnim skupovima i bili su izab- 
rani u akcione komitete. Sad su oni bili još jače negoli ranije izloženi 
protupritisku aparata vlasti. Neki od njih bili su isključeni iz Saveza ho- 
munista, publikacije o studentskom pokretu bile su zabranjene, novčana 
pomoć za Praxis i Ljetnu školu prijetila je izostati. To pokazuje, da 
onaj »ne-institucionalizirani engagement« za jedan humanističko-demo- 
kratski socijalizam, kojem su se posvetili ljudi iz Praxisa, jamačno 
ima šanse u političkom sistemu Jugoslavije, ali nipošto nije bez rizika. 


Pitanje o »revoluciji« — ili, što Ossip Flechtheim i Arnold Kiinzli drže 
primjerenijim, o permanentnoj radikalnoj reformi — u kasnokapitalisti. 
čkim kao i u postrevolucionarnim društvima raspravljalo se na Korčuli 
s vrlo različitih aspekata. Nisu nedostajale veličanstvene vizije — tako 
kod Herberta Marcusea izgled na moguću i ne daleku budućnost, u kojoj 
bi se »carstvo nužnosti« moglo sasvim rastvoriti u »carstvo slobode«, slo- 
bodnog ljudskog samoozbiljenja; ili kod Kostasa Axelosa vizija nadolaska 
»planetarnog čovjeka«. No prije svega nisu nedostajale refleksije o teš- 
k i preprekama, koje se danas suprotstavljaju mobiliziranju snaga 
za progresivnu izmjenu. Kako revolucionarne potencije u radništvu (uk- 

ljučivši »novu« radničku klasu visokokvalificiranih tehničara) tako i re- 
volucionarne potencije studentskih pokreta bile su vrlo oprezno ocjenji- 
vane u referatima Normana Birnbauma, Jiirgena Habermasa, Thomasa Bo- 
ttomorea a naročito i Herberta Marcusea. Jugoslavenski domaćini objas- 
nili su teškoće, koje se fundamentalnom demokratiziranju javljaju još 
i ondje, gdje je »samoupravljanje« uzdignuto do ideje vodilje. 

Ernst Bloch je smetenost povijesnog trenutka — jedan tjedan prije 
nego što je sovjetska oligarhija zatrla mnoge svježe nade —, tačno sig- 
nalizirao, kada je govorio o tome, da preživjeli stari svijet neće tako lako 
odstupiti a već prispjeli novi svijet neće tako lako nastati. Jedan od go- 
vornika u diskusiji pokušao je to izraziti brojkama i iznio je mišljenje, 
da će izmjena svijeta koju je projektirao Marx trebati jamačno još dalj- 
njih 100 do 150 godina. 


.. No, kako je u Pragu uništena nada u sintezu socijalizma i demokra- 
cije, u sintezu koja bi brzo funkcionirala morat će se pažnja ponovno 
usmjeriti više na one regije, u kojima su snage obnove oduvijek bile upu- 
ćene na strpljivi rad u detalju. 


(Die Zeit, Nr 37, 13. 9. 1968 
Preveo: B. D.) 


FILOZOFI NA KORČULI 


Svake godine održavaju se na otoku Korčula, nasuprot Dubrovnika, 
intelektualni susreti, koji su stekli međunarodni ugled zahvaljujući gla- 
sovitosti učesnika — dovoljno je da spomenemo imena Marcusea, Blocha, 
Malleta, Habermasa, Finka, i u prethodnim godinama Kolakowskog, Lefe. 
bvrea, Ericha Fromma, Mandela, Meschkata, — i istovremeno činjenici 
da su ovi susreti jedino mjesto okupljanja i diskusije među misliocima 
koji se pozivaju na nezavisni socijalizam, kritičan, privržen slobodi i hu- 
manistički usmjeren. 

Značajno je objasniti prirodu ovih sastanaka. U principu, radi se o 
ljetnoj školi, čiji su organizatori filozofi i sociolozi Sveučilišta u Zagrebu 
većinom urednici časopisa Praxis, i u kojoj učestvuju jugoslavenski 
profesori, asistenti i studenti. Strani mislioci, koji se pozivaju svake g9- 
dine da učestvuju u radu škole, i od kojih smo naveli nekoliko imena, 
dali su školi međunarodni karakter. Među ostalim, međunarodni karakter 
se očitovao u činjenici da su sva saopćenja bila prevođena sa srpsko- 
hrvatskog na jedan strani jezik i obratno. 

Što više, budući da je Korčula turističko mjesto u kome su smješteni 
mnogobrojni međunarodni studentski kampovi, izvjestan broj mladih iz 
svih zemalja, koji ljetuju na otoku, također prisustvuje raspravama u 
školi. Ove godine osjetila se izvjesna napetost između organizatora kolok- 
vija i studenata koji su smatrali da im se nije dalo dovoljno prilike 
da dođu do izražaja. Studenti su organizirali nekoliko paralelnih sasta- 
naka i u vlastito ime poslali protestni telegram Centralnom komitetu 
Komunističke partije SSSR-a i telegram solidarnosti Centralnom komi - 
tetu Komunističke partije Čehoslovačke povodom okupacije Čehoslovačka 
od trupa SSSR-a i četiri zemlje Varšavskog pakta: Da bi se izbjegao 
svaki nesporazum, istaknimo da je postojala, prema jednodušnim obav- 
ještenjima, gotovo potpuna solidarnost među studentima i profesorima 
u majskim studentskim pokretima. 

Na ovogodišnjem sastanku, posvećenom proslavi 150-godišnjice Mar- 
xova rođenja, diskusija se dosta brzo ograničila na aktualnost marksizma 
danas. U stavovima pojedinih učesnika mogle bi se razlikovati četiri ori- 

jentacije: utopijski, metafizički, etički i naučni tok, pri čemu, naravno, 
ova razdvajanja nisu ni stroga ni ekskluzivna. 

jedna od najinteresaninijih činjenica bila je promjena Marcuseovih 
stavova nakon međunarodnih studenstkih pokreta, a u prvom redu, fran- 
cuskih majsko-junskih događaja. Nasuprot svom tradicionalnom pesimi- 
zmu i općem pesimizmu Frankfurtske škole, Marcuse je ovaj put zasiu- 
pao optimisiičko stanovište nagovijestivši među ostalim, da upravo re- 
digira djelo. S onu stranu jednodimenzionalnog čovjeka. 
Perspektive oslobođenja. On je inzistirao na potrebi radikalne 
i kvalitativne izmjene kapitalističkih društvenih struktura, kritizirao je 
humanističku koncepciju kao suviše neodređenu i naglasio, da je po njc- 
govu mišljenju samoupravljanje samo sredstvo. Jedino vrijedi krajnji cilj, 
radikalni preobražaj čovjeka. Konačno, Marcuse je gotovo proročanski 
inzistirao na opasnostima mirne koegzistencije za razvoj oslobodilačkih 
snaga. U diskusiji, Marcuse je istakao činjenicu da radnička klasa ostaje 
za njega subjekt revolucionarne akcije, ali da ulogu koju su tradicionalni 
marksistički teoretičari pripisivali partiji, ulogu razvijanja revolucionarne 
svijesti, partija više ne ispunjava. Marcuse smatra da je ova uloga nami- 
jenjena inteligenciji i studentskim pokretima. Ernst Bloch je naravno 
pozdravio ovu evoluciju u Marcusea, jer ga znatno približava njegovoj 
vlastitoj misli. 

Učenik i suradnik Husserla i Heideggera, orijentirajući se zatim pre- 
ma marksizmu, Eugen Fink nalazio se na krajnje općem i spekulativnsin 
nivou, kao i Vanja Sutlić (Sveučilište u Zagrebu) i Kostas Axelos. 

Jurgen Habermas, jedna od najblistavijih ličnosti mlade filozofske ge- 
neracije u SR Njemačkoj, preuzeo je s novom vrlo izrađenom argumen- 
tacijom tradicionalni pesimizam Frankfurtske škole. Nasuprot Srednjem 
vijeku ili npr. apsolutnoj monarhiji, suvremena zapadna industrijska dru- 
štva nisu po njegovu mišljenju kreirala nikakvu viziju svijeta unutar 
koje bi mogla braniti svoju legitimnost. Tradicionalno opravdavanje po- 
moću božanske volje ili kraljevskog autoriteta zamijenjeno je depolitizaci- 
iom i masovnom pasivizacijom članova društva, prouzrokovanih po- 
većanjem slobodnog vremena, stalnim podizanjem dohotka i životnog 
standarda gotovo svih društvenih slojeva (lako se zapaža srodnost s» 
Marcuseovom teorijom Jednodimenzionalnog čovjeka). U 
ovakvoj situaciji studentski pokreti mogu lako simboličkim činima utje- 
cati na osvješćivanje naroda, ukazujući na nedostatak ispoljavanja nekih 
posebnih društvenih odnosa, a također i društvenih struktura u cjelini. 
Međutim, za Habermasa ovi pokreti mogu ostati samo na simboličkom 
nivou. Oni ne bi mogli pokrenuti pasivnost i depolitizaciju glavnih dru- 
šivenih slojeva u suvremenom društvu. Što se tiče širine majsko - junskog 
pokreta u Francuskoj, koji bi mogao biti snažan dokaz protiv ove analize, 
Habermas u njemu vidi iznimni fenomen, prouzrokovan naročito niskim 
nadnicama francuskih radnika, ukoliko se upoređuju s nadnicama nji- 
Lovih drugova iz ostalih industrijski razvijenih zemalja na Zapadu. 

Nasuprot ovim analizama, Serge Mallet i ja branili smo mišljenje da 
su studentski pokreti u privredno razvijenim zapadnim zemljama pred- 
stavljali prvu manifestaciju historijske prekretnice, koju karakterizira 
zahtjev za prilagođavanjem društvenih odnosa tehničkim i ekonomskim 
promjenama druge industrijske revolucije. Samoupravljanje posebno čini 
najracionalniju društvenu strukturu za dovoljno bogata i u tehničkom 
pogledu napredna društva. 


. Profesor Kiinzli iz Basela također je naglasio potrebu pozitivnih so- 
cioloških analiza, koje bi omogućile da se ovi fenomeni shvate, inzistirao 
je na zastarjelosti koncepcije o diktaturi proletarijata u zapadnim druš- 
tvima, i zahtijevao u isto vrijeme povratak univerzalnim etičkim nor- 
mama, upotrebljavajući kršćanski govor »starog« i »novog« Adama. 
Usred ovih diskusija kao bomba odjeknula je vijest o invaziji trupa 
SSSR-a i četiri zemlje Varšavskog pakta na Čehoslovačku. Procjena situ- 
acije među učesnicima bila je praktički jednodušna. Kolokvij je po- 
slao telegram Maršalu Titu, izražavajući povjerenje u njegovo aktivno 
uičešće u obrani čehoslovačkog naroda i njegove slobode, i predložio pro- 
testnu rezoluciju protiv okupacije Čehoslovačke, zahtijevajući neodložno 

povlačenje svih okupacionih snaga i potvrđujući nemogućnost za sve one 
koji se pozivaju na socijalizam, da i dalje surađuju s učesnicima ove 
okupacije sve dok se trupe stvarno i potpuno ne po š 

Nitko se nije suprotstavio. Potpisi su pritjecali u velikom broju i bio 
sam uvjeren da su prijedlog potpisali svi učesnici. Napuštajući Jugo- 
slaviju, saznao sam da je nekoliko francuskih slušalaca, članova KP Fran- 
cuske, obavijestilo predstavnika AFP da su odbili da stave svoj potpis. 

U Italiji su novine objavile, suprotno svakoj istini, da su »francuskj 
delegati« na kolokviju odbili da potpišu rezuluciju, dok su u stvari neki 
francuski referenti čak učestvovali u njenom sastavljanju. 


Lucien GOLDMANN 
(La Quinzaine littćraire, No 57, Du 16. au 30 septembre 1968) 


642 


KRONIKA 


M. B. MITIN NA STAROM POSLU 


Da je jedan, i to vjerojatno od glavnih, motiva okupacije Če- 
hoslovačke obračun sa progresivnim tendencijama u razvitku so- 
cijalizma, to najbolje pokazuje pojačana ofenziva sovjetskih fi- 
lozofa protiv »jugoslavenskih revizionista«, protiv jugoslaven- 
skog marksizma. Velik broj sovjetskih filozofa već se oglasio u 
tim napadima, ali je karakteristično da su na njihovo čelo-u naj- 
novije vrijeme stali i takvi filozofi koji su poznati prvenstveno 
po svojoj ranijoj ideološko-političkoj ulozi kao što su Jovčuk, 
Česnokov ili Mitin. Potonji je poznat kao glavno-komandujući 
filozof za vrijeme Staljina, odnosno u periodu »kulta ličnosti«. 
Ti su napadi naročito učestali u toku 1968, ali se nastavljaju i u 
toku 1969. godine, i, što je zanimljivije, ne ograničavaju se samo 
na stručne časopise kao što su »Voprosi filosofiji« ili »Sovjetskije 
nauki«, nego se prenose sada i u druge časopise namijenjene ši- 
roj intelektualnoj publici, kao što je »Inostranaja literatura«. 
Na žalost, napadi na jugoslavenski marksizam pokazuju ne samo 
da se nisu promijenili autori koji su i ranije, u vrijeme »kulta 
ličnosti«, obavljali slične poslove, već se nije promijenio čak 
niti njihov način argumentiranja. U uvodniku »Voprosi filoso- 
fiji« od siječnja ove godine kaže se da je prošla godina prote- 
kla u »oštrim sukobima pripadnika različitih filozofskih lagera«, 
pa se nametnuo zadatak da se »shvati bit novih oblika idealiz- 
ma i filozofskog revizionizma, da se razobliči njihova socijalno- 
ideološka funkcija. Zbog toga nisu slučajno u »Voprosi filoso- 
fiji« u 1968. godini najviše mjesta zauzeli članci posvećeni kri- 
tici najznačajnijih ideoloških pojava (lijevoga i desnoga revizio- 
nizma, pogleda H. Marcusea i drugih)«. Težište borbe bilo je, 
međutim, usmjereno protiv revizionizma i, u stvari, više protiv 
»desnoga« nego protiv »lijevoga revizionizma« (potonji pred- 
stavlja maoizam). D. I. Česnokov je objasnio u članku objavlje- 
nom u prošlom broju »Praxisa« (1—2, 1969), da se »desni revi- 
zionizam« otvoreno ispoljio u Francuskoj (Lefebvre i dr.), u 
Poljskoj (Kolakowski i dr.), u Čehoslovačkoj (Prucha i dr.), u 
Jugoslaviji (grupa časopisa »Praxis« i njegovi simpatizeri) itd.« 
D. I. Česnokov se potrudio da objasni koju »socijalno-ideološku 
funkciju« vrši ovaj revizionizam. »Marksisti-lenjinisti, kaže on u 

istome članku, moraju računati s time da imperijalistička buržo- 
azija u ovoj borbi posebno računa na suvremeni revizionizam, 
na one snage i grupe koje se, ne kidajući formalnu vezu s ko- 
munizmom, u teoriji, politici i taktici srozavaju na buržoaske 
pozicije. Revizionizam je prema proračunu buržoaskih ideologa 
pozvan aa idejno pripremi tlo za razbijanje komunističkog po- 
kreta iznutra, za slabljenje pozicija socijalizma, kako u socija- 
lističkim zemljama, tako i na međunarodnoj pozornici.« Dakle, 
»socijalno-ideološka funkcija« ljudi koji pišu u »Praxisu«, danas 
u uvjetima »pojačane klasne borbe« i »pritiska imperijalistič- 
kih zemalja na socijalističke zemlje« jest da »po proračunu bur- 
žoaskih ideologa« pripreme »razbijanje komunističkog pokreta 
iznutra«, da »oslabe pozicije socijalizma«, da »uškope revolucio- 
narni sadržaj marksizma-lenjinizma«, kako precizira dalje Čes- 
nokov, da ga »prilagode potrebama buržoazije« i na taj način 
izvrše »društvenu narudžbu« buržoazije! 

Pred svakog onoga tko zna po iskustvu što znače takve optuž- 
be i »socijalno-ideološke« analize sovjetskih ideologa postavlja 
se jedno sasvim obično pitanje: da li je moguće sa ljudima koji 
tako misle i sude voditi neki filozofski dijalog i promicati obli- 
ke filozofske suradnje i razmjene? Ne bi li dijalog, u ovom slu- 
čaju, značio prije svega da im se vrati istom mjerom, to jest da 
se najprije »socijalno-ideološki« utvrdi kako se ovdje radi o 
istim klišejima staljinističkog mišljenja i postupanja sa ljudima 
koji ne dijele posvećene (po kome?) filozofske stavove što ib 
zastupaju razni Mitini, Česnokovi, Jovčuki i drugi? Ne znači li to 
odmah na početku srozati se na jednu razinu na kojoj je svaki 
filozofski i teorijski razgovor nemoguć? Zar mi jugoslavenski 
marksisti ne bismo mogli sa daleko više argumenata pokazati 
kako upravo okupacija Čehoslovačke i njeno idejno opravdava- 
nje znači »razbijanje komunizma iznutra« i zaista stvarno »slab- 
ljenje socijalizma« u svjetskim razmjerama? 


Nas nije iznenađivala izvjesna neupućenost, da se lijepo izra- 
zimo, člankopisaca u »Voprosi filozofiji« ili u »Sovjetskie 
nauki« na račun jugoslavenskog marksizma, pa smo bili spre- 
mni da ozbiljno shvatimo zaključak koji je u »Sovjetskie nauki« 
(2, 1967) u članku »Problemi humanizma u suvremenoj jugosla- 
venskoj. filozofskoj literaturi«' formulirala V. M. Ivanova na ad- 
resu jugoslavenskih marksista: 


»Kao što je poznato, filozofske naučne ustanove, časopisi, 
filozofski fakulteti univerziteta SSSR teže da prošire uzajamnu 
informaciju i naučnu suradnju s filozofima Jugoslavije, istupa- 
jući za stvaralački razvitak filozofske misli na osnovi dijalektič- 


1) Ovaj članak V. M. Ivanove prenijeli smo bez komentara u »Praxisu« 
6—7, 1967. Već je ovaj članak bio pisan izrazito tendenciozno i zlonamjer- 
no sa namjerom da obmane sovjetskog čitaoca. Donijeli smo ga bez ko- 
mentara zbog doista naivnvg izvrtanja činjenica. 

kog materijalizma, dosljednog sprovođenja principa marksizma- 
lenjinizma i aktivne borbe s ideologijom anti-komunizma. U po- 
sljednje vrijeme kontakti između jugoslavenskih filozofa mark- 
sista i sovjetskih filozofa primjetno su se proširili i učvrstili. 
Svi su razlozi da se smatra kako će se taj proces i dalje razviti.« 
(Vidi prevedeni članak u »Praxisu«). 


Bilo je to napisano još prije sastanka predstavnika filozofskih 
i socioloških časopisa socijalističkih zemalja u Opatiji u prosin- 
cu 1967. godine. Ovaj je sastanak pokazao da se jugoslavenski i 
sovjetski marksisti u mnogim tačkama (teorija odraza, lenjinska 
etapa u razvitku marksizma, itd.) ne slažu, ali da mogu akadem- 
ski o tim pitanjima diskutirati. Na tom sastanku još se nije po- 
javila teza o »desnom revizionizmu« i o »razbijanju komunizmo 
iznutra«. Ali vidjelo se i da većina predstavnika iz socijalističkih 
zemalja, naročito iz Poljske, Čehoslovačke i Rumunjske zastu- 
pa iste osnovne teze kao i jugoslavenski filozofi, te da se sov- 
jetski filozofi, iako okruženi filozofima iz »socijalističkog lage- 
ra«, počinju nalaziti u manjini. Izgleda, da je netko nakon ovog 
opatijskog sastanka dao alarm da je »marksizam-lenjinizam u 
opasnosti«, odnosno da »desni revizionisli« dobivaju na terenu. 
Zaista, došla je burna 1968. godina sa poznatim događajima. Po: 
čeiak borbe protiv »revizionizma« ogledao se najprije u Polj- 
skoj sa izbacivanjem sa sveučilišnih položaja L. Kolakowskog, M. 
Brusa, Z. Baumana, J. Hiršovićeve, B. Bačka i S. Moravskog. U 
Opatiji su naročito odlučno branili antidogmatske teze Bauman 
i Moravski. Iako potonji nisu u studentskim nemirima u Varšavi 
imali neposrednog udjela, nije teško zaključiti da je već iz Opa- 
tiie otišao nepovoljni izvještaj o njihovom istupanju na strani 
»jugoslavenskih revizionista«, što je bilo dovoljno da im se oduz- 
mu katedre na fakultetima. Za razliku od same diskusije i lič- 
nih izjava sovjetskih filozofa koji su izražavali želju za stvarnom 
suradnjom u časopisu »Sovjetskie nauki« (broj 4, 1968) pojavio 
se prikaz opatijskog sastanka, potpisan od M.Z. Jovčuka, I.S. 
Narskoga i M.N. Rutkeviča, gdje se pojavljuju već »nove ocje- 
ne« o istupanju jugoslavenskih filozofa i sociologa: »Savjelova- 
nje je također pokazalo, kaže se u tom prikazu, da su u uvjeti- 
ma zaoštravanja ideološke borbe u suvremenoj etapi, i pojačanih 
pokušaja imperijalističke reakcije da se zajednica socijalističkih 
zemalja rastroji iznutra »infiltracijom« buržoaske filozofije u 
socijalističke zemlje, marksisti-filozofi pozvani da pojačaju bor- 
bu protiv odstupanja od principa marksizma-lenjinizma, što ih 
vrše neki autori u pojedinim časopisima socijalističkih zemalja 
(»Praxis« i »Filozofija« u SFRJ, filozofski časopisi u Poljskoj u 
prošlosti i dr.).«_ (str. 178—179). Pored spomenutog prikaza 
opatijskog sastanka u istome broju ovog časopisa se nalaze sa 
još tri članka u kojima se napada filozofska orijentacija jugo- 
slavenskih filozofa. Članci već nagovještavaju onaj oblik borbe 
protiv »revizionizma« i »potkopavanja socijalizma iznutra« koji 
će doskora dobiti i svoj vojno-politički vid, sa srodnom argu- 

mentacijom, u okupaciji Čehoslovačke. Očito je da želja za su- 
radnjom sa jugoslavenskim filozofima, u skladu s normama 
akademskog ponašanja, nije bila dugog vijeka u sovjetskim fi- 
lozofskim časopisima. Napadi na »jugoslavenske revizioniste« i 
dokazi o »infiltraciji« buržoaske filozofije dobivaju na žestini. 

Tako se već u slijedećem broju 5, 1968. »Sovjetskie nauki« u 
članku J.E. Eremina i V.M. Ivanove, pod naslovom »Po stranica- 
ma časopisa »Praxis« za 1967. g.« upozorava: »Nije nezanimlji- 
vo primijetiti da korice časopisa »ukrašava« oko tuce imena is. 
taknutih buržoaskih filozofa i sociologa koji su članovi redak- 
cijskog savjeta — (A. Ayer, E. Bloch, E. Fromm, H. Lefebvre, H. 
Marcuse i dr.), a također i ljudi koji sebe nazivaju marksistima, 
ali su strani marksizmu.« (str. 153). Naravno, potpisnici ovog 
članka, nakon što su na sličan način prikupili dokaze o infiltra- 
ciji »buržoaske filozofije« u »Praxis« sa lakoćom zaključuju da 
»Praxis predstavlja reviziju marksizma i sve se više zbližava sa 
buržoaskim pogledom na svijet«. (159). U ovom istom broju 
M.Z. Jovčuk otkriva sličnost stavova između R. Supeka i kines- 
kog časopisa »Hunci«, G. Petrovića i A. Gehlena, te »vrlo bla- 
gonaklon stav prema suvremenom kapitalizmu« kod P. Vranic- 
kog. 

Borbi protiv »jugoslavenskih revizionista« priključio se ne- 
davno i prokušani borac, M.B. Mitin*, sa člankom u časopisu 
»Inostranaja literatura« (mart 1969. g.), časopisu koji služi oba- 
vještavanju šire intelektualne iavnosti o književnim i ideinim 
zbivanjima u zagraničnim zemljama. Mitin koji se već za vrije- 
me »kulta ličnosti« specijalizirao u ideološko-političkim analiza- 
ma svih mogućih, većih i manjih skretanja, od jedinog pravog 
»marksizma-lenjinizma«, kojega je uspio konačno precizno utvr- 
diti, zahvaljujući prije svega radovima »četvrtog klasika — J. 
Staljina«, u članku pod naslovom »O takozvanim novim vari- 
jantama marksizma« bavi se svojim omiljenim poslom: »obra- 
nom marksizma« od »revizionista — desnih i lijevih«. Mitin se 
u ovom članku bavi tezama P. Vranickog na bečkom kongresu 
filozofa i pobija »nužnost različitih varijanata u marksističkoj 
filozofiji«, jer bi postojanja raznih varijanata značilo »plurali- 
zam u marksizmu«, a ovaj pluralizam odgovarao bi zatim »plu- 


2) M. B. Mitin (rođ. 1901) stupa na filozofsku pozornicu 1930. g. zajedno 
sa Judinom i Raljcevićem u borbi protiv »deborinovaca« i »mehanicista«, 
koja završava pobjedom Mitinove grupe, nakon što ih je podržao sam Sta- 
ljin. Ovoga je Mitin za uzvrat proglasio »četvrtim klasikom« marksizma. 
Nakon teorijske i političke likvidacije »mehanicista« i »deborinaca« počinje 
stvarno staljinistička faza u razvoju sovjetske filozofije. Staljin postaje 
vrhovni arbitar u filozofiji, a Mitin njegov glavni eksponent. Potonji po- 
staje član CK SKP(b), akademik, urednik lista »Pod zastavom marksizma« 
(1930—1941) i novina »Za čvrsti mir, za narodnu demokraciju« (1950—1956), 
informbiroovskog glasila čiji je osnovni zadatak bio borba protiv »jugo- 
slavenskog revizionizma«. Donedavno je Mitin bio urednik časopisa »Vop- 
rosi filosofiji«. 

ralizmu političkih partija, množini raznovrsnih društvenih orga- 
nizacija u socijalističkim zemljama«. (str. 226). Mitin, naravno, 
smatra da postoji samo jedan i jedinstveni marksizam, odnos- 
no »marksizam-lenjinizam«, a to je onaj koji zastupa on sam 
i njegovi istomišljenici. Sve drugo nije marksizam, nego njegova 
revizija, pa tako nisu marksisti niti H. Lefebvre, E. Bloch, H. 
Marcuse i drugi vodeći suvremeni marksisti. 


Iako je ovaj članak pisan kao osvrt na jedan referat na Beč- 
kom kongresu. Mitin nije mogao u uvodnom dijelu a da ne spo- 
mene »Praxis«: »U nekim socijalističkim zemljama Evrope, u pr- 
vom redu u Jugoslaviji, stvorio se u filozofiji pod zastavom bor- 
be protiv dogmatizma posljednjih godina »antropološko-huma- 
nistički« smjer koji ratuje protiv marksističko-lenjinističke teo- 
rije odraza u marksizmu, oslanjajući se na nad-klasno, nad-po- 
vijesno, antropološko shvaćanje čovjeka, pretvarajući otuđenje u 
centralni problem marksizma, itd. Kao idejni podstrekač i orga- 
nizator toga smjera pojavio se časopis »Praxis« koji izlazi u Za- 
grebu od 1964. godine. Redakcija se »Praxisa« nalazi u najtješ- 
njoj idejnoj vezi sa ljudima stranima marksizmu, koji su dodu- 
še još nedavno sebe nazivali marksistima, kao što su E. Bloch, H. 
Lefebvre, L. Goldmann, a i sa tako poznatim kritičarima mark- 
sizma kao što su H. Marcuse, I. Fetscher.« (221) »Praxis«, slično 
kao i buržoaska filozofija, koja inače »u biti vrši istu ideološku 
zadaću«, zastupa pluralizam u marksizmu. To Mitin potvrđuje 
ovakvim navodom: »Tako, na primjer, L. Supek u članku »Još 
jednom o alternativi: staljinizam, pozitivizam ili stvaralački mar- 
ksizam« tvrdi, da ne postoji jedinstveni marksizam, kao što ne 
postoji niti jedinstvo misli u samoga Marxa; pravilnije je ako 
ne govorimo o principima marksizma, nego samo o izvjesnom 
»horizontu Marxove misli« (Praxis, br. 6, 1965). Ova neodređe- 
na metafora (dakako, posuđena iz egzistencijalizma), u biti kas- 
trira ono glavno u marksizmu.« (str. 21, podvukao Mitin). 


Ovaj kratki pasus ne samo što sadrži niz netačnosti u navo- 
đenju tuđeg teksta nego i grubo izvrtanje onoga što je u njemu 
rečeno. Idimo redom: 


1) MB. Mitin stalno pogrešno piše moje ime »L. Supek« um- 
jesto R. Supek, a ne bi bilo pravedno da se pod udarom njegove 
»kritike« nađe jednog dana L. Supek, umjesto mene, ako nam 
dođe »bratska pomoć«. 


2) Naslov mojeg članka u »Praxisu« 6, 1965. g. ne glasi »Još 
jednom o alternativi: staljinizam, pozitivizam ili stvaralački mar- 
ksizam«, nego »Još jednom o alternativi: staljinistički pozitivi- 
zam ili stvaralački marksizam«. Izgleda da naziv »staljinistički 
pozitivizam«, što ga je čini mi se, uveo R. Garaudy, izaziva kod 
Mitina neke podsvjesne poremećaje u zapamćivanju, jer ako nije 
čitao mene, sigurno je čitao tako dobrog poznavaoca staljinizma 
iz prve ruke, kao što je R. Garaudy. 

3) Moj tekst na koji se poziva Mitin glasi prilično drugačije: 

»Ne postoji jedinstveni marksizam, čak kad bi se moglo do- 
kazati da postoji jedinstvo Marxove misli! Nejedinstvenost nije 
uvjetovana samo mogućnošću raznih interpretacija već i uvjeto- 
vanošću marksizma raznim praktičkim interesima, prvenstveno 
prirodom samih socijalnih pokreta koji se na njega pozivaju u 
danim historijskim uvjetima. Moglo bi se također raspravljati 
da li nejedinstvenosti marksista ne pridonose i protivurječnosti u 
djelu samoga Marxa, te nije li raznovrsnost »marksizama« uvje- 
tovana samim Marxovim djelom kao i načinima njegove pri- 
mjene na određene historijske situacije. Ali, ostajemo uvjereni da 
postoje neki osnovni principi i stavovi po kojima se Marxova 
misao može prepoznati kao Marxova, a što znači da se može 
utvrditi kad neki stavovi ostaju u horizontu Marxove misli, a kad 
ga napuštaju odnosno kad se s njome neposredno sukobljuju. 
Postoje, dakle, neke granice tolerancije u interpretaciji marksiz- 
ma preko kojih se ne može preći, a da se ne »uđe u vode revi- 
zionizma«. S toga stajališta pokušat ćemo ocijeniti i staljinistički 
pozitivizam.« (str. 896, potcrtao R.S.). 

Očito je, da se u ovom pasusu tvrdi nešto suprotno od onoga 
što podmeće Mitin, naime da kad bi se i moglo raspravljati o 
nejedinstvenosti marksizma, koja bi proizlazila iz raznih inter- 
pretacija ili iz mogućih protivurječnosti u djelu samoga Marxa, 
da usprkos svemu tome »postoje neki osnovni principi i stavovi 
po kojima se Marxova misao može prepoznati kao Marxova«. 
Dakle, u mojem tekstu se inzistira na principima i stavovima 
koji osiguravaju autentičnost Marxove misli i, dosljedno, na mo- 
gućnosti da se uoči kad jedan »marksizam« nije više u skladu 
sa tim Marxovim principima i stavovima, to jest kad možemo 
govoriti o »reviziji«, ane naprosto o »varijanti«. Kako je čitav moj 
članak posvećen pitanju revizije marksizma sa strane »staljini- 
stičkog pozitivizma«, koji stvarno izlazi iz »horizonta Marxove 
misli«, jer ne priznaje onu bitnu dijalektiku povijesnog postoja- 
nja čovjeka koja je izražena u teoriji otuđenja, to je sasvim ra- 
zumljivo da sam morao inzistirati na jednom minimalnom je- 
dinstvu i autentičnosti Marxove filozofije, samo zato da bih što 
sigurnije pokazao da je »staljinistički pozitivizam« ili ono što 
Mitin naziva »marksizam-lenjinizam« u njegovoj interpretaciji, 
izvan toga horizonta, kako je to ona vrsta »marksizma« koja bi 
Marxa prisilila da bez dvoumljenja izjavi da »nije marksist«! 

Da li je bilo uopće potrebno na ovome mjestu pokazati sa 
koliko savjesnosti Mitin citira »praksiste«, na koji način krivo- 
tvori njihove stavove, kad je dobro poznato kako je pedesetih 
godina uređivao »Za čvrsti mir, za narodnu demokraciju« i obra- 
čunavao se sa »jugoslavenskim revizionistima« i »imperijalistič- 
kim agentima«? Da li se nešto izmijenilo od onoga vremena kod 
Mitina, kad on na adresu »Praxisa« tvrdi da »pretvaranje prob- 
lema otuđenja u osnovni sadržaj marksizma znači isto što i od- 
ricanje od revolucionarnog sadržaja marksizma« (221)? Njegovi 

stavovi pokazuju da nikad nije shvatio Marxa a još manje re 
volucionarni značaj teorije otuđenja u uvjetima etatizma i biro- 
kratizma, u kapitalističkoj kao i socijalističkoj varijanti. Ali, to 
je druga tema kojoj Mitin očito nije dorastao. Ona bi mu ob. 
jasnila među ostalim i zašto za opravdanje svoje prošlosti uzima 
idealističku teoriju o »kultu ličnosti« umjesto da se bavi njenim 
pravim sadržajem — kritikom etatističkog socijalizma od juče 
i 


Rudi SUPEK 


PRAXIS 


OBAVIJESTI 
REDAKCIJE PRAXIS 


1. Neki naši suradnici i čitaoci obratili su nam se s pitanjem, 
da li je časopis »Praxis« dobio iz društvenih fondova pomoć za 
1969. godinu. U vezi s tim obavještavamo da smo pravovremeno 
podnijeli odgovarajuće molbe, ali da DO DANAS (5. 6. 1969. ILI 
156. DAN U GODINI 1969) NISMO DOBILI NIKAKVU POMOC 
NI IZ KOG IZVORA. 


2. Neki čitaoci, kojima je poznato da nismo dobili dotaciju, 
pitaju na osnovu čega smo javnim oglasom u dnevnoj štampi 
dali određene garancije pretplatnicima (garantirajući, na pri- 
mjer, da će u 1969. godini dobiti najmanje 660 strana jugoslaven- 
skog izdanja). U vezi s tim obavještavamo da se garancije koje 
smo dali nisu zasnivale ni na kakvoj dotaciji, nego isključivo 
na našem povjerenju prema našim čitaocima i suradnicima (na 
povjerenju koje je bazirano na njihovom povjerenju prema na- 
ma!). Dajući garancije polazili smo od pretpostavke da se usprkos 
povišenoj pretplatnoj cijeni broj naših pretplatnika neće sma- 
njiti, te da će u slučaju potrebe naši suradnici i članovi redak- 
cije kao i prethodnih godina, pristati na suradnju bez honorara, 


3. Iako dio pretplatnika još nije uplatio pretplatu, dosadašnji 
tempo pristizanja pretplata daje osnova za pretpostavku da će 
broj pretplatnika u ovoj godini čak i porasti. S druge strane, 
tiaši suradnici i članovi redakcije ponovo su izrazili spremnost 
da bez honorara surađuju u časopisu. Upravo zahvaljujući tome 
sada smo u mogućnosti da izdamo već drugi opsežan dvobroj ju- 
goslavenskog izdanja za 1969. godinu. Iz istih razloga sada mc- 
žemo ponovo potvrditi garanciju što smo je dali u pogledu mi- 
nimalnog opsega. 


4. Željeli bismo da u ovoj godini dostignemo i prekoračimo 
ne samo garantirani minimum, nego i prosjek jugoslavenskog iz. 
danja u prethodnim godinama (oko 900 strana). Za izdavanje 
časopisa u tom opsegu nisu dovoljne sadašnje, povišene pret- 
vlatne cijene, čak ni uz pretpostavku da se suradnicima ne is- 
plaćaju honorari. Međutim, iako dosad nismo dobili nikakvu po- 
moć iz društvenih fondova očekujemo da će nam potrebna po- 
moć biti dodijeljena. 

5. Ne vjerujemo da baš »Praxis«, jedini među svim našim ča. 
sopisima neće dobiti potrebnu dotaciju. Čak je i zagrebački »Vje- 
snik«, poznat po svojim brojnim napadima na »Praxis« morao 
nedavno priznati da posljednji dvobroj »Praxisa« (1—2 za 1969) 
»Po opsegu i tematski nadmašuje sve dosadašnje brojeve... Po opsegu ovaj dvobroj vi- 
šc nego dvostruko nadilazi takozvane normalne brojeve, a tematski upravo trostruko!« 
(»Vjesnik«, 5. V 1969, str. 9) Ako je čak i »Vjesnik« (makar i 
nonparelom) morao odati priznanje »Praxisu« tko bi i s kakvim 
argumentima mogao braniti stav da upravo i samo »Praxisu« 
treba da bude uskraćena svaka pomoć? 


6. Ne smatramo da povremene kritike »Praxisa« u dijelu naše 
i inozemne javnosti mogu biti dovoljan razlog za uskraćivanje 
pomoći časopisu. Smatramo veoma pozitivnom činjenicu što su 
naši književni i drugi časopisi koji su u posljednjim godinama 
bili predmet kritika nastavili da primaju potrebnu pomoć iz 
odgovarajućih društvenih fondova. Bilo bi krajnje štetno, ako 
bi društvena kritika ovog ili onog časopisa u dijelu javnosti (pa 
makar da se radi i o onom dijelu javnosti koji kontrolira centre 
društvene moći) automatski povlačila za sobom financijsku dis- 
kriminaciju ili onemogućivanje kritiziranih časopisa. Ne tražimo 
nikakve privilegije za »Praxis«. TRAŽIMO SAMO DA SE ČASO. 
PIS »PRAXIS« POČNE U FINANCIJSKOM POGLEDU TRETI. 
RATI RAVNOPRAVNO S DRUGIM ČASOPISIMA! 


7. Zahvaljujemo našim suradnicima na spremnosti da i dalje 
bez honorara surađuju u časopisu. Ukoliko ne bude drugog iz 
laza, ovaj ćemo prijedlog morati da prihvatimo. Međutim, nije 
naš principijelni stav da ne honoriramo suradnju, pa ćemo uči- 
niti sve što je u našoj moći da u ovoj godini honoriramo surad. 
nike. Ne smatramo da bi suradnici Praxisa jedini trebali da pu- 
bliciraju bez honorara. 


8. Nadamo se da ćemo u idućem broju moći izvijestiti da su 
uz čitaoce i društveni fondovi izvršili svoje obaveze prema našem 
časopisu. Međutim, s obzirom na tešku financijsku situaciju u 
Eojoj se i dalje nalazimo APELIRAMO NA SVE NAŠE ČITAOCE 
KOJI JOŠ NISU PODMIRILI SVOJU PRETPLATU ZA 1969. GO- 
DINU, DA TO HITNO UČINE! 

OBAVIJEST 


KORČULANSKE LJETNE ŠKOLE 


Šesto zasjedanje Korčulanske ljetne škole održat 
će se u Korčuli od 20. do 30. VIII 1969. 


Okvirna tema je MOĆ I HUMANOST. 

Rad škole odvijat će se u obliku plenarnih za- 
sjedanja i sekcija, s predavanjima, saopćenjima i 
diskusijom. Kao predavači i podnosioci saopćenja 
sudjelovat će brojni istaknuti filozofi iz Jugoslavije 
i iz drugih zemalja. 


Detaljnija obavještenja o ovogodišnjem zasjeda. 


nju možete naći u rubrici »Kratke informacije«, na 
str. 633 — 634. 


issa) 


ČITAOCIMA I PRETPLATNICIMA 


JUGOSLAVENSKOG IZDANJA PRAXIS 


Kako smo već objavili putem oglasa u dnevnoj 
štampi, radi osiguranja redovnog izlaženja časopisa 
u 1969. godini morali smo odrediti nove cijene za 
jugoslavensko izdanje, tako da će u 1969. godini po- 
jedini broj stajati 10 ND, a godišnja pretplata 6 
brojeva) 48 ND. S obzirom na povišenu cijenu ujed- 
no smo garantirali pretplatnicima da će u 1969. go- 
dini primiti najmanje 660 strana u jugoslavenskom 


izdanju. Nadamo se da ćemo taj minimalni opseg. 


osjetno premašiti, ali premašenje opsega i redovnost 
izlaženja ča pogo u velikoj će mjeri zavisiti od pra- 
vovremene uplate pretplate i od broja pretplatnika. 


Zato apeliramo na sve pretplatnike: 


— da što prije uplate svoju pretplatu za 1969. 
godinu (48 ND) 


— da potaknu i druge da se pretplate na Praxis. 


Napose apeliramo na one koji su već poslali no- 
vac u visini prošlogodišnje pretplate (36 ND), da 
po mogućnosti što prije uplate razliku između stare 
i nove pretplatne cijene (12 ND). 


Podsjećamo da se pretplate upućuju čekovnom 
uplatnicom na žiro-račun časopisa Praxis, broj 
301-8-1086. 


PRETPLATITE SE NA 


MEĐUNARODNO IZDANJE PRAKXIS 


Uz jugoslavensko i džepno izdanje Praxis, tro- 
mjesečno izlazi i međunarodno izdanje (na engle- 
skom, francuskom i njemačkom jeziku). Uz odabra. 
ne priloge iz jugoslavenskog izdanja Praxis, u ovom 
se izdanju objavljuju i prilozi iz drugih jugoslaven- 
skih časopisa kao i prilozi pisani specijalno za to 
izdanje. Zato to izdanje može biti od interesa i za 
čitaoce jugoslavenskog izdanja. Od posebnog je in- 
teresa međunarodno izdanje za inozemne čitaoce. 


Pojedini broj međunarodnog izdanja Praxis sto- 
ji 25 novih dinara, godišnja pretplata (4 broja) 
87,50 ND, dvogodišnja pretplata 162,50 ND, trogo- 
dišnja pretplata 225 ND. i 


Novac se može uplatiti čekovnom uplatnicom na 
žiro-račun časopisa Praxis, broj 301-8-1086. 


Smatramo da bi sve biblioteke i ustanove koje 
su pretplaćene na jugoslavensko izdanje Praxis tre- 
bale biti pretplaćene i na međunarodno izdanje Pra- 
xis. Samo sva tri izdanja Praxis zajedno (jugosla- 
vensko, džepno i međunarodno) daju adekvatnu 
predodžbu o časopisu u cjelini. 


Međunarodno izdanje Praxis također je pogodno 
kao poklon za vaše prijatelje u inozemstvu. Ako že- 
lite da vaš prijatelj u inozemstvu redovno prima 
Praxis pošaljite nam njegovu adresu i odgovarajući 
iznos pretplate. 


OBAVIJEST O 


DŽEPNOM IZDANJU PRAXIS 


Uz dva dosadašnja izdanja (jugoslavensko i me- 
đunarodno) Praxis će u 1969. godini izdavati i novo 
džepno izdanje. Pojedini brojevi ovog džep- 
nog izdanja, koje će izlaziti tromjesečno, predstav- 
ljat će zaokružene tematske cjeline. Prvi broj džep- 
nog izdanja (dijalog Bošnjak — Škvorc: Marksist i 
kršćanin) već je izišao iz štampe, a u mjesecu augu- 
stu bit će obavljen i drugi broj (H. Marcuse i dr. 
Dijalektika oslobođenja). 


Pojedini broj džepnog izdanja stoji 12,5 ND, a 
godišnja pretplata 40 ND. Pretplata se uplaćuje če- 
kovnom uplatnicom na žiro-račun Praxis broj 301- 
8-1086. Pretplatnicima džepnog izdanja garantiramo 
da će u toku 1969. godine primiti najmanje 480 stra- 
na. 


Napominjemo da pretplatnici jugoslavenskog iz- 
danja nisu automatski pretplaćeni na džepno izda- 
nje, nego treba da se na to izdanje posebno pret- 
plate. Pretplatnici koji uplate punu preplatu dobit 
će sve brojeve džepnog izdanja (uključujući i broj 
1/1969). Oni koji su već kupili broj 1/1969, mogu 
poslati pretplatu za preostala tri broja (broj 2,3i 
4/1969) u iznosu od 30 ND. 


Kao prvi broj džepnog izdanja Praxisa izašao je 
dijalog prof. Branka Bošnjaka i prof. o. Mije Škvor. 
ca o nekim temama knjige »Filozofija i kršćanstvo« 


MARKSISTI KRŠĆANIN 


Ovaj tekst predstavlja kompletan redigirani ste- 
nogram dosad najposjećenije diskusije na tribini S 
pa a POSLIJE 8 u Studentskom centru u Zag- 
rebu. 


q Ovu vrijednu i zanimljivu publikaciju možete do- 
iti K 


— ili tako da se pretplatite na džepno izdanje 
Praxis (godišnja pretplata iznosi 40 ND) 


— ili tako da posebno naručite ovaj broj (pri- 
mjerak stoji 12,50 ND). 


Knjižarama dajemo rabat 20 posto. 


Novac se uplaćuje čekovnom uplatnicom na žiro- 
-račun časopisa Praxis, broj 301-8-1086. 


Za narudžbe, informacije i reklamacije treba se 
obratiti na adresu: Administracija časopisa PRAXIS, 
Filozofski fakultet, Zagreb, Đure Salaja 3. 


Kao dvobroj 2—3/1969 džepnog izdanja Praxis izlazi 
zbornik 


DIJALEKTIKA OSLOBOĐENJA 


Uredio David Cooper 


Sadržaj: 


David Cooper: Predgovor 
R.D. Laing: Ono očigledno 
Gregory Bateson: Svjesna svrha nasuprot prirodi 
Stokely Carmichael: Black Power 
Jules Henry: Društvena i psihološka priprema za rai 
John Gerassi: Imperijalizam i revolucija u Americi 
Paul Sweezy: Budućnost kapitalizma 
Ross Speck: Psihijatrija i anti-psihijatrija 
Paul Goodman: Objektivne vrijednosti 
Lucien Goldmann: Kritičanost i dogmatizam u lite- 
raturi 
Gajo Petrović: Praxis 
Herbert Marcuse: Oslobođenje od društva obilja 
David Cooper: Dalje od riječi 
Gajo Petrović: Mjesto pogovora 


U zborniku se u redigiranom obliku objavljuju naj- 
zanimljiviji referati sa kongresa »Dijalektika oslobo- 
denja« održanog u Londonu. 


Ovaj dvobroj primit će svi pretplatnici džepnog iz- 
danja Praxis. Oni koji se ne žele pretplatiti na cijelo 
godište džepnog izdanja, mogu se pretplatiti samo 
na ovaj dvobroj. Pretplatnu cijenu (20 ND) treba 
do kraja jula uplatiti na žiro-račun časopisa Praxis, 
broj 301-8-1086. Po izlasku iz štampe, dvobroj će 
stajati 25 ND. 


== i I s 


Časopis Jugoslavenskog udruženja za filozofiju 


FILOZOFIJA 
u broju 1 za 1969. donosi: 


RASPRAVE: J. Aranđelović — Dijalektika, istinska vatra 
Prometeja, M. Životić — Vreme kraja ideala ili kraja 
ideologije?, K. Atanasijević — Aspekti i analize jedne 
filosofije humanizma, R. Bojanović — Đavo i gospod 
bog, V. Jerotić — Psihoanaliza i religija. 


FILOSOFSKI PORTRETI: Lj. Tadić — Herbert Marcuse, 
između nauke i utopije. 


POGLEDI I MIŠLJENJA: S. Tomović — Hijerarhijska or- 
ganizacija vasione u Njegoševoj pesničkoj viziji. 

OSVRTI: Z. Pešić-Golubović — »Sociologija ličnosti« i 
zamke sociologizma 


PRIKAZI: M. Damnjanović — Kopernikanski obrt u filo- 
sofiji nauke 


IZ FILOSOFSKOG ŽIVOTA: M. Kangrga — Izveštaj o 
radu Jugoslavenskog udruženja za filozofiju 


DOKUMENTI: Odluka Gradske konferencije SKS o ras- 
puštanju ogranaka SKS na odeljenju za filosofiju i 
sociologiju Filosofskog fakulteta u Beogradu i žalba 
tih ogranaka. — Pismo Kongresu SKJ profesora dr V. 
Rusa, B. Debenjaka, dr P. Vranickog, dr B. Bošnjaka, 
dr A. Šarčevića i dr G. Stardelova. 


ODJECI: Iz časopisa »Filosofskie nauki« br. 4/1968. 
Časopis FILOSOFIJA uređuju J. Aranđelović, J. Berbero- 
vić, M. Filipović, A. Kimrn, Z. Kučinar, M. Marković, Z. 


Mićić, D. Mićunović, N. Milošević, Z. Pešić- Golubović, Z. 
Posavec, J. Radevski, V. Rus, S. Stojanović, V. Sutlić. 


Glavni urednici: Lj. Tadić, M. Životić 


Časopis izlazi četiri puta godišnje. Godišnja pretplata 
16 ND. Cijena pojedinom primjerku 5 ND. 


Narudžbe se šalju na adresu: Časopis FILOSOFIJA, 
Beograd, Studentski trg 1 


Novac se uplaćuje na žiro račun kod Narodne banke broj 
608-8-1324-10 


Izdavačko poduzeće MLADINSKA KNJIGA, Ljubljana 
Dva nova priručnika 


Vojan Rus 


SUVREMENA FILOZOFIJA IZMEĐU DIJALEKTIKE I 
METAFIZIKE 


(Sodobna filozofija med dialektiko in metafiziko) 


Iz sadržaja: 


Filozofska dijalektika kao dio oslobođenja evropskog čov- 
jeka — Aristotelovi, Kantovi i Hegelovi pogledi na isto- 
vetnost i razliku — Marksistička dijalektika i problem 
istovetnosti i razlike — Odnos Staljinove filozofije i mark- 
sističke dijalektike — Kolebanje Millovih koncepcija iz 
među materijalizma, dualizma i agnosticizma — Jedno- 
stranost Wittgensteinovog i Carnapovog neopozitivizma 
— Zaoštravanje evropskih filozofskih protivurječnosti u 
Sartreovom egzistencijalizmu — Mjesto klasične mark- 
sističke dijalektike i budući razvoj filozofije. 

Knjiga ima 419 strana 


Cijena 42,00 din 


Dr Ljubo Bavcon, dr Miloš Kobal, dr Lev Milčinski, 
dr Katja Vodopivec i Boris Uderman 


SOCIJALNA PATOLOGIJA (Socialna patologija) 
Studija o patološkoj problematici današnjice 


Iz sadržaja: 


Priroda socijalnopatoloških pojava — Društveno reagira. 
nje na socijalnopatološke pojave — Alkoholizam — Bes- 
posličarenje, skitničarenje, prosjačenje — Maloljetnič- 
ki nemir — Seksualne devijacije — Samoubistvo i poku- 
šaj samoubistva — Društveni aspekti duševnih abnor- 
malnosti. 

Knjiga ima 262 strane, ilustrirana je preglednim tabela- 
ma i grafikonima. 

Cijena 70 din 


Knjige možete naručiti u predstavništvu naklade 
MLADINSKA KNJIGA u Zagrebu, Ilica 15 


ČASOPIS ZA SVAKOG KULTURNOG 
ČOVJEKA 


m MEKE t Serra ze oi ka i rase 
A Ivan gupeke 


SEVE IO D ani i e RAD ! HUMANISTIČKA UNIVERZALNOST 
en Bb ye < vata Anuil> Markeri: 


NAUKA | MEDUNARCDNA POLITIKA 


E rT1 Ž ; Euarn Pusu:s 
O e r ri a TGORIJA I PRAKSA SAMOUPRAVLJANJA 


Heri: Peru Ba 
TIT ITET TRETVVITE + Fa orah opa par STRUKTURALIZAM ,.+ * - X 


+... zadiš. 
ginu 6 07. ek rarg praćena Branio Horeat 


090 1 ić za sor etna dave 1: rosa HORIZONTALNA STRUKTURA 
* papanje moirizee2: 89 JUGOSLAVENSKOG DRUŠTVA 

NEr Šime Dodan: < dd 
MODELi PROVOĐENJA ZAKONA dg 
> GOSPODARSKE RAVNOTEŽE 
8 Borislai: Makić: 

TRANSPLANTACIJA | ETIKA» 
ze godina iv sMeKC Bradarić razgovara u Xrstom 

CrrenkcesRim, Srakom Bijelićem, Frouce 
Popilom ( MiRem Tripalom . : 
O RAZVOJU jebes: dogkdopok o d4. 
DRUŠTVA: dan igo , ao a 
tcan Su a 
REFORMA Sveičaišta 
C. Pusić, £. DerassteBjelajac, L Dujoiovi 
!, Golušić,: 6. Ivanišević, Ž. Pavić, 1. Per 
3. porok“ [44 Ramljak: 

SAMOUPRAVLJANJE NA sveučnisru 


Ant: Vuka: 
i ron kod SUSTAVA EE ĆE 
Bola za nastavu Savjeta Srevčiia. 
; u a. općem surarovanju , PZIN 
ZF ORMI Sanja » Fazlijsnu 
Radno 


Redakcija časopisa: Beograd, Ljubljana, Sarajevo, Skop- 


je, Titograd, Zagreb 
Glavni i odgovorni urednik: Ivan Supek 


izrezati popuniti i poslati 
(Mjesto: 1datulimi) gegova koda kvaka ka aš oo ed dao 


»INTERPRES — MEĐUNARODNA POLITIKA«, 
Beograd, Nemanjina 34, poštanski pretinac 413 
Ovim se upisujem za pretplatnika na časopis »ENCYCLO - 
PAEDIA MODERNA« i uplaćujem na vaš žiro-račun 608-3-1- 
-1434-2 godišnju pretplatu u iznosu od 40 n d* s naznakom 
»Za časopis ENCYCLOPAEDIA MODERNA« : 
Časopis ćete mi slati na donju adresu počevši od broja 9 do 
isteka uplaćene pretplate 


maa . Ma 


(mjesto i tačna adresa) 
*Pretplatnici iz inozemstva uplaćuju pretplatu 8.00 SAD dolara na devizni 


račun 603.420-5-1-320-1579 kod Jugobanke u Beogradu 


ENCYCLOPAEDIA MODERNA, broj 9, ljeto 1969. 


Ivan Supek: O filozofiji, znanosti i umjetnosti 
Jurij Zalokar: Teorija bez prakse — znanost bez ideolo- 


gije 


Žarko Dadić: O potrebi revalorizacije hrvatske prirodo- 
znanstvene povijesti 


Vladimir Devidć: Japanska haiku poezija i njena kultur- 
no povijesna pozadina 

Maja Hribar-Ožegović: Za sintetičku umjetnost kazališta 

Ante Petrlić: Glumac na filmu 

Božidar Bakotić: Razmišljanja o svemirskom pravu 

Vladcta Jerotić: Psihološki aspekti osvajanja kosmosa 

Alica Wertheimer-Baletić: Demografske determinacije e- 
konomskog razvoja nedovoljno razvijenih zemalja 

Petar Šegvić: Prokonciljska misao u svijetu i kod nas 


Susreti muzičkih tradicija — izvori bu. 
dućnosti (uz zagrebački muzički bienalle) 


A. Danielou: Izvori budućnosti 
Ž. Bogdanović: Samo je promena stalna — džez 
M. Marković: Tendencije u savremenom svetu i umetnosti 
I. Škarić: Govor, čovjek i univerzum 
Umjetnost — Kkrajili početak 
E. Fischer, J. Trehulka, H. Spiel i S. Lukić 
Književni prilozi: A. Šoljani E. Koš 
Prema svjetskom jedinstvui miru 
Jakov Jukić: Univerzalnost ljudskog mentaliteta 
Dragoš Kalajić: Evropa, Evropa! 
Organizacijakulture i društva 
Božo Težak: Butovi i bespuća »malog«, »velikog« i 
»svjetskog« 


Ostale rubrike: 


Politički motritelj 

Forum »Enciklopedije našeg vremena« 
Zbivanja 

Knjigei časopisi 

Odjeci,osvrtii pisma 


U izdanju »Prosvete« Beograd 


Biblioteka 


DANAŠNJI SVET 


Urednik 


Momčilo Milankov 


Svrha ove nove biblioteke je da naše čitaoce upozna 
sa poznatim delima savremenih svetskih i domaćih 
autora iz oblasti filozofije, sociologije, psihoanalize 
i drugih područja koja se bave razmatranjem sušti- 
ne i položaja čoveka u našem vremenu. U svojim re- 
dovnim godišnjim kolima biblioteka će biti tako 
komponovana da što je moguće šire i svestranije 
omogući uvid u tokove savremenih ideja koje u o: 
vom trenutku zrače i vrše određeni uticaj na razvoj 
moderne misli. 


Prvih 6 knjiga BIBLIOTEKE DANAŠNJI 
SVET izišlo je iz štampe u odličnoj tehničkoj 
opremi, štampano latinicom na bezdrvnoj be- 
loj hartiji na preko 2.100 strana formata 13,5 X 
20 sm u platnenom povezu sa zlatotiskom i za- 
štitnim omotom u bojama, i u broširanom iz- 
danju. Sve ove knjige mogu se kupiti pojedi- 
načno ili u kompletu. 


U izdanju PROSVETE, Beograd 


Karl Jaspers 
FILOZOFIJA EGZISTENCIJE 


Prvi put se na našem jeziku pojavljuje knjiga jednog 
od najpoznatijih savremenih filozofa Zapada, Karla Jas- 
persa. U stvari, knjiga je sastavljena od dva njegova dela. 
U prvom, pod naslovom »Uvod u filozofiju«, autor se 
bavi pitanjem šta je filozofija, ispituje njene izvore u 
ljudskoj egzistenciji i čovekovom naporu da pronađe smi- 
sao svog života i sveta kao celine, a zatim prelazi na iz- 
laganje fundamentalnih kategorija svog učenja. Drugo 
Jaspersovo delo »Filozofija egzistencije« predstavlja ras- 
pravu o problemu sveobuhvatnog, kao i o problemu is- 
tine i stvarnosti. 


Str. 272: 
Celo platno n. din 28.—, broširano n. din 23.— 


Suzana Langer 
FILOZOFIJA U NOVOM KLJUČU 


Centralna ideja ovog dela, objavljenog 1942. jeste ide. 
ja značenja, koja predstavlja »novi ključ« filozofiranja. 
Polazeći od E. Kasirera, ali bez njegovih idealističkih 
pretpostavki, autorka skicira jednu teoriju duha, čiji je 
osnovni pojam »simbolička transformacija«. Čovekova 
realnost nastaje simboličkom artikulacijom onog što je 
neposredno dato, aktivnim preobražavanjem koje se raz- 


vija u više različitih pravaca; u pravcu rituala, mita, je- 


zika, umetnosti... »Filozofija u novom ključu« doživela 
je više izdanja i izazvala žive odjeke. Delo ima i živo ak- 
tuelno interesovanje, nalazeći se usred savremenih zbi- 
vanja u filozofiji, nauci i umetnosti. 


Str. 432 
Celo platno n. din 40.—, broširano n. din 35. 

U izdanju »Prosvete«, Beograd 
Robert Openhajmer 
NAUKA I ZDRAV RAZUM 


Robert Openhajmer je jedan od onih velikih naučnika 
našeg vremena koji, pored svog stručnog rada ozbiljnu 
pažnju posvećuje i popularnije pisanom eseju. U ovoj 
knjizi on nas upoznaje s osnovama svog izvanrednog poz- 
navanja evolucije naučne i filozofske misli u svetu, uka- 
zujući pri tom kakve su sve perspektive i posledice stvo- 
rene modernim prodorima fizike. Pri tome se naročito 
bavi refleksima postignutih rezultata nauke na celoku. 
pan način mišljenja i osećanja čovekovog, što ovoj knjizi 
daje posebno obeležje aktuelnosti. 


Str. 136; celo platno N. din 15,— 
broširano N. din 12,— 


Vilijam Vajt 
ČOVEK. ORGANIZACIJE 


Poznati američki sociolog Vilijam Vajt. već se dugo 
godina bavi proučavanjem problema savremenog čoveka 
u uslovima koji su nastali u civilizaciji XX veka. Po ka- 
rakteru njegova knjiga je bliska seriji knjiga: R. Milsa 
Beli okovratnik, E. Froma Zdravo društvo, D. Rizmana 
Usamljena gomila, C. Argirisa Ličnost i organizacija, i sl. 
— koje se bave sličnim problemima: utjecajem promena 
u savremenom svetu (naročito u savremenom američkom 
kapitalističkom društvu) na karakter čoveka i na njego- 
vo mesto u društvenoj organizaciji. Autori pomenutih 
knjiga, kao i V. Vajt, dajući iscrpnu deskripciju nastalih 
promena u društvu i u samom čoveku, istovremeno daju 
kritiku savremenog kapitalizma, zastupajući gledišta da 
tako organizovano društvo nije kadro da obezbedi nor- 
malan i srećan razvitak čoveka. Delo je zanimljivo i kao 
pokušaj, umnogome uspeo, da se naučno razmotre prob- 
lemi i teškoće savremenog čoveka u vezi s problemima 
društva u kome živi. 

Str. 580; celo platno N. din 50,— 
broširano N. din 40,— 

-_ 


U izdanju »Prosvete«, Beograd 
KAREL KOSIK 
DIJALEKTIKA KONKRETNOG 


Van svake sumnje, ova knjiga predstavlja jednu od 
najboljih filozofskih studija u današnjoj marksističkoj 
literaturi. Ona proističe iz dubokog proučavanja izvornog 
Marksa i isto toliko dubokog poznavanja filozofskog raz- 
voja posle Marksa. To je jedna aktualizacija Marksove 
misli u savremenoj filozofskoj situaciji, pa zaslužuje oz- 
biljnu pažnju ne samo zbog obilja novih ideja koje sa- 
drži već i zbog njihove sistematske obrade, kao i zbog 
lepog nivoa diskutovanja i uspelog literarnog izraza. 

U delu Karela Kosika jasni su tragovi fenomenološkog 
i naročito Hajdegerovog mišljenja, i njegova je možda 
osnovna zasluga što je u suočavanju s najznačajnijim 
tokovima modernog filozofiranja uspeo da afirmiše 
Marksovu misao. 


Str. 256; celo platno N. din. 25.— 
broširano N. din. 20.— 


MIHAILO MARKOVIĆ 
HUMANIZAM I DIJALEKTIKA 


U toku poslednjih desetak godina, a naročito u pos- 
lednjih pet-šest, došlo je u e) zemlji do snažnog raz- 
voja stvaralačke marksističke filozofske misli. Naši filo- 
zofi marksisti svojim su radovima iznenada izbili u prvi 
red savremenih filozofa marksista. Među najznačajnije 
radove kojima se naša filozofija afirmisala u toku pos- 
lednjih godina u zemlji i u inostranstvu pripadaju radovi 
Mihaila Markovića, i to upravo u velikoj meri ovi koje 
je, uz neke još neobjavljene radove, sabrao u ovoj knjizi. 
Osnovna ideja koja provejava kroz tekstove ove knjige, 
a koju je i sam autor istakao u uvodnom eseju mogla bi 
se najbolje prikazati sledećim citatom: »Osnovno filozof- 
sko pitanje današnjeg marksizma«, piše on, »jeste: kako 
i dijalektiku humanističkom, a humanizam dijalek- 
t qa. 


Str. 462; celo platno N. din. 45.— 
roširano N. din. 40.— 

NO LIT 
Biblioteka Sazvežđa 


E. From: BEKSTVO OD SLOBODE (u štampi 
drugo izdanje) 


. L. Kolakovski: FILOZOFSKI ESEJI 


P. Frankastel: UMETNOST I TEHNIKA 
S.M. Ajzenštajn: MONTAŽA ATRAKCIJA 


. ČOVEK DANAS (zbornik ogleda jugosloven- 


skih filozofa) 


. H. Rajhenbah: RAĐANJE NAUČNE FILOZO- 


FIJE 


. N. Milošević: ANTROPOLOŠKI ESEJI 
. Suzuki, From: ZEN BUDIZAM I PSIHOANA- 


LIZA (u štampi drugo izdanje) 


. N. Viner: KIBERNETIKA I DRUŠTVO 

. R. Kajoa: IGRE I LJUDI 

. D. Risman: USAMLJENA GOMILA 

. K. Levi-Stros: DIVLJA MISAO 

. B. Brecht: DIJALEKTIKA U TEATRU 

. M. Frichand: ETIČKA MISAO MLADOG MAR- 


KSA 


. E. Bloch: TUBINGENSKI UVOD U FILOZO- 


FIJU 


. R. Jakobson: LINGVISTIKA I POETIKA 
. M. Bahtin: PROBLEMI POETIKE DOSTO- 


JEVSKOG 


. A. Šaf: MARKSIZAM I LJUDSKA JEDINKA 
. T. Adorno: FILOZOFIJA NOVE MUZIKE 

. K. Manhajm: IDEOLOGIJA I UTOPIJA 

. Ž. Pijaže: PSIHOLOGIJA INTELIGENCIJE 

. J. Hristić: OBLICI MODERNE KNJIŽEVNOS- 


TI 


. S. Marić: GLASNICI APOKALIPSE 


PRIPREMI 


Ž. P. Sartr: EGZISTENCIJALIZAM I MARKSIZAM 
L. Altiser: ZA MARKSA 
F. de Sosir: OPŠTA LINGVISTIKA 


M. 


Fuko: REČI I STVARI 


B. Ejhenbaum: KNJIŽEVNOST 
V. Benjamin: ESEJI , 

R. Bart: KNJIŽEVNOST, MITOLOGIJA, SEMIOLOGIJA 
A. Vajthed: NAUKA I MODERNI SVET 


M. 


Heideger: PUTOKAZI 
Knjige se mogu poručiti od izdavača: NOLIT, 


grad, Terazije 27/II. 


Beo- 


NO LIT 


Filozofska biblioteka Symposion 


T. Kotarbinjski: TRAKTAT O DOBROM DELANJU 10 d. 
S. Radakrišnan: INDIJSKA FILOZOFIJA, I 30 d. 
S. Radakrišnan: INDIJSKA FILOZOFIJA, II 45 d. 
V. Milić: SOCIOLOŠKI METOD 45 d. 
A. Šaf: UVOD U SEMANTIKU 20 d. 
M. Životić: PRAGMATIZAM I SAVREMENA FILO- 
ZOFIJA 30 d. 
G. Bašelar: RACIONALNI MATERIJALIZAM 30 d. 
N. Abanjano: MOGUĆNOST I SLOBODA 30 d. 


U PRIPREMI 


L. Vitgenštajn: FILOZOFSKA ISTRAŽIVANJA 


B.M. Kedrov: PREDMET I UZAJAMNA VEZA PRIRO- 
DNIH NAUKA 


S.E. Tulmin: MESTO RAZUMA U ETICI 
B. Pavlović: FRANCUSKA FILOZOFIJA NAUKE 


Ž.P. Sartr: BITAK I NIŠTA 
K. Poper: LOGIKA NAUČNOG OTKRIĆA 


Knjige se mogu poručiti od izdavača: NOLIT, Beo- 
grad, Terazije 27/II. 


IZAŠLA JE PRVA KNJIGA 


»BIBLIOTEKA NAŠIH TEMA« 


RADNIČKA KLASA 
U 
SOCIJALIZMU 


Cijena 20 dinara 


USKORO IZLAZI DRUGA KNJIGA 


. Josip Županov 


SAMOUPRAVLJANJE 


I DRUŠTVENA MOC 


Cijena 40 dinara 


Narudžbe slati 
Upravi časopisa »Naše teme«, Zagreb 
Opatička 10/II, žiro račun 301-8-2337 
Knjižarama dajemo rabat od 25 posto 


